
La 9 ani, Jorg a jurat că-și va răzbuna mama 
și fraţii și până la 15 ani a reușit. Acum are 
18 ani si a ajuns deja rege, dar trebuie să 
ţină cu dintii de ce a obținut prin trădare si 
vărsare de sânge. 


Este bântuit de durerea trecutului, de 
atrocitătile comise și de furia pe care nu 
si-o poate stăvili. Toate astea în timp ce 
20 000 de soldați mărșăluiesc spre porțile 
regatului său, 


Jorg stie că nu poate câștiga în luptă 
dreaptă. Dar în subsolul castelului găsește 
niște artefacte străvechi. Unii le consideră 
magice, el insă știe că secretele lor îl pot 
ajuta să câștige. 

MULTUMIRI 


Trebuie să-i mulțumesc lui Helen Mazarakis pentru că a citit 
Regele spinilor pe bucăţi în timp ce scriam şi pentru că și-a expri- 
mat sincer părerea. 

Editoarea mea, Jane Johnson, merită toată recunoștința pentru 
munca ei exemplară. O pot lăuda în multe feluri pentru toate 
sugestiile făcute, însă principalul este că, din cele zece mii de rân- 
duri, l-a ales pe preferatul meu, fără să-i spun eu care e, şi i-a plăcut 
la nebunie. Am citit și eu anul acesta una dintre cărțile ei — când 
editorul tău scrie romane minunate, ştii că ai dat lovitura. 

De asemenea, de la Harper Voyager, Emma Coode, Amy 
McCulloch și Laura Mell au făcut minuni pentru mine. 

Şi, în cele din urmă, trebuie să-i mulțumesc agentului meu, 
Ian Drury, în primul rând pentru că mi-a făcut rost de această 
slujbă şi pentru că a continuat să-mi vândă cărțile în jurul lumii. 
Trebuie să le mulțumesc şi Gaiei Banks, și Virginiei Ascione, care 
au lucrat cu Ian la Sheil Land Associates Ltd pentru ca povestea 
lui Jorg să ajungă la atâția cititori din întreaga lume. 


Pentru fiul meu, Rhodri 


PROLOG 


Am găsit paginile împrăștiate și lipite de pietre din cauza vån- 
tului slab. Unele erau prea arse ca să se poată desluși ceva, iar altele 
mi s-au făcut praf și pulbere în mâini. Eu însă m-am chinuit să le 
strâng, de parcă în paginile acelea ar fi fost povestea mea, și nu a ei. 

Povestea lui Katherine, mătușa Katherine, sora mamei mele 
vitrege, Katherine, pe care în ultimii patru ani o doream în fiecare 
clipă, Katherine, care în visele mele alege tot soiul de drumuri 
ciudate. Vreo şase pagini jerpelite, ce nu cântăresc nimic în mâi- 
nile mele, pe care se joacă fulgii de nea, prea reci ca să se lipească. 

M-am așezat pe ruinele castelului meu din care încă ieşea fum, 
neluând în seamă mormanele de leşuri din care venea o duhoare 
respingătoare. Eram mici pe lângă munții ce se înălțau semeț, iar 
Bântuitul, berbecii și catapultele din jur parcă erau nişte jucării, 
acum fără niciun folos. Și așa i-am citit amintirile, cu ochii înlă- 
crimaţi din cauza flăcărilor, cu frigul intrându-mi în oase. 


Din jurnalul lui Katherine Ap Scorron 


3 octombrie, anul 98 Interregn 
a AA e 
Ancrath. Castelul Inalt. Sala Fântânii. 
Sala fântânii este la fel de urâtă ca orice altă încăpere din caste- 
lul ăsta respingător. Nu există nicio fântână, ci doar o chiuvetă din 
care picură apă. Doamnele de onoare ale surorii mele mișună peste 

tot, cos, cos mereu și mă dojenesc că scriu, de parcă cerneala ar fi o 
pată care nu mai iese niciodată. 

Mă doare capul și pelinul nu-mi alind deloc suferința. Am găsit 
o așchie de ciob în rană, deși călugărul Glen mi-a spus că a curăţat-o. 
Ce om îngrozitor! Mama mi-a dat vasul când am venit cu Saretb. 
Gândurile mi se învălmășesc, md doare capul, iar pana îmi tot 
tremură în mână. 

Doamnele cos cu dibăcie și brodează modele. Acele sunt mici și as- 
cuțite, însă ele sunt necoapte la minte. Le urăsc când mă dojenesc, când 
le văd degetele care se mişcă liber și când rostesc leneș graiul Ancratb. 

M-am uitat să văd ce am scris ieri. Nu-mi amintesc sd fi scris, 
însd citesc cd Jorg Ancratb a încercat să mă ucidă după ce a omorât-o 
pe Hanna strângând-o de gât. Dacă ar fi vrut într-adevăr sd md 
văpună, cred că ar fi reușit dacă mi-ar fi dat una în cap cu vasul de 
la mama. Stie el cum să omoare, asta e sigur. Sareth mi-a zis ce a 
spus la curtea de judecată despre toți oamenii din Gelletb care au ars 
până s-au făcut scrum... E adevărat tot. Castelul lui Merl Gellethar 
nu mai există. L-am cunoscut când eram mică. Ce bărbat viclean și 
roșu la față! Parcă era dornic să mă mănânce cu fulgi. Nu-mi pare 
du de el. Nu cred însă cd toţi oamenii dia erau niște nelegiuiți. 

Ar fi trebuit să-l înjunghii pe Jorg când am avut ocazia. Dacă 
mâinile m-ar asculta mai des... Daca nu ar tremura când scriu, dacă 
ar învăţa să brodeze, să ucidă cu sânge-rece nepoți atunci când le 
poruncesc... Călugărul Glen mi-a zis că bdiatul mi-a sfâșiat aproape 
toată rochia. Acum sigur e o cârpă. Nici măcar femeile astea goale 
pe dinduntru nu ar mai putea face nimic cu acul și cu aţa lor. 

Sunt prea rdutăcioasă. Durerea de cap e de vind. Sareth cică să 
fiu drăguță. Fii drăguță! Maery Coddin nu ştie numai să brodeze și 
sd cleveteascd. Deși acum coase și md dojenește alături de celelalte. 
Pun prinsoare că merită osteneala sd vorbesc cu Maery între patru 
ochi. Asta e. Am fost suficient de drăguță pe ziua de azi. Saretb e tot 
timpul drăguță, și uite ce s-a ales de eal Este căsătorită cu un bătrân 
neîngăduitor, rece și înspăimântător, iar acum e cu burta la gură și 


copilul va fi, probabil, la fel de nemilos ca Jorg Ancratb. 

O să le cer s-o îngroape pe Hanna în cimitirul din pădure. Maery 
mi-a zis cd acolo o să-și găsească liniștea. Toţi servitorii din castel sunt 
îngropați în același loc, doar dacă familiile nu vor să-i îngroape în 
altă parte. Maery mi-a spus cd o să-mi găsească altă servitoare, dar mi 
se pare cumplit s-o înlocuiesc pe Hanna ca și cum ar fi o dantelă ruptă 
sau o vază spartă. O să mergem mâine cu carul. Un bărbat îi face 
coșciugul acum. Mă doare capul de parcă mi-ar bate cineva cuie în el. 

Ar fi trebuit să-l las pe Jorg să moară pe podeaua din sala tronu- 
lui. Dar nu mi s-a părut firesc. Să fie blestemat! 

Mâine o îngropăm pe Hanna. Era bătrână şi se plângea mereu 
cd o doare câte ceva, dar asta nu înseamnd cd era gata să părăsească 
lumea asta. O să-i duc dorul. Era o femeie severă, crudă uneori, dar 
niciodată cu mine. Nu știu dacă o să plâng mâine, când o îngroapă. 
Așa ar trebui. Dar nu știu dacă o så pot. 

Însă toate astea le las pe mâine. Azi avem un oaspete. Prinţul 
Arrow cu fratele lui, Prinţul Egan, și cu alaiul. Cred că Saretb ar 
vrea sd mă căsătoresc cu el. Sau poate o fi bătrânul, Regele Olidan. 
Însă în ultima vreme Saretb mai ascultă și de alții. O să vedem noi. 

Acum încerc să md culc. Poate cd de dimineață nu md va mai 
durea capul. Şi visele ciudate vor dispărea și ele. Poate cd vaza ma- 
mei a reuşit să mă scape de toate coșmarurile. 


Ziua nunţii 


Deschide cutia, Jorg. 

Mă uitam la ea. O cutie din aramă, gravată cu spini, fără lacăt 
sau încuietoare. 

Deschide cutia, Jorg. 

O cutie din aramă. Nu suficient de mare pentru un cap. Ar 
intra mâna unui copil. 

Un pocal, o cutie, un cuțit. 

Mă uitam la cutie și la lumina răspândită de focul care mocnea. 
Nu simţeam căldura. Am lăsat focul să se stingă. Soarele a apus, 
umbrele au năpădit încăperea. Eram cu ochii la tăciuni. Bătuse 
miezul nopții, şi eu tot nu mă urneam, de parcă aș fi fost stană de 
piatră, de parcă aș fi comis un păcat dacă m-aș fi mișcat. Tensiunea 
mă copleșea. Obrajii mă pişcau, iar maxilarul mi-era încleştat. 
Simțeam lemnul mesei sub degete. 

Luna era sus, pe cer și o lumină fantomatică se revărsa pe da- 
lele de piatră de pe jos. Pocalul din argint, plin cu vin din care nu 
băusem strălucea în lumina lunii. Norii înghițeau cerul și ploua 
pe întuneric, iar vechile amintiri ieşeau la suprafaţă. Târziu în 
noapte, părăsit de foc, lună şi stele, m-am întins după sabie. Mi-am 
pus lama rece de-a lungul venelor. 

Copilul era tot în colț, țeapăn din cap până-n picioare, prea 
distrus pentru toți caii regelui şi toți oamenii regelui. Uneori 
parcă vedeam mai mult fantome decât oameni, dar băiatul ăsta, 
copilul ăsta de patru ani, mă bântuie. 

Deschide cutia. 

Răspunsul este în cutie. Atâta lucru știam. Băiatul voia s-o 
deschid. Și eu voiam întru câtva, voiam să mă năpădească amin- 
tirile, oricât de întunecate, oricât de periculoase ar fi fost ele. Te 
ispitea, ca marginea prăpastiei, din ce în ce mai puternică, făgă- 
duind izbăvire. 

- Nu. 

Am întors scaunul spre fereastră, iar ploaia era de-acum ninsoare. 

Am dus cutia dintr-un deşert care putea să te ardă fără soare. 
O am de patru ani. Nu-mi amintesc când am atins-o prima oară, 
nu-mi amintesc a cui era, nu ştiu decât că înăuntru e un infern 
care aproape că m-a înnebunit. 

Focurile de tabără ardeau în depărtare, prin lapoviţă. Atât de 
multe, că se zăreau ținutul din spate și piscurile munţilor. 
Oamenii Prințului de Arrow! ocupaseră trei văi. Una nu ar fi 
ajuns pentru oastea lui. Trei văi pline cu cavaleri şi arcași, infan- 
teriști, unii înarmați cu lănci, topoare ori săbii, care şi căruțe, 
bombarde, scări, frânghii şi smoală. Şi acolo, într-un pavilion 
albastru, Katherine Ap Scorron, cu cei patru sute de oameni, 
rătăciți prin mulțime. 

Ea, cel puțin, mă ura. Mai bine mor de mâna cuiva care vrea 
să mă ucidă ca să însemne ceva pentru ea. 

Într-o zi ne vor înconjura, blocând şi ultima vale, şi drumul 
prin munți, spre răsărit. Apoi vom vedea. De patru ani stăpânesc 
peste Bântuitul, de când l-am luat de la unchiul. Patru ani rege de 
Renar. Nu mă dau bătut cu una, cu două. Va fi o luptă cruntă. 

Copilul stătea lângă mine acum, alb ca o stafie și tăcut. Nu 
avea nicio lumină în ochi, dar mereu îl vedeam prin întuneric. 


„Săgeată“ în lb. engl. (n. red.). 

Chiar şi cu ochii închiși. Mă urmărea cu niște ochi ce semănau 
cu ai mei. 

Am luat lama de la vene și mi-am atins dinții cu vârful sabiei. 

- Să vină, mi-am zis. Va fi o ușurare. 

Era adevărat. 

M-am ridicat în picioare şi m-am întins. 

- Rămâi sau dispari, fantomă! Acum mă odihnesc. 

Și asta era o minciună. 


Servitorii au venit în zori şi i-am lăsat să mă îmbrace. Pare o 
prostie, dar se pare că regii trebuie să se comporte ca atare. Chiar 
și regii cu coroane de aramă, cu un singur castel urât și cu pămân- 
turi care ori o iau în sus, ori se duc în jos, într-un unghi ciudat, 
pe care mișună mai mult capre decât oameni. Oamenii, se pare, 
sunt mai pregătiți să moară pentru un rege îmbrăcat în fiece di- 
mineață de țărani cu degete muncite decât pentru unul care ştie 
să-şi pună straiele singur. 

De dimineață am mâncat pâine caldă. Pajul mă aşteaptă cu 
masa la uşa iatacului. Makin a venit în urmă când intram în sala 
tronului, tocurile zăngănindu-i pe dalele de piatră. Avea talentul 
de a face zarvă. 

- Bună dimineața, Măria Ta! 

- Du rahatul de-aci! Sunt firimituri peste tot. Avem necazuri. 

-~ Aceleaşi douăzeci de mii de necazuri de aseară? a întrebat 
Makin. Sau altele? 

L-am văzut pe copil în pragul ușii când am trecut. Fantomele 
n-au ce căuta la lumina zilei, dar asta își făcea apariţia în orice umbră. 

- Altele, i-am răspuns. Mă însor la prânz şi nu am cu ce să 
mă îmbrac. 


Ziua nunţii 


- Prințesa Miana este însoțită de Părintele Gomst şi de maicile 
Sfintei Fecioare, i-a raportat Coddin, care nu părea să se simtă 
comod în costumul lui de șambelan, din catifea, uniforma de 
comandant potrivindu-i-se mai bine. Trebuie să facem verificări. 

— Ce bine că nu trebuie să se asigure nimeni de castitatea mea! 

M-am lăsat pe spate pe tron. Al naibii de confortabil: mătase 
şi pene de lebădă. Oricum e o bătaie de cap să fii rege şi fără sca- 
unele alea de inspiraţie gotică. 

- Cum arată? l-am întrebat. 

- Un mesager a adus asta ieri, a ridicat el din umeri, ținând în 
mână o casetă din aur, cât o monedă. 

- Așadar cum arată? 

A dat din umeri iar, a deschis caseta cu unghia de la degetul 
mare şi s-a uitat la miniatură. 

- E mică. 

- Poftim! 

Am luat medalionul și am aruncat și eu o privire. Artiştii că- 
rora le ia săptămâni întregi să le picteze cu o singură pensulă nu 
o să zugrăvească un tablou urât. Miana arăta acceptabil. Nu avea 
trăsăturile aspre ale lui Katherine, privirea aceea care îți spune că 
persoana e într-adevăr vie şi se bucură de fiecare clipă. La urma 

urmei, mie toate femeile mi se par atrăgătoare. La optsprezece 
ani, oare câți bărbaţi sunt pretenţioşi? 

- Şi? a întrebat Makin de lângă tron. 

-~ Mică, am zis şi am vârât medalionul în halat. Oi fi prea tânăr 
pentru căsătorie, mă întreb... 

Makin și-a țuguiat buzele: 

- Eu m-am căsătorit la doisprezece ani. 

- Mincinosule! 

Sir Makin din Tren nu adusese vorba în toți acești ani de nicio 
soție. Mă surprinsese. E greu să ţii secrete pe drum, între frați, când 
bei bere în jurul focului, după o zi grea în care s-a vărsat sânge. 

- Nu te mint, mi-a zis. Dar la doisprezece ani e prea devreme. 
Jorg, optsprezece ani este o vârstă potrivită pentru însurătoare. 
Ai așteptat deja prea mult. 

- Ce s-a ales de soția ta? 

- A murit. Am avut și un copil, a răspuns, apoi a tăcut. 

E bine când afli că nu ştii tot despre cineva. Mai ales când ar 
mai putea fi ceva. 

- Așadar regina mea e aproape gata. Să mă duc la altar cu cârpa 
asta pe mine? 

Am tras de gulerul de mătase, care îmi dădea mâncărimi. Nu-mi 
păsa, desigur, dar ceremonia este un spectacol pentru bogaţi și să- 
raci deopotrivă, un fel de vrajă ce merită făcută cum trebuie. 

- Înălțimea Voastră, mi-a zis Coddin, pășind nervos în fața 
podiumului. Această... nuntă... este nefastă. Avem o armată pre- 
gătită să atace. 

- Şi, ca să fim sinceri, Jorg, nimeni nu știa că o să vină până 
când n-a venit călărețul, a adăugat Makin. 

- Nu ştiam că va veni noaptea trecută. Nu am puteri magice, 
să știți, am replicat eu, întinzând mâinile. 


M-am uitat la copilul mort, prăbuşit într-un colț îndepărtat. 
Trăsesem speranță că va ajunge înainte să se ducă vara. Oricum, 
oastea aia mai are de mărșăluit cinci kilometri, dacă vrea să ajungă 
la porțile mele. 

- Atunci, poate că ar trebui să amânăm nunta... 

Lui Coddin îi displăcea profund să fie șambelan. Probabil că 
de aia şi era singurul în care aveam încredere. 

- „„.până când împrejurările vor fi mai puțin...vitrege? s-a în- 
cumetat el. 

- Coddin, sunt douăzeci de mii pe pragul nostru. Și o mie 
înăuntru. Majoritatea afară, căci castelul meu e prea mic ca să 
încapă toți, m-am trezit eu zâmbind. Nu cred că situația se va 
îmbunătăți. Aşa că nu e mai bine să-i dăm armatei un rege și o 
regină pentru care să se jertfească? Ce zici? 

- Și ce facem cu armata Prințului de Arrow? m-a întrebat el. 

- lar te faci că n-ai un plan până în ultima clipă? l-a descusut 
Makin. Şi apoi o să iasă la iveală că ai? 

Totuși, în ciuda cuvintelor rostite, părea posomorât. M-am 
gândit că poate îşi vede copilul mort. 

Înfruntase moartea cu mine și o făcuse cu zâmbetul pe buze. 

- Fato, ia vino aici! am strigat la una dintre servitoarele din 
partea cealaltă a sălii. Du-te şi spune-i femeii ăleia să-mi aducă un 
halat numai bun să mă însor în el. Să nu fie cu dantelă! 

M-am ridicat în picioare şi am dus mâna la mânerul sabiei: 

— Patrulele de noapte ar trebui să se întoarcă de-acum. O să 
mergem în curtea dinspre răsărit să vedem ce au de zis în apărarea 
lor. I-am trimis pe Kent cel Roșu şi pe Micul Rickey cu una din- 
tre patrule. Să auzim ce părere au despre oamenii lui Arrow. 

Makin era primul. Coddin începuse să se teamă de asasini. 
Ştiam că stă la pândă în umbrele din castelul meu și nu-mi făceam 
griji în legătură cu asasinii. Makin a cotit și Coddin m-a ţinut de 
umăr ca să rămân la distanță. 

- Prinţul de Arrow nu vrea să fiu înjunghiat de un necunoscut 
într-o mantie neagră, Coddin. Nu vrea să-mi pună cucută în pâi- 
nea de dimineață. Vrea să ne strivească împreună cu cei douăzeci 
de mii de oameni și să ne toace în pământ. Deja se gândeşte să-mi 
ia tronul. Crede că a trecut de Poarta Aurită. Acum își clădeşte 
legenda şi n-o să pună pe nimeni să mă înjunghie pe-ntuneric. 

- Sigur, dacă ai avea mai mulți oșteni, atunci ar merita oste- 
neala să te înjunghie, s-a întors Makin şi a zâmbit larg. 

Am găsit patrula în așteptare, plimbându-se de colo colo prin 
frig. Câteva femei din castel se agitau pe lângă rănit, bandajându-l. 
L-am lăsat pe comandant să-i povestească lui Coddin ce se întâm- 
plase, iar eu l-am chemat pe Kent cel Roșu lângă mine. Rike, care 
se ținea după el ca scaiul, hop și el. Pe Rike patru ani petrecuți la 
caste] nu-l îmblânziseră, așa că avea tot peste doi metri și o fire 
urâtă, cu un chip pe măsură, care să-i oglindească sufletul aspru, 
meschin și brutal. 

- Micule Rikey, i-am zis, n-am mai vorbit cu tine de ceva 
vreme. De ani buni. Ce-ţi mai face soața aia drăguță? 

De fapt, eu nu o văzusem niciodată, dar sigur fusese o femeie 
de ispravă. 

- A murit, a ridicat el din umeri. 

I-am întors spatele fără să mai adaug nimic. Rike are ceva care 
mă face să-i sar la gât. E ceva din instinct, cu colți şi gheare. Sau 
poate pentru că e așa de masiv. 

- Kent, ia spune-mi veştile bune! 

- Sunt prea multe, a scuipat el în noroi. Plec. 

- Păi... i-am petrecut eu un braț pe după gât. Kent nu arată 
cine ştie ce, dar e solid, e numai mușchi și oase, şi iute tare. Mintea 
lui de ucigaș îl deosebește de restul. Nimic nu-l sperie: haosul, 
amenințarea, crimele sângeroase. Când e o situaţie de criză, ia în 
considerare toate unghiurile, armele, caută o ieșire, profită de ea. 

- Aşadar... l-am tras eu mai aproape, apucându-l de ceafă, iar 
el a tresărit, însă, din fericire, n-a pus mâna pe sabie, iar eu l-am 
dus mai departe de patrulă. Toate bune şi frumoase, dar să ne 
prefacem că nu s-ar fi întâmplat. Ca idee. Să presupunem că erai 
doar tu aici și douăzeci de oameni acolo. Nu e altceva decât situ- 
ația în care erai când te-am găsit pe malul lacului în Rutton, nu? 

O clipă i-a mijit un surâs pe buze. 

- Cum ai izbândi atunci, Kent cel Roşu? am continuat. 

Îi spuneam „cel Roşu“ ca să-i amintesc de ziua când stătuse 
tremurând, cu zâmbetul lui larg și cu dinţii lui albi, de lup, în 
roşul stacojiu al sângelui celorlalți. 

El şi-a mușcat buza, uitându-se, prin mine, în altă parte. 

- Jorg, sunt înghesuiți în văile alea. Înghesuiți. Au un singur 
om la mai mulți, trebuie să atace repede, să se miște. Fiecare om 
e scutul împotriva următorului, a dat el din cap, uitându-se la 
mine. Dar nu poţi folosi o armată ca pe un singur om. 

Kent cel Roșu avea dreptate. Coddin instruise bine oastea, mai 
ales diviziile Regimentului Pădurii ale tatei, dar în iureșul bătăliei 
solidaritatea nu rezistă mult. Ordinele se uită, nu sunt auzite ori 
sunt pur și simplu ignorate, iar mai devreme sau mai târziu oa- 
menii încep să se sfâșie între ei, fiecare pentru el, iar numărul 
morților e grăitor. 

- Înălțimea Voastră? 

Era femeia de la garderoba regală, care aducea un fel de halat. 

- Mabel! i-am depărtat brațele şi i-am răspuns cu zâmbetul 
meu periculos. 

- Mă cheamă Maud, sire. 

Trebuia să recunosc că hoaşca avea capul pe umeri. 

— Maud să fie, i-am zis. Și o să mă căsătoresc îmbrăcat în ăsta? 

- Dacă aşa doriţi, sire, a încuviințat ea şi a făcut și o mică 
plecăciune. 

I l-am luat. Era greu. 

- E din blană de pisică? am întrebat-o. Multe pisici, se pare. 

- E din samur, şi-a țuguiat ea buzele. Samur și fir auriu. 
Contele... și-a mușcat buzele. 

- Contele Renar a purtat veşmântul acesta când s-a căsătorit, 
nu? am întrebat-o. Dacă a fost suficient de bun pentru nevredni- 
cul ăla, o să fie bun şi pentru mine. Cel puţin pare călduros. 

Renar, unchiul meu, îmi era dator pentru spini și se făcea vi- 
novat de moartea mamei și a fratelui meu. Îi luasem viaţa, caste- 
lul, coroana, însă tot mi-era dator. Iar un halat îmblănit nu avea 
să încheie socotelile. 

- Înălțimea Voastră, să vă grăbiţi! a zis Coddin, tot uitându-se 
după asasini. Trebuie să verificăm temeinic fortificațiile, să vedem 
de câte provizii au nevoie arcașii Kennish și să ne gândim la con- 
dițiile pentru negociere. 

Și, spre meritul lui, când a rostit ultimele cuvinte, s-a uitat fix 
în ochii mei. 

I-am dat halatul lui Maude și am lăsat-o să mă îmbrace, cu 
garda care ne urmărea. Nu i-am răspuns lui Coddin. Arăta palid. 
Îmi plăcuse mereu, încă de când încercase să mă aresteze, chiar și 
atunci când îndrăznise să-mi sugereze să predăm armele. Curajos, 
cumpănit, descurcăreţ, sincer. Cel mai bun. 

-~ Hai să isprăvim cu şarada asta! am zis și am pornit spre capelă. 

— Chiar trebuie să te căsătoreşti? m-a întrebat din nou Coddin, 
jucându-şi perfect rolul pe care i-l dădusem. Vorbește-mi! Să nu 
te gândeşti că eu nu mă pot înşela! S-ar putea ca soția ta să aibă o 
viață grea. Auzind, Rike a râs zeflemitor. Ca musafir, se va plăti 
o răscumpărare ca să ajungă la Coasta Calului. 

Cumpănit, cinstit. Nu ştiu cum să mă prefac că aș fi așa. 

- Da, trebuie. 

Am ajuns la capelă pe o scară în spirală, am trecut de cavaleri 
cu platoșe pe ei, urmele Contelui Renar fiind încă vizibile sub ale 
mele pe platoşe, de parcă aș fi domnit aici de patru luni, nu de 
patru ani. Cei de viță nobilă, dar prea săraci, prea proşti sau prea 
credincioși să plece, aveau să fie aliniaţi aici. În curtea de afară 
așteptau țăranii. Le simțeam mirosul. 

M-am oprit în fața ușilor. Am ridicat un deget ca să-l opresc 
pe cavalerul care avea mâinile pe bară. 

- În ce condiții? 

L-am văzut din nou pe copil, sub drapelele agățate pe perete. 
Crescuse lângă mine. Cu ani în urmă fusese un bebeluș ai cărui 
ochi stinși mă urmăreau. Acum părea de vreo patru ani. Mi-am 
dus mâna la frunte, ciocănind repede cu degetele în tâmplă. 

- În ce condiţii? am repetat. 

Am întrebat de două ori, dar suna ciudat, pierzându-și înțele- 
sul tocmai din cauza repetiţiei. Mă gândeam la cutia de aramă din 
camera mea. Parcă simțeam cum mă trece transpirația. 

- Nu va fi nicio capitulare. 

- Atunci, ar fi bine ca Părintele Gomst să isprăvească iute, a 
zis Coddin, şi să vedem cum ne apărăm. 

- Nu, i-am răspuns eu. Nu o să ne apărăm, ci o să lansăm un atac. 

L-am dat la o parte pe cavaler și am deschis larg ușile. În capelă, 
peste tot, o mulțime de trupuri neînsuflețite. Nobilii mei, se pare, 
erau mai săraci decât crezusem. Și în stânga, nuanțe de albastru 
şi violet, domnișoare de onoare şi cavaleri în armură, îmbrăcați 
în culorile Casei Morrow, culorile Coastei Calului. 

Şi la altar era mireasa mea, cu capul plecat sub o cunună de crini. 

- La naiba! am exclamat. 

Chiar că era mică. Părea de doisprezece ani. 


Pe timp de pace, Fratele Kent redevine cum era înainte, un țăran 
bun la suflet, căutându-l pe Dumnezeu în case de piatră unde cei 
pioși jelesc. 

Bătăliile însă rup aceste lanţuri. În vreme de război, Kent cel 
Roșu e aproape divin. 


Ziua nunţii 


Căsătoria a fost întotdeauna cea care i-a ținut întru câtva uniți 
pe Cei O Sută, mângâierea care le-a adus din când în când mo- 
mente de pace, un răgaz de la luptele sângeroase din Războiul 
Celor O Sură. Şi de patru ani amenințarea plana asupra mea. 

Mergeam pe intervalul din capelă, printre oamenii de vază ai 
lui Renar, niciunii de fapt de vază, ca să fiu sincer. Cercetasem 
hrisoavele și bunicii a jumătate din ei fuseseră păstori de capre. 
Eram surprins că rămăseseră. Ín locul lor, aș fi făcut precum Kent 
cel Roșu şi aș fi traversat Munţii Matterack cu o traistă în spinare. 

Miana se uita la mine, proaspătă și plină de viață asemenea 
cununii de crini de pe creştet. Nu părea să o sperie deloc partea 
stângă şi schimonosită a feței mele. Îmi venea să-mi trec degetele 
peste marginile cicatricei. O clipă m-a cuprins dogoarea dorinței, 
iar amintirea durerii m-a făcut să-mi încleştez bărbia. 

M-am alăturat viitoarei mirese la altar şi m-am uitat în urmă. 
Gândurile mi s-au limpezit şi am înțeles. Oamenii ăștia se așteptau 
să îi salvez. Tot credeau că pot să păstrez castelul cu soldații mei 
şi să izbândesc. Voiam să le spun ceea ce oricum știau. În sufletul 
meu e ceva fragil, care se va rupe înainte de a se îndoi. Poate că, 
dacă Prinţul de Arrow ar fi adus o armată mai mică, aș fi fugit. 
Dar a întrecut măsura. 

Patru muzicanți în livrea au ridicat cimpoaiele și au început 
să cânte. 

- Părinte Gomst, să nu dureze mult, i-am zis în șoaptă. Am 
multe de făcut azi. 

S-a încruntat, iar sprâncenele albe i s-au apropiat. 

- Prinţesă Miana, am plăcerea de a vi-l prezenta pe Înălțimea 
Sa Jorg Ancrath, Rege al Ținutului Ancrath, moștenitorul ţinu- 
turilor Ancrath şi al protectoratelor. 

- Încântat! i i-am zis, plecând capul. 

Era o copilă. Îmi ajungea până la brâu. 

- Acum înțeleg de ce era din profil miniatura, mi-a zis şi a 
schițat o plecăciune. 

Am zâmbit larg. Poate va fi o căsnicie scurtă, dar nu plictisitoare. 

- Miana, nu te temi de mine, nu-i așa? 

Drept răspuns, s-a întins ca să mă ia de mână. Mi-am retras-o. 

- Mai bine nu. Părinte, începem? 

- Stimaţi oaspeți, a zis Gomst, ne-am adunat astăzi aici, cu 
voia lui Dumnezeu... 

Şi, cu aceste cuvinte străvechi, rostite de un om bătrân şi fără 
ca nimeni să fie „prezent aici“ cu un motiv întemeiat sau cel 
puţin cu suficientă minte și curaj ca să o spună, micuțul Jorgy 
Ancrath s-a însurat. 

Am scos-o pe mireasă din capelă în ropotele de aplauze și 
chiotele de veselie ale nobilimii din spatele nostru, care aproape 
acopereau zgomotul asurzitor al cimpoaielor. Acest instrument 
specific Scoției este pentru muzică ceea ce este mistrețul pentru 
matematică. Nu au nicio legătură. 

Porțile principale duc la o scară de unde poți să admiri curtea 
cea mai întinsă a Bântuitului, în locul în care l-am omorât pe cel 
de dinainte. Câteva sute de oameni umpleau spațiul de la zidul 
exterior până la trepte, iar după poartă, sub hersă, pe când de sus 
cădeau fulgi de nea, erau şi mai mulţi. 

Ieşind la lumină, am auzit chiotele de bucurie. Atunci am 
luat-o pe Miana de mână, în ciuda vrăjitoriei care îmi trecea prin 
degete, și am ridicat-o ca să ne vadă lumea. Încă mă uimea 

loialitatea supușilor față de conducător. Trăiam bine şi mă îmbo- 
gățeam pe spinarea lor an după an, pe când ei abia trăiau de pe o 
zi pe alta. Și iată-i gata să țină piept morţii, alături de mine. 
Totuşi, chiar şi credința oarbă în capacitatea mea de a învinge 
soarta potrivnică le va fi sădit îndoială în suflet. 

Însă eu mă dumirisem acum câțiva ani. Fusese o lecție pe care 
nu o învățasem nici eu, nici frații mei pe drum. Puterea locului. 

Prezenţa mea regală se impunea pentru a face dreptate în ceea 
ce numesc „sat“ în ținuturile înalte din Renar, deşi aproape peste 
tot mulți ar fi zis că sunt doar trei case și câteva șuri. Satul este 
sus, pe munte. I se spune Gutting. Am auzit că se află un Gutting 
mai mic un pic mai sus, în vale, deși nu cred că e mai mare decât 
un butoi mai încăpător. Oricum, nu se înțelegea unde se termină 
pietrele unui țăran murdar şi unde încep celelalte. Urcasem cu 
Makin aproape o mie de metri pe munte ca să ne arătăm voința 
de a conduce ținutul. Potrivit martorilor, mai mulți săteni fuse- 
seră uciși din pricina dihoniei, deşi, când am ajuns, un porc mu- 
rise şi o femeie își pierduse urechea stângă. Cu puțină vreme în 
urmă aş fi ucis pe toată lumea și aș fi coborât pe munte cu cape- 
telor lor într-o țepușă, dar poate că mă obosise urcușul. I-am lăsat 
pe țăranii jegoși să-și susțină cauza, ceea ce au și făcut cu însufle- 
ţire și pe îndelete. A început să se întunece și mă pișcau puricii, 
așa că i-am oprit. 

- Gebbin te cheamă? l-am întrebat pe reclamant. 

A dat din cap că da. 

- Gebbin, am continuat, tu îl urăști de moarte pe omul ăsta 
de aici şi nu văd pricina. Ideea e că m-am cam plictisit, mi-am 
recăpătat suflul şi, dacă nu-mi spui de ce îl pizmuiești... 

- Borron, a intervenit Makin. 

- Da, Borron. Spune-mi pricina și fii sincer, sau o să moară 
toți, în afară de femeia asta bună, cu o ureche, pe care o s-o lăsăm 
să aibă grijă de porcul care a mai rămas. 

A înțeles imediat că vorbesc serios, apoi a mormăit ceva și în 
cele din urmă a recunoscut adevăratul motiv, şi anume că omul 

era „venetic“, ceea ce însemna străin, iar bătrânul Borron era 
străin pentru că se născuse şi trăise în partea de la răsărit a văii. 

Cred că aceia care se bucuraseră când mă văzuseră pe mine şi 
pe Miana, fluturând săbiile, lovind scuturile și chiuind până ră- 
guşiseră ar fi spus oricui întreba cât erau de mândri să lupte pen- 
tru rege şi regină. Însă adevărul era că, la urma urmei, nu voiau 
ca oamenii Prințului de Arrow să mărșăluiască pe piețele lor, să 
se uite la caprele lor şi poate să se uite cu poftă la muierile lor. 

- Prințul de Arrow are o armată mult mai mare ca tine, mi-a 
zis Mina. Nu tu „Înălțimea Ta“, nu tu „Alteță“. 

- Da. 

Eu îi tot făceam cu mâna mulțimii, zâmbind larg. 

- O să învingă, nu? 

Părea de doisprezece ani, dar nu vorbea ca o fetișcană. 

- Câţi ani ai? am întrebat-o, aruncându-i o privire, încă făcând 
cu mâna. 

- Doisprezece. 

Fir-ar să fie! 

- S-ar putea să învingă. Dacă un om de-ai mei nu omoară do- 
uăzeci de-ai lor, sunt toate şansele. Mai ales dacă ne încercuiește. 

- Cât de departe sunt? m-a întrebat. 

- Frontul e la cinci kilometri, i-am răspuns. 

- Atunci, ar trebui să lansezi un atac acum. Înainte să ne în- 
cercuiască. 

- Ştiu. 

Începea să-mi placă de ea. Chiar şi un soldat experimentat 
precum Coddin, un soldat bun, voia să se ascundă după zidurile 
Bântuitului și să îşi scoată pârleala, dacă îmi permiteți să mă ex- 
prim așa. Ideea e că niciun castel nu avea să reziste, așa sorți de 
izbândă aveam. Miana ştia ce știe Kent cel Roşu, care a ucis şap- 
tesprezece războinici într-o dimineaţă caldă de august. Ca să ucizi, 
Îți trebuie spațiu. Trebuie să te mişti, să avansezi, să te retragi și 
uneori să o iei la sănătoasa. 

Am mai făcut cu mâna o dată, după care am întors spatele 
gloatei și am intrat cu paşi mari în capelă. 

- Makin, gărzile sunt pregătite? 

- Da, Alteță, a dat el din cap. 

Am scos sabia. 

Un metru de oțel în casa Domnului i-a făcut pe 'câţiva să ră- 
mână mască. 

- Să mergem! 


Din jurnalul lui Katherine Ap Scorron 


6 octombrie, anul 98 Interregn 
Ancrath. Castelul Înalt. Capelă. Miezul nopții. 

Capela Ancratb este mică și înduntru e curent, de parcă nu au 
avut mult timp sd o ridice. Lumina de la lumândri pâlpâie și um- 
brele sunt mereu neliniștite. Când o să plec, o sd le stingă ajutorul 
călugărului. 

Jorg Ancratb e departe de aproape o săptămână. L-a scos din 
temniță pe Sir Makin. M-am bucurat, îmi place de el și nu pot să-l 
învinovățesc pentru ce i s-a întâmplat lui Galen: a fost tot vina lui 
Jorg. Cu o arbaletă! Nu l-ar fi învins pe Galen cu sabia. Flăcăul ăsta 
nu are pic de onoare. 

Călugărul Glen mi-a spus cd Jorg aproape mi-a sfâşiat rochia 
după ce m-a lovit. O ţin în spatele dulapului mare, în cufărul 
miresei, pe care mi l-a dat mama înainte de a părăsi Scorron Halt. 
ÍI ţin acolo unde nu se uită slujnicele și îl găsesc pipăind cu måi- 
nile. Îmi trec materialul jerpelit printre degete. Satin albastru. ÍI 
ating și încerc să-mi aduc aminte. Îl vad stând acolo, cu braţele 
întinse, punându-mi cuțitul în mână, clătinându-se ca și cum ar 
fi prea obosit sd stea în picioare, cu pielea de un alb cadaveric și 
cu o pată neagră în jurul rănii de la piept. Arăta atât de tânărl 
Aproape un copil. Cu cicatrici brăzdându-i corpul acolo unde îl 
răniseră spinii. Sir Reilly zice că l-au găsit spânzurat, aproape fără 
pic de sânge în trup, după o noapte prin spini, pe furtună, cu 
mama zăcând fără suflare. 

Și apoi m-a lovit. 

Mă ating acolo. Tot mă doare. Crusta e încă tare. Mă întreb dacă 
se vede prin păr. Și apoi mă întreb de ce îmi pasă. 

Și acolo, jos, am vânătăi. E neagră ca satinul. Aproape cd deslu- 
șesc urmele degetelor pe coapsă, amprenta unui deget. 

M-a lovit și apoi m-a folosit, m-a batjocorit. N-ar fi însemnat 
nimic pentru el, un mercenar, n-ar fi însemnat nimic, doar încă 
ceva pe care să pund stăpânire. N-ar fi însemnat mult, față de alte 
blestemdţii pe care le-a comis. Poate nici chiar cea mai gravă în ceea 
ce md privește, întrucât mi-e dor de Hanna și chiar am plâns când 
am îngropat-o și mi-e dor de Galen, pentru că avea un zâmbet feroce 
și, ori de câte ori se apropia de mine, eu luam foc. 

M-a lovit și apoi s-a folosit de mine? Băiatul dsta mânnind cuți- 
tul, care abia stătea în picioare? 


11 octombrie, anul 98 Interregn 

Ancrath. Castelul Înalt. Camerele mele. 

L-am văzut pe Călugărul Glen în Sala Albastră. Nu mă mai 
duc la slujba ținută de el, dar îl văd pe bol. Mă uit la mâinile lui, la 
degetele lui noduroase. Mă uit la ele și mă gândesc la vânătăile care 
pălesc, acum galbene, mă duc la dulapul înalt și iată-mă cu satinul 
sfâşiat în mâini. 


Fratele Gog e piele, os și răutate. 

Născut monstru și crescut ca un monstru, însă nu se deosebeste 
de Adam, cu excepția punctelor stacojii de pe fund, a ochilor întu 
necați, a ghearelor ca de abanos de la mâini și de la picioare și a 
protuberanţelor ca niște spini de pe șira spinării. Uitaţi-vă la el cum 
se joacă, cum aleargă, cum râde și cum pare prea relaxat ca să fù 
crăpătura aceea prin care țâșnește tot focul iadului. 

Însă uitaţi-vă la el cum arde și veți crede. 


Cu patru ani în urmă 


Am luat tronul de la unchiul meu când aveam paisprezece ani 
și mi-a plăcut. Aveam un castel, slujnice care mă serveau, puteam 
sd explorez, aveam o curte cu nobili cărora le porunceam sau, mă 
rog, aveam ceea ce puteam considera nobili în ținutul Renar și o 
vistierie de răscolit. Trei luni cu asta m-am îndeletnicit. 


M-am trezit lac de sudoare. De obicei mă trezesc brusc, cu 
mintea limpede, dar acum parcă mă înecam. 

- E prea cald... 

M-am rostogolit şi am căzut din pat cu o bufnitură. 

Fum. 

Strigăte în depărtare. 

Am găsit lampa şi am stins fitilul. Fumul venea de la ușă, nu 
se strecura pe dedesubt sau prin ea, ci se ridica din lemnul negru 
şi se prefăcea într-o perdea unduitoare. 

- Fir-ar... 

Întotdeauna mă temusem că o să ard de viu. Să spunem că am 
o slăbiciune. Unora le e frică de păianjeni. Mie mi-e frică să nu 
ard în flăcări. Și de păianjeni. 

- Gog! l-am strigat. 

Fusese în anticameră când mă dusesem la culcare. Am mers 
spre ușă dintr-o parte. De-acolo venea o căldură mistuitoare. 
Puteam să ies pe acolo sau să încerc să mă strecor printre barele 
de la una din cele trei ferestre înainte să mă arunc în gol de la o 
înălțime de treizeci de metri. 

Am luat un topor de pe perete și am stat în picioare, cu spatele 
la perete, lângă ușă. Mă dureau plămânii și nu vedeam limpede. 
Când am ridicat toporul, era greu ca un om. Lama a intrat în uşă, 
care a explodat. Flăcări alb-portocalii s-au năpustit în încăpere, 
groaznic de fierbinţi, ca niște limbi groase ce se bifurcau din când 
în când. Și aproape imediat s-au stins ca o tuse care nu te mai 
chinuieşte, lăsând în urmă doar o podea pârjolită și un pat arzând. 

În anticameră era mai cald decât în dormitor, care era negru 
de la podea până în tavan, având în mijloc un cărbune care arde. 
M-am împleticit înapoi spre pat. Căldura mi-a uscat lacrimile şi 
câteva clipe am văzut limpede. Cărbunele era Gog, ghemuit ca 
un nou-născut, cuprins de flăcări. 

Pe ușa dinspre sala gărzilor s-a năpustit ceva mare. Gorgoth! 
L-a luat pe băiat cu mâna lui cu trei degete și l-a plesnit cu cealaltă. 
Gog s-a trezit plângând sfâşietor, dar flăcările l-au iertat, lăsând 
în urmă doar un copil moale, cu pielea roșie şi neagră, mirosind 
a Carne arsă. 

Am trecut de ei fără să scot un cuvânt şi le-am lăsat pe gărzi 
să mă ajute. Au trebuit să mă târască în sala tronului înainte să-mi 
recapăt puterile. 

- Apă... am reuşit să îngaim. 

Şi după ce am băut şi am tăiat cu cuțitul părul ars, le-am spus 
tușind: 

- Aduceți-i pe monștri! 

Makin a intrat în sală zornăind din armură și încă trăgând de 
o mănușă. 

— Alt incendiu? a întrebat. 

- De data asta grav. Un infern, i-am zis. Măcar nu mai trebuie 
să mă uit la mobila unchiului. 

- Nu poţi să-l lași să doarmă în castel, a spus Makin. 

- Ştiu. Acum. 

- Jorg, gata! 

Makin și-a scos mănușa. Până la urmă, n-am fost atacați. 

- Nu poți să-l lași liber. Coddin a ajuns cu pungi sub ochi. E 
prea periculos. Cineva se va folosi de el. 

Şi asta era problema. Gog trebuia să moară. 

După ce a bătut de trei ori în ușa principală, s-a deschis larg. 
Gorgoth a intrat în sala tronului cu Gog, flancat de patru dintre 
cavaleri care, pe lângă el, arătau ca niște copii. Printre oameni, 
cei doi leucrota arătau la fel de monstruos ca atunci când îi găsi- 
sem sub Muntele Honas. Ochii ca de pisică ai lui Gorgoth erau, 
în ciuda întunericului, ca două despicături. Albul ochilor era 
acum roșu-sângeriu, iar irisul era aproape negru, de parcă s-ar fi 
contopit cu noaptea. 

- Câţi ani ai acum, Gog? Opt? Și vrei să dai foc castelului meu. 

L-am simţit pe Gog cum mă pironeşte cu privirea. Îşi încorda 
pieptul imens cu fiecare răsuflare. 

- Cel mare o să se lupte, mi-a șoptit Coddin. O să fie greu de 
doborât. 

- Opt ani, a repetat Gog. 

Nu ştia, dar îi plăcea să-mi dea dreptate. Tonul îi fusese ridicat 
şi dulce când ne întâlniserăm sub Muntele Honas. Acum avea o 
iritare în glas și parcă se simțea trosnetul flăcărilor, ca şi cum avea 
să scoată flăcări pe nări ca un afurisit de dragon. 

- O să-l duc de aici, a zis Gorgoth, cu o voce din rărunchi, pe 
care abia am desluşit-o. Departe de aici. 

Jorg, ai grijă ce mutare faci! S-a lăsat o tăcere adâncă. 

N-aș sta pe tronul ăsta acum, dacă Gorgoth n-ar fi ținut 
poarta. Și nu aş fi aici, dacă Gog nu le-ar fi dat foc oamenilor 
contelui. Încă simțeam cum mă strângea pielea de pe față, încă 
mă dureau plămânii, iar mirosul de păr ars încă îmi i umplea nările. 

-Îmi pare rău pentru patul tău, frate Jorg, i-a zis Gog. 

Gorgoth i-a atins umărul cu un deget noduros, de-ajuns să-l 
facă să se clatine. 

- Rege Jorg, s-a corectat Gog. 

Nu aș fi pe tronul ăsta acum, dacă nu m-ar fi ajutat atâția oa- 
meni, uneori mi-a surâs norocul, alteori mi l-am făcut cu mâna 
mea, și mulți s-au sacrificat pentru mine, unii mai de ispravă, alții 
nu. Nu te poți împovăra la tot pasul, căci ai ceda sub povară și 
n-ai mai putea să te mişti. 

- A fost cât pe ce să-l dai pe copilul ăsta la necromanți, l-am 
dojenit. Pe el şi pe fratele lui. 

Nu l-am întrebat dacă şi-ar da viaţa apărându-l pe Gog, căci 
era limpede. 

- Lucrurile se mai schimbă, mi-a răspuns Gorgoth. 

- Mai bine să moară repede, așa ai spus, am continuat și m-am 
ridicat. Iar schimbarea va veni prea repede în cazul lor. Prea re- 
pede ca să fie suportabilă. Ai zis că schimbările o să-i dea peste cap. 

- Să vedem ce se întâmplă, mi-a spus Gorgoth. 

- În noaptea asta aproape că am murit în pat. 

Am coborât de pe platformă, cu Makin lângă mine: 

- Dormitorul regal s-a făcut praf. Şi nu aveam în plan să mor 
în pat. Doar dacă aș fi fost un împărat zaharisit şi sub mine ar fi 
fost o femeiușcă prea cu zvâc. 

- N-am ce-i face, şi-a încleştat Gorgoth mâinile uriașe. E în 
firea lui. 

- În firea lui? 

Am pus mâna pe mânerul sabiei. Mi-am amintit cum se lup- 
tase Gog să-și salveze fratele mai mic. Cât de pură fusese furia 
aceea! Și mie îmi lipsea o asemenea puritate. Parcă de ieri fiecare 
alegere e ușor de făcut. Iar acum? Nimic nu era clar. Şi poţi să te 
și îneci în atâta neclaritate. 

- În firea lui. Povestea fiecăruia, scrisă în el însuși, ce e, ce va 
fi, aşternută în sufletul fiecăruia. 

Nu l-am auzit pe monstru înșirând atâtea cuvinte o dată. 

- Gorgoth, am hăcuit mulți şi, dacă e scris ceva, e scris cu roșu 
şi miroase fetid. 

- Înălțimea Ta, esența omului nu stă în măruntaie. 

Mi-a susținut privirea cu ochii lui de pisică. Nu mi se mai 
adresase așa niciodată. Mai mult de atât nu m-ar fi implorat. 

M-am uitat fix la Gog, care stătea pe vine, uitându-se când la 
Gorgoth, când la mine. Îmi plăcea băiatul. Pur și simplu. 
Amândoi aveam un frate mort pe care nu-l puteam salva, în 
amândoi ardea ceva, o forță distrugătoare, primitivă, care ne mis- 
tuia pe zi ce trece. 

- Sire, mi-a zis Coddin, măcar acum citindu-mi gândurile. 
Asemenea lucruri nu trebuie să-l preocupe pe rege. Luaţi camera 
mea şi mai vorbim în zori! 

Pleacă și ne ocupăm noi de treburile necurate. Mesajul era foarte 
limpede. Și Coddin nu voia. Dacă îmi putea citi gândurile, şi eu 
puteam. N-a vrut să-i ia gâtul calului când şchiopăta din cauză că 
se lovise de o piatră. Dar a făcut-o. Și o va face acum. Jocurile 
regilor erau necurate. 

Ai grijă ce mutare faci! 

- Jorg, nu se poate, a pus Makin o mână pe umărul meu şi îmi 
vorbea calm. E prea periculos. Nu se ştie în ce se va transforma. 

Ai grijă ce mutare faci! Câştigă jocul! FI mutarea cea mai greal 

- Gog... i-am zis și el s-a ridicat ușor, cu ochii la mine. Îmi 
spun că eşti periculos. Că nu te pot păstra. Sau să-ţi dau drumul. 
Eşti un risc pe care nu mi-l pot asuma. O armă care nu poate fi 
mânuită. 

M-am întors, apoi m-am uitat la sala tronului, la tavanele în- 
alte şi la ferestrele întunecate, la Coddin, la Makin şi la cavaleri. 

- Am deşteptat soarele unui Constructor de sub Gelleth şi 
copilul ăsta e o problemă prea mare? 

- Atunci erau vremuri crunte, Jorg, mi-a zis Makin, uitându-se 
în jos. 

-~ Mereu sunt crunte, i-am răspuns. Crezi că aici, pe partea 
noastră de munte, suntem în siguranță? O fi mare castelul din 
interior, dar de la o milă depărtare îl poți acoperi cu degetul mare. 

M-am uitat la Gorgoth. 

- Poate am nevoie de altă perspectivă. Poate trebuie să găsim 
firea şi poate povestea se scrie din nou. 

- Puterea copilului a scăpat de sub control, Jorg, a zis Coddin, 
dând dovadă de curaj când eu sunt furios nevoie mare. E genul 
de om de care am nevoie. O să fie și mai sălbatic. 

- ÎL duc la Heimrift, i-am zis. Gog e o armă și o voi fäuri acolo. 

- La Heimrift? 

Gorgoth şi-a descleştat pumnii, iar articulațiile degetelor au 
trosnit tare. 

- Un loc al demonilor și al flăcărilor, a mormăit Makin. 

- Un vulcan. De fapt, patru. Și un vrăjitor al focului. Sau, cel 
puţin, așa mi-a zis preceptorul meu. Deci mă gândesc să pun la 
încercare avantajele unei educaţii nobile, nu? Cel puţin lui Gog 
o să-i placă acolo. Totul arde. 


Cu patru ani în urmd 


- Jorg, e o idee tare proastă. 

- E o idee periculoasă, Coddin, dar asta nu înseamnă că e 
proastă. 

Am pus cuțitul pe hartă ca să nu se mai răsucească. 

- Oricare ar fi şansele de reușită, regatul va rămâne fără rege. 

Și-a lăsat un deget pe hartă, în dreptul Bântuitului, de parcă 
voia să-mi arate unde sunt. 

- Jorg, au trecut doar trei luni. Oamenii nu ştiu ce să creadă 
despre tine, nobilii o să înceapă să uneltească atunci când vei pleca 
și câți soldați o să iei cu tine? Dacă lași tronul gol, Piscurile Renar 
vor părea ușor de cucerit. Tatăl tău cel nobil s-ar putea să cheme 
Armata Porții. Dacă locul ăsta va trebui apărat cândva, nu știu 
câte din trupele unchiului tău se vor strânge la chemarea ta. 

- Tata n-a trimis oastea când mama și fratele erau ucişi. 

Degetele mi s-au strâns în jurul pumnalului fără să vreau. 

- Nu cred că o să facă o mișcare împotriva Bântuitului acum, 
am continuat. Mai ales când armata lui se îndeletniceşte să jefu- 
iască ce a mai rămas din tărâmul Gellerh. 

- Așadar câți soldaţi o să iei cu tine? l-a întrebat Coddin. 
Veghea n-o să fie suficientă. 

- Nu iau pe nimeni, i-am răspuns. Aș putea să iau toată afuri- 

sita de armată și aș intra într-un război pe pământurile altcuiva. 
Coddin a vrut să protesteze, dar l-am întrerupt: 

- O să-i iau pe frații mei. O să le placă pe drum și am reuşit să 
mergem liniștiți cu mulți ani în urmă, fără să ne oprim prea mult. 

Makin s-a întors cu câteva hărți sub braț. 

- Deghizaţi, nu? m-a întrebat şi a zâmbit larg. Bine. Sincer să 
fiu, aș cam vrea să plec din locul ăsta. 

- Frate Makin, tu rămâi! i-am spus. Îl iau pe Kent cel Roșu, 
pe Row, pe Grumlow, pe Tânărul Sim... şi pe Maical, de ce nu? 
E cam netot, dar nu se lasă ucis cu una, cu două. Și pe Micul Rike, 
desigur... 

- Nu pe el, a intervenit Coddin, pe al cărui chip se aşternuse 
groaza. Nu e deloc loial. O să te lase mort într-un tufiș. 

- Am nevoie de el, am insistat. 

- O fi de folos în luptă, s-a încruntat Coddin, dar nu e deloc 
subtil, disciplinat sau deştept... 

- Eu aș zice că Rike nu poate face o omletă fără să se umple 
până la genunchi de sângele găinilor și până la gât de maţele lor, 
a intervenit Makin. 

- E un supraviețuitor, i-am zis. Şi am nevoie de oameni ca el. 

- Ai nevoie de mine, mi-a spus Makin. 

- Nu poți avea încredere în el. 

Coddin și-a frecat fruntea așa cum făcea mereu când îl cople- 
șeau grijile. 

- Makin, eu am nevoie de tine aici. Vreau să am un regat la 
care să mă întorc. Şi ştiu că nu pot avea încredere în Rike, dar, 
după patru ani în pribegie, sunt sigur că el e cel mai de ispravă 
pentru ce trebuie să fac. 

Am ridicat pumnalul şi harta s-a rulat. 

- Am văzut destul. 

Makin a ridicat privirea și şi-a pus hărțile nedeschise pe masă. 

- Coddin, marchează și tu pe hartă un drum bun și pune-l pe 
scribul ăla să-l copieze. 

M-am ridicat și m-am întins. Trebuia să găsesc ceva de îmbră- 
cat. Una din slujnice îmi arsese straiele vechi și ceva din catifea 
nu e prielnic pentru drum, căci atrage praful ca un magnet. 


Părintele Gomst s-a întâlnit cu Makin, cu Kent şi cu mine în 
drum spre grajduri. Venise într-un suflet de la capelă, roșu ca 
racul, având sub braț cea mai grea Biblie și în mâna cealaltă crucea 
altarului. 

- Jorg... 

S-a oprit să-și recapete răsuflarea. 

- Rege Jorg... 

- Părinte Gomst, veniți cu noi? 

M-a făcut să zâmbesc, căci se făcuse alb ca o fantomă. 

- Binecuvântarea, a zis, încă gâfâind. 

- A, bun. Păi, binecuvântaţi! 

Kent s-a așezat imediat în genunchi. Era cel mai pios ucigaș pe 
care l-am văzut vreodată. Makin l-a urmat, ciudat de grăbit pentru 
cineva care jefuise o catedrală. De când Gomst plecase din Gellerh, 
în lumina soarelui Constructorilor, fără o urmă de bronz, Fraţii 
credeau că era atins de mâna lui Dumnezeu. Nu-şi dădeau seama 
că toți făceam la fel, cu mult mai puțin timp la dispoziție. 

În ceea ce mă privește, în ciuda relelor făcute de Biserica 
Romei, eu nu puteam să-l disprețuiesc pe Gomst, așa cum făcu- 
sem odinioară. Era un bărbat slab şi neputincios, incapabil să 
îndeplinească făgăduiala Domnului, să iubească întocmai ca 
Mântuitorul sau chiar să-i pună la jug pe credincioși cu prea multă 
convingere. 

Am plecat capul şi am ascultat rugăciunea. Nu strică niciodată 
să fii acoperit pe toate planurile. 


Gașca mea pestriță se strânsese în curtea de vest şi-şi verifica 
echipamentul. Rike avea cel mai mare cal pe care îl văzusem 
vreodată. 

- Rike, eu pot să alerg mai iute ca monstrul ăsta. 

M-am uitat în spate. 

- N-ai luat și plugul când l-ai furat, nu? l-am întrebat. 

- O să fie suficient, a zis. Suficient pentru pradă. 

- Maical nu aduce atelajul? m-am uitat eu în jur. Și unde e? 

- S-a dus după ăla cenușiu, a răspuns Kent. Idiotul nu vrea să 
călărească altul. Zice că nu ştie cum. 

- Ăsta, clar, e semn de loialitate, l-am săgetat eu cu privirea. 
Și unde ţi-e noua soață, frate Rikey? Nu vine să-și ia rămas-bun? 

- E ocupată cu aratul, mi-a spus și şi-a plesnit calul. Acum are 
o slujbă. 

Gorgoth a intrat pe ușa de la bucătărie, ivindu-se amenințător 
în spatele lui. E descurajant să vezi pe cineva mai înalt și mai mare 
ca Rike. Gog s-a ivit din spatele lui. M-a luat de mână și l-am lăsat 
să mă ducă. Foarte puțini vor să mă ia de mână de când am ne- 
cromanția în mine. În degetele mele e moarte, nu numai răceală. 
Florile se ofilesc şi mor. 

- Unde mergem, frate Jorg? Avea tot glas de copil, în ciuda 
unei asprimi. 

- Să găsim un mag al focului. Ca să nu mai ardă paturi, i-am zis. 

- O să doară? s-a uitat el la mine cu ochii lui mari şi negri. 

Am dat din umeri. 

- Se poate. 

- Mi-e frică, mi-a zis, strângându-mi mâna mai tare. 

Simțeam cum din degetele lui iese căldură. Poate va topi ră- 
ceala din ale mele. Frică. 

- Ei bine, am răspuns, atunci, suntem pe drumul cel bun. 

- Gog, trebuie să-ți înfrunţi fricile. Să le înfrângi. Ele sunt 
inamicii tăi adevărați. 

- Frate Jorg, ţie nu ţi-e frică de nimic, mi-a zis. Rege J... 

- Mi-e frică să nu ard de viu, i-am zis. Mai ales în pat. 

M-am uitat la frați, care încărcau arme și provizii. 

- Am avut un văr căruia îi plăcea să dea foc la oameni, nu-i 
așa, frate Row? 

- Așa e, a încuviințat. 

- Marclos, vărul meu. Spune-i lui Gog ce a pățit. 

Row a încercat vârful unei săgeți cu degetul mare. 

- Jorg, te-ai dus la el şi l-ai ucis în mijlocul a o sută de soldați. 

M-am uitat la Gog. 

- Şi mie mi-e frică de păianjeni. De cum se mișcă. Şi de cum 
stau nemişcați. De cum o iau la goană, am arătat eu cu mâna. 

- Cum sunt cu păianjenii, Row? i-am strigat. 

- Ciudat! 

Row a scuipat şi și-a pus ultima săgeată în tolbă. 

- O să-ți placă povestea că eşti un monstru fără Dumnezeu, 
Gog, a spus şi a scuipat din nou. Fratelui Row îi plăcea să scuipe. 
Am stat odată o săptămână în nişte hambare cu grâne. Ne ascun- 
deam. N-am murit de foame. Grânele şi șobolani fac o tocană pe 
cinste. Doar Jorg, aici, de față, nu voia să audă. Pentru că acolo 
era ticsit de păianjeni. De ăia mari şi păroşi. 

Şi-a depărtat degetele până când i-au trosnit încheieturile. 

- Jorg i-a tot vânat o săptămână, a povestit mai departe. N-a mân- 
cat decât păianjeni atunci. Și nici măcar făcuți. Nici măcar morți. 

- Şi tocana de şobolan mi s-a părut minunată după săptămâna 
aia, am intervenit. 

Gog s-a încruntat, apoi a văzut că la încheietură îmi strălu- 
ceşte ceva. 

- Ce-i asta? a arătat cu degetul. 

Mi-am suflecat mâneca şi le-am arătat tuturor. 

- Am găsit două lucruri în vistieria unchiului meu care valo- 
rau mai mult decât tot aurul dimprejur. M-am gândit să le aduc, 
în caz că e nevoie. 

M-am încredințat că Rike vede argintul de la încheietură. 

- Micule Rikey, i-am zis, nu trebuie să-mi umbli noaptea prin 
desagi. Aici e comoara și, dacă crezi că poți să o iei, încearcă acum! 

A pufnit și a mai legat o curea. 

- Ce-i? 

Gog se uita vrăjit. 

- Constructorii l-au făcut. Are o mie de ani. 

Row şi Kent cel Roşu s-au apropiat să vadă. 

- Cică i se spune ceas. Și vedeți de ce. 

La drept vorbind, şi eu îl fixam cu privirea. Avea o față în 
spatele cristalului, cu douăsprezece ore marcate şi şaizeci de mi- 
nute, două limbi negre care se mișcau, una încet, alta şi mai încet, 
ca să arate timpul. Fascinat, l-am deschis la spate cu vârful pum- 
nalului şi m-am uitat în măruntaiele mașinăriei. Închizătoarea se 
ținea într-o mică balama, de parcă Constructorii ar fi știut că o 
să vreau să privesc înăuntru. Rotiţe peste rotițe, zimțate, care se 
întorceau. Chiar nu-mi dădeam seama cum de le făceau aşa mici 
şi atât de precise, Însă pentru mine e o minune mai mare ca orice 
soare făcut de om sau ca orice lumină strălucitoare. 

- Jorg, ce mai ai? m-a întrebat Rike. 

- Asta. 

L-am scos de la buzunarul adânc de la șold și l-am pus pe lespede. 
Un clovn din metal, cu urme de vopsea pe jiletcă, păr şi nas. 

Kent s-a dat înapoi: 

- Pare malefic. 

Am îngenuncheat, apăsând pe un mecanism din ceafa clovnu- 
lui. Cu o smucitură şi cu un zbârnâit, a început să calce apăsat cu 
picioarele lui de metal și să-şi apropie mâinile de metal, zăngănind 
din talgere. S-a bâțâit în cerc, călcând apăsat și zornăind. 

Rike a început să râdă. Nu „hă, hă, hă“, de furie, ci un râs plin, 
bonom. 

- E ca... ca... Nu putea rosti cuvintele. 

Nici ceilalți nu s-au putut abține. Sim și Maical au fost primii. 
Grumlovw a pufnit în râs pe sub mustața de şobolan înecat. Apoi 
Kent cel Roșu și Row râdeau ca niște copii. Gog se uita uluit. 
Chiar şi Gorgoth a zâmbit, dezvelindu-și dinții din spate ca nişte 
pietre de mormânt. 

Clovnul a căzut și tot dădea din picioare în aer. Rike a căzut 
odată cu el, izbind pământul cu pumnii şi gâfâind. 

Clovnul a încetinit și apoi s-a oprit. Înăuntru are un arc albas- 
tru, pe care îl întorci cu o cheie. Și, când nu mai dă din picioare 
şi nu mai zăngăne, arcul e iar răsfirat. 

- Burlow... Burlow ar fi trebuit să vadă. 

Rike şi-a şters lacrimile de la ochi. E prima oară când l-am 
auzit aducând vorba despre cineva căzut. 

- Da, frate Rike, i-am zis. Da, ar fi trebuit. 

Mi-l închipuiam pe fratele Burlow râzând cu noi şi cu burta 
tremurându-i. 

A fost momentul nostru prin care ne-am adus aminte de viață, 
frăția s-a reîntregit şi s-a pregătit de drum. Era ultimul nostru 
moment bun. 

- Să mergem! le-am zis. 

Uneori mă întreb dacă nu cumva n-are fiecare dintre noi un 
arc albastru înăuntru, ca firea lui Gorgoth, făcută ghem în sufletul 
lui. Mă întreb dacă nu călcăm apăsat, zăngănim în cercurile noas- 
tre mici şi nu mergem nicăieri. Şi mă mai întreb cine râde de noi. 


Cu patru ani în urmă 


Acum trei luni intrasem în Bântuit singur și plin de sânge care 
nu era al meu și mânuisem o sabie furată. Fraţii mă urmaseră. 
Acum am lăsat castelul pe mâinile altuia. Îmi dorisem să-mi ucid 
unchiul. Lam luat coroana pentru că alții ziceau cd nu sunt în stare. 


Dacă acel loc îţi amintește de un craniu = ca în cazul meu -, 
atunci orășelul fărâmițat de lângă porţi ar putea fi voma uscată a 
ultimei răsuflări. O tăbăcărie ici, un abator colo, toate relele îm- 
puțite ale vieții moderne, aşternute după ziduri, unde vântul le 
va împrăștia. Trecusem de ultima colibă înainte când ne-a ajuns 
din urmă Makin. 

- Deja îţi era dor de mine? 

- Regimentul Pădurii îmi spune că o să avem parte de compa- 
nie, mi-a zis Makin, trăgându-și sufletul. 

- Chiar ar trebui să-i dăm alt nume Regimentului, am răspuns eu. 

Tărâmurile lui Renar nu ofereau decât un pâlc de copaci într-o 
vale adâncă, cu toții răsuciți şi cocoșați de la vânt. 

- Cincizeci de cavaleri, a zis Makin. Care purtau flamura 
Prințului de Arrow. 

- Arrow? m-am încruntat. 

Ei bine, au făcut ceva progrese. Provincia era pe marginea 
hărții pe care tocmai o împăturisem. 

- După toate relatările, sunt necopți. 

-~ Cred că o să-i întâlnesc eu pe drum, am zis. S-ar putea să aflăm 
o poveste mai interesantă de la ei ca un grup de frați pe drum. 

Adevărul era că nu voiam să mă îmbrac iar în mătăsuri şi her- 
mină şi să trec prin toate formalitățile. Ar trebui să se îndrepte spre 
castel. Nu trimiți cincizeci de oameni cu platoșe în misiune secretă. 

- Vin cu tine, a propus Makin. 

De data asta nu avea de gând să accepte un refuz. 

- Nu o să treci drept un frate de drumeție. Arăţi ca un actor 
care a dat năvală prin cufărul cu recuzită ca să facă rost de ţinuta 
cea mai potrivită pentru un cavaler. 

- Rostogoleşte-l prin rahat! mi-a sugerat Rike. Atunci o să pară 
adevărat. 

S-a întâmplat să fim chiar lângă grajdurile lui Jerring, unde era 
un morman de bălegar la îndemână. I l-am arătat. 

- Nu diferă de viața la Curte, s-a strâmbat Makin şi şi-a arun- 
cat roba în căruța pe care Maical, din obișnuință, o prinsese de 
calul sur. 

Când căpitanul gărzii mele arăta mai degrabă a cavaler nepri- 
ceput și ghinionist, am luat-o din loc. Gog era în spatele meu, 
ținându-se strâns. Gorgoth alerga pe lângă noi pentru că niciun 
cal nu îl dorea, şi nu din cauza greutăţii. Ceva din el îi speria. 

- Ai fost vreodată la Arrow, Makin? l-am întrebat, strunindu-mi 
animalul. 

- Nu, mi-a răspuns. E un principat mic. Însă, potrivit istori- 
sirilor, se face o educaţie aspră. De ani întregi le cam dau de 
furcă vecinilor. 

Ne-am continuat drumul fără să vorbim, auzindu-se doar bon- 
cănitul copitelor și scârțâitul căruței, care întrerupeau liniștea 
muntelui. Drumul sau cărarea, ca să fiu sincer, întrucât 
Constructorii nu făceau miracole în 'Tărâmurile lui Renar, cobora, 
şerpuind ca să nu facă povârnișul atât de abrupt. Pe când coboram, 

mi-am dat seama că în văile din depresiune avea să fie deja primă- 
vară. Ici şi colo se vedeau pomi înfrunziţi și caii fornăiau. 

L-am văzut pe călărețul cavalerilor peste o oră şi, după încă o 
milă, am zărit şi coloana principală. Row părăsea poteca. 

- Frate Row, ţie ţi-e totuna dacă ne întoarcem sau dacă stăm 
fermi pe poziţie, m-am uitat scrutător la el. 

Fraţii începuseră să-l uite pe vechiul Jorg... prea leneviseră pe 
la Bântuit, prea mult timp fuseseră lăsaţi cu șmecheriile lor. 

- Frate Jorg, sunt câtă frunză, câtă iarbă, mi-a zis Tânărul Sim, 
care era mai mare ca mine, bineînţeles, dar nu avea nevoie de lamă 
de ras, dacă nu cumva voia să taie beregate. 

- Când te îndrepți spre castelul regelui, nu e frumos să-i răpui 
pe drumeţi, am zis. Nici măcar pe unii cu reputație proastă ca noi. 

Am mers mai departe. După un răgaz, au venit şi ceilalți. 
După următoarea pantă erau mai aproape, doi în rând, la trap, 
cu două flamuri fluturând în vântul din tărâmul Renar. Nu erau 
oameni de rând, ci cavaleri de la o nobilă Curte, etalând așa o 
armonie a armelor şi a armurii, că îmi făcea de râs propria gardă. 

- E o idee proastă, a zis Makin, care duhnea a bălegar. 

- Dacă îți tace melița, atunci o să mă îngrijorez. 

Oamenii Prințului de Arrow se deplasau în continuare. 
Auzeam copitele pe pietre. Simțeam nevoia să mă așez în mijlocul 
potecii și să cer tribut. Ar fi fost o poveste pe cinste, dar poate 
prea scurtă. M-am hotărât să stau într-o parte şi să îi privesc cum 
se apropie. M-am uitat la trupa noastră. Tare urâţi eram cu toții, 
dar cei doi leucrota erau pe primul loc. 

- Gorgoth, încearcă să te ascunzi în spatele bestiei lui Rike, 
i-am zis. Calul ăla de tras are să ne fie de folos. 

Cu pumnalul de la cingătoare am început să scot mizeria de 
sub unghii. Gog şi-a vârât ghearele sub platoşă când primii oa- 
meni au ajuns în dreptul nostru. 

Cavalerii şi-au strunit caii să meargă la pas când s-au apropiat. 
Câţiva au întors capul, dar majoritatea au trecut fără să arunce o 
privire, cu fața ascunsă după vizieră. În mijlocul coloanei, mi-au 
atras atenţia doi sau mai degrabă armura lor lustruită, care 

strălucea. Cântau la fluier ca teutonii, sclipind în culorile curcu- 
beului acolo unde metalul dat cu ulei se reflecta în lumina soare- 
lui. Un ogar cu blană mică și piept bombat alerga printre caii lor. 
Cel din stânga dintre cei doi a ridicat mâna și coloana s-a oprit, 
chiar și cei din fața lui, deși nu ar fi avut cum să-l vadă. 

- Ei bine... a început el, ambele cuvinte fiind rostite precis. 

Şi-a dat jos coiful, o prostie, întrucât ar fi putut fi amenințat 
de arbalete ascunse, şi a clătinat din cap. Părul blond îi stătea 
lipit de frunte din cauza sudorii. 

- Bună ziua, cavalere! l-am salutat cu o vagă plecăciune. 

M-a cercetat din cap până în picioare cu ochii lui albaștri și 
blânzi. Îmi amintea de Sir Galen, campionul lui Katherine. 

- Cât mai e până la castelul lui Renar, băiete? a întrebat. 

Ceva îmi spunea că ştia exact cât mai e, la fel cum cioara 
zboară şi șchiopul se târăște. 

- Castelul Regelui Jorg e la zece mile de aici, i-am arătat eu 
drumul, făcând un gest cu pumnalul. Cam o milă în sus, pe culme. 

- E rege? 

A zâmbit. Arătos ca Galen cu bărbia lui rotundă și părul 
blond, care le făcea pe fete să întoarcă imediat capul. 

- Bătrânul Renar nu se considera rege, a continuat. 

Am simţit că-l urăsc. Şi nu din joacă. 

- Contele Renar deținea doar zona muntoasă. Regele Jorg a 
moştenit Ancrath și ținuturile Gelleth. E suficient pământ ca să 
devii rege, cel puţin prin părțile astea. 

M-am uitat pe furiş la platoşa lui. Pe ea erau gravaţi dragoni 
roşii, fiecare violent şi cu o săgeată în gheare, mai mare ca el, 
îndreptată în sus. Bună treabă! 

- Dumneata eşti din Arrow? l-am întrebat. 

M-am întors spre Makin fără să mai aştept un răspuns: 

-~ Tu ştii de ce tărâmul se numește Arrow? 

El a dat din cap şi a cercetat cu privirea șaua. Îi venea să zică 
„e o idee proastă“. 

- Se spune că se numeşte Arrow pentru că poți să tragi o să- 
geată de la coasta de nord până în sud, i-am răspuns. Din ce am 

auzit, ar fi putut să se numească Strănut. Mă întreb cum se nu- 
meşte cel care domneşte acolo. 

- Ştii multe despre blazoane, băiete. 

Ochii încă îi erau blânzi. Cel de lângă el a dus mâna la sabie, 
mănușa zăngănindu-i când s-a atins de plăsele. 

- Acolo domnește Prințul de Arrow, a zâmbit. Dar poți să-mi 
spui Prințul Orrin. 

Părea necumpănit să călăreşti pe tărâmul altuia cu cincizeci de 
oameni, chiar și cincizeci ca ei. Exact ce nu voisem să fac în pe- 
regrinările mele. 

- Nu-ţi faci griji că Regele Jorg va profita de ocazie ca să mai 
răpună din oameni în Războiul Celor O Sută? l-am întrebat. 

- Poate dacă aș fi fost megieş cu el, a răspuns prințul. Dar, dacă 
m-ar ucide sau ar pune un preț pe capul meu pentru dușmani, 
vecinii ei ar fi mai la adăpost şi capabili să-i facă rău. Am auzit că 
regele nu-şi iroseşte şansele. Şi oricum nu ar fi uşor. 

- Credeam că ai venit să cauţi un conte, dar se pare că ştii deja 
de Regele Jorg și de privirea lui ageră, i-am zis. Ai venit pregătit, 
n-am ce zice. 

Prințul a ridicat din umeri. În clipa aia a părut tânăr. De do- 
uăzeci de ani. Nu mai mult. 

- Ce sabie frumoasă! a remarcat. Arată-mi-o! 

Înfășurasem plăselele în piele veche şi apoi le mânjisem cu 
noroi. Teaca era mai bătrână decât mine, şi totuşi strălucea. 
Oricât de arătoasă o fi fost cândva sabia unchiului meu, acum nu 
mai era cazul. Nu până când n-am scos-o și am dat la iveală me- 
talul. M-am gândit să arunc pumnalul. Blondul nu ar mai vedea 
limpede, dacă îi ieşea prin orbite. Poate avea acasă un frate care 
ar fi vrut să fie noul Prinţ de Arrow şi să-mi rămână îndatorat. 
Vedeam cu ochii minţii. Prinţul cel chipeș cu pumnalul meu în 
față, şi noi gonind peste versanți. 

Nu prea sunt genul care are regrete. Dar ar fi trebuit să fiu. 

În schimb, am pus pumnalul la loc și am scos sabia unchiului, 
moştenire de familie, din oțel de Constructor, lama reflectând 
orbitor lumina zilei. 

- Ei bine, a zis iar Prințul Orrin, ce sabie neobişnuită ai, bă- 
iete! De la cine ai şterpelit-o? 

Vântul de munte sufla rece, găsind fiecare loc liber din armură 
şi, în ciuda căldurii lui Gog, care era în spatele meu, tremuram. 

- Mă întreb de ce ar veni Prinţul de Arrow până în tărâmul 
Renar doar cu cincizeci de cavaleri. 

Am descălecat. Prinţul a făcut ochii mari când l-a văzut pe 
Gog în şa, pe jumătate gol și dungat ca un tigru. 

Stăteam pe una din pietrele mai mari de pe marginea drumu- 
lui ca să arăt că nu vreau s-o iau la sănătoasa. 

- Poate că nu astea sunt motivele unui copil hoț, care ţine în 
mână o sabie furată, mi-a zis, încă înnebunitor de calm. 

Nu puteam să mă revolt împotriva furtului, dar apelativul de 
„copil“ putea să nu-mi fie pe plac. 

- La paisprezece ani, în ținuturile astea ești bărbat, iar eu mâ- 
nuiesc sabia asta mai bine decât alții înaintea mea. 

Prințul a râs pe înfundare, blând şi deloc fals. Nici dacă ar fi 
studiat arta de a mă înfuria nu ar fi putut face o treabă mai bună. 
Slăbiciunea mi-a fost mereu mândrie și uneori putere. 

— Atunci, îmi cer iertare, tinere. 

Vedeam cum se încruntă chiar și sub vizieră. 

~ Eu călătoresc ca să văd pământurile peste care o să domnesc 
ca împărat, ca să cunosc oamenii și orașele, ca să vorbesc cu no- 
bilii, cu baronii, conții... şi chiar cu regii, care mi se vor supune 
când voi sta pe tronul imperiului. Le voi câștiga supunerea prin 
înțelepciune, vorbe ticluite și fapte, nu prin sabie şi foc. 

Ce vorbe pompoase, dar o aducea bine din condei. O, fraţii 
mei, cum le vorbea! Un giumbușluc nou! Mai subtil decât capca- 
nele blânde ale lui Sageous - chiar și vrăjitoarea aia păgână care 
tot țesea povești l-ar fi invidiat, că era tare convingător. Îmi dä- 
deam seama de ce-și scosese Prinţul coiful. Vraja nu stătea numai 
în cuvinte, ci şi în privirea, sinceritatea şi în încrederea pe care le 
afișa, de parcă oricine îl auzea era demn de prietenia lui. Un talent 
îndoielnic, poate chiar mai puternic decât forța lui Corion, de 

care s-a folosit ca să mă facă să gonesc prin imperiu şi să-l mane- 
vreze pe unchiul meu, care era atunci pe tron. 

Ogarul s-a așezat și și-a lins scuipatul. Părea suficient de mare 
ca să înghită un miel mic. 

- Şi de ce te-ar asculta, Prinţe de Arrow? l-am întrebat, simțind 
în propria voce o iritare care mi-a displăcut. 

- Războiul de O Sută de Ani trebuie să ia sfârşit. Şi se va sfârși. 
Dar câţi trebuie să se mai înece în sânge ca să se facă pace? Să ri- 
dice cineva pretenţii la tron. Nobilii să-şi păstreze castelele, să-şi 
stăpânească pământurile, să-şi strângă aurul. Nimic nu se va 
pierde, nimic nu se va termina, doar războiul. 

Şi iată-l din nou. Giumbușlucul. Îl credeam. Chiar fără s-o 
spună, ştiam că îşi dorea pace într-adevăr, că va domni drept, că 
îi păsa de oameni. Avea de gând să-i lase pe fermieri să are pămân- 
tul, pe meșteșugari să facă troc şi pe învățați să caute secrete. 

- Dacă ţi s-ar oferi tronul, m-a întrebat, uitându-se doar la 
mine, l-ai accepta? 

- Da. Deşi l-aş lua fără mi se ofere. 

- De ce? m-a întrebat. De ce îl vrei? 

Prinţul ăsta de poveste, cu ochii lui blânzi, parcă mi-a luminat 
cele mai întunecate unghere ale minții. Voiam să câștig. Tronul 
era doar dovada care să arate victoria. Și voiam să câștig întrucât 
ceilalți mi-au spus că s-ar putea să nu izbândesc. Voiam să lupt 
pentru că așa mi-era firea. Îmi păsa mai puţin de oameni și mai 
mult de grămada de bălegar în care îl răvălisem pe Makin. 

- E al meu. 

Altceva nu ştiam ce să răspund. 

- Serios? E al tău, Steward? 

Şi, dintr-o singură mișcare, și-a arătat atuul. Și m-a făcut de 
rușine. Ar trebui să ştiţi că aceia care luptă în Războiul Sutei sunt 
cu toții bărbați, mai puțin Regina de Roșu, și cu toții sunt din 
nouă părți ale aceleiași familii. Neamul Steward, cum ne spun 
dușmanii, are cea mai clară succesiune la tron, dar sămânța impe- 
riului a dat greş cu Marele Steward, Honorous, care a domnit 
cincizeci de ani. Și Honorous a stat înaintea tronului, nu pe el. 

Dar să pretinzi că eşti moștenitorul cuiva care a fost împărat prin 
altceva decât prin nume tot e mai bine ca să iei tronul decât să 
pretinzi fără convingere că eşti moștenitorul ultimului împărat. 
Cel puțin așa consideră neamul Steward. Oricum mi-a croi drum 
până la tron chiar dacă vreun văcar născut din flori mi-ar fi fost 
tată şi chiar dacă mamă mi-ar fi o-curvă săracă - genealogia îmi 
poate fi de folos sau pot despica arborele familiei să fac un berbece 
din el. Oricum e bine. 

Mulţi dintre cei care se trag din Steward sunt ca mine: slabi, 
înalți, bruneți, cu ochi negri şi ageri la minte. Chiar și dușmanii 
noștri spun că suntem vicleni. Originea împăratului e neclară, 
rătăcită prin biblioteci în flăcări, murdărită de nebunie şi vicii. Și 
mulți din urmași ori din cei care se dau urmași sunt de un leat cu 
Prințul Orrin: blonzi, cu brațe puternice, uneori masivi ca Rike, 
însă arătoși. 

- Deci, Steward? mi-am suflecat mâneca şi sabia dansa. 

Ogarul s-a ridicat repede și a început să mârâie. 

- Jorg, pune-o la loc! m-a îndemnat. Te cunosc. Arăţi ca un 
Ancrath. O ramură tare întunecată a arborelui Steward. Tot vă 
mai ucideți între voi? 

- Regele Jorg pentru tine, i-am zis, ştiind că sunt ca un copil 
răzgâiat, incapabil să mă abţin. 

Ceva din calmul şi din lumina lui mă umbrea. 

- Rege? A, da, datorită ținuturilor Ancrath și Gellerh. Dar 
știu că tatăl tău l-a desemnat moștenitor pe tânărul prinț Degran. 
Așa că poate... 

A întins braţele și a zâmbit. 

Zâmbetul parcă era o palmă arsă peste față. Așadar tata îl 
numise pe noul său fiu făcut cu târfa de Scorron. Şi îi acordase 
dreptul meu din naștere. 

- Şi vrei să-i dai şi Tărâmurile lui Renar? l-am întrebat. 

Aveam un zâmbet sălbatic pe chip, deși tare aș fi vrut să dispară. 

— Să știi că printre stânci o sută din străjerii mei stau-gata să tragă 
cu săgeți printre golurile din armura ta împopoțonată, prinţe. 


52 MARK LAWRENCE 


Ar putea fi adevărat. Ştiam că cel puțin câțiva aveau să se țină 
după cavaleri. 

- Mai degrabă douăzeci, a zis Prințul Orrin. Nu cred că sunt 
oameni de la munte. I-ai scos din Ancrath, Jorg, atunci când ai 
fugit? Sunt pricepuți, dar, dacă ar fi oameni de la munte, ar fi mai 
greu de zărit. , 

Prințul ăsta știa cam multe. Íncepea să mă calce pe nervi. Şi, 
cum ştiţi, când mă înfurii, e vai și-amar. 

- Oricum, a continuat el, de parcă nu eram pe cale să izbuc- 
nesc, de parcă nu voiam să-mi înfig sabia în el, n-o să te omor din 
același motiv pentru care nu mă omori nici tu. Două regate slabe 
ar fi înlocuite de unul mai puternic. Când drumul spre tronul 
imperiului, spre tronul meu, mă aduce aici, vreau ca tu şi priete- 
nii tăi ciudați să-i bage pe țărani în sperieţi şi să se îmbete, nu să 
facă ordine tatăl tău sau baronul Kennick. Și sper că, până ajung, 
te vei fi deşteptat, nu numai înălțat, atât cât să-ți cedezi pămân- 
turile imperiului meu. 

Am sărit de pe piatră şi ogarul stătea în fața mea mai iute ca 
gândul. Nu mârâia încă, dar îşi dezvelise prea mulți colți, toți 
strălucind de la bale. M-am uitat în ochii lui, ceea ce ar putea să te 
lase fără față, dar voiam să ameninț bestia. Ținând sabia de plăsele 
şi lamă, cu partea netedă în față, am făcut un pas și am scos şi eu 
un sunet gutural. Am avut și eu odată un ogar de nădejde, pe care 
l-am iubit, şi nu voiam să-l ucid pe cel din fața mea. Dar o voi face. 

- Înapoi! 

Mai mult un mârâit decât vorbe. Cu ochii pironiți. 

Şi, cu urechile lipite de cap, bestia a schelălăit şi s-a dat înapoi 
între picioarele calului. Cred că a simţit moartea din mine. Ceva 
amar, inima necromantului. Un alt pas departe de lume. Uneori 
mi se pare că sunt cu trei paşi în urma altora. Unul pentru inimă. 
Altul pentru tufişul cu spini. Şi poate primul pentru câinele pe 
care mi-l amintesc din vise. 

Spun că e al meu, dar ogarul a fost al fratelui meu, William, şi 
al meu. Un câine-lup, mai mare ca noi doi, potrivit pentru doi 
tineri cavaleri. Putea să-l ia în spinare pe William, care avea doar 

patru ani, dar, dacă mă aruncam şi eu în spinarea lui, ne dădea jos 
pe amândoi şi mă muşca de picior. Îi spuneam Dreptate. 

- Impresionant! mi-a răspuns Prințul Orrin, absolut DELOC 
impresionat. Dacă ai terminat cu câinele, pornim la drum. Vreau 
să trec în Orlanth prin Trecătoarea Înaltă sau prin Trecătoarea 
Luna Albastră, dacă e senin, și să mă opresc pe la Contele Samsar. 

- Porneşti când zic eu! m-am opus, încă dorindu-mi... ceva. 

Poate frică? Poate doar o brumă de respect. 

- Şi pe unde zic eu! am continuat. 

Nu-mi plăcea că îmi ştia ținutul mai bine decât mine. 

A ridicat din sprâncene, stăpânindu-se să nu zâmbească, ceea 
ce m-a iritat mai mult decât dacă ar fi zâmbit. 

- Şi atunci, ce crezi, rege Jorg? 

Îmi doream din tot sufletul să rănesc. Pentru altcineva, vorbele 
ar fi sunat a aroganță şi îngâmfare, însă pe cărarea asta rece, de 
munte, cuvintele păreau sincere. Îl uram că era, într-un fel atât 
de clar, cel mai bun. I-am întâlnit privirea și în clipa aceea am 
înțeles. Mă compătimea. 

- Frate Orrin, hai să ne luptăm! i-am zis. Ai dreptate să vrei 
pace. De ce să sufere ciobanii mei sau porcarii tăi într-un război 
ca să vedem care din dosurile noastre lustruieşte mai bine tronul 
imperiului? Luptă-te cu mine şi, dacă cedez, atunci când vei veni 
să pui stăpânire pe imperiu, n-o să mă împotrivesc. Hai, scoate 
sabia! Sau pune-l pe campionul tău să-și încerce norocul! am ară- 
tat eu spre cel de lângă el. 

- O! a făcut Orrin. N-ai vrea să te lupţi cu el. E fratele meu, 
Egan. Dumnezeu l-a făcut să se bată cu sabia. Uneori mă sperie! Şi, 
pe deasupra, voi doi semănaţi prea mult. Egan crede că toată vor- 
băria asta e pierdere de vreme. I-ai asmuţi pe fermierii noștri îm- 
potriva ciobanilor lui și ai îneca lumea în sânge, nu-i așa, Egan? Am 
un vis pentru imperiul ăsta. Pentru imperiul meu. Un vis străluci- 
tor, Dar mă tem că visele lui Egan sunt de culoarea purpurei. 

Egan a mormăit ceva, parcă plictisit. 

Prinţul a descălecat. 

- Fă loc şi să nu intervină nimeni! 

- E... 

- Ştiu, Makin. L-am întrerupt. E o idee proastă. 

Makin s-a dat jos de pe cal şi a venit lângă mine, iar oamenii 
lui Orrin s-au dat în spate. 

- Ar putea fi foarte priceput, a zis. 

- E în regulă. Dar eu sunt grozav. 

- Jorg, nu contest că eşti maestru în arta de a ucide, mi-a șuie- 
rat Makin. Dar aici vă loviți doar şi doar în săbii. 

- Atunci, trebuie să intru în horă, i-am spus. Prințul nu m-a 
întrebat ce cer dacă câștig. M-a cam lăsat cu un gust amar. 

Am pășit împreună, doi din cei o sută, descendenții împăra- 
tului şi vechilii pregătiți de luptă. 

- Jorg, am putea fi isteți, mi-a zis. Știa cum sunt și nu a adus 
vorba despre calea ușoară. Ajută-mă! Împăratul va avea nevoie de 
un nou vechil. 

Am scuipat pe pietriș. 

- Nu ştii ce vrei sau de ce, Jorg. N-ai văzut nimic din imperiul 
pe care vrei să îl stăpâneşti. Ai fost la răsărit, până la zidul lui 
Utter? Ai văzut malurile Africii întunecate? Ai vorbit cu jarlii care 
navighează din miazănoapte când se topeşte gheața? Dacă te-ai fi 
născut în pustietatea ținutului Arral, atunci toate milele din anii 
tăi de rătăcire nu ţi-ar fi arătat decât pajiști. Jorg, doar pe navă, pe 
navă. Doar așa se vede imperiul. Ai văzut vreodată marea? 

Calul sur a tras un vânt, scutindu-mă să dau un răspuns. 
Dintotdeauna îmi plăcuse. 

Ne-am învârtit. Ca şi în viață, o bătaie cu săbiile, mai ales una 
cu săbii lungi, se rezumă la alegerea momentului. O lovitură e un 
angajament, uneori pe viață. Aştepţi cel mai bun prilej, apoi îşi 
rişti viața cu şansa oferită. Împotriva unuia cu armură trebuie să 
ai putere. Să foloseşti toată forța. Să răneşti cu metalul ca să nu 
profite când te dai înapoi să ataci din nou. O săritură înainte 
poate fi şi mai periculoasă. Trebuie să fie precisă. Să găseşti și să 
străpungi spaţiul liber din armură înainte să îl găsească celălalt. 

Am dat primul, dar nu ca să-l lovesc, ci ca să ni se întâlnească 
săbiile. Sabia lui părea fumurie, un aliaj mai întunecat decât oţelul 

Constructorilor. Ciocnirea a răsunat dur pe cărări. El a răsucit 
sabia imediat ce s-au ciocnit și aproape mi-a luat-o pe a mea. Nu 
mi-a plăcut deloc. L-am presat cu lovituri scurte ca să-l țin ocupat, 
ca să-i obosească mâinile şi să nu mai fie așa viclene. Parcă aș fi 
încercat să dărâm un stâlp de piatră, iar palmele mă dureau, în- 
cheieturile pulsându-mi de durere. 

- Eşti mai priceput decât mă aşteptam, mi-a zis. 

Apoi a venit spre mine, a sărit, a rotit spada şi iar a sărit. Prea 
rapid ca să pot reacționa. 

Ne antrenăm ca să învețe mușchii. Ca ochii să comunice cu 
braţele și cu mâinile, lăsând la o parte creierul și nevoia de a 
decide și de a judeca. Ca şi cum ai învăța notele la harpă. Întâi 
te gândeşti, la, do, do, re.... Și, cu timpul, degetele învață și ai 
uitat notele. 

Braţul cu sabia a făcut mișcările fără să mă întrebe. 

- Nu-i rău deloc, a comentat. 

Dar, când vrei să cânţi mai repede, apoi şi mai repede, și mai 
repede, la un moment dat degetele nu te mai ascultă. Ce urmează? 
vor ele să ştie. Ce urmează? 

Urmează o bară grea de metal în cap. Cel puţin așa am simțit 
partea neascuțită a sabiei. Am zis ceva — pe jumătate înjurătură, 
pe jumătate vaiet —, iar sângele a țâșnit, apoi am căzut la pământ 
de parcă mi-ar fi tăiat toate sforile. 

- Predă-te! 

Parcă vorbea din capătul unui tunel lung. 

- Pe naiba! 

Mai mult sânge, poate nişte bucăți de dinte. 

- Jorg, ultima șansă! 

Marginea sabiei mi se sprijinea rece de gât. 

- Se predă. 

Makin era la același capăt îndepărtat al tunelului. 

- Se predă. 

- Pe dracu’! 

Distanţa între cer și pământ începea să se micșoreze. M-am 
concentrat pe ceva întunecat, care putea fi Orrin. 

- Predă-te! mi-a poruncit din nou. 

Simțeam un pârâiaș cald de sânge acolo unde mă tăiase puţin. 

Am reușit să râd. 

- Mi-ai zis deja că n-o să mă ucizi. Nu e în interesul tău. Așa 
că de ce să mă predau? am scuipat din nou. Dacă ajungi la granița 
mea cu o armată, o să văd atunci ce o să fac. 

S-a întors dezgustat. 

- Trecătoarea Înaltă, i-am zis. Te las să treci prin Trecătoarea 
Înaltă şi poți să-l deranjezi pe conte cu predicile tale. Ţi-ai câș- 
tigat dreptul. 

Am încercat să mă ridic, dar n-am putut. Makin m-a ajutat. 
l-am văzut cum avansează. Prinţul Egan, fratele lui, m-a privit 
răutăcios când a trecut pe lângă mine. Orrin nici măcar n-a 
întors capul. 

Ne-am uitat până a dispărut după culme şi ultimul cal. 

- O să avem nevoie de o armată mai mare, am zis. 


Sir Makin e aproape cavalerul cel chipeș din legendă, cu părul 
lui negru și cârlionțat, e înalt și are statură de spadasin, ochii îi sunt 
ca smoala, armura îi e mereu lustruită, iar lama, gata de atac. Doar 
buzele groase și nasul ascuţit nu-l fac visul unei fecioare pline de 
dorință. Gura prea expresivă, privirea ca de șoim. Și în alte privinţe 
Sir Makin e „aproape“. Aproape onorabil, aproape cinstit. Însă în 
privința prieteniei nu există nicio îndoială. 


Cu patru ani în urmă 


Merseserăm două ore de când plecase Prinţul de Arrow spre 
Trecătoarea Înaltă. Două ore învăluiţi într-o linişte diferită de cea 
din prima parte a călătoriei. Mă durea capul atât de tare, încât 
părea o idee bună să mi-l reteze cineva. Orice idiot şi-ar fi dat 
seama că nu mi-ar lua mult să le frâng gâtul. 

- Au! 

Ei bine, nu orice idiot. 

— Da, Maical, am zis. Au! 

Mă uitam cu ochii întredeschiși şi cu dinții încleștaţi din cauza 
durerii de cap. Uneori nu-ți dădeai seama dacă bătrânul Maical 
era stricat. Nu era întotdeauna evident dacă îi lipseşte vreo piesă. 
Acum era pregătit pentru orice, era de încredere, chiar viclean. 
Dar peste o clipă gura îi părea slabă, se încrunta și avea ochii goi. 

Maical se întorsese în frăție la câteva săptămâni de la izbânda 
noastră din Tărâmul lui Renar. Dumnezeu știe cum, dar bănuiesc 
că și porumbeii își găsesc drumul spre casă, deşi au capul mic și 
creierul cât o nucă. În lunile după ce Bântuitul devenise casa mea, 
fusese grăjdar, ajutor de grăjdar, strânsese bălegarul sau ceva de 
genul. Am ținut să fie hrănit și să aibă unde să doarmă. Până la 
urmă, îi omorâsem fratele. Lui Gemt nu prea-i păsa de el. Îl bătea 

şi îl trimitea pe jos să îndeplinească ambele sarcini. Dar se asigura 
că Maical mănâncă şi are unde să doarmă. 

- Te-a cam bumbăcit, Jorg, mi-a zis Maical. 

Părea cam netot când vorbea, cu buzele mereu umede și 
strălucitoare. 

L-am văzut pe Makin tresărind şi pe Row făcând un pariu cu 
Grumlow. 

- Da, Maical, cam aşa ceva. 

Nu mi-a părut rău că l-am înjunghiat pe Gemt. Nici măcar o 
clipă. Dar mă durea că Maical suferea prea tare ca să mă urască, cu 
mintea pradă unor demoni, văzând, dar fiind în capcană. M-am 
gândit la ceasul care îmi ticăia la încheietură. Tot mecanismul in- 
teligent, rotițe peste rotițe care se învârteau, cu dinţii mușcând, și, 
dacă intra un pic de pietriș sau un fir de păr unde nu trebuie, se 
oprea, era distrus și nu mai valora nici cât o ceapă degerată. Mă 
întrebam ce o fi intrat în mintea lui Maical. Oare ce îi luase mințile? 

- Spune-i lui Makin să vină încoace! i-am cerut. 

Maical a tras de frâie și calul sur a încetinit. L-am văzut pe 
Row că se încruntă. Pierduse pariul. 

Munţii erau ba roșii, ba verzi, pe când durerea mergea de la 
frunte în moalele capului, din spatele ochilor în ceafă. 

- Cred că uneori îl ţii pe lângă tine ca să-l faci fericit pe calul 
sur, mi-a zis Makin. 

Nu l-am auzit venind lângă mine. 

- Vreau să mă înveți să mânuiesc sabia, i-am zis. 

- Dar ştii... 

- Credeam că știu, dar acum o s-o iau în serios. Ce s-a întâm- 
plat acum... Mi-am dus mâna la cap și degetele mi-erau pline de 
sânge... nu se va mai întâmpla niciodată. 

- Cel puțin așa îşi petrec regii timpul, mi-a spus. Te va ajuta 
să fii ager. Ai mânuit vreodată o sabie de când am luat Bântuitul? 

Am ridicat din umeri şi mi-a părut rău. Am scrâșnit din 
dinți, care au scos un scârțâit neplăcut. 

- Ți-am spus că am încercat să am un bastard cu aproape fie- 
care servitoare din castel. Zâmbea larg. 

E bine să fii rege. 
Însă nu când ești lovit în cap cu sabia. 


- E un efort de repopulare. Calitate şi cantitate, mi-am dus eu 
o mână la cap. Au și futu-i! De unele dureri te poți îndepărta, 
numai că o durere de cap e acolo unde trăieşti. 

Makin tot zâmbea larg. Cred că îi plăcea să mă vadă răpus. 

S-a apucat să caute ceva în desagă, a răscolit temeinic și a scos 
o punguţă din piele, pe care mi-a aruncat-o. Aproape am scăpat-o 
din mâini. Așa e când ai vederea dublă. 

- Cuișoare, mi-a zis. 

- Sir Makin, ai ținut-o bine. Ai putea să dai un cal bun la 
schimb, şi tot nu ai primi suficiente cuișoare ca să-ţi intre în 
palmă. Sunt minunate pentru durere. De la prea multe mori, dar 
e ca și cum ai pluti spre moarte, purtat de un râu cald. 

Aproape am deschis punguța. 

- Ia-o! i-am aruncat-o înapoi. 

Devine o obișnuință să apelezi la anumite lucruri. Am făcut 
din durerea de cap un dușman cu care am început să mă lupt. 

Am mers mai departe. Mi-am umplut mintea cu venin, am scos 
ura pentru Contele Renar. Nu prea aveam cum s-o îndrept pentru 
că nu mai era în apropiere. Durerea care îmi pulsa în spatele ochi- 
lor făcea ca durerea de la dintele rupt să pară o furnicătură. 

Rike și-a prins din urmă calul uriaș și a ținut ritmul. S-a uitat 
la mine ceva vreme. Makin s-ar fi distrat să mă vadă căzând, dar 
Rike crezuse că zilele bune veniseră toate odată. 

- Rike, ştii de ce te ţin prin preajmă? l-am întrebat. 

- De ce? 

- Eşti cea mai rea parte din mine. 

Sunetul smalțului când am scrâşnit din dinți. Fir-ar! S-a 
mai domolit. 

- Nu am un înger pe un umăr și un diavol pe celălalt, ci un 
diavol pe ambii. Dar tu eşti ăla rău. Cum aș fi eu, dacă mi-aș 
pierde farmecul și frumuseţea. 

Mi-am dat seama că trăncănesc şi n-am mai zâmbit larg. 

~ Cară-te, Rike! 

Era iar Makin. Nu l-am văzut întorcându-se. 

- Tata a avut dreptate, Makin, i-am zis. Să ia banii fratelui său 
pentru William și mama. ŞȘi-ar fi pierdut jumătate din armată doar 
până la Bântuit. 

Makin s-a încruntat. Mi-a întins din nou punguța în care 
erau cuișoare. 

- Ia-o! 

- Tata ştia ce e sacrificiul. Şi Corion. Drumul pe care m-a pus. 
Cel corect. Nu-mi plăcea să fiu împins de la spate. 

Abia îl vedeam pe Makin cu ochii mijiți pentru că îmi zvâcnea 
capul de durere. 

Makin a dat din cap că nu. 

- Unele crime cer răzbunare. Corion a încercat să-ți ia asta. 
Am trecut prin trei țări ca să-i găsesc pe cei care mi-au ucis fata. 

Părea îngijorat. 

- Idiotule! am murmurat eu cu buzele amorțite. 

- Jorg, plângi, ia afurisitul ăsta de condiment! a zis, tot în șoaptă. 

- O să avem nevoie de o armată mai mare. 

Totul s-a întunecat şi am simțit că o să mă prăbuşesc. Apoi am 
căzut la pământ. 


Cu patru ani în urmă 


M-am trezit într-o cameră întunecată. O muscă bâzâia pe lângă 
mine. Cineva, undeva, era bolnav. Lumina pătrundea acolo unde 
era scorojită vopseaua. Mai multă lumină printre obloane, aple- 
cată printre ele. O casă țărănească. Nu mai auzeam un gâlgâit, ci 
plânsete fără cuvinte. Un copil. 

M-am ridicat în capul oaselor. O pătură subțire a căzut. Paiele 
mă înțepau. Îmi trecuse durerea de cap. Dintele mă durea ca 
naiba, dar, în comparaţie cu durerea de cap, era o nimica toată. 
Am pipăit prin jur după sabie şi nu am găsit-o. 

O durere de cap care a trecut are ceva magic. Ce păcat că bu- 
curia trece şi nu poți aprecia faptul că nu te doare mereu capul! 
Nu fusese o durere de cap obișnuită, evident. Bătrânul Jorgy avea 
creierul harcea-parcea. Văzusem înainte. Când fratele Gains că- 
zuse de pe cal și se lovise la cap, o luase razna mai rău decât Maical 
mai bine de două zile. „Am căzut de pe cal?“ probabil că întrebase 
de o mie de ori. Când plângea, când râdea. Noi, bărbaţii, suntem 
foarte fragili. 

Mi-am regăsit echilibrul, deși încă tremuram. Uşa s-a deschis, 
iar lumina a conturat profilul întunecat al unei femei. 

- Ți-am adus supă, a zis. 

Am luat strachina şi m-am aşezat din nou. 

- Miroase bine. 

Aşa era. Stomacul îmi chiorăia. 

- Prietenul tău, Makin, a adus iepuri pentru tocană. N-am mai 
avut parte de carne de când s-au furat porcii. 

Am dus strachina la gură: aici nu erau linguri. A plecat când 
eu sorbeam și mă frigeam, dar nu-mi păsa câtuși de puţin. Multă 
vreme am tot sorbit şi m-am uitat la cum dansează praful acolo 
unde intrau puncte de lumină prin obloane. Am molfăit la bucă- 
tile de iepure, am mestecat zgârciurile și am înghițit grăsimea. E 
bine să mănânci cu mintea golită de gânduri. 

În cele din urmă m-am ridicat în picioare şi mă simțeam mai 
cu capul pe umeri. M-am căutat prin buzunare. Pumnalul meu 
vechi era la brâu, iar în desaga de la curea era o umflătură care s-a 
dovedit a fi săculețul de cuișoare de la Makin. M-am uitat împre- 
jur după sabie și m-am dus spre ușă. Părea însorit, vântul era rece, 
iar În aer se simţea mirosul neplăcut de ars. M-am întins și am 
clipit. Pe lângă casa de unde venise, care părea un grajd pentru 
animale, totul era în ruine. Două case cu zidurile prăbuşire și 
bârnele înnegrite, niște garduri rupte şi cotețe prin care parcă 
trecuse un cal greu. Am văzut-o pe femeia aia ghemuită în dreptul 
Casei mai apropiate, cu spatele la mine. 

Am simţit nevoia să mă ușurez. M-am dus în spatele casei şi am 
scos un jet lung, fierbinte şi acid, care părea să nu se mai termine. 

- Iisuse, am dormit o săptămână? 

Un mare învățat a spus odată „Să nu te uşurezi acolo unde 
mănânci“. Parcă Aristotel. Când eşti pe drum, e o regulă bună. 
Găseşte-ţi loc de ușurare unde o fi. Mişcă-te şi lasă rahatul în 
urmă, oricare ar fi. În castel am o garderobă, o gaură în perete 
prin care să te caci. În castel chiar te uşurezi unde mănânci și 
trebuie să te gândeşti bine prin ce rahat vrei să scormonești. Asta 
am învățat în cele trei luni de când sunt rege. 

În cele din urmă, am isprăvit. Cred că nu mai făcusem de o 
săptămână. 

Mă simţeam mai bine. Bun. Am căscat și mi-a trosnit fața. Înspre 
nord era câmpie, iar munții Matterack se înălțau la sud. Părăsiserăm 
tărâmul Renar. M-am întins și m-am dus spre femeie. 

- Au făcut oamenii mei una ca asta? 

M-am încruntat şi m-am uitat din nou împrejur: 

- Unde naiba sunt? 

S-a întors cu faţa obosită și cu groază în privire: 

- Soldaţii din Ancrath. 

În braţe avea o fetiță de şase sau șapte ani, nemișcată, pămân- 
tie la față. 

- Din Ancrath? am ridicat eu o sprânceană. 

Ochii mi se tot întorceau la fetiță. 

- Suntem aproape de graniţă? am întrebat. 

- La cinci mile. Ne-au spus că nu putem trăi aici. Pământul 
era anexat. Au început să dea foc locuinţelor. 

Anexate. Mi-am dat seama. Era o dispută la graniță. După 
hărțile cele mai vechi, pământurile Lordului Nossar se întindeau 
până aici. 

Simţeam acum mirosul de vomă, acru în aerul dimineții. Fetiţa 
avea părul mânjit de vomă sângerie. 

- 'Ți-au ucis bărbatul? am întrebat-o. 

M-am mirat de mine însumi. Nu-mi pasă de așa ceva ca să 
întreb. Am dat vina pe faptul că am fost lovit în cap. 

- Ne-au ucis băiatul, a zis, uitându-se peste bârnele înnegrite, 
peste mine, peste cer. Davie a venit urlând şi înecându-se, orbit 
de fum. S-a apropiat prea mult de un soldat. Cu o lovitură rapidă, de 
parcă ar fi tăiat o plantă, mi-a despicat băiatul. Maţele... a clipit 
şi s-a uitat la fetiță. Davie țipa. Nu se putea opri. Alt soldat i-a 
băgat o săgeată în gât. 

-~ Şi soţul tău? 

Nu o întrebasem de băiat. Nu voiam să aud așa ceva. Și fetița 
se tot uita la mine fără interes, fără speranță. 

- Nu știu. 

Avea o voce stinsă. Ca atunci când nu mai simți nimic. 

- Nu s-a dus la Davie, nu l-a luat în braţe, era prea speriat că 
o să-l ucidă şi pe el soldații. 

Fetiţa a tușit. 

- lar acum plânge tot timpul și stă cu ochii-n pământ. 

- Şi copila? 

M-am blestemat de cât sunt de nătâng. Doar mă gândeam la o 
întrebare, şi ea îmi ieșea din gură. 

- E bolnavă. Are ceva la stomac. Dar cred că și în sânge. Cred 
că oftică. 

A strâns-o mai tare în brațe. 

- Te doare, Janey? 

- Da. S-a auzit o şoaptă stinsă. 

- Tare sau puțin? 

- Tare. 

Vocea-i era tot o şoaptă. De ce să pui întrebări dacă nu e nimic 
de făcut? 

- A făcut bine bărbatul tău. Uneori e bine să stai deoparte. Să 
aștepți. 

Spinii mă ținuseră în spate când conta, ei hotărâseră pentru mine. 

- A făcut bine. 

Cuvintele care mi se păreau adevărate Înainte să cad de pe cal 
păreau fără sens în fața casei lor în ruină. O lovitură la cap te 
poate face să-ți pierzi judecata. 

Am văzut călăreți pe pajişte. Doi oameni, trei cai. Makin şi 
Rike veneau spre mine în pas lejer. 

- Ce bine să te vedem pe picioare, Jorg! 

Makin mi-a zâmbit larg, ca de obicei. Rike doar s-a încruntat. 

- Doamna Sara și domnul Marten au avut grijă de tine. 

Aşa era Makin. Mereu își făcea prieteni, îşi aducea aminte 
nume, era jovial. 

- Sara? 

Ei erau, până la urmă, oamenii mei. Și micuța Janey. O clipă 
am văzut altă Jane, zdrobită sub pietre, cu lumina stingându-i-se 
din ochi. Acea Jane mi-a zis odată că avem nevoie de motive mai 
bune. Motive mai bune, dacă vreau să câştig sau orice aș vrea. 

- Du-o înăuntru! E prea frig aici. 

M-a cuprins un sentiment de vină că făcusem pipi pe unul din 
cei patru pereți care le rămăseseră. 

Sara s-a ridicat în picioare şi a intrat cu fetița. 

- Makin, m-ai lăsat să mor aici? l-am întrebat. Unde sunt ceilalți? 

- Sunt la o milă depărtare, a arătat el spre nord. Se mai uită 
după alte patrule. 

Mi se părea ciudat că bătrânul Nossar cel vesel era în spatele 
atacurilor. Amintirile frumoase se cam ștergeau. Mi-l aminteam 
în sala de ospețe, cu hărțile șterse întinse pe masă, cât de absorbit 
era. Nossar pe scaunul lui din stejar, în fortul Elm, cu barba că- 
runtă şi ochii calzi. Will și cu mine ne jucam în sala aia pe vremea 
când eram cât copilașul pe care îl ținea Sara în brațe. Nossar și 
liniile de pe hartă. Gruff, care vorbea despre „băieţii lui“, care să 
le ofere o ascunzătoare băieţilor lui Renar. 

- Eşti gata să călăreşti? m-a întrebat Makin. 

- În curând. 

M-am dus la cal. „Brath“, așa îl botezase grăjdarul şi nu mi s-a 
părut potrivit să-i schimb numele. Suficient de viguros, dar nu se 
compară cu Gerrod, care a căzut sub muntele pe care l-am cucerit 
în Gelleth. Mi-am luat câte ceva din desagi şi am urmat-o pe Sara. 

Lumina m-a orbit când am ieşit, iar întunericul m-a orbit când 
am intrat. În boxă puțea. Nu-mi dădusem seama când mă trezi- 
sem, dar acum m-a izbit. Vomă stătută, transpiraţie, balegă. ÎL 
crezusem pe Prințul de Arrow când îmi zisese că va apăra oame- 
nii şi le va aduce pace. O crezusem pe Jane când spusese că aveam 
nevoie de motive mai bine pentru cele hărăzite de soartă. 
Crezusem tot. Tot, doar că însemna ceva pentru mine. 

M-am lăsat pe vine lângă femeie. Deja uitasem cum o cheamă. 

- Nu te-a apărat noul rege? 

- E rege? a întrebat fără interes, dorindu-și să plec. 

- Bună, Janey! am zis, hotărându-mă să o farmec pe fetiță. Ai 
văzut că l-am adus pe cel mai mare şi cel mai urât bărbat din lume 
să ţi-l arăt? 

Un zâmbet i-a înflorit pe buze. 

- Ce vrei tu, micuță Janey? 

Nu ştiam ce caut aici, ghemuit în duhoarea asta, cu țăranii. 
Poate că voiam să îl bat pe Prințul de Arrow la ceva. Sau poate 
era doar urmarea loviturii la cap. Poate că Maical fusese scăpat în 
cap când era mic și asta îl afectase toată viaţa. 

-~ ÎL vreau pe Davie. 

A rămas ciudat de nemişcată. Doar gura i se mișca. Și ochii. 

— Ce vrei să fii, ce vrei să te faci? 

M-am gândit la copilăria mea. Aș fi vrut să fiu moartea înari- 
pată. Aș fi vrut să distrug lumea până când îmi dădea ce era al meu. 

- Prinţesă, a răspuns Janie şi s-a oprit. Sau sirenă. 

- Domnule, îi spun povești, a zis mama, pe jumătate Înfrico- 
șată și acum distrusă, pe culmile disperării. 

Mă întrebam ce o fi crezând că o să-i iau. Bunica mea citea. Și 
familia păstrează poveştile. I-a mângâliat părul lui Janey. 

- Îi spun poveşti când o doare ceva. Ca să nu se gândească. Îi 
umplu capul cu prostii. Nici măcar nu ştie ce-i aia o sirenă. 

Mi-am muşcat limba. Trei dorințe imposibile în atâtea mo- 
mente. Mă dusesem după ele, crezând că sunt rege, gândindu-mă 
la coroana și la tronul meu, la armate, aur şi ziduri. 

ÎL vrea pe fratele ei, vrea să fie prinţesă, vrea să fie sirenă. Şi 
oftica o va răpune, urlând în brațele mamei, de unde va ajunge 
într-o groapă rece în pământ. Şi toți caii şi oamenii regelui nu pot 
face nimic. 

Atunci am atins uşor fruntea lui Janey. Avea suficientă moarte 
în ea și nu mai trebuia să pun și eu paie pe foc. Dar am atins-o 
doar ca să simt boala pulsându-i sub piele, mâncându-i măduva și 
oasele. Boala din ea parcă a chemat necromanţia din mine, făurind 
o legătură. Îi simțeam inima bătând sub a mea. 


- Eşti gata de drum, Jorg? 

- Da. 

M-am suit pe Brath. Am pornit la pas. 

- Frate Jorg, mai ai din cuișoare? m-a întrebat Makin. 


68 MARK LAWRENCE 


-~ Cred că le-am înghiţit pe toate de durere, i-am răspuns, pipă- 
ind punguța de la brâu. 

El a dat ochii peste cap. S-a uitat în urmă la ferma în ruine. 

- Cât sânge vărsat! A fost îndeajuns... 

Sunetul de cimbal l-a întrerupt. Zgomotul talgerelor, zumză- 
itul oamenilor, pașii și un copil râzând. 

- Ai lăsat ceva în urmă, Jorg? m-a întrebat. 

- Kent cel Roșu avea dreptate, am zis. Era bântuit. Malefic. 
Mai bine să se abată durerea asupra țăranilor, nu? 

La câmpie te pot ustura urechile din cauza vântului. 

Rike a tras de frâie și s-a dus în spate. 

- Nu face asta! i-am zis. 

Şi m-a ascultat. 


În noaptea aceea am adormit greu. Poate că în lunile bune 
petrecute la Bântuit mă obişnuisem cu patul confortabil de acasă. 
Am adormit greu și visele m-au copleșit, trăgându-mă în adâncuri. 

Stăteam într-o cameră întunecată, în care persista o duhoare 
de vomă și animale. Nu vedeam decât licărul din ochii ei, ochii 
fetiţei. Auzeam doar ticăitul ceasului de la încheietură şi respira- 
ţia ei îngreunată, caldă, uscată şi rapidă. 

Am zăcut multă vreme cu ticăitul, respirația și licărul din ochii ei. 

Zăceam şi un râu călduț ne purta învăluiți în mireasma 
cuişoarelor. 

Tic, respirație, tac, respirație, tic, respirație. 

Apoi m-am trezit deodată icnind. 

- Ce e? a murmurat cineva. 

Poate era Kent pe sub pături. 

- Nimic. 

Visul încă mă ținea în mrejele sale. Iar eu am crezut că s-a 
oprit ceasul. 

Dar nu era ceasul. 


A ` . . . . . . 
În lumina cenușie a zorilor, Makin s-a trezit alături de mine, 
a căscat Și i-a trosnit fața, a scuipat şi şi-a masat mijlocul. 

- Vai, ce mă doare! 

S-a uitat somnoros la mine. 

- Puțin praf de cuișoare va rezolva tot. 

- Copila a murit ieri-noapte, i-am zis. Mai ușor decât mai greu. 

El a strâns din buzele groase și n-a mai zis nimic. Poate se 
gândea la propriul copil, care murise cu mulți ani în urmă. Nici 
măcar n-a întrebat de unde ştiu. 


Povara anilor nu pare să-l doboare pe fratele Maical, de parcă 
neputința de a număra trecerea lor l-ar feri de asta. Se uită la lume 
cu ochii lui blânzi și cenușii. Are pieptul zdravăn și membrele 
groase. Fratele Grumlow îl tunde, îi lasă o coadă la spate și îi rade 
barba pând are obrajii curaţi. Și, dacă nu ți-ar spune nimeni că 
gândurile îi trec prin mintea goală, ai crede cd fratele Maical este 
ca toți ceilalți care călăresc alături de Fraţi. Însă în luptă mâinile îi 
sunt iscusite și ai crede că-i întreg, până când zgomotul se topește, 
morții cad seceraţi și Maical rătăcește pe câmp, plângând. 


Cu patru ani în urmă 


Tărâmul lui Renar are și câmpii, deși pământul e pietros și parcă 
cresc și mai multe pietre când e lucrat. De când sunt rege, de trei 
luni, am rămas în munţi. Doar acum, când drumul m-a purtat la 
Heimrift, am descoperit marginile regatului meu, aproape de 
Ancratb și de Mlaștinile Ken. 


Am plecat departe de ferma în ruine, de țărani, de Marten și 
de Sara, ale căror nume mi le aminteam de data asta, și de Janey, 
fata care a murit, care și-a dat ultima suflare într-o noapte de pri- 
măvară, înainte să facem un drum de douăzeci de mile. Am rămas 
pe pământurile de la graniță, unde drumeții călătoresc şi există 
prilejuri la tot pasul. Cu cât mai adânc se încumetă o șleahtă de 
bandiți într-un regat, fără să întâmpine rezistență, cu atât mai 
mul: iese la iveală slăbiciunea regatului. Thurtan a fost mereu o 
provincie prost apărată, iar mlaștinile Ken și mai şi. Ancrath, am 
putea spune, e un ținut mai tare în care să-ți rupi dinții. 

- De ce ne-am oprit? a întrebat Makin. 

Eram la o răspântie. O răscruce nemarcată, un drum de pă- 
mânt ce o lua pe lângă niște dealuri șterse, unde Ancrath se întâl- 
nea cu Mlaștinile și cu Tărâmul lui Renar. Orice loc în care se 

întâlnesc trei neamuri va creşte, dacă i se dă şansa. Sângele face 
pământul reavăn. 

- Avem două posibilități. Să o luăm pe drumul care nu duce 
la Ancrath, a zis. 

Am închis ochii. 

- Makin, ai auzit? 

- Ce? 

- Ascultă! i-am spus. 

- Ce? a întors el capul într-o parte. Păsări? 

- Mai atent! 

- 'Țânţari? a întrebat încruntat. 

- Gog aude, i-am zis. Nu-i așa, flăcăule? 

L-am simțit mișcându-se în spatele meu. 

- E un clopot? 

- Clopotul de la Jessop, unde duce mlaștina morții. Are o voce 
atât de adâncă, încât parcă se caţără peste smârcuri cu fiece milă. 

Clopotul acela mă mai chemase o dată acasă. Îmi dăduse de 
veste că am un frate nou pândind în pântecele unei străine, întru- 
pându-se sub fustele demne de o regină. Sub mătase şi dantelă. Iar 
acum îmi amintea de cuvintele Prințului de Arrow. De cuvintele 
pe care lovitura de sabie aproape că mi le scosese din cap. Fratele 
meu mai mic ieşise la joacă, iar jucăriile pe care i le dăduse tata 
întâi fuseseră dreptul meu la moştenire. 

- O luăm pe aici, am zis şi am apucat-o pe drumul mai greu. 

- Heimrift e pe acolo, mi-a precizat Makin, arătând spre 
luminiş. Nu mă cert cu tine. Vreau doar să aduc vorba, să nu 
zică lumea că n-am scos o vorbă când om zăcea secerați la pă- 
mânt şi sângerând. 

Se certa, dar avea temei și nu l-am oprit. 

Am călărit cam o oră, lăsând în urmă mlaștinile dezolante. 
Primăvara trece prin Ancrath înainte de a se încumeta în sus, 
înspre Tărâmul lui Renar. Am ajuns la pădure, iar frunzele cădeau 
de pe fiecare creangă, de parcă o singură adiere a primăverii le-ar 
fi făcut să înflorească. I-am luat pe Frați de pe drum şi am urmat 
cărarea până în pădure. Dacă nu vrei să te întâlneşti cu nimeni, 

ia-o prin pădure, mai ales în Ancrath, de când i-am furat tatei 
Regimentul Pădurii. 

Căldura primăverii, verdele strălucitor al frunzelor noi, trilu- 
rile sturzilor şi ale ciocârliilor, bogăția codrului... Ancrath are un 
farmec necunoscut în Tărâmul lui Renar, dar începusem să apre- 
ciez sălbăticia din regatul meu, bolovanii duri, piscurile greu de 
cucerit, chiar şi vântul care bătea neobosit de la răsărit la apus. 

Grumlow s-a aplecat și a luat ceva din părul Tânărului Sim. 

- O căpuşă. 

A strivit-o între degete. Chiar și în Paradis erau șerpi. 

Căruța se agăța de tufișuri și de crengile de jos, iar cărările se 
îngustau. Rike înjura mai mult şi mai disperat, îndemnat de cren- 
gile care îi tot șfichiuiau fața. 

- Micule Rikey, n-ar trebui să călăreşti atât de sus, i-am zis. 

Makin a venit în dreptul meu, cu Kent în spate şi cu Row 
râzând pe înfundate la o glumă pe care le-o spusese. 

- O să mergem în curând pe jos? 

S-a ferit de ramurile care atârnau mai jos. 

Am oprit la un pârâu peste care era un podeţ care era deja 
vechi pe vremea când lisus învățase să meargă. Mi-am amintit 
de podeţ, probabil punctul cel mai îndepărtat unde ajunsesem de 
unul singur înainte să plec pentru totdeauna de la Castelul Înalt. 

- O să lăsăm caii aici, le-am zis. Grumlow, îi păzeşti tu, căci 
tu ai azi privirea ageră. 

Și nu era singurul lucru ager la Grumlow. O fi arătând el ca 
un nătărău din pricina mustăţii, dar se pricepea de minune să 
mânuiască pumnalul şi avea câteva ascunse la el. 

M-am gândit să-i las pe Gog şi pe Gorgoth. Mai ales pe 
Gorgoth, că nu era genul care să fie dus undeva nesupravegheat. 
Când l-am adus prima oară la Bântuit, după ce am stat cu fundul 
pe tron o zi sau două, i-a nedumerit pe mulți. Chiar şi rănit de 
săgețile primite cât lăsasem poarta deschisă, arăta ca un monstru 
de temut. L-am pus pe Coddin să-l aducă prin curtea de vest într-o 
zi de piață. Ai fi crezut că cineva a scăpat un stup de albine, la 
câtă hărmălaie era. O hoașcă a ţipat, a dus mâna la piept şi a căzut. 

Am râs. Și, când am auzit că nu s-a mai ridicat... ei bine, atunci 
şi asta mi s-a părut amuzant. Poate îmbătrânesc eu prea repede, 
căci nu mi se mai pare așa de distractiv. Însă, ce-i drept, a căzut 
într-un fel haios. 

În cele din urmă, i-am luat pe amândoi. De Gorgoth ai nevoie 
dacă sunt probleme, iar cu Gog e mai ușor să aprinzi focul de tabără. 

Nu e prea greu să te deplasezi prin frunziș fără să te vadă lu- 
mea, dacă ştii calea și dacă nu-i consideri oameni pe cei care ard 
cărbuni. Sunt singuratici și nu vor să clevetească. Așa că Rike nu 
a trebuit să-i ucidă. 

Aşadar am intrat ușor în Ancrat, mergând pe cărările căprioa- 
relor. Chiar și regatele bine apărate au punctele lor slabe. 

- N-ar trebui să fie așa de ușor, a remarcat Makin. Nu era așa 
pe vremea mea. Coddin şi ai lui nu i-ar fi lăsat pe bandiți să treacă 
așa de ușor pentru nimic în lume, a clătinat el din cap, deşi părea 
ciudat să se plângă de așa ceva. 

- Armata tatălui tău dă semne de slăbiciune? a întrebat 
Gorgoth, strivind crengile de pe jos când călca. 

- Jumătate din efective sunt în mlaștină sau în cazarme, în 
oraşele de lângă smârcuri, am răspuns. Tot timpul mai iese câte 
o mortăciune, în ultima vreme. Și alții au aceleaşi necazuri. 
Aveam un negustor la Curte care mi-a spus că Insulele Înecate au 
ajuns la mâna Regelui Mort. Toate. Date unor cadavre, strigoi ai 
mlaștinilor, necromanți. 

Makin și-a făcut cruce şi a iuţit pasul. 

Nu aveam multe la noi, am căutat un adăpost bun în pădure 
şi hrană. Tânărul Sim a vânat iepuri, iar eu puteam să omor cu 
piatra o veveriță sau un porumbel de pe o cracă. E ușor să prinzi 
animale primăvara, căci sunt prea pline de căldură, prea vrăjite 
de noi posibilități și nu se uită la pietrele care ies din umbre. 

Ancrath te vrăjeşte cel mai tare în pădure, unde ziua curge ca 
mierea și razele arămii ale soarelui se pătrund cu întunericul. 
Mergeam în șir, în trilurile sturzilor și vrăbiilor, îmbătaţi de mi- 
rosul de păducel și ceapă sălbatică. Visam cu ochii deschişi și 
aroma aceea m-a purtat pe cărarea amintirilor până la William. 

Într-o noapte, fratele meu era bolnav, mama plângea amar, iar 
cavalerii nu-şi întorceau fețele lor aspre spre mine. Ţin minte 
rugăciunile șoptite în capela întunecată când toți preoții erau în 
pat, promisiunile pe care le făcusem. Pe-atunci nu erau primejdii. 
Abia mă târguiam cu Atotputernicul pe vremea aceea. Și, când 
m-am furișat în camera noastră, m-am suit în pat, lângă William, 
şi i-am ținut capul în mâini. Călugărul îi dăduse poţiuni amare și 
îl tăiase un pic pe picior, ca să se scurgă sângele rău. Mama îi 
pusese pe piept o tinctură din miere și ceapă. Stăteam în pat, în- 
conjuraţi de zgomotele nopții, de respirația greoaie a lui William, 
de ogarul nostru, Justice, care sforăia pe la ușă, de sunetul acului de 
cusut al slujitoarei și de liliecii care erau aproape prea sus ca să-i 
auzi când dădeau roată Castelului Înalt, în bezna fără lună. 

- La ce te gândeşti? m-a întrebat Makin. 

Am ridicat capul tresărind, aproape împiedicându-mă. 

- Azi gândurile mele nu fac nici cât o ceapă degerată. 

Fusesem un copil nesăbuit. 

Uneori îmi doream să îmi scot din cap amintirile vechi și să 
le las purtate de vânt. Dacă un cuțit ascuţit ar putea să îndepărteze 
slăbiciunea din zilele acelea, aș spinteca până nu ar rămâne decât 
învățămintele grele. 


Ne-am croit drum ușor, până când am ajuns la capătul pă- 
durii. Nu sunt copaci în jurul Castelului Inalt, iar pământul e 
bun de lucrat ca să-l hrănească pe rege şi ca să-și vadă dușmanii 
cum înaintează. 

M-am rezemat de trunchiul unui fag arămiu, unul dintre ulti- 
mii arbori falnici înainte de o suprafață de doi acri de pământ 
arat, din care se ițea un verde ce putea fi orice, de la morcovi la 
varză. Mai multe câmpuri la stânga și la dreapta, mai multe în 
depărtare. O sperietoare solitară se uita la noi. 

- Continui drumul singur, am zis. 

Mi-am dat jos platoșa. 

- Unde? m-a întrebat Makin. Jorg, nu poți să te duci acolo. 
Nimeni n-ar putea. Şi pentru ce? Ce o să obţii? 

- Omul are dreptul să-și vadă familia din când în când, Frate 
Makin, i-am răspuns. 

Mi-am scos apărătorile pentru antebrațe, platoşa și protecția 
pentru gât. Îmi place să am fier la gât, m-a ocrotit când era cât pe 
ce să fie tăiat o dată sau de două ori, dar acolo unde mă duceam 
armura nu avea să mă salveze. 

Mi-am dat jos teaca de la brâu. 

- Kent, ai grijă de asta, te rog! 

A făcut ochii mari, de parcă n-ar fi ştiut că, primind încredere, 
oamenii deveneau devotați unui conducător. 

- O sabie ca asta... Sir Makin... 

- Ți-am dat-o ţie, l-am întrerupt. 

- Jorg, ai nevoie de o sabie, mi-a zis Maical, care se uita la 
mine buimac. 

În spatele lui era Sim, care mă privea fără să zică o vorbă, 
scoțând harpa. El cel puţin știa să stea liniștit și să aştepte. 

Cu ajutorul magiei, pumnalul mi-a apărut în mâini, truc pe 
care îl învățasem de la Grumlow. 

- Frate Maical, ajunge pentru ce am în minte. 

- Daţi-mi două zile, le-am zis. Dacă nu mă întorc până atunci, 
trimiteți-l pe Rike să asedieze castelul. 

Am schițat o plecăciune și i-am lăsat să se uite la morcovi cum 
cresc. Sau la varză. 


Pe la marginea pădurii, m-am îndreptat spre drumul Romei. 
De pe el nu poţi ieși, zice-se, până n-ajungi la ușa papei. Eu însă 
plănuiam să merg în partea cealaltă. 

Acolo e un cimitir, în mare parte înghițit de pădure şi uitat. 
Ajungeam în ţinutul acela când eram mici, printre mausoleele în 
ruine, năpădite de iederă și de mușchi, zdrobite de copaci. 
Cimitirul se întinde pe zeci de metri, neștiut, ca o necropolă 
pierdută. În cărțile prăfuite i se zice Perechaise. Pentru mine, 
cuvintele cioplite nu înseamnă nimic. Dragii mei, 1845. Celor care 
au părăsit lumea aceasta, 1710. Aici este sufletul meu, 1908. Aproape 


REGELE SPINILOR 77 


că nu se pot citi. A trecut atâta vreme, că nici calendarul nu mai 
are nicio noimă. 

Pietrele de mormânt sunt făcute cu o rășină deschisă la cu- 
loare, mai tare ca sticla, ceea ce le protejează cu un strat subțire 
ca un fir de păr. Mi-a luat ani buni să observ. Descompunerea 
suferită a avut loc cu mult timp în urmă. Acum nu le-ar strica 
nicio lovitură de ciocan. Constructorii au considerat că însemnele 
acestea sunt prețioase şi le-au păstrat de-a lungul secolelor. 

Mi-am făcut loc printre plăcile funerare căzute la pământ, 
aproape de drum. Multe fuseseră furate. Mai la apus, o casă de 
țăran, construită în întregime din pietre de mormânt cu semne 
de granit și cu scris şters de trecerea vremii, amintind de țăranii 
acei răposaţi, neştiutori de carte. O casă din poveşti, clădită pen- 
tru a adăposti un om care nu știe să citească. 

Am găsit-o la marginea drumului, cu părul trandafiriu de la 
florile căzute. Anotimpurile îi estompaseră trăsăturile. Dar fru- 
museţea era tot acolo, pomeţii înalți, brațele lungi și graţioase, 
pieptul ușor umflat, de copil, câțiva licheni pe față. Nu are nevoie 
de rune care să-i istorisească viața. Aici mi-am îngropat copila. Un 
mesaj pentru care nu e nevoie să citeşti. A murit în iarna unui an 
pierdut, fiica unui om cu stare, care şi-ar fi dat toată averea și chiar 
mai mult ca să mai o aibă lângă el până la primăvară. 

Am văzut-o prima oară într-o toamnă, acum multă vreme, 
când cădeau frunzele și erau atât de mari, că acopereau câinele de 
piatră după care se ținea. În timp ce mă uitam la ea, alți călători 
treceau grăbiţi pe drum, gârboviţi de vântul aspru. Unii se opreau 
să se întrebe ce o fi urmărind, se îmbrățişau și mijeau ochii în 
ploaie. Mergeau mai departe. Eu m-am oprit. Poate că se întrebau 
ce urmăresc chiar ei. 

Ea se ținea după câine. Un terier mic, imortalizat în piatră, 
care murise în toamna aceea, înghițit de puhoaie. O urmărire de 
o sută de ani, în urma căreia muriseră toți cărora le păsase. 
Muriseră toate sufletele care ştiau cum îl cheamă pe terier. O 
urmărire care oprise fiecare mână din atingerea copilului, pierde- 
rea tuturor vieților care îi împărtăşeau lumea. 

Odată cu zăpada din prima zi de iarnă am venit din nou să-mi 
văd fata statuie. Poate prima mea iubire. Mă uitam și fulgii de nea 
cădeau în cristale mici, perfecte, care aproape scoteau un clinchet 
când cădeau la pământ. Se înnopta devreme, iar vântul era sălba- 
tic, viscolind zăpada și adunând-o ca pe o vată de zahăr de-a lun- 
gul drumului spre Roma când gheața șuiera pe pietre. S-a lăsat 
gerul în urma căruia rămâneau cristale argintii pe rochia ei, pe 
care doar eu le vedeam. 

Anotimpurile vin și pleacă, eu sunt aici, iar ea tot așteaptă 
primăvara. 

Aici sunt îngropaţi lorzi de rang înalt și doamne de vază. Poeți 
şi barzi. Acum e un loc pentru servitori. Suficient de aproape de 
Castelul Înalt ca doamnele sentimentale să-și viziteze doicile şi 
suficient de departe ca să fie așa cum se cuvine, Aici sunt îngropați 
şi servitori bătrâni, uneori câini credincioși în jurul fetiţei mele 
care aşteaptă primăvara. Doamne bune la suflet vin de la Curte 
cu jucăriile lor parfumate, care nu mai scot niciun sunet. Şi odată 
un băiețel de șase ani, ud până la piele și pe jumătate înghețat, târa 
ceva ce poate fusese cândva un lup. 

- Bună, Jorg! 

M-am întors şi iat-o pe Katherine plimbându-se printre mor- 
mintele vechi, cu soarele jucându-i prin păr. 


10 


Cu patru ani în urmă 


Bună, Jorg! Doar atât mi-a zis? Katherine, acolo, în Pădurea 
Rennat, printre pietrele de mormânt. Bună, Jorg? 

Încerc să mă trezesc. Poate că tot timpul am încercat. Mă înec în 
haos, undeva, sus, deasupra mea lumina dansează pe o întindere și 
mai sus așteaptă boarea. MA aşteaptă să trag aer în piept. 


Nu prea o cunosc pe Katherine, dar o doresc cu o forță de 
netăgăduit. Ca o boală, ca o sete covârșitoare. Așa cum Paris o 
dorea pe Elena, mă simt îngenuncheat de o dorință irezistibilă. 

fi studiez din amintiri lumina de pe faţă, în spatele luminii de 
la Castelul Înalt, în spatele copacilor din cimitir. Cât invidiez 
razele de soare care Îi ating părul și se joacă pe corpul ei, pe po- 
meți! Ţin minte tot. Ţin minte cum respiră. Ţin minte cum, în 
căldura din bucătăria lui Drane, picătura de sudoare i se prelingea 
pe gât, peste tendoane şi apoi în jos. Am omorât mulți și i-am 
uitat. Am nesocotit gestul de a-i lua viața cuiva. Dar picătura 
aceea de sudoare este, în ochii minții mele, un diamant. 

„Bună, Jorg!“ Și cuvintele mele ticluite mă părăsesc. Îmi simt 
cele paisprezece primăveri, mai degrabă băiat decât bărbat. 

În pofida oricărei raţiuni, o doresc. Trebuie să posed, să mis- 
tui, să ador, să devorez. Ce am plăsmuit din ea în mintea mea nu 

poate trăi. E doar o ființă, o fată, dar stă la poarta unei lumi vechi 
şi, deși nu mă pot întoarce... ea poate trece şi aduce cu ea o mi- 
reasmă, ideea acelei călduri risipite. 

Sentimentele astea sunt prea profunde ca să dureze. Nu pot 
decât să mistuie, făcându-ne scrum. 

O văd în vis. O văd în faţa munţilor. Înaltă, rece ca zăpada, 
pură ca zăpada, de neatins. Urc şi pe vârful gol îi rostesc numele 
în vânt, dar vântul îmi ia cuvintele. Și pe mine. Cad în gol. 

„Bună, Jorg!“ 

Mă furnică pielea. Îmi frec obrajii şi degetele îmi sunt sângerii, 
despicate. Fiecare parte din mine arde de parcă m-ar înțepa ace. 
Adevărate. Urlu şi, întocmai ca bobocii de pe creangă, fiecare 
furnicătură erupe, o mie de spini îmi despică pielea, ieșind din 
os. Sunt animale trase în țeapă, înjunghiate ca niște exponate pe 
pereții din casa unui vânător. Şobolani, nevăstuici, dihori, vulpi, 
câini... bebeluș. Moale, priveşte. 

Urlu din nou și mă învârtesc în întuneric. O noapte doar cu 
O şoaptă care să o contureze. O incantație șoptită, care se aude 
din ce în ce mai tare. 

Topologie, tautologie, torsiune, tortură, tachinare, tensionat, 
strâmt, luat, luat... luat... ia... ce încearcă să ia? 

Cineva bâjbâie prin dreptul brațului, nu e suficient de îndemâ- 
natic să desfacă mecanismul ceasului. O mișcare iute, și l-am înşfă- 
cat de încheietura foarte groasă și puternică. Mi-am afundat 
degetul într-un punct de presiune. Mi-a arătat Lundist într-o carte. 

- Auuu! se aude vocea lui Rike. Pax! 

M-am ridicat în capul oaselor, la suprafață, am tras aer în piept și 
înlătur întunericul din mintea mea. "Topologie, tautologie, torsiune... 

Pax. Cuvânt de drumeție. Pacea îmi stă în fire. O scuză pentru 
orice fărădelege în care ești prins. Uneori mă gândesc că ar trebui 
să am cuvântul ăsta scris pe frunte. 

- Unde naiba suntem? îl întreb. 

M-a cuprins o senzație de gol ce se ridica din stomac și ajungea 
în creier. 

- La dracu! în praznic, a zis Kent cel Roșu, apropiindu-se. 

Am ridicat mâna. Aveam nisip pe ea. Nisip peste tot, de fapt. 

- Într-un deşert? 

Două dintre unghiile de la mâna dreaptă erau smulse. Nu mai 
erau. Au început să mă doară. Şi celelalte erau smulse şi crăpate. 
Aveam vânătăi peste tot. 

Gog a apărut de după un tufiș cu spini, mișcându-se încet, de 
parcă l-aș fi muşcat. 

- Eu... am dus mâna la cap, iar nisipul mi se atingea de piele. 
Eram cu Katherine... 

- Şi pe urmă? se aude glasul lui Makin în spate. 

- Eu... 

Nimic. Linişte. De parcă micul Jorgy fusese prea plin de căl- 
dura şi de ocaziile aduse de primăvară, apoi îl lovise din umbră o 
piatră şi-l doborâse de pe cracă. 

Mi-am amintit spinii. Mâncărimea și usturimea încă persistau. 
Am ridicat brațele. Nu aveam răni, dar pielea era roșie şi cu 
cruste. Şi Ken era la fel, după cum îi e şi numele. M-am întors 
şi-am dat de Makin, și el plin de răni, care îşi plimba calul. 
Animalul părea într-o stare mai jalnică decât el, cu un şuvoi de 
muci la bot şi cu bube pe limbă. 

- Nu-i un loc prielnic pentru noi. 

Am căutat să văd dacă mai am un pumnal, dar nu mai era. 

- Ce căutăm noi aici? 

- Am venit după un bărbat, Luntar, mi-a răspuns Makin. Un 
alchimist din Orientul Îndepărtat. Locuiește aici. 

- Adică unde? 

-În Thar. 

Ştiam numele. Pe hartă, cuvântul era de-a lungul pășunilor 
Thurtan. Pe hartă era o pată neagră şi nu se vedea ce reprezenta 
numele. Dar poate că nu fusese o scăpare. 

- E un tărâm otrăvit, a zis Makin. Unii spus că e făgăduit. 

Cum veacuri în urmă aici fusese un soare de Constructor. 
Făgăduinţa era că într-o bună zi tărâmul va fi din nou sigur. 
Mi-am băgat din nou degetele în nisip. Nu pe cele fără unghii. 

Aici puteam să ating moartea. Puteam să o învârt între degetul 
mare şi arătător. Fierbinte. Moarte şi foc deopotrivă. 

- Locuieşte aici? am întrebat. Nu arde? 

Makin s-a înfiorat. 

- Da, aici. 

Makin nu se înfioară cu una cu două. 

Golul pe care îl simțeam mă rodea și aveam nevoia arzătoare 
de a pune o întrebare. 

- Şi ce vrem de la acest mag din Orient? am întrebat. 

Makin mi-a întins ce avusese tot timpul la el. 

O cutie. O cutie din cupru, cu spini incrustați pe ea, fără în- 
chizătoare. O cutie din cupru. Nu suficient de mare pentru un 
cap. Ar încăpea, în schimb, pumnul unui copil. 

- Ce e în cutie? 

Nu voiam să știu. 

- Jorg, era o nebunie în tine, a clătinat el din cap. Când te-ai întors. 

- Ce este în ea? 

- Luntar a pus nebunia acolo. 

A băgat cutia la loc în desagă. 

- Te ucidea. 

- Mi-a pus memoria în cutie? l-am întrebat fără să-mi vină a 
crede. L-ai lăsat să-mi ia memoria? 

- L-ai implorat s-o facă, Jorg. 

Nu voia să se uite la mine. Dar Rike se uita lung. 

- Dă-mi-o! 

M-aș fi întins după ea, dar mâna nu mă lăsa. 

- Mi-a zis să nu te las, mi-a răspuns Makin cu tristețe în glas. 
Mi-a zis să te pun să aștepți o zi. Dacă o mai voiai şi atunci, puteai 
să o iei. 

Şi-a mușcat buza. Prea o molfăia. 

- Jorg, a continuat, ai încredere în mine! Nu vrei să ajungi iar 
cum erai. 

- Atunci, pe mâine! am ridicat eu din umeri. 

Pentru că un conducător îşi ţine oamenii uniţi dacă are încre- 
dere în ei. Și pentru că mâinile mele nu voiau cutia. Mai degrabă 
ar arde. 

- Şi-acum, unde mi-e blestematul de pumnal? 

Makin se uita doar la cer. 

- Mai bine uită de el! 


Am continuat pe jos, ducând caii de căpăstru, căci ne regăsi- 
serăm. Mergeam spre est și, când bătea vântul, nisipul ne înțepa 
ca urzicile. Doar Gog și Gorgoth păreau neafectați. 

Gog stătea în spate, de parcă nu voia să fie lângă mine. 

- Aşa e tot drumul? l-am întrebat, doar ca să se uite la mine. 
Chiar şi acolo unde locuieşte Luntar? 

A dat din cap că nu. 

- Nisipul se face sticlă în jurul casei lui. Sticlă neagră. Îţi taie 
picioarele. 

Am înaintat mai departe. Rike era lângă mine și îmi mai 
arunca câte o privire. În felul în care mă privea ceva se schimbase. 
De parcă am fi fost egali. 

Țineam capul în jos și încercam să-mi aduc aminte. Mă tot 
chinuiam să umplu golul din mintea mea. „Bună, Jorg!“ așa îmi 
spusese. Suntem doar amintiri. Clipe şi sentimente prinse în 
chihlimbar, atârnate pe filamente de rațiune. Dacă îi iei cuiva 
amintirile, atunci nu mai e nimic. [a-i câte o amintire pe rând, şi 
îl distrugi de parcă i-ai bate în țeastă cui după cui. Voi lua înapoi 
ce e al meu. Voi deschide cutia. „Bună, Jorg!“, îmi spusese. Eram 
lângă statuia cu fetița şi câinele, lângă mormântul ei, unde doam- 
nele sentimentale și copiii nesăbuiţi își îngroapă animalele. 

Nimic. 

Am învăţat acum multă vreme că, dacă nu poți să obţii ce vrei 
pe ușa din față, trebuie să găsești o altă cale. Ştiu o altă intrare 
prin cimitir. Nu e o cărare pe care vreau s-o apuc, dar oricum o 
s-o iau pe acolo. 

Când eram foarte mic, poate pe când aveam şase ani, un duce 
a venit în vizită la tatăl meu. Era din nord, avea păr blond şi o 

barbă până la piept. Alaric din Maladin. Ducele i-a adus mamei 
un dar, o minune din lumea veche. Ceva strălucitor, care se mișca 
într-un recipient de sticlă. Prima oară nu se vedea în mâna imensă 
a ducelui, apoi în faldurile de la rochia mamei. 

Voiam lucrul acela văzut pe jumătate și neînțeles. Dar aseme- 
nea daruri nu erau pentru tinerii prinți. Tata l-a luat și l-a dus în 
vistierie, să se aştearnă praful pe el. Am auzit asta, ascultând fără 
să vorbesc. 

Vistieria din Castelul Înalt e în spatele unei uși de fier, ferecată 
cu trei zăvoare. Nu e făcută de un Constructor, ci de turci, fier 
negru, bătut cu sute de ținte. Când ai șase ani, majoritatea ușilor 
închise sunt o piedică. Asta înseamnă mai multe piedici. 

Dintre toate amintirile, cea mai veche pe care o am este despre 
cum atârnam de pe un parapet înalt, în iureșul unei furtuni, pe 
când ploaia mă biciuia, şi râdeam. Apoi îmi amintesc nişte braţe 
care m-au tras înapoi. 

Dacă eşti hotărât și îţi pui mintea la contribuţie, nu există su- 
ficiente mâini să te tragă înapoi. Până la șase ani știam Castelul 
Înalt pe dinăuntru și pe dinafară. Constructorii nu prea lăsaseră 
nimic de care s-ar putea folosi un cățărător, dar, după secole în 
care neamul Ancrath a tot făcut reparaţii și având înainte Casa lui 
Or, un copil avea la dispoziţie destule locuri suficient de adânci. 

În vistieria regală e o singură fereastră înaltă, amplasată într-un 
perete, la treizeci de metri deasupra pământului, prea îngustă 
pentru un om și cu bare atât de apropiate, că și un șarpe s-ar 
strecura cu greu. În partea îndepărtată a castelului, aproape de 
sala tronului, este o gaură care duce la capul unui gargui de pe un 
zid exterior. Dacă ușa de la vistierie se deschide, atunci aerul care 
circulă prin castel face garguiul să vorbească. În zilele liniștite, 
geme, iar când bate vântul cu putere, șuieră. Vorbeşte și dacă 
vântul bate cu putere dinspre răsărit sau dacă la o fereastră din 
bucătărie nu sunt trase obloanele. Când se întâmplă, se creează 
confuzie și toată lumea e șfichiuită de funii şi fire. Fără fereastra 
înaltă de la vistierie, garguiul nu ar vorbi și regele nu ar ști nici- 
odată când e deschisă ușa de la vistierie. 

Într-o noapte fără lună, m-am ridicat din pat. William dormea 
în pătuțul lui. Nimeni nu m-a văzut plecând, doar ogarul nostru, 
Justice. Doar a scâncit în chip de reproș, apoi a încercat să se țină 
după mine. l-am poruncit să tacă și am închis ușa după el. 

Barele astea par puternice, dar, ca multe lucruri de care depin- 
dem în viață, în adâncul lor sunt putrede. Le-a mâncat rugina. 
Chiar şi cele care mai au oțel în mijloc se îndoaie, dacă pui sufi- 
cientă presiune. Într-o noapte, când doica mea dormea și trei gărzi 
care păzeau zidurile se certau ca să hotărască a cui era moneda de 
argint găsită pe trepte când se schimbase tura, am coborât pe o 
frânghie cu noduri și am pășit prin averea tatălui meu. Mi-am 
şters rugina de pe tunică, am scuturat ce aveam în păr și am pus 
pe podea felinarul acum neacoperit. 

Tot ce furase neamul Ancrath din aproape toate colțurile im- 
periului se afla pe rafturi din piatră, se revărsa din cufere, în 
mormane alandala. Armuri, săbii, monede de aur în cutii din 
lemn, mecanisme care arătau ca niște părți de insecte, strălucind 
în lumina felinarului şi umplând aerul cu mirosuri străine, 
aproape de lămâie, aproape de metal. Eu mi-am găsit trofeul lângă 
un coif plin de zimţi şi cenușă. 

Darul de la duce nu era o dezamăgire. Sub un dom de sticlă, 
care nu era din sticlă, închis cu un disc de culoarea fildeşului, care 
nu era fildeș, se afla o biserică în miniatură, împrejmuită de căsuțe 
şi ici-colo erau oameni. Când am ținut-o în lumină și am întors-o 
ca să văd detaliile, s-a iscat o furtună de zăpadă de la pământ, până 
când fulgii care zburau au ascuns totul privirii, cufundând peisa- 
jul într-o mantie albă. Am pus înapoi globul de zăpadă, o clipă 
îngrijorat să nu fi stricat ceva. Şi... minune! A început să se aş- 
tearnă neaua! 

Acum nu mai are nimic magic. Știu că meșteşugarii potriviți 
ar face ceva asemănător în câteva săptămâni. Ar folosi sticlă şi 
fildeş și nu ştiu cum ar fi zăpada, dar, așa cum sunt minunile 
antice, nu prea există mari minuni, dacă nu mai ai șase ani. Dar 
pe-atunci era magie din cea mai bună. Magie furată. 

Am scuturat iar globul de zăpadă și viscolul s-a dezlănțuit iar, 
haos urmat de calm, de neaua care se așternea și lumea de dinainte 
se întorcea. L-am scuturat din nou. Părea ceva greşit. Toată fur- 
tuna și toată furia nu însemnau nimic. Toată lumea întoarsă pe 
dos și pentru ce? Același bărbat care mergea cu greu spre aceeași 
biserică, aceeaşi femeie care aştepta la aceeaşi ușă a casei. Aveam 
o lume în mână și, oricum o scuturam, oricum se aranjau piesele, 
oricum o făceam, nu se schimba nimic. Bărbatul nu avea să ajungă 
niciodată la biserică. 

Chiar şi la şase ani știam de Războiul Celor O Sută de Ani. 
Puneam soldaţii din lemn să mărșăluiască pe hărțile tatei. Am 
văzut trupele întorcându-se prin Poarta Înaltă, însângerate și îm- 
puţinate, femeile plângând în umbră, pe când altele se aruncau în 
braţele soților. Am citit poveşti despre bătălii, înaintări și retra- 
geri, victorii și înfrângeri în cărți pe care nu aş fi avut voie să le 
deschid, dacă ar fi ştiut tata. Am înţeles tot şi știam că țin toată 
lumea în mâna dreaptă. Nu vreo biserică de jucărie și bărbați 
făuriți de antici. Toatd lumea mea. Și, oricât scuturam globul, nu 
se schimba nimic. Aveam să ne lovim unii de alţii, să ne batem, 
să ne ucidem, să cădem, să ne revenim și, pe măsură ce ceața se 
risipea, războiul avea să fie acolo neschimbat, așteptându-mă pe 
mine, pe fratele meu, pe mama mea. 

Când nu poți câştiga un joc, schimbă-l! Am citit asta în cartea 
lui Kirk. Fără să mă gândesc, am ridicat globul de zăpadă deasupra 
capului și l-am izbit de pământ. Din bucăţile ude am ales un 
bărbat, mic cât spic de grâu, între degetul mare și arătător. 

- Eşti liber acum, am zis, apoi i-am dat un bobârnac într-un 
colț ca să-și găsească drumul spre casă, pentru că nu aveam toate 
răspunsurile nici atunci şi nu le am nici acum. 

Am ieșit din vistierie, nu am luat nimic cu mine, aproape dat în 
vileag de coborârea pe funie. Mă simțeam obosit, dar fericit. Ce 
făcusem mi se părea nimerit, credeam că și celorlalți o să li se pară 
la fel şi că încălcarea regulilor nu o să mă urmărească. M-am întins 
peste parapet cu braţele care mă dureau, pline de rugină şi zgârieturi. 

- Ce se întâmplă aici? 

O mână mare m-a înşfăcat de gât şi m-a ridicat de jos. Se pare 
că gărzile nu se certaseră așa de mult pe monedă cât sperasem eu. 

Am ajuns repede în fața sălii tronului, cu un paj somnoros, 
care aprindea torțele. Fără ulei de balenă în felinarele argintii în 
noaptea asta, doar torţe cu smoală, care trosneau și fumul se înălța 
până în tavanul înnegrit. Sir Reilly mă ținea de umeri. Mănușa 
era prea grea și îmi intra în carne. Am așteptat în încăperea goală 
și ne uitam la umbre cum dansează. Pajul a plecat. 

- Îmi pare rău, am zis, deși nu-mi părea. 

Sir Reilly părea neclintit. 

- Şi mie îmi pare rău, Jorg. 

- Nu mai fac, am promis, deşi nu era adevărat. 

- Ştiu, a zis Sir Reilly aproape cu blândeţe. Dar acum trebuie 
să-l așteptăm pe tatăl tău, care nu e un om îngăduitor. 

Parcă am așteptat jumătate de noapte şi, când ușile s-au trântit 
cu zgomot de pereţi, am tresărit, cu toate că îmi promisesem să 
nu tresar. 

Tata, în halatul lui purpuriu și cu coroana de fier pe cap, deloc 
somnoros, s-a dus singur până la tron cu pași iuți. S-a așezat şi şi-a 
rezemat braţele de spătar. 

- Să-l aducă cineva pe Justice! a zis, suficient de tare să audă o 
curte întreagă, deşi eram doar eu cu Reilly. 

Din nou. 

- ÎL vreau pe Justice! 

Se uita la uşile impunătoare. 

- Îmi pare rău. Şi de data asta vorbeam serios. Pot plăti... 

— Justice! 

Nici măcar nu mi-a aruncat o privire. 

Ușile s-au deschis din nou și într-un car în care se aduceau 
prizonierii din temniță se afla ogarul meu, al meu şi al lui Will, 
cu lanţuri la fiecare picior şi împins de un servitor blând, pe nume 
Inch, un bărbat cu brațe vânjoase care odată îmi dăduse pe furiș 
O gogoaşă, într-o zi de sărbătoare. 

Am dat să fac un pas în față, dar Reilly m-a ţinut pe loc. 

Justice, cu ochii mari, tremura atât de tare în car, încât abia 
putea sta în picioare, deşi avea patru, iar eu două. Părea ud şi, 
când Inch l-a împins mai în față, am simţit un miros de ulei care 
se foloseşte la lămpile servitorilor. Inch a băgat mâna în car și a 
scos un ciocan urât și mare, cu care se spărgeau cărbunii în bucăți 
mai mici ca să se facă focul. 

- Du-te! i-a poruncit tata. 

După privirea din ochii lui blânzi, Inch ar fi vrut să rămână, 
dar a pus jos ciocanul și a plecat fără să crâcnească. 

- Astăzi trebuie să înveţi o lecție, mi-a spus tata. Jorg, te-ai ars 
vreodată? m-a întrebat. 

Da. Odată am luat un vătrai care fusese lăsat cu o parte în foc. 
Durerea îmi tăiase respirația. Nu putusem nici să țip. Doar şuie- 
rasem când îmi apăruseră bășicile, iar pe urmă urlasem aşa de tare, 
Că mama a venit într-un suflet din turn, ajungând când slujnicele 
şi infirmiera năvăleau din camera cealaltă. Mâna îmi dogorise o 
săptămână și supurase, provocându-mi junghiuri de durere de-a 
lungul brațului dacă mișcam puțin degetele. Pielea îmi căzuse, iar 
carnea de dedesubt era jupuită, udă și mă durea la cea mai mică 
pală de vânt. 

- Jorg, ai furat de la mine, mi-a zis tata. Ai furat ce era al meu. 

Știam că nu trebuie să spun că era al mamei. 

- Am văzut că-ți iubeşti câinele, a continuat el. 

Chiar și cuprins de teamă cum eram, m-am mirat. Mă gân- 
deam că, de fapt, îi zisese cineva. 

- Jorg, asta e o slăbiciune, mi-a spus tata. Să iubeşti orice e o 
slăbiciune. Să iubeşti un ogar e o prostie. 

N-am scos o vorbă. 

- Să dau foc câinelui? 

Tata s-a întins după torța cea mai apropiată. 

- Nu! Un urlet îngrozit a ieşit din mine. 

S-a rezemat. 

-~ Vezi cât de slab te-a făcut câinele ăsta? 

S-a uitat la Sir Reilly: 

- Cum o să domnească în Ancrath, dacă nu e stăpân nici mă- 
car pe el? 

- Nu-i da foc! 

Vocea îmi tremura implorator, dar era în ea și o amenințare 
ascunsă, chiar dacă niciunul nu o recunoștea. 

- Poate că există o altă cale. O cale de mijloc. 

S-a uitat la ciocan. 

Eu nu înțelegeam. Nu voiam. 

- Schilodeşte-ți câinele! mi-a poruncit. O lovitură rapidă, și se 
va face dreptate. 

- Nu, am înghiţit în sec, aproape înecându-mă. Nu pot. 

Tata a dat din umeri și s-a aplecat, întinzându-se iar după torță. 

Îmi aminteam de durerea pricinuită de vătrai. Groaza voia să 
mă cuprindă şi știam că o pot lăsa până deveneam isteric, plângeam, 
mă dezlănțuiam şi puteam sta acolo până când fapta era săvârșită. 
Puteam să fug, să mă ascund plângând și să-l las pe Justice să ardă. 

Am luat ciocanul până să pună tata mâna pe torță. A trebuit 
să fac un efort doar să-l ridic, căci era greu în multe feluri. Justice 
tremura și se uita la mine scheunând, cu coada între picioare, fără 
să înțeleagă nimic, doar înfricoşat. 

- Loveşte cu putere! a zis tata. Dacă nu, va trebui să loveşti 
din nou. 

M-am uitat la piciorul lui Justice cel lung și rapid, la blana 
plină de ulei peste oase şi tendoane, la cătușele de fier luate din 
Camera Întrebărilor, care îi ţineau strâns glezna din care curgea 
sânge pe metal. 

- Îmi pare rău, tata, nu mai fur! 

Şi vorbeam serios. 

- Băiete, nu-mi pune răbdarea la încercare! 

Am văzut răceala din ochii lui şi m-am întrebat dacă mă urâse 
dintotdeauna. 

Am ridicat ciocanul, brațele fiindu-mi aproape prea slăbite, 
tremurând aproape la fel de tare ca Justice. L-am ridicat ușor, 
așteptând ca tata să spună: „Gata, ai dovedit ce trebuia“. 

Dar el nu a spus. 

- Ologeşte-l sau dă-i foc! Asta mi-a zis. 

Iar eu, cu un țipăt, am lăsat ciocanul să cadă. 

Piciorul lui Justice s-a rupt cu un zgomot asurzitor. O clipă 
nu s-a mai auzit nimic. Membrul părea într-o poziție greșită, 
partea superioară şi inferioară într-un unghi care îţi întorcea sto- 
macul pe dos, osul alb fiind într-o baltă de sânge roșu și blană 
neagră. Apoi s-a auzit urletul, furia. Trăgea de lanţuri de parcă ar 
fi vrut să se lupte cu ceva ca să alunge durerea. 

-Încă o dată, Jorg! a poruncit tata, vorbind încet, dar l-am 
auzit peste schelălăieli. 

O vreme cuvintele lui n-au avut niciun înțeles. 

Am zis „nu“, dar nu l-am făcut să se întindă după torță. Dacă 
o făcea din nou, nu avea să se dea înapoi. Ştiam. 

De data asta, Justice a înțeles de ce ridicam ciocanul. A gemut, 
a scâncit și a implorat cum numai câinii pot să implore. Am lovit 
cu putere, dar am ratat, fiind orbit de lacrimi. Carul a huruit, iar 
Justice a tresărit și a urlat, sângerând din toate cătușele, piciorul 
rupt întinzându-se cu tendoanele expuse. L-am lovit a doua oară 
şi i-am fracturat cealaltă labă din față. 

Voma m-a luat prin surprindere. Fierbinte, acră, țâșnindu-mi 
din gură. M-am târât prin ea, înecându-mă şi respirând greu. 
Aproape că nici nu l-am auzit pe tata când a spus: 

- Încă o dată! 

Cu al treilea picior ologit, Justice nu putea sta în picioare. A 
căzut în car, cu labele rupte, în propria mizerie. Era ciudat, dar 
acum nu mai mârâia și nici nu mai scheuna. În schimb, pe când eu 
plângeam în hohote și respiram cu lăcomie, și-a frecat nasul de mine 
cum și-l freca de William când își julea genunchiul sau nu reușea 
ceva. Fraţii mei, atât de proşti sunt câinii. Și aşa de prost eram și eu 
la șase ani pentru că lăsam slăbiciunea să mă cuprindă, dând astfel 
lumii o pârghie cu care să îndoaie fierul din sufletul meu. 

- Încă o dată! a zis tata. Sir Reilly, mai are un picior în care să 
se sprijine, nu-i așa? 

Şi, pentru prima oară, Sir Reilly nu i-a răspuns regelui. 

-Încă o dată, Jorg! 

M-am uitat la Justice cum se chinuiește, lingându-mi lacrimile 
și mucii din mână. 

- Nu. 

Şi, spunând acestea, tata a luat torța și a aruncat-o în car. 

M-am dat înapoi de la flacăra mare ce se iscase. Orice mi-o fi 
zis inima, trupul mi-a amintit lecţia vătraiului și nu m-a lăsat să 
stau cu mâinile în sân. După scheunatul din car părea că tot ce se 
întâmplase o să pălească. I-am spus „scheunat“, dar era un urlet. 
Om, câine, cal. Când suferim, toţi scoatem același sunet. 

În acel moment de claritate, deși aveam doar șase ani și mâinile 
mele nu aveau experiență, am luat ciocanul care păruse așa de 
greu şi l-am aruncat fără efort în linie dreaptă. Dacă tata s-ar fi 
mişcat un pic mai încet, acum aș fi rege pe două tărâmuri. În 
schimb, i-a atins coroana, care s-a mișcat un pic, apoi s-a izbit de 
peretele din spatele scaunului şi a căzut la pământ, lăsând o urmă 
pe piatra de Constructor. 

Tata avusese dreptate, desigur. În noaptea aceea am avut o 
lecţie de învăţat. Câinele era o slăbiciune, iar cu o asemenea slă- 
biciune Războiul Celor O Sută de Ani nu se putea câștiga. Nici 
nu-l poate câştiga un om care se supune răului mai mic. Dacă îi 
dau un deget cuiva, o să auzi în continuare: „Încă unul, Jorg, încă 
unul!“ Și ce iubeşti se va mistui, în cele din urmă. Lecţia tatei a 
fost una adevărată, dar, dacă ştii asta, tot nu pot să-i iert felul în 
care mi-a dat-o. 

O vreme i-am urmat învățăturile: putere în toate. Pe drum am 
aflat cu convingere de copil că tronul imperiului va fi al meu doar 
dacă voi respecta lecţiile dure cu Justice şi cu spinii. Slăbiciunea 
e o boală, dacă inspiri doar o dată te va perverti pe de-a întregul. 
Acum, cu tot răul din mine, nu știu dacă aș putea să-l învăţ pe 
fiul meu aceleași lecţii. 

William nu a avut nevoie de asemenea lecţii. Avea o duritate 
în el încă de la început, era întotdeauna cel mai isteț, cel mai sigur 
pe el, cel mai feroce, deşi eu eram cu doi ani mai mare. Mi-a zis 
că ar fi trebuit să arunc ciocanul imediat ce l-am ridicat și n-ar fi 
trebuit să ratez. Aş fi fost rege şi am mai fi avut câinele. 

Peste două zile am fugit de infirmieră și de străjer la morma- 
nele de gunoi din spatele grajdurilor cavalerilor. Un vânt din 
nord mai aducea puţină iarnă cu ploaie aproape înghețată. Am 
găsit rămășițele câinelui meu, un leş care duhnea, negru, moale, 
dar greu. A trebuit să-l târăsc, dar îi spusesem lui William că-l 
îngrop, nu-l las să putrezească. L-am târât două mile prin ploaia 
îngheţată pe drumul spre Roma, pe care n-a trecut decât un ne- 
gustor cu o căruță și cu capul în jos. L-am dus pe Justice la fata 
cu câinele și l-am îngropat lângă ea, în noroi, cu mâinile amorțite 
şi dorindu-mi ca restul trupului să fie la fel. „Bună, Jorg!“, a zis 
Katherine. Iar apoi, nimic. 

Nimic? Dacă mi-aş aminti. Dacă mi-am amintit cărarea întu- 
necată spre cimitirul Perechaise și n-am uitat atâția ani... oare ce 
naiba o fi în cutia aia şi cum aș putea să-mi mai doresc lucrul ăla? 


Mulţi nu arată cum sunt de fapt. Înţelepciunea se poate ascunde 
după un zâmbet tâmp, curajul poate fi în spatele ochilor înfricoșați. 
Însă fratele Rike e o creatură rară, un bărbat al cărui chip îi spune 
întreaga poveste. Trăsdturile grosolane de sub o frunte grea, cicatri- 
cile urâte, ochii mici și negri, care privesc lumea cu râutate, părul 
negru, scurt și murdar, zbârlindu-se pe craniul cel mai tare. Chiar 
dacă l-ar fi făcut mai plăpând, și nu un uriaş cu mușchi, chiar dacă 
Dumnezeu i-ar fi dat slăbiciune, și nu forță animalică, Rike tot ar 
fi cel mai rdu pitic al creștinătății. 


ll 


Ziua nunții 


Munţii reduc făpturile la unul şi acelaşi nivel. Nu le pasă cine 
eşti sau cât de numeroși sunteți. 

Potrivit unora, Constructorii au clădit Munţii Matterack când 
au băut sângele roșu al pământului ca să-i fure puterea și vârfurile 
s-au ridicat când pietrele s-au răsculat și i-au dat afară pe 
Constructori. Dumnezeu a pus munții aici, în argila umedă, când 
a făcut lumea cu ambele mâini, așa zice Gomst. Oricine a făcut-o, 
îi mulțumesc. Munţii Matterack reprezintă punctul cel mai înalt 
al tărâmului Renar. Se întind de la est la vest, boţind harta și prin 
alte regate, dar 'Tărâmurile fac cea mai bună treabă. Aici Munţii 
Matterack îți spun unde poți și unde nu poți să te duci. 

S-a spus de câteva ori că sunt încăpățânat. În orice caz, nu am 
fost niciodată de acord că unui rege i se poate arăta pe unde nu 
poate să meargă prin regatul lui. Așa că, de când am venit aici, 
necopt, apoi învățând cântecul sabiei, arta bărbieritului și cum să 
fac dreptate cu un vârf ascuţit, mi-a plăcut să mă cațăr pe munte. 

Pasiunea aceasta, se pare, era ceva nou pentru cei din 
Tărâmuri, ca și pentru mine. Ştiau tot când era vorba să urce în 
locuri în care trebuiau să ajungă. Pășunile de sus sunt pentru ca- 
prele care dau lână, vara e pentru negoț, stânca Eiger e pentru a 
căuta opal. Însă, în ceea ce priveşte locurile în care n-au voie să 

se ducă... ei bine, cine are vreme de așa ceva, când îți chiorăie 
maţele sau trebuie să faci bani? 

- Jorg, ce naiba faci? m-a întrebat Coddin o dată, când m-am 
întors plin de sânge și cu încheietura care trosnea la fiecare mișcare. 

- Ar trebui să vii cu mine, i-am zis, doar ca să-l văd tresărind. Urc 
singur. La drept vorbind, nu prea e loc de doi pe un vârf de munte. 

- Atunci, îţi spun altfel, a continuat el. 

Îi vedeam firele albe prin păr. Câteva la tâmple. 

- De ce o faci? 

Mi-am răsfrânt buzele, apoi am zâmbit larg: 

- Munții mi-au spus că nu pot. 

-~ Îl ştii pe regele Canute? m-a întrebat. Nu e o cale pe care să 
te Încumeți, te previn, dacă tot mă plăteşti să te îndrum. 

- Ei... 

M-am întrebat dacă Katherine o urca pe munte. Da, m-am 
gândit, dacă o avea ocazia. 

- Coddin, am văzut marea care poate să înghită munţii. Poate 
nu ne potrivim la părere despre un munte-doi, dar, dacă mă vezi 
punând la încercare oceanul, te las să arunci un bou pe mine. 

l-am spus că eu urc din încăpățânare, tot ce se poate, dar asta 
nu e tot. Munţii nu au memorie şi nu te judecă. A ajunge în vârf 
e un țel care are ceva pur. Îi laşi lumea în urmă și iei doar ce ai 
nevoie. Pentru o creatură ca mine, ceea ce fac e cel mai aproape 
de mântuire. 


„La atac!“ spusese Miana și un bărbat nu trebuie să-și refuze 
soţia în ziua nunţii, bineînţeles. Desigur, era de ajutor că mă 
hotărâsem să atac de mult. Eu eram în faţă, căci foarte puţini 
cunosc poternele și tunelurile. Sau mai degrabă mulţi ştiu de ele, 
dar sunt ca un preot cinstit: puţini ar putea să îţi arate unul. 

Am mers patru în şir, cel mai înalt plecându-şi capul ca să nu-şi 
zgârie creștetul de piatra neșlefuită. Din zece în zece oameni era 
unul cu o torță cu smoală și la capătul coloanei aproape se înecau 
de la fum. Cu torța mea, nu vedeam prin tunel peste zece metri 
în față și mă învârteam ca să profit de golurile naturale şi de fisuri. 

Paşii, la Început un sunet hipnotic, s-au stins, devenind impercep- 
tibili, apoi s-au oprit brusc. M-am întors și flăcările arătau umbra 
mea care se legăna. Niciunul dintre ai mei, nicio şoaptă. 

- Ce crezi că faci aici, Jorg? 

Cuvintele vrăjitoarei din vis pluteau în jur, un pârâu ce curge 
ușor, purtând doar o mică aluzie la moștenirea sarazină. 

- Eu te urmăresc tot timpul. Cunosc planurile tale înainte să 
le pui în aplicare, mi-a zis. 

- Atunci, știi ce caut aici, Sageous. Mă uit după el. 

- Ştii că glumim pe seama ta, Jorg? m-a întrebat Sageous. 
Pionul care crede că joacă propriul joc. Chiar și Ferrakind râde 
în spatele focului și Kelem, încă în minele de sare. Doamna 
Albastră te are pe tabla de safir, Skilfar îți vede viitorul pe gheață, 
la Mathema te pun în ecuaţii, un mic termen aproximat la zero. 
Jorg, în umbra din spatele tronurilor nu prea contezi, ei râd de 
cum mă slujeşti și habar n-au. Sora 'Tăcută doar zâmbește când îți 
aude numele. 

- Atunci, mă bucur că sunt întru câtva de ajutor. 

În stânga, umbrele de pe perete se deplasau încet, în funcție 
de cum mişcam torța. Eu am înaintat și am luminat în cel mai 
întunecat loc, scoțând tăciuni aprinși la contactul cu piatra. 

- E ultima ta zi, Jorg, a fluierat Sageous când flacăra a înghițit 
umbra și întunericul se scurgea de pe piatră. 

Mă încânta nespus să-i aud durerea. 

- O să mă uit la tine cum mori. 

Şi dus a fost. 

Makin aproape a intrat în mine din spate. 

- Vreo belea? 

Am încercat să uit de mrejele visului şi am iuțit pasul. 

- Nu! 

Lui Sageous îi plăcea să tragă de fire atât de uşor, că nu-ți dă- 
deai seama că te manevrează. Dacă Îl enervezi pe Sageous, îl faci 
să urască și atunci îi nimiceşti puterile subtile la care recurge. 
Prima mea victorie pe ziua de azi. Prima victorie a zilei. Şi, dacă 

simțea nevoia să mă şicaneze, atunci, sigur îi dădeam bătaie de 
cap cumva. Credea că am o şansă, fiind mai optimist decât mine. 
- Nicio belea. De fapt, dimineaţa aduce veşti bune! 
După încă cincizeci de metri și o scară, am ajuns pe cărări 
printr-un spaţiu îngust, sub un bolovan imens, cunoscut și ca 
Bătrânul Bill. 


Când ieși din Bântuitul, ajungi imediat în munți. Te simți 
pitic, aşa cum numai Zidurile sau turnurile înalte te pot face să te 
simţi. În mijlocul piscurilor semețe și în fața puterii Munţilor 
Matterack, noi toți, Bântuitul și nici măcar cei douăzeci de mii 
de oameni ai Prințului de Arrow nu reprezentam nimic. Furnici 
care se luptau pe un leş de elefant. 

Pe cărări, în bătaia rece a vântului, înconjurați din toate părțile 
de munții înalți și tăcuţi, era bine că sunt în viață și, dacă așa îmi 
era scris, era o zi bună în care să mor. 

- Marten să-și ia trupele și să apere Runyard, am zis. 

- Runyard? a făcut Makin, înfășurându-şi mantia zburătăcită 
de vânt. Vrei ca cel mai iscusit căpitan să apere o vale fără ieşire? 

- Jorg, avem nevoie de oamenii ăia, mi-a zis Coddin, îndrep- 
tându-se de spate după ce se târâse. Nu ne putem debarasa de zece 
soldaţi, darămite de o sută dintre cei mai buni. 

Chiar când se certa cu mine, i-a făcut semn cuiva să ducă la 
îndeplinire ordinele mele. 

- Nu crezi că poate s-o apere? l-am întrebat. 

Și asta l-a făcut pe Makin să abordeze altă strategie. 

- S-o apere? Ți-ar ţine și porțile raiului omul ăla. Sau pe ale 
iadului. Dumnezeu ştie de ce. 

Am ridicat din umeri. Marten va apăra valea pentru că-i dădu- 
sem ceea ce el numea mântuire. O a doua șansă de a-și apăra fami- 
lia. Patru ani nu învățase decât despre război, de la săgeți la armată. 
De patru ani venise cu Sara la castel. În cele din urmă, va apăra 
valea, fiindcă în urmă cu mulți ani, printre ruinele fermei sale, îi 
dădusem fetiţei lui un clovn cu cheiță și cuişoarele lui Makin. O 
jucărie făcută de Constructori ca să zâmbească şi cuişoarele ca să îi 

alunge durerea şi să-i ia viața. Mai bine cuișoarele decât boala. A 
murit zâmbind, visând plăcut, în loc să se înece cu propriul sânge. 

- De ce Runyard? a întrebat Coddin, care nu putea fi abătut 
aşa de uşor. 

- Prinţul de Arrow nu are asasini în castelul meu, dar are is- 
coade. Îţi spun ce trebuie să știi, ce va conta în faptele tale. Restul, 
presupunerile, bănuielile, cel mai bine le ţii ferecate. Mi-am atins 
o parte a capului. O clipă cutia din cupru mi-a atins fierbinte 
şoldul și spinii mi-au invadat mintea. 

- Aş fi mai fericit călare, mi-a zis Makin. 

- Eu aș fi mai fericit pe o capră de munte uriașă, i-am răspuns. 
Una care se cacă diamante. Până găsim câteva, mergem pe jos. 

În spatele nostru erau trei sute de oameni. Oştile merg de obicei, 
dar în Tărâmurile lu: Renar își poți rupe picioarele ușor. Trei sute 
de suflete din regiment în munți. leşind din poternă prin câmpul 
plin de bolovani, la vest de Bântuit, unde tunelul se înălța printre 
pietre. Nu erau tunici de zale stacojii pe-aici sau împletituri aurii, 
lei, dragoni ori broaște încoronate, doar haine sfâşiate la umbra 
stâncilor. Nu venisem la parada uniformelor. Eu venisem să câștig. 

În spatele nostru zburau rachete, aruncând scântei pe cerul 
mohorât al dimineţii și lăsând fuioare de fum sulfuros deasupra 
castelului. Un fel de a-i distra pe localnici, dar și o atracție pentru 
cei aflați la nord de noi, musafirii nepoftiți. 

Armata prințului se deplasa în poziţie de atac, cei cu sulițe în 
față, rânduri de arcași în spate, oamenii lui Belpan, cu arcuri mari, 
înalte aproape cât ei, unități cu arbalete din Ken, bărbi împletite, 
flamuri maronii fluturând deasupra celor care băteau la tobe, fi- 
ecare om având în față un băiat care să-l apere. Arcașii erau pre- 
gătiți să plece şi să-și găsească loc pe culmile aflate la est de noi, 
iar cavaleria Orlanrh, inutilă, era în spate. Avea să vină şi ziua lor 
mai târziu, după ce a stat iarna acasă la mine, după ce trecătorile 
de sus aveau să fie deblocate și prințul avea să înainteze ca să 
crească numărul de regate cucerite. Cu siguranță urmau thurtanii. 
Apoi Germania și cele douăsprezece tărâmuri teutone. 

Am coborât pe povârniș, la vest de Bântuit, ca un val cenușiu 
de săbii, pumnale și arcuri. Cheltuisem mare parte din aurul 
scumpului meu unchi pe respectivele arcuri. Cei din Regimentul 
Pădurii le ştiau, iar cei noi din Tărâmurile lui Renar învățau 
foarte repede. Trei sute de arcuri încovoiate, făcute de sciți. Zece 
monede de aur bucata. Pentru atâta bănet, aș fi putut pune un 
om pe o mârțoagă mai acătării. 

Iscoadele Prințului ne-au zărit. Era limpede ca bună ziua că așa 
o să se întâmple. Unul cu ochi de vultur de pe liniile frontului n-ar 
fi văzut de-a lungul milei care ne mai rămăsese. Dar de ce se uitau? 
Aveau iscoade. 

Am iuțit pasul. Munţii te aduc în stare să fugi. Când ajungi în 
munți, totul e greu. Chiar și aerul e greu de respirat. Trec anii şi 
ai mușchi de fier. Mai ales dacă urci. 

Ne mişcam repede. Să mergi în viteză pe poteci e o artă. 
Prințul de Arrow nu era prost. Comandanții lui aleseseră ofițeri 
care, la rândul lor, luaseră iscoade care știau munții. Erau rapizi, 
dar puținii care cădeau nu se mai ridicau înainte să-i prindem. 

Ce bine e să iei prin surprindere! Prinţul nu se aşteptase să-i 
atac zecile de mii cu cei trei sute ai mei. De aceea am reușit să 
ajungem doar cu câteva secunde înainte să se afle despre înainta- 
rea noastră şi cu mult înainte să se poată face ceva. 

Trei sute e un număr magic. Regele Leonida a ţinut piept unui 
ocean de perși la Porţile Fierbinţi cu doar trei sute de ostași. Mi-ar 
fi plăcut să-i cunosc pe spartani. Povestea asta dăinuieşte de veacuri. 
Regele Leonida a înfruntat un ocean, dar Canute nu a fost în stare. 

Simţeam că-mi ard picioare, iar suflarea rece intra şi cea caldă 
ieşea din mine. Pe sub armură asudasem, iar sub platoșă eram lac. 
Erau din piele groasă, tratată şi fiartă în ulei, cu in pe dedesubt, fără 
placaje sau lanțuri în zilele noastre. Acum trebuia să ne mișcăm. 

Am strigat, ne-am oprit pe terenul pietruit și ne-am împrăștiat pe 
cărare, la două sute de metri de ei, aproape cât să-i mirosim. Pe flan- 
cul ăsta, departe de arcaşii ce se încumetau pe culme, soldaţii 
Prințului formau cel mai mare contingent, unități de oameni cu 
sulițe dispuși în cerc, spadasini cu armuri grele, printre ei cavaleri 

cu pământuri care luaseră ostași de la ferme, din sate ori dintre 
gărzile de la castel, aflate în slujba prințului. Și toţi sau cel puţin 
cei pe care îi vedeam înainte ca munţii să ascundă numeroasele lor 
şiruri mărșăluiau fără grabă, încrezători, unii glumeau, uitându-se 
la scânteile și la fumul ce se înălțau de deasupra Bântuitului. 
Catapultele scârțâiau printre ei, trase de catâri. 

Nu trebuia să le spun celor din regiment. Au scos imediat 
săgețile. Primele țipete au transmis mesajul atacului nostru cu 
mult mai multă forță decât ar fi făcut-o iscoadele care încă gâfâiau. 

Dacă ţinteai spre cei mai vânjoşi, era greu să nu dai de piele. 

Am reuşit să aruncăm a doua oară înainte ca primele rânduri de 
dușmani să pornească atacul. Arcașii Prințului, strânși în partea în- 
depărtată a coloanei, la un sfert de milă, nu au putut riposta. 
Cunoaște- te pe tine însuți, așa a zis Pitagora. Dar el era un om de cifre 
şi nu te poți baza pe el. Cunoaște-ți dușmanii, ne spune Sun Tzu. 
Pierdusem oameni pe care nu-mi permiteam să-i las să patruleze pe 
poteci, dar îmi știam adversarul și felul cum își dispune oștenii. 

Arcașii Prințului ne-ar fi considerat ţinte grele oricum, răsfi- 
rați printre bolovani și umbrele dimineții. 

Altă aruncare și apoi încă una. Sute de oameni uciși sau răniți 
de fiecare dată. E bine să fie răniți. Uneori să fii rănit e mai bine 
decât să mori. Răniții îți dau bătaie de cap. Dacă îi lași. 

Infanteriștii au venit spre noi câte unul sau câte doi, apoi mai 
mulți și în spatele lor s-a ivit un noian, ca un val care se sparge și 
care apoi se mișcă repede pe nisip. 

- Alegeți-vă țintele! am țipat. 

Altă aruncare. Un om dintre cei care alergau a căzut, având 
coapsa găurită. 

- Fir-ar să fie! Alegeţi-vă ţintele! 

Încă o aruncare, dar niciunul dintre alergători nu a căzut. În 
schimb, cei din iureş, nedumeriţi, au fost striviţi de ceilalți. Unul 
de-ai mei la douăzeci de-ai lor. Slabe şanse. Dacă izbuteam să 
aruncăm de zece ori Înainte să ajungă la noi, ucideam trei mii de 
oameni. Am reușit şase. 

Ziua nunţii 


- Să fiți pregătiți s-o luaţi la sănătoasa! am strigat. 

- Asta-i planul tău, Jorg? 

Surprinderea de pe chipul lui Makin era mereu altfel. Asta, 
datorită sprâncenelor. 

- Fiți pregătiți! am repetat. 

De fapt planul meu era doar un fir, pe care îl tot întindeam, 
puţin câte puţin. Și firul îmi spunea Să fiți pregătiți să o luaţi la 
sănătoasa! lar Sun Tzu zice așa: Dacă dușmanul te depășește în toate 
privinţele, evită-l! 

- Dacă ăsta era rahatul de plan, ar fi trebuit să începem acum 
două săptămâni. 

Primii soldaţi ai Prințului de Arrow au ajuns în dreptul meu, 
purpurii la faţă de la cât urcaseră pe munte. 


Katherine Ap Scorron îmi umple nopţile. Mai mult decât e 
normal. Şi toate visele sunt tenebroase. Chella apare în câteva, 
venind direct de pe coridoarele necromanţilor din spatele 
Muntelui Honas, e rea şi încântătoare. Zâmbetul ei parcă spune 
că mă ştie până în adâncul sufletului meu putred, iar fața lui 
Katherine se va zvârcoli pe a ei cum se zbârcește pielea întinsă. 

Copilul răposat va hoinări prin visele mele, ținând cutia in- 
crustată cu spini în mâinile sale stacojii. Are diferite nume. De 
cele mai multe ori, William, deși nu e fratele pe care l-am cunos- 
cut. Dar o urmează pe Katherine ori de câte ori o chem în pat; 
uneori tocmai a fost ucis, încă îi curge sânge, alteori e cenușiu din 
pricina putreziciunii. 

Să descifrezi vise este plictisitor, dar să trăieşti visele unui 
străin este cu totul altceva. Să născocești coşmaruri ca arme ori 
piedici și să le eliberezi ca să-ți bântui victimele ar putea fi amu- 
zant. Cred că o anumită vrăjitoare a viselor e tare ocupată. 

Tata a avut impresia că Sageous e creatura lui. Poate crede că 
a alungat-o după ce i-am pus capăt puterii în Castelul Înalt și poate 
că Prinţul de Arrow consideră că are la dispoziție serviciile lui 
Sageous. Însă, ca şi Corion, Sora Tăcută şi alții împrăștiați prin 
imperiu, Sageous se vede ca pe un jucător din spatele tronurilor, 
dându-i la o parte pe regi, conți și prinți. Mie nu mi-a plăcut ni- 
ciodată să fiu dat la o parte. Prințul de Arrow mi se părea genul 
pe care vrăjitoarea viselor l-ar fi urnit cu greu, dar o să vedem. 

Sageous şi-a învățat lecţia de două ori, adică să nu trimită cre- 
aturi care să mă prindă în capcană în somn. Fiecare eşec îi răpește 
ceva vital. Cu siguranță nu a mai insistat. Copilul nu e creația lui. 
Aş fi ştiu, dacă ar fi fost. 

Însă păgânul mă urmărește. Stă la marginea viselor mele, e tă- 
cut, sperând să nu fie văzut. L-am urmat până la trezie şi am căzut 
din pat strângând perna. O dată mâna mea a dat de pumnal prin 
somn. Pene peste tot. Caută să mă călăuzească, încercând să mă 
împungă blând. Chiar şi o atingere ușoară, dacă o faci cu suficient 
timp înainte de evenimentul crucial, poate avea un mare impact. 
Sageous caută să ne călăuzească pe mine, pe noi toți, cu degetele 
lui rapide și ușoare ca păianjenii, trăgând de fire delicate, până când 
puterea pe care o vrea îi va cădea în poală ca din întâmplare. 

După Sun Tzu ar trebui să mă călăuzesc în război, așa a zis 
tutorele Lundist. L-o fi executat tata la o săptămână după ce am 
fugit din Castelul Înalt, dar ce m-a învățat el va rămâne în mine 

mult mai multă vreme decât orice lecţie pe care i-a dat-o Olidan 
Ancrath fiului său. 

Toate războaiele sunt o farsă, scrie Sun Tzu pe paginile galbene 
ca icterul, uscate ca nisipul. Toate războaiele sunt o farsă, dar 
unde-mi sunt şansele de a trage pe sfoară? Am iscoade pe holuri, 
am gărzi în vis. Mormântul este, chipurile, un loc bun şi intim, 
dar bănuiesc că şi acolo se ţin greu secretele în aceste zile frânte. 

Aşa că folosesc ce am. O cutie din cupru, care păstrează amin- 
tiri. Una care păstrează o amintire atât de îngrozitoare, că n-am 
putut s-o țin în mine. Am cutia şi o folosesc. Cu atâta vreme în 
urmă, că, dacă o apăs de frunte suficient de tare încât să las in- 
crustația de spini să intre în piele, va fura o amintire, un gând, un 
plan, orice te macină. Planul se pierde, dar e în siguranță față de 
cei ca Sageous şi rămân numai amintirea că ai avut o idee bună şi 
locul unde să o găsești când ai nevoie. 

Dacă ţii cutia strâns în mâini, simți cum marginile întunecate 
ale groazei dinăuntru te taie și de ard. Durerea se scurge afară, nu 
mai știi care e pricina ei, e crudă și rece, iar, dacă eşti deștept, dacă 
mintea ta are degete pricepute, poți să tragi firul unei stratageme 
de dinainte dintr-un loc ferit de iscoade. Şi, dacă îţi poți surprinde 
dușmanul, atunci să te surprinzi pe tine însuți e un preţ mic pe 
care-l plăteşti. 

Ziua nunții 


Primul om pe care l-am ucis, când aveam optsprezece ani, a fost 
floare la ureche. Să alergi două sute de metri pe o pantă abruptă şi 
stâncoasă cu armura pe tine nu e deloc floare la ureche. Soldatul 
părea gata să se prăbușească întocmai ca bătrâna din piață care nu 
s-a mai ridicat după ce l-a văzut pe Gorgoth pentru prima și ultima 
oară. L-am lăsat să se înfigă în sabia mea şi așa s-a sfârşit tot. 

Cu următorul a fost cam la fel, numai că a trebuit să fiu un 
pic mai iute și să-l împing, nu să-l las să se înfigă el. În bărălie, 
înjunghierea e o moarte mai sigură decât tăietura. Doar dacă e la 
maţe și atunci trece mult până putrezeşti și mori în chinuri după 
câteva zile. 

Al treilea, înalt şi cu barbă, a înțeles când a văzut cele două 
cadavre de la picioarele mele și a încetinit pasul ca să mă înfrunte. 
Ar fi trebuit să-și aștepte prietenii, care erau în spate, pe pantă, 
însă m-a atacat cu sabia, încă gâfâind de la cât gonise. M-am dat 
în spate ca să evit tăișul, apoi am rotit sabia şi i-am tăiat beregata. 
S-a întors, împroşcându-i cu sânge pe tovarășii pe care ar fi trebuit 
să-i aştepte, apoi s-a împiedicat și a căzut printre stânci. Până nu 
vezi, nu crezi cât sânge țâșneşte dacă tai unde trebuie. E un mira- 
col că nu simțim presiunea în noi tot timpul, e un miracol că nu 
explodăm uneori. 

Ar fi trebuit să mă întorc şi s-o iau la goană în clipa aia. În 
definitiv, așa era planul. Planul meu. lar regimentul se retrăsese 
complet în spatele meu. Însă eu am avansat, mișcându-mă repede 
între cei doi soldaţi plini de sânge care au țâșnit spre bărbos când 
a căzut. Am făcut o tăietură în opt, lovind dintr-o parte în alta, 
doborându-i pe amândoi. Aveau zalele rupte, clavicula ruptă și 
mușchiul pieptului despicat. N-ar fi trebuit să-i hăcuiesc pe amân- 
doi, dar așa a fost şi mi s-a părut că patru ani de antrenament cu 
spada nu fuseseră în van. 

Amândoi se zvârcoleau pe jos, urlând de durere din pricina 
rănilor când eu îl tăiam pe al şaselea, altul care se împleticea 
pe-acolo, istovit de cât alergase. Odată ce am isprăvit, m-am întors 
şi am fugit, întrecându-i pe urmăritori şi făcând un efort ca să 
prind regimentul. 

Oamenii Prințului nu aveau cum să ne depășească, dar nu 
puteau să oprească urmărirea și să ne lase să tragem cu arcul, 
aşa că au continuat. Căpitanii care îi conduceau luau deciziile 
corecte, dată fiind situația. Însă ar fi trebuit să se retragă spre 
forța principală şi să se bazeze pe simţurile comandantului de 
a-şi folosi arcaşii ca apărare împotriva noastră. Deşi Prințul 
poate că era mulțumit să trimită câteva mii de soldați sus, pe 
munte, ca să țină amenințarea la distanță și armata concentrată 
pe Bântuit. 

L-am prins pe Makin din urmă peste câteva minute, trecând 
peste oamenii regimentului, care aveau mai puțină forță decât 
mine. Comandantul Hobbs fugea cu el, cu căpitanii lângă el, 
Harold, Stodd şi bătrânul Keppen, care luase o hotărâre înțeleaptă 
şi refuzase să sară pentru un Comandant, cu ani în urmă, la cascada 
Rulow. Am spus că Comandantul alerga, dar poate că „mergea 
iute“ ar fi fost o exprimare mai aproape de realitate. 

— Puneţi patru trupe pe culmile alea! am zis. Să mai tragem 
nişte săgeți. 

- Şi când ajunge dușmanul? a întrebat Hobbs. 

- Fugim din nou, i-am răspuns. 

- Cel puțin, se mai odihnesc, a zis Keppen și a tras o flegmă 
pe stâncă. 

- Ştii, bătrâne, am zâmbit eu larg, mă gândeam că trupele tale 
ar trebui să rămână. 

- Ar fi trebuit să sar, a mormăit. 

A clătinat din cap, a ridicat din sprâncene, iar funda roșie a 
fluturat în vânt. Oamenii lui au început să se strângă în spatele 
lui pe când el gonea spre culmi. 

- Fuga e sănătoasă, a comentat Hobbs, mergând cu paşi mari, 
dar n-o să mai avem munți până la urmă sau o să fim izgoniți cu 
totul de pe Tărâmurile lui Renar. 

- Şi asta e... a gâfâit Makin... cea mai bună opțiune la spartul 
târgului. 

Dintre toți, el arăta cel mai rău. Calul alergase prea mulţi ani. 
S-a urcat pe-un bolovan uriaș și s-a așezat, uitându-se în josul văii. 

- Vreo trei mii de ticăloși sunt pe urmele noastre. Poate patru mii. 

- Prințului îi place să lase sorții în favoarea noastră, a zis 
Hobbs. 

S-a scărpinat în creştet, unde era cărunt și părul i se rărea. 

- Rege Jorg, sper că ai un plan belea, a spus apoi. 

Şi eu speram. Dacă nu ar fi fost Norwood şi Gelleth, regimen- 
tul ar fi dat bir cu fugiţii de mult. Ce iute se prefac faptele în 
plăsmuire, iar, ciudat, când faptele devin legendă, oamenii par 
mai dispuși să le creadă. Și poate că era bine să fie încrezători, căci 
îl nimicisem pe Lordul Gelleth, cu castelul lui impunător și cu 
oastea lui. Poate că aveau dreptate și eu mă înșelam, dar mi se 
părea greu să cred în trucurile pe care le zăvorâsem într-o cutiuță 
din cupru. 

Cutiuţa era tot ce aveam, fie că credeam, fie că nu. Așa că am 
lipit-o de frunte cu putere, de parcă aș fi putut să împing amin- 
tirea prin os. Era ca atunci când, brusc, îţi stă pe limbă un nume 
uitat, când ești gata să-l rostești, după ce ți s-a învârtit atât prin 
minte. Numai că, în loc de un cuvânt, sunt o mulțime de cu- 
vinte, urmate de imagini, atingeri şi gusturi. O parte din viața 
ta se întoarce. 

Amintirile m-au năpădit, purtându-mă înapoi în timp, de- 
parte de crestele friguroase. Regimentul, strigătele şi țipetele au 
dispărut cu totul. 

Am sărit ca să mă prind din nou, aruncându-mi trupul după 
braț şi mână, relaxând strânsoarea înainte să mă apuc cu degetele 
de următorul punct de sprijin, înainte să pierd avânt. Să urci e o 
formă de credință, nu poţi avea reţineri sau rezerve. Degetele 
mi-au Înțepenit În crăpătură, marginea ascuțită mă mușca, dege- 
tele de la picioare se încleştau pe piatra aspră, pielea catifelată 
găsind tracțiune când începeam să alunec. 

În Munţii Matterack există un vârf care arată spre cer de parcă 
ar fi arătătorul lui Dumnezeu. Nu știu cum de a ajuns acolo și 
cine l-a săpat în muntele dur. Într-o carte pe care o am eu scrie că 
vântul, râurile şi gheaţa ar fi făcut lumea în ceață demult, tare 
demult, dar pare o poveste de adormit copiii, una plictisitoare. 
Mai bine vorbim despre demonii vântului, zeii râurilor şi gigan- 
ţii de gheață din Jotenheim. Povestea e mai interesantă și la fel de 
probabilă. 

Brațul mă durea, piciorul la fel, căci era îndoit într-o poziție ciu- 
dată pe piatra plesnită. Am inspirat aerul rece de munte. Să nu te uiţi 
în jos, ți se cere, dar mie-mi place să mă uit în jos. Îmi place să văd 
bucățile desprinse căzând și pierzându-se în hău. Mușchii-mi ardeau, 
iar căldura o furase vântul. Mă simțeam prins între gheață și foc. 

Vârful este într-o culme întinsă, unde unul dintre munţi des- 
pică două văi adânci. De la pantele cu pietriș de pe vârf până la 
platoul întins unde s-ar putea face o căsuță sunt cam o sută două- 
zeci de metri de piatră sfărâmată, în cea mai mare parte pe verti- 
cală, dar în anumite locuri atârnând. 

Treizeci de metri mai jos vedeam stânca unde dădusem nas în 
nas cu capra. Mă va uimi mereu înălțimea la care urcă o capră de 
munte ca să pască iarbă. Sigur folosesc ele un truc de magie ca să 
se suie, căci ele n-au degete. Urcasem şi am dat nas în nas cu ani- 
malul cu față lungă, încadrată de două coarne întoarse. Ochiul de 
capră are ceva străin, ceva ce nu vezi la cai, câini sau păsări: pupila 
dreptunghiulară. De parcă ar veni din iad ori ar fi căzut din Lună. 

Ne-am așezat împreună, neîncrezători, în timp ce eu îmi recăpă- 
tam suflul și aşteptam ca mâinile, picioarele şi extremitățile să-mi 
revină la viață. 

Am găsit stâlpul de piatră în primul an ca rege în Renar şi, cât 
timp am stat pe tron, poate că a fost singurul munte care aproape 
m-a ucis. N-am izbândit de şapte ori şi nu sunt genul care se lasă 
bătut cu una, cu două. 

Coddin m-a întrebat odată de ce îmi place să urc pe munte şi 
i-am îndrugat nişte minciuni sfruntate. Adevărul, cel puţin pentru 
ziua de azi, este că, atunci când eram mic, mama ne cânta mie și 
lui William la un instrument dintr-o cameră ascunsă din castelul 
înalt. Era un pian. Ceva magic, cu multe clape albe și negre. Will 
și cu mine eram doi ştrengari. Ne băteam, complotam, scoteam 
ce era mai urât din nou, dar, când cânta mama, eram tăcuţi şi 
ascultam. Îmi amintesc fiecare clipă, degetele ei lungi mișcându-se 
pe clape atât de repede, încât ele se amestecau, țin minte mișcarea 
corpului ei, părul prins într-o singură coadă împletită între umeri, 
lumina care cădea pe lemnul pianului. Dar n-o aud. Cântă în 
spatele sticlei, închisă de anii care au trecut, pierdută în clipa când 
am fugit de toate, de ea, de trăsura aia nenorocită și de spini. 

O văd, dar n-o aud. 

Doar atunci când urc pe culmea tuturor lucrurilor aud note 
disparate. Ca niște cuvinte rămase fără noimă... muzica ajunge la 
mine. Și pentru asta m-aș încumeta să escaladez orice munte. 

La începutul verii am făcut a opta încercare să atac vârful, 
atunci când Prințul de Arrow a trecut granița cu armatele lui 
încărcate cu ce furaseră din expedițiile în Normardy și Orlanth. 
Pradă şi recruți, căci stăpânii acelor pământuri nu erau iubiți şi 
Prințul a câştigat simpatia oamenilor înainte ca morții să fie puși 
în sicrie și îngropați. 

Să urci pe munte înseamnă că ai o răspundere. În vârf sunt 
locuri atât de abrupte, încât trebuie să renunți complet la punctul 
de sprijin, aruncându-te asupra unei întinderi de piatră care nu-ți 
oferă nicio siguranță. În asemenea momente cazi, deşi în sus, şi, 
dacă îți scapă următorul punct de sprijin, atunci te prăbușești 

până la pământ. Nu prea există jumătăți de măsură când te încu- 
meți la aşa un urcuș: fiecare hotărâre depinde de cine ești și de ce 
vei fi. Aşa îţi poți trăi viața, dar nu recomand. În cele din urmă 
însă toți murim, nu toți trăim, însă cel care urcă pe munte, chiar 
dacă poate muri tânăr, și-a trăit viaţa. 

După un urcuș lung urmează un moment când ştii că trebuie 
ori să te dai bătut, ori să-ţi pierzi viața. Altă cale nu există. Mă ţin 
de piatra rece, la cincisprezece metri sub vârf, slăbit de puteri ca 
un copil, mort de foame, cu mâinile și picioarele pline de bășici, 
cu brațele urlând de durere. Arta supraviețuirii pe munte e să ştii 
când să renunţi. Arta de a ajunge în vârf e să știi când să n-o faci. 

„Dacă mor aici“, îi şoptesc pietrei, „dacă o să cad și mor, o să 
consider că mi-am trăit viaţa, poate nu bine, dar din plin. Nicio 
carte n-o să-mi ştie sfârșitul, dar cel puţin o să mor luptând.“ 

Şi, adunându-mi puterile, urc din nou. 

Ca şi în cazul regelui scoțienilor, cu vestitul lui păianjen, a 
opta încercare a avut sorți de izbândă. 

Cu voma în gât şi scuipând pe piatră, am înaintat încet peste 
ultimul colț, orizontal în ultima parte. Zăceam tremurând, 
gâfâind, plângând, aproape la capătul puterilor, cum nu mai fu- 
sesem până atunci. 

Când urci, dacă nu ai absolută nevoie, nu iei nimic cu tine. E 
o disciplină bună, iar muntele te învață fără să-ți ceară nimic. 
Timpul e un profesor excelent, se spune, însă din păcate îşi 
omoară toți elevii. Și munții sunt profesori buni, chiar mai buni, 
căci își lasă câțiva elevi să trăiască. 

Ei te învaţă să fii pregătit pentru schimbare. Printre piscuri 
vremea se poate schimba cât ai zice peşte. Acum urci pe pantă 
molcomă, iar în clipa următoare te trezeşti că te agăţi de ea de 
parcă ar fi maică-ta, căci un vânt de la răsărit încearcă să-ți ia leșul 
înghețat cu el. 

Am învățat să mă țin cu vârfurile degetelor când am urcat pe 
Degetul lui Dumnezeu. Înainte să ajung în vârf, obosit și tremu- 
rând, mi-am dat seama că m-am ţinut de degete toată viața. 

M-am lăsat pe spate. Zăceam pe stâncă şi între mine şi cerul 
albastru nesfârşit nu vedeam nimic. Urcasem luând la mine nu- 
mai strictul necesar, căci pe piscul îngust nu era loc pentru ni- 
meni altcineva, fantome sau altele, Katherine sau William, 
mama și tata erau la o sută douăzeci de metri mai jos, prea de- 
parte ca să mă audă. Nimic măcar umbra unui copil pe stâncă 
sau strălucirea cutiei de cupru în amintire. Nu pericolul sau 
provocarea mă îndeamnă să fac alpinism, ci puritatea şi concen- 
trarea. Când poți cădea în cinci secunde, prefăcându-te într-o 
mare de maţe și oase pulverizate, când toată greutatea ți se spri- 
jină în opt degete, apoi şapte, apoi cinci, alegerile sunt clare, le 
faci din instinct, fără bagaj emoţional. 

Când urci din greu şi ajungi pe un vârf imposibil sau pe un 
platou, ai o nouă perspectivă, vezi altfel lumea. Nu se schimbă 
doar unghiul de unde priveşti. Te schimbi şi tu. Nu te poți în- 
toarce, se zice, şi am învăţat asta când m-am întors la Castelul 
Înalt, după patru ani pe drumuri. Am mers pe coridoarele mici, 
am văzut aceiași oameni, dar nu mă întorsesem, venisem la un 
castel nou, văzut cu alți ochi. E la fel şi dacă urci suficient de 
sus, numai că, atunci când faci alpinism, nu trebuie să fii plecat 
de ani. Urci un munte, vezi lumea din cel mai înalt punct, iar 
în ziua următoare alt om va cobori într-o lume care, într-un 
mode subtil, e altfel. 

Lăsând filozofia deoparte, dintr-un punct înalt ai multe de vă- 
zut. Dacă stai cu picioarele atârnând peste cel mai mare hău din 
lume, iar vântul îți joacă prin păr și umbra cade atât de jos, încât 
s-ar putea să nu ajungă niciodată la pământ... observi lucruri noi. 

Pe drum folosim anumite expresii. Spunem „pax“ dacă sun- 
tem prinşi cu mâna în desaga altuia. „Vizitează localnicii“, când 
un frate face treburi necurate după o bătălie. Unde e Fratele 
Rike? Vizitează localnicii. În Înălțimile Renar e o zicală pe care 
n-am auzit-o decât după ce m-am chinuit să ajung în satul 
Gutting, cu Sir Makin după mine: „S-a dus să plimbe o piatră, 
Înălțimea Voastră“. Atunci nu i-am dat atenție, avea doar ceva 
culoare locală, puţin verde în balegă. Am mai auzit vorba asta 

de câteva ori în anii următori, în general când pleca cineva într-o 
misiune misterioasă. Să plimbi o piatră. Odată ce auzi ceva, 
brusc acel ceva apare peste tot. „Şi-a pierdut turma“, altă expre- 
sie. O auzeam de la recruţii din partea locului în zona de antre- 
nament. „John al lui Bryn mi-a ţinut coarda arcului cât am stat 
de pază la zid!“ „Ce o să faci?“ „N-ai grijă, s-a întâmplat deja. 
Şi-a pierdut turma.“ 

Sus, într-un loc de la înălțime, mai ales într-unul la care se 
ajunge greu, ai o perspectivă nouă. Uitându-mă la vârfurile, la 
stâncile şi la cărările știute, am băgat de seamă ceva nou. 
Umbrele le-au dat de gol, călăuzind ochiul ici-colo, unde pă- 
mântul nu era drept. Mi-a luat ceva să mă uit în gol, cu picioa- 
rele atârnând, cu gândurile învălmășindu-mi-se ca fulgii de 
zăpadă în lumea largă. Totul s-a așternut şi am văzut clar aceeași 
scenă, dar cu amănunte noi. 

Cu excepţia câtorva trecători înalte, la marginea văii stâncile 
erau prea strânse, prea cocoțate. Mai întâi ochiul se obişnuieşte 
cu farsa. Trebuie să arate normal. Ţi-ar lua o mie de vieţi să muţi 
atâtea pietre și cu ce scop? 

Să iei piatra la plimbare e o activitate naţională în Tărâmurile 
lui Renar, atât de cunoscută, încât nimeni nu simte nevoia să 
spună mai mult. Generaţii întregi, bărbaţii care urcau cu caprele 
și aşteptau să mai treacă timpul cărau pietrele desprinse dintr-o 
parte a pantei în altă parte, mai sus, construind încetişor aceleaşi 
grămăjoare pe care clădiseră fratele și bunicul. 

Dacă un om din Renar riscă şi hotărăște să lase turma de 
capre să pască pe terenul altuia, sunt şanse să se desprindă nişte 
pietre şi omul să piardă turma. Dacă nu e de-acolo, ar putea 
pierde mai mult. 


Când alergi, e greu să întinzi un fir, mai ales când firul e un plan 
și îl întinzi dintr-o cutie şi urci cu o mie de soldați după tine. Dar 
chiar şi dușmanii noştri spun că oamenii din Ancrath sunt vicleni 
și eu sunt de părere că suntem isteți. Așa că am mai tras un pic și, 

deodată, am văzut din altă perspectivă pantele pe care alergam. Sau 
mai degrabă dintr-o perspectivă mai veche, de care uitasem. 


Din jurnalul lui Katherine Ap Scorron 


25 octombrie, anul 98 Interregn 

Ancrath. Castelul Înalt. Din nou în camera mea. Întotdeauna 
acolo. 

lar am avut visul acela. Cu Jorg. Am cuțitul ca de obicei, are 
treizeci de centimetri și e subțire ca un deget. Stă acolo cu braţele 
deschise și râde de mine. Råde. Eu stau în rochia sfâșiată, în mână 
am cuțitul, el råde și îl înfig în el, cum s-a înfipt și el în mine... 
Bătrâna Hanna se uită și zâmbește. Dar zâmbetul ei nu e de bun 
augur și acolo unde cade Jorg are vânătăi. Pe gât. Vânătăi închise 
la culoare și mari. Și eu aproape cd văd degetele și degetul mare. 

Pipăi cu degetele satinul sfâșiat și mă simt și eu sfâșiată. 
Amintirile se luptă cu visele. În fiecare zi. Și nu știu cine câştigă și 
cine pierde. Nu-mi amintesc. 


7 noiembrie, anul 98 Interregn 

Ancrath. Castelul Înalt. Clopotnița. 

Am găsit un loc unde så fiu singură, locul cel mai de sus din 
Castelul Înalt, doar eu, ciorile și vântul. Turnul are numai un clo- 
pot uriaș, din fier. Nu se bate niciodată. Acum are un scop: să mă 
apere de vânt. 

Vreau să fiu singură. Toate femeile mă calcă pe nervi, chiar și 
cele cu intenții bune. Nu e liniște în castel — doar sentimentul că 
ceva nu e în regulă, ceva ce nu pot numi sau atinge. 

Am găsit inițialele O.].A., se văd în partea îndepărtată a 
turnului, unde se sprijină de zidul exterior. Nu știu cum sd ajung 
acolo. Spune ceva despre Onorabilul Jorg Ancrath, dacă nici numele 
nu-i la îndemână. 

Sageous s-a înființat la mine în odaie astăzi. Doar pând la ușă. 
Prinţul de Arrow a venit din nou. Prințul și fratele lui, Orrin și Egan. 

Sareth a zis cd se întorc. Mi-a zis cd se întorc sd adulmece din nou. Așa 
s-a exprimat. De parcă ei ar fi fost câini și eu, o cdțea în călduri. 

Nu cred că sunt. În călduri. Oi fi cațea. Pot fi cățea în fiecare zi. 
Azi am făcut-o pe Maery Coddin să plângă, dar n-am vrut. 

Chiar și așa, e ceva cu Orrin și cu Egan. Bunica mi-ar spune că 
amândoi ard la flacără prea mare. Prea strălucitor pentru oamenii 
obișnuiți, ar spune ea. Dar nu m-am considerat niciodată obișnuită. 
Și, dacă ard cu flacără mare - ori sunt eu în călduri —, ce? Cred că 
am pus nişte câldură în ei. Altfel, de ce s-au întors la Castelul Înalt 
după o lund de la prima vizită? Nu cred că de dragul companiei 
regelui Olidan. Nu cred că farmecul lui Orrin sau amenințarea lui 
Egan au avut cine știe ce putere asupra bătrânului aceluia înspăi- 
mântător. Nu cred că diavolul l-ar împinge pe Olidan să facd o 
pauză. Nu cred că și-ar pleca capul nici dacă însuși Dumnezeu i-ar 
trimite un înger la ușd. 

Sareth spune că ambele Săgeţi sunt îndreptate spre mine. Are o 
gură spurcată. Cică o să-mi ceară mâna amândoi. Chiar dacă nu 
sunt prima fiică a lui Scorron și tata a promis deja alianţă și pământ 
lui Olidan. Cică amândoi o să-mi ceară mâna, dar nu le pasă de asta 
și nici de zestrea mea. A spus multe, dar gura ei e mai spurcată ca 
pana mea, deși e plină de cerneală neagră. Și, dacă mi-ar cere-o, ce aș 
zice? Nu prea cred că o sd se înţeleagă fraţii. Sir Galen e așa de isteţ 
și așa de bun, iar celălalt, întunecat și ispititor ca Jorg, care l-a ucis. 

Am visat din nou noaptea trecută. M-am trezit rostind cuvintele 
din vis şi acum nu-mi amintesc. Îmi amintesc un cuțit, un cuțit 
lung. Știu că trebuie sd-l folosesc. Tin minte cd Jorg m-a rănit. Ar 
trebui să mă întorc să citesc jurnalul, dar mâinile nu mă lasă să dau 
paginile înapoi, doar în faţă. Și despre asta am visat. 

lar e Sageous la uşă. Prinții aşteaptă. 

Nu-mi place privirea acelui om. 


Ca Gorgoth nu e nimeni. Niciunul ca leucrota. Sluţit de otrăvu- 
rile Constructorilor, cade frânt din pântece și, crescând, urmează o 
cale ciudată. Coastele care-i străpung carnea și se întind de o parte și 
de alta sunt negre și groase, fundul e mai roșu ca sângele, iar mușchii de 
dedesubt îi ies în relief când merge. Și, deși e făcut pentru război și 
groază, acordul puţinilor urmaşi ai lui Adam ar însemna atât de 
mult pentru mine, şi că mai mulți dintre ei şi-au dat duhul. 

Cu patru ani în urmă 


La o zi după ce am părăsit nisipurile din Thar, îndreptându-ne 
prin pășunile din Thurtan, am luat cutia de la Makin. Am simţit 
marginile ascuţite ale amintirilor pierdute prin pereţii din cupru 
şi otrava dinăuntru. Makin mi-a zis odată că, dacă nu ţi-e frică, 
înseamnă că îţi lipseşte un prieten. Ţinând nesigur în palmă cutia 
incrustată cu spini, mă gândeam că poate găsisem în cele din urmă 
acel prieten. Am întors-o într-o parte, apoi în cealaltă. Nu avea 
nimic bun - doar pe mine. Și unui om sigur trebuie să-i fie teamă 
de el însuşi, nu? De ce ar putea face. Trebuie să fie tare plictisi- 
tor să te cunoşti! Am pus cutia nedeschisă la fundul desagii. 
N-am întrebat de Katherine. Am luat alt pumnal de la Gumlow 
şi am mers călare spre Heimrift, unde aveam treabă. 

Am înaintat spre nord, de-a lungul unei întinderi mari, unde 
vântul șfichiuia iarba primăverii înspre o mare învolburată, iar 
verdele se unduia. Era un ținut pentru cai, galop și urmăriri între 
marginile întunecate ale pădurilor. L-am lăsat pe Brath să go- 
nească mai iute și ne-am sleit de puteri de parcă diavolul însuși ar 
fi fost pe urmele noastre. Fraţii țineau pasul cât puteau ei de bine, 
fiecare dorind să se îndepărteze de 'Thar. Încă mai ardeau nevă- 
zute focurile acolo. Poate că peste o mie de ani Muntele Honas, 
locul unde am aprins soarele unui Constructor, ar fi ca Thar, un 

tărâm binecuvântat ce se va întoarce la oameni, dar acum nu prea 
ne îndrăgea. 


În noaptea aceea, adormit fiind, am văzut bebeluşul prima 
oară, zăcând fără suflare în iarba înaltă de lângă tabăra noastră. 
M-am dus spre el, care era păzit de Gorgoth și Gog, care dormeau 
acum lângă el. Locul în care stătuse era acum gol. Am simțit o 
mireasmă, poate mosc alb. M-am întors în pat ridicând din umeri. 
Unele lucruri e mai bine să le uiţi. 

În a doua și a treia zi am călătorit de-a lungul fluviului Rhyme, 
care se întinde între Thurtan şi vecinii lui de la est. Rhyme a fost 
odinioară grădina imperiului şi pământul era îngrijit. Însă, dacă 
tot muţi granițele unui stat peste o grădină de zeci de ori, în urmă 
rămân doar noroi şi prăpăd. 

La un moment dat am trecut printr-un câmp cu pietre vechi, 
sute, dispuse în șir, blocuri nu mai înalte decât un om, un pic mai 
late, toate dispuse una după alta, pline de muşchi şi iarbă. Existaseră 
încă dinaintea sosirii Constructorilor, dinaintea grecilor, așa mi-a 
zis Lundist. O putere incomodă pulsa între monoliți şi i-am dus 
pe Frați mai repede decât era prudent ca să ieşim de acolo. 

În a patra zi a plouat răzleț, dar necontenit din zori și până pe 
înserat. Mergeam călare lângă Maical, care se legăna în șaua suru- 
lui. Mereu călărea de parcă ar fi fost pe mare, aplecându-se ba în 
față, ba în spate, fără niciun pic de grație. 

-~ Maical, îţi plac câinii? l-am întrebat. 

- Vita-i mai bună, mi-a zis el, sau mielul. 

- Ei, asta e ceva nou! am zâmbit eu. Credeam că îţi plac pentru 
că sunt idioate. 

Habar n-am de ce îl tachinam pe Maical. Îmi plăcea oarecum 
de el. 

Mi-am amintit cum mă întorsesem odată în tabără, după ce 
cercetasem orașul Mabberton de pe culmea domoală a mlaștinilor 
Ken. Urcasem de pe cărare, iar Gerrod își croia drum prin stufăriș 
şi bumbac. La început crezusem că ţipă o fată din sat, suficient 
de prostuță să fie prinsă de Fraţi, dar erau, de fapt, doi flăcăi 

aplecaţi deasupra unui câine legat, pe care îl împungeau cu ceva 
ascuțit ca să-l facă să schelălăie. 

O luasem iute pe lângă Gerrod şi-i apucasem de păr, unul era 
brunet şi altul roșcat. Îi târâsem în spate, folosindu-mă de greu- 
tatea corpului. Amândoi ţipau și unul chiar se întinsese furios 
după mine. l-am despicat palma cât ai zice peşte. 

- Frate Jorg, n-ar fi trebuit să faci una ca asta! mă luase Gemt, 
ținându-și mâna tăiată, din care curgea sânge cu nemiluita. N-ar 
fi trebuit. 

- Nu? îl întrebasem când Fraţii începeau deja să se adune în 
jurul nostru. Și unde am fost, Frate Gemt, cât timp tu îţi exersezi 
tacticile de luptă pe potaia asta fără rost? 

Jobe era lângă Gemt și se freca acolo unde îi smulsesem părul. 
M-am uitat la câine, iar el a îngenuncheat ca să taie funia cu care 
era legat. 

- Ai stat cu ochii pe oraș, a zis Gemt, acum roșu ca racul. 

- Da, am fost în recunoaștere la Mabberton. Ca să mergem 
acolo cu elefantul surprizei, cum a zis cretinu' de frate-tău. Și eu 
v-am zis doar să nu atrageți atenția. 

Gemt scuipase şi se folosea de mâna stângă ca să apese pe tăie- 
tura de la dreapta. 

- V-am zis să nu atrageţi atenţia, și voi aţi trezit tot căcatul ăsta 
de mlaștină, de la mormoloci la broaște râioase, cu un afurisit de 
câine care schelălăie. Bașca, am adăugat, întorcându-mă încet ca să 
văd pe toată lumea, știe oricine că e ghinion să chinui un câine 
prost. Dacă n-aţi fi atât de proști şi ați ști să citiți, v-aţi da seama. 

Makin fusese printre primii care se alăturaseră şi zâmbea larg. 

- Eu ştiu literele, a răspuns, uimindu-i pe mulți Fraţi. Și în ce 
carte-i aiasta, Frate Jorg? 

- Marea carte a lu’ du-te în mă-ta, i-am zis. 

- Deci e ghinion să le faci rău la câini? tot zâmbea el sfidător. 

- Da, în preajma mea, da, i-am replicat. 

Am clipit acum şi ploaia încă îmi scălda fața pe drumul lung 
de lângă Rhyme. Am încercat să uit amintirea. 

- Frate Maical, mai ţii minte câinele pe care l-a găsit fratele rău 
înainte să ajungem la Mabberton? l-am întrebat. Cu siguranță nu. 

Maical nu prea ţinea minte nimic. 

- Era pentru fratele tău. A avut un accident a doua zi. 

El s-a încruntat nedumerit și a dat ușor din cap: 

- Toată lumea ştie să nu pună durere în mâncare. Se acrește 
carnea. 

- Altă perspectivă nouă, Frate Maical, am oftat. Ştiam că e un 
motiv pentru care te ţin aproape. 

Câinele s-a întors în dimineața următoare, înainte să ajungem 
în Mabberton, de parcă ar fi fost prietenul lui. Nu a plecat până 
nu l-am lovit bine. E o lecţie gratuită ca să vadă cum merge lumea. 

Maical doar a zâmbit absent și și-a văzut de drum. 


Heimrift se află în ducatul Maladon, un ţinut unde mările 
flămânde udau puținul din Danemarca pe care nu îl puteau în- 
ghiţi. Din Înălțimile Renar e o cale bătătorită și, cum trebuia s-o 
luăm pe căi ocolite, urma să dureze săptămâni. Pe drum deprinzi 
obiceiuri. Al meu era să mă duelez cu sabia alături de Sir Makin 
în fiecare seară, înainte de apus. Arta de a mânui spada era de 
interes pentru mine. O provocare nouă este soluția pentru a nu 
te mai întoarce în trecut. 

Văzusem sabia ca pe un fel de a semăna moarte într-o mulțime. 
Cu Fraţii mă regăseam adesea în mijlocul unui dușman neprice- 
put, mai interesat să fugă decât să se lupte, și mă foloseam de sabie 
ca să-l răpun. Sigur că mă mai confruntasem şi cu adversari mai 
buni, cu soldați trimiși să ne oprească, cu mercenari iscusiți, puşi 
să păzească căruțele negustorilor și alți bandiți cu frații lor, do- 
rindu-și ce aveam. 

Când l-am văzut pe campionul lui Katherine luptându-se cu 
Sir Makin și mai târziu, când m-am duelat cu Prințul de Arrow, 
am înțeles diferența dintre truditor și artist. Desigur, există un 
timp când trebuie să fii artist și să nu-ți faci griji că un fermier se 
furișează în spatele tău şi își bagă o furcă în gât când tu te făleşti 
cu fentele şi paratul loviturilor. 

Așa că mă antrenam cu Makin în fiecare zi, călindu-mi muş- 
chii, învățând să simt diferențele subtile prin tăiș chiar și atunci 
când e lovit atât de tare, că-ți dorești doar să lași sabia din mână. 
Şi, ori de câte ori progresam, folosea alte mișcări, mai abile. 
Începeam să-l urăsc un pic. 

După ce ai lovit de multe ori cu sabia, după ce ai trecut adesea 
prin lupte, poți să sesizezi un anumit ritm. Nu ritmul adversaru- 
lui, ci cum să spinteci și cum să forțezi, de parcă ochii tăi ar citi 
primele indicii ale fiecărei acțiuni și ar preface-o într-o muzică pe 
care să dansezi. Am auzit doar șoapte ale refrenului, dar, ori de 
câte ori se întâmpla, Makin devenea brusc atent şi începea să 
transpire ca să mă țină la distanță. Auzeam doar părți şoptite din 
cântec, dar îmi doream să fac un efort, ştiind că e acolo. 

Dacă o iei la nord şi apoi la est dinspre Înălțimile Renar, tre- 
buie să treci fluviul Rhyme. Fiindcă apa are o lățime de patru sute 
de metri la toate punctele de trecere unde ajungi fără armată, ai 
nevoie de luntraș. 

Există o alternativă. Un pod în orașul liber Remagen. E o 
minune cum un pod se poate întinde pe un curs de apă așa de 
lung şi am hotărât să văd cu ochii mei, în loc să mă tocmesc cu 
proprietarul vreunei bărci șubrede din amonte. 

Am ajuns în Remagen prin dealurile Kentrow, şerpuind prin 
numeroase văi înguste - ravene pline de pietre, unde caii se pot 
lovi. Plictiseala de pe drum nu mă deranja când mergeam mile 
întregi ca să facem rele şi să furăm sau și una, și alta. Însă, de când 
am ajuns în Thar, tăcerile lungi mi se par o corvoadă. Mintea mi-o 
lua pe cărări întunecate. Nu ştiu în câte feluri poate fi recompusă 
Katherine, cu un pumnal lipsă și un bebeluş mort, dar cred că am 
ţinut cont de toate şi pe îndelete. Ştiam unde e răspunsul și îmi 
dădeam seama că nu vreau să îl aflu. Cel puţin nu atât de mult 
încât să deschid cutia. 


Fratele Maical este înțelept pentru că știe că nu e deștept și se lasă 
condus. 
Lumea e neghioabă că nu face la fel. 

Cu patru ani în urmă 


Gog a avut un vis urât în canionul pârjolit al dealurilor 
Kentrow. Atât de urât, că ne-a alungat de acolo, împiedicându-ne 
de păturile ce ardeau mocnit când focul se întețea în jurul nostru. 
În timp ce bâjbâiam după cai pe întuneric și ne împiedicam de 
fiecare stâncă și de fiecare tufiș, la capătul îndepărtat al canionului 
strălucea o căldură roșie, aprinsă. 

- Mergem după un monstru crocant când ne întoarcem acolo, 
sus, a zis Rike, focul luminându-i oasele feței în tonuri demonice. 

- N-a mai avut niciodată o arsură, a zis Grumlow, părând mic 
pe lângă Rike. 

În fața noastră, mai aproape decât am fi vrut de căldură, mai 
aproape decât am putea ajunge la ea, Gorgoth a așteptat să se în- 
toarcă. Conturul ce se profila în lumina focului avea o formă 
înspăimântătoare, ca de păianjen, iar coastele care îi ieşeau de pe 
ambele părți erau întinse ca niște picioare. 

Tânărul Sim s-a întors cu Brath și cu propria mârțoagă. 

- E mai de folos iarna. 

A schițat un gest spre flăcări şi a dus caii. Sim se pricepea la 
cai. Fusese grăjdar la un lord cu multă vreme în urmă. Stătuse și 
într-un bordel când era mic, câștigând bani, nu cheltuind. 

Am instalat o tabără nouă și am așteptat să vedem ce-a mai 
rămas din cea veche. 

Când m-am întors cu Gorgoth, cerul era de culoarea perlei. 
Pietrele scârțâiau când se răceau şi simţeam căldura prin tălpile 
cizmelor. A venit şi Maical cu noi. Părea că-i place leucrota. 

L-am găsit pe Gog dormind liniștit într-o parte înnegrită, ce 
părea un foc de tabără stins. L-am luminat pe băiat cu singurul 
felinar pe care îl aveam, apoi el a închis ochii și mai mult, înainte 
să se întoarcă pe partea cealaltă. 

- Scuze pentru deranj! am pufnit eu atunci şi m-am așezat, însă 
ridicându-mă brusc din nou, cu fundul pârlit. 

- Se transformă, mi-a zis Gorgoth. 

Observasem şi eu. Punctele roşii și negre de pe piele erau acum 
de un stacojiu-cenușiu și în formă de flăcări, de parcă focul îi ră- 
măsese întipărit pe dos. 

Apoi ne-am culcat, noi la noua tabără, iar Gorgoth și Gog pe 
ce mai era din cea veche. De dimineaţă ni s-au alăturat, iar Gog 
a venit iute spre focul de mic dejun, de parcă n-ar mai fi văzut așa 
ceva. Flăcările erau stacojii când s-a apropiat, iar apa din străchi- 
nile lui Row fierbea, deşi era proaspăt adusă de la pârâu. 

- Nu-i vezi? a întrebat când Gorgoth l-a tras înapoi. 

- Nu, am răspuns, luându-mă după ei şi părăsind tabăra. Și mai 
bine să nu-i vezi nici tu pe „ei“! O să ne vedem cu cineva care știe 
tot despre lucrurile astea. Până atunci... doar păstrează-ți calmul. 

M-am așezat cu ei în partea de jos a canionului. Am aruncat 
pietre şi bețe. Se pare că, atunci când ai opt ani, poţi să uiţi orice, 
cel puţin pe termen scurt. Gog râdea când câștiga și zâmbea când 
pierdea. Nu-mi amintesc când nu am jucat ca să câștig, dar nu 
l-am pisălogit, că era așa de relaxat. Când ambiția își înfige colții 
în tine, uiţi să te bucuri de ce ai în față. 

- Bun băiat! 

Maical i-a dat lui Gog bețele pe care le-a strâns, un snop mic 
în mâna lui bătătorită. Vise urâte. 

M-am încruntat. Gorgoth bodogănea. 

- Ne-am trezit greu cu toții... Ar fi putut să iasă urât. 

Simțind căldura, mi-am amintit mirosul de ars și cum luptam 
să scap de propriile coşmaruri. 

Gorgoth şi cu mine am găsit răspunsul în același moment, dar 
el a vorbit primul: 

- E Sageous. 

Am dat din cap că da, înțelegând ce prost fusesem. Coddin 
avusese dreptate: mulți vor încerca să pună mâna pe o armă ca 
Gog. Vrăjitoarea viselor întorsese de două ori puterea asupra mea. 
Poate că nu va reuși să mă ucidă cu propriile vise, dar încercase 
cu ale lui Gog. 

- Cu atât mai mult trebuie să continuăm drumul. 

Aș fi putut adăuga „a treia oară chiar o să meargă“, dar n-are rost 
să ispitești soarta — dacă nu cumva ai o sabie mare cu care s-o dobori. 


După micul dejun, ne-am continuat drumul, apropiindu-ne 
de Remagen. Există un mic fort pe o culme, nu departe de-un râu, 
când ieși din dealurile Kentrow. Astfel ai vedere la drumul spre 
oraş. Rhyme semăna cu o fundă strălucitoare din spatele fortului 
şi zăream și un pic din turnurile podului. 

Kent şi Maical mă flancau în față şi ne-am apropiat de fort 
mergând la trap, Gog se ţinea strâns de spatele meu, iar Gorgoth 
ținea aproape. Makin şi Rike călăreau în spate și chicoteau. Makin 
putea să-l facă pe Rike să râdă, dacă voia. Apoi Grumlow, Sim și 
Row. Poate că Gorgoth i-ar fi speriat pe oamenii de la fort, deşi 
de la distanță ei nu puteau vedea clar. Oricum, acum Kent era în 
dreapta mea și Maical în stânga, iar şaua de pe calul sur a rămas 
goală cât ai zice peşte. 

Am tras de frâie şi am coborât iute chiar când ceilalți înaintau 
nedumeriți. Trebuie să fi fost o lovitură norocoasă. La distanța 
dintre noi şi zidurile fortului, unui arcaș i-ar fi fost greu să nime- 
rească o casă. Dar iată-l cu o săgeată cu pene în gât, cu vârful as- 
cuțit roșu, picurând și ieşind jumătate de metru pe partea cealaltă. 
Maical mi-a aruncat o privire foarte limpede când m-am așezat 
într-un genunchi lângă el. 

- Frate Maical, a sosit clipa morții. 

Nu voiam să-l mint. L-am luat de mână. 

Când ceilalți se întorceau călare și începeau să strige, m-a pri- 
vit drept în ochi: 

- Rege Jorg... a zis, numai că fără să scoată un sunet, căci sân- 
gele i se prelingea pe la colțurile gurii. 

Părea ciudat cu coiful într-o parte şi cu o lumină în el, de parcă 
tot ce mersese anapoda în viața lui se rezolvase doar căzând de pe 
cal. Nu-mi mai spusese niciodată „rege“, ca și cum „frate“ ar fi 
fost singurul cuvânt pe care îl știa. 

- Frate Maical, am pierdut mulți frați, dar nu când mă uitam 
în ochii lor. 

Mâna lui nu mai avea putere. Scuipa sânge și îşi dădea ul- 
tima suflare. 

- Ce naiba? a sărit Makin de pe cal. 

Săgeata strălucitoare mi-a atras atenţia. O picătură de sânge 
atârna de vârf, iar imaginea unui copilaș se oglindea pe lungi- 
mea ei. Am văzut un pumnal roșu și pe Katherine mergând 
printre morminte. 

Bună, Jorg! îmi spusese. 

- A murit. 

Kent a îngenuncheat lângă Maical. 

- Poftim? 

Săgeata era destul de evidentă, dar nu părea să-i răspundă 
la întrebare. 

M-am ridicat în picioare şi am mers pe lângă calul lui Makin, 
scoțând scutul din desagă. Am continuat să înaintez. M-a trecut 
un fior rece, care îmi înțepa obrajii. Am luat arcul Nubanezului 
din spinarea lui Brath şi i-am verificat încărcătura dublă. 

- Jorg? s-a ridicat în picioare Kent. 

- Intru, i-am zis. Nimeni nu iese viu. S-a înțeles? Dacă mă 
urmăreşte cineva, îl omor! 

Fără să aștept niciun răspuns, am pornit. 

Am mers o sută de metri înainte să cadă altă săgeată departe, în 
stânga. Cea care îl ucisese pe Maical sigur fusese una aruncată la 


REGELE SPINILOR 125 


plesneală, fără vreo speranță că-și va atinge ținta. Mi-am pus arbaleta 
Nubanezului pe umăr. Legăturile slăbite ţin şuruburile în loc. 

Vedeam patru oameni pe parapeţi. Peste cincizeci de metri au 
aruncat o ghiulea. Am ridicat scutul. O săgeată l-a lovit, cu vârful 
vizibil pe partea mea, celelalte izbindu-se de pietre. 

Nu era un fort mare, ci mai degrabă un turn de observaţie. 
Treizeci de oameni ar fi intrat în el și cred că nu se mai plasaseră 
toate garnizoanele de mulți ani. 

Când am ajuns în vizorul lor, cei de pe ziduri își făcuseră curaj. 
Un singur luptător se apropia de ei mergând susținut şi nu părea 
să aibă mai mult de șaisprezece ani. Încă trei li s-au alăturat în 
spatele parapeților, nu tu soldați, nu tu uniforme, doar un grup 
fistichiu, mulți uitându-se prin hersă. 

- Nu mă lăsaţi să intru? le-am strigat. 

-~ Ce mai face prietenul tău? mi-a strigat un grăsan de la zid. 

Ceilalți râdeau. 

- E bine, am răspuns eu. 

Calul i s-a speriat și a căzut. 

- O să-și revină imediat ce-și recapătă răsuflarea, am explicat. 

M-am uitat peste scut și am scos săgeata din el: 

- O vrea cineva înapoi? 

Mă simţeam foarte calm şi senin, dar în același timp mă copleșea 
ceva, ca o vijelie ce se abate asupra pajiștilor când cerul se întunecă. 

- Desigur. 

Unul dintre cei şase din spatele porţii a pufnit şi a început să 
învârtească roata, ridicând hersa puţin câte puțin. De la atâta 
efort, mușchii proeminenți îi străluceau pe brațele murdare. 

Doi dintre cei de pe ziduri s-au uitat unul la altul. Nu voiau 
să-mi ia doar săgeata. Am pornit înainte ca să ajung la poartă când 
o să se ridice atât cât să trec pe sub ea fără să mă aplec. Duhoarea 
din locul ăla, după atâtea nopți în aer liber, îmi înțepa ochii. 

Furtuna ce mă răscolise, venind dintr-o pustietate ascunsă din 
capul meu, s-a dezlănțuit când am intrat în fort. I-am dat săgeata 
celui de mai aproape, un tip uscat, cu un topor în mână. A întins 
mâna după ea și i-am înfipt-o în ochi. 

Totul parcă îngheață o fracțiune de secundă în clipa când se 
întâmplă așa ceva, când o săgeată iese dintr-o orbită şi victima 
încă n-a urlat de durere. Cei care acționează în asemenea mo- 
mente de încremenire trăiesc mai mult. Din mulțimea din spatele 
porții, doar unul s-a mișcat înainte ca bărbatul să țipe, însă eu am 
fost mai rapid. L-am prins de încheietură când s-a întins după 
mine și i-am dat cu scutul lui Makin peste cot. Apoi l-am învârtit 
ca să se izbească de altul înainte să dea cu capul de zid. Cei mai 
rapizi trăiesc mai mult, dar uneori sunt primii la coadă. 

M-am tras înapoi, aproape în dreptul hersei care cădea, și 
mi-am dat jos arcul Nubanezului de pe umăr, lăsând greutatea 
să ajungă sub braț. Am eliberat ambele săgeți fără să mă obosesc să 
ţintesc. Ambele au lovit același om, din păcate, dar el avea mai 
multă armură decât toți, iar arbaleta Nubanezului i-a făcut două 
găuri în ea. 

Hersa s-a trântit în spatele meu. Curentul iscat mi-a gâdilat 
gâtul pe când s-a strecurat. Mai rămăseseră patru în vizor. Cel 
uriaș aflat la roată își căuta sabia, celălalt, neatins, de pe jos se 
ridica în picioare. Doi care ar fi putut fi fraţi, amândoi cu spate 
mare, cu păr neîngrijit și dinți putreziţi, veneau amenințător spre 
mine. Au făcut alegerea corect. Când numerele sunt de partea ta, 
înșfacă-ţi dușmanul înainte să scoată sabia. 

M-am împins în poartă ca să accelerez atacul. Cei doi din fața 
mea aveau avantajul greutății, dar, dacă te avânți cu puterea din 
spatele unui scut, mai ales dacă te asiguri că partea de fier loveşte 
un punct nevralgic, cum ar fi gâtul, poţi obține un avantaj, oricât 
ai cântări. 

Nu mi-era deloc teamă, doar voiam să ucid, ceva se mișca pe 
mine, în mine, ceva ce putea fi îndepărtat cu suficient sânge. 

Unul dintre cei doi hâzi mi s-a prăbușit atunci la picioare, 
împroşcându-mi faţa cu sânge, scuipat și dinţi. Celălalt trona dea- 
supra noastră când am scos cuțitul lui Grumlow de la cizmă. 

Fraţilor, să mânuieşti un cuţit e o treabă sângeroasă. Cu el 
spinteci carnea până la os și apoi înoți în ce țâșneşte. Strigătele 
sunt în urechea ta, suferinţa tremură prin lama scurtă. Îmi 

amintesc tot, aș putea spune, dar nu e cazul. M-a apucat furia să 
zugrăvesc tot într-un roşu-închis şi, în timp ce ucideam, zbieram. 
Văd clipa când am părăsit curtea, scoțând sabia prima oară, pe 
când cei rămași din garnizoană coborau grăbiţi pe cele două şiruri 
de trepte înguste dispuse, la dreapta şi la stânga. Primii pe care 
i-am zărit au încercat să dea înapoi, iar ceilalți s-au îngrămădit în 
spatele lor, împingându-se. 

Nu pentru Maical i-am ucis, nici de dragul de a măcelări și nici 
ca să păstrez vie legenda mândrului Rege Jorg. Ca şi Gog, şi eu 
am propriul foc mocnit şi uneori scânteia potrivită îl poate face 
să ardă necontrolat. Iată, poate, principalul motiv pentru care 
venisem aici, peste şase tărâmuri, ca să-l găsesc pe acest vrăjitor al 
focului pe care să mi-l fac monstru personal. Poate că voiam să 
știu că aceste incendii se pot ţine sub control. Că nu trebuie să ne 
mistuie pe amândoi. 

În ciuda neghiobiei, am supraviețuit, deşi paisprezece oameni 
au pierit şi iar am pășit pe poartă istovit. Fraţii şi-au părăsit pos- 
turile din perimetrul fortului şi m-au urmat spre cai. 

- Jorg, mi-a zis Makin. 

M-am întors și s-au oprit. . 

- Jorg cel Roșu, mi-a spus Kent cel Roşu şi şi-a lovit mâna de 
piept. 

- Jorg cel Roșu, a mormăit Rike, bătând din picior. 

Gorgoth bătea din piciorul lui mare. Makin a scos sabia, pe 
care a lovit-o de platoșă. Ceilalţi au început şi ei să scandeze. 
M-am uitat în jos şi am văzut că eram plin de sânge. Pe mine pi- 
cura sângele celorlalți, roşu cum era Kent în ziua în care l-am 
găsit. Și atunci am ştiut de ce nu voia să vorbească. 

M-am dus la Maical și i-am luat toporul din harnaşamentul 
surului. 

- O să ridicăm un monument în cinstea lui. Și o să punem 
capetele oamenilor de la fort în jurul lui ca să îl păzească. 

I-am aruncat toporul lui Rike. El l-a prins și a pornit spre fort, 
fără să se plângă. A fost prima oară când mi s-a părut că nu se 
gândea doar să jefuiască. 

Am construit monumentul. Gorgoth a adus pietrele pe care 
niciun om n-ar fi putut să le rostogolească. Nu ştiu dacă Maical 
ar fi vrut capetele, dacă i-ar fi păsat sau dacă ar fi avut vreo părere, 
dar i-am făcut o gardă de onoare oricum. Nu ştiu ce ar fi vrut 
Maical, l-am cunoscut abia în ultimele lui secunde, când trăgea să 
moară. M-am mirat că îmi pasă atât de moartea lui. 


16 


Cu patru ani în urmă 


Sângele omului are șapte nuanțe. Sângele din artere e stacojiu, 
cel din vene e purpuriu, cel din dreptul bilei e ca iarba proaspăt 
tunsă, maroniu de la maţe, dar când se usucă are o culoare între 
rugină şi smoală. Era vremea ca Jorg cel Roşu să se ducă la un pârâu 
şi să se curețe de sângele celor care păzeau fortul. M-am uitat cum 
se scurge murdăria, care acum avea o culoare rozalie în apă. 

- Ce a fost? m-a întrebat Makin, venind spre mine cu pași mari. 

- I-au venit de hac idiotului meu. 

Tăcere. Makin amuțea mereu cu mine, de parcă eram o enigmă 
pentru el. 

- Ți-am zis din Norwood că a murit, şi nu te-ai gândit o clipă 
la el, a zis Makin. Aşa că de ce acum? Jorg, adevărul! 

- Ce e adevărul? l-am întrebat, curățându-mă de ultimele urme 
de sânge de pe mâini. Ştiai că aşa a zis Pilat? „Ce e adevărul?“ 

- Bine, nu-mi spune! a replicat el. Dar trebuie să trecem podul 
acum, până nu se află. 

M-am îndreptat şi mi-am scuturat apa din păr. 

- Sunt pregătit. Să mergem. 

Cu frații în șa şi pe drum, m-am gândit o clipă la movila de 
piatră. Necromanţia îmi pulsa în piept când mă apropiam, ecou 
al durerii simţite când mă crestase tata cu pumnalul. Amintire a 

tuturor durerilor ce mă potopeau atunci, înjunghiat, trădat, pu- 
terea mă părăsea, fierbinte și roșie. Corbii și-au luat zborul de pe 
capete când m-am apropiat. Am rămas mut în fața movilei de 
pietre seci, absent, neștiind ce simt. Cu privirea urmăream liche- 
nii îngălbeniţi, o nervură de culoarea cuarțului printr-un bolovan 
imens, stropii negri de sânge de pe piatră. Parcă mă priveau cape- 
tele, de parcă ochii scoşi de corbi erau întorși spre mine. Şi apoi 
nu mi s-a mai părut. Când m-am întors, toate capetele s-au întors 
să mă urmărească. Ucisesem primul om cu o săgeată în ochi. A 
tresărit când a încercat să îndrepte ochiul spre mine. Iar eu m-am 
uitat fix în singurul ochi cu care se putea uita la mine. 

- Jorg! 

Buzele mi-au pronunțat numele. 

- Chella? am întrebat. 

Cine altcineva putea fi? 

- Credeam că te-am îngropat demult. 

O clipă am văzut-o căzând în săgeată, târându-l pe Nubanez 
după ce-i săgetasem pe amândoi cu arcul lui. 

Pe buzele fiecărui bărbat înflorea același zâmbet. 

- Te găsesc eu, javră! i-am zis în şoaptă. 

Avea suficiente urechi ca să mă audă. 

Zâmbetele li s-au lățit ca să-şi dezvelească dinţii. Buzele li se 
mișcau. Parcă murmurau „Regele mort“. 

- Bucuraţi-vă de corbi! am dat eu din umeri. 

Şi i-am lăsat. Indiferent de puterea de aici, mă îndoiam că îl va 
deranja pe Maical sub o piatră așa de grea. 


Am continuat drumul cu provizii noi de la fort, înlocuind ce 
arsese Gog seara. Remagen era un orășel înconjurat de ziduri pe 
ambele părți ale râului Rhyme. Din coşurile caselor frumos alini- 
ate se înălța fum. Însă podul mi-a atras atenţia. Înainte podurile 
nu mi se păreau grațioase, dar cel de aici atârna strălucind între 
două turnuri de argint, mai înalte decât Bântuitul, suspendat de 
fire strălucitoare, care sigur erau cabluri groase cât un om. 

În doar o jumătate de oră eram deja aliniaţi la porțile oraşului, 
așteptându-ne rândul după negustorii ambulanți, după neguțătorii 
cu căruţe și fermierii care mânau vaci sau transportau rațe sau găini. 
Am ascuns armele pe cap, dar tot păream un grup înfricoșător. 

Gorgoth atrăgea multe priviri, însă oamenii nu ţipau și n-o 
luau la sănătoasa, cum se întâmpla de obicei. 

- Ți-ar fi mai bine la circ, i-a zis fermierul cu rațele din cotețe 
din răchită. 

A dat din cap de parcă ar fi fost de acord cu ce zisese. 

- Păi, cu circul suntem, am răspuns eu înainte ca Rike să mor- 
măie ceva. Eu jonglez, am adăugat şi i-am zâmbit. 

Oamenii de la porți erau la fel de fistichii ca ăia de la fort. 
Orăşelul liber nu avea soldați, potrivit lui Row, ci doar o miliţie 
formată din locuitori, aflată în slujba primarului o lună sau două, 
după care oamenii puteau să se întoarcă la îndeletnicirile lor. 

- Foarte bine. 

Mi-am pus mâinile pe umerii celui care ar fi trebuit să fie că- 
pitanul porii într-un oraş decent. Am zâmbit larg, de parcă am 
fi fost prieteni de-o viață. Jorg cel Roşu şi interpreţii lui care își 
prind din urmă colegii de la circ. 

~- Eu fac jonglerii. Vrei să vezi? 

- Nu, mi-a răspuns, încercând să se elibereze din strânsoare. 

A răspuns bine, întrucât nu jonglez. 

- Eşti sigur? l-am întrebat, dându-i drumul în cele din urmă. 
Prietenul meu face trucuri cu cuțite. Și Micul Rickey e vestit 
pentru că e hâd. 

-~ Mișcaţi-vă! ne-a zis şi s-a întors la căldărarul din spatele nostru. 

Am trecut pe lângă gărzi. 

- Vreţi să vedeți o jonglerie? Nu? 

Şi apoi pe porți. 

- Podul e pe acolo, a zis Makin, arătând din nou ca atunci, la 
răscruce, de parcă n-ar fi avut şaizeci de metri înălțime și n-ar fi 
strălucit în soarele dimineții. 

- Într-adevăr, am remarcat. Dar noi suntem cu circul. 

Și am luat-o la dreapta, fără să arăt spre pavilionul multicolor 
ce se ridica deasupra acoperișurilor. 

- Eu jonglez! 

A trebuit să începem cu coatele ca să ne croim drum înainte 
să fim în raza pavilionului. Oamenii din Remagen erau cu sutele 
pe străzi și în jurul circului, ieșind din taverne şi ducându-se câtă 
frunză, câtă iarbă în corturile mici și în jurul tarabelor, care erau 
atracția principală. 

- Trebuie să fie duminică, a zis Sim, zâmbind larg ca un copil, 
ceea ce şi era. 

Rike s-a dus în față, împingându-se ca să ajungă la cort. Părea 
la fel de nerăbdător ca Sim, avea în ochi o lumină ca atunci când 
văzuse clovnul la Bântuit. Nu eram singurul care îşi amintea. 

- E Taproot? a întrebat Makin, încruntându-se. 

- Trebuie să fie. 

- Excelent! a răspuns Kent. 

Șterpelise trei pachețele de zahăr de undeva și încerca să le 
mănânce pe toate în același timp. 

Am ajuns la intrarea în pavilion amestecându-ne printre cei- 
lali. Am văzut şi intrarea mai mică din lateral. Un bărbat şi un 
copil stăteau în țărână înainte să se strâmbe uşa peste o bârnă de 
lemn, pe care erau litere albe și negre, de diferite mărimi. 

- Spectacolul începe abia la apus, mi-a zis bărbatul când umbra 
îmi cădea pe panou. 

Nu s-a uitat deloc. 

- Poţi să joci mancala în trei, i-am zis. 

Și-a ridicat privirea ascuţită, iar capul chel îi stătea pe cel mai 
gros grumaz. 

- Pe toți sfinții! E micul Jorg! 

A venit și m-a luat în braţe, ridicându-mă un metru de la pă- 
mânt, dându-mi drumul şi apoi prinzându-mă, ca la carte. 

- Ron, i-am zis, pe vremuri erai puternic. 

- Fii corect! Eşti de două ori mai înalt. 

Am dat din umeri. 

- Şi armura cântărește puţin. Dar te apără la coaste. 

Le-am făcut semn celorlalți să înainteze. 

- ÎL mai ţii minte pe Micul Rikey? 

- Desigur. Makin, îmi pare bine să te văd. Grumlow. Ron l-a 
văzut pe Gorgoth. Și cine e uriașul? 

- Arată-i-l! a zis Rike, vorbind ca un copil. Arată-i-l. 

- Mai târziu, a zâmbit Ron. Greutățile sunt puse bine acum. 
Oricum, cred că prietenul tău mă poate scoate din circuit. 

Ron ori, ca să-i fac dreptate, fantasticul Ronaldo avea numărul 
în care își arăta forța. A câștigat respectul lui Rike pe veci doar 
ridicând o greutate mai mare ca el. E adevărat că natura l-a înzes- 
trat pe Ron cu o masă musculară enormă, dar cred că tot Micul 
Rike e cel mai puternic. Bineînţeles, aș paria pe Rike, nu pe Ron, 
într-o bătaie la tavernă. Însă, dacă ridici greutăți, intră în joc 
strânsoarea, sincronizarea și dăruirea, iar Rike şovăia, pe când 
Ron nu se dădea bătut. 

- Aşadar unde îl găsim pe bunul doctor Taproot? l-am întrebat. 

Ronaldo ne-a condus printr-o intrare în lateral, lăsând caii în 
grija băiatului care se dovedise un pitic suficient de bătrân ca să 
încărunțească. Am luat arcul Nubanezului. Nu aveam încredere 
că piticul o să pună pe fugă hoţii şi oricum voiam să împusșc vreo 
doi clovni de circ. Doar ca să fac ceva haios. 

Am ocolit inelul din mijloc, răscolind rumegușul și uitându-ne 
la acrobaţii care exersau tumbele acolo unde soarele strălucea prin 
deschizătura cortului. În spatele cortului mare, mai multe camere 
erau separate de pânze. Aici se insinua duhoarea animalelor şi au- 
zeai mormăituri peste zgomotele înfundate şi strigătele acrobaţilor. 

Taproot era cu spatele la mine când l-am urmat pe Ron. Două 
dansatoare erau în fața lui, pe jos, plictisite și dând ochii peste cap. 

- Ia uitaţi-vă la mine! a vorbit Taproot. Șolduri și țâţe. Așa se 
vând biletele. Și prefaceți-vă că vă simţiți bine, pentru Dumnezeu! 
Uitaţi-vă la mine! 

Taproot vorbea prin gesturi și ridica tot timpul mâinile cu 
degetele mari deasupra capului. 

- Mă uit, i-am răspuns. Cică Taproot are obiceiul de la jocul 
cu trei cupe. Uitaţi-vă la mine! Şi băiatul vă face la buzunare. 

S-a întors cu mâinile în aer. 

- Şi pe cine ai adus să mă vadă, Ronaldo? Ce tânăr arătos, cu 
prieteni afară? 

Taproot ştia cine sunt. Nu uita niciodată un chip, o întâm- 
plare sau o slăbiciune. 

- Sunt Jorg cel Roșu, am zis. Fac jonglerie. 

- Serios? 

Și-a trecut degetele peste maxilar până la vârful bărbiei. 

- Și cu ce faci tu jonglerie, Jorg cel Roșu? 

Am zâmbit larg. 

-? 

- Uiră-te la mine! 

A pescuit o sticlă neagră din adâncurile mantiei în culori spălăcite. 

- Vino încoace, ia loc și adu-i și pe frații tăi, dacă încap, a 
fluturat el din mâini, iar dansatoarele au plecat. 

Taproot s-a dus după un birou din colț şi a luat câteva pahare 
din dulap. M-am așezat pe singurul scaun când ceilalți au intrat 
după Makin. 

- Jorg, bănuiesc că încă jonglezi cu viețile altora, a zis Taproot, 
deși acum în locuri mai curate. 

A turnat un lichid verde în cinci pahare dintr-o mișcare, fără 
să verse o picătură. 

- Ai auzit de situația mea că s-a schimbat? 

Am luat paharul. Lichidul parcă era urină, doar un pic mai verde. 

- E absint. Ambrozia zeilor, mi-a zis Taproot. Uită-te la mine! 

A dat pe gât băutura, strâmbându-se un pic. 

- Absint? Nu înseamnă otravă în greacă? 

L-am mirosit. 

- Doi galbeni sticla. Trebuie să fie bun la banii ăștia, nu? 

Am sorbit din licoare. Avea genul ăla de amăreală care îţi ia 
câteva straturi de piele de pe limbă. Am tușit fără să vreau. 

- Jorg, ar fi trebuit să-mi spui că eşti prinț. Întotdeauna am 
ştiut că ai ceva special. 

A dus două degete înspre ochi. 

- Uită-te la mine! a continuat. 

Mai mulți Frați au intrat. Gorgoth s-a aplecat și s-a dus în față 
cu Gog, grăbindu-se. Taproot nu s-a mai uitat la mine și s-a legă- 
nat în scaun. 

- Pe-ăştia doi aș putea să-i angajez. Chiar dacă nu fac jonglerie. 

Apoi a făcut semn spre cele trei pahare goale: 

- Serviţi-vă, domnilor! 

Pe drum există o ierarhie care ajută și e bine de ştiut cum 
funcționează. Poate că la suprafaţă pare că Taproot face bani din 
rumeguș şi sărituri, dansatoare și urşi dansatoare, dar avea și alte 
îndeletniciri în afară de divertisment. Doctorului Taproot îi plă- 
cea să ştie lucruri. 

A trecut o clipă. Multora le-ar fi scăpat, dar nu şi lui Taproot. 
Fraţii au înţeles că Makin nu era interesat. Rike a luat primul 
pahar, Kent cel Roșu pe următorul, altă secundă, apoi Row l-a 
înşfăcat pe ultimul, pe care l-a dat pe gât şi şi-a țuguiat buzele. 
Putea bea acid fără să se plângă. 

- Ron, ia-i pe Rike şi Gorgoth și arată-le chestia cu butoiul! 
l-am rugat. 

Rike a băut cu lăcomie, s-a strâmbat şi l-a urmat pe Ron afară, 
apoi leucrota, lăsându-l pe Gog ultimul. 

- Şi voi, restul, puteți să plecați. Poate învățați trucuri noi în ring. 

Am mai luat o gură. Ar fi groaznic la douăzeci de galbeni sticla. 

- Makin, poate afli ceva de podul ăla strașnic. 

Au plecat, lăsându-ne pe mine şi pe Taproot să ne uităm unul 
la altul peste birou, în lumina difuză a soarelui ce se profila prin 
pânza cortului. 

- Jorg, prinț? Uită-te la mine! 

Taproot a zâmbit, dezvelindu-şi dinții ce-i încadrau fața slabă: 

- Şi acum eşti rege? 

- Mi-aș fi făcut un tron din orice femeie m-aș fi tras. Mi-aș fi 
făcut și dacă aş fi fost fiu de tâmplar sau m-aș fi născut în grajd. 

- Nu mă îndoiesc! 

Din nou zâmbea cu un amestec de căldură și reținere. 

- Jorg, mai ţii minte prin ce clipe frumoase am trecut? 

Da. Zilele fericite sunt rare când eşti pe drum. Zilele în care 
fuseserăm călare cu trupa circului fuseseră minunate pentru un 
băiat de doisprezece ani. 

- Mai povesteşte-mi despre Prinţul de Arrow, i-am zis. 

- E mare în toate cele, așa zic toți. 

Şi-a încovoiat degetele, care arătau ca o turlă, şi le-a dus la buze. 

- Şi tu ce părere ai? l-am întrebat. Nu-mi spune că nu l-ai văzut! 

- L-am văzut pe toți. Ştii bine. Uită-te la mine! 

Niciodată nu ştiam dacă îmi place Taproot ori ba. 

- L-am cunoscut și pe tatăl tău. 

Rar sunt nesigur în asemenea privinţe, dar Taproot cu „uită-te 
la mine“ şi cu mâinile lui care vorbesc, cu viața lui întreagă ca un 
spectacol şi căile lui misterioase? E greu să cunoşti pe cineva care 
ştie prea multe. 

- Prinţul de Arrow. 

- E om bun, s-a încumetat Taproot în cele din urmă. Vorbeşte 
serios şi vorbeşte bine. 

- Lumea mănâncă oamenii de ispravă la micul dejun, i-am pus 
eu în vedere. 

- Poate, a ridicat din umeri Taproot. Dar Prinţul e un gândi- 
tor, planifică lucrurile. Și e bogat. Clanurile de bancheri floren- 
tini îl îndrăgesc tare mult. Pacea este o afacere bună. 

Îşi așază piesele și continuă: 

- Fenlands a căzut înainte să vină iarna. O să-şi mai adauge 
tronuri în curând. Uită-te la mine! O să bată la porţile tale în 
câțiva ani, dacă nu-l opreşte nimeni. Şi la porțile tatălui tău. 

- Să vină întâi în Ancrath! 

Mă întrebam ce părere ar avea tata despre acest „om de ispravă“. 

- Fratele lui, Egan? a făcut Taproot. 

Ştia şi voia să se asigure că ştiu și eu. Doar mă uitam la el, căci 
tot asta îmi spunea să fac. 

- Fratele lui e un ucigaș. Un spadasin de legendă, foarte agre- 
siv. Cu un an mai mic decât Orrin şi așa va fi mereu, slavă 
Domnului. Mai vrei absint? 

- Şi câtă susținere are Bunul Prinț printre Sută? 

Am făcut semn că nu mai vreau. Cu Taproot, aveai nevoie de 
o minte limpede. 

- Ei bine, ar ucide toți pentru el pe jumătate de florin. 

-~ Desigur. 

-~ Dar e milos și asta îi dă putere. 

Taproot își mângâia pieptul, de parcă îşi imagina că va avea și 
el parte de milă. 

- Nu există niciun lord, a adăugat, care să nu ştie că, dacă şi-ar 
deschide porţile pentru Arrow, și-ar păstra capul pe umeri și mare 
parte din ce e în spatele porților. Până la următoarea adunare s-ar 
putea ca prietenii lui să-l aleagă pe tronul imperiului. Și, dacă va 
continua așa, s-ar putea alege unic succesor la tron. 

- Ce plan iscusit! Mila ca armă. 

- Mai mult, uită-te la mine! 

Taproot a sorbit şi și-a trecut limba peste dinți. 

- Aşa e el, a explicat mai departe. Și n-o să aibă nevoie de prea 
multe victorii ca să i se deschidă mai multe porți care îi sunt închise. 

S-a uitat la mine cu o privire întunecată şi subtilă. 

- Cum vor rezista porțile tale, Jorg de Ancrath? 

- Vom vedea, nu? 

Mi-am trecut un deget umed pe buza paharului, iscând o melodie. 

- Sunt cam tânăr, am continuat, ca să renunţ la ambiţie, nu? 
Oricum, uneori o poartă deschisă înseamnă că vrei ca ei să meargă. 
Dar ceilalți? l-am întrebat. 

- Ceilalți? 

Privirea lui inocentă era artă pură, perfecționată de-a lungul 
anilor. M-am uitat la el. Îşi mai păstrase puţină nevinovăție pe 
chip. M-am scărpinat la o ureche și m-am uitat la el. 

- Aaa... ceilalți, a zâmbit el iute. Există sprijin pentru Orrin. 
Prințul de Arrow e prevestit. Sunt multe profeții. Prea multe pen- 
tru a fi ignorate de oamenii deştepţi. Sora 'Tăcută este, desigur... 

- Tăcută? 

- Chiar și aşa. Dar şi alţii sunt interesați. Sageous, Doamna 
Albastră, Luntar din Thar, chiar și Skilfar. 

În timp ce rostea fiecare nume, mă cerceta curios, dându-și 
seama imediat dacă mi-erau cunoscute. În asemenea momente nu 
prea lăsam să se ghicească mare lucru, dar unul ca Taproot are 
nevoie de foarte puţin ca să priceapă ce gândeşti. 

- Skilfar? 

Era convins că habar n-am. 

- Vrăjitoarea gheții, a zis Taproot, îi asmute pe conți unii 
împotriva altora. Mulți sunt cu ochii pe Prinţul de Arrrow, Jorg. 
Steaua lui n-a răsărit încă, dar sigur se înalță pe cer! Cine ştie cât 
de sus va ajunge şi cât va străluci până la adunare? 

Dacă ştia cineva, atunci acel cineva era directorul circului din 
fața mea. Am întors vorbele lui Taproot pe toate fețele. 
Următoarea adunare avea loc peste doi ani și următoarea, peste 
încă patru. Ca lord al Renar, aveam locul rezervat, un singur vot, 
iar Garda Gilden avea să mă ducă la Vyene. Nu vedeam Suta să 
aleagă un împărat care să domnească peste ei. Nici măcar pe Orrin 
Arrow. Dacă lăsam Garda Gilden să mă ducă cinci sute de mile 
ca să arunc o bilă în urnă, aveam să mă votez. 

- Îmi pare rău de Kashta, a zis Taproot. 

Și-a umplut paharul şi l-a ridicat. 

- De cine? 

EI s-a uitat la arcul de lângă mine. 

- Nubanezul. 

- A! 

Taproot ştia multe. Kashta. L-am lăsat să-mi umple paharul 
din nou și am băut în cinstea Nubanezului. 

- Alt om de ispravă. Mi-a plăcut. 

- "ie îţi place de toți, Taproot, mi-am lins eu buzele. Dar era 
om de ispravă. Duc monștri la Heimrift. Spune-mi de vrăjitorul 
de acolo! 

- Ferrakind. E periculos, uită-te la mine! Am pus piromanții 
să se antreneze cu ei. Nu magicieni, nu mai mult de mâncători de 
flăcări, aruncători de flăcări, ai putea să faci asta şi cu o lumânare. 

A ridicat din nou paharul, continuând: 

- Oameni fum și scânteie. Nu cred că îi lasă pe cei buni să 
plece. Dar toți cei care s-au întors se temeau de el. Puteai sfârși 
orice discuţie cu ei doar dacă îi rosteai numele. El e cel adevărat. 
Călit în flăcări. 

- Cum așa? l-am întrebat. 

- Focul e în el. În cele din urmă, îl va cuprinde. Era jucător. 
Știi despre ce vorbesc, se juca cu tronurile şi oamenii. Dar focul 
i-a luat prea multe și nu-l mai interesăm. 

- Vreau ajutorul lui. 

- Şi asta e oferta ta? și-a atins Taproot încheietura. 

Nici nu l-am văzut uitându-se la ceasul meu, dar părea să ştie 
deja tot. 

- Poate că da. Ce altceva l-ar interesa? l-am întrebat. 

El şi-a răsfrânt buzele. 

- Îi plac rubinele. Dar i-ar plăcea copilul tău cu model de flă- 
cări. Cred că ar vrea să-l păstreze, Jorg. 

- Poate că vreau să-l țin pentru mine. 

- Jorg, te-ai îmbunat la bătrânețe? m-a întrebat Taproot. 
Uită-te la mine! Ştiam pe unul de doisprezece ani, dur ca oţelul 
şi cu o minte de două ori mai ascuţită. Poate c-ar trebui să lași 
monștrii cu mine. Se fac bani frumoşi în cortul cu ciudățenii. 

M-am ridicat în picioare. Am ridicat și arcul Nubanezului. 

- Al lui Kashta, nu? Chiar şi așa... 

- Doctore, trebuie s-o iau din loc. Trebuie să trec un pod. 

- Rămâi! mi-a zis. Poate înveți să jonglezi? 

- Mă mai uit o dată, de dragul vremurilor trecute. 

- Un rege ştie cel mai bine, a răspuns, întinzând braţele. 

Şi am plecat. 

- Vânătoare plăcută! mi-a aruncat-o când deja mă întorsesem 
cu spatele la el. 

Eu mă întrebam dacă îmi luase suficient cât să vândă cu profit. 
Mă întrebam cât pot să-și dosească unii în minte. 

Am trecut de dansatoare. Nu se duseseră departe. 

- Jorg, mă mai ţii minte? mi-a zâmbit Cherri. 

Cealaltă a rămas într-o poziție. Amândouă îi urmau sfatul lui 
Taproot. Şolduri și țâțe. 

- Desigur, am schițat eu o plecăciune. Dar, din nefericire, nu 
am venit să dansez, doamnelor. 

Pe Cherri o ţineam minte, căci își deschidea culoarea părului 
cu lămâi și şi-l ondula cu nişte clești fierbinți în fiecare dimineață, 
avea nasul cârn și ochii vicleni. S-au apropiat amândouă, pe ju- 
mătate jucăușe, pe jumătate serioase, dând din mâini încoace şi 
încolo, cu respirația fierbinte și mișcând din șolduri pline de do- 
rinţă. Pe prietena ei brunetă, cu piele albă și sculptată de vise, nu 
mi-o aminteam, deşi aș fi vrut. 

- Vii să ne jucăm? mi-a şoptit prietena. 

Mirosea banii. Uneori însă motivele nu contează. E greu să 
refuzi așa o ofertă când eşti tânăr și toate fierb în tine, dar pai- 
sprezece capete din jurul unui monument din piatră îmi spuneau 
s-o iau din loc și aproape că luasem ce-mi trebuia de aici. 

Le-am lăsat și m-am furișat pe la o ieșire din spatele cortului. 
În stânga, într-un luminiș, îl vedeam pe Thomas înghițind o sabie, 
urmărit de niște puşti de la circ. Nu avea nevoie de antrenament, 
dar aşa era Thomas, îi plăcea să încânte publicul. Ce ciudați erau 
țiganii şi talentul, care trebuie să trăiască în ring, simțind că sunt 
vii doar când sunt sulemeniţi de sus până jos! Jur că, fără aplauze, 
unii dintre ei ar dispărea şi ar muri într-o săptămână! 

Zgomotele venind din cuști mă atrăgeau. Câteva erau stivuite 
în partea de est a taberei, unde vântul mai alunga din duhoare. 
Încă îi aveau pe cei doi urşi pe care mi-i aduceam aminte, care se 
plimbau înnebuniți în cercuri strâmte, cu blana lor lățoasă și 
spălăcită, inelele de bronz fiind suficient de mari ca să încapă un 
braț prin ele. Țestoasa uriașă - Taproot pretindea că are două sute 
de ani - stătea nemișcată și era interesantă ca o piatră uriașă; nu 
era în cușcă, ci legată de un ţăruș. Capra cu două capete era nouă, 
părea bolnavă, dar ar fi trebuit să se nască moartă, așa că era mai 
sănătoasă decât te-ai fi așteptat. Din când în când cele două capete 
se vedeau şi se speriau de parcă ar fi fost luate prin surprindere. 

- Vezi ceva ce-ţi place? am auzit o voce blândă în spate. 


ÎI.GELE SPINILOR 141 


- Acum da. 

M-am întors să mă uit la ea. Arăta bine. 

- Jorg, a zis Serra, scumpul meu Jorg! Și rege, pe deasupra! 

Am dat din umeri. 

- N-am ştiut niciodată când să mă opresc. 

A zâmbit. 

- Nu. Întunecată și adorabilă. 

- L-am văzut pe Thomas dându-se în spectacol. 

Serra s-a bosumflat când am adus vorba de soțul ei. 

- N-o să înţeleg niciodată de ce oamenii vor să vadă așa ceva. 

- De aia circul merge mai departe. Totul devine plictisitor 
repede. O zi sau două, să înghiți săbii, să scuipi foc înseamnă să 
faci minuni... 

- Şi eu am devenit neinteresantă atât de repede, m-a întrebat, 
Rege Jorg al 'Tărâmurilor Renar? 

- Niciodată, i-am răspuns. Dacă păcatele carnale se vor de- 
moda vreodată, nu vreau să trăiesc cât să apuc una ca asta. O fată 
ca tine nici n-am mai găsit. 

„Fată“ era cam exagerat, dar era cu cel puţin zece ani mai mică 
decât Thomas și cine ar fi fost mai potrivită decât o contorsionistă 
să inițieze un băiat în plăcerile carnale? 

Serra s-a apropiat cu șalul strâns pe umeri, ca s-o apere de briza 
rece. Se mișca unduios, toți cei care o priveau închipuindu-și că 
poate să-și ducă gleznele pe după umeri. Chiar și aşa, pudra albă 
de pe obraji se mai crăpa pe ici, pe colo, iar în jurul ochilor lu- 
mina nemiloasă a dimineții mai găsea riduri. Încă își ținea părul 
în funde și cozi, dar acum nu-i mai stătea aşa de bine, căci un fir 
argintiu sau două se întrezăreau printre cele negre. 

- Jorg, câte camere are palatul tău? 

Părea să aibă o voce răgușită. Şi în spatele zâmbetului parcă se 
simțea un fel de disperare. 

- Multe, i-am zis. Majoritatea reci, cu pietre şi umezeală. 

Nu voiam să mă implore şi să întineze amintirile frumoase. 
Nu ştiu ce căutam în tabăra circului; desigur că poveştile lui 
Taproot, dar nu acum, nu aici, în realitatea asta mizeră, din 

spatele măștii ringului. Habar n-aveam de ce venisem, dar nu așa, 
nu cu Serra, care își arăta vârsta şi nevoia. 

După o clipă de tăcere s-a auzit un mormăit prea adânc pentru 
un urs, ca un răguşit asurzitor. 

- Ce naiba... 

- E un leu, a zis ea și s-a învârtit, luminându-se la față, apoi 
m-a luat de mână. Vezi? 

După colț, la cuști, doctorul Taproot chiar avea un leu. Am 
ridicat arcul Nubanezului ca să văd fierul din jurul trăgaciului. 
Bestia din cușcă era cam ogârjită, parcă i se vedeau prea multe 
coaste, dar coama murdară amintea de unul care încadra fața ce 
mârâie de pe arcul Nubanezului. 

- Iată un lucru. 

Nubanezul îmi spusese că în tinerețe cutreierase pajiștile arse 
de dogoare, unde leii vânau în haită și, deși nu mințea niciodată, 
îl credeam doar pe jumătate. Iată un lucru. De data asta, cuvintele 
îmi lipseau. 

-Îl cheamă Macedon, mi-a zis Serra, lipindu-se de mine. 
Oamenii îl adoră. 

- Ce mai are Taproot prin cuști? 

Mă aşteptam la un grifon, apoi la un inorog şi la un dragon, 
la tot blazonul! 

- Ce prostie! 

Bătrână sau nu, magia ei începuse să funcţioneze. 

- Dragonii nu sunt reali. 

Zâmbetul de pe buzele rujate, gura mică şi ademenitoare. 

Mi-am revenit. Circul era plin de atracţii pe care voiam să le 
cercetez în amănunt. Dar aveam fantome pe urmele mele și Gog 
putea lua foc în orice moment... 

- Pare înfometat, am spus. Circul nu-și poate hrăni principala 
atracţie? 

- Nu vrea să mănânce. Taproot își smulge părul din cap din 
cauza asta. Nu știe cât o mai duce așa. 

Leul se uita la noi, stând ca un sfinx, cu labele imense în paiele 
din față. I-am întâlnit ochii ca ambra și mă întrebam ce vede. 
Poate o halcă de carne pe două picioare, care nu e făcută să alerge. 

-— Vrea să vâneze, i-am zis. 

-Îi dăm carne. Run îi taie bucăţi mari de vită, care încă sån- 
gerează. Abia dacă le amuşină. 

- Trebuie să și le ia, nu să i se dea. 

- Ce prostie! 

Degetele ei treceau pe lângă ale mele, scoțând flăcări. 

- Aşa e firea lui, am răspuns. 

M-am uitat în altă parte. Nu credeam că pot câştiga o compe- 
ziție de uitat în ochii lui Macedon, chiar dacă aveam timp să încerc. 

- Ar trebui să-l laşi liber, i-am zis. 

Serra a râs un pic cam prea strident. 

- Și ce ar vâna? Să-l lăsăm să mănânce copii? 

Un strigăt îndepărtat m-a scutit de răspuns. Un țipăt îndepăr- 
tat şi o limbă de foc se întindeau deasupra corturilor. Un foc de 
la gătit s-a aprins brusc în apropiere. Flacăra s-a ridicat, s-a dat în 
spate şi a devenit un omuleț din foc, un omuleț nu mai mare 
decât o găină. S-a uitat în jur o clipă şi apoi a luat-o în direcţia 
strigătului, lăsând în urmă groapa neagră fumegând și pași pârliți. 

Serra a dat să țipe, dar s-a hotărât că nu e cazul și a pornit după 
omul de flăcări. 

M-am uitat la leu, care nu părea interesat de agitație. 

- Crezi că Taproot îl mai vrea pe Gog în numărul cu ciudățe- 
nii? am întrebat. 

Animalul n-a răspuns, doar s-a uitat la mine cu ochii lui de 
culoarea ambrei. 

Leii despre care îmi zisese Nubanezul erau bestii maiestuoase, 
lorzi ai câmpiilor. A înțeles de ce oamenii care nu văzuseră așa 
ceva ar putea să lupte. Când vorbeam despre lei, în serile frigu- 
roase în care stăteam pe marginea drumului, îmi jurasem că voi 
cutreiera pe aceleași câmpii arse de soare şi îi voi vedea cu ochii 
mei. Nu mi-i închipuiam în cuști, ogârjiți, plini de purici, lângă 
o capră cu două capete. 

Ușa cuștii se ținea într-un cui și era legată cu sârmă. 

Cu ani în urmă, scosesem un singur ac ca să îl eliberez pe 
Nubanez. Am scos un ac și am luat două vieţi într-o secundă. 

Acel Jorg ar face același lucru. Acel Jorg ar fi scos acul și nu 
s-ar fi gândit o clipă la copiii strânşi în jurul înghițitorului de 
săbii, la viața dansatoarelor şi a acrobaţilor. La localnici sau la 
răzbunarea lui Taproot. Dar nu mai sunt acel Jorg. Nu mai sunt, 
pentru că murim un pic în fiecare zi și renaștem în alți oameni 
mai în vârstă, cu aceleași haine și aceleaşi cicatrici. 

Nu am uitat copiii, dansatorii sau acrobații. Dar am tras acul. 
Fiindcă îmi stă în fire. 

- Pentru Kashta! am zis. 

Am deschis larg ușița şi am plecat. Leul va sta sau va pleca, va 
vâna sau va muri, nu contează, dar măcar avea de ales. Însă eu 
aveam un pod de trecut. 

Am plecat după Serra ca să văd ce stricăciune făcuse Gog. 


Fratele Sim are un aspect plăcut, e frumușel, un pic delicat, 
dar și tăios. Sub vopsele, părul e de un blond care atrage soarele, 
ochii îi sunt albaştri, dacă bea, nu mai știu pe altcineva mai se- 
cretos sub soare, mai secretos în privința părerilor, mai mortal 
într-o clipă liniştită. 

Cu patru ani în urmă 


Când te încumeți spre nord, după râul Rhyme, intri în Tărâmul 
Danezilor, regiuni încă nerevenudicate, de lângă mare, unde pe vre- 
muri vikingii au venit la mal pentru a cuceri ținutul și pentru a se 
stabili printre popoarele care se înclinau în fața toporului. Puţini 
sunt danezii care sd nu pretindă că au sânge de viking, dar nu-ți vine 
a crede decât abia atunci când marea-ți tate calea și începi sd te simţi 
în pielea ta printre oamenii din sdlbâticie și din nordul înghețat. 


Am traversat podul la Remagen, arătându-le drumul cailor, 
căci partea de metal din punte avea găuri pe ici-colo, unele cât 
sulița de late, altele mari cât să înghită un om. Nicăieri nu mân- 
case rugina mai mult metalul argintiu şi nu se ştia cine făcuse 
găurile. Mi-am amintit de țăranul din casa cu pietre de mormânt 
de la Perechaise, care nu putea să citească nici măcar o singură 
legendă de pe ele. Nu ar fi trebuit să pufnesc în râs. Trăim într-o 
lume făcută din mormintele Constructorilor și nu putem citi sau 
înțelege aproape niciun mesaj de pe ele. 

Am plecat din Remagen fără probleme şi am mers călare sus- 
ţinut pe Calea Nordului, ca să nu ne prindă belelele din urmă, 
dacă se țineau după noi. Peste tot, ferme, păduri, sate neatinse de 
război, pământ bun, pe care să mergi cu soarele arzându-ți spatele. 

Mi-am amintit de Ancrath, cu casele galbene, acoperite cu paie, 
cu livezile înflorite, toate atât de fragile, atât de uşor de şters de 
pe fața pământului. 

-Îți mulțumesc, Gog, că n-ai dat foc la prea mult din circ, 
i-am Zis. 

- lartă-mă pentru foc, Jorg, mi-a răspuns din spate. 

- Nu face nimic. Oricum, poveştile pe care o să le spună o să 
atragă și mai mult popor la spectacole. 

- I-ai văzut pe oamenii mici? m-a întrebat Gog. 

- Pe pitici? am întrebat. 

Și-a înfipt ghearele în spatele meu. 

- Oamenii mei mici din flăcări. 

- I-am văzut. Parcă încercau să te tragă în foc. 

- I-a oprit Gorgoth. Nu mi-am dat seama dacă era fericit sau trist. 

- N-ar trebui să te duci. Trebuie să înveți mai multe. Să ştii 
cum să fii în siguranţă. Să ştii că te poți întoarce. De asta mergem 
în Ferrakind. Te poate învăța lucrurile astea. 

- Cred că l-am văzut, a zis Gog. 

La început mi s-a părut că n-aud bine, cu toate bufniturile și 
zgomotele făcute de copite. 

- Pot să mă uit într-un foc şi să văd altul. Chestii din astea. 

A chicotit şi o clipă parcă era William, care râdea în dimineața 
când ne-am suit în trăsură. 

- Te-a văzut? l-am întrebat. 

L-am simţit cum dă din cap în spatele meu. 

- Atunci, să mergem! N-are rost să ne mai ascundem de el. 
Mai bine aflăm ce are de zis. 

Am plecat mai departe și a început să plouă, ca primăvara. 
Ba ploua, ba se oprea, ploaia era rece, venise din senin şi îm- 
prospăta aerul. 

Heimrift e în Danelore, unde călare se ajunge greu din zona 
Rhyme. Am băgat viteză şi am stabilit ritmul, prinşi în valul ce adu- 
cea trezirea la viață a naturii, de parcă am fi adus primăvara cu noi. 

Gorgoth alerga pe lângă mine neobosit, zdrobind pământul 
cu picioarele lui imense, ce păreau aproape copite. Vorbea atât 

de rar, că-ți doreai să deschidă gura, ca şi cum fiecare cuvânt ar fi 
fost nespus de prețios. Judecata-i era adâncă, aşa mi s-a părut, deşi 
nu citise nicio carte niciodată şi nu-l învățase nimeni nimic. 

- De ce pui atâtea întrebări? m-a întrebat odată, în timp ce 
alerga cu braţele mișcându-i-se încontinuu, de parcă ar fi fost 
motorul imens de la York. 

- Viaţa necercetată nu merită trăită, i-am zis. 

- Socrate? 

- De unde naiba știi? 

- De la Jane, mi-a răspuns. 

Am mormăit. Copila aia putea să iasă din holurile întunecate 
ale leucrotelor fără să facă un pas din peşteri. Pășisem pe cărările 
pe care umblase, iar cărările minţii te pot duce oriunde. 

- Ce a însemnat pentru tine? l-am întrebat. 

- Era sora mea mai mare. Doar noi doi am supraviețuit din 
neamul mamei. Ceilalți... s-a uitat la Gog. Ceilalți au fost prea 
puternici. 

- Şi ea a fost călită prin foc? Mi-am amintit eu de focul-fan- 
tomă care dansa prin ea. 

- Călită prin foc, lumină și minte. 

Privirea lui Gorgoth, fixată pe mine, s-a îngustat. Jane a murit 
din cauza faptelor mele, pentru că nu mi-a păsat de crapă sau nu. 
Muntele Honas s-a prăbuşit pe Jane şi pe necromant. Și a supra- 
viețuit cine nu trebuia. Încă îi rămăsesem dator Chellei pentru 
Nubanez și alți Fraţi, dar, și cu toată setea de răzbunare, tot n-aş 
fi făcut săpături în pământul pârjolit din Gelleth ca s-o caut pe ea. 

- Fir-ar să fie! 

Brusc, mi-am dat seama că ar fi trebuit să îl întreb pe Taproot 
de Regele Mort. Atracţiile circului însă mă făcuseră să uit de el. 
Cum peste douăsprezece capete tăiate rostiseră numele Regelui 
Mort, rumegușul și vopseaua chiar aveau putere, e limpede. 

Gorgoth a întors capul, dar nu a întrebat. 

- Cine e Regele Mort? l-am întrebat eu. 

Avusese multe confruntări cu necromanții și cine să ştie mai 
bine decât ei despre cineva care vorbește prin cadavre? 

- Nu ştiu cine e, mi-a zis Gorgoth fără a se opri din alergat. 
Pot să-ți spun ce e. 

- Da? 

- O nouă putere, născută în zonele secate din spatele vălului, în 
ținuturile moarte. Le vorbeşte celor care îşi iau puterile de acolo. 

- A vorbit cu Chella? l-am întrebat. 

- Cu toți necromanții, a dat el din cap. Nu au vrut să asculte, 
dar i-a forțat. 

- Cum? 

Chella mi se părea greu de constrâns. 

- Prin frică. 

M-am rezemat în șa și m-am gândit. Gorgoth alerga în tăcere, 
la unison cu galopul lui Brath şi multă vreme am crezut că n-o să 
mai zică nimic. Dar pe urmă a spus aşa: 

- Regele Mort vorbeşte cu toți care trec de moarte. 

- Și ce să fac când vorbeşte cu tine? 

- Fugi. 

Sora lui Gorgoth îmi dăduse odată același sfat. M-am hotărât 
să-l urmez de data asta. 


Am ajuns la timp și în fiecare seară m-am luptat cu Makin, tot 
timpul învățând câte ceva şi arătându-i și eu, la rândul meu, câte 
un truc. L-am învăţat un giumbușluc nou în prima zi când ne-am 
cunoscut și antrenam paji la Castelul Înalt. Însă de-atunci rolurile 
se cam inversaseră. Cu timpul, Makin nu mai era salvatorul meu 
trimis de tata să mă găsească, ci discipolul meu şi de când se ho- 
tărâse să mă urmeze mă învățase câte ceva. Nu din cărți sau din 
hărți, ca tutorele Lundist, ci în stilul viclean și indirect al 
Nubanezului, metoda aceea care îţi intră pe sub piele şi te schimbă 
încetișor prin puterea exemplului. 


La patru zile după ce părăsisem Remagen ne-a prins o furtună 
în câmpie, o vijelie rece şi crudă cum numai primăvara poate 
aduce. Biciuiţi de ploaie, ne-am făcut loc spre orașul Nesfârşit pe 
drumuri care deveniseră pârâuri umflate. Sigur există vreun lord 

care pretinde că Nesfârşitul e al lui, dar oamenii pe care i-a pus 
să aibă grijă de el găsiseră lucruri mai bune de păzit în noaptea 
aia. Ne-am deplasat cu grijă de el, cu zalele zuruind pe strada 
principală pietruită şi am găsit un grajd luminat de un singur fe- 
linar atârnat în spatele torentului ce se revărsa din streaşină. 
Grăjdarul i-a lăsat pe Gog şi pe Gorgoth să stea cu caii. Ar fi o 
invitație la măcel să-i ia pe cei doi printre oamenii din Nesfârșit. 

-În zori plecăm, i-am zis grăjdarului, un flăcău slab, cu fața 
brăzdată de pojar, însă doar pe un obraz, de parcă boala nu găsise 
susținere în stânga. Dacă mă întorc și văd oameni care se holbează 
la monștrii mei, îl pun pe ăla mare să-ți rupă picioarele. Ai înțeles? 

A înțeles. 

Ne-am dat jos mantiile jilave într-o tavernă fără nume și am 
stat lângă un şemineu rece, iar o servitoare ne-a adus bere. În 
local erau oameni uzi şi transpirați, majoritatea tăietori de lemne, 
unii duhneau a băutură, alții doar puțeau. Am atras privirile - 
cele mai multe ostile —, dar niciuna care să reziste mult când îi 
priveam în ochi. 

Sim avea harpa cu el, cam veche, dar bună, furată dintr-o casă 
foarte bogată pe vremuri. O scosese din desagă și o dezvelise cu 
grija pe care o avea de obicei pentru arme. Când au venit băutu- 
rile, a început să cânte. Avea degete pricepute, care se mișcau iute, 
iar notele se succedau cu repeziciune ca să creeze un şuvoi. 

Până să mă bag în pat la hanul de peste drum, furtuna trecuse. 
Sim și Makin îi făcuseră pe localnici să răcnească pe acordurile 
din Zece regi, iar vocea lui Sim, înaltă şi limpede, m-a urmat pe 
ușă, ridicându-se peste refrenul mai grav, interpretat baritonal de 
Makin. De la fereastră am auzit bucăţi din Domnița neserioasă 
când îmi trăgeam plapuma pe mine şi lăsam puricii să se așeze. 
Cel puţin, era uscat. Am adormit în sunetele discrete ale poeziei 
absurde Placinta americană. 

M-am trezit mai târziu în liniștea nopții, încă prins în mrejele 
cântecului, deși totul era cufundat în tăcere, doar că sforăiau frații. 

Chevylevy era uscat. 

Razele lunii intrau în cameră și ele mi-au luminat două siluete 
în prag, una sprijinindu-se de cealaltă. Makin s-a oprit ca să în- 
chidă ușa după el. Sim venea şchiopătând. 

- Probleme? m-am ridicat eu în capul oaselor, cu berea încă 
învârtindu-mi-se în cap. 

Vai, vai, plăcinta americană. 

Nu-mi dădeam seama exact de ce doi frați beţi, care veneau 
împleticindu-se, erau motiv de pericol, dar știam că așa era. 

Makin s-a întors, dând acoperitoarea de pe felinarul pe care îl 
adusese cu el. 

- L-am găsit pe stradă. L-am lăsat acu’ o oră cu cinci localnici, 
era ultimul în tavernă. 

Sim a ridicat privirea. Îl bătuseră măr, avea buza ruptă și um- 
flată, un dinte ciobit și un ochi plin de sânge. După cum se mișca, 
m-am gândit că o să facă pipi cu sânge o săptămână. De fapt mi-am 
dat seama că suferise răni mai grave. 

- Frate, mi-au luat harpa. 

Mi-a arătat mâinile goale. 'Trecuse ceva vreme de când nu-mi 
mai spusese așa. Mă întrebam ce altceva mai furaseră. 

I-am dat una-n cap lui Rike. 

- Scularea! 

Kent și Grumlow se ridicau deja de pe jos. 

- Scularea! am zis din nou. 

- Probleme? a întrebat Kent, repetând întrebarea. 

Stătea nemișcat în întuneric, cu razele lunii făcându-i ochii 
două puncte negre. Kent cel Roșu era mereu pregătit pentru be- 
lele, deşi nu o căuta niciodată cu lumânarea. 

Grumlow şi-a recăpătat echilibrul și l-a luat de braț pe Sim. 
Băiatul s-a tras, dar Grumlow l-a prins mai tare şi l-a dus la fereastră. 

- Makin, adu felinarul! Trebuie nişte copci. 

- Erau cinci? am întrebat. 

Sim a dat din cap când a trecut pe lângă mine. 

-~ Nu pot să las lucrurile așa, am răspuns. 

Makin a lăsat felinarul să cadă câțiva centimetri când a auzit. 


- Jorg... 

- Au luat harpa. Asta e o jignire pentru Frăţie. Am pus înainte 

mândria Frăției: Sim s-ar rușina, dacă aş zice că o fac pentru el. 
Makin a dat din umeri. 

- Sim l-a tăiat pe unul cel puţin. Sunt urme de sânge pe stradă. 

- Erau înarmaţi? am întrebat. Cunoaşte-ţi dușmanul. 

Makin a dat din cap că nu. 

- Doar pumnale. Poate că acum au şi topoare. Și ăla scund 
avea un arc. Spunea că îi place să vâneze. 

Vai, vai. 

Am aruncat păturile spre Rike și m-am dus la ușă. 

- Să mergem! Frate Sim, vino să vezi și tu! 

L-am lăsat pe Rike să iasă primul pe stradă și l-am urmat, ui- 
tându-mă la ferestrele întunecate, la acoperișuri. Makin a găsit 
stropii de sânge, negri în lumina rece a lunii, şi m-am dus și eu, am 
trecut de biserică, de fântână, până la aleea dintre tăbăcărie și graj- 
duri. Gorgoth sforăia înăuntru mai ceva decât sforăie caii. Am 
trecut de o magazie, de un zid jos, apoi am ajuns într-o pajiște 
dintre oraș și pădure. Ne-am așezat cu spatele la un hambar, ultima 
clădire înainte de pădure. Nimeni nu trebuia să ştie - dacă inami- 
cul are arc, stai cu spatele la o clădire ca să nu te dea de gol lumina. 

- Sunt în pădure, a zis Grumlow. 

- N-o să fie departe. 

Makin a pus felinarul Într-o parte, cu lumina ascunsă. 

- De ce nu? a întrebat Grumlow, uitându-se la şirul întunecat 
de copaci. 

- Luna nu ajunge acolo. Nu e un loc unde să cutreieri orbește. 

Apoi am ridicat tonul suficient de mult ca să mă audă cei 
din pădure. 

- De ce nu ieşiţi? Vrem doar să vorbim. 

O săgeată s-a înfipt în peretele hambarului, la câțiva metri de 
capul meu, după care s-a auzit un hohot de râs. 

- Trimite-o pe prietena ta după noi, dacă mai vrea! 

Grumlow a făcut un pas în față, dar nu era netot să mai facă 
unul. Însă Rike a făcut doi pași şi ar mai fi continuat, dacă nu l-aş 
fi strigat pe nume. Era fratele lui Rike, Price, care cu multă vreme 


REGELE SPINILOR 153 


în urmă-l luase pe Tânărul Sim, pe-atunci mic, din bordelul din 
Belpan. Fraţii nu mi-au zis de ce alesese doar un copil să salveze 
şi pe restul îi măcelărise, împreună cu prostituatele bătrâne şi cu 
stăpânul lor, dar pentru Rike contase. Şi iată dovada că, deşi 
Dumnezeu modelează lutul și ne face vânjoși pe unii, pe unii 
puternici, pe alții arătoși, sufletul ni-l făurim noi din lucruri pros- 
teşti, ușor de stricat, fragile: spinii, câinele, speranța că Katherine 
o să mă facă mai bine decât sunt. Chiar şi dorințele clare ale lui 
Rike proveneau din lipsurile pe care probabil că şi le amintea doar 
în vis. Cu toții eram zdrobiţi, frânturi ciudate de experienţe în- 
fășurate bine, ca să arătăm lumii un chip de apărat. Și suntem 
oameni pentru că uneori cedăm. Și atunci suntem mai aproape 
de zei decât credem. I-am spus lui Rike că n-are rost, dar nicio 
parte din mine nu voia să intre în pădurea aia. 

- O lăsăm pe dimineaţă, a sugerat Makin. 

Nu-mi plăcea să recunosc, dar avea dreptate. Așa aș fi lăsat 
lucrurile, însă l-am văzut pe Gorgoth venind pe aleea de lângă 
hambar. Ce amestec de istețime și prostie avea în el! Era o țintă 
bună şi mare, cu luna strălucindu-i în spate. Am auzit șuieratul 
unei săgeți și apoi mormăitul lui adânc. 

- Aici, idiotule! i-am strigat și a venit cu greu spre mine, Gog 
luând-o la goană printre picioarele lui. 

Makin a ridicat felinarul, dar nu l-am lăsat să dea jos acoperitoarea. 

- N-a murit. Poate aștepta. 

- O săgeată nu ajunge, a bombănit Rike. 

Chiar și așa, lumina strălucea şi vedeam capătul săgeții ieşind 
din umărul lui Gorgoth, cu vârful înfipt doar cu câțiva centime- 
tri, de parcă pielea leucrotei ar fi fost din stejar. 

- Makin! Am zis că nu... 

Dar nu era Makin. Lumina era din ochii lui Gog, fierbinte şi 
galbenă. 

I-aş fi putut replica lui Gog că nu trebuie, l-aș fi pus la colț și 
m-aș fi ocupat de tăietorii de lemne până dimineață, dar focul care 
ardea în Gog când l-a văzut pe Gorgoth rănit evoca un foc mai 
rece, care mă mistuise pe mine când îl văzusem pe Sim că intră 

șchiopătând pe ușă. Mă obosisem să spun nu. În schimb, l-am luat 
de mână pe Gog, deşi fantomele flăcărilor i se profilau pe piele. 

S-a uitat la mine și avea ochii albi ca stelele. 

- Să ardă toți! i-am zis. 

Ceva fierbinte m-a străbătut în sus, pe braţe, de-a lungul co- 
loanei, fierbinte ca o promisiune, furie lichidă ce se dezlănțuia. 

- Ce se găteşte? 

Replica acidă s-a auzit dinspre copaci, undeva după un staul 
vechi și dărăpănat. 

Gog şi cu mine am mers încet în direcția sunetului. Pământul 
sfârâia acolo unde picioarele-i goale atingeau iarba udă. 

- Ce naiba? 

Glasurile se auzeau îngrijorate în întunericul pădurii. O să- 
geată a zburat în noapte, departe de țintă, copilul strălucitor fiind 
o ţintă derutantă, păcălind ochiul. 

N-am mers nici zece metri, că am auzit șuieratul, o mie de 
şerpi şuierau în întuneric... sau poate că era doar aburul ce ieșea 
din copaci când seva începe să fiarbă. Un hohot de râs a ieșit din 
mine la fel, ca un val de căldură. Furia mi-a luat foc, devenind 
prea mare pentru trupul meu, detașându-se de bărbații care l-au 
bătut pe Sim şi devenind un ţel în sine, care mistuia tot, un extaz 
minunat de furie. 

O flacără s-a ridicat din Gog şi m-a străbătut ca un val cald. În 
pădure a explodat primul copac, iar bucăţile lui luau foc când 
dădeau de aer. Focul se înălța din trunchiurile intacte, ridicân- 
du-se spre frunziș, făcând din fiecare frunză o umbră de moment. 
Și mai mulți copaci au explodat, apoi tot mai mulți, până când 
totul a devenit un zgomot continuu. Staulul a luat foc, deși era 
la douăzeci de metri de cea mai apropiată flacără. 

O parte din el s-a prefăcut într-un foc portocaliu lichid. Am 
văzut un arcaș fugind de la marginea pădurii cu hainele în flăcări. 
Apoi torțele umane se împleticeau și cădeau. 

Fraţilor, puterea asta e un drog. O bucurie mai mare decât 
semințele de mac, o bucurie care te golește. Dacă Gorgoth nu 
m-ar fi dat în lături și nu l-ar fi înșfăcat pe Gog, niciunul dintre 

noi nu s-ar fi oprit până n-ar mai fi rămas niciun copac, nicio 
scândură sau nicio grindă din Nesfârşit. Poate nici atunci. 

Zorii ne-au găsit în iarba udă din spatele hambarului, iar pădu- 
rea era ca o gaură fumegândă în fața ochilor noștri, pe hectare 
întregi. Gog s-a dus să vâneze printre tăciuni şi s-a întors cu o în- 
câlceală de strune - era harpa lui Sim, care se deformase de la 
căldură. Le-a luat cu un zâmbet ciudat, strâmb de la bătaia încasată. 

- Gog, îţi mulțumesc. 

Le-a ridicat și le-a mișcat, scoțând un zgomot. Un cântec mai 
simplu, dar tot gingaș. 

Și cu asta am plecat din Nesfârșit. 


Văzusem fumul cu multe zile înainte să ajungem la destina- 
ție, aflându-ne la granița regatelor teutone. Un stâlp cenușiu se 
întindea până la munți și mai sus, de parcă Satana ar fi încercat 
să scoată îngerii din rai. 

Kent cel Roşu a devenit curios. 

- Ce e un vulcan, Jorg? 

- Sângerează pământul. 

Sim şi Grumlow au venit mai aproape ca să audă. 

- Sângele clocotește, a continuat. Rocă topită ca plumbul topit 
pentru asediu, turnat roşu și lichid din adâncuri. 

- Era o întrebare serioasă, a întors calul Kent, părând rușinat. 

După câteva zile, simțeam miros de sulf în aer. Din loc în loc 
era un praf negru şi fin pe frunzele ce se desfăceau şi pâlcuri de 
copaci erau morţi, hectare întregi de pomi maronii, așteptând 
focul verii. 

Ştii că intri în Danelore după pietrele trolilor. Le vezi la 
răscruci, lângă pâraie, apoi în cercuri, pe dealuri. Blocuri de pia- 
tră mari, aşezate cu rune vechi, ce amintesc de zeii morți, de 
ciocanul tunetului și de bătrânul chior care a văzut tot și a spus 
puţin. Localnicii, zice-se, aleg o piatră deasupra alteia pentru pie- 
trele trolilor fiindcă văd urnele de trol în unele, dar nu şi în ur- 
mătoarea. Tot ce pot spune e că trolii trebuie să arate ca niște 
bucăți de piatră, în cazul ăsta. 

Nu văzuserăm atâtea pietre de troli înainte ca un călăreț să ni 
se alăture pe drum. Venea în galop de la miazăzi și când ne-a prins 
din urmă a încetinit. 

- Bine v-am găsit! a strigat, ridicându-se în şa. 

Era localnic, avea părul împletit în două cozi, fiecare vârf era 
într-un înveliș pe care erau desenați șerpi, purta un coif rotund, 
din fier şi avea o mustață sub care răsărea o barbă scurtă. 

- Bine v-am găsit! i-am răspuns când a ajuns în faţa coloanei. 

Avea un arc în spate și un topor legat de desagi, un cuțit la 
şold, cu un mâner lustruit, din os. L-a ocolit cu grijă pe Gorgoth. 

- Ar trebui să mă urmezi, a zis. 

- De ce? 

- Stăpânul meu, Maladon, vrea să te vadă. Şi-ar fi mai ușor așa, 
nu? mi-a zâmbit el larg. Apropo, eu sunt Sindri. 

- Arată-ne drumul! 

Poate că un grup de războinici se uita la noi din pădure sau, 
Chiar dacă nu, Sindri merita recompensat pentru curajul lui. 

L-am urmat câțiva kilometri pe o potecă din ce în ce mai 
aglomerată, plină de căruțe, oameni pe jos sau călare. Uneori 
auzeam câte un mormăit în depărtare, nu chiar ca al leului ținut 
de Taproot în cușcă, iar pământul se cutremura. 

Sindri ne-a purtat pe lângă două sate cenușii și la marginea 
unui lac îngust. Când munţii se cutremurau, apa clipocea de la 
un mal la altul. Fortăreaţa de la capătul îndepărtat părea făcută 
din lemne și verdeață şi se vedea doar câte un bloc de piatră dea- 
supra fundației. 

- E marele castel al Ducelui de Danelore, a zis Sindri. Alaric 
Maladon, al douăzeci şi şaptelea la tron. 

Rike a pufnit în spatele meu. Nu m-am obosit să-i zic să tacă. 
În creier îmi șoptea o voce, un geamăt scăzut sau un urlet... un 
chip de piatră mi-a trecut în dreptul ochilor, un chip de gargui. 

Se strânseseră oameni în fața castelului, unii la muncă, alții se 
pregăteau să patruleze, fiecare înarmat cu topor și suliță, ducând 
un scut mare și rotund, din lemn pictat şi piele. Grăjdarii au venit 

să ne ia caii. Ca de obicei, Gorgoth a atras toate privirile. Când 
am trecut, am auzit pe unii şoptind: 

- E neam cu Grendel. 

Sindri ne-a dus până la treptele dinspre intrarea în castel. Tot 
locul avea ceva trist. Praful negru acoperea tot cu o peliculă fină. 
Îți gâdila gâtul ca o pană. Caii de patrulă păreau slabi și neîngrijiți. 

- Ducele vrea să ne vadă așa murdari cum suntem, abia sosiți? 
l-am întrebat, sperând la ceva apă caldă și la un scaun, după atâta 
timp de stat în șa. 

Ar fi fost excelent dacă am fi avut un răgaz. Voiam să-mi 
amintesc de unde știam numele. 

Sindri a zâmbit larg. În ciuda bărbii, nu era mult mai mare 
decât mine. 

- Ducele nu prea le are cu politeţurile. Nu suntem prea împo- 
poțonaţi aici, în nord. Vara e prea scurtă. 

Am dat din umeri şi am urcat scările. Doi războinici masivi 
flancau poarta, cu mâinile pe topoarele cu două capete, ale căror 
lame de fier se sprijineau de podeaua dintre picioarele lor. 

- Doi ar trebui să fie de ajuns, a zis Sindri. 

Nu costă nimic să ai încredere în cineva, mai ales când nu ai 
deloc de ales. 

- Makin, am zis. 

Makin şi cu mine l-am urmat pe Sindri în întunericul şi în 
fumul din sala mare. Nu era nimeni acolo, erau doar mese din 
lemn închis la culoare şi lustruit, plus o carafă lăsată acolo şi un 
os. Mirosul de lemn şi de bere mai temperau duhoarea de câine 
şi transpirație. 

În capătul îndepărtat, pe un podium în blană, într-un scaun 
înalt, de stejar, ne aștepta cineva. Sindri ne-a condus. Pe drum, 
am atins masa, simțind lemnul neted. 

- Jorg și Makin, i s-a adresat Sindri stăpânului. Duce Alaric, 
i-am găsit îndreptându-se spre nord, pe drumul tău. 

- Bine aţi venit în nord! a zis Ducele. 

Eu doar m-am uitat la el. Era un om masiv, cu părul blond-alb 
și cu o barbă până la piept. 

Tăcerea s-a prelungit. 

- Au un monstru cu ei, a adăugat Sindri rușinat. Un trol sau 
ceva înrudit cu Grendel, mare cât să gâtuie un cal. 

În mintea mea urla un gargui. 

- Ai adus un glob de zăpadă, am zis. 

Ducele s-a încruntat. 

- Te cunosc, băiete? 

- Ai adus un glob de zăpadă, o jucărie străveche. Și l-am spart. 

Fusese un dar rar, avea să-și aducă aminte de glob şi poate și 
de lăcomia cu care un băiețel îl fixase cu privirea. 

- Ancrath? s-a încruntat şi mai mult Ducele. Jorg Ancrath? 

- Unul şi același, am făcut eu o plecăciune. 

- A trecut ceva vreme, tinere Jorg. 

Alaric a bătut din picior şi câțiva războinici au intrat în sală 
dintr-o odaie din spate. 

- Am auzit tot soiul de poveşti despre tine. Îți mulțumesc că 
nu mi-ai ucis fiul cel netot, a arătat spre Sindri. 

- Sunt sigur că poveștile sunt exagerate, am zis. Nu sunt violent. 

Makin a trebuit să-și acopere gura cu mâna, Sindri s-a încrun- 
tat, uitându-se rapid de la mine la Makin și apoi din nou la Duce. 

- Şi ce te aduce aici, Jorg de Ancrath? a întrebat cel din urmă. 

Nu pierdea vremea, nu ne oferea vin sau bere, sau daruri. 

- Aș vrea nişte prieteni în nord, i-am zis. 

Nu mă gândisem la asta, dar uneori îmi place cineva imediat 
cum îl văd. Îmi plăcuse Alaric Maladon cu opt ani în urmă, când 
îi adusese mamei un dar. Imi plăcea și acum. 

- Se pare că aici s-a sărit peste o recoltă sau două. Poate ai 
nevoie de un prieten în sud? 

- Vorbeşti aşa, pe șleau? 

Îi vedeam zâmbetul larg prin barbă. 

- Unde-ţi sunt cântecul din sud şi dansul? Nu tu un „rogu-vă“, 
nu tu un „sănătate“? 

- Cred că am scăpat de politeţuri pe drum. 

- Aşadar ce vrei, de fapt, Jorg de Ancrath? m-a întrebat Alaric. 
N-ai călătorit sute de kilometri ca să înveți dansul toporului. 

- Poate că am vrut doar să văd vikingii. Dar, rogu-vă, ce nă- 
păstuieşte pământul? Vă implor! 

- Vikingii adevărați, a râs el sănătos, au sare în barbă și gheață în 
blană. Ni se spune fit-firar, oameni ai uscatului, şi nu prea ne îndră- 
gesc. Strămoșii mei au venit aici de mult, Jorg. Aș fi vrut să stea pe 
la malul mării. N-am eu sare în barbă, dar e în sânge. Am gustat-o. 

A bătut din nou din picior şi o femeie zdravănă, cu păr cârli- 
onțat a adus bere,-un corn pentru el şi două carafe pentru noi. 

- Când o să mă îngroape - a reluat -, fiu-meu va trebui să 
cumpere barca, să navigheze şi s-o aducă din Osheim. Vecinul 
meu a pus localnicii să i-o construiască. S-ar fi scufundat până să 
iasă din port, dacă ar fi văzut vreodată oceanul. 

Am băut berea cam amară și sărată, de parcă totul trebuia să 
le amintească de mările pierdute. Am pus carafa pe masă şi pă- 
mântul s-a cutremurat și mai tare, de parcă ar fi fost vina mea. 
Praful a căzut de pe grindă, luminat de razele soarelui ce intrau 
pe ferestrele înalte. 

- Dacă nu poți îmblânzi vulcanii, Jorg, nu prea ai ce să faci 
pentru Maladon, mi-a zis Alaric. 

- Nu-i poate adormi Ferrakind pentru tine? l-am întrebat. 

Citisem că vulcanii dorm uneori o viață de om, alteori mai mult. 

Alaric a ridicat o sprânceană stufoasă. În spatele nostru, 
Sindri râdea. 

- Ferrakind îi întărâtă, a zis. Putrezi-i-ar oasele! 

— Şi l-ai lăsat să trăiască, l-am întrebat. 

Ducele de Maladon s-a uitat la cămin de parcă ar fi stat un 
inamic pe vine prin cenușă. 

- N-ai cum să ucizi un vrăjitor al focului, nu unul adevărat. E 
ca incendiul vara, în pădure. Dacă stingi flăcările, răsar din nou 
din pământul fierbinte. 

- De ce o face? 

Am dat pe gât ultima picătură de bere sărată şi m-am strâmbat. 
Era aproape la fel de proastă ca absintul. 

- Așa e firea lui, a dat din umeri Amaric. Când oamenii se uită 
prea mult în foc, şi el se uită înapoi. Mistuie ce îi face oameni. 

Cred că vorbeşte cu jötnar în spatele flăcărilor. Vrea să aducă un 
al doilea Ragnarök. 

- Și o să-l lași? l-am întrebat. 

Nu prea-mi păsa de jötnar şi nici de alt spirit. 

- Dacă treci de orice, fie foc, cer sau moarte, găseşti creaturile 
care au sălășluit întotdeauna acolo. Spune-le cum vrei. 

Am auzit că nu există problemă pe care danezul să n-o rezolve 
cu toporul. E periculos să pui sub semnul întrebării curajul unui 
bărbat în castelul lui, mai ales al unui viking, însă locul acesta 
trebuia să se trezească la realitate. 

- Jorg, vezi-l înainte să ne judeci! mi-a zis Alaric și a sorbit 
din bere. 

Mă așteptasem la un răspuns mai înflăcărat, poate la unul vi- 
olent. Ducele părea istovit, de parcă ceva se stinsese în ființa lui. 

- De fapt, am venit să-l întâlnesc. 

- Te duc eu, mi-a zis Sindri fără ezitare. 

- Nu, a izbucnit tatăl lui la fel de iute. 

- Duce Maladon, câți fii ai? l-am întrebat. 

- Uite-l în fața ta! a arătat Alaric spre Sindri. Am avut patru. 
Primii trei au ars în Heimrift. Jorg Ancrath, ar trebui să te duci 
acasă. Aici, în munți, nu e nimic pentru tine. 

Cu patru ani în urmă 


Sindri ne-a prins din urmă înainte să ne îndepărtăm cinci mile 
de castelul tatălui său. Îl lăsasem pe Makin cu Ducele Alaric. 
Makin ştia să găsească lucruri în comun cu oamenii și să clădească 
prietenii. L-am lăsat și pe Rike, pentru că s-ar fi plâns că trebuie 
să urce pe munte şi, dacă cineva trebuia să le arate danezilor ce 
înseamnă un spirit înfuriat, atunci Rike era acela. L-am lăsat şi pe 
Kent cel Roşu datorită sângelui său nordic din partea tatălui și 
pentru că voia să i se facă un topor strașnic. 

— Bine te-am găsit! i-am zis când Sindri a apărut călare printre pini. 

Era limpede că va veni în galop. Ne-a găsit când lăsam în urmă 
pantele mai domoale și pădurea deasă. 

- Ai nevoie de mine, mi-a spus. Știu munții ăștia. 

- Chiar avem nevoie de tine. 

Sindri a zâmbit larg. Şi-a dat jos coiful şi şi-a şters sudoarea de 
pe frunte. 

- Se zice că ai nimicit jumătate de Gellerh. 

Nu părea convins. 

- Mai degrabă o cincime, am răspuns. Legendele cresc pe mă- 
sură ce se povestesc. 

— Câţi ani ai? s-a încruntat Sindri. 

I-am simţit pe frați cum se crispează. Poate fi supărător să ai ală- 
turi oameni care cred că o să ucizi pe cineva care se uită urât la tine. 

- Sunt suficient de mare să mă joc cu focul, i-am zis, apoi i-am 
arătat cel mai înalt munte din față. E un vulcan. Fumul îl dă de 
gol. Dar restul? 

- Ăla-i Lorgholt. Ceilalţi trei au vorbit în timpul vieții mele. 
Loki, Minrhir și Vallas, i-a arătat eu unul câte unul. 

Vallas avea câteva rotocoale de fum și abur care se ridicau de 
pe flancul de vest. 

- Încă din cele mai vechi scrieri se spune că Halradra era tatăl 
şi ceilalți patru erau fiii lui, a arătat Sindri baza Halradra. Dar 
doarme de secole. 

- Atunci, să mergem acolo! i-am sugerat. Aş vrea să văd un 
uriaş care doarme înainte să înțep unul treaz. 

- Jorg, nu sunt oameni, mă lămurise Makin înainte să plecăm. 
Nu sunt dușmani, nu te poți lupta cu ei. 

Habar n-aveam ce-am putea obține cutreierând ţinutul. Nici 
eu, dar întotdeauna merită să arunci o privire. Dacă mă gândesc 
la victoriile mele, adesea am izbândit pentru că am pus la un loc 
două fapte fără nicio legătură între ele şi am făcut o armă. Am 
distrus Gelleth cu două fapte care, așezate una peste alta, creau 
ceva periculos. Așa e și cu armele Constructorilor, două părți de 
magie, inofensive, dacă le iei separat, dar, dacă le uneşti, formând 
o masă critică. 

Halradra nu e la fel de înalt ca fiii lui, dar nu e scund. Pantele 
mai domoale sunt îndulcite de trecerea anilor, în general e pietriș 
negru, care scrâșneşte sub copitele cailor, pietrele sunt putrede și 
ți se fărâmițează în mâini, iar focul nu mai e de mult şi nu mai 
simți deloc mirosul. Prin cenușă şi piatră ciobită au crescut multe 
plante, Chamaenerion angustifolium, cum scrie în tomurile ma- 
estrului Lundist. Prima care răsărise după foc. Nici măcar după 
patru sute de ani nimic nu mai voia să străpungă nisipul negru. 

- Vezi? mi-a mormăit Gorgoth în dreptul umărului, vocea 
groasă luându-mă prin surprindere, ca de fiecare dată. 

- Dacă te referi la munţi, da, îi văd. Altfel, nu. 

Mi-a arătat cu un deget gros aproape cât antebraţul lui Gog. 

- Peşteri. 

Nu le vedeam încă, dar apoi le-am văzut. Erau la baza unei 
pante abrupte. Nu foarte diferite de vechea casă a lui Gorgoth, 
de sub Muntele Honas. 

- Da. Sunt. 

Gorgoth ar trebui să se ţină de cuvintele alea preţioase câteo- 
dată, m-am gândit. 

Am continuat. Mai sus e foarte abrupt și periculos pentru cai, 
așa că i-am lăsat cu Sim și Grumlow. Am continuat, deci, pe jos, 
mișcându-ne cu greu printr-un strat subțire de zăpadă înghețată. 
Vârfurile fiilor lui Halradra păreau ciuntite, crestate, făurite prin 
violență. Bătrânul putea trece drept un munte normal, craterul 
ghicindu-se doar când te caţări, ajungi în văi năpădite de zăpadă 
şi vezi brusc lacul așternut în fața ta. 

- Acum eşti mulțumit? 

Sindri urca lângă mine și a găsit un loc înalt, unde vântul 
spulberase zăpada de pe o piatră. În ciuda tonului, părea fericit. 

- E o privelişte superbă, nu? 

Gorgoth a escaladat cu Gog pe umăr. 

- Îmi place muntele ăsta, a zis Gog. Are suflet. 

- Lacul e de un albastru ciudat, am remarcat. E contaminată apa? 

- E gheaţă, a zis Sindru. Apa se topeşte la un metru în sus și 
cade de pe panta craterului. Lacul e înghețat dedesubt tot anul. 

- Ei, asta e ceva. 

Și aveam două fapte. Ne-am așezat pe niște pietre de sub mar- 
ginea craterului și ne-am uitat la albastrul ciudat al apei în timp 
ce mâncam ceva rece din bucătăria lui Alaric. 

- Gog, ce fel de inimă are muntele? 

Aruncam oase de pui pe cărare și îmi lingeam grăsimea rămasă 
pe degete. El s-a oprit şi şi-a închis ochii ca să se gândească. 

- Bătrână, înceată, caldă. 

- Bate? l-am întrebat. 

- De patru ori, a zis Gog. 

- De când urcăm? 

- De când am văzut fumul, când veneam călare dinspre pod, 
a zis Gog. 

- Uite un vultur! a arătat Row spre cerul cețos și albastru şi 
s-a întins după arc. 

- Row, ai o privire ageră, ca de obicei, l-am apucat eu de braţ. 
Lasă pasărea să zboare! 

- Aşadar, a zis Sindri ghemuit, cu cozile fluturând în vânt, ce 
urmează? 

- Aş vrea să văd peșterile, am răspuns eu. 

Observaţia lui Gorgoth mi se părea brusc mai importantă. 
Chiar prețioasă. 

Am început să coborâm, ceea ce era mai greu decât să urci, de 
parcă Halradra ar fi vrut să ne țină în gheare. Pietrele parcă se 
fărâmiţau sub fiecare pas greoi, iar gheața parcă voia să te ajute să 
aluneci. L-am prins pe Sindri de cot o dată, când i-a fugit pămân- 
tul sub călcâi. 

- Mulţam, mi-a zis. 

- Alaric n-ar vrea să mai piardă un fiu aici, a zis Sindri râzând. 

- M-aș fi oprit la baza muntelui. 

Apoi a urmat Gorgoth, care distrugea punctele de sprijin la 
fiecare pas; Gog cobora singur, ca să nu rişte să fie zdrobit, dacă 
uriașul avea să cadă. 

l-am găsit pe Sim și Grumlow împărțind o pipă, întinși pe 
pietre, la lumina soarelui, fără nicio grijă. 


Apropiindu-ne, peșterile deveneau şi mai greu de văzut. 
Peşterile întunecate pe o stâncă întunecată, iar înăuntru beznă. 
Am văzut trei intrări, una mare cât să creşti un stejar. 

- Ceva trăieşte aici, a zis Gorgoth. 

M-am uitat după semne, oase sau balegă la gura peşterii. 

- Nu-i nimic. Ce te face să fii așa de sigur? 

Gorgoth nu avea o față tare expresivă, însă ridurile și crestă- 
turile i s-au mișcat atât cât să-i arate cuiva care se uită atent că îl 
nedumereşte ceva. 

- Auz ascuțit și ochi ageri. Nu aud nimic. Doar vântul. 

M-am oprit, am închis ochii, ca pe vremea când Lundist mă 
învăța lucruri, şi am lăsat vântul să bată. Sunetele muntelui mă 
răscoleau. Am numărat bătăile inimii şi respirația. Nimic. 

- Îi aud, a zis Gorgoth. 

- Atunci, să călcăm cu grijă! am zis. Frate Row, e timpul să 
scoţi arcul. Bine că n-ai irosit o săgeată pe pasărea aia! 

Am priponit caii și ne-am pregătit. Am luat sabia. Sindri şi-a 
luat toporul din spate - era o armă bună, cu volute argintii pe 
lamă, înainte de tăiș. Și ne-am apropiat mai mult. Eu eram în față, 
venind din direcția vântului, un vechi obicei de-al meu, care ne 
costa o oră să parcurgem pante. La cincizeci de metri distanță, 
vântul ne-a adus mirosul celor de dinăuntru, parcă miros de ani- 
mal, vag, dar puternic. 

- Prietenii noștri țin pragul curat. Nici urmă de urși sau pume. 
Îi mai auzi, Gorgoth? 

A dat din cap că da. 

- Vorbesc de mâncare și bătălii. 

- Ce ciudat! am zis. 

Nu auzeam nimic. 

Am intrat cu pași mici în peștera mare, flancată de două guri 
mai mici și de câteva spărturi prin care un om putea să cadă. Stând 
acum în fața peşterii, mi se părea imposibil să o fi ratat de pe 

A 
potecă. În afară de un os rupt, prins între două pietre, nu era 
niciun semn că ar locui cineva. Doar duhoarea. 

Gorgoth a intrat primul. Avea un bici la cingătoare, trei lanțuri 
groase, cu un mâner de lemn şi cu metal ascuţit. Pentru că avea o 
bucată de piele la lanţuri, acestea n-aveau cum să-i julească picioa- 
rele când alerga. Nu îl văzusem niciodată luând arma în mână și, 
cumva, părea mai înspăimântător neînarmat. Gog mergea în spa: 
tele lui, cu Sindri și cu mine de o parte şi de alta, apoi urmau Sim 
şi Grumlow, iar în spate venea Row, care se uita bănuitor. 

- Nu putem să ne îndepărtăm, a zis acesta din urmă. E prea 
întunecos. 

Nu părea supărat. Gog și-a ridicat mâna şi i-au ieșit flăcări din 
deget. Row și-a reținut o înjurătură. M-am uitat înapoi la crestele 

munților. Pietrele și pământul ce se întindeau din gura peșterii 
îmi aminteau de ceva. În cap mi se amestecau la întâmplare gân- 
duri, luptându-se să prindă formă și să creeze cuvinte care să dea 
un sens. 

- Intrăm, am zis. Un pic. Vreau să aud ce aude Gorgoth. 

În definitiv, în privința peșterilor avusese dreptate. 

În spatele peşterii erau câteva tuneluri spre munte. Cel mai 
mare coridor ducea la o pantă. 

- Aia. 

Am intrat. Sub noi erau pietriş și pietricele, însă zidurile erau 
netede, aproape lucioase. Umbrele se mișcau și dansau în vreme 
ce Gog îl urma pe Gorgoth, cu mâna lui arzând aruncând umbra 
lui Gorgoth în fața noastră. După cincizeci de metri, am ajuns 
într-o încăpere rotundă, cu un tunel în spate, aproape la fel de 
abruptă ca pantele de afară. Strălucirea focului îmi amintea de cate- 
drala din Chartres, umbrele profilându-ni-se, de o parte și de alta, 
pe pietrele netede. 

- La o asemenea peşteră a ajuns Platon, am zis. Şi a văzut toată 
lumea pe zidurile ei. 

- Poftim? a făcut Sindri. 

- Vezi aici? i-am arătat eu o parte dintr-o piatră de lângă, de 
parcă un uriaș își înfipsese degetul mare în ea și lăsase o amprentă. 

- Ce e? a întrebat Gog. 

- Nu ştiu, am răspuns. Dar arăta cunoscut. Ca o groapă în 
albia unui râu. 

M-am dus la tunelul din spate şi am rămas în fața intrării. 
Oamenii nu făceau asemenea culoare, nici trolii sau grendelii, 
elfii, spiridușii ori fantomele. Aerul era aproape nemișcat, dar tot 
circula, târându-se din tunel. Aer rece. Foarte rece. 

- Jorg, a zis Row. 

- Mă gândesc, i-am aruncat, neuitându-mă în urmă. 

- Jorg! a zis din nou. 

Şi m-am întors. În gura tunelului prin care intrasem erau doi 
troli. Le spuneam troli pentru că arătau ca trolii din închipuirea 
mea, nu ca cocoloașele stâncoase pe care danezii le foloseau ca să 

înfrumusețeze peisajul, ci creaturi periculoase, cu spatele întune- 
cat, mușchi ca nodurile de frânghie, dispuși de-a lungul unor 
membre lungi, care se terminau în gheare negre. Ghemuiţi fiind, 
era greu să-ţi dai seama cât de înalţi erau, dar am estimat în jur de 
douăzeci-douăzeci şi cinci de centimetri. Se mișcau rapid, îmbră- 
țişând pietrele. 

- Ține săgeata! i-am spus lui Row. 

Nu credeam că i-ar fi încetinit o săgeată decât dacă le-ar fi in- 
trat în gât sau în ochi. 

Le-aș fi spus monștri, leucrota, greșeli ca Gorgoth, numai că 
erau doi. O pereche înseamnă un plan, nu un accident. 

- Zi bună! am zis. 

Suna stupid, o voce firavă într-o încăpere mare, dar nu-mi 
venea altceva şi nu voiam să mă lupt cu el. Singura alinare era că 
ambele perechi de ochi erau pironite asupra lui Gorgoth, nu asu- 
pra mea. 

- Nu-i auzi? a întrebat Gorgoth. 

- Nu, i-am răspuns. 

Trolul din stânga a sărit fără vreo fentă sau vreun mârâit. 
S-a năpustit pe Gorgoth ca să-l zgârie pe față. Gorgoth însă l-a 
luat de încheieturi și l-a oprit. S-au oprit amândoi, prinși unul 
într-altul, aplecându-se, cu muşchii zvâcnindu-le. Trolul gâfâia. 
Gorgoth urla. Nu-l mai văzusem luptându-se de când ținuse 
poarta la Bântuit. Nu mai transpirase la nimic de-atunci, fie că 
trebuia să descarce butoaie, să mute pietre, orice. 

Row a ridicat din nou arcul. Pentru a doua oară, l-am apucat 
de braţ. 

- Aşteaptă! 

Se țineau cu putere, iar uneori poziţia picioarelor se schimba. 
Ghearele trolilor râcâiau pe piatră. Degetele lui Gorgorh îi apăsau. 
Mușchi peste mușchi, oasele trosneau de la efort, la gură aveau 
scuipat pe când răsuflau greoi. Clipele deveneau minute. Unghiile 
mele intrau în palme, degetele îmi albiseră pe mânerul sabiei, ceva 
trebuia să se întâmple. Și deodată trolul a intrat în podea, apoi s-a 

lăsat o clipă de tăcere, Gorgoth a scos un urlet puternic, pe care 
l-am resimțit în piept, iar lui Row i-a țâșnit sânge din nas. 

- O să ne asculte, a zis primul, umflându-se în piept. 

- Ce? De ce? 

Trolul de pe podea s-a rostogolit și s-a ridicat, dându-se înapoi. 

- Sunt soldaţi. Vor să ne slujească. Pentru asta sunt făcuți. 

- Făcuți? am întrebat, încă uitându-mă la troli, pregătit să mă apăr. 

- E scris în dena, a zis Gorgoth. 

- De Ferrakind? 

- De mult, a zis Gorgoth. Sunt o rasă. Nu ştiu când au fost 
schimbaţi. 

- I-au creat Constructorii? am întrebat. 

- Poate atunci. Poate după, a ridicat Gorgoth din umeri. 

- Sunt copiii lui Grendel, a zis Sindri, care parcă visa. Au fost 
făcuţi pentru război în cenușa Ragnarök. Așteaptă aici bătălia finală. 

- Ştiu ce a creat tunelurile astea? am întrebat. Şi unde duc? 

Gorgoth a făcut o pauză. 

- Ştiu să se lupte. 

- E bine, am zâmbit eu larg. Vorbeşti cu ei în gând, nu? 

Gorgoth a părut uimit: 

- Da, cred că da. 

- Și acum? a făcut Sindri, încă uitându-se de la un trol la altul 
şi încercând muchia toporului cu degetele. 

- Ne ştim de mult, am zis. 

Trebuia să cuget și e mai bine să cugeți sub acoperișul unui duce 
decât pe un vulcan bătut de vânt sau îngropat în peşteri fetide. 

- Gorgoth, zi-le trolilor că ne întoarcem și să nu mai spună 
nimănui de vizita noastră! 

M-am uitat la ei pentru ultima oară. Mă întrebam ce ravagii 
ar face pe câmpul de luptă. Cred că unele pe cinste. 

- Să ne întoarcem! le-am propus. Și să vedem dacă după urcuș 
ni s-a schimbat perspectiva. 

Cu patru ani în urmă 


Pădurile din Danelore sunt unice, căci pinti sunt deși, drept care 
ziua lumina e ca la asfințit, iar noaptea e beznă, chit că e lună sau 
nu. Acele lor uscate îndbușesc fiecare pas și fiecare copită, iar zgomot 
se face doar atunci când te zgârii de crengile moarte. Într-așa un loc 
nu trebuie să ai o imaginaţie bogată ca să crezi în poveștile cu spiri- 
duși de la castel. Și, când ajungi în luminiș, înţelegi că pădurarul a 
pus stăpânire pe aceste pământuri cu toporul, nu cu toporișca. 


Ne-am întors devreme la castelul ducelui Alaric când cântau 
cocoșii şi fiecare umbră se întindea peste iarbă de parcă ne-ar fi 
arătat calea. Ceaţa încă atârna în jurul copacilor şi se învolbura 
când pășeau armăsarii. Câţiva servitori se agitau de colo colo, 
între sala mare și bucătării, grăjdarii pregăteau caii pentru drum, 
iar un brutar dintr-un sat învecinat avea pâine caldă în căruță. 

Doi flăcăi de la grajduri ne-au luat caii. l-am tras lui Brath una peste 
coapsă când l-au dus. A început o ploaie răzleață. Dar nu-mi păsa. 

Ploaia făcea construcțiile din piatră să strălucească, întețindu-se 
în fiecare clipă. Există un cuvânt. Strălucire. Lanţurile din argint 
din copacii sfinți, luciul de pe buze, roua de pe pânzele de păian- 
jen, sudoarea de pe sâni. Peste tot, strălucire. Repetă până-şi 
pierde sensul. Chiar și fără înțeles, tot e adevărat. Ploaia făcea 

piatra cenușie să strălucească. Nu lucea, ci pietrele ude licăreau 
un pic, un gâlgâit din jgheaburile pe unde trecea mizeria, și frun- 
zele se învălmășeau iute, ajungând în gârlejuri întunecate și înfo- 
metate, sfâşiate de dinți de piatră. Un pai mi-a trecut pe la 
picioare, arătându-mi calea cea mai dreaptă, un caiac plutind pe 
apă care plonja, se înălța, ajungea la scurgere, se învârtea de două 
ori și dispărea. 

Uneori lumea încetinește și observi fiecare amănunt, de parcă 
ai fi între două clipe ale eternității. Mi se părea că mai simţisem 
așa ceva înainte cu Corion, cu Sageous, chiar și cu Jane. Până și 
atmosfera era grea de mireasma metalică a ploii. Dacă stau în 
potop, mă întrebam, oare ploaia şi-ar croi o viață și-ar străluci? 
Să stau în picioare cu braţele întinse și să-mi ridic chipul spre 
cer? Să mă spele. Sau, oare, petele mele erau prea adânci? 

Ascultam răpăitul, picăturile căzând din cer. Ceilalţi se mișcau 
pe lângă mine, îşi dădeau frâiele, lua desagile de parcă nu m-ar fi 
auzit pășind în afara acestor lucruri. 

De parcă n-ar fi simțit. 

Rike a ieșit nesigur pe el din sala mare şi s-a frecat la ochi 
de somn. 

- Rike, am fost plecaţi o zi. Cum de ţi-a crescut barba? 

A dat din umeri şi a dus mâna la tuleiele în care aproape nui 
se mai vedeau degetele. 

- Când ești la Roma... 

Am trecut cu vederea ignoranța lui în ale geografiei și faptul 
CĂ ştia expresia, așa că i-am pus o întrebare care se impunea. 

- De ce eşti treaz? 

Pe drum el venea mereu ultimul și nu se trezea niciodată, dacă 
nu era vreo amenințare sau nu era îmboldit. 

S-a scărpinat în cap. Sindri s-a întors de la grajd şi mi-a pus 
mâna pe umăr: Ă 

- O să-i stea bine cu barbă. Il facem viking! 

- A zis să ne întâlnim la capătul lacului, s-a încruntat Rike. 

- Cine? 

S-a încruntat din nou, a dat din umeri şi s-a întors în castel. 

M-am uitat de-a lungul lacului. În capătul îndepărtat, prin ploaia 
deasă, se întrezărea un cort, o iurtă îngălbenită de vreme, iar pe sus 
se înălța un fir subțire de fum, ceea ce era ciudat. Aștepta acolo. 

S-a uitat şi Sindri. 

- E Ekatri, o völva din nord. Nu vine des. Când eram tânăr, 
a venit doar de două ori. 

- O völva? am întrebat. 

- Ştie multe. Poate citi viitorul, a zis Sindri. E vrăjitoare. Așa 
le ziceți? S-a încruntat iar. Da, vrăjitoare. Mai bine te duci la ea. 
Nu e bine s-o lași să aștepte. Poate-ţi citește viitorul. 

- Mă duc acum, am zis. Uneori aștepți și te uiţi, alteori te duci 
direct. Nu prea ai ce să afli uitându-te la un cort. 

- Ne vedem înăuntru, a arătat Sindri spre castel, a zâmbit larg 
şi şi-a şters ploaia din barbă. 

și va trezi tatăl înainte să ajung la capătul lacului, îi va spune 
de troli și de Gorgoth. Mă întrebam ce o să zică bunul duce de 
toate astea. Poate că-mi va dezvălui vrăjitoarea. 

Pământul s-a cutremurat o dată în timp ce mergeam pe lângă 
lac, iar apa clipocea. Simţeam fumul din cortul vrăjitoarei. Acum 
aveam un gust acru în gură, care îmi amintea de vulcani. Vântul 
se întețea, iar ploaia îmi biciuia fața. 


Bătrânul Tudor Lundist mă învățase odată despre prezicători, 
făpturile acelea care ne liniştesc şi ne citesc soarta în stele, în 
funcţie de rotația planetelor. 

- De câte cuvinte ar fi nevoie ca să-ți spui povestea vieții? a 
întrebat. De câte ca să ajungi la punctul acesta, de cât mai e nevoie 
ca să ajungi la capăt? 

- De multe? am zâmbit eu larg și m-am uitat în altă parte pe 
fereastra îngustă care dădea în curte, la porţi, la câmpurile de după 
zidurile orașului. 

Mă mâncau picioarele și eram dornic să alerg după ceva cât 
încă strălucea soarele. 

- Asta-i blestemul nostru. 

Lundist a dat din picioare şi s-a ridicat gemând. 

- Omul e blestemat să-și repete tot timpul greșelile, pentru că 
învaţă doar din experiență. 

A netezit un sul vechi de pe birou, plin de pictogramele ţinu- 
tului său de baștină. Avea și imagini luminoase şi era interesant. 

- E zodiacul, mi-a zis. 

Am pus degetul pe dragonul surprins în câteva tuşe de roșu 
şi auriu. 

- Ăsta, i-am spus. 

- Viaţa ţi-e aşternută de când te-ai născut, Jorg, şi nu ai de ales. 
Toate cuvintele poveștii tale pot fi înlocuite de o dată și de un 
loc. Felul în care planetele atârnă atunci, cum își întorc fața și 
care se uită spre tine... Configuraţia aia e o cheie, iar cheia descuie 
ceea ce va fi un om, a zis. 

Nu mi-am dat seama dacă glumeșşte sau nu. Lundist își pusese 
mereu întrebări, avea logică și judeca, era răbdător şi subtil. Totul 
pare cam fără noimă, dacă mergem pe un drum neted de la naștere 
spre orice sfârşit e scris în stele. 

Ajunsesem la iurtă fără să-mi dau seama. M-am oprit brusc și 
am reuşit să nu intru. Am dat roată ca să găsesc intrarea și am 
băgat un cap, fără să anunț. Până la urmă, ea ştia deja viitorul. 

- Ascultă! mi-a zis când am intrat în cort, unde puţea a piei și 
mortăciuni agățate. Ascultă! mi-a zis din nou când am vrut să 
deschid gura. 

Aşa că am stat cu picioarele încrucişate sub semințele care 
atârnau, am ascultat şi n-am scos o vorbă. 

- În regulă, a spus, eşti mai bun decât mulți. Mai bun decât 
băieții curajoși şi gălăgioși care vor să fie bărbați, să audă cuvintele 
din propriile lor guri. 

Ascultam șuieratul uscat al respirației, cortul care flutura și 
scârțâia, ploaia neîncetată și şuieratul vântului. 

- Mă asculți, dar mă și auzi? a întrebat. 

O priveam. Îmbătrânise urât, iar întunericul nu ascundea asta. 
Şi ea mă privea cu un ochi, celălalt fiind afundat în pliurile cenu- 
şii ale pielii. Din el îi curgea ceva pe obraz. 

- Ar trebui să arăţi mai bine după nouăzeci de ierni, a zis 
batjocoritor. 

Avea nevoie doar de un ochi ca să-mi descifreze expresia. 

- Primele cincizeci sunt grele pe tărâmul focului și al gheții, 
unde trăiesc adevărații vikingi. 

Aș fi ghicit două sute doar uitându-mă la ea, la cum îi atârnau 
faţa, negii și bărbia. Doar ochiul părea tânăr şi eram dezamăgit, 
căci venisem după înțelepciune. 

— Aud, am zis. 

M-am abținut să pun întrebări, pentru că oamenii veneau la 
ea doar ca s-o întrebe. Dacă știa cu adevărat răspunsurile, poate 
că nu trebuia s-o întreb nimic. 

A băgat mâna în cârpele şi în blănurile de la brâu. Duhoarea 
s-a întețit imediat şi am făcut eforturi să nu mă înec. Când i-am 
văzut mâna - mai degrabă cu gheare decât cu degete suple -, ținea 
strâns un borcan de sticlă, în care părea a fi un lichid. 

- E sticlă de Constructor, a zis, umezindu-și buzele cu o limbă 
rozalie ce părea obscenă în gura ei veştejită. 

Ținea sticla în braţe. 

-~ Cum de-am pierdut măiestria? Nu e om la care să ajungi după 
cinci săptămâni călare și care să facă acum așa ceva. Și, dacă aş 
scăpa-o pe piatră... s-ar spulbera într-o mie de bucăţi fără valoare. 

- Cât de veche e? am întrebat-o fără să vreau. 

- De zece secole, poate douăsprezece, a răspuns. De-atunci s-au 
prăbuşit palate. Statuile împăraţilor sunt ruine. Și ăsta... 

A ridicat-o. Era un ochi ce se învârtea în lichidul verzui. 
Încă întreg. 

- E ochiul tău? am întrebat-o. 

- Da. 

Se uita cu ochiul ei strălucitor și pe celălalt l-a pus pe covor, 
în sticla Constructorilor. 

- L-am sacrificat pentru înţelepciune. Ca Odin la Mimir. 

- Şi ai avut parte de înțelepciune? am insistat. 

Câtă impertinenţă de la un băiat de paisprezece ani, dar ea a 
vrut să mă vadă, nu eu pe ea, și, cu cât stăteam mai mult, cu atât 
arăta mai bătrână și mai împuţinată. 

A zâmbit larg, dezvelind un singur dinte putrezit. 

- Mi-am dat seama că ar fi fost mai înțelept să-mi păstrez 
ochiul lângă celălalt. 

Ochiul s-a așezat pe fundul borcanului și era îndreptat spre 
stânga mea. 

- Văd un copil cu tine, mi-a zis. 

M-am uitat într-o parte. Copilul zăcea mort, cu creierul 
scurgându-i-se din craniul spart. Nu era mult sânge, însă scalpul 
alb ca laptele era năclăit de lichidul roșiatic. Nu mi s-a mai părut 
niciodată atât de limpede, atât de aievea, dar în iurta lui Ekatri 
erau umbre ce invitau fantome. N-am zis nimic. 

- Arată-mi cutia! a întins ea mâna. 

Am scos-o de sub platoșă. l-am întins-o, ținând-o strâns. A 
întins mâna mai repede decât ar fi făcut-o o bătrână şi și-a tras-o 
înapoi icnind. 

- E puternică. 

Îi curgea sânge din degete, de la rănile apărute. Pe mine m-a 
uimit că poate curge sânge din degetele alea bătrâne și osoase. Am 
pus cutia la loc. 

- "Ţin să te anunţ că nu mă dau în vânt după astrologie. 

Şi-a lins din nou buzele și n-a zis nimic. 

- Dacă ţii morțiș să ştii, sunt capră, i-am spus. Da, o afurisită 
de capră. Sunt o mulțime de oameni în spatele Zidului din est 
care susțin că m-am născut în anul caprei. N-am timp pentru 
niciun sistem care-mi zice să sunt capră. Nu-mi pasă cât de veche 
e civilizaţia lor. 

A învârtit un pic borcanul. 

- Vede în alte lumi, mi-a zis, de parcă n-aş fi scos o vorbă. 

- Şi e bine? am făcut. 

Şi-a atins ochiul viu. 

- Şi ăsta vede în alte lumi. Și e mai limpede. 

A scos o desagă din piele de sub cârpe și a pus-o lângă borcan. 
Rune de piatră. 

- Dacă te duci la răsărit și te sui pe marele zid, o să fii capră. 
Aici, în nord, runele o să-ți depene povestea. 

Am tăcut, amintindu-mi jurământul. Avea să-mi dezvăluie 
viitorul sau nu. Ar putea fi adevărat ce-mi spune fără întrebări la 
care e nevoie de-un răspuns. 

A luat din desagă un pumn de pietre cenușii, care se izbeau 
unele de altele. 

- Onorabile Jorg Ancrath... 

Mi-a rostit numele în pietre, apoi le-a lăsat să cadă. Parcă a 
durat o veșnicie să ajungă pe covor, fiecare rostogolindu-se încet 
dintr-o parte în alta, runele de pe ele apărând şi reapărând. Se lo- 
veau ca nicovalele. Şi acum simt cutremurarea. Îmi răsună în oase. 

- Runa Perth, inițiere, a zis. 'Thurisaz. Uruz, putere. 

Le dădea deoparte, dacă nu erau importante. A mai întors 
o piatră: 

- Wunjo, bucurie, faţa în jos. Şi aici, Kano, runa deschiderii. 

Am pus un deget pe 'Thurisaz, iar völva a tras aer în piept peste 
gingiile gri. S-a încruntat şi mi-a dat peste mână ca s-o mișc, piatra 
era rece la atingere, mâna vrăjitoarei și mai și, pielea îi era ca 
hârtia. Nu rostise numele runei în limba imperiului, dar știam 
limba veche a nordului din cărțile lui Lundist. 

- Spinii, am zis. 

S-a întins iar să-mi dea una, dar am tras mâna. Şi-a trecut re- 
pede degetele peste celelalte, numărând. Le-a dat la o parte și le-a 
pus peste celelalte, care erau în desagă. 

- Văd săgeți înaintea ta. 

~ Voi fi rănit? 

- Vei trăi fericit, dacă nu rupi săgeata. 

A luat sticla şi s-a uitat cu ochiul la celălalt. A tremurat. 

- Deschideţi porțile! 

În mâna cealaltă avea runa Wunjo, de parcă n-ar fi pus-o în 
desagă. Bucurie. A întors-o cu partea goală deasupra. Sau nu. 

- lar Ferrakind? am întrebat-o. 

Nu mă interesau săgețile. 

- El! 

A scuipat ceva negru în blănuri. 

- Să nu te duci acolo! Jorg, să ştii cu inima ta întunecată și 
mintea puţină. Nu te apropia de omul ăla! Are. 

- Bătrâno, câte pietre ai în desaga aia? 

- Douăzeci și patru, mi-a zis şi a pus ghearele încă sângerânde 
pe desagă. 

- Nu-s multe cuvinte ca să spui povestea vieţii unui om. 

- Viaţa omului este simplă. 

I-am simțit mâinile pe mine, chiar dacă una era pe desagă şi cu 
cealaltă ținea sticla. Le-am simțit pişcându-mă, înghiontindu-mă, 
întinzându-se să-mi prindă amintirile. 

- Nu, i-am răspuns. 

Am lăsat necromanția să mă cuprindă, simțind ceva acid în 
gârlej. Lucrurile moarte de deasupra noastră se mișcau, o labă 
uscată zvâcnea, maţele negre ale unui om trosneau de parcă s-ar 
fi încordat ca niște șerpi. 

- Cum doreşti. 

Din nou şi-a dat cu limba rozalie peste buze și s-a oprit. 

- Ekatri, de ce ai venit aici? am întrebat-o. 

M-am mirat că i-am reținut numele. De obicei nu le rețin 
numele, probabil pentru că nu-mi pasă de ei. 

Ochiul ei m-a găsit, de parcă ar fi văzut pentru prima oară. 

- Când eram tânără, suficient de tânără ca să mă vrei, Jorg de 
Ancrath, o, da, când eram tânără, runele au fost aruncate pentru 
mine. Douăzeci și patru de cuvinte nu ajung ca să depene povestea 
unei femei, mai ales când unul e irosit pe un băiat pe care va trebui 
să-l aştepte până îmbătrânește. Te-am chemat aici pentru că mi s-a 
spus de mult s-o fac, chiar înainte să mă îndemne bunicile tale. 

A scuipat din nou, de data asta găsind pământul. 

- Băiete, nu-mi place de tine, eşti prea... țepos. Îţi foloseşti 
farmecul ca pe o armă, dar cu vrăjitoarele bătrâne nu merge! Noi 
vedem esenţa ta, care e putredă. Dacă a mai rămas o urmă de 
decență, ea e îngropată mai adânc decât vreau să mă uit și 

probabil că eşti blestemat. Dar am venit pentru că runele au fost 
aruncate pentru mine și mi-au zis să fac la fel pentru tine. 

- Ce cuvinte frumoase de la o hoașcă ce miroase de parcă ar 
fi murit acum zece ani şi nu a avut decența să nu mai putrezească! 

Nu-mi plăcea cum se uita la mine și nu mă simțeam mai bine 
acum, când o jigneam. Mă făcea să mă simt de paisprezece ani. 
Am încercat să-mi amintesc că îmi spuneam rege şi am ridicat 
degetele, care mi se tot plimbau pe pumnalul de la șold: 

- Așa că de ce te-ar trimite runele să mă scoţi din sărite, dacă 
n-am nicio șansă, bătrâno? Dacă sunt o cauză pierdută? 

A ridicat din umăr și cârpele i s-au mișcat. 

- E speranţă pentru toți. Una mică. Deșartă. Chiar şi unul 
rănit la burtă are o fărâmă de speranță. 

Aproape că am scuipat la auzul cuvintelor, dar scuipatul regal 
ar fi îmbunătăţit lucrurile. Oricum vrăjitoarele pot face tot felul 
de rele cu puţină flegmă și o şuviţă de păr. Eu însă m-am ridicat 
în picioare și am făcut o scurtă plecăciune. 

- Mă aşteaptă micul dejun. Dacă o să am poftă de mâncare. 

- Joacă-te cu focul şi o să te arzi! mi-a zis aproape în șoaptă. 

-Îi câştigi existența spunând banalități? am întrebat-o. 

- Nu sta în fața săgeții! 

- Ce sfat important! 

M-am dus cu spatele înspre ieşire. 

- Prinţul de Arrow va lua tronul, mi-a zis prin buzele pecetluite, 
de parcă o durea să spună pe șleau. Înțelepții ştiu încă de când s-a 
născut bunicul tău. Skilfar mi-a zis când a aruncat runele. 

- Nu m-am dat niciodată în vânt după ghicitul viitorului. 

Am ajuns la marginea cortului și am ridicat-o. 

- De ce nu rămâi? 

A netezit pieile de lângă ea, cu limba umezindu-și buzele uscate. 

- S-ar putea să-ți placă, a adăugat şi o clipă am văzut-o pe 
Katherine, cu rochia ei din satin albastru pe care o purtase atunci 
în cameră. Când am lovit-o. 

Am rupt-o la fugă prin ploaie, urmărit de râsul lui Ekatri, iar 
curajul mi-o luase înainte. Și nu am avut poftă de mâncare la 
micul dejun. 

Cât timp ceilalți mâncau, am stat pe întuneric, în fața unui 
cămin rece și m-am legănat în scaun. A venit și Makin cu mâna 
plină cu miel rece, cenușiu și uleios. 

- Ai găsit ceva interesant? m-a întrebat. 

Nu i-am răspuns, dar am deschis palma. Thurisaz, spinii. Nu 
e mare izbândă să furi de la o femeie cu un singur ochi. Piatra a 
fost înghițită de umbră și n-a oferit nimic. Runa era cioplită pe 
ea. Spinii. Trecutul și viitorul mi se odihneau în palmă. 


20 


Cu patru ani în urmă 


Makin îi vrăjeşte pe oameni. Dacă își petrece chiar și jumătate 
de oră cu el, o să-l placă. Nu trebuie să facă nimic deosebit. Nu 
are niciun truc și nici nu pare să depună vreun efort. Tot ce face 
e de fiecare dată altfel, dar rezultatul e același. E un ucigaș, un 
dur, şi va face rău dacă e într-un cerc de ticăloși, dar în jumătate 
de oră vei vrea să-ți fie prieten. 

- Bună dimineața, duce Maladon! i-am zis când străjerii m-au 
poftit în sala mare. 

Mi-am stors apa de ploaie din păr. Makin stătea pe un scaun, 
mai jos decât podiumul unde era ducele. Tocmai îi dăduse o carafă 
lui Maladon și sorbea din berea lui când m-am apropiat. Ai crede 
că, de zece ani, stăteau așa în fiecare dimineață. 

- Rege Jorg... 

Din fericire, nu a ezitat să-mi spună „rege“, deși îmi picura apă 
din hainele de drum. 

În sală era întuneric, în ciuda dimineții mohorâte ce se profila 
pe ferestrele înalte și pe torțele ce încă ardeau la fiecare stâlp. Pe 
tronul lui, Alaric Maladon părea impozant. Parcă era din legen- 
dele de la începuturi. 

- Sper că Makin nu te-a plictisit cu poveştile lui. Îndrugă nişte 
minciuni sfruntate. 

- Deci nu l-ai împins pe ceasornicarul tatălui tău într-o cas- 
cadă? m-a întrebat ducele. 

- Poate.... 

- Şi n-ai decapitat un necromant și nu i-ai mâncat inima? 

Makin şi-a şters spuma de la mustață și s-a uitat la unul dintre 
câini, care rodea un os. Tuturor Fraţilor părea să le fi crescut 
părul pe faţă. Cred că danezii îi făceau să se simtă nelalocul lor. 

- Nu toarnă doar minciuni. Dar să ai grijă cu el! 

- Şi Ekatri ţi-a spus vorbe bune? a întrebat ducele. 

Nordicii ăștia treceau direct la subiect. 

- Nu rămâne între mine și ea? Nu e ghinion, dacă zic? 

Alaric a dat din umeri. 

- Cum să știm dacă e bună de ceva, dacă nimeni nu spune ce 
a zis? 

- Cred că mi-a transmis un mesaj vechi de o sută de ani, prin 
care mi-a cerut să mă întind și să-l las pe Prinţul de Arrow să-mi 
tăbăcească fundul. 

Makin a râs în gura mare şi unii nordici au zâmbit, deşi habar 
n-am de când au o barbă așa de mare. 

- Şi eu am auzit ceva asemănător, a vorbit Alaric. Un prezi- 
cător din fiorduri, cu gheață în vene şi care știe să citească în in- 
testinele calde. Mi-a spus că zeii şi Iisus cel alb sunt de acord. A 
venit vremea pentru un nou împărat, care se va trage din cel di- 
nainte. Printre Cei O Sută se zvoneşte că va fi Prinţul de Arrow. 

- N-are decât să-mi pupe toporu!! a zis Sindri. 

Nu l-am văzut în umbră, în spatele gărzilor tatălui său. 

- Fiule, nu l-ai cunoscut, i-a zis Alaric. Am înţeles că e 
impresionant. 

- Duce Maladon, porțile tale rezistă, dacă prințul vine în 
nord? l-am întrebat. 

-Îmi placi, băiete, a zâmbit larg ducele. 

Iar eu am decis să nu reacționez la apelativ. 

- Eu am crezut întotdeauna că sângele imperiului e în nord, a 
zis Alaric. Am crezut întotdeauna că un danez ar trebui să ocupe 
tronul imperiului prin forță şi foc şi că eu aș fi cel care s-o facă. 


RIGELE SPINILOR 18] 


A luat o gură de bere şi şi-a ridicat una din sprâncenele stufoase: 

- Cum ar rezista porțile tale, a adăugat, dacă ar veni Prințul 
într-o bună dimineață? 

- Asta depinde de cât de bună e dimineaţa. Dar nu mi-a plăcut 
niciodată să fiu îmboldit, mai ales de prezicători sau de vrăjitoare, 
de cuvintele morților, de viitorul citit în rotația invizibilă a pla- 
netelor, pe tăblițe sau în maţele oilor nefericite. 

- Pe de altă parte, a intervenit Alaric, prezicerile sunt foarte 
vechi. Calea pentru un nou împărat a fost pregătită de peste sute de 
ani. Poate că acest Prinţ de Arrow este cel despre care se tot vorbește. 

- Bătrânii sfințesc cuvintele vechi. Eu zic că sunt uzate și ar 
trebui puse deoparte. Du o mireasă frumoasă în pat, nu o hoaşcă! 
i-am replicat, gândindu-mă la Ekatri. Poate că un nebun scrijeleşte 
ceva pe o tăbliță şi, dacă nimeni nu are minte să şteargă o mie de 
ani, atunci mesajul devine înțelept. 

Războinicii încuviințau din cap, zâmbind larg. 

- Mesajul lui Ekatri vine de la Skilfar, din nord. 

Zâmbetele s-au topi imediat. 

- O vrăjitoare a gheții, în nord, a scuipat Alaric, un vrăjitor 
al focului în prag. Vikingii s-au născut pe tărâmul gheții și al fo- 
cului și și-au găsit puterea opunându-se ambelor elemente. Jorg, 
scrie-ţi povestea! 

Îmi plăcea de el. Dacă ar fi vrut să-l mute pe Ducele Maladon 
pe tablă, jucătorii ascunşi s-ar fi trezit cu câteva degete lipsă. 

Podeaua s-a cutremurat, vibrația mi-a făcut dinţii să clănță- 
nească şi ne-a amuţit pe toți până a trecut. Felinarele nu se mișcau, 
ci se bâțâiau, iar umbrele deveneau neclare. 

- Şi cum ai găsit Heimrift? m-a întrebat Alaric. 

- Mi-a plăcut foarte mult. Am îndrăgit dintotdeauna munții. 

În căminul mare din fața noastră cenuşa focului de noaptea 
trecută fumega ușor. Îmi amintea de Muntele Vallas, cu fumul 
care se ridica de pe margini. 

- Şi eşti pregătit să-l găseşti pe Ferrakind? m-a întrebat Alaric. 

- Da. 

Simțeam că Ferrakind mă va căuta în curând, dacă nu mă 
duceam eu la el. 

- Povesteşte-mi de troli! m-a rugat Alaric. 

Ducele ăsta mă mira cu felul lui de a fi mai de demult, cu zeii 
lui, cu topoarele şi blănurile lui, de parcă ar fi fost un instrument 
tocit, pregătit pentru război şi nimic altceva și gândurile i se În- 
vârteau așa de repede, încât deschidea gura, sărind de la un subiect 
la altul, ca să poată ţine pasul. 

- Trolii şi tovarășii tăi ciudați! 

Ca la un semnal, ușile mari s-au deschis în capătul îndepărtat 
al sălii şi a intrat Gorgoth, uriașul întunecat și plouat. Războinicii 
ducelui şi-au strâns mai tare topoarele când s-a apropiat de noi, 
doar paşii lui grei auzindu-se în încăpere. Gog venea într-un suflet 
în spatele lui, cu ploaia curgând de pe el, fiecare felinar luminând 
mai tare pe când trecea. 

Pământul s-a cutremurat de parcă ar fi căzut în apropiere un 
ciocan de uriaș. Lângă mine un felinar a ieșit din cârlig şi s-a făcut 
țăndări de dalele de piatră, împrăștiind ulei într-un cerc străluci- 
tor. Câteva picături mi-au căzut pe pantalon și a luat foc, deşi 
pânza era prea udă. Gog s-a mișcat rapid. A pus o mână cu gheare 
pe mine şi una în cămin. A scos un strigăt şi uleiul de felinar s-a 
stins. Acum în cămin ardea un foc vesel, de parc-ar fi fost acolo 
lemne uscate, nu cenușă. 

Cei de lângă noi au slobozit înjurături. Nu ştiam dacă din 
cauza cutremurului sau a felinarului căzut sau doar ca să se răco- 
rească după ce a trecut Gorgoth prin sala întunecată. 

— Ce truc isteț! 

M-am ghemuit ca să fiu la același nivel cu Gog și i-am făcut 
semn să vină la mine. 

- Cum ai făcut? 

Am atins locul unde arsese focul, atât pantalonul, cât și po- 
deaua, şi era rece și uleios. 

- Ce anume să fac? a întrebat el, ridicând vocea, uitându-se la 
duce și la strălucirea topoarelor din jur. 

- Stinge focul! i-am zis și m-am uitat la cămin. Mută focul! 
m-am corectat apoi. 

Gog se tot uita la Alaric, în scaunul lui înalt. 

- E doar un foc, prostuțule, i-a răspuns, uitând de regi și duci. 
Doar l-am strâns. 

M-am încruntat. Eu îl înţelegeam, dar uneori nu reușeam. Îmi 
displăcea. 

- Spune-mi! l-am întors eu de umeri până ni s-au întâlnit privirile. 

- Este doar un foc, a zis. 

Avea ochii întunecaţi, negri ca de obicei, dar în privirea lui 
era ceva fierbinte, ceva incomod, de parcă ar fi vrut să-ți dea foc, 
ca unui fitil. 

- Un foc, i-am zis. Şi toate astea... i-am arătat felinarele. Au 
ferestre? 

- Da. 

Gog a oftat exasperat şi voia să se întoarcă pentru alt joc. Cu 
ochii minții, vedeam un covor. Un covor cu o încrețitură. Mi-l 
aminteam din zilele mai blânde, din zilele când dormeam într-o 
lume ce nu se cutremura sau ardea, într-o odaie unde mama venea 
mereu să-mi spună noapte bună. Un covor cu o încrețitură şi o 
slujitoare încercând să-l netezească cu piciorul. Și, când reușea să-l 
netezească, se mai forţa o încreţitură în apropiere. Dar niciodată 
două. Pentru că se înfășura doar o dată. 

- Poţi să iei focul dintr-un loc şi să-l pui în altul. 

Gog a încuviințat. 

- Pentru că e doar un foc și vedem părți din el. Strângi un colț 
şi tragi altul. 

Gog a făcut semn că da și făcea eforturi să se elibereze. 

- Şi doar asta o să faci. 

Gog nu a răspuns, de parcă ar fi fost prea evident să mai zică 
ceva. I-am dat drumul și s-a dus sub masa cea mai apropiată ca să 
se joace cu un câine roşcat. 

- Trolii? a repetat Alaric cu aerul omului ce-și pierdea răbdarea. 

- Am întâlnit câțiva. Gorgoth poate vorbi cu ei. Par să-l placă. 

Alaric a aşteptat. E un truc bun. Dacă nu spui nimic şi oame- 
nii se simt obligați să umple tăcerea, deşi unele lucruri ar fi trebuit 
să rămână secrete. E un truc bun, dar î] știu și nu am zis nimic. 

- Ducele Maladon ştie de troli, a răspuns Gorgoth. 

Danezii au tresărit când a vorbit, de parcă îl credeau incapabil 
şi se aşteptau să mârâie. 

- Trolii i se supun lui Ferrakind. Ducele vrea să știe de ce aceia 
pe care i-am descoperit nu sunt în slujba vrăjitorului focului. 

Alaric a dat din umeri. 

- E adevărat. 

- Trolii i se supun lui Ferrakind de frică, a zis Gorgorh. Pielea 
lor arde la fel de ușor ca a omului. Câţiva se ascund de el. 

- De ce nu pleacă din Heimrift, dacă vor să trăiască liberi? l-am 
întrebat. 

- Oamenii, a replicat. 

O clipă nu am înțeles. Mi-e greu să cred că aceste creaturi sunt 
victime. Mi-am amintit de mâinile lor cu gheare negre, care putea 
să smulgă şi capul cuiva. 

- Pe vremuri erau foarte mulți, a zis Gorgoth. 

- Mi-ai spus că sunt făcuţi pentru război, soldați, așa că de ce 
se ascund? l-am întrebat. 

- Făcuți pentru război, a recunoscut Gorgoth. Să fie supuși. Să 
nu fie vânați. Să nu fie împrăștiați și vânați în ținuturi necunoscute. 

M-am ridicat în picioare, ajungând acum la un metru optzeci. 

-~ Cred... 

- Makin, tu ce crezi? m-a întrerupt Ducele. 

- Cred că toate lucrurile sunt viziuni ale aceluiași foc, mi-a 
răspuns el, zâmbind. Totul ne duce la Ferakind. Copacii morți, 
boala vacilor, recoltele compromise, distrugerea castelului cu fi- 
ecare cărămidă, fronton, căprior, trolii, șansele ca voi să cereți 
tronul imperiului, tot, iar Ferrakind arde în mijloc. 

Magia are întotdeauna altă cauză. Astăzi, ea se datora istețimii 
lui. Dar, în cele din urmă, voiai ca Makin să-ți fie prieten. 

Cu patru ani în urmă 


Danezii sunt în mare parte vikingi așezați la casele lor. Sângele 
boţilor, amestecat cu al fermierilor pe care i-au cucerit. Fiecare danez 
își are obârșia în nord, se trage dintr-un războinic sângeros, care a 
sdrit din vasul lui, însă oamenii neîmblânziți ai fiordurilor îi dis- 
preţuiesc pe danezi și le spun fit-firar, o greșeală din cauza căreia o 
mulțime de vikingi au fost măcelăriți. 


- Îmi eşti mai de folos aici, Makin. 

- Eşti nebun dacă te duci acolo! mi-a replicat Makin. 

- De asta am venit. 

- Ori de câte ori aud ceva nou despre Ferrakind, nu vreau să 
mă apropii de el. 

- Suntem aici pentru că l-a cruțat pe micul monstru, a zis Row 
din prag. 

Nu fusese invitat la discuţie. Niciunul nu fusese. Dar pe drum 
orice ton ridicat e ca o invitație pentru public. Deşi nu eram pe 
drum, ci în încăperile pentru oaspeţi dintr-o sală mai mică, para- 
lelă cu sala mare a ducelui Maladon. 

- Sau dimpotrivă. 

Rike s-a sprijinit de pragul de sus uitându-se chiorâș. De când 
am luat cutia din cupru, simţea că are voie să spună ce gândeşte. 

M-am întors spre prag. 

- Fraţii mei, trebuie să ţineţi minte două lucruri. 

Grumlow, Sim şi Kent şi-au făcut apariţia din spatele lui. 

- Mai întâi, dacă mă contraziceți, vă jur pe fiece preot din 
infern că n-o să ieşiţi de aici vii. În al doilea rând, vă amintiţi când 
voi și sărmanii noștri frați muream în afara Bântuitului. Şi solda- 
ţii Contelui Renar vă omorau. Pe Elban, pe Liar, pe Burlow cel 
Gras... lar Gog le dăduse foc celor din garda personală a Contelui. 
Celor care nu muriseră le era prea teamă să se miște. Şi avea șapte 
ani. Prin urmare, cel ce va deveni sau dacă va mai deveni mă 
preocupă mai mult decât dacă mai apucaţi voi ziua de mâine. 
Rike, pentru mine există mai multe întrebări mai importante 
decât dacă îmbătrâniţi cu o zi, dar asta e în capul listei. 

- O să tot ai nevoie de mine, mi-a zis Makin. 

Mă păzea de prea mulți ani, iar datoria se transformase în 
obișnuință, în ceva imperios necesar. 

- Dacă lucrurile merg bine, n-o să mai am nevoie de voi, le-am 
răspuns. Și, dacă merg prost, o sabie sau două în plus n-o să ajute. 
Are la cheremul lui o mică armată de troli şi poate să le dea foc 
oamenilor doar gândindu-se la asta. Nu cred că o sabie o să fie de 
vreun folos. 

L-am lăsat pe Makin vorbind şi pe ceilalți furișându-se ca niște 
câini bătuți. Nu și Kent cel Roşu însă. El avea un topor nou. Nu 
nou, dar bun, făurit în nord și cumpărat de pe navele din 
Karlswater. Kent a ridicat toporul când am plecat, a dat din cap 
şi n-a scos o vorbă. 

Gorgoth și Gog mă așteptau la magaziile Ducelui. Între ei erau 
un sac de provizii şi pături impermeabile, în caz că am nevoie de 
adăpost pe munte. 

Am pornit spre Heimrift când primăvara îşi intra în drepturi. 
Am plecat cu toţii. Mă obișnuisem cu Brath şi nu voiam să-l las 
nesupravegheat pe marginea vulcanului. Din câte ştiam, trolilor 
le place carnea de cal. Și mie îmi place. 

Sindri ne-a prins din urmă după o jumătate de milă, cu cozile 
săltându-i pe spate pe când mergea în galop. 

- De data asta, nu, Sindri, doar eu cu flăcăii ăștia arătoși, i-am zis. 

- Nici n-o să ieşi din pădure, c-o să mă vrei pe lângă tine. 

- Din pădure? N-am mai avut probleme până acum. 

- V-am urmărit. Dacă aţi fi luat-o greşit, v-aș fi călăuzit. Dar 
ați avut noroc. 

- Și de ce să mă tem în pădure? l-am întrebat. De troli verzi? 
De spiriduși? De Grendel? Voi, danezii, aveți mai mulți balauri 
decât restul imperiului la un loc. 

- Oamenii pinilor, a zis. 

- Cum ard? l-am întrebat. 

A râs, apoi zâmbetul i s-a stins. 

- E ceva în pădure care îi face pe oameni să sângereze și îi înlo- 
cuieşte cu sevă de pin. Nu mor, dar se schimbă, a arătat spre ochii 
lui: Albul se face verde. Nu sângerează. 'Topoarele nu au efect. 

- Poţi să ne îndrumi, mi-am țuguiat eu buzele. Azi am treabă. 
Oamenii pinilor trebuie să vină în Tărâmurile lui Renar și să stea 
la coadă, dacă vor să aibă de-a face cu mine. 

Şi am mers mai departe, cu Sindri călare în față, pe potecile pe 
care le considera sigure, iar noi ne uitam bănuitori la copaci. 

Până la prânz s-au tot rărit şi au lăsat loc mlaștinilor. Am în- 
aintat prin ferigi până la mijloc, arbuştii ne zgâriau și peste tot 
erau buruieni care parcă voiau să ne împiedicăm, iar norii de 
polen ne luminau calea. 

Nu a trebuit să-i spun lui Sindri să plece. 

- Aştept aici! a zis și s-a înfundat din nou în ferigi, pe o cărare 
unde strălucea soarele. Sper să izbândiţi cu Ferrakind. Dacă îl 
omori, o să ai cel puţin un prieten în nord. Poate o mie! 

- Nu am venit aici ca să-l omor, i-am răspuns. 

- Poate că așa e cel mai bine, a replicat el. 

M-am încruntat. Dacă mi-ar fi murit trei frați în Heimrift, aș 
fi avut de reglat niște socoteli cu cel care domnea acolo. Însă da- 
nezii aveau aceeași părere despre Ferrakind ca despre vulcani. Să-i 
contrazici ar fi ca şi cum te-ai lua la bătaie cu o stâncă pentru că 
un prieten a căzut de pe ea. 

Ne-am întors la Halradra pe potecile și pantele pe care o lua- 
serăm prima dată. Pe când urcam, vântul se întețea și ne usca 
sudoarea. Soarele tot strălucea şi părea o zi frumoasă. Dacă urma 
să fie ultima, atunci fusese una bună până atunci. Ne-am croit 
drum printr-o vale întinsă, cu cenușă neagră și lavă, curenții din 
vechime fiind încă vizibili în roca îngheţată. Deasupra noastră 
era căsuţa unui cioban, parcă strivită de înălțimea munților din 
jur, construită în zilele când iarba găsise o cale de a creşte acolo. 
Un nora trecut nevăzut pe cerul albastru, în dreptul soarelui, iar 
umbra i s-a răsfrânt pe pietrele răcute, dispuse de la est la vest. 
Gorgoth a scos un oftat adânc. Îmi plăcea să călătoresc cu el. Era 
scump la vorbă, așa că nu-i știai gândurile, dar nu-i scăpa niciodată 
nimic, nici măcar rarele ocazii când părțile lumii noastre murdare 
şi istovite se aranjează cumva și zugrăvesc o frumusețe atât de 
mare, încât te doare când o priveşti. 

Dacă Gorgoth era tăcut, Gog vorbea cât pentru doi. În gene- 
ral, nu-l băgam în seamă. Aşa pălăvrăgeau copiii. E în firea lor şi 
pe mine nu mă deranjează. Însă după ce a străbătut Halradra a 
doua oară, Gog n-a zis nimic. După atâtea săptămâni de „De ce 
au Caii patru picioare, Frate Jorg?“, „Din ce culoare e făcut ver- 
dele, Frate Jorg?“, ați crede că m-aş bucura de linişte, însă de fapt 
mă supăra mai mult când nu scotea o vorbă. 

- Gog, azi n-ai întrebări? m-am interesat. 

- Nu. 

Mi-a aruncat o privire, apoi s-a uitat în altă parte. 

- Nimic? am insistat. 

Am urcat mai departe, fără să vorbim. Ştiam că nu tace doar 
de frică. Când eşti mic, e groaznic să descoperi limitele celor pe 
care îi iubeşti. Atunci când afli că mama nu te poate apăra, că 
profesorul a făcut o greşeală, că trebuie s-o iei pe-un drum greșit 
pentru că adulţii n-au puterea de-a o lua pe cel drept... cu fiecare 
clipă ţi se fură copilăria, fiecare e o lovitură care ucide o parte din 
copilul care erai, lăsând expusă o altă parte a omului, o ființă 
nouă, mai dură, dar temperată de amărăciune și dezamăgire. 

Gog nu voia să pună întrebări, pentru că nu voia să-i îndrug 
minciuni. 

Am ajuns la peșterile pe care nu le văzusem înainte, am strâm- 
bat din nas de la duhoarea trolilor și am intrat în beznă. 

- Gog, lumină, te rog! 

A întins mâna și focul a răsărit de parcă-l ținuse în pumn. 

Am înaintat prin coridorul din peşteră, de-a lungul pasajului 
neted ce se întindea pe cincizeci de metri, până la peştera-catedrală 
aproape rotundă, plină de gropi pe jos şi de pereți sculptați. 

De data asta trolii au venit repede, cam şase dintre ei intrând 
în cercul de umbră din jurul flăcării lui Gog. Gorgoth era pregă- 
tit să se ia la luptă cu cei noi, care se îndoiau de el, dar s-au ghe- 
muit și s-au uitat la noi, îl priveau pe Gorgorh şi nu au schițat 
niciun gest de atac. 

- De ce suntem aici? a întrebat Gorgoth în cele din urmă. 

Mă întrebasem dacă va ceda vreodată. 

- Mi-am ales terenul, am răspuns. Dacă trebuie să te întâlneşti 
cu leul, e mai bine să fie în vizuina lui. 

- Nu te-ai uitat în altă parte, mi-a replicat Gorgorh. 

- Am găsit aici tot ce aveam nevoie. 

- Mai exact, ce? m-a întrebat. 

- O fărâmă de speranţă. 

Am zâmbit şi m-am lăsat pe vine, ca să fiu la același nivel cu Gog. 

- Trebuie să-l întâlnim la un moment dat. Problema ta, focu- 
rile, o să te doboare mai devreme sau mai târziu şi nu pot face 
nimic, nici măcar Gorgoth nu poate să te ajute, data viitoare o să 
fie mai grav, iar data următoare și mai și. 

Nu îl minţeam. Nu voia să mă audă minţind. 

O lacrimă i-a curs pe obraz, apoi a ieşit abur. L-am luat de 
mână, foarte mică față de a mea, și i-am apăsat runa furată în 
palmă, închizându-i pumnul. 

- Gog, tu şi cu mine suntem la fel. Nişte luptători. Frați. O 
să intrăm împreună acolo şi o să ieşim împreună. 

Şi, în ciuda minciunilor pe care i le îndrugam, eram la fel. Dacă 
dădeam la o parte bunătatea din el şi răul din mine, aveam o 

legătură. Trebuia să îl văd izbândind. Nu era nimic altruist. Dacă 
Gog putea supraviețui lucrului care îl devora din interior, de ce 
să nu reușesc și eu? Ce naiba? N-am străbătut jumătate de imperiu 
ca să salvez un copil schilod. Am venit să mă salvez pe mine. 

- O să-l chemăm pe Ferrakind, i-am zis. 

M-am uitat la troli. Mă priveau cu ochii lor negri şi umezi, 
fără să reacționeze la numele lu: Ferrakind. 

- Înţeleg ce le vorbesc? 

- Nu, mi-a răspuns Gorgoth. Se gândesc dacă ești bun de mâncat. 

- Întreabă-i dacă se mai poate ieşi și prin altă parte, mai sus, 
pe munte. 

- Ne pot duce, a zis Gorgoth. 

- Spune-le că vine Ferrakind. Să se ascundă în apropiere, dar 
să fie pregătiți să ne ducă pe una din cărări. 

Îmi dădeam seama când gândurile lui Gorgoth ajungeau la ei. 
Într-o clipă erau în picioare, cu gurile lor negre întinse în timp 
ce mormăiau și răgeau, cu limbile negre trecând peste dinții ascu- 
țiți. S-au făcut nevăzuţi într-o clipită, pierduţi în întuneric. 

- Bun. Atunci, o să-l chemăm pe Ferrakind. O să încerc să-l 
conving să ne ajute. 

I-am întors fața lui Gog de la intrare spre mine: 

- Dacă merge prost, faci trucul pe care l-am văzut în castelul 
Ducelui. Dacă Ferrakind încearcă să ne dea foc, iei focul şi să-l 
pui unde o să-ți arăt eu. 

- O să încerc, a zis Gog. 

- Să încerci din greu! 

Toată viața mi-a fost frică de arsuri de la vătrai, poate chiar 
dinainte. M-am gândit la Justice cum schelălăia când ardea în 
lanţuri. Simţeam voma în gât. Puteam să plec. Pur și simplu. 

- Frate Jorg, cum îl facem să vină aici? 

Era prima întrebare a lui Gog pe ziua de azi. 

Imaginea cu mine coborând pe pantă era foarte vie. Aș fluiera 
în soarele primăverii și aş zâmbi. Transpiram la subsuori, însă la 
coaste eram rece. Dacă ar fi aici, Makin ar zice că are presimţiri 
negre. Şi ar avea dreptate. 

Puteam să plec. Puteam să plec pur și simplu. 

Dacă Coddin ar fi aici, ar zice că e un risc prea mare, fără un 
câștig sigur. Ar zice asta, dar, de fapt, ar vrea să zică „Pleacă nai- 
bii de aici, Jorg!“, pentru că n-ar vrea să ard. 

Și dacă ar fi tata aici... Dacă m-ar vedea pășind în lumina soa- 
relui. Luând-o pe calea ușoară. Ar zice atât de încet, încât aproape 
n-ai auzi: „Încă o dată, Jorg. Încă o dată!“ Şi la fiecare răscruce aș 
alege din nou cea mai ușoară cale. Și ce iubeam tot va arde, în cele 
din urmă. 

- Fă un foc, Gog! i-am cerut. Fă cel mai mare foc din lume, 
fir-ar să fie! 

El s-a uitat la Gorgoth, care a dat din cap că da şi s-a tras îna- 
poi. Nu s-a întâmplat nimic o vreme, doar Gog a respirat încet, 
de șase ori. Firav la început, de parcă imaginaţia ți-ar fi jucat feste, 
flăcările de pe spatele lui au prins să licărească şi să se miște. 
Culoarea a devenit mai tare. S-a făcut stacojiu, iar cenuşiul a pălit. 
Căldura a ajuns la mine și am pășit în spate, apoi din nou. 
Umbrele fugiseră din peşteră, dar nu aveam timp să văd ce dez- 
văluiau. Gog pulsa de căldură ca un tăciune aprins în focul fiera- 
rului, cu fiecare mișcare a foalelor. Gorgoth şi cu mine ne-am 
retras în tunelul ce ducea în sus, din spatele peşterii-catedrală. 

Stăteam, căldura focului lui Gog ne ardea fețele, iar aerul care 
intra prin spatele nostru ne îngheţa ceafa. 

Flăcările s-au iscat fără sunet şi întreaga catedrală s-a umplut 
cu un foc portocaliu. Ne-am dat în spate, nevăzând peştera, dar 
încă încălziți de infern. Respiram cu greu, de parcă focul a ars 
oxigenul din aer. 

- Cum o să ne ajute? a întrebat Gorgoth. 

- E doar un foc. 

Am tras în piept aer cald și nefolositor. Am început să văd 
puncte negre. lar Ferrakind se uita prin el de parcă ar fi fost o 
fereastră spre altă lume. 

Gorgoth m-a luat de umăr şi m-a ținut să nu cad. Nu părea să 
fi făcut niciun efort şi n-am simţit ranchiună, deşi alunecam în- 
tr-un loc întunecat, unde mâna lui nu mă putea sprijini. N-auzeam 

nimic în afară de icnetele mele și de sunetul scos de călcâiele care 
se târau pe când mă trăgeam mai în spate şi în sus. Mă simțeam 
suficient de fierbinte ca să iau foc deodată, numai că picioarele 
imi îngheţau. 

Focul, care nu scosese niciun sunet, a făcut poc! când s-a stins. 
S-a oprit când am leșinat de tot, iar apa rece m-a trezit la viață şi 
iată că scot o înjurătură printre dinți: 

- Ce naiba? 

Eram într-un pârâiaș rece. Tunelul fusese uscat înainte, însă 
acum trecea un pârâu, ducând pietrele după el. M-am tăvălit în 
apa rece, apoi m-am folosit de perete ca să mă ridic în picioare. 
Gorgoth m-a adus înapoi. Își petrecuse o viaţă în întuneric, sub 
Muntele Honas şi cu ochii lui ca de pisică a găsit o poziție bună, 
în timp ce eu veneam din spate împleticindu-mă. Pârâul ne-a 
urmat în camera-catedrală, unde bolborosea și scotea aburi de la 
pietrele fierbinți. 

Gog ne aștepta unde îl lăsasem, strălucind în continuare, iar 
Ferrakind stătea la gura tunelului dinspre camera de la intrare. 

Mă gândisem că găsesc un om cu foc în el. Ferrakind era un foc 
cu o rămășiță de om în el. Avea formă de om, dar parcă era din fier 
topit, ca vasele din Barrow şi Gwangyang. Fiecare parte din el 
ardea și silueta îi licărea când își schimba poziţia corpului. Când 
ochii lui ca nişte stele albe şi calde i-au întâlnit pe ai mei, privirea 
lui parcă mi-a ars pielea. 

- Gog, la mine! 

Mă durea să țip, dar aburul din apa topită de la picioarele mele 
m-a ajutat un pic. 

- Copilul e al meu. 

Ferrakind vorbea în trosnetul flăcărilor. Gog a venit spre noi 
împleticindu-se. Ferrakind a înaintat un pic. 

- Şi de ce l-ai vrea? i-am strigat. 

Nu puteam să mă apropii, pentru că mi s-ar fi topit pielea. 


- Focul mare îl mistuie pe cel mic. Unde-s doi, puterea creşte, 
a zis Ferrakind. 

Parcă vorbea din amintiri, folosind părţi din omul care încă 
nu arsese de tot. 

- Am venit să-l salvăm de așa ceva, i-am explicat. Nu poți să 
iei focul din el și să lași copilul? 

Ochii ăia fierbinţi i-au întâlnit din nou pe ai mei și s-au uitat 
cu luare-aminte, ca și cum m-ar fi văzut prima oară. 

- Știu cine eşti. 

Nu ştiam ce să mai adaug. Îmi simțeam buzele prea arse pentru 
cuvintele prosteşti pe care le-aș fi găsit în alte împrejurări. 

- Ai trezit un foc străvechi, care n-a mai ars de o mie de ani, 
a zis Ferrakind. 

- A, da, asta. 

- Ai adus soarele pe pământ. 

Croncănitul lui Ferrakind s-a înmuiat, copleșit parcă de amin- 
tirea armei Constructorilor. Pe față îi treceau umbre. 

Gog a ajuns la noi, nu mai avea căldură în el, însă pe spate, pe 
piept și pe braţe avea noi urme, flăcări aprinse, portocalii. 

- Poţi să-l schimbi? Poţi să iei focul din el sau suficient ca să 
poată trăi cu el? l-am întrebat. 

Încă mă durea când respiram și din cauza aburului din apa 
topită nu vedeam bine. Undeva, deasupra și în spatele nostru, 
căldura de la Gog și Ferrakind se întâlnea cu gheața străveche din 
Halradra. 

Focul lui Ferrakind scuipa, curgând peste podeaua peşterii. 
Mi-am dat seama că râde. 

- Constructorii au încercat să distrugă barierele dintre gând şi 
materie. Astfel lumea se putea schimba mai ușor, printr-o simplă 
dorință. Au subțiat limita între viață şi moarte, între foc şi nefoc, 
au micşorat diferenţa dintre asta și aia, chiar și dintre ici și colo. 

Mi-am dat seama că sănătatea mintală a lui Ferrakind fusese 
primul lucru mistuit în iadul său personal. 

- Poţi să-l ajuţi pe băiat? l-am întrebat tuşind. 

- E scris în el. Gândurile sale ating focul. Focul atinge mintea. 
Este trecut prin foc. Nu putem schimba ce este scris. 

Ferrakind a pășit spre noi, flăcările ridicându-se în jurul lui ca 
nişte aripi pregătite de zbor. 

- Dă-mi băiatul și poți pleca! 

- Am venit de prea departe pentru „nu“, i-am replicat. 

Focul nu are răbdare. Focul nu stă la discuții. Ar fi trebuit să 
ştiu lucrurile astea. 

Ferrakind s-a apropiat de noi și o coloană de flăcări albe a iz- 
bucnit din mâinile lui. Eu mă credeam iute, dar Gog a fost mai 
rapid decât aș fi zis şi a prins flăcările în braţe, corpul preschim- 
bându-i-se din portocaliu în căldură albă, dar eu și Gorgoth nu 
simțeam nimic. 

-În spatele nostru! am strigat. Trimite-l înapoi! 

Şi Gog s-a supus. Tunelul din spatele nostru s-a umplut de 
focul alb al lui Ferrakind când Gog l-a prins cu o mână și l-a 
aruncat cu cealaltă. Nu vedeam nimic din vrăjitorul focului, doar 
infernul alb în care fierbea, şi nimic din tunel, doar o tornadă 
puternică de foc alb învârtindu-se prin el, urcând. Stăteam ca 
într-un cocon cu căldură din fiecare parte și un băiat care încerca 
să nu ni se topească pielea până la os. 

O vreme care mi s-a părut o veşnicie n-am văzut decât căldură 
orbitoare şi n-am auzit nimic, în afara răgetului focului. Și, când 
credeam că nu mai pot, furia creştea în mine. Gog era în flăcări, 
mai întâi portocaliul-deschis al fierului gata să fie lovit de ciocan, 
după aceea albul focului, apoi un alb pur ca praful de stele. 
Vedeam din ce în ce mai clar umbra oaselor lui, de parcă l-ar fi 
mistuit focul, luându-i seva din mușchi, piele și grăsime, lăsându-l 
împuținat și fără culoare. 

Și, într-o clipă, focul şi furia s-au dat în lături, înfățişându-l pe 
Ferrakind, fierbinte și topit, iar Gog era ghemuit, palid și nemișcat. 

Un torent de apă topită trecea acum pe lângă noi, adânc până 
la șolduri, învolburat și nimicitor, revărsându-se din camera prin- 
cipală printr-o gură de tunel care fusese seacă şi nisipoasă când 
trecuserăm prima oară prin ea ca să scăpăm de foc. Apa se des- 
părțea în jurul lui Gog și Ferrakind, parcă neputând să atingă 

esenţa focului. Gorgoth şi cu mine am stat aproape de Gog şi apa 
mai că nu ajungea la noi. 

Ferrakind a râs din nou, iar din el ieșeau flăcări din nou. 

- Jorg de Ancrath, voiai să-mi potoleşti setea? 

Am dat din umeri. 

- Aşa se face. N-a mers.să lupţi cu aceeași monedă. 

Nivelul apei începuse deja să scadă în jurul nostru. 

- Ar fi nevoie de un ocean! a zis Ferrakind. 

A luat foc în mâini și l-a lăsat să ardă alb. 

- Copilul e terminat. Clipa morții a sosit, Jorg de Ancrath! 

Dacă a sosit, aşa să fie! Aveam o speranță vagă, dar doar atât. 
Măcar nu avea să fie un foc molcom. Am tras sabia. Am crezut 
mereu că voi avea o armă în mână când va sosi clipa. Am auzit un 
vuiet, dar nu al flăcărilor, era cumva mai adânc şi mai îndepărtat. 

Va fi nevoie de un ocean. 

- Ce zici de un lac? l-am întrebat şi m-am uitat, pe lângă tăișul 
sabiei, la vrăjitorul care ardea. 

- Un lac? 

Ferrakind s-a oprit. 

Atunci a năvălit apa, un perete negru, izvorând după pârâul 
de la picioarele noastre. M-am scufundat după Gog, ducându-l 
după mine în peştera-catedrală aflată într-o parte a gurii tunelului. 
S-a frânt de parcă ar fi fost de sticlă. S-a spart ca o jucărie într-o 
mie de bucăți ascuțite și strălucitoare. Am simțit valul brusc de 
căldură. Acele de foc mi-au străpuns obrazul acolo unde l-am 
lovit, maxilarul, tâmpla. Zăceam printre bucățile strălucitoare, 
iar rămășițele lui Gog, paralizate de o lume a durerii, se aflau pe 
podeaua nisipoasă a peșterii când un potop de proporții biblice a 
năvălit din tunel, la doar câțiva metri în spatele meu. 

În craterul Halradra existaseră o mie de tone de gheaţă o mie 
de ani. Dar înainte, cu multă vreme în urmă, cursese apa. Altfel, 
cum să fie tunelurile netezi, nisipoase şi mâloase, curățate și cu 
găuri, ca piatra pe unde trece o apă curgătoare? Cu o încetinire 
glacială, gheaţa s-a vârât unde pâraiele de sub pământ au săpat 

catedrale ascunse și galerii lungi, iar Halradra a dormit, înecată 
în gheață și tăcută. 

Nu mă aşteptam ca vreun foc să topească atâta gheață ca să înece 
un vrăjitor al focului, mai ales focul unui vrăjitor să topească pe 
când el aștepta răbdător propriul diluviu. Dar aveam o speranţă, 
una vagă, că focul și Gog vor croi drum prin gheaţă, un drum unde 
duc tunelurile şi unde căldura se ridică... un drum în sus. 

Primăvara și vara, craterul Halradra este de un albastru remar- 
cabil. Albastrul unui metru de apă topită, care zace peste metri 
de gheață. Un lac de douăzeci de acri, doar de un metru adâncime, 
care stătea pe atâta gheaţă. 

Când o gaură suficient de mare ca să înghită o căruţă se topeşte 
prin gheaţa respectivă, descoperi că un metru înmulțit cu două- 
zeci de acri înseamnă foarte mult. 

Apa rece l-a lovit pe Ferrakind mai repede decât cei mai iuți 
cai și de-acolo l-a purtat fără oprire. 

Cum vrăjitorul dispăruse, ca şi strălucirea bucăților lui Gog, întu- 
nericul s-a întors. Nu știam decât durere și vuiet de apă. Ideea că mă 
voi îneca, în loc să ard, nu mă interesa. Nu voiam decât să fie rapid. 

Cumva, în întuneric şi potop, m-au găsit niște mâini. Duhoarea 
de trol amestecată cu putoarea cărnii mele arse, iar eu mă mișcam 
în strânsoarea lor. I-am blestemat, crezând că așa agonia va dura 
mai mult. O clipă m-am gândit dacă se mai întrebau dacă oi fi 
bun la gust. Poate le plăcea mâncarea pe jumătate făcută. L-am 
mușcat pe unul la un moment dat și pot să vă spun că trolii au 
un gust mai groaznic decât mirosul lor. Altceva nu-mi mai amin- 
tesc. Cred că m-au dat cu capul de-un zid când se grăbeau să scape 
din calea potopului. 


Din jurnalul lui Katherine Ap Scorron 


16 decembrie, anul 98 Interregn 

Ancrath. Castelul Înalt. atacul meu. 

Maery Coddin coase în scaunul din colț. Ploaia picură pe 
obloane. 

„Doamnă, ați gonit iarna. Acum ne desfătăm în căldura zâm- 
betului dumitale.” 

Asta spunea Prinţul de Arrow când am coborât în holul de la 
răsărit. „Doamnă“, nu „prințesă“, pentru că așa e în ținutul Arrow. 
Doamnd. Poate e pompos, dar m-a făcut să zâmbesc, căci fusesem 
serioasă înainte, când mă gândeam la Sageous și la ce îi era întipdrit 
pe chip. Și, deși un poet mort, a scris probabil rândurile lui Orrin, 
cred că Orrin vorbea serios și le-a rostit doar pentru mine. 

— Ardţi bine, Katherine. 

Egan a zis-o în timp ce fratele lui făcea o plecăciune. Ei doi erau 
ca ziua și noaptea. Sau ca răsăritul și apusul. Orrin, blond ca un jarl 
și arătos ca prinții zugrăviți în cărți ca să le delecteze pe prințesele 
mici pând când află că broaștele nu se prefac în prinți doar dacă le 
dai o sărutare, ci dacă au un castel și ceva pământ. Egan avea părul 
scurt și mai negru ca funinginea, pielea fiindu-i încă măslinie de la 
soarele verii, iar chipul sever, potrivit pentru un măcelar sau un 
câldu, dacă nu era ceva fierbinte în spatele lui, energia care îți ridică 
părul de pe braţe și ceafă. 

Și ce mi-a zis Jorg Ancratb ultima oară? „Poate că ai o mână 
mai bună, mătușă?” Pe când mă invita să termin treaba tatălui su. 
Pe când stătea acolo, mai palid ca Orrin, mai întunecat decât Egan, 
cu părul de pe umeri ca un râu întunecat. Se uita la mine și la pum- 
nal, cu fața dură și îngrijorată, de parcă nu vedea omul care va 
deveni, ci oamenii care vor fi. 

Și de ce scriu despre băiatul Asta aici, când pot sd scriu despre 
bărbați? Băiatul dla care m-a lovit. Nu cred că mi-a sfâşiat rochia. 
Însă cred că i-a trecut prin minte. 

Amândoi mi-au cerut mâna. Orrin, cu vorbe dulci, pe care nu 
le înţeleg. M-a făcut să mă simt perfectă. Pură. Știu că md va apăra 
și cd va vrea să mă facă fericită. Íi zugrăvesc o imagine prea... pe- 
dantă. În Orrin Arrow zac un foc și o putere nebănuite. În sufletul 
lui e dur și fiecare parte din el e vie. 

Egan m-a cerut fărd prea multe cuvinte și privindu-md înde- 
lung. Patima lui ar îngrozi-o pe Saretb, deşi ea are gura spurcată. 

Cred că o femeie slabă ar muri în patul lui. Uneia puternice î s-ar 
părea singurul loc unde să se simtă vie. 

Am mers prin grădina de trandafiri pe care i-a plantat regina 
Rowan în anul dinaintea morții, aflată între turnul fortificat și 
zidul exterior. Întâi m-am plimbat cu Orrin, din moment ce e fra- 
tele mai mare cu un an, și apoi cu Egan, iar Maery Coddin era la 
un metru de noi ca sd ne însoțească. Acum grădina e năpădită de 
buruieni, nu că e neglijată, ci nu e îngrijită corespunzător, tran- 
dafirii sunt ofiliți, iar spinii și florile moarte au gheaţă pe ele. La 
început Orin mergea fără să vorbească și doar scrâșnetul pietrișului 
rupea tăcerea. 

- N-o sd fie ușor sd-mi fii soție, au fost primele cuvinte pe care 
le-a rostit. 

- Sinceritatea e întotdeauna o alinare, i-am zis. De ce ar fi așa 
de greu? 

Și mi-a zis acolo printre trandafiri, fără lăudăroșenie sau mån- 
drie, că va fi împărat într-o bund zi, dar calea spre Vyene nu va fi 
ușoară. Dumnezeu încă nu-i spusese s-o facă și nici nu promisese 
unui tată pe moarte, nu a zis că e destinul, doar datoria. Cred că 
Orrin Arrow este o floare rară. Un om bun, cu puterea de a face 
lucrurile pe care i le cere bunătatea. 

Avea dreptate, desigur. Ar fi ușor să iubesti așa un om, dar să te 
măriți cu el, mult mai greu. 

Pe când Orrin întâi gândea și abia după aceea vorbea despre 
viitor, Egan vorbea fără sd ezite și despre prezent. Doar sinceri- 
tatea îi lega. Egan mi-a zis că md dorește şi eu l-am crezut. Mi-a 
zis că md va face fericită și cum se va întâmpla. Sunt sigură că, 
dacă s-ar fi întors, și fața lui Maery ar fi fost la fel de roșie ca a 
mea. Egan a vorbit despre caii lui, despre bătăliile în care a 
luptat și despre ţinuturile în care mă va duce. Pe de o parte, se 
lauda, desigur, dar la sfârșit a vorbit despre pasiunile lui, despre 
ucis, cdlărie, cdlătorii și acum despre mine. Poate sunt superfici- 
ald, dar e un compliment să fiu considerată printre plăcerile 
primitive ale unui bărbat ca Egan Arrow. Și da, poate mă 

consideră un trofeu ce trebuie câștigat, dar cred că i-aș putea 
răspunde cu aceeași patimă și i se va părea cd ne potrivim. 

Le-am spus că va trebui să mă gândesc. 

Sareth crede cd sunt nebună, dacă nu aleg pe niciunul și nu 
profit de șansa de a pleca din Ancratb. 

Maery Coddin zice că ar trebui să il aleg pe Orrin. Are mai 
multe pământuri, mai multe perspective și foc cât s-o topeascd, dar 
sd n-o ardă. 

Dar am ales să aştept. 


8 februarie, anul 99 Interregn 

Castelul Înalt. Biblioteca. Rece și goală. 

Saretb şi-a fătat bastardul Ancratb. A urlat cât sd știe jumătate 
de castel cum e să impingi un cap mare și unsuros printr-o gaură 
strâmtă și pentru câteva degete. Mi-a zis să plec după câteva ore. 
Pentru că eram posacă. Eram fericită că pot pleca. 

Ar trebui să mă bucur pentru ea. Ar trebui să fiu recunoscătoare 
că sunt amândoi în viață. Tin tare mult la ea și cred cd o să-l îndră- 
gesc pe băiat. Nu e vina lui că e un Ancratb. Dar mi-e teamă. 

Nu eram posacă, ci înspăimântată. A urlat tot restul zilei și 
noaptea, înainte sd scoată tot din ea. Ştiam că are o gură spurcată, 
dar, Doamne, ce a zis spre sfârșit! Mă întreb cum se vor uita servi- 
torii la ea acum. Cum se vor uita cavalerii la regină pe sub vizieră. 

Mi-e teamă și pana asta pune frica mea în fiecare literă. Tremur 
și trebuie să scriu încet și ferm, ca sd pot citi ce am așternut pe hârtie. 

N-a venit nici luna trecută, nici luna asta. Cred că pând la sfâr- 
situl anului o sd pip eu și nu o să-mi pese de ce spun sau cine aude. Și 
n-o să fie arborate drapele și n-o să se rostească rugăciuni în capelă 
pentru bastardul meu. Nu ca pentru micul prinț Degran la miezul 
nopții. Nici dacă pruncul meu are același păr negru lipit de cap și 
aceiași ochi care privesc dintr-o față teşită. 

ÎL urăsc. Cum a putut? Cum a putut sd strice tot? 

Noaptea trecută l-am visat pe Jorg cum vine la mine, iar eu am 
burta mare și caldă, întinzându-se de parcă bastardul ar vrea să iasă 
din mine, cu mânuţele lui alunecându-mi pe sub piele. Am visat că 

Jorga adus un cuţit. Sau era al meu. Cel lung și îngust. Și m-a deschis 
ca Drane, care curăță peștii de maţe în bucătărie și a scos copilul 
purpuriu, care fipa. 

Ar trebui să spun cuiva. Ar trebui să mă duc la Părintele Glen 
sd-i povestesc. Cum m-a violat Jorg. Și să caut iertare, deși Dumnezeu 
știe de ce ar trebui. Ar trebui sd plec. O să mă trimită la maici, la 
Frau Rock. 

Dar îl urăsc pe omul dla, pe călugărul îndesat, cu ochi goi și 
degete groase. Nu știu de ce, dar îl urăsc mai mult decât pe Jorg 
Ancratb. Parcă-mi vine să-mi smulg pielea și să fug. 

Sau pot sd rog pe cineva să mă ajute să scap de el. În Scorron erau 
niște bătrâne în mahala care făceau o pastă amară... și bebeluşii 
ieșeau mici și morți din femeile alea. Dar așa era în Scorron. Aici 
habar n-am pe cine sd rog. Poate pe Maery Coddin, dar e prea bună, 
prea nevinovată. lar spune lui Sareth și Sareth i-ar spune regelui 
Olidan și cine știe ce mi-ar face cd i-am stricat planurile, că nu am 
intrat în joc ca un pion de nădejde, că am căzut de pe tablă. 

Mai bine mă mărit cu prinţul Orrin sau cu Egan. Cât mai repede, 
pândă începe sd se vadă. Egan n-o sd aștepte nunta. O să se urce pe mine 
într-o clipită. Nici n-ar ști că nu e al lui. Orrin însă ar aştepta. 

Ziua nunţii 


- Unde-i Coddin, fir-ar să fie? 

- Aici, a arătat străjerul Hobbs în josul văii. 

Ariergarda cenușie a regimentului trasa o linie jerpelită înain- 
tea trupelor din față ale Prințului de Arrow. 

- Jorg, ar fi trebuit să-l laşi la castel, a zis Makin, gâfâind la 
fiecare cuvânt. E prea bătrân să alerge. 

- Keppen are o sută şi ar fi urcat și ar fi coborât de pe munte 
înainte după ce mâncaţi, Sir Makin, am scuipat eu. 

- O avea şaizeci, a comentat Makin. Ceva mai în vârstă decât 
Coddin, îți garantez. 

Străjerul Hobbs ni s-a alăturat pe culme, cu căpitanul Stodd 
lângă el, barba albă şi scurtă contrastându-i cu fața roşie. 

- Ei bine? a întrebat Hobbs. 

Mă uitam la el. 

- Sire... a adăugat. 

E ușor să-ți pierzi încrederea pe munte, dar și s-o găseşti. Când 
eşti la câțiva centimetri de Dumnezeu, contează foarte mult. 

Hobbs avea, în orice caz, motiv ca să se îndoiască. Deasupra 
noastră valea se îngusta până ajungea o trecătoare abruptă, care 
ar fi încetinit trei sute de suflete, așa încât oamenii lui Arrow ar 
fi putut să-și umple săbiile de sânge după lunga urmărire. 

Deasupra, granița de zăpadă și urcușul lung spre trecătoarea Luna 
Albastră era blocată în această perioadă a anului, deși numele ar 
zice altceva. Sub noi erau de zece ori mai mulți decât efectivele 
noastre și mai mulți umpleau valea, un covor de oameni care se 
mișcau întruna, soarele luminându-le coifurile, scuturile, vârfurile 
săbiilor şi ale sulițelor. 

- Să-l așteptăm pe Coddin, am zis. 

Chiar și Coddin trebuia să aibă speranță. 

- Sire... 

Hobbs a plecat capul. Și-a luat arcul în mână și a aşteptat 
gâfâind. Un om de ispravă şi, dacă nu era, măcar puternic. Tata 
l-a ales din garda regală pentru regimentul pădurii, nu ca pe- 
deapsă, ci pentru a recompensa regimentul. 

Mi-am luat ochii de la masa de oameni care clocotea şi m-am 
uitat la piscurile senine, acoperite cu zăpadă. Granița de omăt ne 
aștepta nu departe, deasupra strâmtorii. Vântul aducea zăpadă 
proaspătă, cristale de gheață care se învârteau ușor. Nimeni nu 
simțea frigul. Simțeam cei zece mii de paşi prin munți în picioare. 
Le-am lăsat să tremure şi mi-am încălzit sângele aproape de punc- 
tul de fierbere. 

La vest vedeam Degetul lui Dumnezeu. Oboseala din mine nu 
se compara cu ce am simţit când m-am ridicat pe degetul acela şi 
am zăcut ca mort sub cel mai albastru cer. Am stat acolo ore 
întregi şi în cele din urmă m-am ridicat, sprijinindu-mă în dinții 
vântului, și mi-am tras sabia. 

Când urci, nu lua la tine nimic inutil. Am luat o sabie pe care 
o aveam strânsă la spate. E o muzică atunci când mânuieşti sa- 
bia. Pe Degetul lui Dumnezeu se aude mai limpede. Urcasem 
amintindu-mi muzica mamei, dar vârful îmi cântase alt cântec. 
Poate că e cerul aproape, poate că-l aduce vântul. Oricum, am 
auzit cântecul sabiei în ziua aceea și mi-am făcut sabia kata, des- 
picând vântul, învârtindu-mă, întorcându-mă, lovind în jos şi în 
sus. Am dansat pe cântecul sabiei acolo, sus, o oră sau poate mai 
mult. Era ceva sălbatic, iar în fiecare parte era un hău nesfârșit. 

Şi apoi, înainte ca soarele să apună, am lăsat sabia pe stânci, o 
ofrandă adusă vremii, şi am început să cobor. 

Când am stat pe Degetul lui Dumnezeu am înțeles prima oară 
de ce se luptă oamenii pentru un loc, pentru pietre şi pâraie, in- 
diferent cine se proclamă rege acolo. Puterea locului. Am simţit-o 
din nou în vale, cu hoardele Prințului de Arrow venind spre mine 
câtă frunză, câtă iarbă. 

- Coddin, ce-ai pățit? am întrebat când cancelarul meu venea 
spre noi impleticindu-se. Arăți pe jumătate mort. 

Nu avea suflu nici cât să răspundă. 

— Ai ce ţi-am dat? l-am întrebat. 

Atunci nu știusem ce i-am dat, ci doar că trebuie. Încă gâfâind, 
Coddin şi-a dat jos desaga și a scotocit prin ea. 

- Să zici mersi că nu am lăsat-o pe acolo doar ca să fiu înaintea 
dușmanului! mi-a replicat. 

I-am luat fluierul pe care îl foloseau şi ciobanii, de vreo jumă- 
tate de metru, îmbrăcat în piele. 

- Coddin, știu că o să te achiţi întotdeauna de sarcini, deși 
le-am dat câte unul lui Makin și lui Keppen. Încrederea e bună, 
dar încearcă să nu-ţi faci planuri cu ea! 

- Niciunul dintre noi nu e din partea locului, le-am zis căpi- 
tanilor, ridicând tonul pentru cei din regiment care se adunau. Fi 
bine, tu ești. 

Am arătat spre un flăcău din linia a doua. 

- Dar majoritatea, am continuat, ne-am născut și am crescut 
în Ancrath. 

Ultimii din regiment veneau acum, iar oamenii Prințului de 
Arrow erau la câteva sute de metri în spate, trecând cu greu peste 
bolovanii rupți. 

- Oameni din Ancrath, sunteți cu mine pentru că sunteți cei 
mai buni războinici, pentru că aţi învățat să luptaţi pe aceste 
pământuri greu de apărat, pe care alţii vor să le ia în stăpânire. 
Ele sunt însă mai uşor de apărat și ne ţin pe toți, mai puţin pietre 
şi capre. 

La asta, câțiva au râs. Unii din regiment mai aveau putere. 


204 MARK LAWRENUCI 


- Astăzi, am adăugat, toți devenim oameni de munte. 

Am luat fluierul, l-am ridicat şi am suflat încet, căci, altfel, se 
strică tonul. Rezultatele cele mai bune se obțin dacă aplici o pre- 
siune constantă. 

Un fluier pentru capre se aude în minte mile întregi. Vântul 
îl poartă și se izbeşte de fiecare piatră. Cu o singură suflare, ajunge 
aproape la Bântuit. Sigur suficient de departe să ajungă la fiecare 
om al muntelui pe care l-am ascuns pe pantele înalte, de unde se 
vede cărarea ce urcă spre vârful muntelui. Și nu sunt orice oameni 
ai muntelui, ci cei care au avut aceste pante din generație în ge- 
neraţie. Oameni care, ca şi taţii şi bunicii lor, luau o piatră la 
plimbare. Oamenii lui Renar își păstrau secretele, dar din vârful 
Degetului lui Dumnezeu mi se dezvăluise totul în ziua aceea, cu 
mulți ani în urmă. 

A trebuit să cânte șapte trompete ca să doboare zidurile 
lerihonului, dar nu eram pregătit pentru asta. Dacă sufla cineva 
în fluier, muntele se mişca în Înălțimile Renar. Pe ambele părți 
ale văii, vreo doisprezece pietre o luau în jos. Oamenii muntelui 
ştiau potecile atât de bine, încât i-ar fi făcut de rușine pe iubiții 
care ştiu tot despre rotunjimile lor. Trebuiau să cadă pietre mari, 
bolovani cu pârghii pregătite, care aveau să se prăvălească atunci 
când vor fi împinse, să se rostogolească, să se izbească unele de 
altele. Am simţit pământul cutremurându-se sub noi. Vuietul, ca 
o piatră de moară care scrâșneşte, dinți care clănțănesc. În câteva 
clipe toată valea se pusese în mișcare, cele câteva mii de suflete 
ale Prințului de Arrow au dispărut când s-a ridicat, iar bolovanii 
au prefăcut carnea oamenilor într-o pastă însângerată. 

- Mulţumesc, Coddin. Îşi sunt recunoscător. 

I-am dat fluierul înapoi. 

- Hobbs, când se risipește praful şi se poate ochi, să-i pui pe 
oameni să doboare pe oricine mai e în picioare. 

- Iisuse Hristoase! a exclamat Makin, uitându-se în valea de 
sub noi. Cum de... 

- Topologie, am zis. E magică. 

- Şi acum ce facem, Rege Jorg? a întrebat Coddin, din nou 
încrezător, dar concentrat încă pe numere, ştiind că șansele noas- 
tre împotriva a şaisprezece sau şaptesprezece mii erau un pic mai 
bune decât împotriva a douăzeci de mii. 

- Sigur că ne retragem, i-am zis. Nu putem să atacăm de aici, nu? 

Ziua nunții 


Ne-am întors la Bântuit pe un teritoriu nemaivăzut, un teren 
nou și accidentat, ticsit cu morţi făcuți carne tocată și ici-colo, 
pe drum, se auzeau strigătele celor vii prinși sub noi. Am conti- 
nuat drumul, în zdrențele noastre cenușii, pline de praf de la 
pietre, palizi de la atâta învolburare şi spaimă. 

Acum armata Prințului încercuia Bântuitul, arcașii erau pe 
înălțimi, iar mașinăriile de asalt erau dispuse. Toate trupele mele 
de la castel erau în interiorul zidurilor, fie că era spațiu, fie că nu. 
Nu avea rost să ţii piept dușmanului în câmp deschis. 

Vedeam arcași coborând în şiruri lungi, cu siguranță execu- 
tând ordinul să meargă spre est ca să fie în faţă, dat fiind masacrul 
recent. Prinţul învăța repede. A anticipat atacul meu reînnoit. 
Nu cred însă că de data asta îi va considera o pacoste pe cei trei 
sute de oameni ai mei. 

- N-ar trebui să se grăbească, mi-a zis Makin, care era lângă mine. 

- Mai întâi o să reducă din obstacole și din șirurile de oameni, 
a comentat Coddin. 

- Nu trebuie să intre până nu vine zăpada mare, a intervenit 
Hobbs. Înăuntru până ninge mult. Iarna la foc. Peste trecători 
când primăvara le topește. 

- Vrea să intre azi, le-am spus. Cel mai târziu, mâine. O să 
intre pe poarta principală. 

- De ce? m-a întrebat Coddin. 

Nu voia să se certe, dar voia să înțeleagă. 

- De ce să iroseşti un castel bun? am replicat. O să forțeze. 
Oamenii se predau. O să aibă milă şi are o nouă fortăreață, o nouă 
garnizoană și o mică reparaţie de făcut la intrare. Nu umblă cu ju- 
mătăți de măsură, ca mine. Intră în forță şi în viteză și termină treaba. 

- Puţină milă? a întrebat Makin. Crezi că mila a supravieţuit 
după evenimentele recente? 

- Poate că nu, am zis eu cu un zâmbet sumbru, dar nici eu 
n-am de gând să arăt niciun strop de milă. Ascultă la mine, bunul 
meu prieten, nimeni nu iese în viață de data asta. 

- Jorg cel Roșu. 

Makin s-a bătut cu palma în piept cum făcuse la Fortul Remagen 
cu ani în urmă. 

- O zi roşie, am spus eu. 

Am băgat două degete într-o chestie care acum câteva ore încă 
era în viață şi râdea și i-am desenat două linii stacojii pe obrazul 
stâng, apoi pe cel drept. 

Coborând prin vale, meşteream la cutia de cupru, în desaga 
de piele de la șold. Îl simțisem toată ziua pe Sageous călcând pe 
la marginea imaginaţiei mele, printre visele pe unde găsea loc. 
Potrivit surselor mele, o rețea de spioni mai puţin sofisticată 
decât susțineau majoritatea din Cei O sută, Prinţul de Arrow avea 
o a doua armată, mult mai mică decât cea de la porţile mele, care 
se îndrepta spre Ancrath și Castelul Înalt, probabil ca să se asigure 
CĂ tata îşi va ține trupele înăuntru. Sageous nu părea să aibă un 
motiv pentru care să-mi bântuie visele decât dacă se alăturase 
Prințului în clipa când a fost limpede în ce parte înclină balanța 
puterii, așa că acum era sfetnicul Prințului, căutând nu atât să-i 
călăuzească mintea, cât să pună stăpânire pe ea. 

Iar vrăjitorul viselor putea fi la Castelul Înalt. Poate că Sageous 
voia să-mi afle planurile ca să le vândă Prințului de Arrow și să 

cumpere independența ținutului Ancrath pentru tatăl meu. 
Oricum nu aveam să i le arăt. 

Tot căutam în memorie un fir de care să mă leg. Planurile 
prestabilite din cutie țâșneau mereu ca o simplă inspiraţie, erau 
clipe de inspiraţie, în care intrau în legătură fapte care nu aveau 
nicio legătură una cu alta. Am tras de firul planurilor mele, dar 
de data asta ceva nu a mers cum trebuie. De data asta, deşi am fost 
atent, cutia s-a deschis cu un clinc şi sub capac am văzut cu ochiul 
minţii o lumină întunecată sângerând. Am închis-o imediat și a 
scos tot un clinc. 

Și mult timp am crezut că nu ieșise nimic din ea. 

Apoi amintirea m-a purtat acolo. 


- Bună, Jorg! îmi spune şi îmi uit cuvintele bine ticluite. 

- Bună, Katherine! 

Și stăm printre morminte, cu fata de piatră şi câinele de piatră 
între noi, iar când vântul se întețeşte polenul florilor se învârtește 
ca o zăpadă trandafirie printre noi, iar eu mă gândesc la globul de 
zăpadă spart acum amar de vreme şi mă întreb cum se va așeza totul. 

- N-ar trebui să fii aici singură, îi spun. Cică sunt tâlhari 
pe-aici, prin pădure. 

- Mi-ai spart vasul, îmi răspunde și mă bucur că şi limba ei e 
trădătoare. 

Degerele i se întorc în locul unde am lovit-o, unde s-a spart 
vasul și ea a căzut. 

I-am îngropat pe cei dragi, dar ea vorbeşte despre un vas. 
Uneori durerea e prea mare şi o evităm, căutând o cale înăuntru. 

- Ca să fiu sincer, a fost cât pe ce să mă ucizi, am zis. Aici mi-am 
îngropat câinele, am adăugat, băgând de seamă că s-a încruntat. 

Deja spun prostii din cauza ei, îi dezvălui secrete pe care nu 
are dreptul să le ştie. E ca o lovitură la cap pe care am încasat-o 
de la Orrin. Imi amorțeşte toate simțurile. 

- Hanna e îngropată aici, îmi arată. 

Mâna îi e foarte albă și stabilă. 

- Hanna? o întreb. 

E încruntată, iar ochii verzi aruncă săgeți. 

- Bătrâna care a încercat să mă sugrume? o întreb. 

Un chip purpuriu îmi plutește în fața ochilor, printre roto- 
coale de fum gri, iar mâinile îmi sunt prinse sub bărbie. 

- Nu a făcut așa ceva! răspunde Katherine, dar fiecare cuvânt 
e mai șoptit decât celălalt, iar convingerea o părăseşte. Nu ar face 
așa ceva. 

Dar ştie că aşa a făcut. 

- L-ai omorât pe Galen, mă acuză, uitându-se urât la mine. 

- Da, recunosc. Dar aproape mi-a împlântat sabia în spate. 

Nu poate nega. 

- Blestemat să fii! îmi aruncă ea. 

- Nu. 

Îi tremură buzele şi ştiu că s-a gândit la mine. Știu şi mă bucur 
foarte mult. Dă capul pe spate şi se întoarce, călcând ușor, de 
parcă şi-ar vâna în tăcere gândurile. Mă uit la linia gâtului. Poartă 
o fustă de călărie din piele și velur, în nuanțe de maro și verde 
şters. Soarele îi găseşte o sută de fire roşii în părul strâns. 

- Te urăsc, îmi spune. 

Mai bine ură decât indiferență. Mă apropii de ea. 

- Doamne, dar ce puți! exclamă. 

- Aşa ai spus și prima oară când ne-am întâlnit. Măcar e de pe 
drum. Cal şi transpiraţie. Miroase mai bine decât intrigile de la 
Curte. Cel puţin, pentru mine. 

Miroase a primăvară. Sunt aproape acum și nu s-a mai înde- 
părtat de mine. Sunt aproape şi e o forță între noi care îmi gâdilă 
pielea, pe sub pomeţi, tremurându-mi în degete. Nu pot să respir. 
O doresc. 

- Jorg, nu mă vrei, îmi spune ea de parcă aș fi zis-o eu. Şi nici 
eu nu te vreau. Eşti doar un băiat agresiv. 

Chipul îi e ferm, iar buzele formează o linie încă plină. Îi văd 
formele trupului şi o doresc mai mult decât oricând. Sunt făcut 
din dorințe. Nu pot vorbi. Mă trezesc că mâinile mi se întind spre 
ea şi le forțez. 

- Și, oricum, de ce te-ar interesa sora unei „curve din Scorron“? 
mă întreabă, încruntându-se din nou. 

Mă face să zâmbesc și pot vorbi din nou. 

- Ce? Acum trebuie să fiu rezonabil? Ăsta e prețul maturiză- 
rii? E prea mare. Dacă nu pot să o disprețuiesc pe femeia care a 
înlocuit-o pe mama mea... dacă nu pot să o insult ca un copil... e 
un preț prea mare, îţi spun. 

Iar îi tremurau buzele, dar zâmbea. 

- E curvă soră-mea? 

- Ce-i drept, nu am dovezi, îi replic. 

Surâde şi-şi șterge mâinile de fuste, uitându-se la copaci de 
parcă ar căuta prieteni sau dușmani. 

- N-ai vrea să fii rezonabil. 

- Nu te vreau deloc. 

- Lumea nu e făcută din oameni rezonabili. Lumea e făcută 
din hoți, trișori şi criminali. Se spune că pui un hoț să prindă 
un hoț. 

- Ar trebui să te urăsc pentru Hanna, îmi zice. 

- A încercat să mă omoare. Am mers la mormântul pe care mi 
l-a arătat Katherine. Să-mi cer scuze? Să ştii că pot vorbi cu morții. 

Mă aplec să culeg un clopoțel, o floare pentru mormântul 
Hannei, dar tulpina mi se ofileşte în mână, albastrul-închis 
transformându-se în negru. 

— Ar trebui să fii mort, zice ea. Am văzut rana. 

Îmi ridic cămașa și îi arăt. Linia întunecată unde a intrat pum- 
nalul tatei, rădăcinile negre răsăreau din ea, brăzdându-mi carnea, 
intrându-mi aproape de inimă. 

Îşi face cruce pe piept, încercând să se apere întru câtva. 

- Jorg, e un rău în tine. 

- Poate că e. În mulți sălășluieşte răul. Și în femei. Poate că în 
mine e mai comun. 

Însă mă întreb. Mai întâi Corrion, apoi inima necromantului. 
Puteam să dau vina pe ei pentru excesele mele, dar ceva îmi spune 
că greșelile sunt doar ale mele. 

fi muşcă buza, se îndepărtează, apoi se îndreaptă. 

- În orice caz, inima mea a ales un om bun. 

Nu mă gândisem la asta, cu toată înțelepciunea mea. Nu mă 
gândisem că ochii lui Katherine se opreau și asupra altor bărbați. 

- Pe cine? Doar atât am putut îngăima. 

- Pe prințul Orrin, îmi zice. Prinţul de Arrow. 

Și leşin. 


Mă izbesc de pietre înjurând şi mi-am julit o palmă ca să-mi 
apăr fața. Makin m-a ridicat în picioare destul de repede. 

- Regii cad în bătălie, a zis, nu se împiedică în drum. 

Mi-a luat o clipă să uit amintirea. Oricum, e mai nimerită o 
întâlnire brutală cu pământul și sângele de pe mâinile noastre ca 
un om să ajungă în prezent. Munţii, zăpada şi un dușman de o mie 
de ori mai puternic. Probleme reale, nu din cele ce trebuie uitate. 

- Sunt bine. 

Am atins desaga de la șold. Cutia era încă acolo. 

- Hai să-l rupem pe Prinţul asta! 

Ziua nunţii 


De la înălțime, la cum erau dispuși pe pante în fața Bântuitului 
și de-a lungul culmilor, spre est, chiar și miile de soldați ai 
Prințului de Arrow păreau mici. Priveliştea m-ar fi îmbărbătat, 
dacă Bântuitul n-ar fi arătat atât de mic, încercuit din trei părți 
de o mulțime de oameni, în timp ce soarele de iarnă reflecta su- 
lțele şi coifurile. 

Nu mi-era încă limpede dacă planul Prințului de a porni un 
asalt copleşitor se potrivea cu ce credeam eu sau cu asediul lui 
Makin şi Coddin. Însă era clar că al doilea atac ne va costa. Pe 
linia noastră de atac se aflau trupele Prințului, dispuse în fața 
avanpostului, într-o zonă-tampon, iar infanteriștii erau la adăpos- 
tul potecilor, construindu-și apărarea în grabă din căruțe răstur- 
nate și provizii puse grămadă. Erau la adăpost pe când regimentul 
alegea țintele. Săgețile noastre omorau sau răneau mulți oameni, 
dar coloanele de arcași cărora li se ceruse să coboare de pe culmile 
de la est se tot apropiau. În doar cinci minute, o mie din cei patru 
mii de arcași ai Prințului aveau să riposteze la atacul nostru. 

- Nu sunt încântați, a zis Makin. 

Nici el nu prea părea. 

- Nu, am încuviințat. 

Zgomotul asurzitor iscat de armata prințului creştea și scădea 
în funcţie de cum bătea vântul. Niciun războinic adevărat nu prea 
nutreşte sentimente bune pentru arcași. Moartea plutește nevă- 
zută, de la distanţă, și îndemânarea sau antrenamentul nu prea te 
pot salva. Mi-am amintit că în urmă cu patru ani Maical căzuse de 
pe cal, de parcă ar fi uitat cum se călăreşte. Nici eu nu mă bucuram 
că vin arcașii Prințului. Micile mele răutăţi și riscuri puteau fi 
înăbușite ușor, dacă săgeata potrivită ajungea în locul nepotrivit. 

- Ar trebui să plecăm acum, a sugerat Coddin. 

- N-o să ne urmeze până nu li se alătură arcașii, am zis. 

- Şi de ce vrem să ne urmărească? Pietrele care s-au rostogolit 
au fost impresionante, nu neg, dar nu se mai poate întâmpla din 
nou, a susținut Coddin. 

- Nu? a întrebat Hobbs încrezător în dreapta mea. 

- Nu, am răspuns. Dar trebuie să scoatem cât mai mulți oa- 
meni din bătălie. Castelul ne poate apăra, dar nu cu sorții ăștia. 
Şi nu uitaţi că frumoasa regină... Mi... Și mai cum? 

- Miana, a completat Coddin. 

- Da, ea. Regina Miana. Hobbs, amintește-le oamenilor pen- 
tru cine luptăm. 

Aşa era Coddin. Privea şi ţinea minte. Avea un amestec de 
decenţă și reținere care mă impresiona, calități pe care eu nu 
aveam să le posed, dar pe care le apreciam. Fusese primul bărbat 
din Ancrath pe care-l întâlnisem când mă întorsesem acum pa- 
tru ani. Atunci mi se păruse înalt, deşi acum îl depășeam în 
înălțime. Îl crezusem bătrân, deşi acum avea fire albe, şi păruse 
în floarea vârstei. Îl ridicasem în rang de la căpitan de gardă la 
căpetenia Regimentului Pădurii, pentru că mi se păruse că nu 
mă va dezamăgi. Datorită acelorași calități, peste un an îmbră- 
case haina de şambelan. 

Pe pantă bătrânul Keppen şi-a pus arcaşii să urce, trecând dea- 
supra infanteriștilor împrăștiați pentru a trage săgeți fără țintă, 
în mijlocul forțelor Prințului. 

Vedeam cum primii arcași rup rândurile, oamenii lui Belpan 
erau cu arcurile lor mari, iar ai Prințului aveau dragoni roșii 
pictați pe zale. 

- Să mergem! 

Am pus panglica purpurie peste capătul arcului și l-am ținut 
în sus ca să-l vadă cei din regiment. Dacă mă gândesc acum, mai 
bine ar fi făcut-o altcineva. Cineva nu atât de important. Din 
fericire, arcașii Prințului încă erau în căutare de teren pentru a 
trage cu arcul, iar săgețile m-au ocolit atât cât să mă rateze. Un 
om aflat la zece metri în fața noastră s-a dat în spate, o săgeată 
ieşindu-i de sub claviculă. 

- Fir-ar să fie! a zis Coddin. 

M-am întors spre el. Ceva de jos de pe pantă îi atrăsese atenția, 
dar nu-mi dădeam seama ce anume. 

- Probleme? l-am întrebat. 

Coddin a întins mâna, care avea degete roșii. Nu am înțeles 
din prima. Am încercat să văd unde era rănit. 

- Uşurel! 

Makin s-a dus să-l susțină când s-a împleticit. În cele din urmă, 
am văzut doar capătul săgeţii, care era negru pe pielea neagră de 
deasupra maţelor lui. 

- La dracu’! 

Un om lovit în burtă nu trăieşte. Toată lumea ştie. Chiar dacă 
pui comprese sub piele ca să Învârteşști și să înfășori săgeata ca să 
iasă bine, tot nu supraviețuiești. 

- Duceţi-l! le-am poruncit. 

Ceilalți doar se uitau la mine. O clipă am văzut-o pe vrăjitoa- 
rea din nord şi i-am simțit privirea pătrunzătoare din singurul 
ochi și batjocura din zâmbetul ofilit. „Chiar şi un om lovit în 
burtă are speranță“, îmi spusese ea. Oare prevăzuse ziua asta? 

- La naiba cu profețiile și cu prezicerile! 

Am scuipat şi vântul mi-a purtat mai departe scuipatul. 

- Scuze? s-a uitat la mine Makin și până și Coddin s-a uitat lung. 

- Aduceţi aici niște oameni, ridicaţi-l şi luaţi-l! le-am zis. 

- Jorg... a început Makin. 

- O să stau aici, a insistat Coddin. Se vede bine. 

Îmi plăcuse Coddin de la început. Patru ani cu el la Bântuit 
parcă îmi întăreau şi mai mult sentimentele pentru ele. Îmi plăcea 
CĂ e ager, sincer și curajos când e în fața unor alegeri grele. Însă 
îmi plăcea pentru că și lui îi plăcea de mine. 

- Se vede mai bine de aici, am arătat eu în sus. 

- Jorg, o să mor. 

S-a uitat în ochii mei. Nu mi-a plăcut. Îmi semăna suferință 
în suflet. 

Cei cu săgeți în burtă nu mor repede, dar rana se infectează. 
Te umfli, transpiri, urli şi apoi îţi dai duhul. Două zile, poate 
patru. Am avut un frate care a stat așa mai bine de o săptămână. 
Niciun bărbat nu-mi arătase niciodată vreo cicatrice pe burtă, 
spunându-mi cum l-a durut ca naiba când i-au scos săgeata. 

- Coddin, îmi rămâi dator, i-am zis. Datoria față de rege e o 
nimic toată. Săgeata asta o să te ucidă, însă nu azi. Și, dacă ai 
impresia că sunt sentimental, că o să ai parte de o moarte iute aici 
şi că o să pierd zile întregi de sfaturi utile, când am nevoie de ele, 
te înșeli amarnic. 

Nu mai știam pe nimeni care să trăiască după așa o durere. 
Dar am auzit de unul. Chiar s-a întâmplat. 

- ÎL ducem la pietrele căzute. Trimitem oameni să facă o as- 
cunzătoare în pietrele desprinse. Îl punem acolo şi acoperim. 
Dacă are noroc, ne întoarcem după el mai târziu. Dacă nu, e gata 
îngropat, am explicat. 

Oameni din regiment deja se strânseseră și se prindeau de brațe 
unul pe celălalt ca să-l ridice pe Coddin. Nu se plângea nimeni. 
Şi ei îl îndrăgeau. 

Ziua nunţii 


Niciunul dintre cei care l-au urcat pe Coddin pe munte nu 
s-a plâns. Nu aveau suflu, dar, și dacă ar fi avut, s-ar fi abținut. 
Coddin își conducea oamenii prin propriul lui exemplu. Te 
simțeai obligat să fii corect. 


- Jorg, te iubesc, doar ești regele meu, dar te iubesc şi așa cum 
un tată își iubeşte sau ar trebui să-și iubească fiul. 

Doi bărbaţi pot să-și spună anumite lucruri când trec săgețile 
pe lângă ei şi unul e rănit mortal, prins într-un gol între o masă 
de pietre căzute şi mii de inamici care se apropie. Chiar şi atunci 
e incomod. 

L-am purtat pe braţe pe Coddin, pe Căpitanul Lore Coddin 
din Ancrath, Mare Cancelar al Înălțimilor Renar. L-am dus în 
fața oştii Prințului de Arrow, care se apropia, stârnită de dorința 
de a-și răzbuna miile de soldați zdrobiţi de bolovani. Arcașii re- 
gimentului au ținut fiecare culme până în ultimul moment, slo- 
bozind săgeți după săgeți în soldaţii care veneau, făcându-i să-şi 
urce morții și să escaladeze și muntele. Şi, oricât de istoviți erau, 
oamenii din regimentul meu au inițiat atacul asupra dușmanului 


cu Coddin în braţe. 

Trupele trimise înainte spre molozul desprins din ce mai ră- 
măsese din bolovanii de dimineață au găsit un spațiu între doi 
bolovani mai mari. Au lărgit acest gol şi au pus pietre care să 
astupe şi să ascundă locul. 

Până am ajuns la peşteră, oamenii care îl purtau pe Coddin 
erau deja roșii de la sângele lui, iar el gemea la fiecare mişcare. 
Căpitanii Keppen și Harold au dat aceleaşi ordine în puncte di- 
ferite ale potecii și au tras ultimele săgeți ca să-i ţină pe dușmani 
ocupați. Şi să-i ucidă. 

Valea îngustă era în faţa noastră, deasupra strălucea zăpada, 
vântul se întețea, luând iute căldura, oamenii Prințului gâfâiau și 
icneau pe ultimele sute de metri, iar eu m-am așezat pe o piatră 
şi, printre gâfâituri, i-am vorbit muribundului aflat mai jos. 

- Bătrâne, tacă-ți fleanca! i-am zis. 

- Trebuie să mă dezgropi ca să mă opreşti, mi-a răspuns el 
gâfâind. Sau să fugi. Și cred că n-o s-o faci, nu încă. 

A tuşit şi a încercat să-și ascundă un geamăt de durere. 

- Jorg, trebuie să auzi cuvintele astea. Trebuie să știi că ești 
iubit, nu doar temut. Trebuie să ştii, ca să afli ce te otrăveşte. 

- Nu. 

- Trebuie să asculți. 

A tuşit din nou. 

- Coddin, mă întorc după tine când se termină totul. Așa că 
nu spune nimic, că o să regreți şi eu o să-ți aduc aminte! 

- Jorg, te iubesc fără un motiv temeinic. Nu am fii, dar, dacă 
aș avea, n-aş vrea să fie ca tine. Eşti un ticălos agresiv atunci când 
eşti în apele tale. 

- Ai grijă, bătrâne! Pot să-mi vâr sabia prin spărtură să te omor. 

Un om din regiment a urlat şi a căzut în stânga mea. Avea o 
săgeată în gât. Ca și Maical, dar țipase mai tare. Altă săgeată a 
lovit piatra de lângă mine şi s-a sfărâmat. 

- Te iubesc fără niciun motiv întemeiat, a zis Coddin, vorbind 
cu accentul de unde se născuse, iar vocea îi era firavă acum. 

Auzeam zgomotul făcut de cizme. Oțel pe oțel. Strigăte. 

-= ... dar te iubesc mult. 

Am ridicat privirea şi am clipit. În jos, pe pantă, Makin îl tăia 
pe primul dușman care ajunsese la noi — o sabie mânuită cu pre- 
cizie, pe lângă celelalte, care erau secate de puteri. Era limpede. 
Cel puţin cât nu erau mulți. 

- Fă ceva cu fata! mi-a zis Coddin cu o putere regăsită. 

- Cu Miana? l-am întrebat. Ar trebui să fie în siguranță în 
castel. Pentru moment. 

- Cu Katherine Scorron. Alt puseu de tuse. Lucrurile astea 
par foarte importante când ești tânăr. Inima şi iubirea trupească. 
Îți umplu lumea la optsprezece ani. Dar, crede-mă, când ai patru- 
zeci şi cinci, iar trecutul e în ceaţă... sunt şi mai importante. Fă 
ceva! Te bântuie multe fantome, știu, deşi o ascunzi bine. 

Oamenii regimentului s-au strâns în față, dezlănțuindu-se îm- 
potriva celor doisprezece dușmani, urmaţi tot timpul, în fiecare 
clipă, de alții. Cunoşteau arcul așa cum se cunosc îndrăgostiţi 
unul pe altul, dar se puteau lupta şi corp la corp. Prima lecţie de 
luptă n-ai vrea s-o primeşti pe o potecă abruptă, când cineva În- 
cearcă să te omoare, iar cei din regiment aveau ani de experiență 
și, pentru moment, rezistau. 

- Dacă ratezi o şansă cu Katherine, o să te bântuie mai mult 
decât orice altă fantomă de-acum, mi-a zis Coddin. 

O altă săgeată a ajuns şi mai aproape. 

- Fugiţi! am strigat. 

Momentan Coddin trebuia să-şi țină pentru el sfaturile înțe- 
lepte. Discuţiile sentimentale se poartă în anumite răgazuri, nu 
pe un munte, când dușmanul trage cu săgeți în tine. 

- Fugiţi! am strigat din nou. 

Dar nu am ridicat panglica purpurie legată de arc, căci aveam 
un plan de îndeplinit și el nu prevedea să fiu străpuns de săgeți. 

Ziua nunţii 


Mai îngropasem Fraţi, chiar și prieteni, dar nu de vii. 

L-am lăsat în mormânt pe Coddin, care încă nu murise, dar 
nici mult nu mai avea. Ne-am retras alandala, luptându-ne pe 
pământul unde îl îngropaserăm. M-am alăturat încăierării și 
mi-am croit drum printre oamenii Prințului de Arrow, de parcă 
am fi plănuit să mă întorc la Bântuit. Când ești în luptă, uiţi de 
probleme, pentru că brusc ele par mărunte, față de cele care în- 
cearcă să te lovească cu marginile ascuțite. Poate că e ceva în ne- 
regulă cu mine. Poate că are legătură cu cei trei pași făcuţi în afara 
lumii celor raționali și buni. Dar puţine lucruri mă bucură mai 
mult decât o sabie parată, urmată de o reacție rapidă și de strigă- 
tul dușmanului. Doamne, dar când intră lama în carne senzația 
şi sunetul sunt dulci ca orice flaut din care iese o melodie. Cu 
condiţia să nu fie carnea mea, desigur. Nu poate fi bine. Dar este. 

Mă luptam cu îndârjire, dar duşmanul tot venea, de parcă 
singurul lucru pe care-l avea de făcut azi era să moară. Ne-am 
retras şi i-am lăsat să alunece pe sânge şi să se împiedice de cada- 
vre. Mulți dintre noi au reușit să găsească un loc ca să ne întoar- 
cem şi să fugim. Dar la fel de mulți nu. 

Vreo două treimi din regiment au ieşit din valea îngustă și s-au 
cățărat cu greutate pe pantele mai abrupte, iar de-acolo, pe 

muntele de mai sus. Ceilalţi, chiar dacă erau încetiniți de o rană 
minoră, au fost înghițiți de armata care avansa. 

Vântul îţi bagă frigul în suflet. Expuşi pe munte, simțeam 
degetele ascuţite cum ne fură căldura. Nu conta cât alergaserăm 
şi ne cățăraserăm. Vântul se cuibărea în tine și, cu fiecare clipă, 
te lăsa sleit. 

Răzbeam, așadar, prin vânt. Eram un grup jerpelit, fără rân- 
duri, fără trupe, iar zăpada ne orbea acum, fulgii fiind prea reci 
ca să stea pe stânci. Nu departe, zăpada strălucea deasupra noas- 
tră, albul ascunzând văile și totul părea la fel. Albul, care se în- 
tindea până la trecătoarea Luna Albastră, îngropată în nămeți, pe 
care n-o puteam lua, depășea vârful Muntelui Botrang și deasupra 
lui era cerul. 

Acolo, sus, l-am prins din urmă pe Makin cenușiu la față și 
împleticindu-se. S-a uitat la mine puțin, parcă prea obosit ca să 
mai facă altceva decât să se spânzure. N-avea suflu ca să scoată 
ceva pe gură, însă din priviri am înţeles c-o să murim pe versanţii 
ăștia. Poate pe culmea următoare, poate mai sus, cu zăpada, iar 
sângele nostru stacojiu va păta albul pur. 

- Stai cu mine! i-am zis. 

Mai aveam un pic de forță. Nu mult, dar ceva. 

- Am un plan, i-am dezvăluit. 

Speram să am un plan. 

Vântul îmi amorţea faţa. În dreapta, acolo unde-mi lăsase Gog 
cicatrici, nu mă durea. Carnea răsucită tot mă ardea, ca şi cum 
oasele din maxilar şi din obraz s-ar fi blocat acolo, alături de foc. 
Vântul îmi făcea fața tare ca un bloc de piatră care s-ar fi spart, 
dac-aș mai fi vorbit. M-am bucurat de sentimentul de ușurare. Mă 
pricepeam să găsesc momente de alinare. Uneori trebuie să te 
mulțumeșşti cu ele. 

În spate se auzeau strigăte când cei mai înceți din regiment 
dădeau piept cu cei mai iuți dintre oamenii Prințului de Arrow. 

Eram cu capul plecat, concentrându-mă pe un picior, apoi pe 
celălalt, trăgând aer în piept și expirând ca să fac loc altei guri de 
aer. Lângă mine, Makin părea să se fi retras într-un loc izolat 

și închis, în care ajungem cu toții, dacă ne străduim. Încă puţin și, 
brusc, eşti în iad. 

Zăpada m-a luat prin surprindere. Acum călcam apăsat pe 
pietre, iar peste o clipă mergeam pe nesimţite pe o pudră albă. 
Ne-a luat cam patru pași de la pietre la zăpadă până la genunchi. 
Mă întrebam dacă nu cumva mor câte puţin — un preludiu încet, 
față de îmbrățișarea obișnuită şi neașteptată. 

Câmpul înzăpezit începea să ne omoare. E greu să-ți croiești 
drum prin zăpadă. E mai uşor să mergi pe calea bătătorită deja de 
două sute de oameni. Mai mulți au rămas prinși acolo. Selecția 
naturală îi pusese pe cei mai puternici oameni ai Prințului pe 
urmele noastre, iar trupele mai slabe încă se chinuiau să străbată 
valea îngustă îngropată sub zăpadă. 

- Acolo, sus! am arătat spre un loc care nu se deosebea prin 
nimic de zona înzăpezită. 

Simţeam cutia fierbinte la șold. Am iuțit pasul şi l-am lăsat pe 
Makin în urmă. Acolo, sus! Nu ştiam de ce, dar ştiam. 

Am luat cutia în mână şi am rupt-o la sănătoasa, cu plămânii 
plini de sânge sau, cel puțin, așa mă simţeam. 

Nu mă împiedicam de pietre, căci zăpada le acoperise departe 
de picioarele noastre, ci m-am împiedicat de ceva lung și tare, 
aproape de suprafață. În cădere mi-am amintit de Broomstick. 
Apoi cutia a scos un sunet și mintea mi s-a umplut cu lucruri 
complet noi. Lucruri vechi. 

Ziua nunţii 


Tac şi cutia se deschide. Amintirea mă duce în Pădurea Rennat, 
printre pietre de mormânt și flori sălbatice scăldate în soarele 
primăvăratic. 

- Oricum, m-am hotărât să iau de soț un om de ispravă, îmi 
spune Katherine. 

- Pe cine? o întreb. 

- Pe Prinţul Orrin, îmi răspunde, Prințul de Arrow. 

- Nu, îi spun. 

Nu vreau să zic nimic, dar tot deschid gura. Nu vreau să re 
cunosc că mă interesează, nu vreau să-mi arăt slăbiciunea, dar 
nimic nu merge cum am plănuit, iar eu mă pricep la așa ceva. 

- Nu? face ea. Ai obiecţii? Ai vrea să mă ceri tu de soție? Tatăl 
tău e tutorele meu. Ar trebui să discuţi cu el. 

Nu trebuia să se întâmple așa. Niciuna dintre celelalte nu m-a 
adus într-așa o stare. Nu Serra, care m-a dus pe căi greșite, nu 
Sally, care fusese cumpărată și plătită, nu servitoarele lui Renar, 
doamnele de la Curte, soțiile plictisite ale nobililor, țărăncuțele 
atrăgătoare, nu cele de pe drum, pe care le luau şi le împărțeau, 
niciuna dintre ele. 

— Te doresc, îi spun. 

Cuvintele sunt grele, au forme ciudate, îmi ies din gură stân- 
gace și prost articulate. 

- Cât de romantic! 

Dispreţul ei mă termină. 

- Mă placi pentru că-ţi place cum arăt, adaugă. 

- E mai mult decât atât. 

- Ai ucide-o pe Sareth? mă întreabă. 

O clipă am impresia că mă roagă s-o fac. Apoi îmi amintesc 
că nu e ca mine, 

- Poate... îi place tatălui meu? 

N-o întreb dacă o iubește, el nu a iubit niciodată. Și nu mint. 
Dacă tata ar suferi s-o piardă, poate că da, aș face-o. 

-~ Nu. Nu cred că lui Olidan îi place cineva. Nici nu-mi închi- 
pui ce anume. Deși a râs când l-ai ucis pe Gallen. 

- Aş ucide-o pe Sareth dacă te înşeli sau încerci s-o protejezi, 
Îi zic. 

Nu ştiu de ce nu pot să o mint. 

- Dar probabil că spui adevărul. Tata n-a găsit pe lume multe 
lucruri care să nu-l dezamăgească. 

Paășeşte spre mine şi, deși se apropie, privirea îi e mai distantă. 
Îi simt parfumul - liliac şi mosc alb. 

- Jorg, m-ai lovit, îmi reproşează. 

- Voiai să mă înjunghii. 

- M-ai lovit cu vasul de la mama, continuă pe o voce de vis. Și 
l-ai spart. 

- Îmi pare rău. Și chiar așa e. 

- Nu trebuia să fiu așa. 

Se întinde după ceva ascuns în faldurile rochiei de călărie, sub 
pielea întoarsă, de căprioară. 

- Nu trebuia să fiu premiul pentru care se întrec prinții sau 
un spaţiu în care le cresc copiii. La naiba! Ai vrea să fii o monedă 
de schimb? Sau să te naști doar ca să naști și să creşti copii? 

- Nu sunt femeie. 

Nu fac decât să umplu tăcerea, iar întrebările sau noile imagini 
care mi-o zugrăvesc mi se învălmășesc în minte. 

O văd scoțând cuțitul de sub fustă. O lamă lună ca aceea cu 
ajutorul căreia poți pătrunde în spaţiile goale din armură când 
ţi-ai doborât adversarul, doar că arma nu e așa de rezistentă. S-ar 
rupe, dacă omul s-ar mișca, și n-ar ajunge la inimă. N-ar trebui 
să-l văd. Ar trebui să mă uit în ochii ei, la gura ei, la sânii ei plini 
şi asta şi fac, dar uneori văd mai mult decât ar trebui. 

- Nu pot să-mi doresc ceva mai mult? mă întreabă. 

- Nu costă nimic să-ţi dorești. 

Nu pot să nu mă uit la ea. Când și când, mă mai uit la cuțit. 
Nu mă vede. Nu cred că ştie ce fac mâinile ei, cea dreaptă apucă 
mânerul, stânga e pe burtă, cu degetele ca nişte gheare, de parcă 
ar vrea să sfâşie carnea. 

- Trebuie să fiu un monstru? Trebuie să fiu o nouă Regină 
Roşie ca să... 

Când îndreaptă cuțitul spre mine, o apuc de încheietură. E 
mai puternică decât mi-am închipuit. Amândoi ne uităm în jos, 
la mâna ei în contrast cu încheietura albă, iar lama subțire îmi 
tremură cu vârful la câțiva centimetri de pântece. 

- O lovitură josnică. 

Îi sucesc brațul, dar scapă cuțitul până s-o forţez. 

- Ce anume? 

Se uită la mâna ei şi la a mea, cu gura deschisă. 

- Te-ai învăţat să mă înjunghii, îi zic. 

Mă apucă amărăciunea. Îi simt gustul. 

- Jorg, am ucis copilul nostru. 

Râsul ei e prea strident, prea sălbatic. 

- L-am ucis. Am înghiţit o pastilă acră de la Saraem Wic. 
Locuiește acolo. 

Katherine întoarce capul dezorientată, de parcă s-ar așteapta 
s-o vadă pe hoaşca aia printre copaci. 

O ştiu pe Saraem Wic. Am văzut-o când culegea ierburi și 
ciuperci. Odată m-am apropiat pe furiş de coliba ei ca să mă uit 
înăuntru, dar n-am vrut să intru. Mirosea a câine ars. 

- Ce tot zici acolo? o întreb. 

Arată superb. Se blestemă că e femeie, dar eu, cu ochii la gâtul și 
la buzele care-i freamătă, uit până și de cuțitul de jos, pe care aproape 
că l-a împlântat în mine. Dorința face din bărbați niște idioţi. 

- M-ai lovit și apoi m-ai batjocorit. Ţi-ai lăsat sămânța în mine! 
scuipă ea. 

Nu-mi atinge faţa, ci mi. se prelinge prin păr şi îmi udă ure- 
chea. 

- Şi eu am scos-o. Cu o pastilă amară și o pastă care a durut. 

Zâmbeşte larg și acum văd limpede ura. Mă vede clar, cu capul 
plecat, cu părul care îmi încadrează fața și cu ochii negri. Îşi arată 
dinţii. Mă provoacă. 

Îmi amintesc cum stătea în rochia ei de culoarea safirului. 
Inconștientă. Glasul auzindu-se dinspre măceș, poate al meu, 
poate al lui Coriron sau având ceva și din al meu, şi din al lui, 
mi-a zis s-o ucid. Un astfel de sfat mi-ar da tata. Cel mai greu. 
Dorința face din bărbaţi nişte idioţi. Dar n-am ucis-o. Glasul mi-a 
zis s-o și violez. S-o posed. Dar doar i-am atins părul. Ce voiam 
eu nu se putea lua cu forța. 

- Jorg, n-ai nimic de zis? mă scuipă din nou. 

De data asta îmi nimerește fața. Clipesc. Scuipatul cald mi se 
răcește pe obraz. Vrea să mă înfurie. Nu îi pasă de ce-aș putea să fac. 

- Am scos copilul cu sânge. Înainte să fie suficient de mare ca 
să vadă. 

Și nu știu ce să răspund. Ce cuvinte ar fi de folos? Eu nu m-aș 
crede. Trebuie să mă încred în amintiri - mi s-au luat lucruri în 
trecut, dar niciodată nu mi s-au pus acolo ~, dar cine altcineva i-ar 
da crezare lui Jorg de Ancrath? Eu, unul, nu. 

Îi răsucesc brațul la spate şi o duc prin cimitir, înapoi pe unde 
am venit. Acolo unde i-am atins pielea sunt urme albe. Oare am 
apucat-o prea tare? Am atins-o de multe ori cu puterea gândului, 
dar simt că am rupt ceva nepreţuit și duc bucățile, ştiind că nu se 
pot pune la loc. 

- O s-o faci din nou? 

Clocoteşte de furie. Pare nedumerită. 

- Nu, îi răspund. 

Mergem în continuare. Își prinde rochia în spini. Cizmele de 
călărie lasă urme pe care și un orb le-ar putea folosi. Nu e acea 
Katherine rămasă pe podea în ziua aia. Acea Katherine era deșteaptă, 
tăioasă, cea de acum e buimacă, de parcă tocmai s-ar trezi din somn. 

- Mă mărit cu Prinţul de Arrow, îmi spune, întorcându-se să 
se uite la mine peste umăr. 

- Credeam că n-ai vrea să fii un premiu, îi zic. 

- Nu putem avea întotdeauna ce ne dorim, răspunde şi se uită 
în altă parte. 

Am nevoie de ea. Mă întreb dacă pot obţine ce am nevoie. 

Mergem în tăcere până când Kent cel Roșu iese din desiș în 
calea noastră. Are sabia mea la umăr. 

- Rege Jorg, dă din cap, doamna mea... 

- Du-o la Sir Makin! îi zic. 

Îi dau drumul la braț. Kent îi face semn lui Katherine să 
meargă înainte pe cărarea pe care a păzit-o el. 

- Kent, ai grijă să nu pățească nimic! Fii cu ochii pe Row şi Rike! 
Spune-le că ţi-am dat voie să le retezi orice parte a corpului care o 
atinge. Şi mutați-vă tabăra! Am lăsat o urmă de acolo până aici. 

Mă îndepărtez. 

- Un” te duci? mă întreabă. 

Mă opresc şi mă întorc, ştergându-mi scuipatul de pe obraz. 

- Cine te-a găsit? 

- Poftim? 

- Cine te-a găsit după ce te-am lovit? o întreb. Era un bărbat 
cu tine când ţi-ai revenit. 

Se încruntă. Degetele ei ating locul unde s-a spart vasul. 

- Părintele Glen. 

Pentru prima oară, mă vede clar cu ceilalți ochi, verzi și tăioși. 

-A! 

Mă îndepărtez. 


Tac şi într-o clipă nişte degete amorțite închid cutia la loc. 


A 


Înapoi pe munte, cu zăpada până la genunchi. Mă doare picio- 
rul. M-am împiedicat de o lopată. 


Există oameni cu care să mergi la munte și oameni care sunt una 
cu muntele. Deși nu i-aș putea spune „frate“, Gorgotb întrunea ca- 
litățile care îmi lipsesc. 

Cu patru ani în urmă 


În biblioteca tatălui meu sunt cărți în care scrie că niciun munte 
nu a scuipat vreodată lavă la o mie de mile de Halradra înainte de 
cei O Mie de Sori. Constructorii se pare că au forat în sângele topit 
al Pământului și i-au băut puterea. Când Sorii au pârjolit tot ce au 
produs Constructorii, rănile au rămas. Pământul a sângerat, iar 
Halradra și fiii lui s-au născut din foc. 


Gorgoth m-a dus unde aștepta Sindri. Soarele încă strălucea, 
deşi eu credeam că se întunecase. Coborând de pe munte, pe la 
jumătatea drumului, mi-am revenit, săltând pe spatele lat al lui 
Gorgoth. Simţurile mi se trezeau la viață unul câte unul, întâi 
durerea, doar durerea, apoi, după o veșnicie, mirosul cărnii mele 
arse, mirosul de vomă, gemetele şi în cele din urmă am văzut ca 
prin ceață versanții negri ai lui Halradra. 

- Doamne, omorâți-mă și gata! mă tânguiam. 

Lacrimile-mi curgeau pe nas şi pe buze, atârnând ca și mine, 
ca un sac în spinarea lui Gorgoth. 

Nu de Gog îmi părea rău, ci de mine. 

În apărarea mea, mi se pare groaznic de dureros să-ți ardă o 
parte a feței cât o palmă. Mă durea mai tare cum stăteam aşa, 

pulsând la fiecare pas al monstrului, decât atunci când se întâm- 
plase şi îmi dorisem să mor acolo, în peşteră. 

- Omoară-mă! l-am implorat. 

Gorgoth s-a oprit: 

- Pe bune? 

M-am gândit. 

- Hristoase! 

Aveam nevoie să urăsc pe cineva, să urăsc ceva care să-mi ia 
gândul de la focul care mă mistuia. Gorgoth aştepta. Mă va crede 
pe cuvânt. M-am gândit la tatăl meu, la tânăra lui soție și la fiul 
cel mic, la Castelul Înalt. 

- Poate mai târziu, i-am zis. 

Îmi aminteam doar fragmente până când Gorgoth m-a pus jos, 
în ferigi, şi Sindri s-a aplecat deasupra mea. 

- Uskit’r! Nu e bine! 

Vorbea limba străveche a nordului. 

- Măcar sunt pe jumătate arătos. 

Mi s-a făcut rău și m-am întors să vomit un lichid acru în ferigi. 

- Să-l ducem înapoi, a zis Sindri. 

S-a uitat în jur o clipă, a deschis gura, apoi a închis-o. 

- Gog nu mai e, i-am spus eu. 

EI a scuturat din cap şi a privit în jos. A tras aer în piept. 

- Hai, trebuie să te ducem înapoi. Gorgoth? 

Monstrul nu s-a mișcat. 

- Gorgoth nu vine, i-am răspuns. 

Acesta şi-a plecat capul. 

- Nu poți sta aici, i-a zis Sindri panicat. Ferrakind... 

- Nici Ferrakind nu mai e. 

Fiecare cuvânt mă durea aproape atât cât să urlu. 

- Nu? 

Sindri a rămas cu gura căscată. 

- Nu suntem prieteni, Jorg de Ancrath, mi-a zis Gorgoth, cu 
o voce mai adâncă decât auzisem vreodată. Dar amândoi l-am 
iubit pe băiatul ăla. Tu l-ai îndrăgit primul. I-ai dat un nume. Asta 
înseamnă ceva. 

I-aş fi spus că vorbeşte prostii, dar fața mă durea prea tare ca 
să pot vorbi. 

- Rămân în peșterile din Heimrift. 

Sper să te îneci de la duboarea de trol, aşa i-aș fi zis, dar preţul 
plătit pentru a deschide gura era prea mare. Doar am ridicat 
mâna. Şi Gorgoth pe-a lui. Şi ne-am despărțit. 

Sindri a închis gura, apoi a deschis-o din nou. 

- Nu mai e Ferrakind? 

Am dat din cap că da. 

- Poţi merge? m-a întrebat. 

Am dat din umeri și m-am lăsat pe spate printre ferigi. Poate 
că reuşeam. Sau poate că nu. Nu voiam și asta era. 

- O să aduc ajutoare, cai. Aşteaptă aici! 

A întins mâinile de parcă ar fi vrut să nu mă ridic, apoi a făcut 
stânga-mprejur și a rupt-o la fugă. Credeam că noutățile îl impul- 
sionează mai mult decât nevoile mele. EI voia să fie primul me- 
sager, ceea ce mi se părea just. 

Mă uitam la cerul albastru și m-am rugat să plouă. Pe lângă 
mine se roteau muște, atrase de pielea rozalie, de mușchiul fără 
piele şi de grăsime. Voiau să-și depună ouăle. După o vreme, nu 
m-am mai obosit să le îndepărtez. Zăceam şi gemeam, dându-mă 
într-o parte sau în alta, tot căutând o poziție care să mă ajute. Din 
când în când leşinam, iar după-amiază a plouat puţin şi m-am 
rugat să se oprească. Fiecare picătură mă ardea ca acidul. 

Seara nori de țânțari se ridicau de peste tot. Tărâmurile dane- 
zilor erau pline de ei. Probabil de aia sunt ei așa de palizi. Le-au 
supt tot sângele. Am zăcut acolo, i-am lăsat să mă înțepe şi în cele 
din urmă am auzit voci. 

Era Makin, pe care am vrut să-l implor să mă ucidă, dar mă 
durea prea tare fața. S-ar fi crăpat, dacă aș fi deschis gura, şi cu 
toate rănile care-mi supurau. Apoi a venit Rike, negru pe funda- 
lul cerului albastru, şi parcă am prins ceva puteri. Nu merită să 
fii slab în fața lui Rike, care are ceva care mă face să uit de moarte 
şi să vreau să ucid chiar eu. 

- Rike, ştiam că te-am adus cu un scop. 

Fiecare cuvânt e o agonie. 

Am stat cinci zile în castelul lui Alaric Maladon. Nu în camera 
de oaspeţi, ci în sala mare. Mi-au pus un scaun pe podium, aproape 
la fel de mare ca al Ducelui, şi am stat acolo înveşmântat în blă- 
nuri, iar când asudam, mă dezbrăcam pe jumătate. Makin și Fraţii 
au sărbătorit cu oamenii lui Maladon. Femeile și-au făcut apariția 
prima oară purtând berea în carafe din magazie, aveau cuțite la 
şold și mâncau la mese ca bărbații, bând și râzând aproape la fel 
de tare. Una aproape cât mine de înaltă, blondă ca laptele și atră- 
gătoare datorită osaturii, s-a oprit lângă mine când eram în scaun, 
îmbrăcat în blănuri. 

- Mulțumirile mele, rege Jorg, a zis. 

- Aș putea scorni tot, i-am răspuns. 

Fiindcă mă simțeam prost şi urât, voiam să-i amărăsc pe toți. 

- Pământul nu s-a mai cutremurat de când te-au adus înapoi, 
a zâmbit ea larg. Cerul e senin. 

- Ce-i aia? am întrebat. 

Avea în mână un vas de lut, plin cu o pastă neagră și străluci- 
toare și cu puţină piele de animal. 

- Mi-a dat-o Ekatri. E o pomadă pentru arsuri şi o pudră de 
luat cu apă pentru a lupta cu otrava ce-ţi trece prin sânge. 

Am râs până când m-a apucat durerea. 

- E vrăjitoarea aia bătrână care-mi prezice eșecurile? Sigur o 
să am otravă în mine dacă iau ceva ce-mi trimite ea. Poate că 
de-aia arată viitorul așa. 

Femeia - poate era chiar.o fată — a râs. 

- Nu așa sunt vâlvas. Oricum, tata nu s-ar bucura deloc să 
mori aici. Ar da foarte prost, iar Ekatri depinde de favorurile lui. 

- Tatăl tău? am întrebat-o. 

- Ducele Maladon, prostuțule, mi-a zis şi a plecat, lăsându-mi 
în poală vasul și pielea. 

M-am uitat la fundul ei când se îndepărta. Mă gândeam că, dacă 
pot să trag cu ochiul la un fund bine făcut, poate că n-o să mor. 

S-a uitat peste umăr și a văzut că o studiez. 

- Sunt Elin. 

A continuat să meargă, făcându-se nevăzută în mulțime și fum. 
Eu am luat pudra lui Ekatri şi, de durere, am mușcat o curea din 
piele când mi-a dat Makin cu pomada pe arsuri. Mânuia bine sabia, 
dar, ca vindecător, parcă avea zece degete mari. Aproape c-am ros 
cureaua, dar, când a terminat, durerea aproape că dispăruse. 

Elin mi-a zis că völva depinde de favorurile tatălui ei. Speram să 
fie așa şi să nu depindă el de-ale ei. Makin făcuse săpături și pusese 
întrebări acolo unde trebuia, obținând răspunsuri, ca de obicei. Încă 
n-o zisese nimeni, însă, dacă puneai la un loc răspunsurile şi te uitai 
la grămadă din unghiul potrivit, se părea că Skilfar, vrăjitoarea ghe- 
ţii, își băgase coada în nord. Nu mă îndoiam că mulți jarli şi lorzi 
nordici îi cântaseră în strună, fără să știe. Însă Ekatri era un peşte 
mai mic, după Makin. Mă întrebam dac-o fi așa, stând de unul sin- 
gur cu durerea, în liniștea nopții. Alaric de Maladon trebuia să aibă 
grijă, mă gândeam eu - chiar și peștii cei mai mici te pot sufoca. 

Cinci zile m-am hrănit cu terci de ovăz, în timp ce Fraţii se 
înfruptau din porc fript, cap de bou, păstrăv, mere cu zahăr și 
orice pentru care ar fi fost un chin să mestec. În fiecare noapte 
mai veneau din rubedeniile Ducelui ca să înmulțească gloata. Și 
vecini. Oameni din Hagenfast, având în barba împletită fire din 
părul celor care muriseră răpuși de topoarele lor, vikingi adevă- 
rați, înalți, blonzi și cruzi din Fortul de Fier şi din porturile din 
nord şi un războinic gras și singuratic din Snjar Sonjr, plin de 
grăsime de focă şi care, deşi era cald tare, nu se despărțea de nicio 
blană în care era încotoşmănat. 

Mă uitam cum câștigă Rike lupte corp la corp după zece bău- 
turi, trântind un viking cu brațe vânjoase și mereu roşu la față. 
Mă uitam la Kent cel Roșu, care ieșea pe primul loc la aruncatul 
toporului într-o ţintă din lemn şi al treilea la tăiat lemne. Un 
localnic înalt, cu ochi albaștri l-a bătut pe Grumlovw la aruncatul 
cuţitelor, dar cel din urmă era bun la înjunghiat şi era mai moti- 
vat dacă ținta respira. Row cică se descurca bine la tras cu arcul, 
dar asta se petrecea afară și nu i-am lăsat să mă mute. Makin a 
pierdut la toate categoriile, dar ştia că învingătorii sunt admiraţi, 
nu şi simpatizați. 

Ducele și cu Sindri se așezau adesea lângă mine, dorind să știe 
cum l-am răpus pe Ferrakind, dar am clătinat din cap și am ispră- 
vit cu un singur cuvânt. 

- Ud. 

Berea curgea în valuri, dar eu beam doar apă și mă uitam la 
flăcările torțelor mai des decât la danezii care se ospătau şi se în- 
treceau. Pentru mine, flăcările aveau acum alte culori. Mă gân- 
deam la cum îi mistuiseră pe Gog și pe Magog, fratele lui mai mic, 
care purtașe doar câteva ore numele pe care i-l dădusem. M-am 
gândit la Gorgoth în tăcerea trolilor în cavernele întunecoase. 
Am luat în mână cutia de cupru şi m-am întrebat dacă ce e înă- 
untru avea să-mi distragă atenţia de la durere. 

Însă m-am gândit şi la mama, așa cum fac toți băieţii când sunt 
răniți, iar la paisprezece ani am descoperit că sunt tot băiat, dacă 
încă mă durea așa de tare. Mi-am amintit cum m-am zvârcolit și 
am gemut pe versanți după ce a plecat Sindri, agonia şi setea care 
m-au apucat, aproape la fel de mistuitoare ca durerea. M-aș fi po- 
trivit de minune printre muribunzii de la Mabberton, printre ră- 
niţii la care mă uitasem zâmbind, încovrigați de durere, cerând apă. 
Şi, când te mușcă durerea, te târguieşti. Și băieții se tânguiesc. Ne 
zvârcolim, implorăm, îi oferim torționarului ce vrea pentru ca 
durerea să înceteze. Și, când nu e vorba despre un torționar care să 
se îndure, nici despre un om cu capul acoperit cu clești, ci trebuie 
să scapi doar de o arsură, te târguieşti lui Dumnezeu, ție însuți, în 
funcţie de cât de mare ţi-e orgoliul. Îmi bătusem joc de muribunzii 
de la Mabberton, iar acum fantomele lor se uitau la mine cum ard. 
Acceptă durerea, mi-am zis, şi vei fi un om bun. Şi, dacă nu, unul 
mai bun. Cu toții ne eschivăm, dacă ne doare suficient. „Experiență“, 
cuvântul acela cu două tăișuri, era o mică parte, care-l elimina pe 
copilul necopt şi-l călea pe bărbatul care avea să vină. Am promis 
că voi fi mai bun. Deși se știe că mint. 


Când Mabberton era în flăcări noi trebuia să ajungem la 
Wennith, pe Coasta Calului. Wennith, unde stă bunicul pe tron, 
într-un castel înalt, cu vedere la mare. Sau, cel puţin, așa îmi zicea 

mama, căci nu-l văzusem niciodată. Corion era din Coasta 
Calului. Poate că acolo mă trimisese, ca o armă care să-i regleze 
nişte treburi. Oricum, în castelul Ducelui Maladon, în orele li- 
niştite dinainte de zori, când torțele se stingeau și felinarele pâl- 
pâiau, printre nordicii care sforăiau întinși pe mese, m-am gândit 
din nou la Wennith. Acum aveam prieteni în nord, dar, ca să 

A. . . . aoa SARA 
câştig Războiul Sutei, războiul nostru, al meu, îmi trebuia și spri- 


jin din partea familiei. 


Trecerea timpului a lăsat urme asupra Fratelui Row, a cărui 
înfățișare a rămas la cincizeci de ani pe veci. Cărunt, slab, dur, rău. 
Bătrânul acesta cu ochi albaștri avea să se îndoaie, dar nu avea så 
se rupă niciodată. Avea sd reziste când unul mai bun ar ceda sub 
povară. E cel mai scund dintre noi, nespălat, brăzdat de cicatrici 
uitate, adesea trecut cu vederea de oamenii care nu au timp să se 
gândească la greșeala făcută. 


29 


Cu patru ani în urmă 


Pe lungul drum spre sud m-am întrebat de ce am făcut diversi- 
unea. De peste o sută de ori, ca să fiu sincer. Adevărul e că nu găsise 
ce aveam nevoie. Nu știam de ce am nevoie, dar ştiam că nu e la 
Bântuit. Lundist, fostul meu mentor, mi-a zis odată cd, dacă ştii 
unde să cauţi ceva, începi să cauţi acolo unde ești. Pentru un om 
înțelept, era cam netot. Plănuiam să mă uit peste tot. 


Am plecat în a șasea zi. Stăteam în șa, călare pe Brath, fiecare 
muşchi îmi era amorțit, mă durea fața şi plângeam. 

- Nu te-ai înzdrăvenit, mi-a zis Makin, care era lângă mine. 

- Mi-e și mai rău când te văd în scaunul ăla înfulecând de parcă 
singura ta ambiţie ar fi să fii rotund, i-am răspuns. 

Ducele a venit la porțile castelului cu peste o sută de războinici 
ca să ne conducă. Sindri era în dreapta lui, Elen în stânga. Alaric 
i-a făcut pe toți să chiuie. Au strigat de trei ori și au învârtit to- 
poarele peste capete. Te cam băgau în sperieți, dacă așa își luau ei 
rămas-bun de la prieteni. Credeam că cei pe care-i considerau 
dușmani n-au nicio şansă. 

Ducele și-a lăsat oamenii ca să vină lângă mine. 

- Jorg, ai făcut o vrajă aici. Nu vei fi uitat. 

Am dat din cap că da. 

- Duce, lasă Heimrift în pace! Halradra şi fiii lui dorm. N-are 
rost să te duci să-i împungi. 

- Şi tu ai un prieten aici, sus, a zâmbit el. 

- Nu e prieten, i-am zis. 

Însă o parte din mine își dorea să fie. Îmi plăcea Gorgoth. Din 
păcate, judeca bine caracterul oamenilor. 

- Drum bun! 

Sindri a venit lângă tatăl lui, zâmbind cu însufleţire, ca 
întotdeauna. 

- Rege Jorg, vino la noi iarna! 

Flin li s-a alăturat. 

- N-ai mai vrea să vezi fața asta pocită. 

M-am uitat la ochii ei albaştri. 

- Cicatricile unui om îi spun povestea. A ta e una pe care 
vreau s-o Citesc, mi-a zis. 

Am surâs, deşi mă durea. 

- Hai! 

Şi i-am dat pinteni lui Brath ca să-mi conduc frații spre sud. 


Pe drum mi-am tot dat cu pomada neagră a lui Ekatri şi fața 
a început să mi se vindece, iar carnea jupuită se transforma într-o 
cicatrice urâtă. În dreapta era Jorgy Ancrath cel arătos, iar din 
stânga, ceva monstruos: unii ar spune că astfel adevărata mea fire 
ieşea la iveală. Durerea m-a lăsat, fiind înlocuită de o senzaţie de 
piele strânsă și arsură în jurul oaselor. În sfârșit, puteam să mă- 
nânc. Acum toate bucatele de pe masa regelui se îndepărtau din 
ce în ce mai mult pe măsură ce-mi dădeam seama că am o foame 
cruntă. Şi aşa e pe drum. Când ești călare și străbați imperiul în 
lung și-n lat, zi după zi, având de mâncare doar ce poți duce cu 
tine sau ce poți fura, afli că totul are gust bun când ai stomacul 
gol. Dacă te uiţi la o bucată mucegăită de brânză și nu-ţi lasă apă 
în gură înseamnă că nu ţi-e foame cu adevărat. 

La Bântuit bucătarii preparau vânat tăvălit prin miere, asezonat 
cu pârș copt cu rozmarin ca să îmi ispitească pofta. După zile întregi 
petrecute în şa, mi se pare că mâncarea trebuie să fie caldă sau rece 


238 MARK LAWRENCE 


ca să mă ispitească, deși nu neapărat; dacă e un animal, ar trebui să 
nu se mişte şi să fi avut la un moment dat coloană vertebrală. 

În prima seară ne-am strâns unii în alții în jurul focului de 
tabără, absent fiind cel mai mic tovarăș de drum, nu cel mai mare. 
Mă uitam în flăcări și mi-am imaginat o furnicătură în oasele 
maxilarului, chiar și sub efectul copleșitor al pomezii. 

- Mi-e dor de micuțul nostru, mi-a zis Grumlow, ceea ce m-a 
surprins. 

- Da. 

Sim a scuipat. Kent cel Roşu a ridicat privirea, căci îşi 
lustruia toporul. 

- Jorg, şi-a dovedit curajul? 

- Ne-a salvat pe mine și pe Gorgoth şi l-a ucis pe vrăjitorul 
focului înainte să moară. 

- Sună bine, a făcut Row. 

Era un ticălos fără Dumnezeu, dar avea un foc în el, măiculiță. 

- Makin, am zis. 

S-a uitat în sus, flăcările reflectându-i-se în ochi. 

- Din moment ce Coddin e acasă... 

M-am oprit, dându-mi seama că m-am referit la Bântuit spu- 
nând „acasă“. 

- Din moment ce Coddin e acasă și Nubanezul nu e cu noi... 

- Da? a făcut el. 

- Vă spun doar că am pornit pe o cărare care e... poate un pic 
prea dură. Doar ziceţi-mi. În regulă? 

Şi-a țuguiat buzele prea cărnoase și a inspirat aer printre dinți. 

- O să încerc, a răspuns. 

Tot încercase atâţia ani, dar acum i-am dat permisiunea. 


O săptămână am tot ocolit sate, ne-am învârtit în jurul oraşe- 
lor şi ne-am croit drum pe potecile domoale ale regatului pe lângă 
care am trecut în călătoria noastră spre nord. Am ajuns în Rye, 
o așezare prea mare să fie un sat, prea recentă şi întemeiată prea 
la întâmplare ca să fie oraș. La plecare am cumpărat provizii de 
acolo şi ne-am dus cu desagile goale să le umplem. Încă mi se 

părea ciudat să plătesc, dar, când ai bănuţi, e un bun obicei. 
Desigur că ar trebui să furi din când în când, să iei ceva cu forța 
doar din răutate, căci cum altfel să-ți păstrezi talentul? Şi totuşi, 
e bine să plăteşti, mai ales dacă eşti rege cu buzunarul plin de aur. 

Piaţa principală din Rye nu e nici piață și nici principală, în- 
trucât în așezare mai sunt alte piețe și luminișuri la fel de mari. 
Rike încărcase ultimul sac de ovăz pe calul de povară şi Makin 
încerca să-și închidă desaga peste patru iepuri evisceraţi, când 
gloata care trecea pe lângă noi s-a despărțit ca Marea Roşie ca să 
lase un bătrân. Eu mă rezemasem de Brath şi mă simțeam cam 
istovit. Vara venise mai devreme și soarele ardea pe un cer şters. 
Faţa mă durea ca naiba și mă cuprinsese și o febră dogoritoare. 

- Prinţul spinilor! a strigat bătrânul, îndreptându-se spre mine, 
tare cât să întoarcă lumea capul. 

- Regele spinilor, am zis eu în şoaptă. Și, în caz că Spinii sunt 
pe hartă, eu i-am ratat. 

S-a oprit la un metru în faţa mea şi s-a îndreptat de spate. Era 
ogârjit, uscățiv şi cu nişte şuvițe de păr alb fluturându-i într-o 
parte și în alta a capului chel. Ochii îi erau lăptoși, deși nu avea 
cataractă, ci păreau sidefii şi aveau un pic culoarea curcubeului. 

- Prințul spinilor! 

A zis mai tare de data asta. Lumea începea să se adune. 

- Pleacă! i-am răspuns eu în şoaptă, pe un ton care te sfătuieşte 
să asculți. 

- Poarta de aur se va deschide pentru Prinţul de Arrow. 

Parcă plutea ceva în aer, iar smocurile de păr alb îi fluturau. 

-~ Poţi doar... 

E o artă să scoţi repede sabia. Chinga ce ţine teaca trebuie să 
fie desfăcută, iar eu fac întotdeauna așa, ca să poți propulsa toată 
sabia câțiva centimetri În aer, punând mâna pe plăsele şi arun- 
când-o în sus. Dacă te sincronizezi şi te învârteşti iute, poți să 
prinzi mânerul sus când îl arunci, iar când cade sabia poți s-o 
înfigi în cine e în fața ta. 

Am privit peste umăr. Ochii lui încă erau lăptoși, însă nu mai 
făcea profeţii despre mine. M-am dat în spate și am scos lama din 
pieptul lui. S-a uitat în jos la rana stacojie, însă, ciudat, n-a căzut. 

Am aşteptat o clipă. Mulțimea amuțise, iar bătrânul era tot în 
picioare, fixându-şi ochii cu luare-aminte la sângele care i se scurgea 
pe burtă. 

- Hei! i-am zis. 

A ridicat privirea, ceea ce m-a ajutat. Bărbia stătuse în drum. 
I-am luat capul cu o singură lovitură. Nu mă laud, dar nu e uşor 
să decapitezi pe cineva dintr-o singură lovitură. Am văzut călăi 
pricepuţi care au dat de trei ori cu securea la o execuţie, iar gâtul 
victimei e pe-un lemn. 

Profetul a avut suficientă grație să-și lase corpul să cadă după 
ce i-a ajuns capul la picioare. Însă s-a uitat la mine cu ochii sidefii. 
Nu e nicio magie, un cap retezat se poate uita la tine cam un 
minut, dacă îl lași, dar cică aduce ghinion dacă eşti ultimul pe care 
îl vede. 

Am luat capul de smocurile de păr şi l-am ţinut în dreptul 
ochilor. 

- Serios? Poţi să-mi spui cine sunt şi pe ce n-o să stau în viitor, 
da’ p-asta n-ai prevăzut-o? 

Am păstrat tonul ridicat pentru mulțime. 

- Şarlatanul ăsta a trăit de pe urma nefericirii voastre de ani 
buni. Îmi voi făuri singur viitorul, am adăugat apoi, şi mai încet, 
pe un ton rezervat doar profetului şi oricui se uita la mine prin 
ochii lui, pentru toţi cei care vedeau acest moment cu gândul la 
anii dinainte să mă nasc. Dacă ai murit nu înseamnă că ai dreptate. 
Toţi murim. 

Oamenii au zâmbit. Unii s-au făcut mici. 

- Regele mort, au zis fără nici cel mai mic zgomot şi pielea mi 
se strângea unde îl atingeam, de parcă îmi umbla în palmă un 
păianjen. 

Am scăpat capul şi i-am tras un șut spre mulțime. I-am tras un 
picior, dar nu e o idee bună. Am aflat asta cu ani în urmă, a fost 
o lecție care m-a costat două degete rupte la picior. Trebuie să 

împingi capul cu partea laterală a piciorului, ca atunci când Îl 
arunci. Oricum se va rostogoli, deci nu ai nevoie de atâta forță. 
Când vine vorba despre capete retezate, cel căruia i-a aparținut nu 
mai e interesat să reducă impactul loviturii şi oricum nici n-ar avea 
cum. Când loveşti pe cineva în cap - cum mai faci câteodată -, 
respectivul se trage din drum, iar contactul nu mai e așa de puter- 
nic. Un cap retezat e o greutate moartă, chiar dacă se uită la tine. 

Și mi s-au epuizat cunoștințele despre cum se lovesc capetele. 
Știu mai mult decât majoritatea oamenilor, însă mayașii se price- 
peau mai bine. Dar e altceva. 

Makin a isprăvit cu desaga și a venit lângă mine. 

- A fost un pic cam dur, a zis. M-ai rugat să-ţi pun în vedere. 

- Du-te dracului! l-am repezit. 

Le-am făcut cu mâna fraților. 

- Hai să mergem! 


Ne-am întors o sută de mile de-a lungul Căii Nordului, prin 
ducatele Parquat şi Bavar, unde majoritatea călătorilor sunt bine 
primiți, dacă nu plănuiesc să rămână, și chiar și cei de-un leat cu 
noi sunt tolerați, atâta timp cât nu descalecă. 

Oraşul Hanver ne-a primit cu steaguri. Pe lângă şirurile de 
case cu acoperiș de paie pe care le remarcasem mergând spre nord, 
Hanver părea neatins de război şi se întindea pe un teren idilic, 
împărțit în câmpuri roditoare. 

- Parcă e zi de sărbătoare. 

Kent s-a ridicat în şa ca să vadă. Deşi era un ucigaș sinistru, 
avea o fire pioasă, în sensul bun sau mai bun al cuvântului. 

- Ga! 

Lui Rike îi plăcea să petreacă sălbatic, zgomotos, când totul 
devine o învălmășeală. 

- O să fie muzică de cor, a zis Sim, eternul iubitor de muzică. 

Și, doar cu o încuviinţare asupra faptului că sunt Rege 
Renarrului, iar ei doar niște țărănoi împuțiţi, Fraţii m-au condus 
în Hanver. Am mers călare pe strada principală, prin mulțime, 
localnicii se spălaseră pe față, se îmbrăcaseră cu cele mai bune 

cârpe, copiii aveau bețe de care agățaseră panglici, unii aveau și 
mere cu zahăr, ținute dulci de-a lungul iernii. Fraţii au luat-o pe 
drumuri separate, Sim la biserică, Grumlow la fierar, Rike i-a dat 
frâiele unui băiat din fața primei taverne. Row a ales a doua ta- 
vernă, iar Kent s-a dus la grajduri ca să cerceteze piciorul drept 
din spate al lui Hellax. 

- Cred că o să fie mai mult decât muzică corală, a zis Makin, 
arătând spre piața principală. 

Acolo se ridicase o platformă de lemn, iar bârnele încă tros- 
neau. O scenă mare, unde fluturau în bătaia vântului trei spân- 
zurători. Am priponit caii în locul public, iar Makin i-a aruncat 
băiatului de-acolo două monede de cupru. 

- E o execuţie a Bisericii, a zis Makin. 

În colțul îndepărtat al platformei flutura un steag alb, pe care 
erau desenate sfânta cruce și potirul. 

- Măi să fie! 

Nu-mi prea ardea mie de problemele ecumenice de la Castelul 
Înalt. Pe drum Biserica răspândise otrava Romei fără niciun dram 
de moderație. Şi poate că a fost singura dată când l-am considerat 
pe tata o influență moderată. 

Am stat cu ceilalți în lumina soarelui și am înfulecat oaie la 
proțap de la un vânzător care trecea pe acolo. Un băiat ne-a vân- 
dut arac în căni de cositor - era o băutură închisă la culoare și 
amară, din partea locului, mai puternică decât vinul. A așteptat 
s-o dăm pe gât, apoi şi-a văzut de drum după ce i-am dat cănile. 
Poate că n-am timp de Biserică, da” cum să pierd o execuție straş- 
nică? Odată, cu ani în urmă, urmărisem cum îl spânzuraseră pe 
Fratele Merron şi Row zisese aşa: „O execuţie strașnică n-are 
nevoie de un motiv bun“. Și avusese dreptate. 

Întâi am auzit patru băieți din cor cântând, probabil niciunul 
nefiind tăiat, nu într-un orășel sărăcăcios ca Hanver. Pentru în- 
ceput, nu era nimic de văzut, doar crucea din argint în vârful unui 
toiag, apoi gloata s-a dat în lături şi i-am auzit pe băieţii în straie 
albe înălțându-și glasurile în cânt. L-am văzut pe Sim în brațe, 
îngânând şi el ceva, deși nu ştia latină. 

Apoi au venit preoții ca două ciori negre, cu un pic de purpu- 
riu la piept, legănând cădelnițele. Cu fețe necioplite, parcă fraţi, 
de aceeași vârstă cu Makin. Apoi am văzut într-o căruță o mamă 
şi două fiice de zece-doisprezece ani legate la mâini și picioare, 
albe la față de groază. Preotul în vârstă era ultimul, înveşmântat 
în mătăsuri purpurii, cu. diamante care străluceau prin negrul 
sutanei. Era un om sever, însă arătos, cu părul cărunt având la 
mijloc o cărare care îi dădea un aer grav. 

- Am nevoie de bere bună, a scuipat Makin. Aracul ăsta mi-a 
lăsat un gust amar în gură. 

Poate că o execuție strașnică nu are nevoie de un motiv înte- 
meiat, dar mi se părea că nicio execuţie făcută de Biserică nu poate 
fi considerată bună. Îl dispreţuisem pe Părintele Gomst multă 
vreme și pentru minciunile îndrugate, şi pentru slăbiciunea lui. 

noaptea cu spinii și ploaia minciunile îi ieşiseră la iveală de 
parcă le luminase un fulger într-o odaie întunecată. Dar oricum 
ar fi ieșit la iveală, cu timpul. Ca să fim sinceri, optimismul vag 
al lui Gomst și discuțiile despre iubire nu prea aveau legătură cu 
doctrina catolică. Tata n-ar fi îngăduit ca influența papei să se 
răspândească în castel. 

Mulțimea îi striga sudălmi femeii, iar fiicele ei erau duse pe 
platformă, deși mulți tăceau, amărâți și pleoştiți. 

- Ştii ce are în comun Biserica Romei cu Biserica veche, cu 
credința pe care o aveau popii pe vremea Constructorilor, în se- 
colele dinaintea Constructorilor? l-am întrebat. 

- Nu, a răspuns Makin. 

- Şi nimeni de aici nu ştie, i-am zis. Papa Anticus a pus în cu- 
fere adânci fiecare Biblie care a supravieţuit celor O Mie de Sori, 
toate cărțile despre doctrină, toate documentele de la Vatican. Tot. 
Ar fi putut arde tot. Ar fi putut urma la literă. Cărturarii nu-ți pot 
dezvălui nimic, doar că nu trebuie să ştii nimic. 

Preotul de pe eșafod și-a găsit ritmul și mergea pe margine, 
în fața gloatei, predicând despre răutate şi vrăjitorie. Picături 
albe de scuipat străluceau în soare când săreau peste capetele 
țăranilor de aproape. 

- Jorg, n-aş fi zis că ești teolog, s-a îndepărtat Makin. Vii să bei 
berea aia? 

M-am uitat la călăi cum o duc cu forța pe prima fată pe eșafod. 
Deci nu urma să fie spânzurată, poate că înainte avea să fie crestată. 
Micuța se zbătea, căci se vedeau brațele încordate ale bărbatului. 

- E prea devreme pentru sânge, Sir Makin? l-am împuns, însă 
batjocura era îndreptată spre mine și spre gustul amar pe care îl 
aveam în gură. 

- N-ai decât să crezi că sunt slab, a mârâit Makin, dar nu pot 
să mă uit când sunt copii. 

Eu cred că Makin nu putea să se uite nici dacă erau adulți, deşi 
se lăsase purtat în întunericul Frăției la început, când se considera 
singurul care poate să mă apere. 

— Dar sunt vrăjitoare. 

Altă remarcă usturătoare pentru mine. Probabil că erau. 
Cunoscusem felurite vrăjitoare și în lume părea să se strecoare 
mai multă magie în fiecare an, cuibărindu-se în cineva de parcă 
țesătura zilelor noastre ar fi fost găurită. Sunt sigur că preotul 
m-ar fi adus şi pe mine pe eşafod, dacă ar fi ştiut că pot vorbi cu 
morții, dacă mi-ar fi văzut venele negre care-mi brăzdau pieptul, 
dacă ar fi avut curaj să se pună cu mine. Or fi vrăjitoare, dar poate 
că femeia îndrăznise să nu fie de acord sau născocise. Biserica 
Romei nu ura nimic mai mult decât născocirile. Era posibil ca un 
preot să te condamne să arzi pe rug dacă faci ce vrei cu o vrajă, 
însă, dacă găseşti o sabie mai bună sau redescoperi o alchimie a 
Constructorilor, atunci găseşte un expert care să te tortureze o 
săptămână și apoi să te omoare. 

Makin a scuipat din nou, a scuturat din cap şi s-a îndepărtat. 
Mă judeca. Pe afurisitul lui de rege! Am lăsat furia, era o scăpare, 
mă puteam ascunde în ea, dar nu Makin mă înfuria. 

Să se roage oamenii lui Dumnezeu, chiar nu-mi pasă. Poate 
iese chiar ceva bun, dacă bunătatea contează. Puneţi-l în biserici 
şi jeliți-l acolo. Dar Roma? Roma e o armă folosită împotriva 
noastră. O otravă dulce, dată oamenilor înfometați. 


REGELE SPINILOR 245 


Sus, pe eşafod, fata a țipat când au dezbrăcat-o. Un bărbat s-a 
apropiat. Ținea în mână un baston cu dinți de metal strălucitori. 

- E episcopul, nu? 

L-am văzut pe Kent lângă mine, cu mâna pe mine, ca și cum 
putea să tragă sabia fără să-mi ceară permisiunea. Cu ajutorul lui, 
mi-am ţinut sabia în teacă. 

- Murillo, l-am aprobat. 

Puţini îndrăzneau să-mi pomenească despre episcopul Murillo. 
Încă îmi pare rău de cuie. I le băgasem încet în cap, Însă tot scă- 
pase ca prin urechile acului. 

- E o zi neagră, a zis Kent, deși nu-mi dădeam seama dacă se 
referă la momentul de acum sau din trecut, căci, evlavios sau nu, 
nu mă certase niciodată pentru nepotul papei. 

Am dat din cap că da. Aveam motive mai bune decât Murillo 
să urăsc Biserica Romei, dar episcopul fusese cireașa de pe tort. 

- Cum e Hellax? am întrebat. 

- O să fie bine. I-au pus comprese pe picior, mi-a răspuns Kent. 

Fata striga ca apucata, deşi doar îi arătaseră toiagul. 

- Poate călări? l-am întrebat. 

Kent mi-a aruncat o privire. 

- Jorg! Ă 

Toţi suntem alcătuiți din contradicții. Insă acele forțe ne dau 
putere, ca un arc. 

Dă-mi un om în care totul e bine așezat, și o să-ți arăt nebunie. 
Cu toții pășim pe o cale îngustă, iar nebunia e de ambele părți. 
Un om fără contradicții, care să-l echilibreze, va cădea într-o parte 
sau alta. 

- Să vedem mai bine! am zis, croindu-mi loc prin mulțime. 

Majoritatea se dădeau din calea mea, pe unii a trebuit să-i lo- 
vesc. Kent ţinea aproape. Makin a plecat întrucât contradicţiile 
îi permiteau un compromis. Ale mele nu sunt blânde. Aș spune 
că ura m-a dus pe eșafod. Ura față de Roma, față de doctrina 
ignoranței, față de înalții prelați corupți, poate fiindcă nu era 
ideea mea. Fraţii mei vă vor spune că decizia s-a datorat firii 
contradictorii, faptului că mă revoltam împotriva ideii că, în afară 

de sfori, numai frica de preot şi de urletele gloatei îi ține prizoni- 
eri pe unii. Acţiunile mele nu aveau legătură cu cele trei luni 
petrecute pe tronul Renar, bineînțeles. Punându-mi: coroana pe 
cap, acceptasem răspunderea pentru oamenii din regat, dar co- 
roana cântărea mai mult decât răspunderea și la scurtă vreme 
mi-am dat-o jos. 

Nimeni n-a încercat să mă oprească atunci când am urcat. 
M-au şi împins câțiva, jur. Am luat sceptrul din mâna călăului 
când s-a tras înapoi să mă lovească. Avea bucăți de fier în el. Fata, 
goală şi rezemată de stâlp, se uita la sceptru de parcă era singurul 
lucru de pe lume. Era prea curată pentru o țărăncuță. Poate că 
preoţii o spălaseră ca să nu se piardă în mizerie urmele torturii. 

Puteam să fac o baie de sânge, degetele mă mâncau pe mânerul 
sabiei și eram convins că îi pot ucide fără mare efort pe toți cei 
de pe eșafod. Hanver nu mai văzuse războaie de o generație, ceea 
ce eram mai mult decât pregătit să schimb. Dar mi-am pus capul 
la contribuție. Din trei paşi am ajuns la un metru de preotul că- 
runt. În mână învârteam sceptrul cu dinţi. 

- Sunt Regele Jorg al Renarului. Am ucis mai mulți preoți 
decât dumneata vrăjitoare şi o să le eliberezi pe cele trei doar 
pentru că asta vreau eu! 

Am vorbit limpede și tare ca să audă mulțimea, care amuţise 
într-atât, că se auzea steagul cum flutură. Dacă nu vrei să înghiți 
toiagul, va trebui să zici: „Da, Înălțimea Ta“. 

În apărarea lui, preotul a şovăit, apoi a zis: 

- Da, Înălțimea Ta. 

Cu siguranţă se încredea, dacă nu în originea mea, măcar în 
prezicerile mele culinare. 

Printre țărani erau unii înarmaţi, nu mulți, dar suficienți, bă- 
tăuşi cu coifuri și jiletci care să păstreze ordinea pentru cine ştie 
ce lord domnea pe acolo. Le-am întâlnit privirile și le-am făcut 
semn celor trei de lângă jgheabul pentru cai. Au dat din umeri și 
au plecat. Nu pot să zic că m-a încântat. Makin era în spatele lor, 
căci compromisul nu-l dusese până la cea mai apropiată tavernă 
până la urmă. 

- Spune-mi că nu! 

Sabia a ieșit din teacă așa de repede, că aproape a sunat. Pe 
fețele din mulțime se citea setea de sânge, șocul că li se refuzase 
ce voiau. Şi eu eram la fel. Ca un strănut care nu iese, ca un gol 
care cere să fie umplut. Aşteptam, dorindu-mi pe jumătate să se 
răscoale, să pornească înainte, mânaţi de indignare. 

- Spune-mi că nu! 

Dar au rămas tăcuți. Frânghiile cu care erau legaţi prizonierii 
au cedat. 

- Plecaţi! le-am spus cu furie, de parcă era vina lor. 

Mama s-a dus șchiopătând, târând fetele după ea. Makin le-a 
ajutat să coboare. M-am întrebat mai târziu dacă va fi suficient ca 
să izgonesc fantoma, dacă fapta mea bună, orice motiv o fi având 
ea, îl va ține la distanţă pe copilul mort din visele mele. Dar s-a 
intors odată cu umbrele. 

Am stat o zi întreagă în Hanver şi am plecat într-o dimineață 
insorită, cu desagile pline şi cu steagurile încă fluturând deasupra. 
Ce frumoase sunt locurile neatinse de război! Dar ce puțin rezistă 
fără război! 


30 


Cu patru ani în urmă 


Mi-am lăsat monștrii - pe Gog și pe Gorgotb — în nord, iar pe 
demonii mei îi duceam în sud ca întotdeauna. 


Ne mișcam bine pe drumul spre sud. Am traversat râul Rhyme 
pe una din barjele șubrede pe care le desconsiderasem când mer- 
geam spre nord. Mi s-a părut o experiență interesantă - prima 
mea călătorie pe apă, și nu prin apă sau deasupra. Caii erau îngră- 
mădiţi și agitați în țarcul de pe punte şi câteva minute, cât a durat 
să fie trasă barja cu o frânghie fixă, m-am aplecat peste provă şi 
am văzut râul strălucind. M-am uitat la căpitan, un uriaș nădușit, 
şi la cei trei oameni din serviciul lui. Îşi trăiau viața pe un râu 
întins, care avea să-i ducă la mare în câteva ore. Ei înaintau cu 
barja sute de mile într-o lună, dar nu ajungeau foarte departe. 

- Aminteşte-mi din nou, mi-a zis Makin când am ajuns pe 
țărmul îndepărtat, de ce nu ne întoarcem la Bântuit unde noi sau 
tu, cel puțin, putem trăi ca regii, în loc să vedem jumătate de lume 
ca să dăm de rude pe care nu le-ai cunoscut niciodată? 

- Pe unele le-am cunoscut. Doar nu am fost unde locuiesc. 

- Şi de ce o facem acum? Ai luat tărâmul Renar doar ca să 
poată domni Coddin, în locul tău? m-a întrebat Makin. 

- Familia mea a apreciat dintotdeauna ajutoarele. 

Makin a zâmbit. 

- Dar noi mergem pentru că avem nevoie de prieteni. Fiecare 
ghicitor şi câinele lui cu maţele pe afară îmi spun că Prinţul de 
Arrow se va așeza pe tronul imperiului. Dacă e parţial adevărat, 
atunci va veni şi în Înălțimile Renar cât de curând şi va fi greu 
să-l oprim, fiindcă l-am și cunoscut. Și, în ciuda amabilităţii mele 
legendare, se pare că zilele astea trebuie să traversăm jumătate de 
lume ca să găsim pe cineva care să ne ajute la ananghie, i-am zis. 

Era adevărat, dar mai mult decât orice mișcare întru dobândi- 
rea imperiului, îmi doream să găsesc un membru al familiei care 
nu-și dorea aprig să mă omoare. Se spune că sângele apă nu se 
face, dar ce am moştenit de la tata e cam apos. Crescând şi înce- 
pând să cercetez din ce sunt făcut, am simţit nevoia să văd rudele 
mamei ca să mă conving că nu sunt cu totul malefic. 

Am trecut pe la poalele Munţilor Aups, față de care Munţii 
Matterack erau o ruşine, ca înălțime și ca număr. O mulțime de 
piscuri albe de la est la vest, de-a lungul mai multor națiuni — ma- 
rele zid al Romei. Tânărului Sim i se păreau fascinante și se uita 
atât de vrăjit, încât ar fi putut să cadă de pe iapă în orice moment. 

- Un om n-ar putea să se suie niciodată pe ei, a zis. 

- Hannibal i-a străbătut cu elefanți, i-am spus. 

- O, elefanţi! a răspuns încruntat. 

Până atunci nu-mi dădusem seama că habar n-are ce e un ele- 
fant. Nici măcar circul doctorului Taproot nu avea elefanţi. Sim 
credea probabil că se cățărau ca maimuţele. 

Câteva săptămâni am călătorit de-a lungul hotarelor fără lege 
ale regatelor mai puțin importante, pe drumuri mai puţin bătă- 
torite. Șapte bărbaţi care călătoresc e un număr primejdios. Nu 
e puţin ca să treci neobservat. Nu e mult ca să fii apărat. Însă 
arătam dârji. Poate nu atât de dârji cum eram de fapt, dar suficient 
pentru a-i descuraja pe tâlharii care ne-ar fi văzut trecând pe acolo. 
Te ajută și dacă arăţi sărman. Într-adevăr, aveam cai, arme, ar- 
mură, dar nimic care să promită un premiu mare, sigur nu unul 
suficient de important ca să te lupţi cu Rike și Makin. 

Poalele Munţilor Aups se întind, la marginile Teutoniei, de-a 
lungul unor văi întinse și sterpe, despărțite de culmi înalte, de 
piatră spartă. Cu multă vreme în urmă se întâmplaseră lucruri 
rele. Îi dăduseră numele „Interdicţia“ şi nici acum nu prea creștea 
nimic în praful înecăcios. În mijlocul văilor părăsite, am trecut 
pe lângă cea mai izolată casă din lume, aflată la o săptămână de 
marș de oriunde ai vrea să fii. Am citit că în nordul alb, după ce 
treci de o mare înghețată, trăiesc oameni în case de gheață şi 
poartă blănuri care îi apără de vântul ce te poate despica în două. 
Dar coliba asta de piatră, pitică printre nişte bolovani lăsați de 
izbelişte, cu ferestrele goale ca nişte ochi negri, părea ; şi mai sără- 
căcioasă. O femeie și trei copii au ieşit şi s-au înșirat în faţa ei ca 
să se uite cum treceam. N-am rostit nicio vorbă. În valea aia se- 
cată, doar cu șuieratul vântului, fără mugetul vacilor și fără trilu- 
rile înalte ale ciocârliilor, simțeam că vorbele ar fi un păcat, de 
parcă ar fi trezit ceva ce ar fi trebuit să moară. 

Femeia se uita la noi și avea o față prea albă, prea netedă, ca a 
unui copil mort. Şi copiii ghemuiți lângă ea cu nişte haine rupte 
și cernite pe ei. 

Mergând spre nord, am dat de primăvară. Acum se părea că 
galopam spre vară. Noroiul se usca, florile se uscau, iar muștele 
roiau în jur. Rike s-a făcut roșu, cum i se întâmplă când e vară, nici 
mizeria nu-l fereşte, iar arsura solară nu i-a îmbunătățit dispoziția. 

Am părăsit munții și poalele lor dezolante și ne-am croit drum 
prin câmpii necultivate, apoi în marile păduri din sud. 

La sfârșitul unei zile dogoritoare, când mă durea mai puțin 
fața, care încă nu se vindecase, dar măcar nu mai supura, mi-am 
scos sabia din teacă. Am făcut tabăra la marginea luminișului unei 
păduri. Row a găsit o căprioară și am mâncat pulpe. 

- Hai, Sir Makin din Trent! 

- Dacă eşti sigur că n-ai uitat cum se foloseşte, a zâmbit el larg 
şi a scos și el sabia. Domnule... 

Ne-am bătut o vreme, parând și fentând loviturile, întinzând 
brațele și exersând mișcările. Fără avertisment, Makin a întețit 
ritmul încercând să mă atingă cu vârful. 


REGELE SPINILOR 251 


- A sosit vremea pentru altă lecție? m-a întrebat, încă zâm- 
bind, dar fioros. 

M-am lăsat ghidat de brațul care ţinea sabia, uitându-mă doar 
la planul luptei, la înaintări și retrageri, nu la detaliile fiecărei tă- 
ieturi și a fiecărei mișcări ce se impunea. În spatele lui Makin 
soarele se profila printre coroanele copacilor, răspândind raze 
aurii ca strunele unei harpe, și în foșnetul frunzelor, peste trilurile 
păsărilor, am prins sunetul cântecului sabiei. Ritmul tăișurilor 
creştea, oţelul răsuna tare când se atingea de celălalt, noi gâfâiam 
mai sacadat. Parcă-mi ardea şi mai tare faţa. Durerea mă străbătea 
ca un fulger, de parcă aș fi avut în oase bucăţi din Gog și ele încă 
ardeau. Mai repede. Am văzut că zâmbetul lui Makin păleşte şi că 
fruntea îi e năclăită în sudoare. Mai repede - licărul luminii reflec- 
tate în ochii lui. Mai repede. Un moment de disperare și apoi: 

- Ajunge! 

Şi a lăsat sabia să îi zboare de printre degete. 

- Iisuse! a strigat, dând din mână. Nimeni nu se luptă așa. 

Fraţii s-au oprit din îndeletnicirile lor şi se uitau de parcă nu 
erau siguri de ce văzuseră. Eu am dat din umeri. 

- Se pare că nu eşti un profesor atât de slab. 

Acum îmi tremurau brațele și am folosit mâna liberă ca să bag 
sabia în teacă. 

- Au! 

O clipă am crezut că mă tăiasem și am ridicat degetele la gură. 
Dar nu era sânge, ci doar nişte bășici acolo unde mă arsese meta- 
lul fierbinte. 


Am urmat curbura lanţului montan, apoi cotul unui râu și 
apoi încă unul. Hărțile cuprindeau numele lor, uneori și localni- 
cii le aveau pe-ale lor, neîncrezându-se în hărți. Câteodată cei din 
amonte îi spuneau râului într-un fel şi cei din aval altfel. Nu 
prea-mi păsa, atâta timp cât ajungeam unde voiam. Turnuri de 
pază, patrule, potopuri, zvonuri legate de ciumă, fiecare ne ducea 
într-un loc, apoi în altul, de parcă ne-ar fi dirijat cineva spre sud 

pe anumite drumuri. Nu prea-mi plăcea sentimentul, însă era 
doar un sentiment, cum îmi spusese şi Makin. 


- Fir-ar să fie! 

Am sărit din şaua lui Brath și m-am apropiat de podul dărâ- 
mat. Pe partea noastră, zidăria mai ţinea în loc arcul originar ce 
se întindea de-a lungul apelor albe câțiva metri, până când se 
termina ca un dinte ciobit. Vedeam bucăți mari de pod sub su- 
prafaţa râului făcând valuri în curent. Distrugerea părea recentă. 

- O luăm spre răsărit un pic. Nu e un capăt de țară, mi-a 
zis Makin. 

Dintre toți, el se pricepea cel mai bine să găsească o cale. Eu 
mă descurcam cu hărțile. Închideam ochii și vedeam fiecare deta- 
liu pe pergament, dar Makin avea talentul de a alege înțelept valea 
sau culmea pe care s-o luăm. 

Am mormăit. Ghemuit lângă pod, foarte aproape de zgomo- 
tul metalic al apei care curgea iute, simţea că ceva e putred. 

- Spre răsărit, atunci, am spus. 

Şi am luat-o pe cărarea spre răsărit, o linie subțire, verde-închis 
prin pădurea verde, plină de sălcii și sufocată de tufişuri. Spinii 
îmi zgâriau cizmele pe când călăream. 


Problema cu calea mai puţin bătută este că există un motiv 
pentru care nu se încumetă mulți să pășească pe ea. Când nu sunt 
pericole pe drum, atunci chiar drumul e pricina. Uneori e şi una, 
şi alta. În Cantanlona, granița dintre civilizaţie şi sălbăticie e atât 
de mică, încât te-ar distruge dacă ar putea. 

- O luăm pe aici? 

Kent cel Roşu stătea în şa și se încrunta la terenul mlăștinos, 
îndesat de trestii, care se întindea înaintea noastră într-un infinit 
verde-maroniu. 

- Miroase urât, a amușinat Makin, de parcă nu simțea sufi- 
cientă duhoare. 

Rike doar a scuipat şi voia să strivească țânțari. Parcă-i atrăgea, 
că nu-şi dădea seama ce gust oribil au. 


REGELE SPINILOR 253 


Ducatul Cantanlona se întinde pe ce a fost odată graniță între 
două regate mari, iar unirea lor a fost primul pas întreprins de 
Philip pentru a crea imperiul. Mama lui cică ar fi născut la graniţă 
in Avinron și, ea făcând parte din ambele ținuturi, a crezut că 
poate să le revendice pe ambele. Atunci a părut normal să nu 
rămână din Avinron decât o mlaștină fetidă, hrănită de un râu cu 
un nume nimerit: „Scurgerea“. 

Drumul nou trecea prin terenul mlăștinos. Și de-o parte, și de 
alta, era un motiv bun. Am deschis calea pe jos, cu frâiele lui 
Brath în mână. Fraţii şi cu mine petrecuserăm multă vreme în 
mlaștinile Ken ca să ne descurcăm pe un teren nesigur. Vegetația 
spune povestea. Ai grijă la iarba de bumbac, la primele semne de 
noroi adânc, la stuful negru, unde omul trece, dar calul se înămo- 
leşte, stuf pentru apă curată, pimpinelă pentru apă acră, papură 
unde e adâncă apa, dar noroiul de dedesubt e tare. Ai nevoie de 
ochi ageri, de picioare atente și de speranța că mlaștinile calde ale 
Cantanloniei nu prea diferă de cele reci de la granița cu Ancrath. 

Makin avea dreptate în legătură cu duhoarea. Căldura ne făcea 
să resimțim vara din plin. Un miros de putreziciune ne-a învăluit, 
o duhoare de carne descompusă și chiar mai rău. 

Am găsit loc unde să ne punem tabăra și unde să fim siguri că 
suntem toți de dimineaţă. Câteva delușoare verzi legate de teren 
ferm ne-au oferit suficient spațiu pentru oameni și cai, deşi cu 
toții vom fi mai apropiați decât ne doream. 

Grumlow s-a apucat să gătească, folosind bețe şi cărbune pe 
care avusese inspirația să le aducă cu el. Și-a luat trepiedul din fier, 
pe care a pus o oală peste foc, şi s-a aplecat să adauge orz peste 
bucățile de vânat afumat, aburul ridicându-se în jurul lui, apoi 
picurându-i de pe mustață în tocană. 

Când s-a lăsat seara, nu era lună deloc și toate stelele păreau 
înghiţite. Mlaştina, în care ziua se auzeau doar pașii noștri care 
se afundau în noroi, se trezea la viață noaptea. Un cor de croncă- 
nituri, zumzete, ciripit şi sunete mai deranjante ne asalta de la 
apus la răsărit. Am pus pe cineva de pază, deşi jarul de la foc se 

stinsese și nu prea aveai ce să vezi, iar când mi-a venit rândul am 
stat cu ochii închiși, ascultând întunericul cum vorbea. 

- Makin, l-am lovit, fiind prudent, ca să nu-mi ia piciorul. E 
rândul tău. 

L-am auzit mormăind şi ridicându-se în capul oaselor. Nu-și 
dăduse jos platoșa și nici mănușile de armură. 

- Nu văd nimic. De ce naiba stau de pază? 

- Fă-mi pe plac, i-am zis. 

Locul mă făcea să mă simt de parcă, dacă ne-am fi culcat toți, 
nu s-ar mai fi trezit nimeni. 

- Şi de ce tot trăncănești, dacă crezi că e sigur? 

Visele m-au purtat departe până să răspundă Makin. Katherine 
umbla cu copilul mort în brațe și cu acuzațiile înflorindu-i pe buze. 


Soarele dimineții a adus roua din apa stătută. La început atârna 
la câțiva centimetri deasupra ierbii de bumbac, dar până am fost 
gata să ne mișcăm, ceața ne ajungea la piept de parcă se pregătea 
să ne înece pentru că nu reușise noroiul. 

Cu unele mirosuri te obișnuieşti. După puţină vreme nu mai 
ştii dacă au dispărut sau nu. Însă nu și mirosul mlaștinii 
Cantanlona, care după o zi şi o noapte era la fel de pătrunzător 
ca atunci când mi l-a adus o pală de vânt. 

Ceaţa mă făcea să transpir și să tremur în același timp. Învăluit în 
ea, cu frații care acum aveau siluete fantomatice, mă gândeam la fe- 
meia şi la copiii ei de la coliba aia îndepărtată - femeia cu fața moartă 
și copiii ca şobolanii în jurul ei. Izolarea vine în multe nuanțe. 

- Am putea aștepta, a sugerat Kent. 

Rike s-a stropit şi a înjurat: 

- Băga-mi-aş! Am noroi până la genunchi. 

Kent avea dreptate. Ceaţa nu avea cum să mai reziste, dată 
fiind căldura ce se ridica pe măsură ce soarele urca pe cer. 

- Vrei să stăm aici mai mult decât trebuie? l-am întrebat. 

Drept răspuns, Kent a continuat să meargă. 

Soarele, orice făcea, nu se descurca deloc să mă încălzească. 
Ceaţa parcă intra în mine, îmi băga frigul în oase şi îmi încețoșa 
privirea. 

- Văd o casă! a strigat Sim. 

- Ba nu! l-a contrazis Makin. Cum naiba să fie o casă în... 

Erau două case, apoi trei. Încetinind noi, la orizont s-a contu- 
rat un sat întreg, cu case din lemn, cu acoperișul de ardezie. 

- Ce naiba? Row a scuipat. 

Cred că el a inventat scuipatul. 

-~ Tăietori de turbă? a sugerat Grumlow. 

Părea singura explicație rațională, dar credeam că turbăriile se 
află într-un climat mai rece şi că până și acolo localnicii veneau 
Ca să taie turbă şi apoi să plece acasă, nu construiau case. 

S-a deschis o ușă în casa de la stânga și șapte oameni s-au întins 
după arme. Un copil mic a zbughit-o afară desculț, urmărind ceva 
ce nu vedeam. A trecut de noi, s-a pierdut în ceață, doar picioarele 
care lipăiau în apă m-au convins că e real și intrarea întunecată a 
casei, unde uşa era deschisă. 

M-am apropiat cu sabia în mână. Mi-a amintit de un mormânt, 
iar putregaiul care ieşea din casă nu mi-a șters imaginea din minte. 

- Jamie, ai uitat... 

Strălucirea sabiei a făcut-o pe femeie să amuțească. Chiar și în 
ceață oţelul Constructorilor reușea să strălucească. 

- O! a exclamat ea. 

- Doamnă.... 

M-am prefăcut că fac o plecăciune, nedorind să plec capul mai 
mult de câțiva centimetri. 

-Îmi pare tare rău, nu aşteptam oaspeți. 

Nu părea să aibă mai mult de douăzeci şi cinci de ani, era 
blondă, drăguță, simplă şi curată. 

Am văzut un bărbat în jur de cincizeci de ani printre casele 
din stânga, care ducea un butoi de lemn. L-a lăsat de pe umăr 
într-un morman de paie și a ridicat o mână. 

- Bine aţi venit! a zis, şi-a frecat părul alb de pe bărbie şi s-a 
uitat în ceaţă. Aţi adus vremea cu dumneavoastră, tinere domn. 

- Intraţi, vă rog! ne-a îmbiat femeia. Am o oală pe foc. E doar 
fiertură de ovăz, dar vă pot oferi o strachină. Ma! Ma! Găseşte 
vasele bune. 

M-am uitat la Makin. A ridicat din umeri. Kent se uita la omul 
bătrân cu ochii mari și cu degetele albe pe toporul nordic. 

- Îmi pare tare rău. Sunt Ruth, Ruth Millson. Ce nepoliticos 
din partea mea! El e fratele Robert. 

I-a făcut cu mâna bătrânului când a intrat în casa în fața căreia 
lăsase butoiul. 

- Îi spunem „frate“ pentru că a stat trei ani la Mănăstirea 
Gohan. Nu s-a priceput foarte bine! ne-a zâmbit larg. Intraţi! 

Mi-am amintit ceva. Gohan. Ştiu un Gohan mai aproape de casă. 

- Ospitalitatea e și pentru prietenul meu? am întrebat, arătând 
spre Makin. 

Ruth s-a întors şi ne-a făcut semn să intrăm. 

- Nu fiţi timizi! Avem destul pentru toată lumea. Suficient, 
oricum, şi nu e păcat mai mare decât o burtă goală! 

Am urmat-o, cu Makin după mine. Amândoi am plecat capul 
ca să trecem pe sub pragul de sus. Mă aşteptam ca în interior să 
fie murdar, dar era curat şi uscat. Pe masă ardea un felinar din 
alamă, lustruit de parcă ar fi fost o prețioasă moştenire de familie. 
Era întuneric, iar obloanele erau trase, ca şi cum noaptea ar fi fost 
amenințătoare. Makin a băgat sabia în teacă. Eu nu am fost așa 
de politicos. 

Am aruncat o privire în jur. Ceva lipsea. Sau îmi lipsea mie ceva. 

Afară, Rike trona deasupra Fraţilor de lângă el. Arătau pros- 
teşte cu armele lor când două fetițe au trecut în fugă râzând. O 
bătrână venea şontăcăind, cu o legătură sub braț, nepărând să îi 
pese de pumnalele lui Grumlow pe când trecea mormăind ceva 
pentru sine. 

- Ruth! i-am zis. 

- Luaţi loc! Luaţi loc! ne-a invitat. Parcă sunteți aproape 
morți. Eşti doar un copil. Unul mare, dar tot copilandru. Îmi dau 
seama. Și trebuie să te hrănești. Nu-i așa, mamă? 

Şi-a dus mâna la gât, un gest inconştient, și s-a mângâiat. Avea 
pielea foarte albă. S-ar arde mai rău ca Rike la soare. 

- Aşa este, a scos mama capul din ceea ce trebuia să fie 
cealaltă cameră. 

Părul cărunt îi încadra fața severă, îndulcită de o gură blândă. 

- Și cum îl cheamă pe băiat? 

- Jorg, am zis. 

Oricât mi-ar plăcea să mă fălesc cu titlul meu, nu era nevoie. 

- Makin, a vorbit Makin, deşi Ruth se uita doar la mine, ceea 
ce e ciudat, pentru că, şi dacă eram arătos înaintea arsurii, Makin 
are trecere la... toată lumea. Există și un domn Millson? 

- Luaţi loc! a zis Ruth. 

Aşa că m-am așezat, iar Makin s-a lăsat în balansoarul de lângă 
căminul gol. Mi-am sprijinit sabia de masă. Femeile nu s-au uitat. 

Ruth a luat o jiletcă de lână de după scăunelul meu. 

- Jamie ăsta şi-ar uita și capul! 

-~ Eşti măritată? am întrebat-o. 

S-a încruntat de parcă i-ar fi trecut un nor prin faţa ochilor. 

- S-a dus la castel acum doi ani. Ca să intre în serviciul ducelui. 
S-a înseninat. Oricum, eşti prea tânăr pentru mine. Ar trebui s-o 
chem pe Seska. E drăguță ca o dimineață. 

În ochi îi juca neastâmpărul. Ochi albaştri ca floarea de 
nu-mă-uita. 

- Şi ce faci aici? am întrebat-o. 

Îmi căzuse cu tronc, căci avea un licăr în ea și mi-a amintit de o 
servitoare de la Bântuit, pe nume Rachel. Și mă excitasem peste 
măsură. Ceea ce nu prea se poate explica, dacă nu pui la socoteală 
cele opt săptămâni petrecute pe drum. 

— Aici? 

Și-a dus distrasă degetele la gură, trebuie să menționez că era 
o gură drăguță și ea și-a dus degetul la unul dintre dinții din spate. 
Mama a venit din bucătărie cu o oală de teracotă pe care o ducea 
de un mâner negru ca să nu se frigă la degete. Makin s-a ridicat 
s-o ajute, dar nu l-a băgat în seamă. Părea micuță pe lângă el, 

împovărată de ani. A pus oala în fața mea și și-a dus mâna osoasă 
la cap, șovăind. 

- Sare? 

- De ce nu? Aș fi cerut miere, dar nu eram la Bântuit. Fiertura 
cu sare e mai bună decât goală, chiar când ai tot mâncat sare la 
ducele Maladon o săptămână. 

- O! a zis Ruth. 

A dus mâna de la gură și acum avea un dinte în palmă. Nu 
unul mic, ci un molar mare, din spate, cu rădăcini lungi și albe şi 
sânge aproape negru. 

- Îmi pare rău, a spus, ţinând mâna parcă era îngrozită de dinte, 
dar neputând să se uite în altă parte; avea ochii mari și tulburi. 

- Nu contează, i-am zis. 

Ce ciudat cum dorința se poate transforma repede în repulsie! 
Probabil că atunci se depășește linia subțire ce separă dragostea 
de ură. 

- Să mâncăm? a sugerat Makin. 

Stomacul mi se împotrivea la ideea de mâncare. Duhoarea 
mlaștinii care încă nu trecuse intrase în cameră cu puteri sporite. 
Mama s-a întors cu trei străchini din lemn, una avea flori desenate 
și un scaun care arăta prea bine pentru casă. Le-a pus pe masă, cea 
frumoasă pentru mine, una în fața scaunului nou. Pe a treia o 
ţinea uitându-se nedumerită după ceva. A dus mâna la cap, fre- 
cându-se pierdută în gânduri. 

- Cauţi ceva? am întrebat-o. 

- Un balansoar, a răspuns râzând. Un loc așa de mic. N-ai 
crede că ai putea rătăci așa un obiect! 

Şi-a dus mâna de la cap şi în palmă avea un ghem de păr alb. 
Scalpul era roz acolo unde n-avea păr. S-a uitat mirată ca fiica ei 
care își cerceta dintele. 

- Ruth, la castelul ducelui, spuneai? a întrebat Makin din ba- 
lansoar. Care duce? Makin putea spulbera jena ce se instalase, dar 
nicio femeie nu se uita la el. 

Ma şi-a vârât părul în şorț și s-a dus târâș-grăpiş spre bucătărie. 
Ruth a pus dintele pe pervaz. 

- Aduce noroc? a întrebat. Să pierzi un dinte. Parcă așa am 
auzit odată. 

A deschis obloanele: 

- Să intre amurgul! 

- Ce duce domnește aici? am întrebat-o. 

Ruth a zâmbit, iar în colțul gurii avea o urmă de sânge negru. 

- Tu chiar te-ai rătăcit, nu? Ducele Gellethar, desigur. 

Atunci mi-am dat seama ce-mi lipsea. Copilul mort din cutie 
stătea în umbră. Dar nu aici. Umbrele erau prea pline. 

Uşa din față s-a trântit şi a intrat micul Jamie. Băieţii de o anu- 
mită vârstă ori au viteză, ori n-au deloc. A atins tocul ușii când a 
trecut și o bucată de piele cât o monedă i-a rămas prinsă într-un cui. 

A alergat spre mine zâmbind. Avea muci pe buza de sus. 

- Cine eşti? Cine eşti, domnule? 

Fără să îi pese de pielea lipsă unde mușchiul negru strălucea 
ca ficatul. 

- Deci ar fi tărâmul lui... 

L-am ignorat şi m-am uitat în ochii tulburi ai lu: Ruth. 

- Gellerh, desigur. 

A deschis obloanele. 

- Muntele Honas e la vest de noi, a adăugat. Uneori se văd 
luminile, dacă e noapte fără nori. 

Poate că Makin era omul hărților, dar eu ştiam că eram la cinci 
sute de mile de Gelleth și de ducele lui, pe care îl făcusem praf. 
Îţi trebuie o vedere de zeu al uliilor ca să vezi Muntele Honas de 
la orice fereastră din Cantanlona... însă Ruth credea ce spunea. 

S-a întors de la fereastră, roșie pe jumătate din față de parcă 
s-ar fi băgat în apă clocotită. 

Cu patru ani în urmă 


M-am ridicat mai repede decât Makin din balansoar. 

- Doamnelor, vă mulțumesc, dar trebuie să plecăm. 

- Cu toții? a întrebat mama din pragul bucătăriei, pe jumătate 
roşie la față ca fiica ei, dar pe partea stângă, nu pe dreapta. 

- Jorg, eşti doar tu, a zis Ruth, cu fața umplându-i-se de bube 
care îi supurau. Doar tu ai fost pentru noi. 

A scuipat doi dinţi ~ incisivi, unul de sus, unul de jos —, iar în 
zâmbetul ei era acum o gaură. 

Makin s-a furişat pe lângă mine şi a intrat în ceață. Eu am mers 
cu spatele după el, cu sabia pregătită să le țin departe pe cele două 
femei. Ruth mi-a susținut privirea cu zâmbetul ei şi am uitat de 
copil. Mi s-a prins ca menghina de picior, iar pielea îi cădea ca 
hârtia udă. 

- Cine eşti? Cine ești, domnule? 

- Doar tu, Jorg, a zis mama, acum cheală, cu doar câteva smo- 
curi de păr alb. De când a răsărit soarele. 

Și-a ridicat mâna spre fereastră. 

Ceaţa avea o lumină gălbuie, apoi s-a restrâns, atrasă de-a lun- 
gul mlaștinii de parcă era o față de masă trasă suficient de repede 
ca să lase toate lucrurile la locul lor. 


REGELE SPINILOR 261 


Pe mlaștină părea să fi răsărit un al doilea soare, prea dogoritor 
şi strălucitor ca să te uiţi la el şi prea îngrozitor ca să-ţi iei ochii 
de la el. Era un soare de Constructor. 

Ambele femei au strigat la unison. Părul lui Ruth a izbucnit 
în flăcări. Scalpul mamei ardea înăbuşit. Mi-am scuturat piciorul 
ca să scap de Jamie, care s-a izbit de perete, bucăți din pielea lui 
rămânându-mi agățate de colanți. M-am îndepărtat de casă. Am 
recunoscut strigătele. Scosesem aceleași sunete când mă arsese 
Gog. Justice a scâncit la fel când i-a dat foc tata. 

Poate că pe vremuri aș fi crezut că două femei în flăcări, care 
aleargă de colo colo reprezintă un spectacol gratis. Rike ar fi râs 
şi acum. Row ar paria care cade prima. Dar în ultimul timp gus- 
turile mi se schimbaseră. Înțelegeam genul acela de durere. Şi 
orice vrajă ar fi iscat spectacolul, oamenii ăștia mi se păruseră 
aievea. Păruseră buni la suflet. Un adevăr străbătea minciuna și 
nu-mi plăcea. 

Soarele strălucea, iar strigătele parcă slăbiseră, auzindu-se 
din depărtare. 

- Ce naiba? a întors capul Kent cel Roşu. Unde s-a dus ceața? 

- Hai că e ceva, a scuipat Row. 

Pe case se prelingea noroi. Păreau putrezite. Nu mai erau 
acoperișuri. 

- Makin, ce ai văzut acolo? l-am întrebat, uitându-mă la prag. 
Nu tu foc, nu tu fum. Părea întunecat. De parcă soarele nu pă- 
trundea, deși acoperișul dispăruse. 

- Se scufundă, a răspuns Rike, clătinând din cap. 

Vedeam şi eu. Casele s-au înfundat în mlaștina scârboasă puţin 
câte puţin. Sunetul mă făcea să mă gândesc la sex, deși era foarte 
departe de gândurile mele. 

- Se întorc, a zis Sim. 

S-a ținut departe de pereţi. 

Avea dreptate. Dacă vedeam limpede însemna că ceața se du- 
sese, iar atunci clădirile se scufundaseră demult și ceva făcuse ca 
mlaştina să le vomite din nou, doar pentru noi. 

- Ce s-a întâmplat? a întrebat Makin, deși, după expresia de 
pe chip, n-ar fi vrut să ştie. 

- Fantome convocate pentru mine, am zis. Un fel de recon- 
stituire a suferințelor de la Gelleth. Oameni care au murit din 
cauza lor. Nu ne pot face rău. 

În câteva minute clădirile au fost înghițite complet și n-a mai 
rămas nicio urmă deasupra noroiului. Am scrutat orizontul. 
Nimic, doar bălțile stătute pe mile întregi. Ceaţa care se retrăgea 
îmi limpezise mai mult decât vederea. Mi se luase și un al doilea 
văl de pe ochi. O ceață mai subtilă, ce fusese cu noi de când îi 
simţisem mirosul. Necromanţia mă furnica în tot corpul. Stăteam 
pe suprafața unui ocean și morții înotau sub noi. Ceva îmi sabo- 
tase puterile, mă orbise. Ceva sau cineva. 

- Arată-te, Chella! am strigat. 

Greutatea necromanției sale m-a tras ca să mă uit la mlaștina 
de unde se ridica. Și-a făcut apariţia încet, iar noroiul negru i se 
prelingea pe trupul gol, părul îi era lipit de umeri, peste sâni. Între 
noi erau zece metri de noroi întunecat şi înşelător. Row avea 
arcul pe spate, iar cel al Nubanezului erau la desaga lui Brath. 
Măcar Grumlow avea un pumnal în mână. În ambele. Dar nu 
voia să lase niciunul. Poate că nu voia să-i atragă atenția. 

Nimeni nu vorbea. Nimeni nu s-a atins după arc. Necromantul 
avea o magie care îi atingea atât pe vii, cât și pe morți. Sau o ma- 
gie care funcționa asupra bărbaților. Mlaștina murdărise pielea 
pe care o ştiam aşa de bine, lăsând-o închisă la culoare, dar încă 
fermă. Mizeria care se scurgea, picura și atârna părea să călău- 
zească privirea, să arate fiecare formă întunecată. 

- Bună, Jorg! a zis. 

S-a folosit de cuvintele lui Katherine din cimitir. Poate că 
aceia care s-au căsătorit cu Moartea aud tot ce se vorbeşte în 
asemenea locuri. 

- Îţi aminteşti de mine. 

M-am întrebat cât mă adusese în punctul ăsta. Mi-era limpede 
că creaturile ei dărâmaseră podul pe care speram să-l traversăm. 

- Da, îmi amintesc, a răspuns. Și mlaștina-și amintește. 
Mlaştinile au memorie bună, Jorg, trag secrete în adâncuri și le 
țin aproape, dar în cele din urmă toate ies la suprafață. 

M-am gândit la cutia de la șold și la amintirile din ea. 

- Bănuiesc că ai venit să-mi spui să nu mă opun Prințului de 
Arrrow? 

- De ce? Crezi că mi-am înfipt ghearele în el? 

- Ar fi mirosit a tine, am clătinat eu din cap. 

- Nu m-ai simțit nici aici, iar locul ăsta duhneşște a moarte, a zis, 
mișcându-se mereu, rotindu-se ușor și întinzându-se, cerând atenție. 

- Ca să fiu sincer, duhnește a mult mai multe. 

- Prinţul are suficienți apărători, suficienți campioni, n-are 
nevoie de mine. Oricum, nu crezi tot ce citeşti, iar cu cât o carte 
e mai veche, cu atât sunt mai neîntemeiate poveștile din ea. 

Erau și profeții scrise? Asta m-a făcut să mârâi. Oricum era 
rău că orice carte de tarot și rună îl puneau pe tron pe Prinţul de 
Arrow. Acum cărțile, vechii mei prieteni, mă trădaseră. 

- De ce suntem aici? am întrebat-o. 

Ştiam, dar am întrebat oricum. 

- Jorg, sunt aici pentru tine, a zis pe un ton gutural şi seducător. 

- Chella, vino și ia-mă, i-am răspuns. 

N-am ridicat sabia, dar am întors-o pentru ca lumina reflectată 
să i se profileze pe față. Nu am întrebat-o ce vrea. Răzbunarea 
n-are nevoie de explicaţii. Și cum de eşti aici? În Gelleth căzuse 
un munte pe ea şi o îngropase în adâncuri. 

- Regele Mort a venit după mine, s-a încruntat ea. 

O clipă pot să jur că am văzut-o tremurând. 

Regele Mort. Ce noutate! Crezusem că înțeleg - căuta răzbu- 
nare pur și simplu și apreciam asta. Până la urmă, pusesem 
Muntele Honas pe ea. 

- Te-a trimis? 

- Jorg, aș fi venit oricum. Avem treburi de terminat. 

Din nou seducția, oprindu-i pe Fraţii care începuseră să se miște. 

- Chella, cine mă vrea mai mult? Tu sau regele tău? 

Chella şuiera acum, iar Fraţii ieșeau de sub vraja ei, căci nervii 
o subțiau. 

- Sau mă dorea mai mult decât pe tine, Chella? am continuat. 
Asta e? Noul tău rege te-a dezgropat ca să mă găseşti? 

l-am zâmbit cât de frumos am putut. Adevărul era de partea 
mea: nu putea să-și ascundă iritarea care îi brăzda fruntea. Un 
dușman furios este cel mai bun, dar habar nu aveam de ce acest 
Rege Mort avea ceva împotriva mea. 

- Vino şi ia-mă! am invitat-o din nou, chemând-o, sperând să 
vină în raza mea. 

L-am împins pe Makin cu mâna liberă. 

- Ştiu că e o femeie goală și tot tacâmul, dar, dacă ai putea să 
le zici Fraţilor s-o ia în direcţii mai folositoare, poate n-o să fim 
mâncaţi de prietenii ei. 

- Să vin să te iau? 

Chella a zâmbit şi era din nou stăpână pe ea. S-a șters de no- 
roiul de la gură, iar buzele îi erau acum de-un roşu sângeriu. 

- Te vreau. Dar nu ca să te distrug. Jorg, ştiu ce e în sufletul 
tău. Vino cu mine! Putem fi mai mult decât doar carne. 

A făcut în așa fel încât să mă doară în zona vintrelor, de parcă 
graniţa dintre dorință şi repulsie fusese ștearsă ca satul de pe hartă. 
O parte din mine voia să răspundă provocării. Acceptd lucrurile 
de care ţi-e frică! îi zisesem lui Gog. Vânează-ți temerile! Şi ce e 
moartea, dacă nu cea mai mare frică, dușmanul ultim? Mâncasem 
inima rece a unui necromant. Poate ar trebui s-o iau pe Chella, 
să înşfac moartea de gât şi să mi se supună. M-am gândit la feme- 
ile care arseseră în casă. 

- Eşti mai puţin decât carne, i-am zis. 

- Câtă cruzime! a zâmbit. 

S-a apropiat mai mult. Mișcarea ei fluidă mă făcea s-o privesc 
fix. Felul în care i se mișcau sânii și şoldurile, roșeața buzelor. 

- Jorg, între noi e o vrajă. Cu siguranță ai simţit-o. Nu-ţi ră- 
sună în piept? Nu-ţi însoțește fiecare bătaie a inimii, dragule? Am 
fost sortiți să fim împreună. Regele Mort mi-a spus că te pot avea. 
Mi-a zis să te aduc la el. Şi o voi face. 

- O să mă aștepți mult în iad, i-am răspuns. Pentru că inten- 
ționez să te trimit acolo acum! 

Era o replică slabă, dar adusese vorba despre Regele Mort, ceea 
ce mă făcuse să îmi pierd echilibrul. 

A zâmbit şi a schițat un sărut cu buzele ei roșii. 

- Eşti mânios că ţi-am arătat fantomele? Nu eu le-am plăs- 
muit, Jorg. 

Mi-am pierdut siguranța. Am văzut-o pe Ruth din nou şi pe 
mama ei, opărite de lumina fierbinte a soarelui Constructorilor. 

- Nu ştiam... 

- Nu știai că un soare ar putea să le ardă. Credeai că un nor 
otrăvit se va întinde și va distruge ținutul. Nu-i așa? Așadar, dacă 
Ruth, mama ei și copilul se înecau cu propriile intestine, sânge- 
rând din ochi şi din anus, strigând sudălmi, e bine pentru că ăsta 
era planul? 

Chella a pășit mai aproape. Stăruitor. Nu puteam să-i răspund. 
Mă gândisem să otrăvesc Castelul Roșu și ştiusem că va fi toată 
lumea în el, nu doar războinicii. Și dacă se răspândiseră toxinele? 
Nu ştiam că, de departe, s-ar duce. Şi nu-mi păsase. 

- Chella, ştii de ce le e frică oamenilor? am întrebat-o. 

- Spune-mi! 

Și-a plimbat mâinile pe coapse, pe burtă, întinzând noroiul 
negru pe pielea închisă la culoare. 

Makin mi-a pus arcul Nubanezului în palmă. L-am luat. Era 
aproape prea greu de ținut într-o singură mână. 

- Oamenilor le e frică să moară. Nu de moarte. Vor să se în- 
tâmple repede. Cel mai rău lucru e rana care te ține suspendat. 
Nu-i așa, Makin? 

- Da. 

Makin nu e genul care se rezumă la puține cuvinte, dar e greu 
să rupi vraja unui necromant. 

- Să rămâi suspendat. De asta le e frică Fraţilor. Nu mă lăsa 
suspendat! aşa zic. Și, Chella, știi ce e nemoartea? E exemplul 
ultim de suspendare. Un laş moare de o mie de ori, aşa ne-a zis 

Bardul. Și tu? Ai murit doar o dată, dar ai zăbovit de o mie de ori 
mai mult decât ar fi trebuit. 

- Copile, nu mă lua în râs! 

Coastele îi erau proeminente acum, obrajii scobiți. 

- Am mai multă putere... 

- Chella, poți să-mi arăţi fantome, poți să mă sperii cu moarte 
şi lucruri moarte ca să aleg calea ta. Dar am propriul drum în 
viață. Fantomele sunt ale mele și le voi ține piept de unul singur. 
Tu eşti făcută din putreziciune și frică și ar trebui să găsești un 
mormânt Care să te ia. 

Trecuse vremea când nimic nu putea semăna frică în mine. Se 
pare că groaza este un tovarăș în anii blânzi, când totul e nou și 
se întoarce odată cu vârsta, când dobândim lucruri noi, pe care 
să le pierdem. Poate că nu eram încă laş ca un bătrân, dar fanto- 
mele din Gelleth și toate mortăciunile care pluteau sub mlaștină 
îmi cam îngheţau sângele în mine. Aveam un prinț de înfrânt, 
poate şi pe Katherine să o curtez și un tron comod de încălzit. 
Nu prea aveam planuri să fiu înecat în noroi de morţi. 

- Jorg, n-am adus doar fantome din Gellerh. 

Chella a ridicat braţele cu o mișcare înceată. Au început să iasă 
alte forme umane din mlaștină. Eu am împlântat sabia în pământ 
şi am ridicat arcul Nubanezului. 

- Le-am strâns, a zis Chella. 

Forma înălțându-se în fața ei avea trăsături cunoscute, O sta- 
tură puternică, întunecată în locurile unde nu era prea mult no- 
roi. Avea o gaură în piept. 

- Cred că îşi vrea înapoi arcul, a remarcat Chella. 

În stânga era o formă umflată, cu maţele atârnând ca niște 
cârnaţi negri din burta despicată. Alţii în jurul nostru aveau 
gheare și își dădeau jos noroiul de pe față. Unul era deasupra tu- 
turor, cu carnea care atârna franjuri de oase. 

- Jorg, am trecut pe unde ai fost, am luat ce ai încercat să arzi 
şi am dezgropat ce ai îngropat. Chiar și în umbra zidurilor tale. 

Îi ştiam pe toți. Nubanezul dintre Chella și arcul meu... arcul 
lui, Burlow cel Gras în stânga ei. Gemt, cu smocuri de păr roșu, 

care ieşea din mlaștină, cu capul la loc, Fratele Gains, Fratele 
Jobe, Fratele Roddat. Bătrânul Elban, care se rugase mereu să aibă 
un mormânt liniştit, Liar, al cărui cadavru nu l-am găsit să-l în- 
mormântăm, deşi a căzut la Bântuit, iar Fratele Price era numai 
piele şi os, de la cei patru ani petrecuţi în pământ. Și mai mulți 
se ridicau din mlaștina adâncă sau se duceau pe teren mai tare. 

Chella se uita la mine peste umărul Nubanezului, folosindu-l 
drept scut. O altă lecție în atacul fără șovăială. 

- Vino cu mine! 

Vocea îi ieşea din plămânii distruși. Ochii îi străluceau, afun- 
dați în orbite, de parcă efortul de a-i scoate pe frații mei din 
adâncuri îi epuizase toată vitalitate. Puterea fratelui tău e în tine, 
nefolosită, păleşte, se risipește. 

Frate? Necromantul pe care l-am doborât era fratele ei? 

- Mulţumesc, domniţă, dar mi s-a luat de necromanți. 

Am slobozit ambele săgeți din arcul Nubanezului. Una i-a 
atins umărul. Cealaltă s-a înfipt în gâtul Chellei. 

Nubanezul, care aproape s-a învârtit de la forța impactului, 
s-a îndreptat și m-a înfruntat din nou, fără nicio expresie pe bu- 
zele lui cenușii. 

Chella a dus mâna la gât și şi-a învârtit capul cu un zgomot ca 
un pocnet de oase. 

- Jorg, suntem rude. Rudele se ceartă. Dar te iert și când te iau 
cu mine în mlaștină... când o să fim împreună în locurile adânci și 
friguroase... şi o să ne îmbrățișăm ca o familie... o să mă ierți și tu. 


Fratele Sim stă peaproape și n-o să-l cunoşti niciodată, oricât vor- 
biți. Șopteşte ceva oricărui om pe care îl răpune. Dacă i-ar spune-o cuiva 
și lar lăsa sd trăiască, atunci am pierdut un ucigaș. 


32 


Cu patru ani în urmă 


Se pierd multe lucruri în mlaştina fierbinte și nesfârșită a 
Cantanlontei, secretele sunt înghițite, viețile sunt trase în întuneric. 
Și uneori curenţii aduc la suprafață ceea ce era mai bine ascuns. 


Nu e o idee bună să mergi repede şi să ajungi într-o mlaștină. 
Cel mai bine e să pășești încet când de jur împrejur sunt bălți care 
te pot trage în Jos, noroi adânc şi delușoare cu vegetație cât să-ţi 
luxezi glezna. Însă uneori ai doar o idee proastă. 

- Urmaţi-mă! am strigat şi am rupt-o la fugă printre bălțile și 
iarba din stânga mea. 

Chella s-a afundat în noroi pe când Nubanezul s-a mutat ca să 
mă prindă. Orice necromanţi aveam de la fratele ei, ar fi fost o 
picătură într-un pahar cu apă, față de puterea ei. Însă secretele au 
puterea lor. Secretul pe care îl aveam în minte îi scăpase docto- 
rului Taproot şi nu ar fi dat informaţia pe nimic, dacă ar fi crezut 
că încă are valoare. 

- Te eliberez, Kashta! 

Când un nume e secret, puterea îi crește. Nubanezul a căzut 
fără să ezite şi am simțit că nu se va mai ridica. Atunci când s-a 
prăbușit, furia mi-a crescut. Am mers în continuare prin bălți cu 
Fraţii vii în spatele meu și cu Fraţii morți în spatele lor. În dreapta, 

în spate, Burlow cel Gras l-a blocat pe Rike. Eu am alergat mai 
departe și am găsit o bucată de pământ pe un teren mai stabil. 
Când m-am întors, i-am văzut sabia lată în braţul lui Burlow. 
Burlow l-a înșfăcat cu mâna cealaltă, dar Makin i-a întrerupt și 
amândoi au mers mai departe, încetinind pe măsură ce terenul era 
mai moale, căci acolo se mișcau mai greu. Makin a pierdut o cizmă 
în noroiul care trăgea totul în jos, dar a ajuns în partea mea. Caii 
noștri au alergat panicaţi în toate direcțiile. Unii după noi, Brath 
era printre ei, dar am văzut doi care se adânceau în noroi, ridicân- 
du-se pe două picioare și avântându-se de parcă ar fi avut o șansă. 

La câțiva metri, o baltă cu noroi a început să bolborosească. 
Se ridicau din ea cadavre după cadavre, de parcă stătuseră mult 
timp în adâncime și într-o intimitate neliniștitoare. 

Am înaintat. Deşi morților vii nu părea să le fie frică și trebu- 
iau să fie hăcuiţi ca să ne omoare, ei măcar erau înceți. În câmp 
deschis, i-am fi lăsat singuri în praf. În mlaștină însă, şansele erau 
egale. O aură puternică de moarte persistentă infectează mâlul 
din mlaștinile Cantanlona. Smârcul e pe jumătate viu și pe jumă- 
tate mort, în funcție de perspectiva pe care o ia, și ținea cu morții 
vii, scuipându-i și nelăsându-i să se înece. 

Cadavrele din balta cu noroi ne-au văzut când porțiunea de 
teren sigur s-a mișcat spre stânga. 

- Înaintați! le-am strigat. 

Makin l-a tăiat pe unul pe piept, pentru prima dată dezorien- 
tat de antrenamentul lui. Creatura n-a observat rana și l-a înșfăcat 
cu braţele murdare de noroi. Rike nu s-a folosit de sabie. Și-a pus 
cizma pe burta cadavrului din calea lui cu atâta forță, că l-a arun- 
Cat câțiva metri în spate, simțind că vine altul înainte să ajungă la 
noi. Dintre toți Fraţii, Kent cel Roşu s-a dovedit cel mai potrivit. 
Toporul lui nordic i-a retezat mâinile care voiau să ne înșface, iar 
toată mlaștina era presărată acum cu mâini, brațe şi capete. 

Am continuat să fugim cu creaturile pe urmele noastre, tăcute 
în hotărârea lor de a ne prinde și a ne dezmembra. Se auzeau apa 
cum pleoscăie și gâfâitul nostru. La un moment dat, o armată 

înnoroiată de morți vii ne vâna pe cărare, dar tot rămânea în 
urmă, până când n-am mai văzut-o. 

Le-am zis să se oprească atunci când am ajuns pe o movilă 
joasă, care ne oferea o poziție fermă, de unde vedeam smârcurile 
de mai sus. Era un cerc de pietre, ceea ce însemna că fusese cineva 
îngropat, poate o căpetenie, dar mormântul părea gol de mulți 
ani și nu simțeam mai multă moarte decât în smârcul înconjură- 
tor. Furia nu mă părăsise toată cursa. Chella păstrase cadavrul 
Nubanezului ca jucărie jumătate de an. Nu știam dacă mai rămă- 
sese ceva din el când necromanțţia îl însuflețea, dar ideea că ar 
putea să sufere şi groaza care mă cuprindea la acest gând mă făceau 
să jur răzbunare. Mai jurasem aşa o dată, înainte și atunci, ca şi 
cum n-aş fi rostit niciun cuvânt și voiam să despic lumea, dacă 
asta trebuia ca să duc planul la îndeplinire. 

- Nu vreau să mai petrec o noapte aici, a zis Makin. 

- Serios? a mârâit Rike, de pe cea mai mare piatră. 

Nu ştiam că poate fi sarcastic. Cred că se păstrase pentru îm- 
prejurări ieşite din comun. 

- Rike, ridică-te o clipă! l-am rugat. 

Şi m-a ascultat. Am ridicat vârful sabiei în dreptul şoldului 
său. Cu o împunsătură și o răsucire, i-am luat mâna tăiată a lui 
Burlow, rupând şi bucata de tunică, și am aruncat-o în smârc. 

- Am intrat în iad, a zis Grumlow cu convingere în glas. 
Ne-am rătăcit și acum suntem în iad. 

Avea noroi pe o parte a feţei, sângele i se închega pe mustață 
și erau câteva dâre stacojii între nas şi buză. 

- Iadul miroase mai bine, i-am răspuns. 

Cum caii erau pe lângă noi, eram cam înghesuiți pe movilă şi 
vizibilitatea era redusă. L-am dat pe sur într-o parte, lovindu-i 
crupa. Din cei cinci cai cu care am rămas, era singurul suficient 
de calm care să mănânce din iarba scurtă. 

- Ar trebui s-o luăm din loc, a spus Makin. 

Da, dar încotro? Orizontul nu oferea nicio soluție. Poate dacă... 

- Marea? am arătat. 

Spre est era ceva negru sau albastru, care mărginea hotarul 
îndepărtat al smârcului. 

Un strigăt ascuţit le-a luat vorba celor care voiau să răspundă. 
M-am întors în direcția sunetului. În spatele nostru, cu apa pâna 
la coapse și cu stufărișul până la piept, Chella îl ţinea pe Tânărul 
Sim de cap și de grumaz. A mai făcut un pas, târându-l. Îi făcuse 
ceva, poate la gât, că braţele îi atârnau moi, deși se uita la noi cu 
o privire sălbatică. fi spuneam Tânărul Sim și avea vreo șaispre- 
zece ani, dar când l-a ucis era experimentat și nu s-ar fi moleşit 
fără un motiv întemeiat. 

- Jorg, n-ar trebui să alergi din calea mea, mi-a zis Chella. 

Apa îi spălase noroiul, deși nu îi putea șterge de pe piele petele 
de culoarea lemnului de tec vechi. Și modelele celtice îi erau în- 
tipărite pe piele. Poate că avea vârtejuri şi noduri pe braţe fiindcă 
îi ajunsese un ac pe ambele părți. 

- Nu vreau nicio parte din tine. 

Încă aveam în mână arcul Nubanezului, deşi nu-i pusesem 
nicio săgeată. Am ţintit spre ea, gândindu-mă că nu va fi atentă 
la numărul de săgeți. 

- Mă lasă puterea. Mai încet decât aș vrea, dar va dispărea și 
nu-mi va părea rău. Nu vreau nicio parte din tine sau din târgul 
tău murdar. 

- Regele Mort n-o să te lase, Jorg, a surâs. Îi strânge pe toți de-un 
leat cu noi. Vasele negre așteaptă să ne ducă la Insulele Înecate. 

N-am scos o vorbă. Furia îmi trecuse odată ce jurasem s-o 
distrug pe Chella. Răzbunarea are răbdare când trebuie şi voia 
să-i folosească pe Fraţi împotriva mea ca să mă mânie, ca s-o ur- 
măresc în băltoacele care te trăgeau în adânc. Nu i-am spus cât își 
înfipsese ghearele în mine. 

- Jorg, doar n-o să-mi ceri să-ți eliberez fratele? 

L-a târât pe Sim la un metru în spate. Row avea îndreptată o 
săgeată asupra ei și Grumlow părea gata să arunce cuțitul, de data 
asta. Grumlow avea o slăbiciune pentru Sim: mâna lui avea să fie 
neînfricată. 

- Îl ai pe fratele meu. Mănâncă-i inima și vom fi chit. Înapoi 
de unde am pornit! i-am zis. Ştiam că nu-i va da drumul lui Sim. 
Voia doar să o rog. 

- Jorg, nu te poți întoarce și ar trebui să știi. Nu te mai poți 
întoarce niciodată. Nici dacă te-ar părăsi toată necrornanția. Uite! 

Şi-a schimbat poziția şi i-a tras capul lui Sim spre dreapta. Mult 
prea spre dreapta. Mi-au clănțănit dinții de la zgomot. Șiiii. Și i-a 
rotit capul încet spre noi. 

- Uite-l înapoi. Dar nu mai e la fel acum, nu? 

- Scorpie! 

Row a slobozit săgeata. Nu ştiu dacă i-a tremurat mâna sau 
Chella s-a mișcat mai repede, dar ochiul lui Sim era străpuns de 
săgeată. 

- Vezi ce ai făcut? 

Zâmbea cu gura ei roșie, cu ochii seducători, şi acum îi șoptea 
lui Sim la ureche. 

Grumlow a aruncat cuțitul spre ea, dar Chella cădea deja. 
Poate ar fi tăiat-o, dar până să mă dezmeticesc a cuprins-o apa. 

Sim era în picioare, în ciuda săgeţii din ochi și a gâtului rupt. 
Apoi a făcut un pas nesigur spre noi. Apa limpede dintre stufăriș 
s-a încețoşat când noroiul de dedesubt începea să se miște. 

- Marea! am strigat. 

Am şi arătat. Prinţul de Arrow m-a sfătuit să văd oceanul, ceea 
ce, se pare, era ultimul lucru pe care îl voi face. Fraţii n-au avut 
nevoie de încurajare. Am rupt-o la fugă, sperând ca Fratele Sim să 
fie la fel de încet ca ceilalți morți, şi nu la fel de iute cum îl ştiam. 


Poţi sd ai încredere în Fratele Row. Minte, înșald, chiar și trå- 
deazd. Poţi sd ai încredere că rămâne neschimbat, e o nevăstuică, 
un ucigaș în întuneric, la nevoie într-o luptă. Dacă ai încredere în 
toate astea, nu te va dezamădgi. 

Cu patru ani în urmă 


Aerul marin nu aducea decât un iz puternic de soare pe lângă 
duhoarea smârcurilor din Cantanlona. Acum vedeam o întindere 
cenușie de apă, încă la mile întregi depărtare. 

- Măcar se mișcă încet, a zis Kent. 

Era lângă mine și împroșca apă cu toporul în mână. A riscat 
şi s-a uitat în urmă. Nu se recomandă să alergi printr-o mlaștină 
cu un topor ascuţit când te uiţi în urmă. Nimic din ce făcusem 
în ultimele două zile nu se recomandă. 

Briza marină aducea un geamăt vag cu ea. Am încercat să nu 
mă îngrijorez. 

Am continuat, nedorind să ne tragem sufletul după ultima 
oară. Ne urmau patru Cai, iar al lui Row avea o entorsă, după ce 
intrase într-o baltă cu noroi. L-am îndemnat pe Kent să-i taie 
picioarele, odată ce Row i-a despicat gâtul. 

- N-o s-o las pe Chella să-l aducă la viață şi să-i pună pe morţi 
să vină după noi călare. 

Marea parcă era mai aproape cu fiecare minut. În curând 
aveam să ajungem în sărătură. 

- Doamne! şi Row s-a oprit în faţa mea. 

Dintre toți Fraţii, el era cel mai puțin probabil să invoce pro- 
nia divină. 

Am ajuns în dreptul lui. Terenul mlăștinos pe care îl străbă- 
tusem se termina și în față era un teren nămolos, întins, urmat în 
cele din urmă de o porțiune cu trestii, la două sute de metri. Însă 
capetele l-au oprit pe Row, nu noroiul. Din cinci în cinci metri, 
ca verzele pe câmp, se ivea câte un cap din pajiște. Cele mai apro- 
piate nu mai gemeau și şi-au întors privirile spre noi. 

Cel de la picioarele lui Row, o femeie între două vârste, cu 
obrajii lăsați, s-a străduit să ne vadă la față. 

- Dumnezeu să mă ajute! a zis. Să mă ajute! 

- Eşti în viață? 

M-am așezat într-un genunchi lângă ea, iar noroiul era tare sub 
mine, ca lutul umed. 

- Ajută-mă! striga ea acum. 

- Sunt dedesubt. 

În stânga noastră, un bărbat poate de vârsta lui Makin, cu 
barba neagră și mai jos plină de noroi, de parcă îl spălase ploaia. 
M-am întins, cu necromanţia care îmi lucra în degete. Nu mai 
simțeam moarte în noroi sau în altă parte a mlaștinii. Doar în 
jurul oamenilor. Simțeam cum viața li se scurge și e înlocuită de 
ceva nu la fel de vital, dar mai durabil. 

- Îmi rup pielea! 

Vocea bărbatului era un strigăt disperat. 

În dreapta noastră era o femeie mai tânără, cu părul negru care 
îi cădea în noroi. Și-a ridicat fața spre noi, iar pielea îi era brăzdată 
de vene negre ca alea de pe pieptul meu. A șuierat. Un sunet gutu- 
ral şi înfometat. Şi în spatele ei, o altă femeie, care îi putea fi soră. 

- Vin noaptea. Copii morţi. Ne dau apă acră și chestii oribile 
de mâncare. Oribile. 

- Omorâţi-mă! a zis un bărbat mai departe, în terenul nămolos. 

- Şi pe mine, a spus altul. 

- De câtă?... i-am întrebat. 

- De câte vreme sunteţi aici? i-a întrebat Makin. 

- De trei zile. 

- De două săptămâni. 

- De nouă zile. 


REGELE SPINILOR 277 


- Dintotdeauna! 

Gemetele și șuierăturile s-au întețit. M-am ridicat în picioare, 
îmi simțeam membrele reci și-mi venea să vărs. 

- De ce? l-am întrebat pe Makin, care a dat din umeri. 

- Știu, a răspuns Rike. 

- Rike, nu ştii nimic! i-am replicat. 

Dar ştia. 

- Mai iute ca moartea, a spus. Îi lasă aici să fiarbă. Îi preface 
încet și vor fi rapizi. Am mai auzit. 

Pe pajiște ne privea alt cap, cu o foame reînnoită, şi urla. 
Câțiva i-au urmat exemplul. 

- Kent, dă-le ce vor! 

- Nu! Vă rog, îndurare! implora femeia de la picioarele lui 
Row. Am copii. 

- Şi, dacă nu vor, dă-le ce au nevoie! i-am zis. 

Kent a început să taie pajiştea. Spatele era foarte solicitat. 
Ceilalți l-au ajutat, Rike era entuziasmat, ceea ce nu-i stătea în fire. 

Ne-am mișcat în galop, dornici să scăpăm de acolo. 

- Nu e singurul câmp, a zis Makin. 

Își pierduse cealaltă cizmă pe drum şi acum alerga desculț. Nu 
eram îngrijorat de ce culturi mai avea Chella, ci mă îngrijora ce 
crescuse deja. 

Ne mișcam printr-o mare verde ca să ajungem la una cenușie. 
Trestiile ne ajungeau la piept și mai sus, erau pline de noroi, care 
îţi ajungea până la pulpe înainte să faci următorul pas. Fâșii mari 
de noroi despărțeau zona de trestii, iar în mijloc era câte un pârâ- 
iaş. Auzeam deja valurile îndepărtate când am intrat în altă parte. 

- Nu! 

Grumlow mi-a pus o mână pe umăr înainte să pășesc în noroi. 

Spre mijloc, acolo unde pârâul se despărțea, noroiul se ridica. 
Row a scos arcul. Eu am întins arbaleta Nubanezului. Noroiul 
s-a mișcat din nou, a format o movilă și a început să curgă în 
valuri când ieşea ceva negru. 

- E o afurisită de barcă, a spus Rike. 

Clar, era ziua lui, pentru că avea dreptate. La suprafață s-a 
zărit o barcă de pescuit, din lemn negru, putrezit, de parcă ieşea 
la suprafață de sub un val mare. Echipajul se ridica de pe punte, 
fiecare dând la o parte noroiul şi pielea putrezită de pe propriul 
corp. M-am gândit la căpitanul gras de pe barjă care traversa râul 
Rhyme. Poate că a făcut o alegere înțeleaptă să nu se abată de la 
traseul cunoscut. 

- Înapoi! 

Şi i-am dus din nou printre trestii. 

Alergam croindu-ne drum prin trestiile mai înalte decât mine, 
de care mă loveam cu faţa. 

- Vine ceva! a strigat Rike. 

Tot vedea deasupra verdelui. 

- Din barcă? l-am întrebat. 

- Nu. De pe partea cealaltă. 

Îi auzeam. Erau pe urmele noastre și veneau printre lujeri. 

- Ce e? am ţipat eu. 

- Nu văd, mi-a răspuns Rike, gâfâind acum. Văd doar cum 
cad trestiile. 

- Opriți-vă! 

Mi-am urmat ordinul. Am aruncat arcul Nubanezului pe jos 
şi mi-am scos sabia, despicând trestiile. 

- Faceţi un luminiș! le-am strigat. 

N-are rost să fugi, dacă o să fii prins. 

Trei morţi au venit într-un suflet în luminiș, imediat ce l-am 
făcut. Se mişcau încet şi au început să urle când ne-au văzut. Fără 
să şovăie s-au năpustit asupra noastră, vrând să ne apuce de gru- 
maz. Row s-a prăbuşit. L-am tras în țeapă pe cel care m-a ales. 
Aproape că a înghițit sabia, ajungând cu obrajii despicați la plă- 
sele, iar vârful i-a intrat între plămâni și în stomac. Mi-am amin- 
tit de Thomas la cerc. 

Dușmanul meu s-a înfuriat, pentru că organele vitale îi erau 
despicate de lama sabiei. Aproape mi-a smuls sabia din mâini când 
să mă apuce de gât. M-am ținut tare şi m-a împins în spate, prin 
trestii, el era aproape în patru labe și venea spre mine parcă gata 

să înghită şi mai mult din sabie. Dacă ar fi putut să-și deschidă 
mai tare maxilarul, ar fi înghițit plăselele şi mâinile mele. Organele 
vitale păreau un termen nepotrivit. 

Mortul continua să mă împingă, iar sângele negru i-a gâlgâit 
când m-a dat în spate, intrând într-o baltă. Am luat poziția de 
apărare, am învârtit sabia și. am tras-o în jos, croind o cale prin 
gâtul, pieptul şi stomacul lui. Măruntaiele i-au ieșit afară și a ajuns 
în baltă, încercând să mă zgârie când m-am eliberat și mi-am înfipt 
sabia în teren mai solid. Cuprins de groază şi ținându-mă de sabie, 
am reușit să ies din baltă. Zăceam pe spate, gâfâind şi icnind. 
Auzeam strigătele şi şuierările altor morţi şi înjurăturile Fraţilor, 
care se luptau. Trestiile mi se ridicau deasupra capului ca uriași 
ai pădurii, legănându-se ușor pe cerul albastru. 

Când mi-am recăpătat răsuflarea și m-am întors în luminiș, 
lupta luase sfârșit. 

- A murit Row. 

Makin se ștergea cu câteva sălcii pe obrazul care-i fusese găurit. 
Înrăutățea situația, dar cred că voia să sângereze şi să curețe rana. 

- Nu mi-a plăcut niciodată de el, am zis. 

Aşa spuneam pe drum. Era adevărat. 

- Ai grijă să nu mai aibă Chella cu ce să se joace! l-am sfătuit 
pe Kent. 

S-a apucat să-l decapiteze pe primul atacator. Cineva îi tăiase 
deja brațele şi avea noroi în gură, dar tot se zvârcolea și se uita 
urât. lar eu m-am palpat când mă uitam la Makin, care își oblojea 
rănile. Câteodată trec ore până să observi o rană cu care te-ai 
pricopsit în luptă. 

- Fir-ar! am exclamat. 

- Ce? a ridicat privirea Makin. 

- Am pierdut cutia. 

Mi-am trecut mâinile peste şolduri de parcă n-aş fi observat-o 
prima dată. 

- Adio! a zis Makin. 

Am luat-o înapoi pe cărarea presărată cu trestiile culcate, acolo 
unde mă împinsese mortul. Nimic. Am ajuns la baltă. 

- S-a scufundat aici, am zis. 

- Bun. 

Makin a ajuns în spatele meu. M-am întors. Nu mi se părea de 
bun augur să o pierd. Era ceva ce trebuia să păstrez. O parte din mine. 

- Kent! am strigat. 

El s-a oprit cu toporul deasupra capului și cu cadavrul lui Row 
la picioare. 

- Lasă-l! i-am zis. 

M-am întors şi am îngenuncheat lângă Row. De aproape, 
moartea nu e ceva drăguţ. Bătrânul se scăpase pe el şi duhnea mai 
rău ca de obicei. Bucăți roșii și rozalii din gât îi atârnau peste 
claviculă; bucăți de cartilaj alb încadrau gaura neagră ce ducea la 
plămâni. Muci și sânge purpuriu îi curseseră din nas, iar ochii îi 
erau îndreptați spre stânga, în unghi drept. 

- Frate Row, n-am terminat cu tine, i-am spus. 

I-am luat mâinile între ale mele. Mâinile morilor nu sunt 
neplăcute, dar mi se strângea pielea pe mine pe când mi-am între- 
pătruns degetele cu ale lui. Era moale, iar pielea tare de pe palme 
mă zgâria. 

- Ce faci? m-a întrebat Grumlow. 

- Frate Row, am o treabă pentru tine, am zis. 

L-am căutat. Sigur nu s-a dus departe doar în câteva minute. 
Am simţit pulsul necromanției în rana nevindecată din piept. O 
mână întunecată mi s-a strâns în jurul inimii și m-a cuprins frigul. 
Ştiam că nu am putere multă, doar un firicel, ca apa dintre zonele 
cu nămol. Dar Row mai era cald. Inima nu-i bătea, dar zvâcnea 
şi palpita și îl știam foarte bine. Nu-mi plăcuse niciodată de el, 
dar nu mi-era deloc străin. 

Ca să faci un mort să umble trebuie să fii în pielea lui. Trebuie 
să te strecori pe sub ea, să-ți lași bătăile inimii să răsune în el, să-ți 
laşi mintea să-i umble în gânduri. 

Am scuipat ca Row. Am ridicat privirea și m-am uitat la Frați, 
văzându-i cu simpatia, antipatia, invazia și pica lui Row, precum 
şi cu datoriile neplătite. 

- Frate Row! i-am zis. 

M-am ridicat. Ne-am ridicat. S-a ridicat. 

Eram faţă în față cu cadavrul lui, care se uita la mine dintr-un 
loc îndepărtat, cu privirea pe care o avusese odată. Fraţii au tăcut 
mâlc când m-am întors la baltă cu Row pe urmele pe care le lăsasem. 

— Găseşte-o! i-am cerut. 

N-a trebuit să mai zic nimic. Aveam aceeași piele. Row a intrat 
în baltă și s-a lăsat purtat în adânc. M-am așezat pe vine ca să ur- 
măresc. El nu se mai vedea până să simt sabia la gât. M-am uitat 
în jur. 

- Să nu-mi mai faci niciodată așa ceva! a zis Makin. Jură! 

- Jur! am zis. 

Nu trebuia să fiu convins. 

Cu patru ani în urmă 


Parcă alergaserăm prin mlaștini toată viața. Eram plini de no- 
roi până în vârful capului. Fraţii aveau pielea albă doar acolo unde 
îşi dădeau mizeria din ochi. Acum, când soarele apunea roșu în 
apus, aveau o privire sălbatică. În curând, când soarele va cobori 
în mlaștină și ne va lăsa în întuneric, o să ne înecăm şi noi. 

- Şi mai mulți ticăloși! a strigat Rike. 

El era încă singurul care vedea peste marea de trestii. 

— Câţi? am întrebat. 

- Toţi. Parcă se prăbușesc toate trestiile. 

Auzeam clar șuierăturile firave în văzduh. Am atins cutia de 
la şold. Lui Row i-au trebuit două ore să o găsească, două ore 
Înainte ca mâna să treacă de suprafață ca să mi-o dea. Fraţilor nu 
le plăcuse să aștepte, dar după două ore nu am fi ieşit din iadul 
mocirlos al Chellei. L-am lăsat în baltă. I-am zis lui Makin că l-am 
eliberat. Dar nu am făcut-o. 

- Vezi vreo porțiune de teren? am întrebat. 

Rike nu a răspuns, dar a pornit-o hotărât și l-am urmat. 

Șuierăturile se auzeau mai tare și mai aproape în spatele nostru. 
Am fugit repede, iar apa împroşcată de picioarele morților era din 
ce în ce mai aproape, precum și trestiile pe care le doborau în cale. 

Am alergat pe-un teren verde, apoi am ajuns pe o moviliţă. 
Parcă era un deal, deşi nu se ridica mai mult de un metru peste 
nivelul apei. 

- Bună treabă! i-am zis lui Rike, apoi am adăugat cu respiraţia 
întretăiată: Mai bine să mori în câmp deschis. 

Armata Chellei ne-a înconjurat din toate părțile. Zeci dintre 
rapizi, pestriți şi plini de noroi, cu furia mocnită citindu-li-se pe 
fețe şi cu o lumină demonică în priviri, au înconjurat movila. 
În câteva minute, în spatele lor au venit printre trestiile culcate 
la pământ morţi cenușii şi putreziţi, iar printre ei erau cei morți 
în adâncurile mlaştinii, acum tari ca pielea veche, de aceeași 
culoare. Am văzut oasele lungi ale lui Price şi carnea care-i 
atârna, dominându-i pe ceilalți. Chella mergea lângă el, îmbrăcată 
cu o rochie albă, din dantelă, cu trenă, de parcă se ducea la o 
nuntă regală. Era aproape neatinsă de noroi. 

- Bună, Jorg! mi-a zis. 

Era prea departe de mine ca să o aud, dar gurile tuturor mor- 
ților îi rosteau cuvintele. 

- Du-te în iad, javră! 

Mai bine aș fi spus ceva mai inteligent. 

- Vai, ce cuvinte dure în ziua nunții noastre, Jorg! a exclamat, 
iar morții au repetat. Regele Mort s-a trezit la viață. Pânzele negre 
flutură. O să mi te alături. O să mă iubeşti. Și împreună o să 
deschidem Poarta de Aur pentru stăpânul nostru şi o să punem 
un nou împărat pe tren. 

Gelleth a murit plimbându-se prin mlaștină de parcă se rătă- 
cise. Erau fantome, dar păreau adevărate, cu arsurile şi infecțiile 
lor, cu gurile ştirbe, chele și cu pielea căzând. Sute, mii într-un 
şir acuzator. Se împingeau așa de tare, că în spate au căzut mai 
mulți morți. 

- Aşadar, a zis Rike, însoară-te cu cățeaua asta. 

- O să vă ucidă oricum, Rike. Cadavrul tău o să umble lângă 
ea. Price de o parte, tu de cealaltă, frații reuniți. 

- O! a răspuns. Atunci, nu! 

- Hai, Jorg, nu fi copil! a exclamat Chella şi morții au vorbit 
odată cu ea. 

A vorbit din nou, însă doar un glas a repetat, o femeie aproape 
de marginea movilei. Era un cadavru noroios, cu un braţ ros până 
la os, cu pielea pătată, buzele cenușii şi putrezite, dar cu câteva 
din ridurile lui Ruth pe față. 

- Vine Regele Mort. Morţii se ridică precum un val. Sunt mai 
numeroşi ca viii și fiecare bătălie aduce și mai multe cadavre, nu 
oameni. 

Limba femeii moarte s-a zbătut, neagră și strălucitoare, iar 
vorbele Chellei ieșeau: 

- Vino cu mine, Jorg! Ai un loc aici. O să ai putere. 

- E mai mult de-atât, i-am zis. 

Deşi îmi prețuiam farmecele, nu credeam că era așa de îndră- 
gostită ca să străbată mări și țări. Și, dacă era mânată de răzbunare, 
putea foarte bine să se răzbune fără teatrul ăsta ieftin. Regele Mort 
te sperie. Părea prea dornică, chiar disperată. Ce vrea de la mine? 

Chiar dacă era la distanță, m-am prins. Nu știa. 

Am dat să pășesc, dar ceva m-a prins de picior. M-am uitat în 
jos şi am văzut dinți, craniul unui câine pe jumătate îngropat şi 
pe jumătate dezgropat ca să mă apuce. Altă fantomă, dar una care 
mă ținea strâns. 

M-am uitat la şirul de morți, văzând fantomele din spatele lor. 
Chella nu avea cum să știe de Justice, câinele meu mort. Nu ar fi 
putut să strângă toți morţii din Gelleth și să le afle poveştile. 
Cumva, asta venea de la mine. Cumva, Chella îmi smulgea fan- 
tomele din trecut prin gaura pe care o lăsasem în lume. Și nici 
măcar fantomele pe care le ştiam, ci cele cărora le grăbisem sfâr- 
şitul. Am simțit cum îmi vine o idee, nu toată, ci doar un pic. 

M-am uitat din nou la picioarele mele, unde era craniul. 

— N-ar fi trebuit să o faci, i-am zis. 

M-am eliberat. Am simțit cum mă sfâșie, dar dinţii lui Justice 
nu mi-au lăsat urme pe cizmă. Era doar durere, fără sânge. Doar 
mintea mă ţinea prizonier. Fantomele nu ne puteau face rău sau 

am fi murit în casa lui Ruth, am fi ars cu ele când a răsărit soarele 
Constructorilor. Chella i-a adus pe toți ca să mă tortureze. 

- Hai să ne căsătorim, suflet drag! mi-a zis. Enoriaşii s-au 
strâns. Sunt sigură că găsim un preot să oficieze ceremonia. 

Și Părintele Glen şi-a făcut apariția printre celelalte fantome, 
o umbră tremurând în lumina zilei, mai puţin clară decât alte 
spirite, de parcă ceva încerca să-l țină înapoi. Cutia cu amintiri 
de la șold mi se părea mai grea. Nu ştiam că părintele Glen murise 
ori poate că ştiusem odată şi uitasem. A venit şchiopătând, deşi 
nu mi se părea rănit și nu părea încântat. Într-o mână avea un 
cuțit, unul cunoscut, plin de sânge. Când un mort a mers târşâit 
în calea lui, l-a înjunghiat în gât. Creatura a căzut secerată la pă- 
mânt, cu cuțitul înfipt în grumaz. Fantomele nu îi puteau răni pe 
cei în viață, dar se pare că, în cazul morţilor, era altceva. Părintele 
Glen a venit șontâc-șontâc până în dreptul Chellei. 

M-am întrebat cum o fi ajuns fantoma părintelui aici, uitându-se 
la mine cu atâta ură. O simțeam de la cincizeci de metri. Dar, 
dincolo de mirarea că îl vedeam pe Părintele Glen, m-am gândit 
la ce mi-a zis Chella înainte să-l cheme. 

Enoriașii s-au strâns. 

Morţii rapizi au venit mai aproape, deşi nu am auzit niciun 
ordin. Se mişcau încet, cu mâinile pregătite să apuce, să sucească 
şi să sfâșie. Am rezistat doar câteva clipe, căci erau câtă frunză, 
câtă iarbă. 

- Fără ai mei, n-are cum să fie o nuntă pe cinste. 

Am pus sabia în teacă. 

- Nu pot chema anumite fantome. Morţii din familia regală 
sunt îngropaţi în morminte sfințite şi zac cu magie veche. Dacă 
aş fi putut, aș fi făcut-o pe mama ta să danseze, a zis Chella. 

Șoapta a ajuns la mine prin mulțime, ofilindu-se pe buzele 
morților rapizi când au venit și mai aproape. 

Enoriașii s-au strâns, dar nu poate chema anumite fantome. 

Caii care au mai rămas au nechezat agitaţi în spatele meu, chiar 
și surul. 

- M-am gândit la Fraţii mei, am zis. 

Am arătat la stânga și dreapta, pe Makin, Kent, Grumlow și Rike. 

- Pot participa, a răspuns Chella. Îi las cu ochii în orbite. 

- N-o să avem muzică? Poeți din care să recitim? Flori? am 
întrebat-o. 

Trăgeam de timp. 

- Tragi de timp, m-a avertizat. 

Enoriașii s-au strâns. Nu poate să mai cheme pe alții, în afară de 
știa. Și pe-dstia nu-i vrea. 

- Chella, mă gândesc la un poet. O poezie. Una nimerită. 
Iubitei sale sfioase. 

- Crezi că sunt sfioasă? 

A venit mai aproape, legănându-se printre morți. 

Înţelepciunea poeților dăinuia mai mult decât cea a 
Constructorilor. 

- Poezia e despre timp, cel puţin parţial, despre cum poetul 
nu poate opri timpul. Și la sfârșit spune: „De aceea nu ne putem 
croi soare/ Stai nemișcată, însă îl vom face să fugă“. 

Fantomele nu pot să le facă rău oamenilor, dar pot să-i înnebu- 
nească. Pot să-i chinuie până ajung să-și ia viața, dar nu îi pot răni. 
Simțeam că e adevărat. Aşa mi-a zis necromanția mea furată. Dar 
se pare că le pot face rău morților. Văzusem cu ochii mei. Cadavrele 
pe care Chella le pusese să meargă puteau fi doborâte de spirite, 
fiindcă erau mai aproape de lume, suficient de aproape de porțile 
morții pentru ca o fantomă să întindă mâna și să le răpună. 

- Foarte drăguţ! a zis Chella. Dar n-o să mă oprească. 

- Aşa că o să te fac să fugi. 

Şi am chemat fantomele cu toată puterea voinței mele. Le-am 
tras prin porţile pe care Chella le-a deschis. Cu braţele larg des- 
chise, am adus fiecare umbră şi fiecare fantomă, fiecare bântuit şi 
spirit care mă însoțise de-a lungul anilor. Le-am făcut să iasă din 
piept, să pulseze prin mine, cu fiecare bătaie a inimii. Eu nu pu- 
team s-o opresc pe Chella să-i aducă pe cei pe care îi voiai, dar 
puteam să mă asigur că vin toți. În goană. 

Și au venit. Enoriașii pe care Chella nu-i invitase. Morţii arşi 
din Gelleth, cei pe care soarele Constructorilor i-a luat dintâi, nu 

victime ale unei explozii - ca Ruth şi mama ei —, ci cei care au ars 
de vii la Castelul Roşu, în mijlocul infernului. Au ieşit din mine 
ca un şuvoi nesfârşit. Zece din ei pentru fiecare copil din Gellerh 
adus de Chella. Și morţii mei, morții arși de vii, au adus un foc cu 
totul nemaivăzut. Ardeau ca lumânările, cu pielea scurgându-se, 
flăcările săreau, fiecare, bărbat sau femeie, urla, gonea sau mergea 
împleticit și strângea ceva la piept. Și în spatele lor era o nouă 
fantomă care mergea cu pași măsurați, fiecare strălucind cu o lu- 
mină îngrozitoare, care le făcea pielea rozalie și le întuneca oasele. 

N-am văzut decât foc fără căldură, n-am auzit decât urlete și 
după o veşnicie ne-am trezit singuri pe movilă, fără picior de 
Chella și de oastea ei, cu excepția unor oase înnegrite, ce ardeau 
mocnit pe trestiile jilave. 

- Nu se mai ține nunta, am zis și, orientându-mă după apus, 
i-am dus pe Fraţi spre sud. 


Fratele Makin are idealuri înalte. Dacă s-ar pine de ele, am fi 
dușmani. Dacă și-ar plânge de milă pentru eșecuri, n-am fi prieteni. 

Ziua nunții 


- O lopată? a întrebat Hobbs. 

Dacă exista cineva care să spună lucrurilor pe nume, acela era 
Hobbs, căpetenia străjerilor. Eram impresionat că cineva de vâr- 
sta lui mai avea suflu pentru a rosti ceva evident. 

Am lovit în zăpadă. Erau lopeţi peste tot, acoperite însă de o 
ninsoare recentă. 

- Pune oamenii lui Stodd și Keppen să curețe panta. Oamenii 
lui Harold să sape cu lopeţile astea, i-am zis. 

- Stodd a murit, a scuipat Hobb şi s-a uitat la câmpul îmbrăcat 
în nea. 

Nu mai era nicio diferență între regiment și căutarea noastră. 
Ici şi acolo oamenii se opriseră din alergat. Puţini reușeau să 
scoată săbiile, însă nu să se şi apere înainte să fie secerați. Sângele 
pe zăpadă arată frumos. Se topeşte în stratul adânc și nu ai mult 
de văzut, dar, acolo unde e o crustă înghețată, albul orbitor stră- 
luceşte prin sânge și asta îl face să arate mai bogat şi mai plin de 
viaţă decât era când curgea prin vene. 

- Pune oamenii să tragă săgeți în josul pantei! Nu-mi pasă 
ce lovesc. Picioarele sunt bune. Puneţi mai multe cadavre în 
drum! Încetiniţi-i! 

Un om rănit e un obstacol mai mare decât un mort. Dacă 
răneşti grav un om, adesea se agaţă de tine, de parcă are impresia 
că îl poți salva și trebuie doar să se țină de tine ca să nu plece. 
Celor proaspăt răniţi le place compania. Lasă-i un pic, şi o să 
prefere să rămână singuri cu durerea lor. O clipă l-am văzut pe 
Coddin ghemuit în mormântul lui, cu trăsăturile luminate. Unii 
așa își îngroapă morţii, ghemuiţi și cu genunchii la frunte. Makin 
mi-a spus că așa e mai ușor să sapi o groapă, dar pentru mine e ca 
o întoarcere. Stäm ghemuiţi ca în pântecele mamei. 

- Răpuneți-i pe ucăloși! am strigat şi am arătat spre oamenii 
care voiam să folosească arcurile. Nu alegeți țintele! 

Makin s-a suit cu greutate şi i-am lipit o cazma de piept. 
Căpitanul Harold și cu mine prindem alții și-i puneam să sape. 
Niciunul n-a întrebat de ce. Doar Makin, care cred că doar voia 
să-şi tragă sufletul. 

- Am venit aici odată, mi-a zis. 

- Da. 

Am mai aruncat nişte zăpadă în spatele lui. Mi se părea ciudat 
că urcam de o veșnicie, iar acum căutam cu disperare să sap, cu 
ultimele puteri. 

- Ne duceam spre nu știu care sat... Cutting, cumva? 

- Gurting, i-am zis. 

Altă lopată cu zăpadă. Strigătele și clinchetul săbiilor ce se 
întâlnesc pe pante se auzea de mai aproape acum. 

- E o nebunie curată! a lăsat Makin cazmaua jos şi a scos sabia. 
Îmi amintesc. Sunt peşteri aici. Dar nu duc nicăieri. Le-am cerce- 
tat. Oamenii de aici ar încăpea cu chiu, cu vai. 

Cazmaua s-a izbit în gol şi mi-a alunecat printre degetele amor- 
țite în hăul de mai jos. 

- Am ajuns! Sapă aici! 

Încăierarea a ajuns la cincizeci de metri de unde ne aflam. Era 
o luptă sângeroasă și asurzitoare, oamenii alunecau în zăpada 
acum trandafirie, țipau, cu membrele retezate, iar de pe săbii se 
prelingea sânge. Și, în afară de carnaj, ca un vârf de săgeată care 

mă viza direct, veneau din ce în ce mai mulţi soldați când am 
traversat granița de zăpadă de jos. 

- Poate că am plecat prea târziu, am zis. 

Ştiam că așa e. Stătuserăm prea mult cu Coddin. lar oamenii 
Prințului de Arrow fuseseră mai rapizi decât îi crezusem în stare. 

- Prea târziu? a strigat Makin și a fluturat sabia spre armata 
care venea spre noi. Suntem morți. Am fi putut face asta acolo, 
jos! Cel puţin, atunci aș fi avut puterea să mă lupt. 

Mi se părea suficient de puternic. Furia scoate la iveală noi 
rezerve, ceva de care uitaseși. 

- Săpaţi în continuare! am strigat la cei din jur. 

Intrarea în peșteri era suficient de largă pentru trei oameni. O 
gaură neagră în zăpadă. 

- Makin, câți oameni au murit în avalanșe anul trecut în 
Munţii Matterack? l-am întrebat. 

- Nu ştiu! s-a uitat el la mine, de parcă îl rugasem să facem 
copii. Nici unul? 

- Trei, am răspuns. Unul cu un an înainte. 

Unii dușmani încercau să ne flancheze, răspândindu-se pentru 
ca apoi să ne atace dintr-o parte. Mi-am dat arcul jos şi am slobo- 
zit o săgeată spre oamenii din stânga. 

- Am terminat. 

Hobbs se chinuia să urce pe pantă, evitându-i pe cei care săpau. 
Şi a reușit să adauge spre binele lui: 

- Sire. 

Săgeata mea a lovit un om deasupra genunchiului. Părea bă- 
trân. Unii bătrâni nu știu când să se dea bătuţi. A venit în față și 
a căzut, rostogolindu-se de pe munte. Mă întrebam dacă se va opri 
înainte să ajungă la Bântuit. 

- Din pricina avalanșelor am pierdut patru oameni în doi ani, 
am zis. 

- Din nesăbuință? m-a întrebat Makin. 

Unul dintre oamenii mai descurcăreți ai Prințului îşi croise 
loc neatins în jurul luptei de jos. Makin a parat iute lovitura și 

apoi l-a doborât. Al doilea soldat s-a pricopsit cu o săgeată în 
mărul lui Adam. 

Clinchet de metal pe stânci. Cei care săpau au găsit marginile 
peşterii. Spărtura era suficient de largă ca să treacă o căruță, dar 
nu avea să se lărgească. 

Când e plină de zăpadă, lumea se turteşte. Toate scobiturile şi 
ridicăturile sunt scrijelite într-o suprafață de nepătruns ca o pa- 
gină albă, pregătită pentru pană. Poţi să pui pe câmpul plin de 
nea orice vrea imaginaţia ta, căci ochii nu-ți vor spune nimic. 

- Ei? a întrebat Makin. 

Oamenii Prințului de Arrow avansau. Părea dornic de distra- 
gere şi era nervos că visam cu ochii deschişi. 

- Trebuie să vezi nuanțele, i-am zis. 

- Nuanţele. 

Am ridicat din umeri. Aveam timp de pierdut: peştera nu ne 
era încă de niciun folos. 

~ Credeam că tinerii văd doar în alb şi negru, am zis. 

Am văzut cum un om din Regiment pe care îl știam a căzut 
cu vârful roșu al sabiei ieșindu-i din spate şi cu mâinile în jurul 
gâtului înjunghiatului. 

- Nuanţe? m-a întrebat Makin din nou. 

- Makin, nu ridicăm niciodată privirea şi capul și nu ne uităm 
în sus. Trăim într-o lume atât de mare. Ne târâm pe suprafața ei 
şi ne preocupă doar ce se întinde înaintea noastră. 

- Nuanţe? 

Makin era încăpățânat și nu se lăsa. Gura lui cu buze groase 
ştia să schițeze o mie de zâmbete. Pentru a cuceri inimi. Pentru 
a lega prietenii. Pentru a face să râdă pe cineva care nu voia. Acum 
râdea a încăpățânare. 

Mi-am scuturat braţele ca să le simt. Linia se încovoia și în 
curând va trebui să folosesc sabia. 

- Nuanţe, i-am zis. 

Când nu vezi decât alb, cu timpul o să vezi o simfonie de 
nuanţe de alb. "Țăranii din Gutting mi-au spus, deși cu alte cu- 
vinte. Sunt multe tipuri de zăpadă, multe nuanţe și chiar într-o 

nuanță sunt multe arome. Straturi. Există granularitate, pudră. 
Putere şi pericol. 

- Când l-am înjunghiat pe fratele Gemt, am anticipat ceva. Ai 
înțeles, da, Frate Makin? 

O mie de zâmbete şi o încruntare. S-a încruntat. 

- L-am ucis fără niciun motiv, dar și pentru că s-ar fi întors 
cândva împotriva mea. Înainte să-mi ia gâtul în toiul nopții. Şi 
nu doar pentru că i-am tăiat mâna. 

- Ce naiba are Gemt de-a face cu... A răpus alt om care a venit 
şi eu am băgat o săgeată în cineva care ne flanca partea dreaptă. 

- Au murit patru în doi ani, nu patruzeci, pentru că cei din 
ţinuturile de sus anticipează avalanșele, i-am zis. Ei le declanşează. 

- Poftim? 

- Ei văd zăpada. Şi nuanțele. Suișurile şi coborâșurile, nu doar 
pagina netedă. Sapă şi testează. Și anticipează. 

Am fluturat arcul deasupra capului, iar panglica purpurie flu- 
tura în vânt: 

- Toată lumea în peşteră. Acum! 

Când o pantă pare periculoasă, oamenii din ţinuturile de sus 
încearcă să se suie pe culmi, trecători şi stânci. Iau paie, pietre, un 
vas de lut, vreascuri, cărbune - adeseori din pădurile Ancrath -, 
o oală smălțuită și bășica unei oi. Sapă o gaură în vârful celui mai 
periculos strat și pun vasul pe câţiva centimetri de paie. În vas 
așază vreascurile și cărbunele, iar pietrele le folosesc ca să stea oala 
deasupra vasului. Umplu oala cu zăpadă şi umflă bășica, suflând 
în ea cât pot de tare și o leagă cu un maț. Aprind cărbunele și 
pleacă. 

Oamenii Regimentului intrau în peşteri. Mă gândisem că la 
un moment dat va fi ticsit, când am poruncit să se lase aici lope- 
țile. Mă întrebasem dacă vom încăpea toți. Au intrat sub o sută 
de oameni. Aveam suficient loc. 

În viață multe țin de sincronizare. 

M-am așezat la gura peşterii, dornic să lupt cu oamenii 
Prințului de Arrow. Însă nu m-am sincronizat. Pur și simplu. 

Trebuia să zic ce conta pentru Coddin cu zile, cu luni în urmă. 
Fusesem în contratimp. 

Oamenii istoviți mor uşor, de parcă ar tânji după infinit. 
Picioarele îmi tremurau, dar braţele îmi erau pregătite. Țineam 
sabia cu două mâini și i-am înfipt-o primului în ochi. Makin a 
venit să lupte lângă mine. Vedeam o întindere nesfârșită după 
pâlcul de oameni. Luna pe timp de zi, albă ca memoria osului. 
Am auzit clinchetul sabiei când am încleştat-o de a altuia, despi- 
când gâtul cuiva. Sabia mi se părea mai ușoară, vibrând în ton cu 
cântecul, de parcă ar fi avut o viaţă proprie şi sânge care să pom- 
peze. Jap, jap şi oamenii cădeau ca popicele. Soarele cu razele 
sângerii bătea pe sabia unchiului meu ca şi cum ar fi transmis un 
mesaj pentru Prinţul de Arrow. 

- Îmi pare rău! am strigat pentru Makin și ceilalți. 

Sincronizarea. 

Nu eram mult în față. Oamenii din Gutting ar fi aprins focul 
în vase când ne vedeau urcând din vale. Crezusem că vom ajunge 
la peşteri cu un avantaj clar. Că vom săpa şi vom răpune dușma- 
nul de pe pantă cu săgețile noastre. Mă înșelasem. O greşeală de 
câteva minute, dar suficient ca dușmanul să umple peştera cu 
cadavrele noastre. 

Makin a înjurat şi s-a dat în urma unei săbii. Eu cât pe ce să 
zic că-mi pare rău din nou, dar e bine să mori pe munte. Dacă tot 
mori, măcar să fie undeva unde ai o privelişte. 

Am luptat mult, cuprins de o bucurie neînfrânată, căldura cres- 
când în mine până când s-au aprins arsurile de pe faţă și vântul nu 
mă mai atingea. Fiecare parte din luptă avea un scor secret și sin- 
cronizarea pe care o ratasem se întorcea acum, în strigătul săbiilor 
întretăiate. M-a cuprins un sentiment sălbatic și m-am gândit cum 
arde Ferrakind, ceea ce îl făcuse om fiind abandonat în infern. 

Un blocaj, un balans, un pas în lateral, sunetul sabiei când 
ieşea din pielea tăiată a dușmanului meu. Când o sabie grea lo- 
vește capul unui om care și-a lăsat coiful când urca, e limpede că 
se va lăsa cu mult sânge vărsat. Mai rău decât măcelul provocat 
de măcelar în abator este distrugerea. Creierul, craniile şi părul 

urmează loviturii de sabie într-un arc umed de roșu, alb și cărunt. 
Bucăți dintr-o față atârnă o clipă: un ochi acuzator, lichide care 
se scurg, apoi se prăbușește și următorul vine în luptă, cu resturile 
de la ultimul. 

Focul m-a înfășurat sau cel puțin așa mă simțeam, iar câteva 
linii șerpuind de la arsura lui Gog parcă mă pârjoleau. 

Un vârf de sabie aproape că m-a atins pe frunte și deasupra 
nasului când m-am dat înapoi. Am sărit în față cu ambele braţe, 
sabia fiindu-mi o bară pe care o ţineam de mâner, iar vârful era 
tare, sprijinit de platoșa de fier, în palma mănuşii mele de piele. 
Oţelul Constructorilor i-a secționat omului fața pe orizontală, 
între nas şi buze. A încercat să ia cu el sabia când cădea, dar am 
ținut de mâner şi sabia s-a dus spre dreapta, prinzând o mişcare 
de suliță și respingând-o peste umăr. Cel pe care l-am împins şi 
răcnetul pe care l-am scos au făcut aerul să vibreze, ca și cum aș 
fi scos flăcări. Ca şi cum aș fi avut timp să mă uit în jos, ca și cum 
n-aș fi fost surprins să văd zăpada topindu-se de la căldura ema- 
nată de pielea mea. 

n mare parte, aproape în totalitate, voiam să mă las în voia 
iureșului, să fiu mistuit, să mă arunc printre dușmani și să zugră- 
vesc muntele cu sângele lor, indiferent de prețul plătit. Însă mi-e 
greu să mă predau. M-am dat înapoi şi furia m-a părăsit, dispărând 
la fel de repede pe cât apăruse. Aveam de dus la capăt un plan, 
deşi nu mai părea să existe speranţă. Iar ca să duci la capăt un plan 
trebuie să ai mintea limpede. 

Mai mulți oameni au venit spre mine. Braţele-mi oboseau, la 
fel ca picioarele. Mai aveam nevoie de câteva minute, dar uneori 
nu primeşti ce vrei sau ce ai nevoie. Ochii mi-au strălucit când 
am văzut priveliştea. Sosise clipa morții. 

În trecut mă salvase un cal. Nu un armăsar nobil, care mă 
purtase în siguranță, ci un cal panicat, care lovise cu copita. 
Fusese o mișcare neașteptată. Poate că şi Corion a fost la fel de 
surprins. Dar să fii salvat de vezica slabă a unei oi... asta e culmea. 
Culmea culmilor. 

Deasupra noastră ardeau molcom flăcări, topind zăpada în 
oale, încălzind bășicile umflate de oaie ce pluteau acum în apa 
clocotindă. Astfel, cei din ținuturile de sus aveau timp să se adă- 
postească. Oalele trebuie puse în zona de pericol. Le pui cât de sus 
poți ca să supraviețuiești, dar nu prea sus, ca să aibă efectul scontat. 

Aerul cald se dilată. Bășicile se umflă și mai tare. Se întind mai 
mult decât ar putea să le umfle cineva. E doar o chestiune de timp. 
De sincronizare. Apa începe să fiarbă. Presiunea se adună. Și zbang! 

Oamenii din ţinuturile de sus cântă la cimpoi. Scoseseră un 
sunet asurzitor la nunta mea în dimineața aceea, asemănător cu 
cele din nord - care sunt mai simple -, dar la fel de răsunătoare. 
Nu ai crede că o bășică explodează așa de tare. Sună de parcă fie- 
care țipăt scos de un cimpoi într-o viaţă lungă şi nefericită ar fi 
rezumat într-o clipă. Scoală morții. Dar trebuia. 

Una din cele șase oi de la care au luat cele șase bășici pentru cele 
șase oale de avalanșă - oamenii din Gutting au fugit pe pante când 
am intrat în raza lor vizuală — sigur s-a scăpat pe ea, căci vezica i-a 
explodat cu câteva minute mai devreme decât era de așteptat. 

Avalanșa întâi o simți și abia după aceea o auzi. Se acumulează 
presiune. Îi bubuie timpanele. Chiar şi cu oamenii care încercau să 
mă despice am simțit presiunea. Apoi bubuitura. Începe uşor și crește 
necontenit. Şi în final, înainte să te izbească, se aude un șuierat. 

Din fericire, timpul a fost de partea mea. M-am aruncat în 
peşteră. Înainte să mă urmeze cei care mă atacau, lumea s-a făcut 
albă şi ei au dispărut. 

Ziua nunţii 


Peştera era cufundată în beznă, deși erau aproape o sută de 
oameni înăuntru. 

Vuietul avalanșei a luat sfârşit. Când am căzut, mi-am julit fun- 
dul de o piatră nemiloasă și primul sunet scos a fost o înjurătură. 

— Paştele mă-sii! 

O aflasem de la Fratele Elban şi simțeam datoria s-o folosesc din 
când în când, dat fiind că nimeni n-o folosea. Tot nu se auzea nimic, 
de parcă un grup de troli ar fi smuls capul fiecăruia când intra. 

- În spate sunt felinare și iască, am zis. 

Se încăierau. Iar se băteau, cremenea scrâșnind pe oțel, apoi o 
lumină care a scos zeci de oameni din întuneric. M-am uitat la 
ceasul argintiu de la încheietură pentru prima oară după multă 
vreme. Era douăsprezece și un sfert. Limba care arăta secundele 
se ducea ticăind în alt cerc. 

- Ştiu că lopata a ajuns pe-aici, am comentat, ridicându-mă cu 
grijă să nu dau cu capul de tavanul aflat prea jos. Găsiţi mai multe 
şi scoateţi-ne de aici! 

- Ar trebui să vedem cine e, a vorbind Hobbs, venind în față. 

S-au aprins mai multe felinare și peretele de zăpadă din spatele 
lui strălucea. 

- Am putea, am răspuns. Ştiam că nu e doar un interes biro 
cratic. Avea prieteni care se rătăciseră, protejați, fii ai prietenilor, 
şi voia să ştie ce a rămas din Regiment, din Regimentul lui. 

- Am putea, dar nu zăpada îi omoară pe oamenii într-o ava- 
lanşă. Niciunul din soldații de afară nu e mort. 

Acum erau atenți. 

- Se sufocă, iar zăpada îi ține prizonieri. Şi asta, dragii mei 
prieteni, se întâmplă și cu noi, a adăugat. Pe măsură ce vă explic, 
folosesc resursele limitate de aer din peşteră. Pe măsură ce mă 
ascultați, inspirați aerul bun și îl expirați pe cel rău. Fiecare felinar 
cu care mă vedeţi consumă aer. 

Îi mulțumeam în gând lui Tudor Lundist pentru lecţiile de 
alchimie - poate că nu aveam să mai trăiesc după nuntă, dar nu 
voiam să mă sting ca o lumânare într-un clopot de sticlă. 

Au înţeles. Trei care au găsit lopeţi s-au grăbit să dea zăpada, 
alții au căutat mai multe. În curând tot spaţiul de la ieşire era 
ocupat. Le-aș fi putut spune să sape, dar mai bine să știe motivul, 
mai bine să nu creadă că nu împărtășeam interesul lui Hobbs 
pentru sacrificarea Regimentului. 

L-am văzut pe căpitanul Keppen rezemându-se de un bolovan, 
cu mâna într-o parte. Makin s-a sprijinit de peretele din spate al 
peşterii, cu genunchii la frunte. 

- Să se ocupe cineva de răniți, i-am zis lui Hobbs, punându-i 
o mână pe umăr. Așa trebuie să facă regii. 

Am ajuns în dreptul lui Makin. Pe jos erau oameni, dar nu-mi 
dădeam seama dacă îi doborâseră oboseala sau rănile. M-am lipit 
cu spatele de peretele înghețat și m-am așezat lângă el. Ne uitam 
la oameni cum sapă și încercam să respir puţin. Mirosea a cuişoare 
şi a transpirație. 

O luasem pe o cale ciudată ca să ajung prins într-o peşteră 
blocată de nămeți, îngropat în cel mai înalt loc. De la Castelul 
Înalt până la drum, de la drum la tronul lui Renar, un an și mai 
bine călătorind prin imperiu până când Tărâmurile lui Renar 
m-au chemat înapoi. Și aici am găsit premiul mai puţin tentant 
decât cursa, maturizându-mă pe un tron cu o coroană de cupru, 

luptându-mă cu lucruri lumești, de la ciumă la foamete, să con- 
struiesc o economie ca un spadasin care pune mușchi pe el, să 
racolez, să instruiesc și pentru ce? Pentru ca un împărat stabilit 
dinainte să calce totul în picioare în drum spre Poarta de Aur. 

Am închis ochii și mi-am ascultat durerile anunțându-se în pri- 
mul răgaz de când părintele Gomst mă căsătorise cu Miana în dimi- 
neața aceea. Greutatea acelei zile mă apăsa, făcându-mă să vorbesc. 

- Afară sunt morţi, pentru că am stat prea mult la discuții cu 
Coddin, am zis. Oameni din Renar și Ancrath. 

- Da. Makin n-a ridicat capul. 

- Iată-ne aici pe amândoi, murind într-o peşteră, ca şi Coddin. 
Sir Makin, ai ceva pe suflet? Sau e nevoie de împrejurări mai 
crunte şi de mai puțin timp? 

- Nu. 

S-a uitat, iar faţa îi era în umbră, văzându-i-se doar conturul 
unui obraz și vârful nasului. 

- Jorg, mi-a spus, oamenii ăștia au ales să te urmeze. Și ar fi 
morți cu toții, dacă nu te-ai fi folosit de șiretlicuri. 

- Și de ce au ales să mă urmeze? Și tu? l-am întrebat. 

L-am auzit lingându-și dinţii înainte să răspundă. 

- Jorg, nu există răspunsuri simple pe lume. Fiecare întrebare 
are mai multe fațete. Prea multe. Totul e complicat. Dar tu sim- 
plifici întrebarea și funcționează. Pentru alții, lumea nu e așa. 
Poate aş fi găsit o cale să te duc la tatăl tău înainte să te întorci, 
dar am vrut să văd că faci ce ai promis. M-am întrebat dacă poți 
învinge pe de-a-ntregul. 

- Era uşor când puteam să-l detest pe Contele Renar, i-am zis. 

- Erai... a zâmbit el... concentrat. 

- Şi tânăr. 

Nu mă recunoșteam aproape deloc în acel băiat. 

- Nu ești atât de diferit, mi-a zis Makin. 

Zăpada de lângă cei care săpau avea o strălucire a ei, lumina 
zilei ajungând prin ce mai rămânea de curățat. 

- Eram prins de ce voiam. Nimic altceva nu mai conta. Nici 
viața mea, nici a altcuiva. Totul era doar un preț ce merita plătit. 
Merita să rişti ca să ai șansa de a câștiga. 

- Toată lumea care se maturizează trece prin așa ceva, a râs 
Makin. Ai devenit indigen. 

Am căutat în desaga de la șold și mi-am trecut degetele peste cutie. 

- Am... regrete. 

- Cu toții avem. 

Makin se uita la cei care săpau. O rază de lumină a năpădit 
peştera. 

- Gelleth, îmi pare rău pentru... Tata m-ar crede slab. Dar, 
dacă ar fi acum, aș găsi altă cale. 

- Nu era altă cale, a replicat Makin. Era imposibil și pe unde 
ai luat-o. l 

- Povesteşte-mi despre copilul tău. Ai o fetiță? 

- Cerys. 

L-a rostit numele ca o sărutare, clipind când lumina ne-a scăldat 
fețele. 

- Jorg, ar fi mai mare ca tine. Avea trei ani când au ucis-o. 

Acum vedeam cerul, un cerc albastru spre est, după norii de 
zăpadă. 

- Te urmez pentru că am obosit de atâta război. Aş vrea să se 
termine. Un imperiu. O lege. Nu contează atât de mult cum sau 
cine, doar să fim uniţi și nebunia s-ar opri, a explicat Makin. 

- Simt cât eşti de loial, am zis, m-am ridicat şi m-am întins. 
N-ar fi Prințul de Arrow un împărat mai bun? 

Am pornit-o spre ieşire. 

- Nu cred că va izbândi, a răspuns Makin și m-a urmat. 


Acum amar de vreme, când era pace, Fratele Grumlow cioplea 
în lemn și lucra cu fierăstrăul și dalta. Când vin timpuri grele, tâm- 
plarii se descurcă sd se pund pe cruci. Grumlow a învățat sd cioplească 
oameni. Pare blând fratele meu de sabie, e mic, are piele deschisă la 
culoare, bărbia îi e subțire, ochii îi sunt trişti, la el totul pare sd atâme 
ca mustața de buză. Însă e iute de mână și nu i-e frică de o margine 
ascuţită. Dacă îl ataci cu un pumnal, te despică în doud. 

Ziua nunții 


O sută doisprezece oameni au ieşit din peştera de sub 
Trecătoarea Luna Albastră. L-am lăsat pe Hobbs să-i strige când 
se strângeau pe stratul nou de zăpadă. Avalanşa care se spărsese 
ca valurile de stâncile de mai jos şi cursese ca laptele prin jurul 
peşterii îmi susținea acum greutatea, lăsându-mi picioarele să se 
scufunde câțiva centimetri la fiecare pas. Le-am ascultat numele, 
răspunsurile și adesea tăcerea care urma după unele nume. 

Zăpada nouă ne strălucea sub picioare, perfectă, fără urmă de 
sânge sau semne lăsate de carnajul care avusese loc cu câteva mi- 
nute înainte. Și, în timp ce Hobbs făcea socoteala, mii și mii de 
oameni mureau nevăzuți sub stratul alb de omăt, fără să se poată 
mișca, orbi, chinuindu-se să respire şi negăsind nimic. 

Uneori simt nevoia unei avalanșe în sufletul meu. O pagină 
nouă, cu trecutul șters. Tabula rasa. Mă întrebam dacă se curățase 
tăblița. Apoi am văzut umbra sub zăpada albă de la picioarele 
mele, un copil îngropat la mică adâncime, pe care zăpada nu îl 
putea ascunde. Nici măcar forța munţilor nu îmi putea spăla 
petele din trecut. 

Hobbs tot vorbea, iar eu am luat cutia de cupru de la şold și 
m-am așezat pe pantă, cu călcâiele afundate în zăpadă. 

Omul e făcut din amintiri. Atât suntem. Momente, mirosul 
unui loc, scene redate din nou şi din nou pe o scenă mică. Suntem 
amintiri înșirate în viață — poveştile pe care ni le spunem despre 
noi înşine, care ne intră în viață până a doua zi. Cutia conținea 
ce era al meu. Eram eu. 

- Şi acum ce facem? 

Makin s-a așezat lângă mine. 

Sub avalanșă vedeam mişcare, punctuleţe, ce mai rămăsese 
din oastea Prințului, care se retrăgea ca să se alăture armatei 
sale principale. 

= În sus, i-am zis. 

-În sus? 

Makin a ridicat din sprâncene. Nimeni nu putea părea sur- 
prins ca el. 

Nu mi se părea normal să mori incomplet. 

- Nu e greu, i-am zis, ridicându-mă în picioare. 

Am urcat pe pantă, spre stânga vârfului, unde Trecătoarea 
Lunii Albastre face o potecă abruptă pe umărul Muntelui Botrang. 

Hobbs m-a văzut urcând. 

- În sus? a întrebat. Dar trecătoarea e mereu blocată... a spus 
şi s-a uitat în jur. Ah! 

Le-a făcut semn să vină oamenilor care se aşezaseră în față ca 
să răspundă când li se striga numele. 

Încă țineam cutia în mână, era caldă și rece, netedă și ascuţită. 
Nu mi se părea normal să mor fără să ştiu cine sunt. Copilul 
mergea acum lângă mine, desculț prin zăpadă, iar moartea părea 
să reziste chiar și în lumina zilei. Am deschis cutia cu unghia de 
la degetul mare. 


Copaci, pietre de mormânt, flori şi ea. 

- Cine a venit la tine după ce te-am lovit? o întreb pe Katherine. 
Era un bărbat cu tine când ţi-ai venit în simțiri. 

Se încruntă. Degetele ei ating locul unde s-a spart vasul. 

- Părintele Glen. 

Pentru prima oară, mă vede cu ochii ei de dinainte, limpezi, 
verzi și pătrunzători. 

- O! 

Plec. 

Las pădurea Rennat în urmă și mă îndrept spre orașul Crath. 
Castelul Înalt e în spate şi deasupra orașului. E o zi liniştită și 
fumul se înalță din hornuri în linii drepte, de parcă ar apăra cas- 
telul. Probabil ca să-l păzească de mine. 

Din câmpie se întinde Orașul de Jos până la râul Sane și docuri, 
iar în spate pământul se ridică până la Orașul Vechi şi Orașul Înalt. 
Drumul Romei îmi taie calea și o pornesc pe acolo până la Oraşul 
de Jos, care e fără porţi și deschis lumii. Am o pălărie în tunică, 
ceva fără forme, cu carouri şterse de vreme, cum poartă tâlharii 
de la docuri. Îmi strâng părul în ea şi o trag în jos. N-o să fiu ob- 
servat în Orașul de Jos. Oamenii care m-ar cunoaşte nu vin acolo. 

Merg prin Banlieu, care e format numai din cocioabe şi mor- 
mane de gunoi, o bubă pe fundul orașului. Nici măcar o zi fru- 
moasă de primăvară nu poate face străzile să înflorească. Copiii 
aleargă printre mormanele de gunoaie lăsate de sărmani. Mă ur- 
măresc pe când îmi croiesc drum. Fete de zece ani şi mai mici 
încearcă să mă distragă cu ochii lor mari și gurile făcute pentru 
sărutări, în timp ce băieţi slăbănogi se străduiesc să-mi ia ceva din 
desagă, orice. lau cuțitul în mână și dispar. Poate Orrin le-o fi dat 
pâine. Poate s-a gândit să aducă o schimbare locului. Eu doar îl 
traversez. Mai târziu o să mi-l curăţ de pe pantofi. 

Acolo unde Banlieu lasă loc Orașului de Jos, se înghesuie pe 
străzi înguste cele mai rău-famate taverne. Trec pe la Îngerul 
Căzut, unde am complotat prima oară uciderea lui Gelleth şi 
unde m-am gândit prima oară să plătesc pentru afecțiune. Acum 
mi-am învățat lecţia. Afecțiunea se plăteşte întotdeauna. 

Aleg alt birt, Dragonul Roșu. Un nume mare pentru un loc 
întunecat, împuţit și plin de umbre. 

- Un bitter, comand eu. 

Hangiul îmi ia moneda și umple o halbă din butoi. În caz că 
are impresia că sunt tânăr ca să beau aici printre bătrânii ăștia 

gârboviţi cu nasurile lor roșii şi ochii apoşi, nu scoate o vorbă. 
Mă așez la o masă unde pot să mă reazem și să mă uit pe fereastră. 
Berea e amară, ca şi dispoziția. Beau cu înghițituri mici şi aştept 
să se lase noaptea. 

Mă gândesc la Katherine. Fac o listă. 


Mi-a zis că sunt malefic și că mă urăște. 

Î vrea pe Prinţul de Arrow. 

A încercat sd md omoare. 

A distrus copilul pe care a crezut că-l are cu mine. 
A fost pângărită de altul. 


O tot parcurg când apune soarele, bețivii vin și pleacă, iar 
căruțele, curvele, câinii şi muncitorii trec pe stradă şi eu tot reiau 
lista în gând. 

Dragostea nu e o listă. 

E beznă, iar halba mi-e goală de ore întregi. Ies în stradă. Ici 
şi colo, câte un felinar, prea înalt pentru hoți, dă o lumină firavă, 
ce se străduiește să ajungă pe jos. 

În ciuda așteptării, în ciuda hotărârii, tot şovăi. Pot s-o iau din 
nou pe cărările copilăriei fără să mă murdăresc? Sus, pe cer, stelele 
se învârtesc în jurul Stelei Polare. O parte din mine nu vrea să se 
întoarcă la Castelul Înalt. Însă încerc să alung gândul. 

Trec râul pe Podul Nou și găsesc un colț liniștit, de unde să 
văd Zidul Înalt. Orașul Crath și locurile sale au fost numite cu 
aceeași lipsă de imaginaţie de care Constructorii au dat dovadă și 
la arhitectura castelului. De parcă stilul utilitarist ar fi pătruns în 
limba orașului. Dacă aș avea puterea de a clădi pentru viitor, dacă 
aş şti că ceea ce cioplesc în piatră va dăinui milenii întregi, aș În- 
cerca să adaug puţin frumos. 

Zidul Înalt este într-adevăr înalt, dar nu e bine luminat şi 
construcția de piatră de la vest de Poarta Triplă este spartă de 
rămășițele celui de-al doilea zid, care avea unghiuri drepte, dar 
care acum nu mai există. Pe-aici urcam când eram mic. Acum 
pare ușor. Mânerele pe care mă străduisem să le ating pot fi 

ocolite în întregime și să ajungi la următoarele. Mâinile mele 
cunosc suprafața asta. Nu trebuie să o văd. Am amintiri. Ajung 
în vârf până iese la patrulare următorul străjer. În partea îndepăr- 
tată se poate cobori uşor pe iedera crescută. 

Tânărul Sim a învățat să fie asasin. Cuţitul a devenit o plăcere, 
o picătură într-o pulbere sau tinctură ori, din când în când, o 
coardă de harpă ca să reteze gâtul cuiva. Dintre toți Fraţii mei, 
Sim este cel mai periculos pe termen lung. Într-o bătălie l-aş putea 
răpune cu ușurință. Dar, dacă îl pierzi din vedere, nu vine să 
te atace imediat sau a doua zi. Când uiţi răul pe care i l-ai făcut, te 
găseşte din nou. Sim a învățat singur jocul lung şi mi-a împărtășit 
şi mie din învățăturile lui. 

Deghizarea nu ţine de haine și de talentul la sulemeneală. O 
deghizare reuşită ține de felul în care te mişti. Sigur că straiele 
potrivite, o barbă din lut, o cicatrice pusă unde trebuie pot fi de 
mare ajutor în împrejurările potrivite, dar Sim m-a învățat că 
primul pas, pasul cel mai important, e exact... cum pășeşti. Cu 
neîncredere sau cu încredere în rolul pe care-l joci. Crede că ai 
tot dreptul să fii unde eşti. Pășeşte cu scop. Atunci, chiar și cel 
mai mărunt obiect de recuzită, cum ar fi o pălărie, poate asigura 
o deghizare completă. 

Merg cu paşi mari pe străzile Vechiului Oraș, spre Poarta de 
Est, poarta unde se trimit lucruri spre Castelul Înalt, se descarcă 
provizii, se dau mesaje pentru alergători ca să fie duse în locuri 
îndepărtate. O patrulă din zece soldați puternici ai tatei trece pe 
Strada Elm când o străbat. Îmi aruncă o privire, dar nu se opresc 
nicio secundă. 

Trei torţe ard deasupra Porții de Est. I se spune poartă, dar e 
o uşă înaltă de cinci metri, lată de trei metri, din stejar negru, cu 
fier, cu o ușă mai mică în mijloc, când doar oamenii normali cer 
să intre, nu uriașii. Un cavaler în armură stă de pază în față. Dacă 
vrea să vadă ceva, trebuie să stea în întuneric. 

Mă întorc într-o parte și ajung la baza zidului de la castel, 
aproape de colţul turnului fortificat din piață. 

Un om caută să se apere de cuțitul asasinului și se concentrează 
pe apărare. Nu poți să opreşti un singur dușman anonim care îţi 
intră pe tărâm. Nu-l poți opri să pătrundă în oraș. Dacă nu e ne- 
priceput, ai noroc dacă reușeşti să-l oprești să găsească o cale de a 
trece de zidul castelului. Turnul tău ar putea să-l țină departe, dacă 
e sigur și bine păzit, dar n-ar fi înțelept să pui rămășag. Pentru a-l 
învinge pe asasin nu răspândești forțele de apărare pe tot teritoriul, 
ci în jurul tău. Zece oameni de ispravă strânși în jurul dormitoru- 
lui pot face mai mult decât zece mii întinși pe un regat întreg. 

Turnul tatei e sigur şi bine străjuit, dar pe la șapte ani îi ştiam 
exteriorul mai bine decât interiorul. Mă mai urc pe Castelul Înalt 
când e lună. Piatra de Constructor e aspră, degetele de la picioare 
se sprijină pe punctele cunoscute și simt pielea moale a cizmelor, 
zidul mi se freacă de obraz când îl imbrățișez. Articulațiile dege- 
telor îmi sunt albe în lumina stelelor când apuc colțul Castelului 
Înalt ŞI urc. 

Rămân nemișcat sub parapet. Un soldat se opreşte şi se uită 
în jos, la o lumină îndepărtată. Parapetul e rece, cu piatră pusă 
peste cea de Constructor. Constructorii aveau arme de temut față 
de castele și parapete. Nu ştiau ce e Castelul Înalt când l-au clădit 
Constructorii, dar nu era castel. În partea cea mai adâncă a car- 
cerelor, sub straturi de mizerie, scrie pe o placă: „Fără staționare 
pe timp de noapte“. Chiar şi când, separat, cuvintele 
Constructorilor au sens, împreună n-au nicio noimă. 

Soldatul merge în continuare. Urc, trec de zid și cobor pe 
unul dintre suporții de lemn pentru pasaj. Într-un colț întunecat 
al curții îmi dau jos pălăria de tâlhar și-o pun în desagă. Scot o 
tunică roşu cu albastru, în culorile Ancrath. O femeie, Mable, a 
croit-o pentru mine la Bântuit în stilul veșmintelor purtate de 
servitorii tatălui meu. Cu tunica pe mine şi cu părul prins sub 
ea, intru pe Ușa Tipografilor. Dau de un cavaler care patrulează. 
Sir Aiken, dacă îmi amintesc bine. Îmi ţin capul sus şi nu mă 
bagă în seamă. Un om cu capul plecat ce își ascunde fața trebuie 
cercetat mai amănunțit. 

De la Ușa Tipografilor o iau la stânga, apoi la dreapta pe un 
coridor scurt ca să ajung la capelă. Uşa capelei nu e încuiată nici- 
odată. Mă uit înăuntru. Ard doar două lumânări foarte scurte și 
răspândesc o lumină slabă. Nu e nimeni. Îmi continui drumul. 

Odaia Părintelui Glen e aproape de capelă. Ușa e zăvorâtă, dar 
am o bucăţică de oţel subțire și pliabilă, care intră între ușă și 
cadru și poate ridica zăvorul. 

Încăperea e cufundată în întuneric, dar are o fereastră înaltă 
ce dă într-o curte, unde Makin obișnuia să instruiască pajii în arta 
luptei. Intră lumina și îmi las ochii să se obişnuiască. Pute a 
brânză lăsată prea mult la soare. Stau și ascult sforăitul părintelui 
cât timp îl caut cu privirea. 

Stă ghemuit în pat, o omidă ce parcă se târăşte. Nu văd mare 
lucru din odaie, doar o cruce pe perete fără Mântuitor, de parcă 
ar fi luat o pauză, în loc să vegheze ce se întâmplă noaptea. Paășesc 
înainte. Îmi amintesc cum Părintele Glen mi-a pătruns în carne ca 
să ia cârligele pe care le-a lăsat măceșul în mine. Cum le-a vânat. 
Ce plăcere a avut cu Inch, omul lui, care mă ţintuia locului. Scot 
cuțitul din teacă. 

Cum stau pe vine lângă patul lui şi cu capul la același nivel, 
sforăiturile sunt și mai asurzitoare. Atât de asurzitoare, că ai crede 
că s-ar trezi. Nu-i văd chipul, așa că mi-l amintesc; aș zice plat, 
prea din topor pentru emoţii profunde, dar potrivit pentru un 
râs batjocoritor. La slujbă cu Părintele Goms, predicând de la 
amvon, Părintele Glen se uita din scaunul de lângă uşa capelei, 
cu părul ca niște paie ude pe un cap ce trebuia ras, cu ochii prea 
mici pentru fruntea prea lată. 

Ar trebui să-i iau beregata şi să plec. Orice altceva ar face prea 
mult zgomot. 

Tu ai batjocorit-o pe Katherine. Ai violat-o și ai lăsat-o să creadă 
că am făcut-o eu. Ai lăsat-o grea și ai făcut-o să mă urască atât de 
mult încât și-a otrăvit copilul din pântece. Ai făcut-o să mă urască 
suficient ca să mă înjunghie. 

Lovitura lui Katherine era doar pentru Părintele Glen, nu şi 
pentru mine. 

Ochii s-au învățat cu întunericul, iar odaia mi se decupează în 
umbră. Șoptesc sub sforăitul lui, dar, chiar şi așa, se foieşte și se 
plânge. Tai a doua fâșie, a treia, a patra. Pe ultima o împăturesc 
intr-o formă de minge. Lângă pat sunt un suport de lumânare și 
o măsuță. Le dau mai în spate ca să nu cadă și să facă zgomot. 
Îi cronometrez sforăiturile, Când inspiră, îi bag cârpa în gură. Îi 
mai leg capul cu o fâșie ca să-l ţin locului. Părintele Glen se tre- 
zeşte greu, dar e surprinzător de puternic. Îi smulg ce a mai rămas 
din cearșaf și îmi înfig cotul în plexul lui solar. 

Aerul iese șuierând din el. Îi văd strălucirea din ochi. Se pune 
în poziţie fetală şi îi leg gleznele cu a treia fâșie. A patra e pentru 
încheieturi. Trebuie să-i trag una în gât până reuşesc să le leg. 

Mi-am cam pierdut din apetit până să-l leg fedeleş. E un bărbat 
urât și gol, care plânge în întuneric şi vreau doar să plec de aici. 
Iau cuțitul de pe masa dată în lături. 

- Am ceva pentru tine, îi zic. Ceva ce aproape a fost trimis 
greşit. 

Îi înfig cuțitul în scrot. Îl las acolo. Nu vreau să-l iau. Şi, dacă 
îl scot, va muri de la sângerare. Cred că ar trebui să stea așa. 

Şi, oricum, mai am unul. 

Sunt aproape la ușă, iar Părintele Glen respiră greu și şuieră 
în spatele meu. Se aude o bufnitură când cade din pat, dar nu asta 
mă opreşte. 

Apare Sageous. Nu pășeşte prin uşă, nu se ridică de după un 
cufăr, e pur şi simplu acolo. Pielea îi străluceşte cu o lumină nu- 
mai a lui, nu suficient de puternică pentru a lumina podeaua, dar 
suficient cât să i se vadă literele care îi brăzdează tot corpul. Ochii 
şi gura îi sunt găuri întunecate în strălucire. 

- Văd că te-ai obișnuit să omori clerul. Treci prin toată lista? 
Întâi un episcop, acum un părinte. Ce urmează? Un băiat de altar? 

- Eşti păgân, îi arunc eu. Ar trebui să ai stimă de sine. 

Oricum merita, la ce păcate are. 

- Ei bine, în cazul ăsta... zâmbetul îi schițează o semilună 
neagră în lumina feței. Şi tu ce păcate ai, Jorg? 

N-am răspuns. 

Sageous doar surâde cu toată gura. 

- Şi părintele ce păcate a avut? L-aș întreba, dar văd că i-ai pus 
căluș. Sper că visele pe care i le-am dat tinerei Katherine nu au 
făcut necazuri. Femeile sunt creaturi complicate, nu? 

- Vise? fac eu. 

Caut al doilea cuţit în desagă. 

- A visat că e grea, a zis Sageous. Iar visul i-a păcălit și trupul. 
Cred că i se spune sarcină-fantomă. 

Scrisul de pe față părea că se mișcă, cuvintele pulsând de parcă 
erau rostite. 

- Ce creaturi complicate! 

- A existat un copil. L-a ucis. 

Gura mi-e uscată. 

- A fost sânge și noroi. Cam ăsta e efectul otrăvurilor lui 
Saraem Wic. Dar n-a existat niciun copil. Și nici nu cred că va 
mai exista acum. Otrăvurile vrăjitoarei nu sunt blânde. Cred că 
i-au golit pântecele de tot. 

Găsesc cuțitul și mă duc spre el. Încerc să fug, dar parcă merg 
prin zăpadă adâncă. 

- Prostuţule! Tu chiar crezi că sunt aici? 

Nu schițează niciun gest să fugă. Încerc să ajung la el, dar mă 
poticnesc. Jac. Makin are mâna pe cutie. Pe cutia închisă. Mi-e 
frig, gâfâie şi îmi țin mâinile împreună, nu în jurul gâtului lui 
Sageous. A plecat. Doar o amintire. Şi sunt în munţi. Tot fug. 

- Ce naiba faci? 

Makin gâfâia. Mă uit în jur. Eram în zăpadă până la mijloc. 
De o parte şi de alta, ziduri de piatră. Oamenii Regimentului 
mărşăluiau în spatele meu... La o sută de metri în spatele meu. 

- Nu poţi s-o deschizi. Nu acum, nu niciodată. Sigur nu acum! 
mi-a strigat Makin. 

L-a venit să vomite și a inspirat. Cu siguranță a fugit ca să mă 
prindă din urmă. Am înșfăcat cutia și am băgat-o în buzunar. 


De obicei, Trecătoarea Luna Albastră nu e deschisă iarna decât 
foarte rar. Însă o avalanșă bună o curăță și câteva zile, până o 

sufocă alt strat de zăpadă, poți s-o iei pe spatele Muntelui Botrang 
și apoi prin niște trecători mai joase, paralele cu spinarea Munţilor 
Matterack, și omul poate părăsi lanţul montan de tot și poate 
călători prin imperiu. 

- Fugi! 

O şoaptă la ureche. O voce cunoscută. 

- Fugi! 

- Sageous? întreb în şoaptă ca să n-audă Makin. 

- Fugi! 

Mă trec fiori reci pe şira spinării, trăiesc un coșmar. Tremur. 

- Nu te îngrijora, păgâne! O să fug. 


38 


Ziua nunții 


- Aşadar mergem la Alaric? m-a întrebat Makin. 

Eu mergeam mai departe. Marginile 'Trecătoarei Luna Albastră 
se ridicau ca niște foarfece în jurul nostru, pline de gheaţă şi ză- 
padă, stânca neagră văzându-se doar acolo unde bătea vântul. 

- Drumul spre Danelore va fi greu pe timp de iarnă. Dar fata 
aia a lui a vrut să vii iarna, nu? Ella? 

- Elin, l-am corectat. 

- Bunicul tău ţi-ar oferi refugiu, mi-a zis Makin. 

Ştia că pierdusem. Morţii de pe munte, de sub stânci şi zăpadă, 
nu aveau cum să schimbe situaţia. Așa că îmi vedeam de drum. 
Sub tălpi zăpada rămasă de la avalanșă era tare, scârțâind când îmi 
lăsam amprentele. 

- E bine acolo? Sau pe Coasa Calului? Măcar o să fie cald. 

Trecătoarea Luna Albastră e ca o limbă de șarpe, bifurcată la 
vârf în două cărări. Avalanșa le deschisese pe amândouă. Îi ruga- 
sem pe cei din tărâmurile de sus să pună vasele ca să mă asigur. 

- Poftim? a făcut Makin. Ai zis „în sus“. 

Am ţinut-o spre dreapta, în partea mai grea, ajungând la a 
doua răscruce a Trecătorii Luna Albastră. 

- Acum zic „în jos“. L-am pus pe Marten să țină Runyard cu 
un motiv, să ştii. 

Și, cu o treime din Regiment după mine, am pornit prin Luna 
Albastră spre valea de deasupra Runyard. Şi când panta s-a mai 
domolit, iar pământul s-a mai întărit... am rupt-o la fugă. 

Am văzut fumul înainte să auzim strigătele şi am auzit strigă- 
tele înainte să vedem Bântuitul. În cele din urmă, am dat cu ochii 
de Bântuitul, o insulă de piatră de munte într-o mare alcătuită 
din trupele Prințului de Arrow. Forţele lui îl asediau din toate 
părțile, atacând cu scări şi frânghii de cățărat, iar mașinile de asalt 
aruncau bolovani în faţada castelului, un berbece izbea în porți, 
o legiune de arcași pe culmea înaltă dădea cu săgeți peste ziduri. 

Pentru mine, mașinăriile de asalt sunt mai mult ca să te dai în 
spectacol şi să arăţi că eşti hotărât, nu o investiție bine gândită. 
Uite! Am cărat bucăţile astea uriașe de lemn și de fier la castelul 
vostru = suntem serioşi, vrem să rămânem. Poate că Înălțimile 
Renar erau locul unde bolovanii sunt suficient de mari ca un cas- 
tel să fie făcut pulbere de balistă, deşi ar lua o veșnicie. Dar berbe- 
cele! Berbecele e regina mașinăriilor de război, mai ales acolo unde 
zidurile nu pot fi slăbire. Fără mecanică, greutăți şi angrenaje,/doar 
o forță simplă şi directă, aplicată cu putere în cel mai slab punct 
Ca să-i pui pe oamenii tăi împotriva oamenilor lor, şi până la urmă 
ăsta e scopul. Dacă nu ai depăși duşmanul numeric, nu te-ai fi dus 
la castelul lor şi nu s-ar ascunde în spatele zidurilor. 


Oamenii lui Marten se adăposteau la marginile Runyard, o 
pantă lungă și domoală din ținuturile de sus, ce cobora din valea 
noastră, în stânga Bântuitului. Culmea pe care erau arcașii prin- 
țului, un punct bun de observaţie separa Runyard în capătul în- 
depărtat. 

Vedeam trupele lui Marten, dar în josul pantei erau aproape 
invizibili, adăpostiți de stânci și ascunși în cenușiul munților. 
Marten însă nu reprezenta o amenințare pentru dușman. Cei o 
sută de oameni nu aveau să-i impresioneze pe cei trei mii care 
ocupau culmea, chiar dacă nu erau doborâţi pe când avansau. 

- De ce? a întrebat Makin. 

- De ce i se spune Runyard? am ales eu să răspund la întreba- 
rea greşită. Pentru că e singurul loc pe mai multe mile în care poți 
să mergi în galop pe cal fără să-și rupă picioarele. Te-am văzut de 
multe ori. 

Makin a scuturat din cap. Hobbs şi Keppen ni s-au alăturat. 

- Mergem prin est? a întrebat Hobbs. 

Mulţi nu știau de pasajele secrete, unul la est, altul la vest. 
Nu-mi amintesc să-i fi zis lui Hobbs despre cel din est, dar bănu- 
iam că ştie. Până la urmă, îi condusesem Regimentul prin pasajul 
din vest în dimineaţa aceea. 

- Da, i-am răspuns. 

Am parcurs cu grijă ultima bucată, mergând pe marginea văii fără 
grabă. Arcașii erau chitiți pe țintele din Bântuit, ghemuiţi în spatele 
parapeţilor. Am ajuns la Marten fără să atragem prea mult atenția. 

- Rege Jorg! 

Marten își păstrase ţinutul neschimbat, după patru ani la Curte. 
Stătea la intrare, lăsând spațiu doar pentru un singur călăreț. 
Pietrele de deasupra crăpăturii păreau naturale, dar, dacă aveai 
experiență, îți dădeai seama că fuseseră puse acolo ca să cadă la cea 
mai mică mișcare, un număr suficient fiind necesar pentru a în- 
chide poarta. La intrare persista un miros ciudat. L-am văzut pe 
Makin strâmbând din nas şi încruntându-se de parcă îl recunoștea. 

- Căpitane Marten, am zis, văd că ai rezistat aici, la Runyard, 
în ciuda sorții potrivnice! 

Nu a zâmbit. Din câte știu, nu zâmbise niciodată. Ar fi arătat 
ciudat pe chipul său lung ca restul corpului, cenușiu ca părul scurt 
de deasupra ochilor. 

- Dușmanii n-au părut dornici să ni-l ia. Nu cred că știu că 
suntem aici. 

- Mai bine aşa. Keppen, du Regimentul înapoi în castel! 

Keppen a trecut prin porțiunea strâmtă, iar Regimentul l-a 
urmat în șir. Aveau trei sau patru sute de metri în față, majorita- 
tea prin peşteri naturale, cioplite de cursuri de apă vechi, iar ul- 
tima sută de metri avea să fie printr-un tunel săpat de oameni cu 
târnăcopul şi cu lumânări în mână, ca să vadă ce fac. 

M-am uitat la ceasul de la mână, reluându-mi vechiul obicei. 
Era două şi un sfert. 

- Vino cu mine! i-am zis lui Marten. Makin și Căpitanul 
Harold au venit şi ei. 

Ne-am furișat pe lângă bolovanii ce ne ascundeau de pantele 
de mai jos și ne-am așezat într-o poziție din care vedeam arcașii 
pe culme. Am ridicat ceasul ca să-l ascund în mânecă. Nu strălu- 
Ceşti, dacă vrei să treci neobservat. 

- Sunt mulți, a zis Makin. 

- Da. 

De fapt, chiar și fără niciun infanterist, doar cu arcași, Prințul 
de Arrow adusese cu el patru oameni, cărora trebuia să le țină 
piept un singur om al meu. 

Am privit. Nu slobozeau săgeți cu nemiluita spre Bântuit, ci 
alegeau ţinte nimerite și se asigurau că oamenii de la zidurile mele 
țin capul plecat. Puteau isca o furtună de săgeți, la nevoie, dar de 
ce să le irosească? 

Ne uitam în continuare. 

- Fascinant! a remarcat Makin. 

- Aşteaptă! i-am zis şi m-am uitat din nou la ceas. 

- Pentru... 

Makin nu a mai pus întrebarea. Din spatele culmii se întindea 
O pată neagră. 

- Ce e? a întrebat Harold. 

Arcașii rupeau deja rândurile, potopiţi de un val de nedumerire. 

- Troli, am zis. 

- Ce? a strigat Makin. Cum? Cine? Câţi? 

De unde eram noi era greu să vezi în detaliu, dar părea o hara- 
babură. Stâncile se înroşeau. 

Makin şi-a tras un pumn în palmă: 

- I-am mirosit eu acolo, la intrare! Aceeași duhoare pe care o 
aveai și tu când te-a adus Gorgoth atunci, s-a încruntat din nou. 
De-asta am tot cumpărat caprele alea, că nu prea avea noimă să 
rezistăm unui asediu îndelungat. 

- Gorgoth i-a adus în sud, am zis. l-am adăpostit în Munţii 
Matterack, deşi probabil că am bătut palma, pentru că le-am pro- 
mis caprele... Are o sută douăzeci cu el. Au mers prin tuneluri. 
leşeau cu prudenţă pe sub culme. 

- De-aia ai refuzat tu să asculți când te-am rugat să-l aperi, a 
răspuns Marten, aproape zâmbind. 

- Nu au cum să izbândească, a zis Makin. Nu cu o sută. Nici 
măcar cu troli! 

- Nu. Dar uită-te ce dezastru fac! Cum ar zice Maical, e bine 
să ai elefantul-surpriză de partea ta. 

M-am ascuns din nou în umbra bolovanului. 

- Bine. Să mergem! 

Marten mi s-a alăturat. 

- De ce acum și cum ai ştiut? 

- Ar trebui să mă întrebi cum de a ştiut Gorgoth. I-am spus 
la o oră după avalanșă. Şi a fost de acord. Dar cum naiba a știut 
că a avut loc avalanşa? 

La pasaj, ultimii oameni din Regiment păşeau în întuneric. 

- Marten, trebuie să stai aici. Fie ce-o fi! 

- Da. Nu uit ce-ai făcut şi oamenii mei o să mă urmeze ori- 
unde, a răspuns el. 

Parcă făcusem ceva neînsemnat. O jucărie şi ceva pentru du- 
rere, ca să ușurez moartea unei fetițe. Nici măcar nu avusesem 
bune intenții. În mers, Makin a pus o mână pe umărul lui Marten. 
Era o legătură între ei. Le muriseră fiicele. Îmi dădeam seama cât 
de profundă era prietenia lor - atât de profundă, încât Makin mi-a 
vorbit despre asta la foarte mult timp după ce ne-am cunoscut. 
Mă întrebam dacă eram făcut pentru asemenea emoţii sau dacă 
eram băiatul isteţ și superficial pe care îl vedeau majoritatea oa- 
menilor. Aceşti oameni își purtau fetele moarte în suflet. Eu 
aveam un copil mort, al cărui nume Îl uitasem, dar care se ținea 
după mine mereu, pentru că nu voiam să recunosc și partea mea 
de vină. Deşi era o cutie mică, avea multe amintiri. Poate mai 
multe decât puteam duce. 

Mergeam pe potecile din peşteră, netezite după atâţia ani. 
TȚineam un felinar luat din proviziile de la intrare. O lumină mai 
puternică se răspândise în clipa când îl luasem și obrazul îmi 

A 
pulsase. Aveam un pic de magie de când mă arsese Gog. Îl consi- 
deram pe Ferrakind o lecţie: să n-o iau pe aici. 

Mă opream din când în când să văd pietrele ce se întindeau la 
stânga și la dreapta. Lundist le spunea stalagmite şi stalactite, deşi 
avea doar poze în carte și, ca să fiu sincer, şi alea erau destul de 
şterse. Nu știu sigur care e diferența — poate că astea mari sunt 
stalagmite. Lundist spune că cresc, dar eu nu am văzut niciodată. 
Ştiu că la lumina flăcărilor, sub greutatea mare a pietrelor, au o 
frumuseţe de neasemuit. 

O vreme am rămas fascinat de roca vie, apoi m-am trezit sin- 
gur, o insulă de lumină în bezna antică. Uitându-mă pe cărare, 
mi s-a confirmat. Niciun suflet din Regiment, niciun Frate, nici 
măcar vreun zgomot de paşi în depărtare. 

Ceva nu e în regulă. 

- Jorg! 

Iată-| pe Sageous pășind de după un stâlp de piatră, lumina din 
el proiectându-i tatuajele pe zidurile din umbră, întinzându-se și 
mișcându-se în fiecare cot al peşterii. 

- Păgânule! i-am susținut eu privirea. Poate ai nevoie să ucizi 
mai mulți prelați? 

A zâmbit. 

- Jorg, greu am mai dat de tine! Visele-ţi sunt înconjurate de 
un gard de spini, s-a încruntat el... Sau e o cutie? E o cutie, Jorg? 
Mai e cineva implicat. Cineva te-a ținut departe de mine. 

Eu stăteam cu mâinile nemișcate, cu ochii aţintiți asupra lui, 
dar simțeam greutatea la şold și privirea i-a coborât într-acolo. 

- Interesant! Dar nu contează. Acum suntem atât de aproape, 
că te pot atinge din nou. 

- Ai venit să te joci cu mine, păgânule? Să mă pui pe calea pe 
care ţi-o doreşti? 

Am scos sabia, dar nu părea impresionat. 

- Nu-mi spune... iar nu eşti aici? 

A zâmbit din nou. Și-a dat puţin capul într-o parte. 

- Jorg, nu mă poți atinge și tot mergi pe calea pe care te-am 
pus acum multă vreme. Mai trebuie doar să alegi cum vrei să 
mori. Ți-am luat-o pe Katherine, căci te-ar fi întărit. Tu yin, ea 
yang, dacă vrei. Şi acum eşti slab şi ea îmi lasă o Săgeată pe care 
să o îndrept unde vreau. 

- Nu, am clătinat eu din cap şi am făcut un pas spre el, având 
grijă să nu alunec. 

Dacă pășeşti greşit într-o peşteră, ajungi zdrobit la fundul unei 
prăpastii. Însă mi-am ales pașii de care păgânul mă făcuse mereu 
să mă îndoiesc. Purta îndoiala cu el, îndoiala de sine, nesiguranța 
care te mănâncă pe dinăuntru ca un cancer. 

- Nu, am repetat, căutând cu disperare încrederea. Fala e pen- 
tru proşti. Dacă îţi intrăm în joc, mă lași să-l joc. 

Am îndreptat vârful sabiei spre el. 

- Poate că atingerile blânde, am continuat, n-au funcționat așa 
de bine cum sperai și vii disperat să mă îndepărtezi de cărarea pe 
care am apucat-o. Fala e pentru proşti, iar eu nu te-am considerat 
niciodată prost. 

Lumina îi brăzda pielea. 

- Băiete, n-ai cum să izbândeşti. N-ai cum. Așa că de ce mai 
eşti aici? Ce plănuieşti? Unde-ţi ascunzi secretele? 

S-a uitat din nou la cutie, deşi era doar o mică umflătură la 
şold. Eu am făcut un pas mic şi l-am lovit. A şuierat când i-a intrat 
sabia în piele, fără prea multă rezistență, de parcă doar haina i-ar 
fi atârnat în faţa mea. 

- Nu sunt aici! 

Scrâșnea din dinți de parcă dacă insista însemna că era adevă- 
rat. Și s-a făcut nevăzut. 

- Jorg? 

Makin era lângă mine încruntat și îmi pusese mâna pe braț. 

- Dormeam cu ochii larg deschişi, m-am scuturat eu. Hai 
să mergem! 


REGELE SPINILOR 319 


Tunelurile de sub pasaj se unesc ca să separe pivnițele de sub 
Bântuit, iar ieșirile sunt ca niște uriașe butoaie cu vin. Mi-am făcut 
loc cu coatele printre cei din Regiment și l-am găsit pe Hobbs. 

- Faceţi ce puteți cu berbecele! Pare bine acoperit, dar are ne- 
voie de oameni odihniți ca să fie urnit, așa că omorâți câțiva tică- 
loşi când urcă să-i schimbe pe alții. O să vedeţi că acum nu sunt 
multe pericole. Cel puţin, nu săgeți ascuţite. Aruncă doar cu bo- 
lovani în noi. Aşa că profitați și ucideți cât mai mulți oameni! 

Apoi m-am dus în curte, unde așteptau recruţii mei, supușii şi 
purtătorii de stindarde, înșiruiţi la poarta străjerilor. Cavalerii 
din Morrow erau în stânga hersei, cu armura strălucind şi cu să- 
biile în mână. În dreapta, și mai mulți cavaleri cu platoşe, cei mai 
nobili fii din Hodd, capitala mea în văile de la nord. Cu siguranță 
veniseră să intre în grațiile regelui şi să-şi onoreze casele. Tinerii 
din față, cu mult aur pe ei, erau mai obișnuiți cu lăncile și cu 
turnirurile decât cu sângele şi distrugerea. L-am văzut pe Sir 
Elmar de Aur printre ei, cu armura strălucind, cum indica și 
numele lui. Un războinic, în ciuda gătelilor. 

Aveau putere. Înghesuiți pe galerie și scări, cei cu arbaleta din 
Westfast, sub conducerea Lordului Scoolar, cu privirea sălbatică 
şi arşi de vânt. În fața porții se înghesuiau poporul din Hauntside, 
luptători redutabili din dealuri, cu piele și fier, topoare, scuturi 
de lemn rotunde, îmbrăcate în piele de capră. În spatele lor erau 
războinici din Far Range, cu coifuri din fier cu argint și tinichea, 
şi fiecare avea câte un ciocan şi o secure. Şi în spate de tot, în fața 
turnului fortificat, erau aliniați oamenii cu scuturi mai înalte de- 
cât un om. 

Mergeam printre ei, cu Makin lângă mine, prin duhoarea și 
răsuflarea trupurilor lor, simțind în atmosferă tensiunea ca un 
gust dulce-amar. Nu aveam cuvinte pentru ei, gesturi regeşti, 
vreun discurs despre strigătele de după ziduri și berbecele care se 
izbea. Când lupţi alături de Fraţi, îi legi prin vorbe şi fapte. Când 
lupți alături de supuși, eşti un personaj, o formă, o idee. Oamenii 
vor muri pentru multe, vieţile adunate cu grijă pot fi răpuse 
din cele mai ciudate motive. Sfidarea ne lega aici pe noi, cei din 

ținuturile de sus. Oamenii se vor împotrivi, dacă sunt forțați. 
Toţi vor ajunge în punctul în care spun „nu“ doar ca să se opună, 
pentru că acel cuvânt li se potrivește şi are un gust la fel de bun. 
Și la noi, printre munți, trăiesc oameni care nu vor ceda niciun 
centimetru fără să sfideze. 

Trecând printre cei din ținuturile de sus, tineri şi bătrâni, unii 
cu barbă, alții bărbieriți, unii palizi, alții roşii, unii tremurând, 
alții nu, m-am dus lângă hersă, cu lemnul distrus, pe cealaltă parte 
se auzeau berbecele și strigătele sălbatice ale celor o sută, care îl 
izbeau spre mine. Am găsit mânerul cuţitului și l-am scos. Metalul 
apăsat de obrazul meu nears era ca gheața. Hersa tremura și scâr- 
țâia sub forța berbecelui. Oamenii Prințului de Arrow urlau și 
mureau când erau secerați. Cuţitul tăia pielea blând ca un sărut. 
Am luat sângele cu degetele şi l-am mânjit pe lemnul porții. M-am 
întors cu spatele, m-am ghemuit în fața oamenilor și am întins o 
linie de sânge de-a lungul lespezilor. Când m-am întors în turn, 
am pus mâna pe câțiva războinici, pe cei încrâncenaţi, pe cei în 
care vedeam aceeaşi foame care mă făcea să vreau să deschid 
poarta la fel de mult ca şi cei care foloseau berbecele. 

- Sângele regelui! 

Sir Elmar de Aur a ridicat toporul, iar dâra mea stacojie de la 
sânge îi strălucea pe coif. 

- Sângele regelui! 

Un războinic păros din Hauntside a dus palma la urma roșie 
pe care i-o lăsasem pe frunte. 

- Sângele regelui! 

Un cennat a rotit scutul uriaș unde amprenta roșie a mâinii 
mele se profila pe luna albă a casei sale. 

- Sângele regelui! 

Răgetele pulsau, ajungând la turn. Un rege e o pecete, nu un 
om, ci o idee. Mă gândeam că acum aveau ideea. 


M-am dus în camera tronului cu Makin și mi-am chemat ca- 
valerii, pe Kent cel Roșu și pe Lord Jost, căpitanul contingentului 
de la House Morrow. 

Lordul Jost a ajuns ultimul, apoi al doilea cavaler și Miana. 
Trebuia să-i zic „regina Miana“. Încă avea rochia de mireasă pe 
ea, deşi fără trenă şi voal, iar pe umeri avea un şal cu perle care 
să-i țină de cald. Lordul Jost părea oarecum jenat de prezența ei 
la consiliul războiului. 

- Domnilor, doamna mea... 

M-am așezat pe tron. De fapt, m-am aruncat pe el. Era o sen- 
zaţie plăcută să nu-mi mai simt picioarele grele. Alergasem, mă 
cățărasem şi coborâsem mai mult decât voiam și eram gata să 
dorm o săptămână. 

- Câţi duşmani ai ucis şi cu ce preț? m-a întrebat Miana. 

Oamenii mă așteptaseră ca să vorbesc. Ea nu simţea nevoia. Și 
eu aș fi pus aceeași întrebare. 

- Cam şase mii și am pierdut două sute. 

- Treizeci la unu. Mai bine decât douăzeci la unu. 

Mi se părea greșit să îi aud glasul blând rostind numărul morților. 

- Aşa e, dar erau două sute dintre cei mai buni și mi-am jucat 
toate cărțile bune. 

- Şi Cancelarul Coddin nu s-a întors, a remarcat Miana. 

Pentru o fetiță, era foarte bine informată. 

M-a trecut un junghi. L-am văzut din nou pe Coddin în mor- 
mântul făcut pentru el. 

- E mai în siguranţă ca noi. Va trăi mai mult. Va zăbovi. 

Am luat un pocal cu vin îndoit de la un paj şi o farfurie cu 
pâine şi brânză de capră. 

- Şi ce planuri ai? m-a întrebat. 

Am răsuflat printre buze. 

- Trebuie să ne încredem în piatră şi mortar şi să sperăm 
că soarta ne surâde. 

Vinul avea un gust divin și m-a amețit dintr-o înghițitură. 

- Poate că ne trimite ajutor noul meu socru? a făcut Miana cu 
un zâmbet vag, părând prea matură pentru vârsta ei. 

- Şi eu sper, i-am zis. 


Mai mult decât în mușchi, puterea Fratelui Rike stă în ura lui 
pentru ce e neînsuflețit. 

Cu patru ani în urmă 


- A plecat, da? 

Makin își ferea privirea de soarele care răsărea și se uita de-a 
lungul mlaştinii. Stăteam pe o porţiune cu pantă, iar acum pie- 
trele galbene ieșeau la suprafață ici și colo. 

- Sper, i-am zis. 

Mi-ar fi plăcut să-o fi distrus eu pe Chella, cu mâinile mele, 
dar poate că ajunsese acolo, în mlaștină, printre morţii care ar- 
deau în flăcări. Nu simţisem satisfacție, dar moartea unchiului 
meu mă învățase că răzbunarea e mai puțin dulce decât promite 
să fie. O masă după care rămâi flămând, oricât ai mânca. 

Am încălecat pentru prima oară după o veșnicie. Rike era 
acum pe murgul lui Row, din moment ce calul lui de plug se 
dovedise a fi prea greu pentru binele lui în mlaștină. Kent şi 
Makin erau pe caii lor. Grumlow călărea cu mine, din moment 
ce eu eram cel mai ușor dintre Fraţi şi Brath, cel mai puternic 
dintre roibi. 

Mirosul acru al mlaștinii ne-a urmărit mile întregi. Noroiul 
negru ni se prinsese de haine, iar când se usca se făcea gri și cădea. 
Însă mai persistentă decât duhoarea sau noroiul era imaginea 
Chellei când flăcările i se ridicau în jur și îi auzeam ecoul ultime- 
lor cuvinte. Regele Mort plutește. 

În trei zile am dat de teren mlăștinos şi tufișuri, apoi de dru- 
muri uitate și în final am ajuns la drumuri de țară, până la portul 
liber Barlona. Rike se tot plângea că l-a ars soarele, până l-am 
convins să se dea cu rahat de porc pe părțile cele mai afectate. 
Dintr-un motiv sau altul, asta părea să-l ajute, deși nu intenționa- 
sem. Sugestia poate să aibă putere. 

Zidurile vechi străluceau în căldura verii când ne apropiam. 
Poate că fuseseră impresionante acum o mie de ani. Acum rămă- 
sese doar baza zidurilor, înaltă de şase metri şi la fel de groasă, 
din care ieșeau pietre negre, pe care țăranii le luau ca să-și facă 
colibe și ziduri de apărare pentru câmpuri. 

Mi-a plăcut oraşul de cum am intrat. În aer se simțeau mirosuri 
exotice, de condimente și de mâncare, acestea făcându-mi mațele 
să chiorăie. Oamenii s-au strâns ca la urs, vorbeau tare, purtau 
haine fistichii, mătăsuri deschise la culoare, bijuterii de sticlă ți- 
pătoare și metale ieftine, iar pielea de toate culorile se vedea la tot 
pasul. Bărbaţi şi femei deschişi la culoare, ca mine, sau închişi, ca 
Nubanezul, și în toate nuanțele. Însă niciunul nu era la fel de 
palid ca Sindri şi ducele Alaric. Pe ei i-ar topi soarele, cred. 

Se auzea muzica din aproape orice colțişor, la fel de diferită ca 
oamenii. Localnicii erau mereu în ritm cu muzica și cu miile de 
tobe, alămuri şi voci. Nu mai auzisem asemenea sunete, atâtea 
melodii ciudate, unele îmi aminteau de ritmurile de marș când 
Nubanezul se plesnea peste coapsă, pe care le detalia în jurul fo- 
cului de tabără. Altele îmi aminteau de fredonarea atonală și ciu- 
dată a tutorelui Tudor Lundist. 

Portul e o ureche deschisă spre lume, o gură pregătită de noi 
arome. Cum împlineam aproape cincisprezece ani, mă simţeam 
mai mult decât pregătit să explorez lumea cea mare pe care mi-o 
oferea Barlona. 

- Makin, ştii că poți naviga de-aici până în aproape orice loc 
de care ai auzit și într-o mie de care nu ai auzit. 

- Am rău de mare. 

Makin se uita la mine de parcă îşi amintea gustul. 

- Nu-ţi place să călătoreşti pe mare? 

- Nu, din cauza valurilor. Mi se face rău. Vomit de pe un mal 
pe altul. Aproape mi s-a făcut rău când am traversat Rhyme. 

- E bine de ştiut. 

Cu Makin poți să sapi și afli un lucru nou în fiecare an. Dar 
habar n-aveam că trecuse un ocean. 

- Cum de e bine de ştiut? S-a încruntat. 

- Păi, la Coasta Calului nu ajungi decât pe mare şi mă duc 
singur. Când mă gândesc ce marinar slab eşti, mi-e mai ușor să te 
trimit înapoi la Bântuit. 

- Putem călări aici, a zis Makin. E sub o sută de mile. 

- Prin ducatul Aramas şi apoi pe pământul regelui Philip al 
nouă sutelea. 

- Al treizeci și doilea, m-a corectat Makin. 

- Mă rog. Ideea e că nu sunt locuri unde oameni ca noi trec 
neobservaţi, iar cu o corabie ajung la bunică-meu într-o zi sau două. 

- Deci luăm o navă şi eu vomit peste tot pe punte. Care e buba? 

- Dragă Makin, buba e că nu-i vreau acolo pe Rike, Grumlow 
sau pe Kent. Nici măcar pe tine nu te vreau. Vreau să mă prezint în 
timpul meu. Sunt treburi de familie şi o să mă descurc în felul meu. 

- Asta înseamnă că o să moară toți, a zâmbit larg Makin. 

- Poate că da, dar nu te vreau acolo nici pentru asta. Doar du-i 
înapoi la Bântuit. Am pierdut prea mulți în călătoria asta. N-o să 
zic c-am pierdut oameni de ispravă, însă aș fi vrut să-i păstrez. 
Deşi ar fi bine dacă l-ai pierde pe Rike la întoarcere. 

- Jorg, e o idee tare proastă. 

Makin avea expresia aia încăpățânată pe chip, cu buzele strânse 
şi cu fruntea încruntată. 

- Am nevoie de tine în Renar. Am avut nevoie de tine de la 
început. Dacă îţi amintești, am făcut pe dracu” în patru ca să nu 
vii în primul rând. Coddin e un om de ispravă, dar cât poate ţine 
un regat? Întoarce-te, crapă capetele care trebuie şi dă-le de ştire 
oamenilor că mă întorc. 

- Vai! a țipat Grumlow. 

Un ins fugea prin mulțime. Am văzut braţul lui Grumlow 
ducându-se în spate şi aruncând. Bărbatul a căzut fără să scoată 
un sunet după douăzeci de metri, împingându-se în oameni. 

Am mers cu Grumlow în locul în care zăcea. Toţi se dădeau 
din drum, cu excepția copiilor, care alergau pretutindeni de parcă 
făceam parte dintr-un spectacol. Grumlow și-a luat desaga din 
mâinile vlăguite ale omului. 

- Taie chinga nenorocită! O să coste! zicea. 

- Ți-am spus s-o fixezi mai bine. 

Cele câteva lucruşoare pe care Grumlow reușise să le aducă 
din mlaștini erau legate alandala de harnașamentul lui Brath. 

Grumlow a mormăit și s-a aplecat să ia cuțitul. Îl lovise pe om 
cu mânerul în moalele capului. Un lac de sânge îi strălucea în 
dreptul feței, îi cursese din nas sau din gură când se lovise de pa- 
vaj. Nu ne-am obosit să îl întoarcem pe partea ailaltă ca să aflăm. 

- Iubesc orașul ăsta, am zis şi ne-am întors la ceilalți. 

Am dus caii în grajd şi ne-am așezat la o tavernă, lângă chei. 
Îi spun „tavernă“, dar am stat afară la o masă în soare, cu sticle 
de vin în formă de lacrimi şi cu coşulețe cusute în jurul lor. Makin 
în picioarele goale, cu urme de noroi uscat încă vizibile. Rike se 
plângea, bineînţeles, de soare, de vin, chiar și de scaunele ce nu 
păreau să-i susțină greutatea, însă am fost mai atent la țipetele 
pescărușilor. Am stat și m-am uitat la corăbiile ancorate pe chei, 
mai mari decât credeam și mai complicate, cu velaturi, catarge, 
frânghii şi multe vele. M-am simțit mai bine ca oricând. Nici 
măcar arsurile nu mă mai dureau așa tare, de parcă soarele fier- 
binte le-ar fi potolit furia. Pentru prima dată după multă vreme 
ne-am relaxat, am zâmbit și am vorbit despre morţi. Despre 
Fratele Row, de care îmi voi aminti, și despre Fratele Sim, căruia 
îi voi duce lipsa pentru cum cânta la harpă și pentru cât promitea. 
Am ridicat sticlele în cinstea amândurora și am băut o groază. 

Doar Kent n-a vrut să se întoarcă fără mine. L-am lăsat să 
protesteze o vreme, până n-a mai avut ce să zică și s-a convins că 
planul meu era cel mai bun. Așa e Kent cel Roșu. Lasă-i puțin 
spaţiu, și va fi de acord cu tine. 

M-am ridicat în picioare, am întors capul și m-am întins în 
lumina soarelui. 

- Ne vedem pe drum, Frații mei. 

- Pleci acum? m-a întrebat Makin, punând jos sticla cu coş. 

- Da. Nu vreau să beau până ne arde soarele, devenim senti- 
mentali, ne jurăm dragoste nemuritoare și ne despărțim îmbrăți- 
şându-ne beți! 

Rike a scuipat. Preluase de la Row rolul de scuipător. 

- În acest caz, calea voastră e într-acolo, am arătat eu spre nord. 
Primul sfert de milă e pe un drum care se laudă cu câteva bordeluri 
decente. Așa că nu vă grăbiţi! Eu o să aflu despre corăbii. 

Am pornit agale, urmându-mi umbra profilată pe lespezile 
strălucitoare. 

- Să aveţi grijă de Brath în lipsa mea! le-am strigat. 

Şi-au luat sticlele şi au băut în cinstea mea. 

- Te prindem pe drum, au răspuns. Chiar şi Rike. 

Şi, dacă nu ar fi fost Makin acolo, cred că i-aș fi lăsat de izbe- 
liște mai ușor. 

Cu patru ani în urmă 


Într-un port mare ca Barlona sunt ancorate sute de bărci. 
Majoritatea le aparţin negustorilor sau grupurilor de negustori şi 
stau la mal, pline de lucruri care sunt ieftine în locul de unde 
pornesc pe apă şi devin scumpe acolo unde sunt ancorate. Socoteala 
e simplă, iar diavolul se ascunde detalii. Sunt și nave de război pe 
numele prințului din Barlona şi în slujba supușilor lui. De fapt, 
este cel mai avut dintre negustorii care puneau prinții noi pe tron, 
iar navele de război protejează rutele comerciale. Și printre vasele 
cu pânze ale negustorilor și navele de război ale Prințului erau și 
câteva nave maritime cu trei catarge, cu coca adâncă de pe țărmu- 
rile cele mai ciudate și îndepărtate. Chiar şi la cea mai mare am- 
barcaţiune din lemn, de două ori mai mare decât cea mai mare 
rivală a ei, scândurile gri erau una într-alta și funcționale pe ju- 
mătate, cu tot fierăstrăul de la tăietorul de lemn. Coca pe care 
erau scoici mari cât farfuriile de la cină chiar şi peste nivelul va- 
lului avea o grămadă de cicatrici, iar pe punte oamenii cu pielea 
arămie lucrau la reparații. 

Am privit câteva ore corăbiile cu echipajele străine, oameni 
galbeni din Utter, echipajul negru din multele regate ale Africii, 
marinarii cu turban şi barbă care se ondulează, înnegriți de soare 
şi țanţoşi pe puntea navelor ce transportau condimente. Mi-am 

amintit cuvintele Prințului de Arrow. Observațiile lui despre ce 
mică e lumea mea şi ce mare mi-e neştiința. Chiar și așa, fiecare 
om dintre călătorii ăștia ştia despre imperiu, deşi era fărâmițat. 
Și astfel aveam ceva în comun. 

I-am văzut pe Makin și pe ceilalți urmărindu-mă încă de la 
inceput. Avusese minte și îl lăsase pe Rike în urmă, probabil 
intr-unul din bordelurile pe care i le sugerasem. N-ai cum să nu-l 
vezi pe Rike, chiar şi pe o stradă ticsită de oameni. Makin mai 
bine ar fi rămas cu Kent cel Roşu în bordel. Pe Grumlow nu l-aș 
fi remarcat. Grumlow avea ceva tăcut. 

Vasele mai mici și mai dărăpănate ale negustorilor erau anco- 
rate la marginea portului, pe cheiurile cu depozite abandonate, 
separate de alei periculoase, unde duhoarea de pește stricat mă 
făcea să lăcrimez. Am urmat doi oameni la bustul gol, care cărau 
un butoi pe rampă la bordul vasului Capra-de-mare. 

- Dă-te jos de pe navă! 

Omul care a strigat la mine era mai mic și mai murdar decât 
ceilalți de pe punte, dar era suficient de vocal ca să fie căpitanul. 

- Asta-i navă? m-am uitat eu în jur. Dacă ridici pânzele într-o 
barcă amărâtă, o fi navă. Dar n-a fost inteligent din partea ta să 
arunci vâslele. 

- Voiam să te las să alegi pe ce parte să pleci. Dar oferta a picat, 
a zis micuțul. 

Buclele negre care îi încadrau mutra pocită păreau o perucă, 
dar mi se părea ciudat să dea cineva zece lire pe un păr furat și 
transpirat, în căldura asta. 

Am scos o monedă de argint care mi-a apărut în palmă - capul 
tatei era ștanțat pe ea. 

- Client, am zis. 

Grasul care se apropia de mine s-a oprit. Părea ușurat. 

- Vreau să ajung pe Coasta Calului, i-am spus. Undeva în jurul 
urechii ar fi bine. 

Coasta Calului nu e numită așa de la armăsarii care o fac ves- 
tită în zilele noastre. Se pare că, la marginea coastei, peninsula 
seamănă cu un cap de cal. Am studiat hărțile din biblioteca tatei 

şi pot spune cu siguranță că arată ca un cap de cal, ca pietrele care 
înfăţişează troli și seamănă cu troli sau că constelația Orion arată 
ca un uriaş care ține o bâtă în mână. Ar fi putut să-i spună Coasta 
Porcului Fericit sau Coasta Degetului Strâmb. Vreau să le acord 
anticilor prezumția de nevinovăție, nivelul mării s-a ridicat de 
două ori cât Castelul Înalt de la Construire, iar hărţile vechi au 
trebuit rescrise de multe ori. Chiar şi așa, aș paria pe o pungă de 
aur furat că nimeni nu s-a gândit prima oară la „cal“ când s-a uitat 
prima oară la Coasta Calului. 

Aveam suficient timp să mă gândesc, când căpitanul secund 
s-a uitat urât la mine și şi-a muşcat buza. Aș fi putut alege o navă 
la întâmplare. Orice ambarcațiune mică, ce încărca și urma să 
plece în porturi, în sus, pe coastă, din Barlona sau în josul coastei. 
Cumpărasem câteva beri de la un marinar mai devreme în acea 
zi. El îşi băuse porția în ultima călătorie și amâna să bea până în 
ultimul moment. În schimbul faptului că nu-l lăsam să se atingă 
de băutură câteva ore, îmi spusese câteva nave cu care aveam să 
ajung sigur în sud. „Capră-de-mare“ mi-a plăcut cum sună. Cine 
să vrea la bordul navei „Maria“ sau „Slava Domnului“, când poți 
fi la bordul navei „Capra-de-mare“? 

- Doi arginți și tragi de frânghie când îşi spun. 

- Un argint şi mănânc cu echipajul! i-am răspuns şi am luat-o 
pe trepină. 

Puteam să mă îmbarc la fel de bine pe „Maria“. Parcă suna mai 
bine când pronunţam cuvântul. 

- S-a făcut. 

Şi aşa am mers cu căpitanul Nellis pe „Capra-de-mare“. 

Înainte să aruncăm ancora, m-am mai plimbat ultima oară 
pe malul mării şi m-am oprit la biroul comandantului portului 
să las nişte bani ca să-mi ușureze provizia de aur. Cu puţin 
noroc, Fraţii vor fi pe o navă care îi va duce în nordul coastei, 
într-un port mic. Makin o să tot vomite şi n-o să observe pe 
ce parte a ajuns ambarcaţiunea. Dacă nu, trebuie doar să-l 
aresteze pe Makin şi să-l țină în arest o săptămână sau două 

- cât să nu-mi poată da de urmă şi să-i amintesc că, atunci când 
regele îţi zice să faci ceva, trebuie să te supui. 


Îmi place marea. Chiar și cu valuri blânde, cu coasta încă vi- 
zibilă la doar zece mile la tribord, ea îmi amintește de munții în 
mişcare. Îmi plac expresiile nautice. Taie cutare lucru, amarează. 
Dacă Lundist are dreptate şi renaștem cu toții, vreau să ajung 
pirat la cârma vieții. Orice e legat de ocean mă binedispune. 
Mirosul şi gustul. Țipătul pescăruşilor. Dumnezeu le-a băgat o 
magie în gâtlej. Nu-i de mirare că ciorile vor să-i omoare şi corbii 
sunt aspri. 

Căpitanului Nellis nu i-a plăcut că sunt la pupă sau cel puțin 
așa a zis, dar am stat acolo cu picioarele legănându-mi-se, cu el în 
spate, eclipsat de cârmă. Ar fi putut lega o frânghie de ea, dar îi 
plăcea să se țină când striga la echipaj. Dacă mă întrebaţi pe mine, 
îi ghida la fel de puţin cum ghida nava. Înjurăturile și instrucţiu- 
nile nu-i afectau deloc pe membrii echipajului, care își vedeau 
de-ale lor fără să le pese. 

- O să-mi cumpăr și eu o navă într-o bună zi. 

- Desigur. 

Căpitanul Nellis a scuipat un lichid gros și neplăcut pe punte. 
Fără oameni ca el şi ca Row, probabil că punțile n-ar fi trebuit 
spălate deloc. 

- Ai grijă să fie mare, nu o barjă ca asta. Ceva care despică valu- 
rile şi care nu se afundă în ele. Un tânăr mercenar ca tine n-ar trebui 
să țintească așa de jos, a mormăit Nellis. Cumpără o flotă întreagă! 

- Bine zis, căpitane! Foarte bine! 

Dacă regatul meu va avea o margine de coastă, o să cumpăr o 
flotă. Uneia îi voi zice sigur „Scuipătorul Nellis“. 

În restul zilei și în ziua următoare „Capra-de-mare“ s-a mișcat 
încet pe lângă țărm, oprindu-se o dată într-un port mic ca să descarce 
o oală uriașă de cupru și să umple spațiul cu pești cu aripioare roşii, 
numiţi... pești cu aripioare roșii. Într-o noapte am dormit într-un 
hamac, sub punte, legănat de apele blânde de coastă și fără vise. Vă 
recomand hamace doar dacă sunteți pe mare. Pe uscat, mi se pare 

inutil. Și dormiți sub punte, dacă aveți ocazia. „Capra-de-mare“ avea 
un miros animalic în căldura uscată a calei. 

Castelul bunicului se numește Morrow. Are vedere la mare, 
fiind aproape de stânca înaltă cât un copil curajos, dar nu atât de 
aproape ca unul nesăbuit. Are o eleganță a lui, e înalt și cu turnuri 
subțiri, iar acoperișurile au ţigle, a rezistat în lupte fioroase cu 
furtunile de pe ocean mai bine decât cu o armată de pe țărm. 

Portul Arrapa se află la două mile nord de Castelul Morrow 
şi acolo am debarcat, făcându-mi plăcere să-l neliniștesc pe căpi- 
tanul Nellis, mulțumindu-i din suflet pentru ce făcuse. Am lăsat 
echipajul să descarce peștii cu aripioare roșii şi să ia lăzi cu şei 
pentru orașul Wennith. Nu am reușit să aflu de ce pescarii din 
Arrapa nu puteau pescui ei înșiși. 

Un drum de căruţe bine întreținut șerpuiește din port până la 
Castelul Morrow. Am mers pe jos, bucurându-mă de soare, și am 
refuzat oferta unui cărbunar de a mă duce cu căruța. 

- Devine abrupt, mi-a zis. 

- E bine. 

Şi a dat din nou bice măgarului. 

Voiam să ajung nevăzut la Castelul Morrow, mai bine l-aș fi 
văzut pe Makin aruncat într-o celulă decât să-mi dea în vileag aco- 
perirea. Trebuie să spun că experiența mea cu rudele a fost și bună, 
şi rea. Când ai un tată ca al meu, devii prudent în situații de-astea. 
Trebuia să-i văd pe membrii noi ai familiei în elementul lor, fără 
să complic lucrurile cu identitatea mea sau cu ce voiam să obțin. 

În plus, umbla vorba că bunicul și unchiul îl urau cu patimă 
pe Olidan Ancrath pentru felul în care cumpărase iertarea pentru 
moartea mamei, de parcă fratele lui i-ar fi creat neplăceri trimi- 
țând asasini s-o omoare. Oi fi eu fiul mamei, dar am şi sângele 
tatei în vene și, dat fiind ce poveşti auzise bunicul despre mine, 
n-ar fi ciudat dacă m-ar vedea ca pe Olidan, nu ca pe copilul iu- 
bitei Rowen. 

Transpirasem când am ajuns la porțile castelului, dar am sim- 
țit o briză marină care m-a răcorit. Am ajuns până la boltă. Hersă 
dublă, merlon bine făcut peste casa porții, despicăturile lăsate de 

săgeți bine poziționate - una peste alta, un castel bine construit. 
Cel mai mărunt dintre cei trei străjeri a venit să mă ia la întrebări. 

— Caut de lucru, am zis. 

- Nu-i nimic aici pentru tine, fiule. 

N-a întrebat ce gen de lucru. Aveam o sabie mare la curea, o 
platoșă fierbinte peste piele și coif la șold. 

- Dar apă? Am transpirat de la plajă şi mi-e sete. 

Străjerul mi-a arătat un jgheab de piatră pentru cai de pe mar- 
ginea drumului. 

- Nu știu. 

Apa arăta un pic mai bună decât era cea din mlaştina din 
Cantanlona. 

- Mai bine îţi iei tălpăşiţa, fiule. E mult de mers şi înapoi la 
Arrapa. 

Începeam să-l detest. I-am zis „Sunny“ pentru dispoziția lui şi 
fiindcă tot dădea zor cu „fiule“. Am căutat în platoşă, încercând 
să nu ating metalul, dar nereușind. Am găsit colțul şi am scos o 
scrisoare închisă, înfășurată în in pătat. 

- Am asta pentru contele Hansa, am zis, despăturind-o. 

- A, da? 

El s-a întins după ea şi am tras-o cu aceeași viteză cu care şi-a 
mișcat mâna. 

- Mai bine mă laşi să o văd, fiule. 

- Mai bine citeşti numele de pe față înainte s-o murdărești prea 
tare, tată! 

L-am lăsat s-o ia și am folosit bucata de in ca să-mi şterg frun- 
tea. Din fericire, Sunny a ţinut scrisoarea de colțuri, respectuos, 
şi, deşi ştiam amândoi că el nu ştie să citească, a jucat bine panto- 
mima, uitându-se la ce scrie deasupra sigiliului. 

- Aşteaptă aici! mi-a zis și s-a dus în curte. 

Le-am zâmbit celor doi străjeri rămași, apoi m-am dus la um- 
bră, unde m-am tolănit și am lăsat muştele să roiască în jurul meu. 
M-am rezemat cu spatele de trunchiului singurului copac care 
făcea umbră. Părea măslin. Nu mai văzusem pomul, dar îi știam 

rodul, iar pe jos erau multe pietre. Părea bătrân. Poate mai bătrân 
decât castelul. 

Lui Sunny i-a luat aproape o oră să se întoarcă și până atunci 
jgheabul arăta ispititor. A adus două gărzi călare, în uniforme 
frumoase, la piept cu zale, nu cu pielea pe care o purtau străjerii 
care stăteau de pază la zid şi îndurau căldura. 

- Du-te cu ei! a zis Sunny. 

Cred că şi-ar fi dat simbria pe o zi ca să mă trimită în josul 
dealului și alta ca să-mi tragă un şut în fund. 

În curte era o fântână din marmură, din care curgea apă. Apa 
ieşea din multele găuri din gura peştelui și se strângea într-un 
bazin întins și rotund. Văzusem în cartea tatei poze cu fântâni. 
Se spunea despre oamenii care trebuiau să lucreze la pompă ca să 
menţină presiunea. Mi-era milă de toți cei care făcuseră efort în 
beznă ca să funcționeze frumusețea asta.... dar apa care mă îm- 
proșca pe când am trecut era divină. 

Multe ferestre dădeau în curte, erau fără obloane, dar cu văluri 
de piatră, lucrate cu mare talent în modele complete, care lăsau 
mai mult aer decât piatră. Nu vedeam în umbrele din spate, dar 
mă simţeam privit. 

Am trecut printr-un coridor mic, unde pe podea era un mo- 
zaic geometric şi de-acolo într-o curte mai mică, unde pe o bancă 
de piatră, la umbra a trei portocali, mă aştepta un nobil îmbrăcat 
simplu, dar cu o brățară de aur la încheietură, prea curat să fie 
altceva decât membru al regalității. Nu era contele Hansa - era 
prea tânăr -, dar sigur era cineva din familia lui. Din familia mea. 
Aveam din trăsăturile tatei, dar el avea câteva dintr-ale mele: po- 
meţi înalți, păr negru, tuns scurt, ochii scrutători. 

- Sunt Robert. 

Avea scrisoarea deschisă în mână. 

- Sora mea a scris, a adăugat. Are numai vorbe de laudă la 
adresa ta. 

De fapt, eu vorbisem frumos de mine când pusesem pana pe 
pergament, cu luni în urmă. Îmi luasem numele William și mă 
dovedisem de ajutor reginei Rowen, eram cinstit, curajos și 

instruit în arta cuvântului și a cifrelor. Copiasem scrisul dintr-o 
altă scrisoare mototolită pe care o ţineam aproape de inimă de 
mulți ani. O scrisoare de la mama. 

- Sunt onorat! am făcut o plecăciune adâncă. Sper că voi avea 
un loc în casa dumitale, la recomandarea reginei, Dumnezeu să 
o aibă în pază! 

Lordul Robert s-a uitat la mine și eu la el. Mă simțeam bine 
că am un unchi pe care nu tânjesc să-l omor. 


4] 


Cu patru ani în urmă 


- William, arăţi foarte tânăr. Câţi ani ai? Șaisprezece, șapte- 
sprezece? m-a întrebat Robert. 

- Nouăsprezece, domnule. Arăt tânăr pentru vârsta mea. 

- Şi sora mea a murit de aproape cinci ani. Aveai, deci, pai- 
sprezece sau cincisprezece când mi-ai scris? 

- Cincisprezece, domnule. 

- Ce tânăr erai să faci așa o impresie bună! Sincer, curajos, bun 
la socotit, citit. De ce te-ai îndepărtat atât de casă în asemenea 
împrejurări vitrege, William? 

- Am slujit în Regimentul Pădurii, domnul meu. După ce 
regina Rowen a fost ucisă. Și, când stăpânul ne-a dus la luptă 
împotriva contelui Renar, care i-a luat viața surorii dumitale, 
adică a reginei Rowen, am luptat în ţinuturile de sus. Dar am 
familie în Ancrath, așa că, atunci când s-a făcut dreptate cu con- 
tele, am pornit la drum ca să se creadă că am fost ucis în bătălia 
de la Bântuit, ca rudele mele să nu fie ucise ca să mă predau rege- 
lui Olidan. De atunci mi-am croit drum până aici, în speranța de 
a fi în slujba familiei reginei Rowen. 

- Ce mai poveste! a exclamat Robert. Spusă dintr-o răsuflare, 
fără pauză. 

N-am zis nimic și m-am uitat la umbrele portocalilor care dansau. 

- Jorg, ai luptat alături de nepotul meu? m-a întrebat Robert. 
Aşa te-ai ales cu rana? 

A dus mâna la obraz. 

- Nu, domnule. Dar eram pe același câmp de luptă. Nu știe 
cum mă cheamă sau cum arăt. Nici măcar cu cicatricea. O am de 
curând. Dintr-o călătorie. 

- Asta trebuie să fie sinceritatea menționată de Rowen. Mulţi 
ar fi tentaţi să spună că au luptat în stânga lui ca să pretindă o mai 
mare generozitate din partea mea, a zâmbit Robert. Poţi folosi 
sabia? m-a întrebat. 

Purta veşminte simple, o cămașă largă, iar pieptul şi brațele îi 
erau bronzate și musculoase. Poate că era mai mult călăreț decât 
spadasin, dar sigur se pricepea la arme. 

- Da. 

-= Și să citeşti și să scrii? 

- Da. 

- Eşti un om cu multe talente. O să-l pun pe Lordul Jost să-ţi 
găsească loc în cavalerie. O să fie suficient, pentru moment. Ar 
trebui să te prezint şi lui Qalasadi, îi plac cei care se pricep la 
socotit, a zâmbit de parcă ar fi făcut o glumă. 

- Vă mulțumesc, Lord Robert. 

- Nu-mi mulțumi mie, ci surorii mele. Și să ne arăţi că nu s-a 
înşelat deloc în privinţa caracterului tău! 

S-a uitat printre coroanele portocalilor, la cerul de un albastru 
strălucitor. 

- Duceţi-l la căpitanul Ortens! a zis şi străjerii m-au condus 
într-acolo. 

În noaptea aceea am dormit într-un pat din cabina santinelelor 
din turnul de vest. Ortens, un bărbat cu foarte multe cicatrici pe 
capul chel, mormăise și înjurase, dar a poruncit să se aducă o 
tunică de la depozitul de armament și să vină o croitoreasă ca 
să-mi ia măsurile pentru o uniformă albastră a Casei Morrow. 
Am primit şi o sabie, o spadă lungă, la fel ca a străjerilor, presu- 
pusă a fi superioară celei din teaca mea murdară și mai frumoasă, 
completând vestimentația. 

Cei mai bătrâni din gardă s-au arătat rezervaţi faţă de capaci- 
tatea mea de a mânui o sabie, erau îngrijorați că o să-i duc dorul 
mamei şi pariaseră în cât timp mă va da afară căpitanul. În plus, 
moştenirea mea străină mi-a permis să-mi exprim părerile despre 
regatele din nord în general şi despre Ancrath în mod special. 
Ancrath s-a dovedit a fi un punct sensibil, din moment ce prinţesa 
Rowen avusese un sfârşit tragic. Am recunoscut că mi-e dor de 
mama, dar nu aveam să dau fuga acasă. Am mai recunoscut şi că 
sunt cetățean al Ancrathului, dar unul care luptase la porțile celui 
care îi ucisese regina și plătise pentru fărădelegile sale. Cât despre 
cât eram de priceput în luptă, am invitat pe oricine simţea că are 
prea mult sânge în el să mă provoace la duel. 

Am dormit bine în noaptea aia. 

Cei din Casa Morrow se trezesc devreme. Majoritatea, înainte 
de ivirea zorilor, pentru a se face progrese înainte să vină vara, 
când orice om întreg la cap se retrage la umbră. M-am dus în 
curtea pentru antrenamente cu alți patru recruți noi. Căpitanul 
Ortens a venit de la micul dejun ca să se uite când un sergent 
bătrân ne-a pus să ne luptăm cu săbii din lemn. 

Am rezistat tentaţiei de a mă da în spectacol şi m-am luptat 
normal. Însă e greu să înșeli un ochi experimentat și bănuiam că 
Ortens a avut o părere mai bună despre recrutul William decât 
despre cel adus în curte cu el. 

După câteva ore, s-a făcut prea cald pentru bătaia cu săbii şi 
sergentul Mattus ne-a trimis la sarcinile noastre. Mereu mi-am 
închipuit că un străjer de la Bântuit și de la Castelul Înalt are sar- 
cini plictisitoare. Când le-am făcut chiar eu preț de jumătate de zi, 
mi-am dat seama cât de serbede erau. Am rămas la Poarta de Jos, 
o ușă din fier, prin care se intra la un balcon extins, unde domni- 
pele cultivau salvie, lămâi mici şi alte plante care nu mai aveau 
flori. Dacă un intrus voia să intre în balcon, trebuia să-l refuz să 
intre în castel, ceea ce era improbabil, căci ar fi trebuit să cadă 
dintr-un nor ca să ajungă la balcon. Dacă o doamnă a casei voia 
să intre în grădină, puteam să descui ușa și să o încui din nou, 
pentru ca apoi s-o ferec după ce plecau. Mă ia plictiseala numai 


REGELE SPINILOR 339 


când aștern pe hârtie. Am stat acolo trei ore, pielea mă mânca din 
Cauza uniformei și n-am văzut pe nimeni. Nimeni nu a trecut nici 
măcar pe coridorul alăturat. 

Un alt recrut de la antrenamentul de dimineaţă m-a înlocuit 
la prânz şi m-am dus la sala de mese a străjerilor. Acum ştiu de ce 
i se spune „ușurare“. 

- Tinere, ai două minute? 

M-am oprit la un metru de ușa de la sala de mese și am lăsat 
stomacul să chiorăie. M-am întors uşor: 

-~ Mi s-a zis că ştii să socoteşi. 

Omul ieșise din umbra unei tufe de liliac ce se înălța pe zidul 
interior al curții principale. Era maur, mai întunecat decât umbra, 
într-o manta neagră, văzându-i-se doar pielea închisă la culoare 
de pe mâini și de pe față. 

- Desigur. 

A zâmbit. Avea dinții negri, vopsiți cu ceva, iar efectul era 
neliniștitor. 

- Sunt Qalasadi. 

- Eu sunt William, am zis. 

A ridicat o sprânceană. 

- Cum pot să vă ajut, Lord Qalasadi? l-am întrebat. 

Avea alură de nobil, deși nu aurul strălucea pe el. Îl judecam 
după croiala hainelor şi după cât de aranjate îi erau barba și părul. 
Când eşti bogat, ai parte de o îngrijire care presupune bani, chiar 
şi atunci când preferi simplitatea. 

- Doar Qalasadi. 

Îmi plăcea. Simplu. Uneori așa eram şi eu. 

S-a așezat pe vine şi, cu o baghetă din fildeş, scoasă din mânecă 
a scris nişte numere în praf. 

- Oamenii tăi spun că sunt matemagician. 

- Şi tu cum îţi spui? l-am întrebat. 

- Număratul. Spune-mi ce vezi. 

M-am uitat la ce scrijelise. 

- O rădăcină pătrată? 

- Da. 


340 MARK LAWRENCE 


- Văd numere prime aici, aici și... aici. E un număr rațional, 
ăsta e irațional. Văd familii. 

Am încercuit grupurile cu degetul, unele se suprapuneau. 
Numere reale, integrale, numere imaginare, numere complexe. 

A desenat din nou simboluri plutitoare, de care Îmi aminteam vag. 

— Şi asta? 

- O parte din analiza matematică. Dar nu știu multe. 

Mă durea să mă dau bătut, deși ar fi trebuit să tac, după ce am 
recunoscut numerele prime. Mândria e slăbiciunea mea. 

- Interesant! 

Qalasadi şi-a târât picioarele prin praf ca să șteargă desenele, 
ca şi cum ar fi fost prea periculoase pentru ceilalți. 

— Şi m-ai citit? l-am întrebat. Care e numărul meu magic? 

Auzisem de matemagicieni. Păreau un pic diferiţi de vrăjitoa- 
rele, astrologii şi prezicătorii de acasă, obsedaţi de citirea viitoru- 
lui, de etichete și de a le lua fraierilor banii. Dacă îmi spunea ceva 
despre viitorul glorios al Prințului de Arrow, mi-ar fi greu să mă 
abțin. Dacă mi-ar sugera că m-am născut în anul ţapului, atunci, 
clar, nu aveam să mă abțin! 

Din nou zâmbetul negru. 

- Numărul tău magic e trei. 

Am râs. Dar părea serios. 

- Trei? Sunt o mulțime de numere din care să alegi. Trei 
pare... previzibil. 

- Totul e previzibil. În esenţă, arta mea este probabilitate, care 
duce la prezicere, care duce la timp şi, în sfârșit, prietene, totul 
se reduce la timp, nu-i așa? 

Avea dreptate. 

- Dar de ce trei? am fluturat eu mâinile ultragiat. Trei? 

- E primul număr magic. Formează o serie cu celelalte. Al 
doilea e paisprezece. 

- Vezi? Acum mai vii de-acasă! Asta cred. 

M-am lăsat pe vine lângă el, căci nu părea dornic să se ridice. 

- De ce paisprezece? 

- E vârsta ta, nu? m-a întrebat. Și e cheia numelui tău. 

- A numelui meu? 

Deşi era cald, sentimentul de nesiguranță m-a înghețat. 

- Honorous, aș spune. Cu oarecare siguranță. 

A făcut semne în praf și a șters la fel de repede. 

- Ancrath mai mult ca sigur. Poate Jorg. 

- Mă fascinează cum ai calculat tot pe baza numărului paisprezece. 

Mă gândeam să-i rup gâtul și să plec spre chei. Dar nu voiam 
să fiu genul de om pe care să-l arăt tatălui, mamei sau fratelui. Nu 
era acel Jorg pe care-l cunoscuse. 

- Ai căutătura unui Steward. Trăsăturile potrivite. Mai ales 
în jurul ochilor, nasului şi frunții. Şi ai zis că eşti din Ancrath, 
ceea ce se potriveşte cu accentul şi culoarea pielii. Aproape toți 
din neamul Steward sunt numiţi după Honorous. Ai putea fi din 
flori, dar cine învață un bastard să recunoască formule matema- 
tice? Și, dacă eşti legitim, atunci, ca pe Steward din Ancrath, ar 
trebui să te cheme Ancrath. Și care membri sunt tineri? Jorg 
Ancrath îmi vine în minte. Și câţi ani are? Aproape cinșpe, da’ 
încă neîmpliniți. 

Încă nu ştiam dacă e bine că-mi plăcea de el, dar m-au impre- 
sionat lucrurile adevărate și talentul pentru deducție. 

- Superb! am exclamat. Greşit, dar spectaculos. 

Qalasadi a ridicat din umeri. 

- Încerc și eu, a replicat şi a arătat spre sala de mese. Te aş- 
teaptă prânzul, fără îndoială. 

M-am ridicat şi tot mergeam prin curte. Apoi m-am oprit. 

- De ce trei? 

Qalasadi s-a încruntat de parcă și-ar fi adus aminte atunci o 
senzație pierdută. 

- Trei pași afară? Trei pași în trăsură? Trei femei care te vor 
iubi? Trei Frați pierduţi în călătorie? Magia stă în primul număr, 
matematica, în al doilea. 

Cei „trei pași“ mi-au dat fiori reci pe şira spinării, de parcă 
mi-ar fi răscolit prin minte şi ar fi scos ceva ce aș fi vrut să țin 
ascuns. N-am zis nimic şi m-am îndepărtat, acum cu gândul la o 

noapte sălbatică, frântă de fulgere și la o trăsură goală, în timp ce 
eu mă agățam în spini. 

M-am trezit la masă fără să ştiu cum am ajuns acolo. M-am 
întrebat când îi va spune Qalasadi unchiului meu ce bănuia. Putea 
să-mi strice jocurile, dar nu părea periculos. 

- Nu ţi-e foame? 

Străjerul scund de la poartă, Sunny, era chiar în fața mea. 

M-am uitat la prânz şi încercam să-mi dau seama ce e. 

- Ce e? A vomitat cineva în strachină? 

- Caracatiță picantă. 

Străjerul şi-a sărutat buricele degetelor și le-a depărtat. Mua. 
Eu am despicat un tentacul, ceea ce a fost greu, şi m-am apucat să 
mestec. Parcă mestecam piele de pantofi. Numai că, pentru o 
reconstituire totală, pielea ar fi trebuit să fie în flăcări. 
Condimentele sunt bune. Sare pentru gust, un pic de piper, o 
frunză de dafin în supă, niște cuişoare într-o plăcintă cu mere. 
Dar pe Coasta Calului le plac mâncărurile picante de-ți ia gura 
foc. Cum fusesem ars la exterior și nu-mi plăcuse, nu mi s-a părut 
necesar să ard şi pe dinăuntru. Am scuipat bucata în strachină. 

- E oribil! am făcut dezgustat. 

- Ți-aş fi luat-o eu, dar ai scuipat în ea. Apropo, mă cheamă 
Greyson. 

- William de Ancrath, am zis. 

Am luat bucata de pâine și am mâncat din ea, speriat că bucă- 
tarul a pus praf de boia pe lângă făină. 

- Care e faza cu maurul? am întrebat și mi-am trecut degetele 
peste dinți, de parcă „maurul“ n-ar fi fost o descriere suficientă. 

- L-ai cunoscut, aşadar, pe Qalasadi? a zâmbit larg Greyson. 
Fl ţine evidența contabilă la castel. Face minuni cu negustorii din 
partea locului. Îi face rost contelui Hansa de contracte bune. Şi 
se ocupă cu plata străjerilor şi nu întârzie nicio zi. Acum cinci 
ani ținea socotelile părintele James. Trecea o lună, şi nu vedeam 
un bănuț, a povestit, clătinând din cap. 

- Qalasadi e apropiat de conte şi de fiul lui? 

- Nu chiar. E doar contabil, a ridicat din umeri Greyson. 

Îmi plăcea, dar m-am întrebat cum de cineva cu atâta har 
ocupă o poziție măruntă fără să se plângă. 

- Îmi place de el. Joacă cărți uneori cu străjerii. Pierde mereu, 
nu se plânge niciodată, nu bea niciodată din berea noastră. 

- Ai fi crezut că se pricepe la cărți. 

- E groaznic. Nu cred că ştie nici regulile. Dar pare să-i placă. 
Şi oamenilor le place de el. Nu îi fac viața amară, pentru că e 
singurul maur de la castel. Și totuşi, așa ar fi de așteptat. 
Compatrioţii lui vor să invadeze continentul și ori să ne facă pe 
toți păgâni, ori să ne ucidă. 

- Mauri? O să trebuiască să ucid câțiva în curând? 

Ceilalți din gardă s-au apropiat, ascultând discuţia pe când 
mestecau caracatița. Credeam că boiaua topeşte tentaculele, pen- 
tru că nu mi se părea suficient doar să mesteci. 

- S-ar putea. Ibn Fayed e calif în Liba și anul ăsta a trimis 
corăbii de trei ori. Sigur o să mai invadeze. 

Brusc, rumoarea a încetat și Greyson a plecat privirea. 

- E Shimon, spadasinul, a șuierat. Nu vine niciodată aici. 

În spatele meu trona un om. M-am concentrat la caracatiță, 
dar m-am abținut să o bag în gură. 

— Băiete, a zis Shimon. Ancrath. Afară, în curte. Se zice că ai har. 

Cu patru ani în urmă 


Ştiam de Shimon, maestrul spadasin. Makin mi-a povestit 
multe despre el. Despre faptele de vitejie de când era tânăr, cam- 
pion al regilor, învățător al campionilor, legendă a turnirurilor. 
Nu mă așteptam să fie așa de bătrân. 

- Da, maestre, i-am zis şi l-am urmat în curte. 

L-aș subestima, dacă aş spune că se mișca precum un spadasin. 
Părea la fel de bătrân ca Tudor Lundist, cu același păr alb, dar 
pășea de parcă ar fi auzit melodia săbii în fiecare moment al zilei. 

Qalasadi ieșise din umbră și curtea era goală, cu excepția unei 
servitoare care a trecut cu un coş cu rufe și a câtorva oameni de 
pază la poartă. În spatele nostru s-au strâns și alți străjeri, la ușa 
sălii de mese, dar nu au îndrăznit să ne urmeze. Shimon nu le 
făcuse nicio invitaţie. 

Maestrul spadasin s-a întors cu fața la mine. M-a surprins că 
arăta ca un învăţat. Ar fi putut trece drept scrib, însă faţa arsă de 
soare și ochii ca de vultur îl trădau. Avea o sabie ca a mea. 

- Tinere, când eşti pregătit, te aştept. 

Am scos sabia, gândindu-mă cum să mă desfășor. Probabil că 
Qalasadi îi spunea chiar acum unchiului meu cine eram cu ade- 
vărat, așa că de ce să nu profit de ocazie? 

Lam atins sabia și şi-a întors încheietura ca și Prințul de Arrow, 
însă mai bine, și mi-a luat sabia din mână. Am auzit râsete din 
pragul uşii. 

- Mai încearcă! mi-a zis Shimon. 

Am zâmbit și am ridicat sabia. De data asta, l-am atacat repede. 
A repetat trucul, dar mi-am rotit încheietura ca şi el și mi-am 
păstrat arma. 

- Mai bine. 

L-am atacat cu combinații scurte şi precise, căci exersasem cu 
Makin. A parat loviturile fără efort, replicând după fiecare atac cu 
un contraatac căruia abia puteam să îi fac față. Ciocnirea celor două 
săbii răsuna în toată curtea. Simțeam cum se ridică în mine muzica 
oțelului. Simţeam senzația de calm rece răsfrângându-mi-se asupra 
brațelor, a obrajilor și a pielii de pe spate. Auzeam cântecul. 

Fără să mă gândesc, am trecut la atac, spintecând în sus şi în 
jos, fentând, folosindu-mi toată forța când trebuia, mișcându-mă 
cu totul, cu picioarele, cu brațele, cu şoldurile, păstrând doar 
capul nemișcat. Tot creşteam ritmul. Uneori nu vedeam nici sabia 
mea, nici pe-a lui, dar forma trupurilor și necesitatea dansului îmi 
spuneau cum să mă mișc și să parez. Când param lovitura suna 
precum clinchetul andrelelor în mâinile dibace ale unei femei. 

Faţa severă și bătrână a lui Shimon nu părea făcută pentru 
zâmbete, însă tot a făcut-o. Am zâmbit larg, ca un idiot, cu tran- 
spirația curgându-mi pe mine. 

- Ajunge! 

S-a îndepărtat. Mi-a fost greu să nu mă iau după el, să nu con- 
tinui atacul, dar am lăsat sabia să-mi cadă din mâini. Simţisem 
bucurie în puritate, în viața pe muchia săbii, fără să mă gândesc 
la altceva. Inima îmi bătea în piept şi eram asudat, dar nimic din 
furia care se acumula în mod normal pe durata acestor antrena- 
mente. Creasem un lucru superb. 

- Ai putea să mă baţi? l-am întrebat, trăgând aer în piept. 

Bătrânul nu părea cu respiraţia tăiată. 

- Băiete, am câștigat amândoi. Dacă aș fi izbândit, am fi pier- 
dut amândoi. 

Am considerat că a zis da. Dar l-am înţeles. Am sperat că voi 
avea decenţa de a da înapoi, dacă îl vedeam sleit. Dacă nu o fä- 
ceam, stricam momentul. 

Simon și-a băgat sabia în teacă. 

- Să-ţi priască prânzul, străjere! 

- Atât? l-am întrebat când a dat să plece. Niciun sfat? 

- Nu te străduieşti suficient la început și îți dai silința prea 
mult la sfârşit, a zis. 

- Nu e foarte tehnic. 

- Talent ai, dar sper că mai ai și altele. O să-ți aducă și mai 
multă fericire. 

Și a plecat. 

- Incredibil! a exclamat Greyson când m-am întors la masă. 
N-am mai văzut aşa ceva. 

Şi cam atât am avut ca să mă fălesc. A sunat clopoţelul care ne 
anunța că prânzul se sfârșește și trebuia să mă întorc să păzesc 
Lowery Gate. 

Ceea ce aproape că m-a distrus. M-am gândit îndelung la faptul 
că mă chema ca pe bunicul. Insă voiam să văd din interior cum 
funcționează curtea, cum își petrec ziua rudele mele, cine sunt cu 
adevărat. Voiam o fereastră în trecut, pe care să n-o murdăresc 
cu surprizele mele. 

Am dormit din nou în cabina santinelei şi m-am trezit cu noi 
îndatoriri. Se pare că Qalasadi nu se dusese la unchiul meu. 
Credea că-mi voi folosi influența, odată ce mi se află identitatea, 
şi nu voia să mă facă duşman. Dacă nu avea să mă dea în vileag, 
cine ar şti? Aşa că n-ar suferi, dacă nu m-ar deconspira. 

Noua mea sarcină era să fiu garda personală a lui Lady Agath, 
o verișoară a bunicului, care trăia la Castelul Înalt de câțiva ani. 
Era o femeie bătrână și grasă, care însă mai slăbise, cum se întâm- 
pla cu cei foarte bătrâni. Dacă trăieşti suficient de mult, mori slab. 

Lui Lady Agath îi plăcea să facă totul cu încetinitorul. Nu mă 
băga în seamă decât ca să se plângă că cicatricea mea e prea urâtă și 
de ce nu poate avea un străjer prezentabil? La ridurile făcute de 
vârsta avansată se mai adăugau şi cele cu care se pricopsesc grașii 

când slăbesc. Efectul era alarmant, parcă-și lepăda pielea ca o reptilă 
uriaşă. Am urmat-o prin Castelul Morrow în ritm de melc și așa 
am putut să analizez locul în detaliu - măcar partea dintre WC, 
sala de mese, dormitorul lui Lady Agath şi Salonul doamnelor. 

- Băiete, stai locului! O clipă nu stai, mi-a reproșat Lady Agath. 

Nu m-am mișcat cinci minute. Am stat și mi-am mușcat limba. 

- Nu fi obraznic cu mine! Tot timpul te uiţi de la un lucru la 
altul. Niciodată nu te uiţi doar la un lucru. Şi gândești prea mult. 
Te văd acum cum gândeşti. 

- Scuzele mele, Lady Agath. 

A pufnit, fălcile îi tremurau și s-au odihnit pe dantela neagră. 

- Cântă mai departe! i-a zis menestrelului, un flăcău smead, 
arătos, la vreo douăzeci de ani, cu un amestec de frumuseţe și 
talent care le-a atras atenția Agathei și altor trei nobile dintr-un 
capăt al Salonului doamnelor. 

Acela părea locul unde vin să moară femeile de pe Coasta 
Calului. Acolo sigur nu mai existau femei care să arate bine la 
şaizeci de ani. 

- Iar! mi-a șuierat Lady Agath. 

- Îmi cer iertare. 

- Du-te în pivniță și spune-le că vreau o carafă cu vin roşu de 
Wennith, ceva din sud, mi-a poruncit ea. 

- Lady Agath, nu trebuie să vă las nesupravegheată. 

- Nu sunt nesupravegheată, îl am pe Rialto, a făcut ea un semn 
spre menestrel. Mereu primesc vin din pivniță. Nu știu ce îi fac 
în bucătărie, dar îl strică. Cred că îl lasă deschis. Și fetele alea se 
mocăie mereu, le-a zis celorlalte femei. Hai, băiete, dă-i bice! 

Mă îndoiam că Rialto o putea apăra pe Lady Agath de o viespe 
furioasă, darămite de alte pericole, dar nu simțeam că e în nicio 
primejdie și nu-mi prea păsa, așa că am plecat, fără să mă opun. 

Mi-a luat ceva vreme să găsesc drumul spre pivniță, dar după 
câteva tentative eşuate l-am găsit. Îşi dai seama dacă o pivniță cu 
vin e bună după cât de solidă e uşa, care e aproape întotdeauna la 
fel de sigură ca aia de la vistierie. Până și cei mai loiali servitori 
îţi fură vinul, dacă au ocazia, şi se pișă pe pereți după ce-l beau. 

Am mai făcut un drum să găsesc bucătarul care să-mi deschidă. 
Stătea pe un scaun, lângă ușă, şi mesteca dintr-o pulpă de miel pe 
care-o pusese în şorţ. 

- Carafele sunt lângă ușă. Găseşte ce vrei. Nu lăsa robinetul 
să curgă! Vinurile roşii de Wennith sunt în capătul îndepărtat, în 
stânga, iar pe butoi sunt o cruce dublă și o coroană. 

Am aprins o lumânare de la el şi am intrat. 

- Ai grijă la păianjeni! mi-a zis. Cei maro, mai mici, sunt pe- 
riculoși. Ai grijă să nu te înțepe! 

Când a zis „mici“ a făcut un cerc cu degetul arătător şi cel 
mare, ceea ce nu sugerea ceva chiar mic. 

Pivniţa se întindea pe zeci de metri, butoaiele de vin erau puse 
pe rafturi, majoritatea desfăcute și la câteva era şi un robinet. 
Mi-am croit drum, trecând peste platforma de încărcare şi peste 
câteva butoaie goale, lăsate acolo ca să mă împiedice. 

Butoaiele cu vin roșu de Wennith erau închise, cu excepția 
unuia, care era gol. Bănuiam că lichidul din el ajunsese în burta 
servitorilor lui Lady Agath, în drum spre toaletă. Uneltele și ro- 
binetele de rezervă cu care să faci un butoi nou nu erau clare. Am 
observat o ușă, aproape ascunsă sub jeg și mucegai, în spatele unor 
butoaie goale. Părea prea folosită ca să fie o debara cu provizii, 
însă nevoia de un ciocan şi un robinet s-a dovedit o scuză bună ca 
să mă uit În spate. Sunt un explorator şi oricum venisem să-mi bag 
nasul. Ce țin nobilii în pivnițe și temnițe îţi poate spune multe 
despre ei. Tata îi ținea pe cam toți fraţii mei de drum în temniță, 
pentru tortură și execuţie. Nu zic că nu o meritau. Era dur, dar 
corect, asta spunea temnița tatei despre el. Mai mult sever. 

A trebuit să ridic uşa ca să se miște pe dalele de piatră. Când 
s-a făcut o spărtură suficient de mare ca să intru, am intrat. O 
scară în spirală ducea în jos. Scările erau din piatră, lucrate de 
pietrarii castelului, dar puţul de jos era din piatră de Constructor. 
De la puț mai coborai cincizeci de picioare până la piatra de te- 
melie. La fund era o arcadă ce ducea într-o cameră dreptunghiu- 
lară, unde trona o maşinărie mizerabilă, făcută din cilindri, 
șuruburi și plăci circulare. Câteva becuri răspândeau o lumină 

slabă, din douăzeci, mergeau trei, deși nu la fel de strălucitoare ca 
acelea de la Castelul Înalt. 

M-am dus la mașinărie şi mi-am trecut o mână peste una din- 
tre multele țevi. Degetele mi-erau negre, lăsând porțiuni străluci- 
toare, de metal argintiu. Mașinăria tremura, vibrând ușor, ca 
pașii ce răsună pe o podea de piatră. 

- Pleacă de aici! 

Era acolo un bătrân parcă schițat de o mână invizibilă. Fantoma 
unui bătrân pentru că doar lumina îl profila. Vedeam mașinăria 
prin corpul lui, nu avea culoare, parcă era din ceaţă. Purta haine 
albe, mulate, cu o croială ciudată și dintr-odată silueta pâlpâia de 
parcă trecea o molie înainte să fie creat de lumina proiectată. 

- Forţează-mă! 

- Asta e bună, a zâmbit larg. 

După cum arăta, părea frate cu Shimon. 

- Majoritatea o iau la fugă și ţipă când le zic „bau“. 

- Bătrâne, am văzut fantome la viața mea. 

- Desigur. 

Parcă voia să-mi facă pe plac, ceea ce era ciudat, pentru că era 
şi el o fantomă. 

- De cât timp bântui pe aici și ce e mașinăria asta? l-am întrebat. 

E bine să treci direct la subiect cu fantomele și cu spiritele. 
Până îţi dai seama, o întind. 

- Nu sunt fantomă, ci ecou de date. Omul după care sunt 
copiat a mai trăit paisprezece ani după ce am fost prins... 

- Cât timp? 

- „și a murit acum mai bine de o mie de ani. 

- Eşti fantoma unui Constructor? l-am întrebat. 

Părea deplasat. Nici măcar fantomele nu dăinuiesc atâta. 

- Sunt un algoritm. Sunt zugrăvit după chipul lui Fexler 
Brews, răspunsurile-mi sunt extrapolate după cei şase tera de date 
strânse despre el pe durata vieţii. Eu sunt ecoul lui. 

Am înţeles câteva cuvinte. 

- Ce date? Numere? Ca alea pe care le ţine Qalasadi în registre? 

- Numere, scrisori, cărți, picturi, momente surprinse în se- 
cret, propoziţii rostite în somn, exclamaţii strigate în timpul plă- 
cerii sexuale, analize chimice ale gunoiului său, prezentări publice, 
gânduri tainice, dovezi de la testul poligraf, mostre ADN. Date. 

- Fantomă, ce poți face pentru mine? 

Vorbele lui aiurite nu prea mă ajutau. Se pare că îl observaseră 
şi îi scriseseră povestea într-o mașinărie, iar acum povestea asta 
îmi vorbea, deși el însuși era praf în vânt. 

Fexler Brews a ridicat din umeri. 

- Sunt un bătrân în afara timpului. Nici măcar. O copie in- 
completă a unui bătrân depășit de timp. 

- Poți să-mi spui secrete. Dă-mi puterea anticilor! 

Nu credeam că o va face sau bunicul ar fi împărat acum, dar 
nu strica să încerc. 

- Nu mi-ai înțelege secretele. Între ce spun eu și ce înţelegi tu 
e o prăpastie. Poate ați umple golurile în cincizeci de ani, dacă nu 
v-aţi mai ucide între voi şi ați începe să vă uitaţi în jur. 

- Pune-mă la încercare! 

Nu-mi plăcea tonul lui. La urma urmei, chestia asta din fața 
mea nu era decât un joc de lumini și umbre, o poveste spusă de 
o mașinărie cu zimţi, arcuri și magie, legate de focul secret al 
Constructorilor. 

- Ce face? am întrebat şi am atins maşinăria cu piciorul. 
Pentru ce e? 

Fexler a clipit. Poate că o făcea des și mașinăria își amintea. 

- Face multe, tinere, lucruri simple, pe care ai putea să le în- 
țelegi - pomparea și purificarea apei — și altele care te depășesc. 
Este un centru, parte a unei rețele fără sfârșit, o unealtă pentru 
observație şi comunicare, ascunsă pentru siguranță. Pentru mine 
și ai mei, e o fereastră pentru lumea mică a cărnii. 

- Mică? am zâmbit. 

Fl trăia într-o cutie de metal nu mai mare decât un sicriu. S-a 
încruntat, morocănos. 

- Am altele de făcut, așa că du-te să te joci în altă parte! 

- Spune-mi! Lumea mea nu e ca aia despre care am citit în 
cărţile cele mai vechi. Când vorbesc despre magie, despre fantome, 
parcă sunt basme ca să-i sperie pe copii. Şi eu am văzut morții 
mergând, am văzut un băiat aducând foc doar cu puterea gândului. 

Fexler s-a încruntat, de parcă se gândea cum să mă lămurească. 

- Închipuieşte-ți realitatea ca pe o navă al cărei curs e stabilit, 
a cărei cârmă e stabilită de constante universale. 

Mă întrebam dacă îmi pot imagina așa ceva dacă beam. Tot 
vinul ăla părea foarte tentant. 

- Cea mai mare realizare a noastră şi cea mai mare nenorocire 
a fost să întoarcem roata un pic. Rolul observatorului a fost me- 
reu important. Dacă un copac cade într-o pădure, şi nu aude ni- 
meni, face și nu face zgomot. Dacă nu-l vede nimeni, e în picioare 
şi nu e. Pisica e şi vie, și moartă. 

-~ Cine naiba a adus vorba de o afurisită de mâță? 

Fantoma lui Fexler Brews a oftat: 

- Am slăbit graniţa între gând şi materie. 

- Am mai auzit. 

Ferrakind îmi spusese ceva asemănător. Oare fantoma unui 
Constructor putea să aibă aceeași nebunie? Și Nubanezul vorbise 
despre aceleași bariere care se topesc sau despre vălul între viață 
şi moarte, care se subțiază. Constructorii au făcut magie? L-au 
adus în lume cu mașinăriile lor? 

- Nu e magie, a clătinat din cap Flexer. Am schimbat constan- 
tele. Doar puţin. Am întărit legătură între vrezu şi ce este. Acum 
nu numai că a căzut și nu a căzut copacul - dacă omul potrivit 
vrea și e suficient de concentrat, copacul doborât va sta în pi- 
cioare. Pisica zombi va merge şi va toarce. 

- Ce-i aia zombi? 

Alt oftat. Fexler a dispărut și toate luminile s-au stins. Și feli- 
narul meu. 

Am urcat scările pe întuneric, m-a înţepat un păianjen şi am 
ajuns foarte târziu cu vinul lui Lady Agath. 

Cu patru ani în urmă 


Am ajuns la sala de mese a Castelului Morrow cu o mână 
umflată şi cu o durere de cap. Veninul de păianjen îţi face intes- 
tinele să se târască și ai tot felul de vedenii sinistre. Și am fost 
blestemat să am o imaginaţie bogată. 

Străjerii din casă nu prea se pun de acord cu cei de-afară, însă 
ajunseseră la concluzia că sunt un tâmpit din nord şi că probabil 
o vreme n-o să mai pot să folosesc sabia. 

Fiind duminică, bucătarul ne-a pregătit ceva special. Melci în 
vin, cu usturoi și orez cu șofran. Melcii erau de pe stâncile din 
preajmă. Erau mari ca un braț de copil. Dar, să fim sinceri, melcii 
sunt limacși cu pălărie. Felul principal arăta ca nişte muci mari 
în sânge. Nu ştiu de ce localnicii de pe Coasta Calului sunt obse- 
dați să mănânce chestii fleşcăite. Am încercat orezul, fiindu-mi 
deja greață. Se pare că contele Hansa ne-a onorat, căci șofranul 
era condimentul regilor şi îl cumpărase la un preţ ridicol. Tot ce 
pot spune e că avea un gust de miere amară şi mi-a întors stoma- 
cul pe dos. Am ciugulit puțin și am zis că mai bine mor de foame. 

M-am trântit în pat cu un codru de pâine şi am avut vise 
interesante. 

Am fost prins dormind sau în timp ce dormeam din cauza muș- 
căturii de păianjen și, în plus, dacă săreai la gâtul unuia care venea 
în dormitorul gărzilor, în curând răpuneai jumătate de castel. 

M-am trezit cu niște mâini puternice în jurul încheieturilor 
şi al gleznelor şi mi-am dat seama că, oricât mă zbat, nu am cum 
să-i opresc să mă târască pe mai multe coridoare, pe nişte scări și 
într-o celulă. Își dăduseră seama că le puteam face rău şi, ca să se 
retragă în siguranță, unul dintre ei m-a lovit în burtă cu putere, 
În timp ce alții m-au întins ca să mă bată. I-am auzit fugind și apoi 
ușa s-a trântit cu putere, acoperindu-mi horcăielile. 

Mi se părea o prostie să strig ca să fiu eliberat. Ca și cum oa- 
menii care te-au pus acolo o să-și dea seama că n-ar fi trebuit să-o 
facă. Aşa că n-am strigat. M-am aşezat pe podea și m-am gândit. 
Poate că Qalasadi îi spusese secretul unchiului meu și familia nu 
se amuzase. Sau aflase de aventura mea până la mașinăria 
Constructorilor de sub pivniță şi nu o considerase de bun augur. 

A durat o oră. La ferestruica celulei a apărut un chip. Era o 
mișcare neinspirată, căci, dacă voiam, puteam să schimonosesc 
fața cu cuțitul pe care îl lăsaseră asupra mea. 

- Bună ziua, Lord Jost, am zis. 

L-am văzut câteva clipe până m-a încredințat căpitanului 
Ortens ca să fiu gardă în casă, dar avea o față uscată şi o mustață 
neagră şi mică, uşor de ținut minte. 

- William de Ancrath. 

A rostit cuvintele încet de parcă îi era greu să le creadă. 
Podeaua era incomodă şi destul de rece. Am simţit că aş putea ieşi 
mai repede, dacă îl las să vorbească, așa că am tăcut mâlc. 

- William, ce otravă ai folosit? m-a întrebat. 

M-am uitat la mâna mea în penumbră. Mușcătura de păianjen 
se făcuse purpurie. 

- Ce otravă? am întrebat la rândul meu. 

- Băiete, n-am venit aici să mă joc. Te las să-ți putrezească 
oasele. Dacă mor înainte să vorbeşti, contele o să angajeze mauri 
care să te tortureze şi să te dea exemplu. 

Și fața s-a retras. 

- Aşteaptă! 

M-am ridicat repede în picioare. Nu-mi plăcea ideea cu maurii 
care să mă tortureze. De fapt, era greu să pui lângă „tortură“ un 
cuvânt care să nu sune îngrozitor. 

- Zi-mi ce s-a întâmplat și spun tot adevărul. Jur pe Iisus! 

S-a întors şi a plecat. Eu m-am lipit de uşă, cu faţa la fereastră. 

-Îi pot salva, am minţit. Dar trebuie să ştiu cine a fost otrăvit. 

Lordul Jost s-a întors şi i-am mulțumit celui care a născocit 
minciuna. 

- Fiecare paznic din schimbul de zi delirează. Câţiva au orbit. 

- Şi eu sunt singurul fără simptome, iar asta mă face vinovat? 

- Eşti un asasin redutabil. Poate că Olidan din Ancrath. Dacă 
le dai un antidot, îţi promit o moarte ușoară. 

- N-am antidot. Cine ar vrea să otrăvească un schimb întreg 
de paznici? 

- Ce otravă ai folosit? Ai promis că spui adevărul, mi-a pus în 
vedere Lord Jost. 

- Dacă eu sunt asasinul, de ce ai crede că m-aș ţine de promi- 
siune? Şi, dacă nu sunt, nu pot, nu? Pentru că n-am făcut-o. 

Lordul Jost a scuipat ca un om simplu şi iar a dat să plece. 

- Stai aşa! Trebuie să fie maurii, nu? De ce ar vrea regele 
Olidan să otrăvească câţiva paznici? N-o să vină cu o armată de 
la o mie de mile ca să-ți bată la ușă. Maurii plănuiesc un atac. 

S-a dus după col. 

- Nu sunt bolnav pentru că nu am mâncat! am strigat după el. 

Ecoul paşilor lui s-a îndepărtat. 

- Pentru că toată mâncarea voastră are gust de căcat căruia i-a 
dat cineva foc! am strigat. 

Şi eram singur. 

Copilul mort a venit la mine în întuneric, privindu-mă solemn 
la mine, cu capul învârtindu-se pe gâtul rupt. Eu m-am întrebat 
a mia oară dacă o omorâsem pe Katherine acolo, la cimitir. Oare 
era copilul meu, care nu se putea naște pentru că îi omorâsem 
mama sau era doar unul dintre copiii mulți al căror sânge îmi păta 
mâinile? Copiii din Gelleth. Fusese nevoie de un monstru ca să 

fie aievea. Nu un monstru în carne și oase. Lui Gog și Gorgoroth 
le spusesem monștri. Dar Chella și cu mine eram aievea, cu fapte 
abominabile, deşi nu şi la înfățișare. 

De ce să-i otrăvesc pe paznici? Puteau fi maurii, dar nu puteau 
să îngenuncheze castelul după un singur atac și nu-i puteau otrăvi 
pe toți cei care-l apărau. Și nu e înţelept să dai de veste dacă vrei 
să acționezi rapid în orașele și bisericile învecinate. 

Stomacul mi s-a făcut ghem, luându-mă prin surprindere, şi 
am vomat apă în celulă. Am căzut pe mâini. 

- La naiba! 

Întunericul mi se învârtea în jur, aşa că mi-am lipit obrazul de 
podeaua rece de piatră. Cicatricea încă ardea, de parcă așchiile din 
carne încă erau calde. 

Poate chiar fusesem otrăvit. Dar de ce ar dura mai mult la 
mine? Nu cred că datorită constituției mele nordice. Şi n-am mân- 
cat mai nimic. Un codru de pâine. O gură de orez amar. 

Trebuia să ies de-aici. Şi asta e problema cu celulele. Cineva se 
străduise să se asigure că nu pleci nicăieri și o minune nu avea 
cum să se întâmple, oricât mi-aş fi dorit. 

M-am ridicat şi m-am dus la ușă. Fără Lord Jost și felinarul lui 
aprins, era aproape beznă, dar pe jos era ceva, poate o rază ce 
intra în curtea de sus, dacă era spre amiază, poate un ecou al 
torței ce ardea pe coridoarele pe care mă târâseră. Oricum, a fost 
suficient pentru ochii mei obișnuiți cu întunericul să găsesc col- 
țuri şi niscaiva detalii. Am cercetat ferestruica din ușă. Aş fi putut 
să bag un braţ prin ea, dacă n-ar fi fost barele. Lemnul era gros 
de trei degete, de esență tare. Ar dura o săptămână de scociorât 
cu pumnalul să fac o gură. 

Ceva a trecut în grabă pe lângă mine. Un şobolan. Îi aud în 
beznă. Am aruncat pumnalul. Așa se jucau frații. Să prinzi un 
şobolan pe întuneric. Grumlow s-a dovedit un maestru. De obi- 
cei, ne trezeam pe iarbă cu un şobolan hăcuit cu una dintre săbi- 
ile lui. Uneori foarte aproape de capul meu. 

- Te-am prins. 

Din moment ce aveam o dimineață de așteptat, mi-am vânat 
victima și am luat cuțitul. 

M-am dus din nou la fereastră și la bare. Le-am împins, încer- 
când să-mi închipui cum ar fi fixate de lemn. Nu aveau cum să 
cedeze. Ce caraghios! Viaţa noastră se rezumă atât de des la o 
singură bucată de metal, una de neclintit! Un cuțit, o cătușă, un 
cui. Gorgoth s-ar fi întins şi ar fi îndoit barele cu mâna lui groso- 
lană. Nimic. 

M-am aşezat din nou. Mă tot gândeam. În cele din urmă, am 
mers la fereastră și am strigat să mă scoată. 

A durat ceva. Atât cât să mă doară gâtlejul și să-mi cedeze 
glasul, dar am văzut o lumină. De felinar. 

— Băiete, ai o şansă să taci. După aia... 

- O să mi-o închizi tu? am întrebat, lipit de ușă. 

- Ai vrea, nu? Să deschid uşa. Am auzit de tine și de maestrul 
Shimon. N-aș deschide ușa aia nici pentru o monedă de aur. Nu. 
Tacă-ţi fleanca sau o să vezi că ai băut ultima picătură de apă de 
pe lumea asta! 

- Nu fi aşa! Îmi pare rău. 

M-am întins şi am lăsat ceasul să cadă în coș. 

— Uite, ia-l! Face o sută de monede. Doar adu-mi ceva bun de 
mâncare, te rog. 

M-am lăsat pe vine. Ascultam. Ascultam. Paznicul a mușcat 
momeala și zbang, mi-am trecut brațul prin ușiţa pe care se băga 
hrana, de la baza uşii, mi-am julit cotul şi l-am prins de gleznă. 
Am tras tare şi a căzut. L-am prins mai tare ca să-i trag piciorul 
spre fantă, dar nu s-a împotrivit. 

- Fir-ar să fie! 

Ticălosul se lovise la cap şi era inconştient. Voiam să-i retez 
numărul de degete cu ajutorul cuţitului până îmi dădea cheia. E 
greu să intimidezi pe cineva fără cunoştinţă. 

Am luat șobolanul mort. Era cald. 

Un şobolan mort are câteva întrebuințări. O să vi le spun altă 
dată. Era greu pentru ce mă gândeam. Era mai greu să pun un 
şobolan mort pe fugă decât să-l fac pe Fratele Row să plonjeze în 

noroi. E greu să înţelegi un șobolan, să intri în pielea lui. Aproape 
că renunțasem, dar, când m-am concentrat pe foame, mi-a tresărit 
în mâini. Dacă un şobolan e mort nu înseamnă că nu se mai 
gândeşte la următoarea masă. În scurtă vreme, creatura făcea ce 
îi spuneam și am împins-o prin fanta pentru mâncare. 

În lumina felinarului: pe care temnicerul îl atârnase de un 
cârlig înainte să se întindă după ceasul meu, am trimis șobolanul 
în cercetare. 

Eu eram în masa amorfă de creier de şobolan spunându-i să 
roadă capătul de aţă pe care era inelul cu cheile de la cureaua 
temnicerului. Când inelul cu chei s-a desprins, l-am pus pe şobo- 
lan să-l târască spre mine. Într-o celulă cu adevărat sigură, nu ai 
fi putut descuia din interior, dar toate sistemele au hibele lor. Am 
lăsat iar șobolanul să moară și am ieșit pe coridor, fiind un om 
liber după ceasurile lungi de încarcerare! 

Stomacul mi se strângea, dar nu simțeam că mor; eram un pic 
ameţit, un pic nespălat, dar era și din cauza necromanției. Dacă fu- 
sesem otrăvit, atunci persoana cu pricina făcuse o treabă foarte bună. 

Pe temnicer l-am legat la gură cu bucăţi de pânză și l-am închis 
în celulă. M-am uitat în celelalte celule de pe coridor și se pare 
că bunicul nu era genul care să închidă oamenii. Ceea ce însemna că 
fie îi plăceau tare mult execuțiile, fie conducea cu blândețe. 

Am ajuns la masa temnicerului, iar lumina lunii strălucea din 
fereastra din tavan. Era târziu, dar poate nu miezul nopții. Aveam 
ceva timp să mă gândesc şi tot cumpăneam. Dacă voiam să-mi 
otrăvesc dușmanii, nu m-aș fi obosit cu treizeci de străjeri, aș fi 
încercat să eliberez tronul şi să stârnesc nedumerire. Dar e greu 
să otrăveşti pe cineva. Bucătăriile de la castel sunt bine păzite, 
bucătarii sunt de încredere, ca și cei care bărbieresc feţele regale. 
Proviziile proaspete, cum ar fi cartofii sau morcovii, sunt greu 
de compromis. Proviziile uscate se cumpără incognito și se duc 
în cămări care se încuie. 

Am părăsit temniţa. Încă purtam uniforma, iar singurul paz- 
nic de la ieşire m-a lăsat să îl dau cu capul de zid. Din nefericire, 

e greu să ascunzi O față arsă. Nu poți să-ți prezinți partea bună 
întregii lumi. Am găsit o fereastră și m-am dus pe acoperiş. 

Și am cugetat, rezemat de horn, cu picioarele întinse pe țiglele 
de teracotă ale acoperișului de la sala mare. 

Nu limacşii - pardon, melcii. Nu am mâncat, oricum. Orezul 
atunci. Dar cum să otrăveşti orezul? Apa, fiertul și scurgerea ar 
scoate tot. Atunci, șofranul. Dar fusese cumpărat de pe o navă 
din port cu provizii la bord. Cât de des rămâne o gospodărie fără 
condimente care costă mai mult decât aurul uncia? Câte nave 
transportă? Ce alte gospodării decât ale Celor O Sută ar cumpăra 
asemenea produse de lux? Dacă le pui pe toate cap la cap... ce 
şanse ar fi...? Care ar fi probabilitatea? Mă durea capul numai 
când mă gândeam la calcule. 

Qalasadi! 

Am coborât pe acoperiș, sperând să nu iau şi câteva țigle cu mine. 
Am ajuns la jgheabul de piatră întins și l-am trecut, uitându-mă după 
un loc unde era bine ținut. Nu voiam ca domnia mea ca rege să 
sfârșească într-o baltă de sânge, după o cădere în gol de douăzeci 
de metri. Auzeam voci înfundate din mai multe odăi, oceanul, 
valurile ce se loveau de stânci, bâzâitul și ciripitul insectelor noc- 
turne de pe Coasta Calului. 

Castelul Morrow se coace în soarele din sud în mare parte a 
anului. Iernile pot fi grele, dar rar sunt geroase. Unii bătrâni din 
partea locului poate că nici n-au văzut vreodată zăpadă. În con- 
secință, ferestrele sunt largi şi fără paravane, obloanele grele şi 
deschise de primăvara până târziu, în toamnă. Ținându-mă de 
marginea jgheabului şi cu glezna stângă sub ţigle, atârnam cu 
capul î în jos și m-am uitat printr-o fereastră înaltă în sala mare. 

În capătul îndepărtat al singurei mese lungi erau tacâmuri din 
argint și cristaluri. Felinarele de perete ardeau uleiul și răspândeau 
o lumină primitoare. Un servitor a adus trei carafe cu vin, două 
albe, una roşie. Paznicii de elită, gătiți de sărbătoare erau în şase 
puncte în jurul sălii. 

Servitorul a plecat. Minutele treceau. Sângele mi-ajungea la cap, 
ochii mă înțepau și mă mâncau, degetele îmi amorțeau acolo unde 

se țineau strâns de piatră. Se auzeau zgomote din curtea de mai jos. 
Agitaţie. M-am hotărât să nu mă mișc. Tăcere, din nou. 

În cele din urmă, uşile din stejar negru s-au deschis și au intrat 
doi servitori ca să le țină larg deschise pentru unchiul meu, care 
o escorta pe Lady Agath. S-au așezat, iar acum servitoarele le 
trăgeau scaunele și-i așezau după rang. Au mai intrat două 
doamne. Nişte babe pe care le recunoșteam din Salonul doamne- 
lor. Un tânăr cu ditai burta a intrat cu pași repezi, îmbrăcat cu 
mătase albastră, în ciuda căldurii. Bunica, pe care am văzut-o 
odată la Castelul Înalt, era escortată și susținută de un paj. Părea 
nesigură pe ea, cu părul foarte alb, pielea palidă, slabă, trasă. Apoi 
bunicul s-a aşezat în scaunul cu spătar mare din capul mesei. 
Contele Hansa m-a surprins; părea doar un pic mai în vârstă 
decât tata, un bărbat solid, cu barbă cenușie și scurtă şi cu păr 
lung și des, încă negru. 

Veneau din ce în ce mai mulți servitori cu platouri de argint, 
acoperite. O picătură de sudoare mi-a căzut de pe nas în întuneric. 
În cap aveam învălmășeală şi sânge. 

Au dezvelit mâncarea în același timp, scoțând la iveală delica- 
tesele de azi. Fără melci. Fără orez. Am alunecat cu mai puțină 
grație decât sperasem și am intrat cu stângăcie pe fereastră, stând 
pe pervaz şi sprijinindu-mă în ambele mâini. A fost cât pe ce să 
cad. Nu vă recomand să atârnați cu capul în jos înainte să faceți 
un număr de acrobație. Sperasem să trec neobservat şi poate că 
Lady Agath era singura persoană din sala mare care nu a ridicat 
privirea. Când grasul s-a ridicat în picioare şi câteva doamne au 
tipat, Lordul Robert a chemat străjerul să-l apere pe conte. 
Contele Hansa a luat o gură de vin înainte să zică: 

- Am avut un nepot pe nume William Ancrath. 

- Şi eu un frate, cu același nume. 

Auzind, unchiul meu s-a ridicat. Eu am lăsat marginile feres- 
trei. Mi-am aruncat iute pumnalul, care a lovit platoul din mijloc 
şi feliile galbene de cartofi, pe care se presărase sare de mare, iar 
boabele de piper au sărit pe masă. Din cauza mușcăturii de 

păianjen, degetele mă dureau şi erau umflate, iar cuțitul s-a apro- 
piat de una dintre bătrâne mai mult decât îmi propusesem. 

Alte țipete. 

- E băiatul ăla nenorocit! a strigat Lady Agath, care s-a uitat 
în sfârşit la mine. 

- Nu eşti de acord cu aranjarea mesei... nepoate? m-a întrebat 
Lordul Robert. 

- Dacă ai mânca ce e pe platou, n-o să mai am rude în sud. De 
fapt, aș putea fi moștenitorul de drept al teritoriului! 

- Jorg, mai bine cobori! mi-a zis bunicul. 

Spre ruşinea mea, a trebuit să fiu ajutat să cobor cu o scară. 
Altfel, mi-aş fi rupt picioarele în cădere şi zidurile interioare ale 
sălii mari erau proaspăt tencuite. N-a fost una din cele mai im- 
presionante intrări când am coborât cu fundul în față, dar tocmai 
le salvasem viața. 

-~ Crezi că mâncarea noastră e otrăvită? m-a întrebat bunicul. 

Am luat o furculiță din argint şi am tăiat o felie de cartof. 

- Să-l aduci pe Qalasadi şi să vedem dacă vrea să guste. 

Lordul Robert s-a încruntat. 

- Doar pentru că nu ne înțelegem cu Ibn Fayed nu înseamnă 
că toți maurii vor să ne stârpească. 

Contele Hansa i-a făcut semn străjerului de lângă el și bărbatul 
a pornit-o din loc. 

- Chiar și aşa, e vinovat, am zis. Și nu e dovadă mai bună 
decât să-l pui să încerce un pic și din şofran. 

- Din şofran? a întrebat contele. 

- A venit un nou transport în bucătărie, sigilat şi ținut în si- 
guranță pentru valoarea lui intrinsecă şi pentru protecţia ta. Face 
parte dintr-un transport mai mare, care îi omoară pe bogaţi în 
susul și în josul coastei. O distrugere ce pare fără noimă. Dar știu 
pe cineva capabil să calculeze că o parte din același transport va 
ajunge pe masa ta, conte Hansa. Un om care Îmi știa şi identitatea 
şi care credea că sunt răufăcătorul perfect şi că voi accepta vina, 
dată fiind originea mea. 

- Adică să sapi o gaură mai mare cu sabia? a comentat Lordul 
Robert cu un zâmbet înflorindu-i pe buze. 

O clipă m-am întrebat dacă Qalasadi luase în calcul venirea 
mea, dacă se întreba dacă nu pot fi o victimă pe care s-o scoată 
vinovată, parte dintr-un calcul mai complicat. Am dat gândul 
deoparte, căci mi se părea improbabil şi neliniştitor. 

- Matemagicianul nostru a comis o singură greșeală. Poate că e 
nedrept s-o numesc așa. Cred că s-a gândit la posibilitate şi i s-a 
părut suficient de îndepărtată ca să rişte. Nu i se părea probabil să-i 
laşi pe bucătari să irosească ingrediente așa de fine pe simpli străjeri. 

Bărbatul care se dusese trimis de bunicul s-a întors. 

- Qalasadi nu e în odaia lui, conte Hansa, şi nici în observator. 

Se pare că plecase de la castel de cum auzise că străjerii înce- 
peau să se simtă rău. 


Din jurnalul lui Katherine Ap Scorron 


26 martie, Anul 99 Interregn 

Pădurea Rennat. După-amiaza târziu. 

Mă gândeam cd aș putea scrie despre Hanna la mormântul ei. 
Sareth mi-a zis cd iau jurnalul cu mine peste tot, că am prea puțin 
în viață, dacă nu mă pot despărți de el. Oamenii care trăiesc cu 
adevărat nu trebuie sd scrie în fiecare minut ce li se întâmplă... sunt 
prea ocupați de lucrurile adevărate. Dar Sareth n-a plecat de un an 
de la Castelul Înalt, iar cât timp bebelușul suge la țâța ei, eu sunt în 
pădurea Rennat cu monștrii] 

E un căpcăun înalt de cel puţin trei metri, cu dinţi ascuțiți și 
ochi pătrunzători. Mi-a aruncat o privire la început, dar acum stă 
și cioplește o bucată de lemn, nu cu un cuțit, ci cu unghia neagră de 
la un deget gros cât încheietura mea. 

Al doilea monstru e doar un băiețel. Unul slăbuţ, dar aproape 
gol, cu pete roșii și negre pe el, ca niște flăcări. Se tupilează de la o 
tufă la alta, încercând sd se ascundă, și se uită la mine cu ochi mari 
și negri. Când aleargă, i se văd ghearele. 

Încerc să fiu ocupată. Nu vreau să må gândesc la ce a zis Jorg. 

Pecopilul-monstru îl cheamă Gog, Spune că Jorg i-a dat numele după 
uriașii din Biblie. l-am zis că trebuie sd fie și un Magog. Pare așa de trist 
și pădurea mi sa părut brusc atât de fierbinte de parcă era toiul verii. 

— Și ce vrei să te faci când o să fii mare, Gog? l-am întrebat ca să 
uite de ce îl supăra. 

- Vreau să fiu mare și puternic, mi-a zis. Ca sd-l fac pe Jorg feri- 
Și vreau sd fiu fericit ca sd nu fie Gorgotb trist. 

S-a uitat la căpcăun. 

- Și ce vrei pentru tine? l-am întrebat. 

S-a uitat la mine cu ochi mari și negri. 


bă 


ci 


- Vreau sd-i salvez, mi-a zis. Cum m-au salvat și ei pe mine. 

Oamenii lui Jorg arată de parcă n-ar fi ieșit niciodată de pe 
drum. Sunt bandiți, nu alai de rege. Sir Makin, despre care se spune 
că e un cavaler adevărat, e la fel de împuţit ca ceilalți. Pe armură 
are noroi întărit și pute ca o gură de canal. Însă are o prestanță, chiar 
și cu toată mizeria. Măcar Sir Makin are maniere. 

Așa-zisul Kent cel Roșu încearcă sd fie politicos, „doamna mea” 
în SUS, „doamna mea" în jos, face o plecăciune, doud. Are ceva baz. 
Când i-am mulțumit pentru apa pe care mi-a adus-o, s-a înroșit de la 
gât până în creștetul capului. Cred că știu de unde i se trage numele. 

Când nu stă după mine, Kent își petrece mare parte din timp 
cioplind cu spatele rezemat de un copac și cu un cuţit negru în mând. 
Vrea sd facă un lup. Parcă iese din lemn, mârâind la lume. Mi-a spus 
cd a fost pădurar odată. Cu multă vreme în urmă. 

Și mai e un băiat, Sim. Are trăsdturi foarte delicate, ca acel 
trubadur care a venit la Curte săptămâna trecută. Pare bun la suflet, 
dar timid. Nu vorbeşte cu mine, dar îl văd cum se uită la mine când 
crede că nu observ. E cel mai curat dintre toți. Nu cred că ar putea 
fi mare războinic. Cu siguranţă e prea împuţinat ca să dea cu sabia. 

Știu că Sir Makin poate lupta. Îmi amintesc că l-a pus pe Sir Galen 
la încercare când tatăl lui Jorg l-a asmuţit pe unul împotriva celui- 
lalt, deși cred că Galen al meu ar fi învins. Poate că de-asta Jorg a 
mutat copacul lui Sageous. Ca sd îl salveze pe Sir Makin. 

Ceilalți doi de care Jorg i-a zis lui Kent cel Roșu sd aibă grijă 
sunt ucigași. Se vede în ochii lor. E un uriaș, Rike, aproape la fel de 

înalt ca și căpcăunul și lat în umeri ca un luptător slav. Pare furios 
tot timpul. Şi mai e un bătrân, poate de cincizeci de ani, sldbănog, 
dur, cu tuleie albe în bărbie și ridat ca Hanna. I se spune Row și are 
ochi blânzi, dar ceva îmi spune că ochii lui mint. 

Și scrijelesc aici cu pana ca sd-i aștern pe hârtie pe toți pungașii și 
vagabonzii, pentru că mâna mea nu vrea sd știe unde s-a dus Jorg, så 
scrie ce ar putea face sau sd schiţeze cuvintele care mi se învălmășesc 
în cap. 

Am încercat să-l înjungbi: pe Jorg, dar a fost ca un vis. Știam și 
nu știam ce face mâna mea. Nu voiam sd-i aud durerea ori să-l văd 
sângerând. Nu-mi amintesc să fi ridicat cuțitul ca sd-l iau cu mine. 
Mi-am zis să md opresc. Dar nu m-am oprit. 

Și acum. Dacă ar fi Părintele Glen lângă mine. Aș vrea sd-i aud 
durerea și să-l văd sângerând. Nu mi-aş spune să mă opresc. Dar 
m-aș opri. Căci, pentru prima oară după multă vreme, mintea mi-e 
limpede, gândurile sunt ale mele și nu sunt o ucigașă. 


27 martie, anul 99 Interregn 

Pădurea Rennat. Înainte de amiază. Vântul bate tare printre 
coroanele copacilor. 

Sir Makin s-a tot plimbat nervos de colo colo. Nu spune nimic, 
dar își face griji pentru Jorg. Am văzut o patrulă mai devreme, pe 
câmp. O să mă caute. Sir Makin îmi spune că, cu cât mă caută mai 
mulți pe mine, cu atât vor fi mai puţini la castel de care să-și facă 
Jorg griji. 

Cel mare. Uriașul. Rike. Cică ar trebui s-o ia din loc. Că Jorg e 
capturat sau mort. Ken îmi spune că Jorg i-a ajutat pe toți sd scape 
din temnițe și, dacă e prins acolo în aceleași temnițe, ar trebui să se 
ducă acolo să-l elibereze. Chiar și Sir Makin zice cd e nebunie curată. 

Noaptea a fost rece și zgomotoasă. Mi-au dat mantiile, dar preferam 
să-mi fie rece, nu sd stau sub chestiile alea împuţite, în care colcăiau 
chestii. Orice se mişcă noaptea în pădure croncâne, scârțăie sau foșneşte 
prin frunzele moarte. M-am bucurat sd văd zorile. Când m-am trezit, 
Sim, băiatul, stătea rezemat de copacul de lângă mine şi se uita. 

Micul dejun a constat în pâine veche și câteva bucăţi de carne 
afumată. N-am vrut så întreb de la ce animal. Am mâncat. Stomacul 
îmi chiorăia și sunt sigur că auzeau. 


Jorg s-a întors. Oamenii lui sunt mai speriați acum decât când 
credeau cd se rătăcise. E sălbatic, are părul smuls și plin de sânge, nu 
se uită la nimic, ochii îi tot joacă în cap, abia poate sta în picioare. 
Are sânge pe mâini până la coate, unghiile smulse, doud îi lipsesc. 

Makin i-a zis sd doarmă și Jorg a scos un sunet îngrozitor. Cred 
că a râs. A zis cd n-o sd mai doarmă. Niciodată. Şi-l cred. 

Jorg se tot mișcă, evitând copacii cu mâna, izbindu-se de ce e în 
drum. Spune cd a fost otrăvit. 

- Nu pot sd le curăţ, a zis și mi-a arătat mâinile. Parcă s-a dus 
pielea de pe ele. 

L-am întrebat ce nu e în regulă și mi-a zis: 

- Sunt nebun și plin de otravă. 

hi sperie și oamenii, și pe mine. Eu sunt singura pe care privirea 
lui o evită cel mai mult. Are ochii roșii de plâns, dar nu plânge 
acum, ci doar suspind. 

Strămătușa mea era nebund. Strămătușa Lucin. Cred că avea 
șaizeci de ani, era micuță, rotofeie, cu toții o îndrăgeam. Și într-o zi 
a aruncat cu apă clocotită pe slujnica ei. A aruncat apa și apoi a 
luat-o razna, recitând povești pentru copii și mușcându-se. Chirurgul 
tatei a trimis-o la Thar. A zis cd e un alchimist acolo ale cărui poți- 
uni ar putea sd o vindece. Dar, când poțiunile nu au mers, a venit 
cu alte metode. Chirurgul a spus că Luntar poate lua părți din min- 
tea cuiva pând când totul rămânea sănătos. 

Strămătușa mea Lucin s-a întors cu o trăsură peste doud luni. 
Zâmbea, cânta și vorbea despre vreme. Nu mai era strămătușa mea, 
dar părea drăguță și nu a mai oprit slujnice. 

Nu vreau ca Jorg să păţească așa ceva. 


Jorg le-a zis oamenilor lui să mă omoare și unii dintre ei păreau 
pregătiți. Rike părea dornic. Dar Sir Makin a spus cd Jorg e aurit 
și să mă lase în pace. 

Jorg cică trebuie så o ucidă și pe Saretb. Cică i-ar face un bine. 
Insistă. Kent și Makin au trebuit să-l pună la pământ ca să nu se 
ducă la castel și să ducă la bun sfârșit fapta. Acum stă în mizerie și 
se uită la mine. Îmi tot spune ce li se face celor din temniţele tatălui 
sdu. Nimic nu poate fi adevărat. Mi se face rău când aud. Îmi simt 
voma în gåt. 

Jorg a făcut pe el. În jumătate din timp pare să vadă altceva 
decât pădurea ce ne înconjoară. Nu se uită la nimic, ci privește în 
gol, concentrat, apoi urlă sau râde. 

A tot vorbit de bebelușul nostru. Tot spun cd e al nostru. E mai 
bine decât sd zic că părintele Glen m-a violat. A tot zis cd l-a omorât, 
deși eu port păcatul, eu o sd ard în iad. Mi-a zis că a ucis copilul cu 
mâinile goale. Și acum plânge. Încă are lacrimi. Răcnește, i se lipesc 
de faţă muci și mizerie din pădure. 

- Katherine, l-am ținut în braţe, un copil moale. Atât de mic. 
Nevinovat. Mâna mea își amintește forma lui. 

Nu pot să-l ascult când vorbește despre el. 

Lam zis lui Sir Makin de Luntbar și cum sd ajungă la Thar. 


Asta a spus Jorg când l-au luat de acolo și l-au legat de cal: 

- Katherine, nu suntem amintiri, ci vise. Noi toți. Fiecare parte 
din noi e un vis, un coșmar de sânge, vomă, plictiseală și frică. Și 
când ne trezim... murim. 

Când i-au dus calul, a strigat la mine, dar părea mai lucid decât 
înainte. 

- Sageous ne-a otrăvit pe amândoi, Katherine. Cu vise. hi pune 
mâinile pe capetele noastre și trage de firele care ne fac să dansdm și 
noi dansăm. Nimic nu e adevărat. Nimic. 

Am mers pe pajiști pând la drumul Romei, pe care l-am urmat 
pând la Castelul Înalt, când m-au găsit soldaţii, care m-au însoţit 
înapoi. Voi zice „înapoi“, nu „acasă”. 

Pe drum cuvintele lui Jorg îmi tot răsunau în gând, de parcă mă 
apucase nebunia. Mă tot gândeam la visele din ultima vreme. Mi se 
pare cd l-am auzit pe Sageous chemând.-o pe vrăjitoarea viselor înainte, 

dar cumva s-a șters, a devenit neimportant. Nu uitasem, dar nu mai 
vedea. Cum n-am mai văzut cuțitul cu care l-am înjunghiat pe Jorg. 

Acum îl văd. 

Păgânul a fost în mintea mea. Știu. A scris povești acolo, în cra- 
niu, în spatele ochilor, ca și cum e scris pe pielea lui. Va trebui să mă 
gândesc. Să desfășor firul. La noapte o să visez o fortăreață și o să dorm 
între zidurile ei. Şi vai și amar de cel care vine să mă caute acolo! 


Soldaţii au intrat pe Poarta Romei în Oraşul de Jos, de-a lungul 
Punţii Schimbării, iar râul era roșu de la soare. Ştiam cd s-a întâm- 
plat ceva oribil. Tot orașul Crath era tăcut, de parcă un secret oribil 
se răspândea pe alei ca otrava în vene. Obloanele, de obicei deschise 
în zori, se închideau când treceam. 

La Castelul Înalt se-auzea dangătul monoton al clopotului. 
Clopotul de fier din turn. M-am dus să-l văd, dar n-a sunat nici o 
dată. Ştiam cd trebuie să fie aşa — niciun altul nu ar putea răsuna 
așa de aspru. Și, drept răspuns, vocea profundă a Doamnei Noastre. 

L-am întrebat pe soldaţi, dar n-au zis nimic, nici măcar nu voiau 
sd intutască. Nu i-am recunoscut pe oameni, doar culorile, nu erau 
străjeri la castel, ci unități de armată pentru cdutare. 

— Și-a ucis tatăl? i-am întrebat. L-a ucis? 

— Doamnă, v-am căutat toată noaptea. N-am auzit nimic de 
la castel. 

Sergentul a plecat capul și și-a dat jos coiful. Era mai bătrân 
decât îmi închipuisem, obosit și se legăna în șa. 

- Mai bine să vind vestile de la sine, a adăugat. 

M-a trecut un fior rece. Jorg o ucisese pe Saretb. O sugrumase 
pentru că îi luase locul mamei lui, în dreapta lui Olidan. Ştiam că 
md vor duce sd-i văd leșul rece și alb, întins în cripta unde sunt cei 
din neamul Ancratb. Mi-am mușcat buzele și n-am zis nimic, am 
lăsat caii sd parcurgă distanța care mă separa de vești. 

Am intrat prin Poarta Tripla, cu copitele clămpănind pe piatră, 
grdjdarii erau pregătiți sd ia frâiele și să mă ajute sd descalec de parcă 
aș fi fost o babă. Clopotul de fier tot răsuna de-ți dădea dureri de cap 
și-ți făcea barba să se încordeze. 

Cineva a aprins un băț cu mir, care fumega în suportul pentru 
torță, lângă troliu. Dacă durerea avea un miros, atunci așa era. Și 
noi ardem mir în Scorron pentru morți. 

De la arcada ferestrei, deasupra balconului de la capelă, între dan- 
gâte, auzeam oameni jelindu-se. O voce de femeie. Sora mea nu scosese 
asemenea sunete niciodată, doar o stiam, iar teama ce mi s-a cuibărit 
în suflet la poarta Romei mi se învârtea acum în burtă. Sunetele 
durerii, crude și deschise ca orice rand, nu puteau fi pentru Olidan. 

Cu patru ani în urmă 


M-am dus la bunica în odaia ei. Unchiul Robert mă avertizase 
că arăta mai bătrână decât bunicul. 

- Nu mai e femeia de odinioară, mi-a zis. Dar are momentele ei. 

Am dat din cap şi m-am întors s-o iau din loc. M-a prins 
de umăr. 

- Fii blând cu mama! m-a rugat. 

Chiar şi acum mă credeau un monstru. Odată căutasem să dau 
naștere la o legendă, să semăn frică în sânul celor care mi-ar sta 
împotrivă. Acum târam poveştile după mine, în casa mamei. 

Slujnica m-a poftit să stau pe un scaun comod, în fața celui pe 
care era bunica. 

Dintre toți, ea semăna cel mai mult cu mama. Avea ceva în 
forma pomeţilor şi a craniului. Stătea cocoșată, cu o pătură pe 
genunchi, deşi era cald. Părea mai mică decât mi-o aminteam şi 
nu pentru că nu mai eram copil. Parcă se închisese după moartea 
fiicei, parcă voia să fie o ţintă mai mică pentru o lume ostilă. 

- Te ţin minte când erai mic. Nu-l cunosc deloc pe bărbatul 
din fața mea, mi-a zis. 

Ochii i se mişcau, căutând ceva familiar. 

- Când îmi văd reflexia, simt același lucru, bunico. 

Şi cutia de la șold, acum într-un buzunar de catifea, mi se părea 
prea grea s-o duc. Nu md cunosc deloc. 

Am stat în tăcere un minut, care a părut lung. 

- Am încercat s-o salvez. Aş fi zis mai mult, dar nu-mi 
veneau cuvintele. 

- Ştiu, Jorg. 

Distanţa dintre noi s-a micşorat și am vorbit despre anii tre- 
cuți, despre vremurile când eram amândoi mai fericiți, am avut 
în fața ochilor o imagine a lumii pe care o uitasem și a fost bine. 


Și când stăteam la picioarele ei, cu genunchii la piept, cu mâna 
la încheietura din fața lor, bătrâna aceea a cântat cântecele pe care 
le cânta mama cu multă vreme în urmă, aşa cum făcuse în camera 
de muzică de la Castelul Înalt, pe clapele negre şi albe. Bunica a 
pus versuri pe muzica pe care mi-o aminteam, dar n-o auzeam, și 
am stat, în timp ce umbrele se măreau şi soarele apunea. 


Mai târziu, când tăcerea relaxantă m-a convins că adormise, 
m-am ridicat să plec. Am ajuns la ușă fără niciun zgomot, dar, 
când am atins mânerul, am auzit-o pe bunica: 

- Spune-mi despre William! 

M-am întors și am văzut-o cum se uita la mine cu o privire 
mai pătrunzătoare decât înainte, de parcă un vânt neașteptat miş- 
case draperiile vârstei şi o arăta cum fusese - puternică şi atentă -, 
chiar dacă doar o clipă. 

- A murit. 

N-am putut să zic altceva. 

- William a fost un copil excepţional. 

Avea buzele zbârcite şi se uita la mine, așteptând. 

- L-au ucis. 

- V-am cunoscut pe amândoi, tu probabil că eşti prea mic ca 
să-ți amintești. 

S-a uitat la cămin, de parcă se uita la amintirea flăcărilor. 

- William avea ceva sălbatic, a continuat. Și tu, Jorg. Același 
amestec de duritate şi inteligenţă. L-am ţinut şi am ştiut că, dacă 

mă iubea pe mine sau pe altcineva, nu va renunța niciodată. Şi, 
când îl supăra cineva, era... crud. Poate că amândoi aţi fost sortiți 
să fiți aşa. Poate că asta se întâmplă când doi oameni sunt puter- 
nici şi atât de diferiţi și fac copii. 

- Când l-au nenorocit... Fulgerul mi l-a arătat rapid, în trei 
momente, în timp ce îl cărau. Într-un moment se uita fix la spini, 
în inima măceşului. Se uita la mine. Fără frică. În al doilea, a fost 
dus de picioare. În al treilea, izbit de pietre, având bucăți roşii de 
craniu printre buclele blonde. Mama îi spunea „micul meu împă- 
rat“. Blondul din stirpea aceea, într-o curte plină de Ancrath bru- 
neți Steward. 

- Pe cine au nenorocit, dragule? 

- Pe William, i-am zis, dar iar îşi arăta vârsta şi m-a văzut prin 
prea multe zile. 

- Nu eşti el, mi-a zis. Am cunoscut un băiat ca tine odată, dar 
nu eşti el. 

- Da, bunico. M-am dus la ea, am sărutat-o pe frunte şi apoi 
m-am îndepărtat. 

Mirosea ca mama, același parfum și ceva din mirosul ei m-au 
făcut să lăcrimez şi abia am găsit ușa prin întuneric. 


Mi-au dat o odaie cu vedere la mare, în turnul de est. Lumina 
lunii atingea valurile și eu ascultam oftatul apei în noapte. 

M-am gândit din nou la muzica pe care o cânta mama, pe care 
mi-o aminteam în imagini și nu am auzit-o niciodată. l-am văzut 
mâinile mișcându-se pe clape ca întotdeauna, umbrele brațelor ei, 
mișcarea umerilor. Și, pentru prima dată în toți anii de când ne-am 
Suit În trăsură, sunetul notelor tăcute mi-a ajuns la urechi. Mai vag 
şi mai evaziv decât al săbiilor, dar mai vital, mai important. 


După două zile Hansa m-a chemat în sala tronului, construită 
lângă zidul din spate al castelului, unde un cerc de sticlă al 
Constructorilor oferă Mării de Mijloc vedere la umbrele schim- 
bătoare. M-am uitat la bătrân, cu spatele la valurile îndepărtate, 

soarele care apunea colorându-le roșu-aprins și, când se spărgeau 
ușor, gata să acopere orice tăcere. 

- Jorg, îți suntem îndatoraţi, mi-a zis bunicul. 

De fapt, unchiul meu stătea în picioare în dreapta tronului 
bunicului, în timp ce bătrânul stătea comod pe scaunul din oase 
de balenă. 

- Suntem rude, am spus. 

- Şi ce pot face rudele pentru tine? 

O fi contele Hansa tatăl mamei, dar era suficient de viclean să 
ştie că tinerii nu traversează jumătate de continent doar ca să-şi 
viziteze rudele bătrâne. 

- Poate ne ajutăm unii pe alții. Dacă în vremuri de restriște 
primeşti ajutor militar, el îți poate salva viaţa. Poate că acest Ibn 
Fayed devine o amenințare şi vine o zi când oamenii din ținutu- 
rile de sus se unesc pentru a face front comun cu Casa Morrow 
ca să i se opună. Poziţia mea e amenințată şi trupele bunicului 
sau cavaleria pot fi de ajutor. 

- Te simţi ameninţat acum? m-a întrebat bunicul. 

- Nu, i-am răspuns. N-am venit disperat să te implor. Caut o 
alianță strategică. Ceva care să se întindă pe ani buni. 

- Pământurile noastre sunt foarte îndepărtate. 

- S-ar putea să nu rămână mereu așa. 

Mi-am permis să zâmbesc. Aveam planuri de extindere. 

- Mi se pare ciudat că vii de departe, când armatele tatălui tău 
sunt la câteva zile de porțile tale. 

Contele își dădea cu limba peste dinți de parcă ar fi gustat ceva 
putred. 

- Tata e un dușman căruia îi fac față pe câmpul de luptă când 
vine vremea. 

Contele s-a plesnit peste coapsă: 

- Ăsta e genul de alianță cu care aș fi de acord! 

S-a uitat la mine o clipă şi a izbucnit în râs. 

- Jorg, eşti fiul tatălui tău, a adăugat. N-o să te mint, dar e greu 
să am încredere în tine. Mi-e greu să-mi trimit oamenii să lupte 
şi să moară pe pământ străin pentru băiatul lui Olidan. 

- L-ar durea să audă că-mi zici una ca asta. 

Lordul Robert s-a aplecat și i-a șoptit ceva la ureche tatălui său. 

- Jorg, dacă ţi-ai lega soarta de a mea, am avem nevoie de le- 
gături mai puternice. Lady Agath ne este dragă bunicii tale şi mie. 
Fiul ei e domnitor în Wennith şi are două fiice. Sunt mici acum, 
dar în curând o să fie gata de măritiș. În ziua când o vei lua de 
soție pe una dintre ele, soldaţii mei o să fie pregătiţi să lupte pen- 
tru cauza ta. 

Contele s-a rezemat de speteaza tronului și a zâmbit larg. 

- Ce zici, Jorg? m-a întrebat unchiul Robert, zâmbind şi el. 

Mi-am depărtat mâinile. 

- Da? 

Robert a făcut semn unui cavaler de la ușa pe care a deschis-o 
şi a vorbit cu un servitor. Fălcile capcanei s-au închis în jurul meu. 
Zburaseră păsări în cele două zile de când fugise Qalasadi. S-au 
întors răspunsuri, căruțele porniseră la drum. 

- Kalam Dean, lord de Wennith, al treilea! a anunţat vestito- 
rul, asudat în mătăsuri. Și Lady Miana. 

A intrat un om îndesat, cu păr cărunt şi subțire. Aproape la fel 
de bătrân ca bunicul, purta o tunică albă, simplă și ar fi putut trece 
drept călugăr, dacă n-ar fi avut la gât un lanţ gros de aur, care îi 
atârna până la piept. Un rubin cât un ou de porumbel îi atârna de 
lanţ. Lady Miana venea după el, o copilă de opt ani, cu o crinolină 
din mătase, care aproape o înghiţea, cu ochii mari și faţa roșie de 
la căldură, cu o păpușă pe care o strângea tare în mâini. 

Lordul de Wennirh a venit cu pași mari la mine, fără preambul, 
ridicând capul ca să mă măsoare cu privirea, de parcă ar fi cercetat 
un cal. Am rezistat impulsului de a rânji la el. Era rotofei, cenușiu 
şi bătrân, dar avea o privire care îmi arăta că ştie ce face, cunoștea 
oamenii, iar ideea de a-și trimite fiica în pat cu mine îi displăcea la 
fel de mult ca şi mie. S-a apropiat de mine ca să-mi spună ceva 
secret sau să mă amenințe. Când s-a apropiat, rubinul s-a mișcat 
pe lanț, captând razele slabe ale soarelui. Ele parcă au rămas acolo, 
iar mijlocul parcă a luat foc, lumina trezindu-mi ceva în sânge. 
M-a trecut un val de căldură şi m-am chinuit să nu ating nestemata. 

- Ascultă bine la mine, Ancrath! mi-a zis Kalam Dean de 
Wennith, dar rubinul i s-a întors la piept, punând capăt discuţiei. 

A scos un strigăt de durere şi s-a tras înapoi, având un colțişor 
ars, care fumega pe tunică, sub piatră. 

În timp ce gărzile se grăbeau să ajungă la Wennith și bunicul 
chema servitorii, copila s-a apropiat de mine. 

- Lady Miana? 

M-am lăsat În genunchi ca să fiu la același nivel cu ea și mi-am 
întors fața ca să n-o sperii cu arsurile mele. 

- Şi cum o cheamă pe păpuşa ta? am întrebat-o. 

Aveam puțină experienţă cu copiii, dar părea un început sigur. 
S-a uitat în jos surprinsă, de parcă nu ştiuse că jucăria e acolo. 

- O! a exclamat. Nu-i a mea. Eu sunt aproape mare. E a lui 
Lolly, sora mea. 

Îmi îndruga o minciună: i se părea amară şi se strâmba. Primele 
ei cuvinte, și deja o făcusem mincinoasă. Dacă ne căsătoream 
vreodată, avea să fie una din fărădelegile mele minore. Îi voi ruina 
viața acestei fetițe, cu păpuşa ei de cârpă. Dacă are creier, o să 
fugă. Dacă are o brumă de minte, o s-o pun pe fugă. Dar pe tatăl 
ei îl voi minți, voi zâmbi și voi fi pentru moment genul de bărbat 
pe care şi-l dorea, pentru un cal greu promis și cinci sute de călă- 
reţi pe cei mai buni armăsari din Coasta Calului. 

Un părinte de la capela Morrow l-a ajutat pe lordul Wennirh 
să iasă din sala tronului cu ajutorul unui străjer. Miana s-a dus 
după ei. S-a oprit şi s-a întors. 

- Să nu mă uiţi! mi-a zis. 

- Nu te uit, am dat din cap, încă în genunchi. O zi mândră ca 
asta îmi va rămâne în suflet pentru totdeauna, dacă voi dori. 
Miana, i-am zis cu un surâs, n-o să las amintirea ta să se șteargă. 
Am unde s-o țin în siguranță. 

În ziua următoare eu şi Kalam Dean am terminat negocierile. 
N-a mai adus rubinul la discuţii, dar mi l-a promis zestre pentru 
Miana. Și în aceeași seară am aflat cum să scot o amintire nedorită 
din mine şi s-o pun în cutia de aramă a lui Luntar. Am păstrat 

doar numele Mianei, că trebuia s-o iau de soață şi o mie de soldați 
pe cai o să-mi răspundă la chemare. 


O să vă povestesc altă dată cum mi-am petrecut timpul la 
Castelul Morrow şi cum a fost pe drumul de întoarcere la ținu- 
turile de sus. Însă, înainte să plec, în ziua logodnei, m-am dus în 
camera de sub pivniță, de data asta cu permisiune. 

Unchiul meu îi zicea „camera morocănoşilor“. Mașinăria pă- 
rea să aibă doar trei comenzi. În primul rând, să țină aprins nu- 
mărul de becuri luminoase din părțile vechi ale castelului. În al 
doilea rând, să tragă apă de mare de sub stânci și s-o transforme 
în apă de băut pentru fântânile din jurul curților. Şi, în cele din 
urmă, ca Fexler Brews să se bucure de o viață în care disprețuia 
ignoranța celor vii, ne compătimea existența și se plângea de lu- 
crurile pe care le lăsase neterminate. 

~ Pleacă! 

Fexler şi-a făcut apariţia când am intrat în cameră şi a repe- 
tat salutul. 

- Aştept, i-am zis din nou. 

- A, eşti tânărul cu întrebări. Să ştii că şi eu am fost cândva un 
tânăr cu multe întrebări. 

- Ba n-ai fost. Eşti o umbră a unui om. N-ai fost niciodată 
tânăr... doar nou. 

- Şi ce vrei să mă întrebi? m-a luat, uitându-se urât. 

- Poţi să-ți sfârşeşti existența? l-am întrebat. 

- Nu toată lumea caută un sfârşit, băiete. 

- Crezi că eu asta fac? 

- Toţi tinerii sunt un pic îndrăgostiți de moarte. 

- Aş fi mai mult decât îndrăgostit de ea, dacă aș fi petrecut o 
mie de ani într-o pivniţă. 

- A fost dificil, a recunoscut Fexler. 

- Ai voie să-ți pui capăt zilelor? l-am întrebat. 

- Copile, eşti obsedat de moarte. 

- N-ai răspuns la întrebare. 

- Nu am voie să răspund la întrebare. 

- Complicat! 

M-am dat în spate și m-am așezat pe scările de jos: 

- Aşadar, ce poţi face pentru mine? 

- Pot să-ți ofer trei întrebări. 

- Ca un duh. 

- Da, dar el îndeplineşte dorințe. Mai ai două. 

- A fost o observaţie, nu o întrebare! am strigat. 

Mi-am mușcat buza. 

- Juri să dai răspunsuri complete și sincere? 

- Nu. Mai ai două. 

Fir-ar să fie! 

- Spune-mi despre arme! 

- Nu. Mai ai una. 

- Arată-mi cel mai folositor şi cel mai portabil obiect făcut din 
magia Constructorilor care se află în cameră. 

A ridicat din umeri şi a arătat ceva ce părea a fi una dintre 
valve pe o mașinărie înnegrită. M-am dus s-o cercetez. Nu era o 
valvă, era altceva. Un inel într-o cavitate. 

- Nu prea e portabil. 

- Învârteşte-l! 

Am curățat zona cu mâneca. Un inel de argint, de vreo opt 
centimetri, se afla în vârful unei proiecții cilindrice îndesate. Erau 
șanțuri neadânci pe margini și astfel aveam tracțiune. L-am învâr- 
tit. Era înțepenit, dar am reușit să învârtesc inelul, iar oasele mâi- 
nii au trosnit. 

Nu s-a întâmplat nimic. 

Am învârtit din nou. A fost mai ușor. Din nou. L-am învârtit 
de câteva ori și inelul mi-a ajuns în palmă. 

- E drăguţ, am zis. 

- Uiă-te prin el, mi-a sugerat Fexler. 

L-am dus la ochi. O secundă, apoi o imagine mi s-a suprapus 
peste ochi, un cerc albastru cu alb, complex și cu multe detalii. 
Mi-a amintit de globul de zăpadă al lui Alaric. 

- E minunat. Ce e? 

- Toată lumea ta. Văzută de la douăzeci de mii de mile de sus. 


376 MARK LAWRENCE 


- Ce sus e! Ce sunt vârtejurile albe? 

- Formaţiuni atmosferice. 

Părea incredibil să văd nori de sus, nu de jos, şi acum aveam 
în faţa ochilor întregul ciclu. 

- De când? De pe vremea ta? 

- De azi. De acum. 

- Nu e doar o pictură? 

- Vezi lumea așa cum e acum. În vremea ta. 

Am apucat altfel inelul și am căzut sau m-am simțit parcă aş 
fi căzut, coborând vertiginos și spre stânga, ca un vultur care 
planează. Vedeam o mică ondulare la capătul unui nor mare şi 
tărâmul de jos, un fir strălucitor, țesut peste întinderile verzi 
şi maro. M-am împiedicat, dar am reușit să-mi păstrez echilibrul. 

- Văd un râu! 

M-a apucat un instinct de pe timpuri. Suspiciunea mi-a scos 
inelul şi viziunile din raza vizuală. 

- De ce? 

- De ce? a întrebat. 

Am învârtit inelul între arătător și degetul mare. 

- Se spune să ai grijă când fantomele îţi aduc daruri. 

- Da, aşa spun grecii, dar principiul e sigur, s-a încruntat 
Fexler. Ai ceva care mă interesează. Din câte se pare, aparențele 
înșală, în cazul tău. Un câmp de luptă nu-mi coboară scările în 
fiecare zi. 

- Un câmp de luptă? 

- Eşti o legătură între două forțe energetice opuse, tinere - una 
întunecată, alta luminoasă. Am termeni tehnici pentru ele, dar 
cred că e suficient să zic „lumină“ şi „întuneric“. Dacă le mai dai 
timp, o să te sfâşie. La propriu. E un proces exponențial, sfârşitul 
va fi brusc şi „violent“. 

- Şi de unde știi? 

M-am uitat din nou la inel. 

- Jorg, uite o lecţie de viață. Dacă te uiţi la ceva și acel ceva se 
uită la tine. Inelul ţi-a scanat creierul în detaliu. 

Mi-am încleştat maxilarul. Nu-mi plăcea ideea de a fi măsurat 
şi clasificat. 

- Dar ai descoperit ceva neașteptat, nu ce căutai? 

- Ştii ce căutam, mi-a zâmbit Fexler. Ai fi drăguţ să pui inelul 
la loc? 

Am scos cutia cu amintiri. Azi mi se părea că îmi tremură în 
mână. Inelul-vizionar s-a izbit ca doi magneţi care se atrag. O 
clipă imaginea lui Fexler a fost mai strălucitoare. 

- Interesant! a remarcat. Necizelat, dar inteligent. Chiar remarcat. 

Cutia şi inelul s-au desprins - terminaseră socotelile. Fexler 
m-a fixat cu o privire pătrunzătoare. 

- Băiete, te pot ajuta. Focul și moartea şi-au înfipt cleștii în 
tine. Spune-i magie. Nu e, dar o să meargă mai ușor, dacă zicem 
că aşa e. Rănile tale ancorează vrăjile, ambele încearcă să te tragă 
în locurile de unde izvorăsc. Separat, te-ar trage jos, în timp, ar 
face altceva din tine, ceva neomenesc. Mă înţelegi? 

Am dat din cap că da. Ferrakind și cu Regele Mort mă așteptau 
în două iaduri separate. Fexler s-a uitat la cutia pe care o țineam 
strâns în mână. 

- Te salvează faptul că forțele sunt în opoziţie. Însă în curând 
o să te sfâşie. 

A aşteptat să vorbesc, să implor sau să-i cer ajutorul. Mi-am 
ţinut gura şi m-am uitat la el. 

- Pot să te ajut. 

- Cum? 

Mi-a aruncat un zâmbet timid. 

- E gata. Am legat ambele forţe prin cutia aia interesantă. E 
mult mai puternică decât tine. S-ar putea să țină la nesfârșit. Și, 
câtă vreme e aşa, procesul ar trebui să fie oprit, nicio putere n-ar 
trebui să te cuprindă sau să te tragă mai adânc. 

- Şi ce vrei pentru acest... dar? l-am întrebat. 

A evitat întrebarea, dând din mână iritat! 

- Jorg de Ancrath, nu uita! Nu deschide cutia! Dacă o faci, 
munca mea e compromisă. O deschizi şi eşti terminat. 

Cutia a strălucit Învârtindu-se în mâna mea. 

- Și Pandora avea una. 

M-am uitat după Fexler ca să audă și el gluma, dar dispăruse. 
Au trecut câteva minute. Eram singur în celulă și cântăream cutia 
şi inelul în mână. Scosesem mai mult de trei răspunsuri de la fan- 
tomă, dar aveam o mie de întrebări în plus decât când începusem. 

- Întoarce-te! Sunam prostește. 

Fantoma nu s-a întors. Am pus inelul în buzunar. Interesant 
sau nu, mi se părea ciudat că morocănosul mă alesese pe mine, 
nu pe ceilalți pe care îi vizitase. Unchiul Robert nu a menţionat 
niciodată vreun dar sau răspunsuri la întrebări. Fexler voia ceva 
de la mine. Ceva personal. Reieşea clar din ultimul lui zâmbet 
timid. Poate că era mort de o mie de ani, poate era Constructor 
sau povestea unui Constructor dintr-o mașinărie cu valve și ma- 
gie, dar înainte de toate fusese om şi îi știam cum sunt. Voia ceva, 
ceva ce nu putea avea şi credea că îi pot oferi eu. 

Mă întrebam dacă, în ciuda sfidării, moartea îl interesa şi pe 
el. Nu suntem făcuți să trăim de-a pururi sau să locuim singuri. 
O viață fără schimbare nu e viață. Spiritul de sub Muntele Honas 
era de acord cu mine. Poate că singura cale pe care o avea Fexler 
Brews ca să-mi spună era să-mi ofere darul lui. Şi să spere că îl voi 
ajuta. Voia ceva, de asta eram sigur. Fiecare dintre noi vrea ceva. 

Va trebui să mă gândesc. Mașinăria l-a creat pe Fexler. Bunicul 
nu-mi va mulțumi că i-am distrus sursa de apă proaspătă şi de-acum 
nici oamenii care vor trebui să scoată apa din fântână. Dispărut 
sau nu, Fexler Brews şi cu mine nu ne încheiaserăm socotelile. 


Am vorbit cu unchiul meu în noaptea în care m-am dus la 
Fexler în pivniță. Am stat în turnul de observaţie cu o carafă de 
vin, făcută din teracotă, care părea suficient de veche ca să fi fost 
descoperită la săpături în sarcofagul unui faraon, şi două pocale 
de argint, pe care erau desenaţi doi cai pe picioarele din spate. O 
briză răcoroasă trecea prin arcade, iar stelele erau cu duiumul pe 
cerul întunecat. 

- Mama ta obișnuia să vină aici când eram copii, mi-a zis Robert. 

- Ne-a învățat numele stelelor. Deși William era mic. Nu găsea 
decât steaua câinelui și Steaua Polară. 

L-am văzut pe Will arătând cu degetul, cu braţul întins de 
parcă voia să atingă fiecare stea, cercetând cu degetul. 

- Sirius şi Polaris. 

Robert sorbea din vin. 

- Nu-mi amintesc mai mult. Rowen avea o înclinație. La anu- 
miți gemeni, darurile nu sunt împărțite în mod egal. Ea avea 
minte și frumuseţe. Eu... pasiune pentru cai. 

- Eu pentru ucis. 

Vinul îmi trecea pe limbă, iar aroma era întunecată și în mai 
multe note. 

- Sigur ai mai multe pasiuni. 

Robert mi-a arătat o constelație prin arcada ferestrei. 

- Care-i aia? m-a întrebat. 

- Orion. 

M-am ridicat să mă uit. 

- Betelgeuse, Rigel, Bellatrix, Mintaka, Alnilam, Alnitak, 
Saiph, am numit eu părțile uriașului. 

- Ai simțit când a murit? Aşa se întâmplă la gemeni? 

- Nu, s-a uitat el în pocal. 

- Poate că da. Şi-a pus vinul în față. Poate așa a fost pentru 
ea. Când am fost prins în Stânca Crab de fluxul de primăvară, 
Rowen a știut unde să aducă străjerul cu frânghii. Eram copii, 
nu aveam nici zece ani, dar cumva a știut. Un alt talent pe care 
nu l-am avut amândoi. 

M-am uitat la el, dușmănindu-l oarecum pentru că petrecuse 
atâţia ani cu ea. Era mama mea, și totuși îmi scăpau multe despre 
ea, un pic mai mult în fiecare zi, ca nisipul printre degete. Nu 
i-am fi putut schița chipul, nu-i știam culoarea ochilor sau altceva 
concret, doar unghiuri, priviri fugare, momente, parfumul și mo- 
liciunea ei. Siguranţa pe care o avea și noaptea când am aflat că 
totul e o minciună. 

- M-am dus în camera morocănosului azi-dimineață. 

Inelul Constructorilor îmi atârna de un lanţ la gât, sub tu- 
nica pe care mi-o dăduse servitoarea lui Robert. M-am gândit 
să-l scot să i-l arăt, dar nu am făcut-o. Obiceiurile învăţate pe 
drum mor greu. Pusesem mâna pe el, era al meu și aveam să ţin 
ascuns asul din mânecă. Metalul atârna greu în dreptul inimii. 
Poate că era din cauza vinii. 

- Tot praful şi păianjenii, doar ca să-ți spună o fantomă să te 
duci naibii! 

Unchiul a luat o gură de vin. 

- Și eu mă duceam de câteva ori pe an, a continuat. Dar mo- 
rocănosul nu se schimbă niciodată, însă, în cele din urmă, eu da. 

- Ştii ce face mașinăria? l-am întrebat. 

- Cine ştie la ce e bună drăcia aia? Pompează apă... asta înțeleg, 
dar ei cică tot ce au făcut Constructorii face zece lucruri diferite. 
Taică-meu a lăsat-o în pace șaizeci de ani, tatăl lui nu s-a atins de 
ea și tatăl lui înaintea lui. E dintr-o lume pe care mai bine o uităm. 
Gelleth ar fi trebuit să te înveţe. 

Vinul meu era acru. Lumina soarelui Constructorilor ajungea 
şi aici într-o noapte de vară, pe Coasta Calului. Oricum, se înşela. 
Constructorii nu dispăruseră, nu îi puteam uita. Fantomele lor 
răsunau în mașinăriile îngropate în catacombele noastre, ochii 
lor ne priveau din nori, ne duceam războaiele noastre mici în 
umbră. Poate că încă purtam aceste războaie instigaţi de ei, ceva 
care să ne țină ocupați ca să fim prea concentrați pe prezent ca să 
ne gândim la trecut. 

- Gelleth m-a învățat o groază de lucruri. Suntem copii într-o 
lume care nu ne aparține şi nu o înțelegem. Că suntem singuri şi 
fie că eșuez, fie că am succes depinde de cât de puternică mi-e 
voința. Şi de cât de departe sunt dispus să merg. Și nimeni nu va 
veni să ne ajute când vom fi la ananghie. Şi unele lucruri nu pot 
fi îndreptate, chiar dacă aduci soarele pe pământ și sfarmi munţii. 

M-am gândit la Gelleth, la fantomele pe care le scosese Chella 
din mine. Din noaptea cu furtună și spini mă bântuie ce-mi făcu- 
seră ceilalți. Gelleth m-a învăţat că poate să mă bântuie și ce le-am 
făcut eu altora. 

Copilul mort mă privea, strivit de parapet, plin de sânge, 
amintindu-mi de William şi de răscruce, cu ochii strălucitori. O 
altă fantomă, alt necaz care-şi căuta o casă. 

- N-ai venit niciodată. Am crezut că vei veni. 

Îl vedeam în gând pe unchiul Robert venind călare la Castelul 
Înalt, de o sută de ori, cu cavalerie de la Casa Morrow după ea, 
ca să ceară socoteală pentru moartea surorii lui, ca să-și revendice 
nepotul și să-l ia acasă. Dacă Morrow s-ar fi ridicat ca să răzbune 
moartea mamei, nu ar mai fi fost niciun Gelleth. Ani pe drum. 
Râuri de sânge. Vreun copil mort care să mă privească. 

Robert studia pocalul. 

- Ai fugit din Ancrath înainte să aflăm de moartea lui Rowen. 
Olidan a dat de veste greu şi noi am aflat târziu. 

- Dar nu au venit. 

Furia din trecut creştea în mine şi m-am dus repede la scări, 
în caz că-mi pierd controlul. Urcasem treptele ca rege, un bărbat 
care se apropia de cincisprezece ani, iar acum un copil rănit și 
plin de ură striga prin mine, de-a lungul anilor. 

- Jorg... 

- Nu! 

Mâna pe care am ridicat-o ca să îl ţin pe loc îmi tremura, îmi 
stăpâneam sentimentele feroce și aerul părea să clocotească. Nu 
ştiam că astfel amintirile mă vor copleși. 

Am fugit din turn, speriat că o să am pe mâini sângele unui al 
doilea unchi. 


În dimineaţa următoare am pus capăt durerii dintre noi, însă 
cu politeţuri şi cuvinte goale care, în loc să curețe rana, nu rezolvă 
nimic. Nu l-am lăsat să mai aducă vorba. În schimb, i-am vorbit 
despre Ibn Fayed și Qalasadi. Depusesem eforturi considerabile 
ca să aflu de ce muriseră mama și Wiliam și iată aici doi oameni 
care aproape că-mi luaseră toată familia: unchiul, bunica, bunicul. 
Matemagicianul mi-a văzut limpede secretul şi a decis să le ia pe 
toate, înainte să ştie că sunt printre ei, să le otrăvească pe toate 
rudele mamei și pe mine, ca un fel de compensație oribilă. Nu 

părea să fie nicio răutate în gestul lor, doar calcule, însă nu pu- 
team lăsa neterminată o ecuaţie. N-ar fi fost normal. 

Robert a încercat să mă înduplece să nu mă răzbun. 

- Ibn Fayed va veni la timp și își va risipi puterile. Atunci va 
sosi momentul să dea socoteală. 

Dar eu aveam planuri mai devreme. Răzbunarea poate fi calea 
ușor de urmat, deși uneori credem că e cea mai grea. 


Peste câteva luni am plecat pentru ultima oară, bronzat, mai 
înalt, cu provizii și încărcat cu daruri. Desagile-mi erau burdușite 
şi tentante pentru orice bandit de pe drum. Am luat ce conta mai 
mult. Cutia cu spini gravaţi, inelul Constructorilor şi arma care 
l-a ucis pe Fexler Brews în urmă cu peste nouă sute de ani, ceva 
tare și greu, prins sub braț. Mereu mi s-a părut că un refuz e o 
provocare, nu o reacţie. 

Pe lângă comori, am plecat cu un mesaj sau o mantră. Sd nu 
deschizi cutia! Dacă o deschizi, munca mea se duce de râpă. Dacă 
o deschizi, eşti terminat! 

Să nu deschizi cutia! 


N-o să-l vezi pe fratele Grumlow încercând să te înjunghie, 
ci doar durerea din ochi pe când te prăbușești la pământ. 


45 


Ziua nunții 


Când s-a izbit de zidul turnului fortificat, bolovanul a scos un 
zgomot care mi-a acoperit vocea. Un scut a căzut din cârlig și s-a 
izbit tare de pământ, răscolind praful. 

- Poarta n-o să țină, am zis din nou. 

-~ Atunci, o să ne luptăm cu ei în curte, a răspuns Sir Hebbron. 

M-am hotărât să nu-i spun că el mi se predase în aceeași curte 
cu patru ani în urmă, avându-i în spate doar pe Gog și pe Gorgoth, 
nu pe cei paisprezece mii de oameni ai Prințului de Arrow. 

Dacă ar fi fost aici, și Coddin ar fi zis să ne predăm. Nu de 
teamă, ci din milă. Poate că ar spune-o, când ne-am retrage în 
turn, şi ne-ar cere să-l scutim de expresii ca „oamenii obişnuiţi 
care se adăpostesc la Bântuit“. 

Dar Coddin nu era aici. 

Copilul mort se uita la mine dintr-un colț în umbră, în fiecare 
an mai mare și mai trist. Il vedeam cu coada ochiului ca și cum 
ar fi vorbit, dar, dacă mă uitam la el, tăcea mâlc, cu buzele vineţii 
pecetluite. Ce om poate spera la o victorie, când osânda îl privește 
din fiecare con de umbră? Fantoma asta e doar a mea, nu e un 
şiretlic de-ale Chellei, nu era trimis de Regele Mort, era doar o 
amintire tristă și tăcută a unei crime pe care nici cutiuța lui Luntar 
nu putea s-o țină complet secretă. 

A mai căzut ceva și mi-am luat privirea din colț, hotărându-mă 
să uit clipa. 

Cavalerii şi căpitanii se uitau la mine, iar lumina de la feres- 
trele înalte li se reflecta pe armură. Erau făcuți pentru război. Mă 
întrebam pe câți din ei îi voi sacrifica pentru a-l opri pe Prințul 
de Arrow. Pe câți o să-i sacrific doar ca să-l rănesc, doar ca să îi 
nimicesc armata. 

Răspunsul a fost că pe toți. 

- Când vin, o să ne luptăm cu ei în curte. Și prin porţile tur- 
nului, pe fiecare treaptă și până în odaia asta, dacă e nevoie. 

Obrazul îmi pulsa acolo unde îl tăiasem și mă durea la fiecare 
cuvânt. Mi-am trecut degetele peste dâra de sânge negru, închegat. 

- Sir Makin, Sir Kent, vreau să conduceţi apărarea de la poartă. 
Vreau să iasă toți din încăpere. 

S-au dus spre ușă. Kent s-a oprit. 

- Sir Kent? 

- Să nu ţi se urce la cap! i-am zis. Şi nu te aștepta la o ceremonie! 

Fl a dat din cap. Îi vedeam ochii strălucind. Nu mă gândeam 
că înseamnă mare lucru pentru el. 

- Ia scorpionii de pe ziduri și pune-i în curte! În față şi în 
mijloc. Ai o singură aruncare la dispoziție și ei o să fie o baricadă, 
i-am explicat. Și tu, Makin, pune-ți o armură! 

Bântuitul avea cinci scorpioni, adică arbalete uriașe pe roți, 
care puteau trimite o suliță la patru sute de metri. Dacă puneai 
suficienți oameni în fața lor, te puteai alege cu bucăți de carne la 
frigare, servite la masă în Castelul Morrow. 

- Nu tu, Miana. Tu stai aici! i-am zis când se ducea după 
cavaleri. Și Lord Jost, am adăugat, depind de ajutorul tău. Totul 
e aranjat. 

Lordul Jost şi-a pus coiful conic și și-a scos zalele. Se uita de la 
mine la Miana. 

- Alianţa noastră cere ca această căsătorie să fie consumată, 
Rege Jorg. 

Am ridicat brațele în semn de disperare. 

- Hristoase! Ne-ai văzut căsătorindu-ne. E mijlocul zilei şi 
ducem o luptă înverșunată. 

- Chiar şi așa. 

Pe faţa lui ciupită nu se citea că ar vrea să negocieze. S-a întors 
să-l urmeze pe Sir Makin. 

- Bunicul tău știe că-ţi curge prin vene sângele ambilor părinți, 
sire. Nu pot acționa până nu e consumată alianța. 

Și asta m-a lăsat pe tron, într-o cameră goală, cu ecou, alături de 
Miana, în rochia de mireasă, și doi străjeri de la ușă, cu capul plecat. 

- Căcat! 

M-am ridicat şi am luat-o de mână. Am dus-o la ușă. Mă sim- 
țeam de parcă aş fi dus un copil la plimbare. Am trecut pe lângă 
străjeri şi m-am grăbit spre scara spre turnul de est. Miana a tre- 
buit să-şi ridice fustele şi să iuțească pasul, pentru că eu urcam 
câte două şi uneori și câte trei trepte o dată. 

Am tras un picior zdravăn, așa că uşile de la camera mea 
s-au deschis. 

- Afară! am strigat şi câteva slujnice au trecut în fugă pe lângă 
mine, având în mână cârpe şi perii. 

Cred că se ascunseseră și nu făceau curat. 

- Lordul Jost vrea să te dezvirginez, i-am zis Mianei. Dacă nu, 
Casa Morrow nu mă poate susține. 

Nu îmi propusesem să fiu atât de franc, dar eram furios și mă 
simțeam stângaci. 

Ea şi-a muşcat buza. Părea speriată, dar hotărâtă. A vrut să-și 
desfacă rochia. 

- Stai! i-am zis. 

Nu mi-a plăcut niciodată să fiu forțat. În nicio privință. Miana 
arăta bine şi, la doisprezece ani, nu era o fetiță. Dar unele femei 
înfloresc devreme și altele târziu. Poate că avea minte de pirat, 
dar arăta ca o copilă. 

- Nu mă vrei? 

Şovăia. Acum era jignită și furioasă, nu numai speriată și hotărâtă. 

Pe drum am observat că bărbaţilor în vârstă le plac fetele ti- 
nere. Fraţii Row şi Liar le vânau pe cele tinere. Mai mici decât 

Miana. Fratele Sim şi cu mine admiraserăm mereu experiența. 
Formele mai pline. Așa că nu, nu o doream. Și mi se cam tăia 
pofta de mâncare când eram forțat să mănânc ce nu vreau, ca 
atunci când mi s-a spus să mănânc caracatiță picantă, când eu 
voiam doar vită şi cartofi. Orice fel de poftă mă părăsise. 

- Nu te vreau acum, i-am zis. 

A sunat mai bine decât dacă i-aș fi zis „Caracatiță picantă“. 

Am dus mâna în spate, la coapsa stângă. Zvâcnea ca naiba, 
după ce urcasem pe scări. Deschisesem o rană de care nu-mi amin- 
team. Probabil că o aveam când căzusem în peşteră, înainte de 
avalanșă. Șase mii de morți într-o dimineață, și eu mă aleg cu o 
rană în fund. Degerele mi-erau pline de sânge. 

Din patru paşi am ajuns la pat. Am dat învelitoarea deoparte. 
Miana a tresărit de parcă aş fi lovit-o. Mi-am șters mâna de așter- 
nutul curat, mi-am stors din nou rana de la picior şi am repetat 
mișcarea. 

- Iată. Pare suficient? 

Miana se uita lung. 

- Niciodată n-am... 

- E bine. Mi se pare în regulă. Al naibii să fiu dacă sângerez 
mai mult! 

Am rupt cearşaful de pe pat şi l-am aruncat prin gratiile de la 
geam, văzând două săgeți stinse pe podea, care probabil că ajun- 
seseră acolo, de pe culme, cândva mai devreme în aceeași zi. L-am 
legat de una dintre gratii şi am lăsat vântul să-l umfle, ca să vadă 
toată lumea că acum Miana era femeie. 

- Dacă spui cuiva adevărul, Lordul Jost o să insiste s-o facem 
pe masa din sala de ospețe, de față cu toată lumea, i-am zis. 

A dat din cap că da. 

- Unde mergem? m-a întrebat când mă duceam spre ușă. 

- Jos. 

- Bine. 

S-a aşezat pe pat, sărind un pic. Nici nu atingea podeaua cu 
picioarele. Am pus mâna pe mâner. 

- Dar o să cânte despre Jorg cel Iute ani la rând. Iute cu sabia, 
iute cu ailaltă, mi-a zis. 

Mi-am luat mâna de pe mâner, m-am întors și m-am dus spre 
pat. Învins. 

- Despre ce ai vrea să vorbim? am întrebat-o, așezându-mă 
lângă ea. 

- l-am cunoscut pe Orrin şi pe Egan, fratele lui. 

- Şi eu. 

Mă durea capul numai când îmi aminteam de bătaia cu săbiile. 

- Şi unde i-ai cunoscut? 

- Au venit la Wennith, la castelul tatei, într-unul din marile 
tururi ale imperiului. Orrin era cu soția. 

S-a uitat la mine să vadă o reacţie. 

- Vorbise cineva cu ea. 

— Katherine. 

Am reacţionat oricum. Nu e ca şi cum fascinația mea pentru 
femei avea să dispară dacă eram însurat cu un copil. 

- Şi cum ți s-a părut prinţul? 

Am vrut să întreb de Katherine, nu de Orrin sau de fratele lui, 
dar m-am stăpânit, nu pentru a-i cruța ei sentimentele, ci fiindcă 
mă dezgusta slăbiciunea pentru Katherine. 

- Orrin mi s-a părut un om extraordinar. 

Însă ea nu avea nicio problemă în a mă călca în picioare! 

- Egan, fratele lui, a adăugat, mi s-a părut prea plin de el. Și 
tata era de aceeași părere. Amestecul nepotrivit de slăbiciune 
şi pericol. Dar Orrin mi s-a părut că ar fi un împărat grozav și că 
va uni Suta prin pace. Nu te-ai gândit niciodată să-i juri credință, 
când vine vremea? 

l-am întâlnit privirea, iar ochii ei negri și vicleni nu aveau ce 
să caute pe fața unui copil. Adevărul e că mă gândisem de multe 
ori la ce aș face, dacă s-ar întoarce Orrin la Bântuit, indiferent 
dacă ar aduce o armată sau nu. Eram sigur că nimeni nu mă con- 
sidera mai pregătit decât Orrin să ocup tronul imperiului, însă, 
fără să le-o cer, mii de oamenii fuseseră pregătiți să-și dea viața ca 
să-l oprească. Ca să ajungi undeva în viaţă, trebuie să calci pe 

cadavre, iar eu îmi pavasem calea cu sute și sute de leșuri. Gelleth 
ardea din cauza ambiției mele. Şi încă ardea. 

- M-am gândit la alternativă. 

Miana a tresărit surprinsă când am început să vorbesc. Crezuse 
că n-o să răspund. 

- Poate că odată aş fi putut fi administrator în imperiul lui 
Orrin, mi-aş fi lăsat ciobanii și fermierii lui să-și vadă tihniți de 
viață. Dar lucrurile se schimbă, valul întâmplărilor ne ia cu el 
Chiar când crezi că tu conduci și dai ordine. Fraţii mor. Alegerile 
ni se împuţinează. 

- Katherine e foarte frumoasă, a zis Miana, plecându-și privirea. 

De afară se auzeau strigăte, șuierat de săgeți și un răget îndepărtat. 

- Am stat suficient? 

N-o întrebasem de Katherine şi aveam de purtat o bătălie. 
M-am pregătit să mă ridic de pe pat, dar ea a dus mâna la coapsa 
mea, pe jumătate emoţionată, pe jumătate îndrăzneață. 

A vrut să-și scoată din nou rochia și mă gândeam că are curaj, 
dar nu-și desfăcea şireturile. A scos o punguţă din catifea neagră, 
care atârna de un şiret. Suficient de mare ca să țină un ochi. 

- Zestrea mea, mi-a zis. 

- Mă aşteptam la ceva mai mare, am zâmbit eu şi am luat-o. 

- Nu e replica mea? 

Am râs cu poftă. 

- Cineva a pus o femeie rea și bătrână într-un corp de fetiță şi 
mi-a trimis-o cu cea mai mică zestre din lume. 

Am vărsat conținutul punguţei în mână. Un singur rubin, cât 
un ochi, tăiat de un bijutier şi cu o stea roșie arzând în mijloc. 

- Drăguţ! 

Mi se părea fierbinte. Faţa îmi ardea acolo unde mă atinsese focul. 

- E magie. Un mag al focului a pus acolo căldura a o mie de 
cămine. Poate să aprindă torţe, să fiarbă apă, să încălzească apa 
din cadă, să facă lumină. Poate să creeze căldură ca să unești două 
bucăți de fier. Îți pot arăta. 

A întins mâna după rubin, dar eu mi-am strâns degetele. 

- Acum ştiu de ce le plac rubinele celor trecuţi prin foc. 

- Ai grijă! N-ar fi... înțelept să-l spargi. 

În momentul când degetele au atins gema, căldura m-a lovit ca 
un şoc, cuprinzându-mi brațul. O clipă nu am văzut decât infernul 
şi parcă simțeam cum mă apucă Gog de mijloc, de parcă stătea din 
nou în spatele meu, pe Brath, cum stătuse multe zile în primăvara 
aceea. Aproape că-i auzeam vocea, ca muzica mamei, încercând să 
ajungă la mine din vremuri de mult apuse. Ceva mi s-a aprins în 
mijloc şi focul s-a revărsat, trecând nevăzut în jos, pe braț, şi 
în rubin. Rubinul a scos un zgomot puternic, l-am scăpat din mână 
şi am țipat. Miana l-a prins. Era iute de mână. Mă aşteptam să țipe şi 
să-l scape, dar în palma ei era rece. L-a pus pe pat. 

M-am ridicat. 

- E o zestre bună. Iar tu vei fi o regină bună pentru ţinuturile 
de sus. 

- Şi pentru tine? m-a întrebat. 

M-am dus la fereastră. Culmea pe care se strânseseră arcaşii 
prințului era încă neorganizată. Trolii se vor fi retras în peşteri, 
dar nimeni nu vrea să tragă de timp cu grija că o să-i sucească 
astfel capul o mână neagră. 

- Și pentru tine? a repetat. 

- Greu de zis. 

Am luat cutia de aramă din desaga de la şold. Stătusem în fața 
ferestrei noaptea trecută şi m-am uitat la cutie. Un pocal, cutia, 
un cuțit. Bea ca să uiţi, deschide ca să-ți amintești sau despică 
pentru a pune capăt. 

- E greu să-ţi răspund, dacă nu ştiu cine sunt. 

Am ţinut cutia în fața ochilor. 

- Secrete. Te-am umplut cu secrete și mai e unul, mai întune- 
cat ca restul. Poate că unele adevăruri ar trebui să rămână nespuse. 
Unele uși, nedeschise. Un înger mi-a zis odată să las deoparte 
relele pe care le țin prea aproape, să-mi las deoparte defectele. 
Poate s-a iertat ce a rămas din mine, poate aş fi urmat-o în rai. 
l-am zis că nu. 

Pietrele care s-au rostogolit, avalanșa, trolii, nimic nu conta. 
Oastea Prințului de Arrow tot avea să ne zdrobească. Ca să 

luptăm așa de îndârjit și să nu ne apropiem de victorie. Simțeam 
un gust amar. 

Mai înfruntasem moartea fără sorţi de izbândă, dar niciodată 
ca un om frânt, cu o bucată din mine prinsă într-o cutiuţă. Luntar 
făcuse în deșertul acela arzător ce nu reuşise îngerul. Îmi luase o 
parte din mine și lăsase un compromis care să meargă în pielea 
lui Jorg Ancrath. 

Să nu deschizi cutia! 

Băiatul mort se uita la mine din colțul camerei, ca și cum ar fi 
stat dintotdeauna acolo, așteptând tăcut, zi după zi, să se uite în 
ochii mei. Era palid şi mut, fără nicio rană, cu excepţia unor 
amprente albe pe piele, ca și cicatricile lăsate de morii Chellei pe 
fratele ei mai mic acum amar de vreme. 

Deschide-o, și munca mea va fi în zadar! 

Am întors cutia şi am lăsat spinii gravaţi să reflecte lumina. 
La naiba cu Luntar și cu copilul mort! Aveam să înfrunt legiunile 
Prințului pentru ultima dată, să le înfrunt cu totul. 

Deschide-o, și ești terminat! 

Mâinile nu mi-au tremurat pe metal. Pentru asta eram recu- 
noscător. Am deschis-o larg și am răsucit iute capacul, smucindu-l 
peste cearşaful roșu. 

Să nu deschizi cutia niciodată! 


Camera părintelui Glen din nou, luminată de strălucirea pă- 
gânului. Nevoia de a-l ucide îmi umple imediat mâinile. 

- Sânge şi noroi, spune Sageous şi zâmbeşte. Otrăvurile lui 
Saraem Wim au efectul ăsta. Dar n-a fost niciun copil. Și nu cred 
că va mai fi vreunul. Otrăvurile vrăjitoarei ăleia bătrâne nu sunt 
blânde, ci jupoaie un pântece. 

Găsesc cuțitul și mă duc spre el. Încerc să fug, dar e ca şi cum 
m-aș mișca prin zăpadă. 

- Prostuţule, chiar crezi că sunt aici? 

Nu schițează vreun gest să scape. Încerc să ajung la el, dar mă 
poticnesc. 

- Nu sunt nici măcar în oraș. 

Mă cuprinde o liniște. Un vis dulce, cu soare, lanuri de po- 
rumb, copii care se joacă. 

Mă mişc prin el, deși fiecare pas e ca o trădare, de parcă mi-aş 
ucide prietenii. 

- Jorg, crezi că sunt ca tine. Scutură din cap și umbrele fug. 
Setea de răzbunare te-a târât de-a lungul mai multor regate şi mă 
crezi mânat de ordinele tale dure. Nu sunt aici să te pedepsesc. 
Nu te urăsc. Eu îi iubesc la fel pe toți oamenii. Dar trebuie să fii 
frânt. Ar fi trebuit să mori cu mama ta. 

Sageous își duce degetele la literele de pe gât. 

- Aşa a fost scris, adaugă și dispare când ajung la el. 

Mă împleticesc pe coridor. E gol. Închid ușa și folosesc bucata 
de metal ca să pun zăvorul. Părintele Glen va trebui să se roage 
pentru ajutor. N-am timp pentru el acum și, În ciuda multelor 
minciuni și vise ale lui Sageous, bănuiesc că se face vinovat de ceva. 

Katherine nu m-a adus la Castelul Înalt şi nici Părintele Glen. 
Nu am făcut dreapta unde se bifurca drumul de la Mlaştinile Ken 
doar ca să văd mormântul câinelui. Am venit să-mi văd familia. 
Și acum trebuie să mă mişc repede. Cine ştie ce vise o să mai 
trimită Sageous? 

Sim m-a învățat să mă mișc rapid. N-are legătură cu zgomotul. 
Talentul e să fii mereu în mișcare, îndreptându-te spre ceva cu un 
scop. Orice şovăială aduce o provocare. Pe de altă parte, dacă nu 
există niciun motiv pentru prezența ta, tăcerea profundă te as- 
cunde chiar şi în văzul lumii. Ochiul te vede, dar, dacă eşti de 
piatră, mintea nu te ia în considerare, 

- Tu de colo, stai pe loc! 

În cele din urmă, toate trucurile vor eşua şi cineva te va pro- 
voca. Chiar şi atunci le va veni greu să creadă că eşti un intrus. 
Străjerii au o minte simplă, tocită de o meserie plictisitoare. 

- Poftim? 

Mi-am dus mâna la ureche. 

Dacă ești provocat, prefă-te că nu te auzi! Apropie-te, apleacă-te. 
Fii iute şi pune-le mâna peste gură, cu palma la buze, ca să nu te 
poată mușca. Lipeşte-i de un zid, dacă există. Înjunghie-i în inimă! 

Nu rata! Ucide-i din ochi! Dă-le ceva la care să se gândească în 
afară de a face zgomot, și oricum nimeni nu vrea să moară singur. 
Lasă-i să se scurgă pe lângă zid. Lasă-i în umbră. 

Îl las pe mort în spate. Al doilea moare la capătul următo- 
rului coridor. 

- Tu! 

Ăsta vine după colț, cu sabia în mână. Aproape că mă doboară. 

Mâini ascuţite. Așa mi-a zis Grumlow. Mâini ascuţite. Lecţia 
lui în mânuirea obiectelor ascuţite. Sabia trebuie învârtită, forța, 
momentul, sincronizarea mișcării cu a dușmanului - un om cu 
un cuțit este un om cu mâini ascuțite, nimic mai mult. O luptă 
cu cuțite e înspăimântătoare. De-aia oamenii împung şi fentează, 
se poziţionează, fug. Grumlow spune că singurul lucru de făcut 
e să te mişti iute, primul, și să-l omori repede. 

Mă mișc rapid. Sabia îi cade pe covorul lung şi nu face zgomot. 

Ușa pe care o caut e după colț. E încuiată. Iau cheia de la cu- 
reaua străjerului. Uşa se deschide, iar balamalele sunt unse. 
Tăcere. Balamalele nu scârţâie la camera copiilor. Oricum bebe- 
luşii se luptă cu somnul. 

Doica sforăie într-un pat lângă fereastră. Un felinar străluceşte 
pe pervaz, iar mucul e tăiat scurt. Văd umbra barelor de la pătuț. 

Ar trebui s-o omor pe doică, dar parcă e Mary, bătrâna care 
ne urmărea pe mine şi pe Will cu multă vreme în urmă. Ar trebui 
s-o omor, dar o las să doarmă. Ar fi o idee proastă dacă s-ar trezi. 

ÎL târăsc pe străjer în cameră și închid ușa. Mă opresc o clipă, 
gândindu-mă pe unde să scap. Mai e o a doua ieșire, prin camera 
care duce la cea a doicilor. Mă simt în siguranță dacă știu că am 
două căi de evadare. Sunt culoare care duc departe de castel. 
Tuneluri secrete, care duc la uși ascunse în Oraşul Înalt. Nu am 
putut să deschid uşile din exterior, dar pot ieşi pe ele. 

Trag aer adânc. Mosc alb - parfumul mamei lui. Din nou. Mă 
duc la pătuț și îmi văd fratele. Îl cheamă Degran. E așa de mic. 
Nu m-am gândit că o să fie așa de mic. Mă aplec și îl ridic. Încă 
doarme. Aproape nu-mi încape în braţe. Oftează uşor. 

Munca de asasin e murdară. 

Am jurat să iau tronul imperiului, s-o iau pe calea cea mai grea, 
să câștig războiul Sutei cu orice preţ. Şi aici, în mâinile mele, țin 
cheia de la Poarta de Aur. Fiul femeii care mi-a înlocuit mama. 
Fiul pentru care tata m-a dat la o parte. Fiul căruia i-a dat moşte- 
nirea mea. 

- Degran, am venit să te omor, îi şoptesc. 

E moale și cald, are capul mare, mâinile mici, părul delicat. 
Fratele meu. 

Lumina felinarului îmi cade pe cicatricile albe de pe braţe pe 
când Îl ridic. Simt cârligele măceșului în gând. 

Ar trebui să-i frâng gâtul şi să mă fac nevăzut. În lumea im- 
periului nu era o mişcare rară, nici măcar neobişnuită. 
Fratricidul. Atât de comun, că exista și un nume. Adeseori se 
înfăptuia în persoană. 

Atunci, de ce îmi tremură mâinile? 

Fă-o şi isprăveşte! 

Eşti slab, Jorg. Chiar şi tata îmi spune s-o fac. Slab. 

Simt cârligele atât de adânc în carne, găsind osul pe când mă 
chinuiam să-l salvez pe William. Sângele îmi curge prin vene. 
simt. Îmi curge pe obraji, mă orbește. Spinii mă țin prizonier. 

FĂ-O! 

Nu. 

Îi dau foc lumii, dacă mă sfidează, aduc nenorociri în fiecare 
cotlon, dar fratele nu mi-l ucide. Nu din nou. Am venit aici să 
fac alegerea asta. Să arăt că aș fi putut s-o fac. Să cumpănesc la 
hotărâre. 

Şi l-am pus pe Degran printre pături. Doica i-a pus o oaie 
blănoasă cu picioare îndesate și ochi din nasturi. Dormi, fratele 
meu, dormi bine. 

Se rostogolește din mâinile mele, alb acolo unde l-am atins cu 
degetele. Nu înţeleg. Îngheț, o senzație de gol mă umple, până 
când nu mai sunt decât o carapace. Îl împing. 

- Trezeşte-te! 

Mişc păturile sub el. Zgâlțâi pătuţul. 

- TREZEŞTE-TE! 

Se zbate cu urmele albe ale mâinilor mele pe pielea lui moale 
ca niște acuze. 

- Trezeşte-te! strig, dar nici doica nu se trezeşte. 

Sageous e acolo în colțul camerei, luminat. 

- Jorg necromanție. Câte margini are sabia? 

- Nu l-am ucis. Aș fi putut, dar nu am făcut-o. 

- Da. 

Vocea îi e calmă și a mea, stridentă. 

- N-am vrut asta! strig. 

- Jorg, necromanţia îţi ascultă inima. Ascultă ce nu poți spune. 
Face ce vrea şi ce are nevoie inima ta. Nu e păcălită de poziționa- 
rea ta. Ai moartea lucrurilor mici în degete. Un lucru mic a murit. 

- a-l înapoi! îl implor. Adu-l înapoi! 

- Eu? Jorg, eu nici nu sunt aici. Nu pot decât s-o ţin adormită 
pe grasa aia șleampătă. Oricum, am vrut să o faci. De ce crezi că 
te-am adus aici, la urma urmei? 

- M-ai adus? 

Nu mă pot uita la el sau la Degran. Sau la umbre, în caz că 
mama și William se uită la mine din colț. 

-~ Cu vise despre Katherine, ca să te aduc la castel și cu vise 
despre William ca să te ademenesc înăuntru. Jorg, credeam că un 
copil deştept ca tine ar fi înţeles cum acționez. Nu visurile în care 
ucizi sunt cele mai bune arme - cele mai subtile instrumente au 
cel mai profund efect. Un ghiont ici, un ghiont colo. 

- Nu. Ca și cum, dacă dau din cap, o să fie o minciună. 

- Jorg, sângerez pentru tine, îmi spune el, numai milă şi ochi 
blânzi. Te iubesc, dar trebuie să fii frânt, e singura cale. Ar fi 
trebuit să mori şi acum doar dacă te frâng se va restabili echili- 
brul, doar așa lucrurile îşi vor relua cursul firesc. 

- Lucrurile? 

- Prinţul de Arrow ne va uni. Imperiul va înflori. Mii și mii 
care ar fi murit vor trăi. Știința se va întoarce la noi pe timp de 
pace. Şi voi călăuzi mâna împăratului ca să fie totul bine. Jorg, 
nu valorează mai mult decât tine? Nu valorează moartea unui 
singur bebeluș? 

Urlu și mă arunc spre el, de parcă mânia ar înlătura durerea, 
dar mi-am făcut o spărtură şi Sageous va turna un şuvoi de nebu- 
nie. Mă împleticesc orb și urlând. 

Nu mai văd nimic. Nimic până când mă uit într-o cutie goală 
şi fără capac. 

Atâta nebunie și atât regret mă cuprind, că n-am loc de amin- 
tiri, nimic pentru cutie. Ce instincte, ce noroc sau ce călăuzire 
m-au dus de la castel fără să descopăr sau câte leşuri am lăsat în 
urmă-mi nu pot spune. 

- Jorg? 

Mă întorc şi mă uit la Miana. Obrajii îmi sunt uzi de lacrimi. 
Magia lui Sageous mi s-a strecurat pe sub piele, dar nu vrăjile lui 
m-au golit. Mi-am ucis fratele. 

Fantoma lui era pe pat, întinsă în spatele Mianei. Nu copilul 
moale, ci copilul de patru ani care ar fi fost. Pentru prima dată, 
mi-a zâmbit, de parcă eram prieteni, de parcă era încântat să mă 
vadă. A pălit când m-am uitat și am ştiut că nu se va mai întoarce, 
nu va mai crește, nu se va mai vindeca. 

Cineva a bătut la ușă. 

- Sire, a cedat poarta! 

M-am rezemat de perete şi am căzut la podea. 

- L-am ucis. 

- Jorg? a zis Miana îngrijorată. Inamicul a intrat în castel. 

- Miana, mi-am ucis fratele. Să vină! 


Din jurnalul lui Katherine Ap Scorron 


28 martie, anul 99 Interregn 
Castelul Înalt. Capela. 
Degran a murit. Fiul surorii mele a murit. Nu pot scrie. 


29 martie, anul 99 Interregn 
Jorg a făcut-o. A lăsat un șir de cadavre pând la ușa lui Degran. 
O să md asigur cd plătește cu viața pentru ce a făcut. 

Am o furie mistuitoare. Nu pot să-mi descleștez dinții. Dacă 
Părintele Glen n-ar fi mort, dacă Sageous ar fi prin preajmă, niciu- 
nul dintre ei nu ar prinde dimineața. 


31 martie, anul 99 Interregn 

Azi lam înmormântat în cripta unde își doarme somnul de veci 
și familia lui Olidan. Un coșciug mic, din marmură albă, pentru 
el. Micul Degran. Pare prea mic ca să încapă în el un copil. Maery 
Coddin a cântat Ultimul cântec pentru el, nepotul meu. Are o voce 
pură și înaltă, care a răsunat în criptă și m-a făcut sd plâng. 
Doamnele surorii mele au pus flori albe pe mormânt, crini Celadine, 
câte unul fiecare, și toate suspinau. 

Părintele Eldar a trebuit să vind din oraşul Fecioara din Crath 
ca sd țină slujba, căci nu mai avem fețe bisericești la castel. Jorg i-a 
furat sau i-a ucis pe toți. Și când a isprăvit, după ce a citit fragmentele 
și a vorbit de Valea Morţii și de lipsa fricii în fața oricăror rele, am 
plecat cu toții. Sareth însă nu. Sir Reilly a trebuit s-o ia de acolo cu 
forța. Am înțeles. Dacă era copilul meu, nu puteam pleca nici eu. 
Doamne, îi pot otrăvi din pântece, sd-i las să cadă în sânge şi noroi, 
dar, dacă aş avea copilul meu și i-aș fi văzut ochii, -aş fi atins buzele... 
Ar trebui mai mulți oameni, nu doar Sir Reilly, ca să mă ia de acolo. 


2 aprilie, anul 99 Interregn 

M-am uitat în urnă în jurnal și mi-am urmărit visele de-a lun- 
gul acestor pagini. Cel puţin cele despre care am scris, dar cred cd 
am scris multe, de parcă mă tulburau. Nu mi le amintesc. Poate 
m-au părăsit când le treceam pe hârtie. 

Nu vreau nici să dau pagina înapoi. Mi se pare cd cineva mă ține 
de månd. Dar nu mă las cu forța. 

Vad acum — cum m-a jucat păgânul pe deget, cum m-a manevrat 
ca pe un cal biciuindu-mă ușor ca să merg de-a lungul unei întregi 
hărți. Nu cred că magia mă depășește. Nu pot accepta faptul că 
Sageous are așa o putere, și eu nu. 

Nu pot să conduc un regat ca Jorg sau Orrin. Niciun soldat 
nu-mi va urma ordinele, nu va lupta sau nu va muri pe pământ 

străin dacă îi zic eu. Lucrurile astea îmi sunt interzise. Din cauză 
că sunt femeie. Pentru cd nu-mi crește barbă. Pentru cd braţul meu 
nu e așa de puternic. Dar generalii nu au nevoie de braţe puternice. 
Regii nu au nevoie de barbă. 

Poate că n-o să domnesc sau n-o să dau ordine, dar pot clădi un 
regat în minte. Și armate. Și dacă cercetez ce mi-a făcut pdgânul. 
Dacă iau totul bucată cu bucată. Pot să-mi fac propriile arme. 


8 aprilie, anul 99 Interregn 

Orin de Arrow mi-a chemat cumnatul azi. Am zis că md căsă- 
toresc cu el. Deși mai întâi a trebuit să-mi promită că mă duce de- 
parte de castel, unde miroase a Jorg Ancrath criminalul, și să nu mă 
mai aducă niciodată. 

Orrin îmi spune cd va fi împărat și îl cred. Jorg de Ancrath va 
încerca să îl oprească și atunci va plăti pentru crimele comise. Până 
atunci o să descâlcesc metodele păgânului și o sd le învăţ pentru mine. 
Frica îl ține departe pe omul obișnuit de puteri, nimic mai mult, nu 
cred că Sageous e capabil de ceva ce eu nu sunt, nu pot să cred. Frica ne 
face slabi, frica de ce nu cunoaștem și de ce cunoaștem. Știm ce le va 
face Biserica vrăjitoarelor. Însă papa de la Roma și toți preoții săi n-au 
decât să-și pund frângbia de gât. Am văzut ce se întâmplă cu clerul în 
aste vremuri. O femeie poate prelua puterea la fel de bine ca orice 
bărbat și va veni o vreme când Jorg va afla cum e să fii zdrobit de vise. 


Din jurnalul lui Katherine Ap Scorron 


1 iunie, anul 39 Interregn 

Arrow. Castelul Yotrin. 

Ne-am căsătorit. Sunt fericită. 

23 iulie, anul 99 Interregn 

Arrow. Pădurea Nouă. 

Am plecat călare de la Castelul Yotrin până în Pădurea Noud. 
Îi spun așa pentru că un mare sire de-ai lui Orrin a pus să fie plan- 
tată după ce i-a împins pe bretoni în mare. E prima șansă adevărată 
de a vedea Arrow, deși o sd vedem mai ales copaci. Egan i-a cerut 

lui Orrin să vind la vânătoare cu el și Orrin a vrut sd merg și eu. 
Nu cred că și Egan. Egan a zis că Orrin i-a promis o vândtoare în 
doi, fără curteni, fără zarvd. Orrin a răspuns că, cu cât se îmbogd- 
teste, cu cât își permite mai puțin lux, însd i-a promis că n-o să fie 
multă lume la vânătoare. 

Arrow e un ținut minunat, Poate că nu are grandoarea și mun- 
ţii din Sorron, dar pădurea e superbă, plină de șiruri de stejari și 
ulmi, fagi și mesteceni, iar Scorron are pini, pini și iar pini. lar på- 
durea e atât de luminoasă şi de aerisită, cd ai loc să te ascunzi între 
copaci, nu ca acasă, unde pădurea din vale e deasă și întunecată. 

Am pus tabăra într-un luminiş, servitorii înalță corturile și fac 
focul. Orrin i-a invitat pe Lordul Jackart, pe Sir Talbar și pe Lady 
Jarkart și pe fiica ei, Jessetb. Cred că Lady Jarkart trebuie să mă 
binedispund în timp ce bărbaţii omoară jivine în pădure. E bună 
la suflet, dar plictisitoare și simte nevoia sd urle ca sd-i înțeleg accen- 
tul. O aud foarte bine, doar vreau să mai facă o pauză și să termine 
un cuvânt înainte să-l rostească pe următorul. Jesseth e o fată dră- 
guta, de șapte ani, care mereu se duce prin tufișuri și trebuie s-o ia 
Gennin, servitorul familiei Jarkart. 

Aș vrea doud fete blonde ca Orrin. 

Orrin s-a întors călare, cu Egan în spatele lui, flancat de Jackart 
și Talbar. M-am ridicat sd-l întreb de căprioare, dar m-am gândit 
mai bine, căci toți păreau supăraţi, mai puțin Egan, care voia să 
omoare pe cineva. Micuța Jesseth nu înțelegea și l-a întrebat țipând 
pe tatăl ei dacă i-a dus o ciută sau un căprior. Lordul Jackart aproape 
cd a căzut din șa și a luat-o de jos înainte sd coboare Egan. După 
cum se uita la el Egan, cred că Jackart o sd izbucnească în flăcări. Și 
apoi am văzut sângele negru și lipicios pe mâinile lui Egan ca niște 
mănuși negre și pe antebraţe stropi care se uscau. 

- O să tai niște lemne. 

Atât a zis Egan și-a plecat, strigând să i se dea un topor. 

Lordul Jackart și-a dus fiica la cort, Lady Jackart venind într-un 
suflet dupd ei. Era anostă, însd suficient de isteață ca să stea liniștită. 

- Egan l-a alergat pe Xanthos într-un măceș, mi-a zis Orrin. Și-a 
întins mâinile. Nici eu nu l-am văzut. 

- Dar i-ai spus să meargă încet, să aibă grijă. Sir Talbar își freca 
mustățile și dădea din cap. 

— Talbar, Egan nu e genul care să renunţe la urmărire. Cerbul 
avea optsprezece coarne. Orrin are talentul de a arăta slăbiciunea 
cuiva ca semn de putere. Poate că e bunătatea din el. Oricum, oa- 
menii îl urmează, îl iubesc. Poate are aceeași magie și asupra mea - 
nu Știu, 

- Sărmanul Xanthos! 

Armăsarul fusese o creatură minunată, numită după calul 
lui Ahile, negru ca smoala și cu mușchi proeminenţi sub crupa 
lucioasă. Am vrut să-l cdlăresc și eu, dar e greu cu Egan, mi se 
pare că îl enervez la cuvântul pe care-l rostesc. Nu avem așa de 
mulți cai în Scorron, dar nu am auzit de unul ucis de un maces. 
Apoi am înţeles sau am crezut asta. Și-a rupt piciorul? Sărmanul 
Xantbosl 

Orrin a dat din cap, Sir Talbar a scuipat. 

- Mâceșul e înşelator. A fost o minune că nu și-a rupt piciorul, 
dar i s-a sfâșia pielea. 

— Dar cel ce are grijă de cai... chirurgul nu l-ar fi putut coase? 

Nu mi se părea că asemenea răni pot fi fatale. 

Orrin a cldtinat iar din cap. 

- Am mai văzut și înainte, iar chirurgul Mastricoles vorbeşte 
despre asta în lucrarea lui de căpătâi, se menționează și în Franco 
Botany de Hentis. Spinii măceșului sunt ca o sârmă ghimpată, ce 
lasd în rand se strică, sângele e otrăvit, animalul moare. Chiar și 
oamenii pot muri. Unchiului lui Sir Talbar i-au intrat doi spini în 
palmă. Rana a fost curățată, i-au dat cu o alifie şi tot s-a înnegrit și 
a intrat în putrefacție. A rămas fără mână, apoi fără braț și în cele 
din urmă a murit. 

Înţelegeam că sângele era afectat. 

- Măcar Egan nu l-a lăsat să sufere. 

Orrin și-a plecat capul. 

- Xanthos a avut un sfârșit iute. 

Sir Talbar s-a uitat la Orrin, apoi în altă parte și nu a mai 
zis nimic. 

Mai târziu m-am plimbat cu micuța Jesseth și am lăsat-o să spo- 
rovdiascd prin luminiş. Se auzeau lovituri de topor printre copacii 
pe care îi despicase Egan ca sd facă un munte de bușteni, iar bucăta- 
rii aveau de zece ori mai multe lemne decât le trebuia. Acum dobora 
copacii. A venit de după un ulm o oră mai târziu, aproape de locul 
unde jucam dame cu Jesseth. Nu mai avea sânge pe braţe și sudoarea 
i se prelingea pe trupul musculos și agil ca al lui Xanthos. Abia a 
schițat un gest și a trecut repede pe lângă noi, cu toporul pe umăr. 

- Nu-mi place de el, i-a șoptit Jessetb. 

- De ce? am întrebat, aplecându-mă cu un zâmbet conspirativ. 

- Și-a ucis calul. 

Jessetb a dat din cap de parcă voia să-mi arate că nu mințea. 

- Dar a făcut-o din bunătate. 

— Mama zice cd i-a tăiat capul cu sabia pentru că a scăpat căprioara. 


25 iulie, anul 99 Interregn 

Castelul Yotrin. Bibliotecă. 

Am găsit nişte pergamente în biblioteca lui Orrin, unde se vor- 
beşte despre vise folosindu-se termenii ca „maree“ și „curenți”. O 
femeie din satul Hannam le ghiceste viitorul celor vii, dar are mai 
multe de spus persoanei potrivite. Mi-a povestit într-o odaie mică, 
la ea acasă, despre cum a navigat pe marea viselor. 


18 august, anul 99 Interregn 

Castelul Yotrin. Dormitorul regal. 

Orrin a plecat ca să comande armata în vest. O sd-i duc dorul. 
Însă o să profit de odibnd. Mi se pare că am petrecut o lună în dor- 
mitor. Dacă îți ia mai mult să faci un copil, până la iarnă o să fiu 
istovită și pând la primăvară o sd fiu bătrână. 

Din jurnalul lui Katherine Ap Scorron 


18 iulie, anul 100 Interregn 

Castelul Yotrin. Bibliotecă. 

Orrin e un om bun, poate chiar un om mare. Toate oracolele 
spun că va fi împărat şi va purta coroana. Însd uneori nici oameni- 
lor mari nu trebuie sd li se dea ascultare. 

Când e aici, petrece cel puțin jumătate din timp în bibliotecă, 
Cavalerii și căpitanii care îl caută intră pe furis în sala de lectură. 
Sunt nelalocul lor, se uită bănuitori pe pereţi, de parcă ştiinţa din 
cărți s-ar prelinge și i-ar infecta. Ne găsesc, Orrin e într-un colț, eu 
în altul, iar el se uită la ei peste un tom imens și legat în piele. 
„Generalul cutare“, o să zică. Lasd fiecare regat cucerit sd aibă un 
general. Spune că e important ca oamenii să aibă mândrie și eroi. 
„Generale cutare”, o sd zică. Și generalul cutare o să-și sprijine gre- 
utatea de pe un picior pe altul, jenat printre atătea cuvinte scrise, 
neașteptându-ne ca viitorul împărat sd fie atât de învățat, de parcă 
ar trebui să poarte ochelari de citit. 

Orrin citește marile cărți. De la clasicii de dinainte de 
Constructori pând la greci și Homer. Nu e cd ar alege cele mai im- 
portante și cele mai impresionante cărți ca sd se fălească, dar asta 
ajunge să citească. Îi plac filozofia, istoria militară, viețile marilor 
oameni și istoria naturală. Mereu imi arată planse cu animale ciu- 
date. Cel puțin când e aici. Creaturi despre care ai crede că autorul 
le-a inventat într-o dupd-amiază fierbinte. Dar îmi spune că pozele 
au fost făcute, nu sunt picturi, de parcă o imagine ar fi înghețat 
într-o înghețată și fiarele sunt reale. Pe unele le-a văzut. Îmi arată 
o balenă și pune unghia lângă gură ca sd semnaleze ceva cât un cal 
lângă ea. Îmi spune cd a văzut una de pe un vas, de pe coasta Africii. 
Cică s-a învârtit prin apă, un spate de balenă, cenușiu, nesfârșit, 
suficient de întins pentru o trăsură și mai lung decât sala de mese. 

Am citit cărțile mici și uitate. Cele pe care le-am găsit în spatele 
celor de pe rafturi, în cufere încuiate. În bucăți ca sd fie puse la loc. 
Par vechi. Unele au o sută de ani, trei sute, poate cinci sute, dar ale 
lui Orrin sunt și mai vechi. Ale mele par mai vechi, de parcă ce scrie 

în ele are efect negativ, chiar pe pergament și piele. Ale mele au fost 
așternute pe hârtie după A rdere, când Constructorii au aprins sorii. 

Cartile străvechi spun o poveste limpede. Euclid ne dă forma. 
Matematica și progresul ştiinţei într-o anumită ordine. Rațiunea 
predomină. Poveștile mai noi sunt întortocheate. Idei și ideologii 
care se bat cap în cap. Mitologii noi, magie nouă, oferite cu intenții 
serioase, dar într-o sută de variante, fiecare învăluită în propria 
superstiție și nonsens, dar cu un sâmbure de adevăr. Lumea s-a 
schimbat. Cândva, în decursul timpului, s-a schimbat, iar ce nu era 
posibil a devenit posibil. Lipsa rațiunii s-a transformat în adevăr. 
Să le strângi pe toate într-o alcătuire pură, într-o știință noud, ce 
oferă control în haosul din prezent, ar fi o muncă titanică. Dar am 
început. Îmi place mai mult decât să cos. 

Orrin spune sd las totul deoparte. Că asemenea cunoaștere per. 
vertește și, dacă trebuie să facem uz de ea, atunci să o facem prin 
alții, cum l-a folosit Olidan pe Sageous și Renar pe Corrion. Îi spun 
cd face o confuzie între marionetă și păpușar. Zâmbeşte și îmi răs- 
punde că e posibil, dar, dacă vine vremea, el va trage sforile, nu 
invers. Orrin îmi zice cd e sigur cd pot sd am acces la același izvor 
ca Sageous, dar apele m-ar acri, și lui îi place să fiu dulce. 


ÎL iubesc pe Orrin, sunt sigură. Dar uneori e mai ușor să iubeşti 
pe cineva cu defecte pe care le poți ierta ca sd le ierte și el pe ale tale. 


În urmele sângerii ale bătăliei, Fratele Kent pare adesea proaspăt 
ieșit din iad. Deși în altă viaţă ar fi arat câmpul și ar fi murit la 
pat, plâns de nepoți, în luptă Kent cel Roșu are o limpezime care 
îngrozește și pustiește. În alte privinţe, e zăpăcit de propriile contra- 
dicții: instinct de criminal și suflet de țăran. Nu e înalt, nu e lat în 
spate, dar e solid și iute, are pomeții mari, ochii negri — în care se 
vede crima —, buzele mușcate, mâinile cu cicatrici, degetele groase, 


loialitatea și nevoia de a fi loial fiindu-i scrise în suflet. 

Ziua nunții 


- Jorg, oamenii Prințului au intrat pe poartă! 

Miana nu a trebuit să strige. Îi auzeam de la fereastră, zgomo- 
tele adânci făcute de scorpioni pe când slobozeau scorpioni, țipe- 
tele, săbiile încleştate, zdrăngănitul de corzi ale oamenilor de pe 
ziduri care acum aruncau săgeți în propriul castel. Şi tobele! 
Bubuitul furios al tobelor de luptă ale unchiului Renar. Un ritm 
atât de asurzitor şi de feroce, încât și din cel mai blând om face o 
fiară. Îi dă curaj. 

Unchiul ar fi trebuit să le folosească atunci când am venit eu. 

Nu mai conta nimic. Otrava viselor picurată de Sageous mi 
se învălmășea prin corp, însă totul era o variațiune pe același 
coșmar clădit de mine însumi. Mi-am ucis fratele. După ani în 
care m-a dominat setea de răzbunare - ani întregi mistuit de 
dorința de a ajunge la ucigașul lui William -, i-am luat viața fra- 
telui meu, un bebeluș care abia îmi încăpea în braţe. 

- Jorg! 

Am ignorat-o. Mi-am ținut mâinile în dreptul feței, mi-am 
amintit cum se simţea, mi-am adus aminte când am realizat că era 
mort. Degran. Fratele meu. 

Tutorele Lundist mi-a arătat odată un desen. O față de bă- 
trână. „Mai uită-te o dată!“ mi-a zis. „E o fată tânără.“ Și așa şi era. 

Doar un truc al minţii. Nimic nu se schimbase, nici linia desenu- 
lui, şi totuși totul era diferit. Cutia mi l-a dat înapoi pe Degran, 
care mi-a vorbit de-a lungul anilor. „Mai uită-te o dată!“, îmi 
spusese. Uită-te la viaţa ta — acum mai uită-te o dată! Și, deodată, 
nu mai conta nimic. 

Mi-a tras o palmă, cățeaua m-a pălmuit și, preț de o secundă, 
a contat. Se folosise de tot corpul. Dar furia s-a dus mai repede 
decât a venit. 

Apoi o piatră de asediu a lovit fereastra din dreapta. Bucăţi de 
piatră au zburat prin cameră, lovindu-se de peretele îndepărtat. 
În jur s-a stârnit praful. 

- N-o să mor aici, a zis Miana. 

M-a apucat de păr. Mi-a întors capul spre fereastră şi la barele 
îndoite. O parte din zidul de sub fereastră se prăbușise și vedeam 
curtea, unde de dimineață se strânseseră țăranii să ne felicite. 
Câţiva oameni de-ai Prințului, mantiile lor stacojii, îşi croiseră 
drum prin ruinele hersei pe care odată o ținuse Gorgoth deschisă 
pentru mine. Soldaţii mei, jumătate păstori cu săbiile pe care le 
dădusem, țineau dușmanul la distanță. Vedeam contingentul al- 
bastru al Lordului Jost și armurile lor sclipitoare. Sorții nu erau 
de partea intrușilor, dar, când mureau, veneau și mai mulți. 
Prințul de Arrow își ducea oamenii în câmpiile morții, arcașii și 
trupele mele îi masacrau, dar nu-i opreau. Și în toată învălmășeala 
se auzea bubuitul tobelor de luptă. 

- Fă ceva! mi-a strigat Miana. 

- Nu contează, i-am zis. Toţi murim. 

Trecutul meu, fantomele mele dansau în jurul meu, morţii, 
cei trădați. M-am gândit să plonjez prin zidul spart spre dușman, 
peste capetele alor mei. Puteam să fac un asemenea salt? Poate 
dacă alergam. Puțin, şi apoi o cădere lungă în eternitate. 

Mi-a tras o altă palmă. 

- Dă-mi rubinul! 

Am căutat punguța şi i l-am pus în mână. 

- Meritai un soț mai de ispravă. 

Miana mi-a aruncat o privire plină de dispreț. 

- Meritam unul mai puternic. Nu există victorie fără sacrifi- 
ciu. Așa mi-a zis mama. Trebuie să tot ridici miza. 

- A fost războinică? 

Am clătinat tare din cap. Din mine au ieşit visele. Morţii mă 
țineau cu mâini reci, sfârtecându-mi intestinele. 

- Jucătoare de cărți, mi-a răspuns Miana. 

Miana s-a dus la cămin şi a luat unul din cele două paravane 
de protecţie, o tapiserie exotică, într-o ramă de abanos. A făcut-o 
bucăți lovind-o de zid și a repetat mișcarea cu al doilea. Afară cei 
stacojii s-au transformat într-un semicerc în jurul porților rupte. 
După ziduri avea să se întindă o mare roşie. 

Miana a luat cele două baze de piatră de la paravane şi a pus 
rubinul între ele. A încercat să rupă din tapiserii şi, cum i s-au 
părut prea rezistente, și-a sfâșiat bucăți din rochia de mireasă. 

Deşi aveam un gol în suflet, eram un pic curios. O săgeată 
rătăcită a intrat pe fereastra din stânga și s-a înfipt în tavan. Miana 
a legat bine pietre, cu rubinul între ele. 

- Mai luptă Lord Jost? a întrebat. 

M-am îndreptat spre zidul prăbuşit, clipind ca să-mi limpezesc 
privirea. Văd cavaleri de la Casa Morrow. Cred că unul dintre ei 
e Jost. Miana şi-a muşcat buza. 

- Uneori poţi învinge doar dacă eşti pregătit să sacrifici tot. 

Începeam să mă întreb dacă nu cumva aveam latura întunecată 
din partea familiei mamei. 

Ochii i s-au luminat. Lacrimi pentru morți. 

- Miana, ce... 

A alergat spre spărtură în ritmul tobelor și a azvârlit pietrele. 
Nu credeam că poate arunca așa de tare și cu atâta putere. Pachetul 
a trecut peste capetele acelor oameni care se luptau, mureau și se 
împingeau ca să se atace. A zburat peste cei din ținuturile de sus, 
peste Jost, peste infanteriștii roșii din Arrow, a ricoșat într-un 
punct în stânga porților şi s-a izbit de zidul exterior. 

Îmi amintesc doar lumina și căldura. Bubuitura s-a auzit până 
la Gutting, dar eu n-am auzit nimic. Un pumn fierbinte mi-a scos 
tot aerul din plămâni. Am văzut-o pe Miana aruncată spre cămin. 

Arsura de pe față s-a aprins din nou și am urlat de durere. Cu o 
clipă înainte ca nimic să nu mai conteze, dar suntem făcuți întâi 
din carne şi apoi din vise, iar cărnii îi pasă de durere. 

Când m-am sprijinit în mâini și genunchi, simțeam mirosul 
pielii carbonizate, de parcă arsura chiar se aprinsese. M-am târât 
în gaură şi m-am uitat afară. O clipă am văzut doar fum. Niciun 
sunet, nimic. Apoi vântul montan a dus fumul deoparte şi înain- 
tea mea se întindea spărtura. Zidurile din fața Bântuitului dispă- 
ruseră. Toate tăbăcăriile, tavernele, abatoarele, coteţele din fața 
lor... puse la pământ. Doar moloz fumegând. Și peste tot armata 
uriașă a prinţului, în zdrenţe, culoare întregi de distrugere, sculp- 
tate prin bucăți de zidărie de mărimea căruțelor care coborau de 
pe versanți. 

Distrugerea părea să fi fost provocată de zidurile care ex- 
plodaseră. Deşi mare parte din forță fusese direcționată departe 
de noi, căldura și focul rămăseseră în curte. Șiruri peste şiruri de 
cadavre înnegrite radiau din locul unde rubinul s-a spart și a ema- 
nat într-un moment flăcările magice, zăgăzuite de mulţi ani. 
Trupurile aflate cel mai aproape de explozie erau prăjite. Cei din 
spate încă ardeau. Cei care muriseră acolo unde luptaseră Lordul 
Jost şi oamenii săi păreau roșii și topiți. Mai în spate erau alții, 
care se zvârcoleau în chinuri groaznice. Și mai în spate, plămânii 
nu le erau carbonizaţi și puteau urla. Şi încă și mai în spate, mai 
aproape de baza turnului de apărare, supraviețuitorii se cățărau 
de sub morţii care îi apăraseră ca nişte scuturi. 

Acum ardeau grinzile care susținuseră pasajele pentru arcași. 
Ardeau obloanele de la ferestrele ce dădeau spre curte. Ce mai 
rămăsese din scorpionii mei ardea. Ceva prins în osul obrazului 
ardea cu propria intensitate şi în fiecare flacără dansau posibili- 
tăți. Le vedeam. De parcă focul ar fi fost o fereastră spre lumi 
noi mai fierbinţi. 

Cred că pierduserăm trei sute din cei opt sute de oameni ră- 
mași. În două secunde o fată de doisprezece ani i-a distrus pe cei 
mai buni luptători din Renar. M-am uitat pe versanţi. Prințul de 

Arrow pierduse cinci mii, poate şapte mii. În două secunde, re- 
gina ținuturilor de sus îşi decimase dușmanul. 

Am strigat în curte. Abia mă auzeam peste țiuitul din urechi. 
Am încercat din nou. 

-În turn! În turn! 

Faţa mă durea, plămânii mă dureau, totul mă durea, în aer era 
fum, se auzeau strigătele muribunzilor şi deodată voiam să înving 
din nou. Tare mult. 

M-am dus la cămin și am luat-o pe Miana din moloz. I-a căzut 
praf din păr când am pus-o pe umăr, dar a tușit și m-am liniștit. 

Ziua nunții 


Am lăsat-o pe Miana pe pat. Se dovedise mai dură decât mă 
așteptasem și părea să-și fi pierdut cunoştinţa. Din obișnuință, am 
pus cutia fără capac la loc, în buzunarul de la șold. 

Deşi nu vedeam focul din curte, îl simțeam. Când am trezit 
soarele Constructorilor de sub Muntele Honas, puterea lui îi 
aprinsese talentul lui Gog. Puterea focului din rubin, eliberată 
într-o singură explozie, trezise în mine ce răsuna în Gog şi talen- 
tul lui îmi rămăsese în carne când murise sub Halradra. Mă lup- 
tam cu sentimentul. Îmi aducea aminte de Ferrakind. Nu aveam 
să mă transform într-o asemenea creatură. 

Donjonul Bântuitului avea patru turnuri, iar dormitorul meu 
era în vârful celui de la răsărit. M-am dus pe acoperiş. Un străjer 
tânăr stătea ghemuit pe treptele de sus, sub trapă. Părea un recrut 
nou, iar cămașa de zale era prea mare pentru cât de pipernicit părea. 

- Aştepţi aici, în caz că păsările uriașe aterizează pe acoperiş 
şi forțează intrarea? l-am întrebat. 

- Maiestate! 

S-a ridicat în picioare. Dacă n-ar fi fost așa de mic, s-ar fi lovit 
la cap în trapă. Părea îngrozit. 

- Poți să mă însoțeşti până sus. 

Avea timp să moară În numele meu mai târziu. N-avea rost să 
îl pun să coboare scările. 

- Te cheamă Rodrick? 

Nu ştiam care era numele lașului, dar „Rodrick“ era un nume 
popular În ținuturile de sus. 

- Da, Maiestate, a zâmbit ușurat cu toată fața. 

A tras zăvorul şi a deschis ușa. L-am lăsat să intre primul. N-a tras 
nimeni în el, așa că l-am urmat. De pe parapet vedeam oastea Prințului 
pe versanți, mai dezorganizată decât armata mea. Abia peste o oră 
căpitanii aveau să dea ordine, unitățile se reformau şi se contopeau 
înainte ca morții să fie puşi în grămezi, iar cei răniți duși în spate. O 
coloană de fum atârna deasupra rămășițelor orașului care fusese în 
fața zidurilor Bântuitului. Vântul iute nu prea mișca lucrurile. 

În ciuda flăcărilor din curtea de mai jos, în turn era frig. Vântul 
era tăios sus și purta amenințarea iernii. M-am dus la zidul dinspre 
est şi m-am uitat la culme, unde avea Prinţul cei mai mulți arcași. 
Păreau nedumeriți. leşiseră troli din mai multe locuri nedescope- 
rite şi erau din nou ocupați să decapiteze arcași. 

M-am ferit. Îmi ținusem capul ridicat două secunde. Unei să- 
geți i-a luat trei secunde să zboare de pe culme până la donjon. Și 
câteva mi-au şuierat deasupra capului. Toate l-au ratat pe Rodrick, 
care nu avusese înţelepciunea să se dea în spatele meu. l-am tras 
una și a căzut la pământ. 

- Stai acolo! 

Am luat inelul Constructorilor din armură și l-am ținut în drep- 
tul unui singur ochi. Mărind imaginea într-o singură zonă, am 
simțit ca și cum aș fi căzut de la o înălțime inimaginabilă. Ştiam că 
e legat de lentile, cum îmi arătase Lundist în observatorul tatei, dar 
parcă eram pe spatele unui înger care se prăbușește din rai. 

- Jorg! Jorg! 

Era vocea lui Makin de jos. Părea Îngrijorat. 

- Suntem aici, sus. 

Câteva clipe mai târziu, i-am văzut capul. Sau cel puţin cre- 
deam că el e în spatele coifului. 

- N-ai luat foc. 

- Era cât pe ce! Nu l-am găsit pe Kent. Cred că nu mai e. 

- Uită-te! i-am făcut eu semn să vină lângă mine. Ar trebui să 
fie bine. Dar nu-ţi ridica privirea prea mult. 

I-am luat scutul și l-am ținut deasupra ca să fim protejați. 
Ne-am uitat peste parapet. Câmpul de luptă era aproape liniștit 
după explozie, însă mai țipau oameni, dar fără zăngănitul arme- 
lor, strigătele de luptă și bufniturile mașinăriilor de asediu. Și 
tobele erau tăcute - cele şase tobe de luptă mari ale unchiului, 
alamă, abanos și piele de bou, mai mari decât un butoi, acum arse 
şi fumegânde printre cadavrele din curte. În spatele tuturor au- 
zeam alt zgomot, dar mai slab. Makin a dat capul într-o parte. Şi 
el auzea. Putea fi altă avalanșă. 

- E cavalerie! Jorg, Arow aduce cavalerie, a zis şi s-a furișat pe 
zidul de unde se vedea partea distrusă din față a Bântuitului. 

L-am tras înapoi. 

- E un singur loc unde poate goni un cal, Sir Makin. 

Şi au venit gonind, o mare de tunici albastre și violet, cu zale 
argintii, trecând de trupele ascunse ale lui Marten, primii cu lăn- 
cile coborâre pentru atac. 

- Care? 

Makin aproape s-a ridicat. 

- L-am spus odată lui Sim că Hannibal a dus elefanţi peste Alpi. 
Ei bine, unchiul meu a adus cai grei peste Munţii Matterack în 
toiul iernii. 

- Cum? 

Am desenat cercuri cu mâna, parcă vrând să-i învârtesc mai 
repede rotițele din cap. 

— Trecătoarea Lunii Albastre, a rânjit Makin, dezvelind mai mulți 
dinți decât ar fi trebuit. 

— Chiar şi așa. L-am golit pentru el. Şi Lordul Jost probabil 
le-a zis că s-a consumat căsătoria... și iată-i. 

Cavaleria Casei Morrow îşi croia drum, despicând infanteria 
trimisă să vâneze trolii lui Gorgoth. Era de ajutor că majoritatea 
trupelor Prințului erau cu spatele la Runyard, din moment ce 
găsiseră mai mulți troli decât îşi doriseră. De fapt trolii îi hăcuiau 

singuri pe oamenii lui Arrow. Se mișcau ca niște câini sălbatici la 
atac, aruncându-se în hoardele de bărbaţi şi lăsând membre îm- 
prăștiate în urma lor. 

Cavaleria trebuia să încetinească, pentru că era pe culmea arca- 
şilor, dar puteau străbate toată lungimea câte cinci sau opt în rând, 
ucigând din mers. Arcașii nu se comparau cu cavalerii în armură. 
Cei mai mulți dădeau bir cu fugiţii, căzând de pe munte. 

Erau cam cinci sute din cavaleria bunicului. Gorgoth şi-a re- 
tras trolii, cum era înțelegerea, şi a lăsat oamenii să se lupte între 
ei. Nu-mi dădeam seama ce pierderi suferiseră trolii, dar erau 
majore și ştiam că Gorgoth n-o să le permită să se alăture din nou 
bătăliei. Îşi dorise un teritoriu pentru noii supuși și plătiseră pre- 
tul cerut. 

- Incredibil! a strigat Makin, care tot scutura din cap. 

- Nu e suficient, i-am zis. 

În urma asaltului rămăsese un măcel, sute și sute muriseră 
înainte să le piară avântul. Și fără a fi un atac coerent, cavalerii 
făcuseră prăpăd, decapitându-i cu topoare și săbii pe arcașii care 
alergau. Dar nu te poți aștepta să asmuţi cinci sute de oameni 
împotriva a patru mii fără să nu plăteşti. Cavalerii se întorceau, 
croindu-şi drumul pe panta din spatele culmii și întorcându-se 
din nou spre Runyard. Cam jumătate supraviețuiseră. 

- Au fost minunați! s-a ridicat în picioare Makin. Tu nu te-ai uitat. 

- Da, au fost minunați. Și, când o să ni se alăture, o să avem 
un pic peste șapte sute de oameni în castelul ăsta zdrobit. În 
funcție de câte trupe poate să adune și să refacă, Prinţul o să aibă 
între cinci și șapte mii de oamenii. 

M-am dus să mă uit la armata principală a Prințului. Pierderile 
pe care le provocaserăm pe câmpul de luptă ar fi pus pe fugă o 
oaste întreagă. 'Tăiaserăm bucăți bune din forța Prințului, una 
câte una, le despărțiserăm, le distruseserăm. 'Tăiaserăm până la os, 
dar nu îi subțiaserăm rândurile ca să le distrugem moralul. De 
abia când Miana declanșase explozia trupele Prințului simțiseră 
că se dă o luptă. 


414 MARK LAWRENCE 


Explozia i-ar fi putut pune pe fugă, dar nu s-a întâmplat și asta 
îmi spunea că oamenii lui Arrow erau fideli și bine antrenați, 
după cum se zvonise. 

Când m-am uitat spre Runyard, cavalerii de pe Coasta Calului 
intrau în castel. Au rămas câţiva care să ducă apoi caii în trecă- 
torile montane. Marten și trupele lui aveau să-i aducă pe ultimii. 

- Să mergem să-i întâmpinăm, i-am zis. Apropo, el e străjerul 
Rodrick. Rodrick, Lord Makin din Ken. 

- Acum sunt Lord? a zâmbit Makin. Și ce să vreau cu mlaști- 
nile Ken, nu că ar fi ale tale să le dai cuiva. 

Am coborât primul. 

- Dacă nu învingem, nu contează că înaintarea ta în rang e 
praf în ochi. Dacă învingem, Prinţul de Arrow a luat mult pă- 
mânt în stăpânire, aşa că o să am de unde să-ți dau. 

- Pe-ăla moale? 

- Vino săţi-l prezint pe unchiul. Are multe rețete bune cu broască. 

M-am uitat în cameră când am trecut. Miana era pe pat şi se 
freca la tâmple cu mâinile, de parcă îi era teamă să nu cadă. 

- A sosit Lord Robert. Stai aici! Străjerul Rodrick te va apăra. 
E unul dintre cei mai buni. 

M-am întors spre el: 

- Ține-o aici, Rodrick! Doar dacă nu vine cu un plan să dis- 
trugă restul armatei, caz în care o lași să plece. 

Makin şi cu mine am coborât mai departe. L-am văzut pe unul 
din cavaleri, care îşi pansa o rană la umăr și avea mustața arsă. 

- Tu eşti Hekom? Du-te la pivnița de sub armurărie. Aia cu 
butoaiele mari. O să-i vezi pe aliaţii din sud cum ies dintr-unul. 
Trimite-i pe Lord Robert și pe căpitani în sala tronului! 

Hekom, dacă aşa îl chema, părea nedumerit, dar a dat din cap 
şi a plecat, așa că ne-am îndreptat spre sala tronului. Am luat un 
alt om când treceam peste răniții de pe coridoare. 

- Să mi se aducă armura în sala tronului! Cea bună. Şi repede! 

Unchiul Robert a sosit cu doi căpitani exact când trei paji mă 
puneau în armură. Câțiva dintre căpitanii mei erau în faţa lui, 
Hobbs printre ei. 

- Nepoate, duşmanul e mai numeros decât credeam. 

Unchiul Robert n-a început cu formalitățile. De fapt, doar a 
aşteptat să treacă prin uși. 

- Sunt cu câteva mii mai puțini decât în dimineața asta. 

- Şi castelul pare avariat. 

- Pentru asta poți să dai vina pe fina ta. Dar a fost o zestre bună. 

- Doamne! Asta a făcut rubinul? Și-a scos Robert coiful și a dat 
din cap. Ne-au zis să avem grijă. Nu mi-am dat seama însă de pericol. 

- Rubinele sunt greu de spart. Nu prea poți să le spargi din 
greșeală, zău. 

A strâns din buze. 

- Aşadar, nepoate, am venit pentru tine. Cum stăm? 

Tot îmi plăcea de el. Nu-l mai văzusem de patru ani, dar mi 
se părea doar o pauză în conversație. Și venise pentru mine, la fel 
cum visase un băiețel schilod înainte să fugă trădat de la Castelul 
Înalt. Unchiul Robert venise cu cavaleria după el. Cumva mai 
ieşise otrava din rană. 

- Unchiule, suntem până la genunchi. 

- Pare până la piept, după cum am văzut eu când am intrat 
în peşteri. 

S-a încovoiat puțin, oboseala de după luptă spunându-și cu- 
vântul. Pe platoşă avea dâre de sânge, o adâncitură reflecta lumina 
din unghiuri ciudate, iar partea stângă a feței i se înnegrea într-o 
vânătaie impresionantă. 

Am dat din umeri. 

- Oricum, avem cizme de rahat și situația pute. Are mii și 
sute de oameni. Ne poate asedia în donjon, dintre ruinele cas- 
telului. E clar că ne pune cu botul pe labe în luni, dacă nu 
săptămâni. 

- Dacă situaţia e pierdută. Dacă a fost mereu pierdută. De ce 
am sacrificat două sute de cavaleri? De ce ne-am croit drum prin 
munți, la urma urmei? 

S-a încruntat, iar în ochi avea o lumină periculoasă. O cunoșteam. 

- Pentru că nu vrea să aştepte luni sau săptămâni. 

Makin a pășit din spatele tronului. 

- Prinţul ne atacă de parcă ar vrea să ne cucerească într-o zi. 

- Acum trebuie. Voia o victorie rapidă înainte, dar acum are 
nevoie. Nu voia să aștepte iarna. Are o armată uriașă de hrănit, 
un orar, alte puteri de luat în seamă, teritorii noi de suprave- 
gheat. N-a plănuit să fie prizonier al iernii. Dar acum trebuie să 
învingă, azi sau mâine, cel târziu. Într-o zi sau două, armata lui 
va înțelege ce pierderi mari are, căpitanii vor începe să vocife- 
reze, trupele se vor dispersa și poveştile depănate altundeva îi 
vor îmboldi pe dușmanii Prințului. Dacă ne doboară azi, poveş- 
tile vor avea alt curs. Se va vorbi despre cum l-a zdrobit pe Jorg 
de Ancrath, care a distrus Gelleth și l-a umilit pe contele Renar. 
Da, pierderile au fost mari, dar a făcut-o într-o zi! Într-o zi! 

- Și cum ne ajută toate astea? a întrebat unchiul Robert. 

- Nu cred că poate să ne doboare într-o zi. Și nici el nu crede. 

- Chiar și așa, o să murim toți, nu? Poate că planurile Prințului 
se vor duce de râpă, dar nu prea mă încălzeşte. 

Unchiul Robert le-a aruncat o privire căpitanilor, nişte bărbaţi 
înalți arşi de soarele din sud. N-au scos o vorbă. 

-~ Ne ajută pentru că îmi va accepta oferta. 

- Oferta? I-ai zis lui Coddin că nu faci nicio înțelegere! 

Makin a ieşit de pe podium ca să mă măsoare cu privirea, de 
parcă n-aş fi Jorg. 

- Nicio înţelegere! 

Era vocea Mianei, care venea ajutată de tânărul Rodrick. Părea 
palidă, dar nu rănită. 

- Nu fac nicio înțelegere, ci un duel. 


Din jurnalul lui Katherine Ap Scorron 


27 august, anul 101 Interregn 

Arrow. Palatul Greenite. Camera Roşie 

Orrin este din nou în campanie. Cu cât e mai mare domeniul, 
cu atât îl văd mai puțin. Primăvara a pus stăpânire pe Conaught cu 
doar trei sute de oameni. Acum se află cu o armată spre Normandia, 

cu noud sute de soldați. Ar vrea sd ia și pământurile lui Orlanth, 
deși mai sunt și altele de luat în considerare. 

Nu vorbește niciodată cu patimă, de parcă vrea locurile alea 
pentru el, să-i facă plecăciuni înaintea tronului ori să-și umple cufe- 
rele de război. Îmi spune ce vrea să facă pentru popoarele din acele 
zone, ce o sd câștige, câtă libertate vor avea, ce prosperitate, ce per- 
spective. Ar suna fals din gura altuia. Dar Orrin crede și poate să 
înfăptuiască. În Conaugbt îl venerează ca pe unul dintre foştii lor 
eroi, care a renăscut. 

Cu mine vorbește plin de dorinţă. De când ne-am căsătorit, mă 
simt prețuită. Fericită. Și știu că și eu îl fac fericit. Deși e mereu o 
urmă de dezamăgire, bine ascunsă. Dacă nu aș fi petrecut multe zile 
sondând visele oamenilor, poate că n-aş fi văzut. Dar văd și sunt 
tăiată de cuțitul pe care l-am făurit și l-am ascuțit. Orrin vrea un 
copil. Și eu. Dar au trecut doi ani. 

Saretb imi spune în scrisorile ei cd uneori poate dura doi ani, 
alteori patru. Ea însăși n-a avut niciun copil de când a murit 
Degran, cu excepția micutului Merrith, care s-a îmbolnăvit și a mu- 
rit așa de repede. Cred cd din cauza durerii Saretb e stearpă. Jilli și 
Keriam îmi zic și ele cd poate dura doi ani, cum spune Sareth. Îmi 
zic cd sunt sigure cd o să vină repede. În primul an au crezul. 


28 martie, anul 102 Interregn 

Arrow. Palatul Greenite. Grădinile de la apus. 

Egan s-a întors la palat. Deși am spus că s-a întors, el n-a mai 
fost aici niciodată. Orrin a construit palatul înainte ca ducatul 
Belpan sd predea armele, iar Egan se întoarce atât de rar din cam- 
panii, încât e prima oară când îl vede. 

Iar e rănit. La șold acum, a căzut de pe cal în ceva ascuțit. 
Întotdeauna pare să se înzdrăvenească repede, ca și cum n-ar suporta 
niciun fel de restricție, deși propriul corp îi interzice. 

Am citit Despre vise şi ce ascund de Roland de Thurtan. Îmi 
place să citesc pe balconul care dă în grădina cu plante aromatice. 
Grădinile formale... sunt prea formale și prea mari. Îmi place să mă 
uit la cea cu plante aromatice, cu pârâiașele, cu ceasul solar și lunar 


418 MARK LAWRENCE 


pe care le-am instalat, și să miros parfumul. Şi nu e o carte de citit 
în casd sau pe întuneric. Simpi cum te împresoară pereții, dacă citeşti 
un paragraf sau doud din cartea lui Roland de Thurtan. 

Egan se antrenează cu sabia în piața mare în fiecare zi, în fața 
statuii tatălui său. E ceva magic în felul în care se mişcă. Îmi amin- 
teşte de dansatorii din ținuturile slave, creaturi ca niște spiriduși, 
numai grație și aer, deși adaugă forță la grație. Doar atunci când i 
se alătură oameni cu care să se dueleze înţelegi cât de iute e. fi face 
sd arate stupid. Chiar și pe cei mai buni din garda palatului. 

Însă are ceva care mă sperie. Patima cu care urmărește fiecare 
victorie. Te uiţi la el cum luptă și te întrebi dacă există ceva ce nu 
ar face ca sd obțină ce vrea. 


15 aprilie, anul 102 Interregn 

Arrow. Palatul Greenite. Grădina de plante aromatice. 

Egan e tot aici. S-a recuperat rapid, deși cică a fost o rand gravă. 
Părea dornic sd se vindece și sd facă ce fi place - sd taie pe oricine i 
se opune lui Orrin. Dar acum trândăvește prin palat. A venit azi și 
în bibliotecă — nu l-am mai văzut niciodată aici. 

Îmi place și în acelaşi timp îmi displace cum se uită la mine. 
Unei părți animalice din mine îi place. Partea rațională e jignită. 
N-am găsit nimic sd-mi placă la Egan, ceea ce nu înseamnă însă că 
văd un mister. Când mă priveşte, parcă le înțelege instinctiv pe fe- 
mei, ceea ce le e interzis înţelepților. Íi e interzis lui Orrin. 

Orrin și Egan sunt din nou în campanie vara asta. Zilele sunt 
lungi, calde şi însingurate, deși trebuie să fie peste o mie de suflete în 
palatul ăsta al nostru, iar cel puţin cincizeci de domniţe de calitate 
au fost aduse doar ca să-mi țină de urât. 

Am învățat să călătoresc în vis, sd må concentrez și să fiu lucidă, 
deși merg pe tărâmurile posibilului și imposibilului. Uneori zbor, 
înot sau sunt în galop. Lumea e o linte, un singur fir pe întinderea 
visului, și, dacd-l urmez, pot sd deslușesc ce e aievea, nu să mă scald 
în imaginația străinilor. Am trimis mesageri să exploreze locurile 
vizitate astfel, iar ei mi-au confirmat adevărul observațiilor. 

L-am visat pe Jorg de Ancrath noaptea trecută și așa m-am prins 
în coșmarurile lui. Marginile viselor lui sunt pline de măceși, deși 
atât de ascuţiţi, încât m-am trezit așteptându-md să am cămașa de 
noapte sfâșiată și plină de sânge. Și e o furtund așa de puternică, 
încât m-a trezit din somn. Parcă pusese bariere să nu lase intrușii. 
Sau poate a fost doar imaginația mea. Nu prea pot trimite mesagerii 
sd verifice. 

În dimineaţa asta md doare capul, pana îmi tremură în mând 
și abia văd pagina. În Arrow se dă anason, nu pelin, dar tot nu 
ajută. Mi-aş da la schimb durerea de cap ca să mă tai în maces, dar 
asta e prețul când intri în visele altora. 


22 mai, anul 102 Interregn 

Arrow. Palatul Greenite. Marea bibliotecă. 

Orrin îmi scrie că îl are pe Sageous sfătuitor! Păgânul e la Curtea 
Normandiei, după ce a fugit de la Olidan. Orrin îmi scrie că Sageous 
i-a fost de folos la descifrarea terenului care îi aștepta și la interpre- 
tarea anumitor vise problematice de care a suferit. 

l-am răspuns și i-am trimis scrisoarea cu cel mai iute cdldreţ, 
implorându-l pe Orrin să-l dea afară pe păgân imediat. laş fi scris 
să-l „spânzure”, dar Orrin e prea... corect. 


23 iunie, anul 102 Interregn 

L-am găsit pe Orrin visând! N-am putut merge prin visul lui 
auriu cu multe straturi, dar se pare cd a luptat împotriva tuturor 
încercărilor lui Sageous de a-l controla. Poate că a avut dreptate că 
el ținea sforile. Mă neliniștește însd că sunt ținută pe dinafară. Poate 
cd e o barieră creată de păgân sau o apărare a lui Orrin, fie conști- 
entă, fie o rezistență naturală la direcționare. 

Pe când Jorg mă ținea la distanţă cu spini și fulgere, Orrin folo- 
sea un refuz calm și simplu. Sper că l-a trimis pe Sageous mâncând 
pământul la Olidan Ancratb, în Castelul Înalt. 


12 iulie, anul 102 Interregn 
Arrow. Palatul Greenite. Sala de bal. 

Palatul e de doi ani, dar nimeni n-a dansat în sala de bal. 
Orrin ar organiza un bal ca să-mi facă pe plac și să-i pună pe lorzi 
și pe doamne să vină la palat cu trăsura. Ar veni sute de oameni 
înveșmântați în satin și dantela. Ar dansa cu precizia și cu grația 
care i-au uimit preceptorii, ar fi atent la nevoile mele, i-ar com- 
plimenta pe muzicieni. Și în tot acest timp aș ști că în spatele 
ochilor umblă gânduri mai importante, planuri, filozofii, scrisori 
și, când ultimii petrecăreţi vor fi duși acasă beți morți cu trâsura, 
Orrin va fi în bibliotecă și va face însemnări pe marginea unui 
volum gros. 


Egan mi-a scris de la petrecerea de după acapararea ultimului 
castel al lui Orlanth. Zic că Egan, dar nu i-am văzut mâna până 
acum. Aş fi surprinsă să aflu că a scris vreo scrisoare până acum. 
Poate un scrib a așternut totul în scris, căci literele sunt făcute cu 
măiestrie, dar e tonul lui Egan. Spune așa: 


Katherine, 

Orlanth din câmpiile de vest e la hotarul Mlaştinilor Ken. Orrin 
are planuri pentru Baronul Kennick. Va face jocuri politice, va 
propune condiții, îi va gădila orgoliul. Ar trebui să mergem fără să 
ne oprim și să lăsăm totul fumegând în urmă. 

Orrin m-a trimis la Castelul Traliegb în Conaught, la naiba în 
praznic. După excesele de la East Haven, își face griji pentru mine. 
Zice că am nevoie de odibnd. 

Am nevoie de odihnă ca de otravă. Vreau sd mă călesc în luptă, 
apoi să cad în mrejele somnului în fiecare noapte. 

Conaugb e bântuit. Visez numai ciudățenii. MA uit la ziduri și 
mi-e frică de noapte. Chiar dacă te visez. Nu sunt vise plăcute. 

Nu știu ce sd fac. Orrin nu vrea să audă nimic râu de fratele lui. 
Am mai văzut. Cumva, îi scuză toate faptele lui Egan. 

N-am făcut nimic ca sd încurajez această pasiune, această ob- 
sesie a lui Egan. Din prima mi-a plăcut Orrin. Dacă voiam un 
sălbatic, îi zâmbeam lui Jorg de Ancrath și atunci eram legată de 
o creatură vajnicd. 

Orrin trebuie sd-l trimită departe pe Egan, sd-i dea un castel la 
o graniță disputată, ca să-l pind ocupat cu vreun război. Nu cred că 
are nevoie mereu de fratele lui. O singură sabie nu poate schimba 
soarta unei bătălii, oricât de iscusit e cel care o mânniește. 


18 iulie, anul 102 Interregn 

L-am câutat pe Egan pe tărâmul viselor și încă e ascuns. La 
mesaje nu primesc răspuns. Nici căldreții nu știu dacă ajung la ar- 
mata lui Orrin. Se pare că se apropie de Îndlțimile Renar. O parte 
din mine se întreabă dacă Sageous o fi unealta lui Jorg Ancratb. Și-o 
fi dezlânţnit preferatul asupra soțului meu? 


28 octombrie, anul 102 Interregn 

Am găsit visele lui Egan, dar erau întunecate și nu aveam acces la 
ele. Am simțit că e lucrătura păganului și îngrijorarea lui asupra pla- 
nurilor sale. Să fi fost Orrin prea greu de manevrat? Cu Egan avea să 
fiemai ușor, ca un taur care s-ar fi îndreptat spre bucata de pânză roșie. 
E înnebunitor sd fii într-un palat, când se întâmplă atâtea la trei sute 
de mile depărtare. 


29 octombrie, anul 102 Interregn 

Tot nicio veste de la Orrin sau Egan, se pare că sunt zeci de mii 
în mișcare, oameni înarmaţi care se duc spre ținuturile de sus, iar 
Jorg Ancratb se Jurişează în castelul lui, cu a douăzecea parte din 
oamenii lui Orrin. 

Și tot îmi fac griji. Orrin e deștept, puternic, răbdător și înțelept. 
Egan are pasiune și îndemânare. Îmi amintesc de Jorg de Ancrath și 
de privirea din ochii lui, de cicatricile pe care le are, de faptele lui, care 
încă răsund prin tărâmul viselor. Îmi amintesc de el și m-aş îngrijora 
și dacă Orrin ar avea de zece ori câți oameni are, iar Jorg ar fi singur. 


1 noiembrie, anul 102 Interregn 

Am făcut un vis de lumină şi umbre și l-am pus în mintea lui 
Marcus Gobal, căpitanul gărzii de la palat. A fost mai ușor pentru 
el să fie de acord cu mine când i-am cerut să pund la cale o forță 

care să md păzească în călătoria spre soțul meu. A uitat sd se certe. 
El a dat din cap că da, a bătut din călcâie, cum fac toți din Arrow, 
și a strâns patru sute de lăncieri, care să md însoțească în sud. 

Am pornit dimineaţă devreme, înainte ca zorile să alunge um- 
brele de pe cer, și am mers la pas, caii forndind și iscând nori, frun- 
zele erau galbene și sângerii când le-a atins prima rază de soare. 

Și eu mă simțeam urmărită, de parcă cineva de sus ar fi fost 
foarte atent la mine. 


Mi-e tare dor de fratele Gog. Nimic nu e mai enervant decât 
trăncâneala unui copil și nimic nu e mai trist decât tăcerea pe care 
o lasd în urmă când nu mai sunt. 


48 


Zina nunţii 


- E o nebunie, Jorg! Dumnezeu l-a pus pe Prinţul de Arrow 
în spatele unei spade. Aşa spune toată lumea. Nu e ca alți oameni 
când are o sabie în mână. Nu e om. 

Makin stătea acum în fața tronului, de parcă voia să-mi blo- 
cheze calea. 

- Şi se va dovedi că s-a născut să moară răpus de o sabie, am zis. 

- L-am văzut luptând, a clătinat din cap. Jorg, sper că ai un as 
în mânecă. 

- Desigur. 

Lui Makin i s-au lăsat puțin umerii, semn că s-a relaxat un pic. 
Unchiul Robert a zâmbir. 

- Asul din mânecă e cel mai bun braț din istorie care să må- 
nuiască o sabie. 

Protestele au început imediat în cort, de parcă mi se umpluse 
curtea de gâște supărate. 

- Domnilor! m-am ridicat eu de pe tron. Lipsa voastră de în- 
credere mă uluiește. Și nu v-ar plăcea să mă vedeți surprins. Dacă 
Prințul de Arrow acceptă provocarea la duel, o să mă întâlnesc 
cu el pe câmp şi o să izbândesc acolo. 

Am trecut pe lângă Makin, împingându-l. 

- Tu! am arătat spre un cavaler la întâmplare. Adu-mi vestitorul! 

Eram încrezător că am unul. M-am întors și m-am uitat în 
ochii lui Makin: 

- Ți-am zis că m-am luptat cu maestrul spadasin Shimon? 

- De o mie de ori, a răspuns el cu un oftat și s-a uitat la 
Lord Robert. 

- Jorg, Shimon mi-a zis că eşti bun, mi-a spus Unchiul Robert. 
Unul dintre cei mai buni pe care i-a văzut în patruzeci de ani. 

- Vezi? am strigat. Vezi? 

- Dar doi ani mai târziu l-a cunoscut pe Orrin şi i s-a părut mai 
iscusit. Iar se pare că Egan, fratele lui Orrin, e mult mai periculos. 

- Aveam paisprezece ani! Acum sunt un bărbat în toată firea. 
Pot să-l bat pe Makin cu piciorul de la scaun. Ai încredere în 
mine. O să-l pun la pământ într-o baltă de sânge pe Prinţ înainte 
să-mi vadă sabia. 

Uşurinţa cu care vorbeam era ca să mă dau în spectacol. 
Aveam să mă lupt cu Prinţul de Arrow. Chit că pierdeam sau 
câştigam, că aveam sorți de izbândă sau nu. Nebunia sădită de 
Sageous fusese eliminată şi urma să sfidez soarta și să câștig, oricât 
de puţine șanse aveam, însă îmi ucisesem fratele. Flăcările nu 
aveau cum să topească sentimentul de vină. Urma să-l duc cu 
mine pe câmpul de luptă și poate aveau să-l îngroape cu mine. 


L-au găsit pe Kent cel Roșu sub corpurile carbonizate ale oa- 
menilor Lordului Jost. Am cerut să fie adus în sala tronului, când 
am aflat. 

- Sir Kent, ai arătat și mai bine. 

A dat din cap că da. Doi străjeri l-au adus înăuntru legat de un 
scaun ca să nu cadă. 

- Şi m-am și simțit mai bine. 

Vocea lui era o șoaptă răgușită, căci plămânii-i fuseseră arși de 
aerul fierbinte. 

Chiar şi acum, când niciunul nu ştia dacă vom trăi sau vom 
muri, Kent stătea cu capul aplecat, umil printre lorzi şi cavaleri, 
deşi îl ridicasem în rang. Avea să se avânte în dinţii unei armate, 

dacă era încurajat un pic, dar o sală a tronului cu oameni obișnu- 
iți cu mătăsuri, şi nu cu piele îl făcea să se simtă mic. 

Am părăsit tronul şi m-am pus pe vine lângă el. 

- Ți-aş oferi ceva pentru durere, frate Kent, dar vreau să dai tot 
ce ai în bătălie. Luptă-te cu arsurile! Învinge! Nu o să mă predau. 

Și arsura mea mă chinuia. Sigur că nu se compara cu durerea 
lui Kent și a altora din curte, dar tot mă măcina, pulsându-mi în 
obraji şi în tâmple. 

Am văzut ceva cu coada ochiului şi m-am întors de la Kent 
spre tron. Două lămpi cu ulei încadrau podiumul, urne date cu 
lac şi vopsite în negru şi roşu, puse pe un suport din fier forjat. 
Flacăra care dansa în fiecare fitil, sub sticlă, părea ciudată, prea 
luminoasă, prea portocalie, cu prea multe forme deodată. Am pus 
mâna deasupra sticlei și nu simțeam nicio căldură, doar o forță 
vitală care mi-a străbătut braţul şi mi-a venit să urlu. 

Să nu deschizi cutia niciodată! 

- Maiestate, mesagerul s-a întors. 

Mi-am tras mâna, aproape simţindu-mă vinovat. Solul stătea 
în pragul ușii, între doi cavaleri. Era arătos și înalt în uniforma 
lui cu fir de aur, din catifea. 

- Şi ce a avut de zis Prințul despre oferta mea? l-am întrebat. 

Mesagerul s-a oprit, apelând la un șiretlic ca să atragă mai mulți 
oameni, deşi eram ochi şi urechi. 

- Prinţul vă va întâlni pe câmpul de luptă pentru a hotări 
soarta acestei bătălii. 

L-am văzut pe Makin scuturând din cap. 

- Bun. Şi a pomenit vreun loc sau a acceptat invitația mea de 
a ne duela pe culmea Runyard? 

- Prinţul consideră că acea culme e făcută mai mult din troli 
decât din piatră și a găsit o zonă de câmpie aproape de Ridgen Rock, 
la jumătatea drumului dintre castel şi linia de acum a frontului. Va 
aduce cinci observatori care să urmărească de la douăzeci de metri 
ce se întâmplă şi se așteaptă ca și dumneavoastră să faceți la fel. 

- Spune-i că accept şi voi ajunge într-o oră. 

Mesagerul a făcut o plecăciune şi a pornit să-mi transmită mesajul. 

- Makin, vreau să fii acolo. Dar înainte vreau să vorbesc cu 
Olvin Green sau, dacă el e mort, cu cineva care se pricepe la răni 
de săgeată. Vreau ca el şi șase oameni puternici să se ducă la 
Coddin. Să i se trateze rana acolo, dacă mai e în viață, și să fie 
adus jos imediat ce poate fi mutat. 

Makin a dat din cap şi a părăsit sala tronului fără să scoată o 
vorbă. Doar a pus o mână pe umărul lui Kent când a trecut pe 
lângă el. 

- Vreau să vină Lordul Robert, Rike, căpitanul Keppen și pă- 
rintele Gomst. 

Unchiul Robert a plecat capul în chip aprobator, apoi a urcat 
pe podium și s-a aplecat spre mine: 

- De ce un preot? Ai nevoie de spadasini buni, în caz că sun- 
tem traşi pe sfoară. 

- Prinţul de Arrow o să aducă cinci săbii bune. Eu trei, plus 
un arcaș, în caz că ticălosul o rupe la fugă, şi un preot, pentru ca 
în viitor să se spună adevărul despre ce s-a întâmplat. 

I-am lăsat să-mi prindă armura ~- bucăţi de oțel argintat, bine 
făcut şi fără ornamente. Nu aveam blazon și embleme pe zale. 
Ornamentele sunt pentru timp de pace, pentru cei care se joacă, 
dar care nu înţeleg ce fac. 

Trebuie să ştiţi că Războiul Sutei e un joc. Şi ca să câştigi tre- 
buie să joci cu piesele pe care le ai. Secretul este să ştii că e doar 
un joc şi singurele reguli sunt ale tale. Dat fiind că nu mai era 
cutia amintirilor, aveam toate planurile în minte. Trucul era să 
nu zăbovesc asupra lor - să nu i le dezvălui lui Sageous, care apoi 
avea să le acapareze. O greșeală, și totul avea să ia sfârșit. 

În timp ce pajii prindeau armura cu şuruburi, legau cu curele 
şi transpirau, am dus inelul Constructorilor în dreptul ochiului. 
O clipă am văzut-o pe Miana în încăpere și m-am întrebat dacă 
i-ar intra mâna prin inel şi l-ar purta ca pe-o brățară la încheietura 
ei mică. Apoi s-a format imaginea. Aveam întreaga lume în faţă, 
ca un giuvaier în albastru și alb. O pânză pe care nici tot imperiul 
nu ar părea mare. 

Am mișcat un pic degetul pe marginea inelului şi imaginea s-a 
focalizat spre pământ mai iute ca o săgeată. Mai iute chiar decât 
un glonț. Da ~ am auzit de ele. 

Imaginea a fost neclară o secundă, două, trei și apoi s-a limpe- 
zit. Oricât de mare e telescopul ce trebuie să atârne deasupra 
noastră, nu avea cum să arate o priveliște mai apropiată, o ima- 
gine pe mile întregi, în care se vedea profilul Bântuitului, dar 
detaliile erau ascunse. Armata Prințului era ca un punct negru pe 
munte. Vedeam forma mașinăriilor mai mari de asalt, iar oamenii 
din jur erau ca niște particule de praf. Am mutat din nou degetul 
şi imaginea s-a înnegrit. Am numărat când a sărit prin patru go- 
luri prin care Constructorii nu mai vedeau și apoi, cu degetul pe 
ultima ridicătură, am văzut altă privelişte. Armata mea și zidurile 
fumegânde le vedeam de parcă stăteam pe un vârf de munte din 
apropiere. Am atins partea metalică și mi-am mișcat foarte puţin 
degetul, reușind să văd imaginea de mai aproape, focalizându-mă 
pe terenul de la Rigden Rock. 

În multe locuri inelul Constructorilor nu vede decât din per- 
spectiva unei păsări, dar într-un loc din cinci se poate folosi de 
alți ochi. Prin explorare și extrapolare am găsit unde era un ochi 
pe care îl exploatam acum. E pe o culme înaltă în Munţii 
Matterack, complet ascuns când nu e folosit. Când îl chem, o rază 
strălucitoare de oțel se înalță după niște uși negre dintr-o rocă 
naturală şi ridică un dom negru de cristal în aer. Am stat sub dom 
şi am ascultat un sunet vag când am schimbat perspectiva inelului. 
Un ochi mecanic trebuie să stea în interior și să răspundă nevoi- 
lor mele. Simțeam că l-am găsit. Ochii ăștia din bolțile cerului şi 
jos, printre ei, cufundați în piatră, sunt geniali. Chiar și așa, mă 
mir cum de a simțit un popor nevoia să fie supravegheat în fiecare 
moment și în fiecare loc. Poate de asta au şi înnebunit. N-aş vrea 
să fiu spionat aşa. Aș orbi cu asemenea ochi. 

Fexler Brews a înnebunit. La paisprezece ani după ce ecoul i-a 
fost prins și ținut în mașinărie, a luat un pistol și s-a împușcat. Cu 
un Colt 45, deși nu arată ca un cal, la fel ca şi Coasta Calului. L-am 
găsit pe Fexler, dar n-a fost ușor. L-am găsit pe drumul lung de 

întoarcere spre Înălțimile Renar și m-a costat multă durere și pier- 
dere de vieți omeneşti. Vieţi pe care le prețuiam. Marfă rară. Fexler 
şi-a tras un glonț în cap, dar mașinăria nu l-a lăsat, ci l-a prins în 
capcană între fracțiuni de secundă. Am alungat gândul, imaginea 
unei arme în mâna lui înghețată în timp, rubine de sânge nemișcate 
în aer, pe lângă rana de unde a ieșit glonțul. Am uitat de camera de 
inerție... înainte ca Sageous să vadă că-mi aduc aminte. 

Se spune că Dumnezeu se uită la noi în fiecare moment. Dar 
cred că în anumite momente, când anumite fapte se înfăptuiesc, 
îşi întoarce privirea. 

- Jorg, ce vezi? 

Miana era lângă mine acum. 

- Terenul crimelor e liber. 

Am luat inelul de la ochi. 

- Jorg, poți să câştigi? m-a întrebat. În fața Prințului. Cică e 
foarte iscusit. 

L-am simţit pe Sageous. Îl miroseam cum încerca să-mi intre 
în gânduri, să-mi fure din secrete. 

- E foarte iscusit. Şi eu... sunt foarte rău. Să vedem ce se întâmplă. 

Mi-am făcut un zid din imaginaţie şi n-am vrut să mă mai 
gândesc la ce se va întâmpla. Mâinile mele știu ce să facă - nu 
trebuia să mă gândesc. 

La baza tronului de la Bântuit e incastrat un safe. Până să-mi 
pună coiful, am îngenuncheat în fața tronului și am pus cheia grea 
în încuietoare. Am coborât partea laterală și am întins mâna 
dreaptă, trecând-o prin scutul de fier, mic, apoi am scos-o. Am 
făcut-o pumn în jurul obiectului ascuns de scut și am zâmbit. 
Închipuiţi-vă că Fexler Brews s-a gândit că aș putea să refuz! Am 
lăsat cutia deschisă și m-am ridicat în picioare, am coborât de pe 
podium pentru ca pajii să-mi pună coiful. 

- Keven, mută cureaua cu sabia! 

Băiatul s-a încruntat și a clipit. Arăta ca un copil. Bănuiesc că 
nu era mai mare decât Miana. 

- Sire? 

Doar am dat din cap și el, tot încruntat, a desfăcut cureaua și 
a pus-o la loc cu plăselele deasupra șoldului stâng. 

Unii oameni le dau nume săbiilor. Mereu mi s-a părut ceva 
pompos. Dacă i-aș da un nume, i-aș zice „Ascuţita“, dar nu vreau, 
cum n-aş face-o nici cu furculița de la cină sau cu coiful. 

Am părăsit cu pași mici sala tronului, toți fiind cu ochii pe mine. 

- Jorg cel Roșu, mi-a şoptit Kent când am trecut pe lângă el. 

- Roșu ar fi bine, Kent. Dar mă tem că sunt mai închis. 

Când am deschis cutia, am obținut mai mult decât amintirile. 

Flăcările din torțele de lângă ușă au pâlpâit când am trecut 
pe-acolo, dându-mi o energie ciudată. Mă simțeam privit de mai 
mulți oameni decât cei de la Curte, de Sageous și de cei care vor 
să mute Suta pe tabla lor de joc. Gog se uita la mine. Din foc. 

Am privit o dată în urmă şi am văzut-o pe Miana lângă tron. 
Lordul Robert a venit după mine. Afară ni s-au alăturat căpitanul 
Keppen și Rike. 

- E timpul să intrăm în luptă, bătrâne, i-am zis lui Keppen 
când a venit lângă mine. 

A zâmbit larg, de parcă ar fi ştiut că sosise clipa şi mi-ar fi 
împărtășit dorința. 

Am pornit la drum pe coridoarele unchiului meu. Degran nu 
mă mai urmărea din umbră, vina nu mă mai chinuia cât să mă 
ducă la nebunie, dar oricum știam ce faptă odioasă săvârșisem. 
Moartea mă aștepta pe versanți, într-un fel sau altul. Moartea avea 
să fie bună. Moartea provocată de Prinț, ucis de săbiile celor o 
mie de soldați sau moartea de care mă salvase Fexler când pusese 
în cutia lui Luntar forțele necromanției şi focul cu cârligele în- 
fipte atât de bine în mine și cum mă smuceam. 

Și mi-am amintit. Am luat cutia goală pentru ultima dată ca să 
o arunc, În cutia Pandorei era speranța, ultimul dintre relele hără- 
zite nouă din cauza curiozității ei nechibzuite. Poate că ea avea să 
lase speranța să zboare, dar nu spre mine. Chiar și așa, m-am mai 
uitat o dată în cutia fără capac, cu mâna ridicată ca să o arunc pe jos. 
Şi acolo, în interiorul arămiu și lustruit, era o pată. O ultimă 

amintire? Nedorind să se întoarcă? Am pus un deget pe ea și întu- 
nericul mi-a intrat în piele, lăsând în urmă doar arama strălucitoare. 

Amintirea nu m-a cuprins, nu m-a luat din prezent, dar s-a 
așezat ca un gând pe când mergeam pe coridoarele Bântuitului. 
Mi-am amintit ultima discuţie cu Fexler, de la castelul bunicului. 
Fexler se uitase la cutie în timp ce eu o priveam prin inelul lui. 

- Sageous? 

Cugetase asupra zumzăitului inelului. 

- Sageous? 'Tâlharul ăla împuțit de vise mi-a făcut asta? Mi-a 
pus nebunia? 

- Sageous a făcut mult mai mult decât atât, Jorg. Te-a pus în spini. 

Fexler a făcut o pauză ca şi cum şi-ar fi adus aminte. 

- Altceva te-a ţinut acolo. 

Fiecare cicatrice de la spini arsese la auzul cuvintelor lui. 

- De ce? l-am întrebat. De ce ar face una ca asta? 

- Mâinile ascunse care mișcă piesele imperiului tău au profeții 
pe care vor să le împărtășească. Vor să vorbească despre Prinţul 
de Arrow şi viitorul lui aurit. Şi mai au preziceri pe care nu vor 
să le spună. Mâinile ascunse cred că doi Ancrath uniţi vor pune 
capăt puterii lor. Vor pune capăt jocului. 

- Doi? râsesem. Atunci, sunt în siguranță! 

- Se pare că, atunci când ai supraviețuit, în ciuda sorții, o va- 
loare s-a atașat de tine, îmi zisese Fexler. 

Și am simțit fiori reci, aflând în cele din urmă cum încercaseră 
jucătorii să-i împiedice pe cei doi Ancrath să se alăture pe tabla 
de joc. L-au văzut pe fiii lui Oldai murind împreună. Și, când am 
scăpat de moarte și când am devenit util pentru jocul lor, ca tata, 
m-au lăsat în viață, pentru că ştiau că n-o să-mi alătur cauza lui? 
Ori se luase în calcul posibilitatea cu mult timp în urmă și pră- 
pastia dintre tată şi fiu nu fusese doar lucrarea noastră? 

- O să-l găsesc pe păgân și o să-l omor, îi promisesem lui Fexler. 

- Sageous e doar un sălbatic care întinde adevărul prin super- 
stiții ca să intre în vise, clătinase din cap Fexler. 

- Însă e greu de prins, îi zisesem. 

— Ce mi-aş dori să dispară, îmi spusese Fexler, cântând pe jumătate. 

- Ce? 

- O rimă din vechime, antică. Sageous îmi amintește de ea. Când 
urcam scările am cunoscut un om ce nu era acolo; nu era nici azi acolo; 
ce mi-aş dori să dispară. Aşa e Sageous, omul care nu era acolo. Ideea 
e să schimbi perspectiva. Ce mi-aş dori să rămână mereu. 

- Poftim? 

Mă întrebam dacă fantomele pot fi senile. Fexler se apropiase 
de mine şi și-a pus mâna de fantomă pe cutie. 

- Dar nu ţi-e de niciun folos până când ghicitoarea cutiei nu 
e gata şi nodul gordian nu e desfăcut. O s-o pun în cutie. 

- Nu! i-am strigat. 

Nu voiam să-l las să-mi ia amintirea. 

- Nu ce? mă întrebase Fexler. 

- Eu... uit, îi zisesem. 


- Nu? m-a întrebat Makin, care era lângă mine, înapoi pe co- 
ridoarele Bântuitului, în timp ce Prinţul de Arrow aștepta afară 
cu sabia şi cu alte mii de soldaţi în spate. 

Am clătinat din cap. Țineam cutia goală în mână, zdrobită, cu 
sânge de la cicatricile de la spini, care sângerau din nou. Mi-a 
scăpat şi am izbit-o de perete. 

- Nu, am zis. Doar nu. 


Părintele Gomst ne aştepta în curte. Se făcuse o cărare printre 
cadavre. Stăteau unii peste alții, de o parte și de alta, de parcă era 
drumul spre iad. Și duhoarea, Fraţii mei, îmi făcea stomacul să se 
agite! Şi, mai rău, când mergeam printre cadavrele așezate unele 
peste altele şi carbonizate, unele mai şi tresăreau. Mâinile roșii 
se mișcau, pielea arsă li se prelingea de pe degete. Capetele li se 
lungeau, ochii morți mă găseau. Oamenii care erau cu mine, con- 
centraţi pe ce au de făcut, nu vedeau nimic, dar eu vedeam, îi 
simțeam pe toți, neliniștiți în somnul lor, pe când Regele Mort 
se uita la mine prin ei. 

Să nu deschizi cutia niciodată! 

Moartea şi focul își înfipseseră cârligele în mine. Mai adânc ca 
niciodată. Şi fiecare începuse să tragă. 

- Ar trebui să mă ocup de morţi, a zis părintele Gomst, 
aproape strigând ca să fie auzit peste țipetele din galeria circulară 
unde fuseseră transportați. 

- Lasă morţii să-și poarte singuri de grijă! i-am replicat. 

Ştiam că el n-o să-mi aducă nicio alinare când o să zac icnind 
în Heimrift. L-am văzut pe Grumlow la ușile donjonului, stând în 
spate, în umbră. I-am făcut semn să vină în față: 

- Grumlow, arată puţină compasiune pentru muribunzi! 

EI a dat din cap şi a plecat. 

Știu că în Heimrift aş fi apreciat mila lui iute, nu o ieșire 
înceată, însoțit de Părintele Gomst, care să-mi ţină predici. 

Am mers pe cărarea curățată de morți, dar nu și de grăsimea 
de la carnea arsă, de bucăţile de piele, de profilurile carbonizate 
ale oamenilor. Nimeni n-a scos o vorbă, chiar și Rike părea poso- 
morât. Dar așa se cădea. Unchiului meu, ducele de Renar, îi plăcea 
să ardă oameni. Așa semănase groază. Și eu venisem să-i iau locul, 
cu Gog lângă mine, umplând curtea cu cadavre carbonizate. 
Prințul de Arrow avusese dreptate că cei din neamul Ancrath sunt 
cea mai întunecată ramură din arborele genealogic al familiei 
Steward. Mă întrebam de mult dacă îi voi ține piept lui Orrin când 
va veni clipa. Era cel mai strălucitor rod ce atârna de crengile din 
neamul împăratului. În cei patru ani de când pusesem stăpânire 
pe ţinuturile de jos, străbătusem imperiul, întorcându-mă în cele 
din urmă să înăbuș revolta vărului Jarco din vest, apoi mă bătu- 
sem cu dușmani mai puțini vizibili, cu boala din oamenii mei şi 
din economia mea. În acest timp Prințul de Arrow își consolidase 
puterea şi ocupase cinci tronuri. Poate că doar înţelepții îmi șop- 
tiseră în repetate rânduri că trebuie să-i cedez tronul și să mă 
gândesc să-i opresc înaintarea spre Poarta de Aur. Și nu-mi place 
să mi se spună ce trebuie să fac. 

Însă acum, când cutia de aramă era deschisă, iar amintirile și 
păcatele se întorceau la mine, simțeam că s-au întors mai mult, 
de parcă fusesem o umbră a celui de dinainte, însă mi se furase 

ceva vital, ceva atât de legat de fărădelegile mele, încât Luntar 
fusese obligat să-l pună în cutia amintirilor. Poate că nu aveam să 
mai prind un apus în această zi însângerată, dar, dacă reușeam, 
nu aveau să mai treacă patru ani până să-mi ating țelul. 

Mergeam printre ruinele orașului, unde bucăți fumegânde din 
zidurile exterioare ale Bântuitului lăsaseră doar distrugere. Nici 
urmă de grajdurile lui Jerring, unde Makin se tăvălise în bălegar 
ca să fie gata de drum. 

Chiar și acum puteam pune capăt. Prinţul avea să accepte 
pacea: progresul era prea important ca să n-o facă. Şi cine ar spune 
că ar fi un împărat mai slab decât mine? Mi-aș putea compara 
fărădelegile cele mai grave cu ale lui, apoi să mă autodepășesc cu 
unele şi mai groaznice. 

Fuseseră momente foarte limpezi printre piscuri când mă gân- 
disem să-i las drum neted lui Orrin de Arrow. Dar lucrurile se 
schimbă. Un alt Jorg se apropia de locul duelului și un alt prinț 
de Arrow. Ziua nunţii făcuse din Jorg Ancrath unul mai vechi. 
Aveam iar o sete în mine. Şi aveau să curgă râuri de sânge. 

În jurul meu se înălța muzica, la început vag. O bucată pe care 
o interpreta mama mea la pian. Un instrument rar și complex, 
din coarde şi ciocane, vechi, dar notele care ieşeau din mâna ei 
dreaptă erau limpezi şi înalte, pure ca stelele, în contrast cu me- 
lodia întunecată din stânga. Uneori doar o notă rece şi pură îţi 
poate tăia respirația și a doua, ieșită din ritm, aruncată în gol, 
poate să-ți dea fiori pe şira spinării. O mică fugă, o fluturare a 
mâinii peste notele albastre, te poate duce oriunde, oricând, te 
poate face să te simți nou sau să domolească anii ce au trecut peste 
tine, suficient de grei să-ți oprească răsuflarea. 

Am mers printre pietre sparte și lemn ars. Melodia pulsa pe 
sub trosnetul flăcărilor, iar mâna stângă trecea peste cele mai 
profunde note. Rike trona lângă mine, iar unchiul meu, pe partea 
cealaltă. Am simţit refrenul maiestuos. Am văzut mâna mamei 
găsind notele înalte, clapele negre, cele care îmi provocau o du- 
rere în piept, ca țipetele pescăruşilor deasupra mării zbuciumate. 

După ce mă uitasem mulți ani la mâinile ei cu ochii minții, o 
auzeam în cele din urmă, îi auzeam muzica. 

În josul muntelui, spre armata Prințului, strânsă la un loc. 
Muzica, melodia profundă și înceată, contrapunctul înalt și spart, 
de parcă munții înșiși deveniseră partitura, de parcă peșterile as- 
cunse și piscurile secrete s-ar fi strâns în jurul maiestuozității 
oceanului și ar fi prefăcut în muzică toate viețile oamenilor, cân- 
tate de degetele unei femei, fără oprire sau milă, căutând, învâr- 
tind, descoperindu-ne toate secretele. 

Până la suprafața plană din fața cenușiei Rigden Rock. Muzica 
încetinea, notele se împrăștiau, doar contrapunctul se auzea în 
cea mai mare octavă, note triste ce se auzeau din ce în ce mai slab. 
M-am uitat la Makin, amintindu-mi prima zi când îmi dăduse 
sabia de lemn. Toţi băieţii lui cinstiți gata să-i înveţe jocul. Îi 
arătasem că nu e vorba despre stilul de joc, ci despre victorie, dar 
nu cred că au înțeles nici atunci când cei mai buni dintre ei s-au 
prăbuşit la pământ. 

Lângă stâncă scotea flăcări o balistă mare. Cu siguranță luase foc 
mai aproape de ziduri și fusese târâtă departe înainte să-și dea seama 
că e o cauză pierdută. Mă întrebam dacă mașinăria aruncase piatra 
în dormitorul meu. Flăcările mă priveau și se aplecau spre mine. 

Prinţul de Arrow mă aştepta, cu dragonii încă zugrăviți pe 
armura de teuton, ce sclipea în culorile curcubeului. Cei cinci 
cavaleri stăteau la distanța convenită și eu am făcut la fel cu se- 
cunzii mei. Formau o linie ciudată, Rike trona în mijloc și arăta 
gata să facă prăpăd. Makin și Robert, de câte o parte. Bătrânul 
Gomst în dreapta, purtând fiecare lucru sfânt pe care îl avea, în 
speranța că n-o să bage nimeni o săgeată în el, iar bătrânul Keppen 
era în stânga, cu o față acră, de parcă n-ar fi avut timp pentru 
prostiile astea. 

M-am dus să-l întâmpin pe prinţ. 

- Deschide donjonul şi putem pune capăt. 

Vocea prinţului era înfundată în coif și mă privea cu ochi negri. 

- Chiar nu vrei. E mai bine așa. 

Am întors sabia să reflecte lumina: 


436 MARK LAWRENCE 


- Nu te mai purta ca și cum ai fi fratele tău! Poate pentru el 
deschideam porțile. Poate. 

Prinţul și-a ridicat viziera. Mi-a zâmbit fioros şi trist, apoi și-a 
scos coiful, trecându-și o mână prin părul aspru, des, scurt şi negru. 

- Salutare, Egan! am spus. 

- Îmi plăceai mai mult pe drum, când erai jegos. i se potrivea. 

Fumul de la mașinăria de asalt care ardea a ajuns la noi. L-am 
auzit pe Rike cum tușea. 

- Îmi place armura ta. O s-o iau când o să ţi-o dea jos de pe 
cadavru, am continuat. 

S-a încruntat, iar sprâncenele negre i s-au întâlnit. 

- Eşti dreptaci. Ce joc e ăsta? 

Am pus mâna stângă pe plăsele. 

- Adesea lupt cu dreapta. Sper că nu mi-ai analizat iscusința 
pe baza spionilor care au văzut că... sunt mai bun cu stânga. 

Egan și-a mutat greutatea pe călcâi: 

- Ai luptat cu Orrin cu mâna dreaptă... 

- Aşa e. Îmi pare rău să aud că l-ai ucis pe Orrin. Era mai bun 
decât noi doi. Poate cel mai bun din generația noastră. 

- A fost un prost, a zis Egan, punându-și coiful la loc. 

- Poate a fost prea încrezător. Am auzit că l-ai înjunghiat în 
spate și te-ai uitat cum a sângerat până la moarte? 

-~ Nu s-ar fi luptat niciodată cu mine, a dat din umeri Egan. 
Ar fi vorbit. Și vorbit. Şi vorbit. A vorbit de parcă nu era nimic, 
dar îl bântuia. Vedeam în ochii lui. 

- Şi cum a primit Katherine vestea despre moartea lui Orrin? 
l-am întrebat. 

L-am văzut pălind. Doar o jumătate de nuanță. 

- Pregăteşte-te să te aperi! 

Şi-a scos sabia. Nu mi-a păsat. 

- l-am zis lui Orrin că o să iau o hotărâre în privinţa lui în 
ziua când va veni din nou în ținuturile de jos. Cred că l-aș fi urmat 
şi l-aș fi recunoscut drept împărat. Sper să fi făcut așa. Ar fi trebuit 
să aștepți două săptămâni - atunci l-ai fi putut ucide, după ce ai 
fi trecut prin ținuturile de sus. Ar fi fost mai bine pentru tine. 

Egan a scuipat. 

- Suntem doi fratricizi în bătălie. Eşti gata? 

- Ştii de ce am exersat cu sabia în fiecare zi de când ne-am 
întâlnit ultima dată? l-am întrebat. 

- Ca să-mi ia un pic mai mult să te ucid? m-a întrebat Egan. 

- Nu. 

- Atunci, de ce? 

- Ca să crezi că aș sta în faţa ta în luptă dreaptă. 

Am ridicat mâna dreaptă și am îndreptat spre el un pistol scos 
de sub scut. 

- Ce-i ăla? m-a întrebat Egan, făcând un pas în spate. 

- Are cuvintele COLT ștanțate pe metal, dacă te ajută cu ceva. 
Gândeşte-te că e o arbaletă, dar comprimată într-un tub mic. Poți 
să-i mulțumești pentru el unui ecou pe nume Fexler Brews. 

L-am împușcat pe Egan în burtă. Glonţul i-a făcut o gaură 
mică în armură. Ştiam că gaura va fi mai mare pe cealaltă parte 
pentru că încercasem Înainte pe un pepene. 

- Ticălosule! Egan s-a dat în spate, impleticindu-se. 

Am vrut să-l împușc în picior, dar pistolul s-a blocat. 

- Ce noroc că nu s-a întâmplat de prima dată, nu? 

Am scos sabia cu mâna stângă. Aproape mi-a parat lovitura 
de sabie. Trebuia să recunosc că era destul de iscusit. Sabia i s-a 
izbit de genunchi și s-a prăbușit la pământ. Cei cinci cavaleri aduși 
de Egan au pornit la ătac. Am meşterit la armă, lovind-o de plă- 
selele sabiei. Am ridicat-o din nou şi am tras o dată, de două ori, 
de trei, de patru, de cinci ori. Cu toții s-au prăbuşit cu găuri roşii 
în fețe. Aș fi ratat cu stânga. 

- Ticălosule! a încercat Egan să se târască spre mine. 

- Nu-i jocul tău! i-am strigat. 

Suficient de tare să audă cei o mie de oșteni ai Prințului, dacă 
nu voiau vărsare de sânge pe când înaintau. 

- Nu joc după regulile impuse de tine, am dat eu din umeri. 

I-am dat lui Egan sabia din mână și le-am făcut semn secunzi- 
lor să se apropie. 

- Aduceţi-l pe Gomst! 

Nu mai erau gloanţe în pistol, așa că l-am aruncat lângă scut 
şi m-am lăsat pe vine în spatele lui Egan ca să-i trag coiful de pe 
cap. A trebuit să tai curelele cu cuțitul. Poate l-am crestat un pic. 

- Egan, nu trebuie să sfârşeşti așa, l-am luat eu de grumaz. Am 
moartea în degete, să ştii. M-a durut când m-ai făcut fratricid, dar 
e adevărat. L-am ucis pe sărmanul Degran fără să mă gândesc de 
două ori. Simţi? Îţi dai seama ce pot face când chiar îmi pun min- 
tea la contribuție? Când chiar vreau să-ți fac rău? 

El a urlat cuprins de durere. 

- Vezi? i-am zis când a tăcut. Nu sunt mândru de cum am 
învățat, dar asta e, diavolul găseşte de lucru mâinilor leneșe; pot 
să-ți distrug părți din șira spinării și să te las în chinuri groaznice 
ani întregi înainte să mori. Te pot paraliza și amuţi ca să nu ştie 
nimeni cum suferi şi n-o să poți să cauţi sau să implori ajutor ca 
să fii cruțat. 

Soldaţii prințului veneau în fugă, dar aveau de acoperit mult 
teren montan. 

- Ce vrei? m-a întrebat. 

Deja distrusesem granița între minte și mușchi, așa că știa că 
nu mint. Am mințit doar când i-am sugerat că aș putea să o refac. 

- Să fim prieteni! S-ar putea să n-am încredere în tine, chiar 
dacă ți-aș spune „frate“... Dar fă-o oricum! 

- Ce? m-a întrebat Egan. 

- Jorg, trebuie să fugim! 

Unchiul Robert mi-a pus o mână pe umăr. L-am ignorat şi am 
dezlănțuit un val şi mai mare de durere în Egan. 

- Spune-mi „frate“! 

- Frate! FRATE! Eşti fratele meu! a strigat, apoi a urlat şi pe 
urmă a icnit. 

- Părinte Gomst, ai auzit? l-am întrebat. 

Bătrânul a dat din cap. 

- Să fie oficial. Adoptă-mă în familia ta, Frate... 

I-am pricinuit din nou durere. 


- Jorg! 

Makin a arătat spre miile de oameni care veneau spre noi, de 
parcă nu observasem. 

- Eu... eşti adoptat. Eşti fratele meu, a zis Egan cu răsuflarea 
întretăiată. 

- Excelent! 

L-am lăsat să cadă la pământ. M-am ridicat și mi-am șters mâi- 
nile pline de sânge de mantia lui Makin. 

- Trebuie să fugim! Makin a făcut câțiva paşi spre Bântuit ca 
să mă încurajeze. 

- Nu fi prostuţ! N-am reuși niciodată. 

- Ce plan ai? m-a întrebat Makin. 

- Sperasem să se dea bătuți. Nu că le-ar plăcea mormanul ăsta 
de rahat. 

L-am lovit pe Egan în cap, dar nu foarte tare: 

- S-ar putea să mai am nevoie de picior ca să alerg. Am ucis 
mai bine de jumătate dintre ticăloşii ăştia. 

Ambii prinți muriseră. 

- Ai crede că s-ar duce acasă! am strigat spre efectivele lor, care 
erau suficient de aproape să li se vadă fețele. 

- Atât? m-a întrebat unchiul Robert. Doar ai sperat? 

Am zâmbit larg şi m-am uitat la el. 

- Mi-am trăit ultimii zece ani pe presupuneri, pariuri, speranță 
şi noroc. 

Focul dansa în spatele lui, iar lemnul din balistă cădea. Flăcările 
erau la fel de stranii ca acelea de la castel, nestatornice și netede. 
Aveau striaţii stacojii, cu puncte... 

- O să mă uit la tine cum mori! 

Sageous era în stânga mea, înfășurat doar într-o pânză, în 
ciuda frigului, iar fiecare părticică din corp era acoperită cu scris. 

Mă surprinsese, dar am încercat să nu fie vizibil. M-am apro- 
piat de el. 

- Nu sunt aici. Jorg de Ancrath, tu nu te înveți niciodată? 

Îmi dădeam seama că mă urăște. Iar asta era ca o victorie, căci 
vedeam emoție în ochii lui blânzi ca de vițel. 

- Nu eşti? l-am întrebat. 

S-a uitat la Egan, nemișcat și sângerând din armura în culorile 
curcubeului. 

- Aș fi putut înfăptui lucruri grozave cu el. Ştii cât a durat să 
găsesc un om așa puternic și maleabil? N-am putut lucra cu Orrin. 
Era mai puţin dispus decât tatăl tău, și asta e ceva. 

- L-ai pus să-l ucidă pe Orrin? l-am întrebat. 

- N-a fost greu. Avea nevoie de un mic imbold în direcția 
corectă. Scumpa de Katherine s-a dovedit prea ispititoare și săr- 
manul Orrin era în drum. Tipii ca Egan au un singur răspuns 
pentru cei care sunt în drum. 

- Atâtea imbolduri, vrăjitor al viselor. 

- Probabil nu-ţi aminteşti visul care te-a făcut să implori să 
vezi Norwood atunci, nu, Jorg? 

- Ce anume? 

Îmi apăreau imagini într-un cotlon îndepărtat al minții. 

- Târgul de la Norwood. Fanioanele. Am vrut să mă duc. O 
bătusem pe mama la cap. Aproape i-am târât în trăsură. Tu erai? 

- Da, a rânjit el. Păcatele tale erau dornice. M-a imitat. 

- Eram copil... 

Sageous s-a uitat în jos, la Egan. 

- Şi acum strigă. 

M-a cuprins un foc rece. 

- Păgâne, îţi zic eu ce păcate strigă. Strigă pentru un prăpăd și 
mai mare. Vor companie. Și am pășit spre el. 

- Jorg, nu sunt aici. 

- Ba cred că da. 

L-am simţit cum încerca să-mi împăienjenească privirea şi să 
fugă în vis. Şi atunci am văzut-o. O fantomă. Katherine era roșie 
ca racul de furie şi mult mai frumoasă. Era o fantomă la umărul 
lui, așteptând în locul unde voia să fugă, ca un miraj pe nisipul 
fierbinte, în timp ce buzele i se mişcau fără să scoată un sunet, 
intonând ceva. O vedeam călare, printre aceeași cavaleri pe care 
îi adusese de la palatul Prințului de Arrow. Undeva în iureşul 
armatei, Katherine călărea orbită, ochii fiindu-i ocupați cu 

viziunile pe când făcea şi ea vrăji. Şi, cu fiecare cuvânt tăcut rostit, 
Sageous era și mai prezent, și mai acolo. 

M-am întins după el. 

- Am cunoscut un bărbat care nu era acolo... 

Mâinile aproape că n-au găsit niciun păgân, aproape dispărând 
când îl apucam cu degetele.. Ce îmi spusese Fexler? Totul e legat 
de voință. Dacă laşi deoparte craniile, fumul, vrăjile, vei găsi nu- 
mai dorința. 

- N-a fost acolo nici azi. Dacă îţi dorești se îndeplinește. Ce mi-aş 
dori să rămână mereu! Și l-am găsit. Orice s-ar spune despre gustul 
amar, pe moment răzbunarea e mai dulce ca sângele, frații mei. 

L-am înşfăcat de cap și i l-am smuls de pe umeri, de parcă eu 
eram trol și el doar om, căci mersese prea mult în vis, iar pielea 
îi era putredă, rupându-se ca pergamentul scrijelit cu care semăna. 
A scos nişte strigăte tăcute şi a încercat să moară. Dar l-am ținut 
acolo. Am lăsat necromanţia să-l ferece în craniu. 

- Nu e suficientă suferință în lume pentru tine. Şi focul care 
îmi ardea în sânge s-a aprins în mâini, a ars cu el, captiv acolo, și 
l-a mistuit. 

l-am aruncat capul spre trupele care veneau. A sărit peste pie- 
tre, cu pielea făcând bășici și cu buzele ofilindu-se. 

Arderea era prea plăcută pentru el. Am mers spre balista în 
flăcări, cu focul ducându-mi-se până la brațe. 

- Jorg? m-a întrebat Makin cu o voce stinsă, pe jumătate spe- 
rând să nu fie observată. 

- Mai bine fugi, i-am zis. 

- Nu putem fugi mai repede ca ei, a mormăit Rike. 

- De mine, i-am spus. 

Focul a sărit când m-am apropiat. Era ca sticla, ca o fereastră. 
În spatele meu, Makin și ceilalți o rupseseră la fugă. Am râs. 
Bucuria, bucuria agresivă a distrugerii. De aia dansează flăcările. 
De fericire. 

- E doar un foc, am zis şi ştiam că Gog se uită la mine. 

Am intrat în flacără cu mâna și l-am găsit, cu mâna lui albă 
într-a mea, cu bucăţi din trupul lui pierdut încă în pielea mea, 

conservându-mă. În centrul fiinţei mele, noua magie a focului — 
să-i spunem magie, înțelegere sau empatie - declarase război ne- 
cromanţiei care încă îmi otrăvea sângele. 

Trupele prințului au trecut de Rigden Rock și o suliță mi-a 
zburat deasupra capului. 

- Vino la mine, am zis, Frate Gog! 

- Serios? m-a întrebat. Nu se va sfârși - ca soarele în spatele 
muntelui. 

Un milion de imagini mi-au trecut prin fața ochilor. Chipuri, 
momente, locuri, frați de orice fel. Osteneala lumii. Și focul a 
mistuit-o. Atunci am ştiut cum s-a simțit Ferrakind. 

- Să ardă tot! 

Şi Gog a intrat în mine. Un râu de foc care a înghițit magia 
morţii, dând naștere la ceva nou, la un foc mai întunecat, care 
curgea ca o otravă ce mi se răsucea în jurul mădularelor. 

Primii oşteni din armata lui Egan ajungeau la mine și focul 
mi-a ieşit din mâini. Oamenii au fost sfâșiați, pielea ridicându-li-se 
ca spuma mării luată de vânt, oasele luându-le foc pe când cădeau. 
Focul întunecat se propaga, sărind de la om la om, pe când sol- 
dații încercau să fugă, să se întoarcă și s-o ia la goană ca să-şi vadă 
tovarășii neînțelegând și mărșăluind înainte. 

Mergeam printre ei și moartea mergea cu mine. 

Moarte și foc. Ferrakind a strigat la mine din locul unde sălăș- 
luiește focul, un cântec al distrugerii, dând la o parte ceea ce mă 
compune. Ferrakind și alții pierduţi flăcărilor, toți unul, uniți, 
strigând după mine să mă alătur lor. Și în locul uscat unde cad 
morții erau alte voci, la fel de percutante, implacabile. Regele 
Mort s-a întins după mine pe cărările prin care necromanția a 
ajuns în sufletul meu, inundându-mă. Aceştia doi printre cei muţi, 
ambii se luptau să pună stăpânire asupra mea, ca nişte câini pe un 
os. Şi, pe când se luptau, moartea şi flăcările înfloreau în jurul 
meu, iar oamenii mureau cu zecile, cu sutele, prăbuşindu-se în 
mormane urât mirositoare, aburinde, care urlau. 

Ziua nunţii 


Războinicul e călare pe un armăsar negru. Fumul învăluie ru- 
inele castelului din spatele lui, iar vântul ce-l spulberă lasă să se 
intrezărească spațiul dintre zidurile înalte și distruse, plin cu cada- 
vre. Același vânt îi ridică părul lung şi negru de pe umeri ca un 
fanion şi îi flutură ce a mai rămas din mantie. La stânga și la 
dreapta ies din ceața războiului mai mulți călăreți, cu toții război- 
nici, cu armurile găurite, sfâșiate, mânjite cu funingine şi sânge. 
Un soldat uriaș cu zale duce stindardul: bourul provinciei Ancrath 
pe câmpul roşu al Renar. Vin câte unul sau câte doi, se mişcă încet, 
de parcă distanţa mare de la care sunt văzuţi le-ar fi știrbit din 
graba mișcărilor. Fiecare copită atinge pământul ca nişte uși de 
mormânt care se închid, fără vreun sunet care să însoțească acțiu- 
nea. Fiecare săritură şi tresărire din șa durează o veșnicie. 

Acolo unde noroiul tare se dezlipea de pe platoșa războinicului, 
pe metal se vede nuanța de curcubeu a oțelului. Lângă el e un ca- 
valer mai bătrân, brunet, zâmbind cu buzele lui groase, cu părul 
creț lipit de frunte, un cap de vultur tronând pe scutul rotund, din 
cupru roșu, bronz și argint, cu o sabie mare la șold și cu un bici 
din fier negru la desagă. Un al doilea bărbat cu armură pe un cal 
alb de luptă e la stânga lor și se simte comod în șa, ca orice lup-de- 
mare pe o punte ce se mișcă. Armura e lucrată cu gravuri gotice de 

pe Coasta Calului, mantia albastră în amintirea mării, iar pe scutul 
de turnir se află o navă albă şi un soare negru al Casei Morrow. 

Un preot îi urmează, cocoţat nesigur pe un catâr neastâmpă- 
rat. Vântul îi flutură firele de păr cărunte pe fața morocănoasă. 

Bărbatul din mijloc, vârful de săgeată al acestei armate, se uită 
drept în faţă. De desagă îi atârnă un craniu de lup. Un lup sau un 
ogar mare. Faţa îi e brăzdată de cicatrici, partea stângă e aspră și 
schimonosită, de parcă sculptorul ar fi auzit un clopoțel prin care 
era chemat și ar fi părăsit statuia la jumătate, lăsând creaţia neter- 
minată. Deasupra unui ochi, fixat de marginea coifului cu nituri 
de fier, e un inel de argint, suficient de mare să îi stea pe sprân- 
ceană şi pomete. Dacă ai şti că marginea e brăzdată, ţi-ai imagina 
că le-ai vedea, dar sunt prizonierii distanței dintre noi, la fel ca 
orice mesaj în acea privire de la o mie de metri distanță. 

M-am plictisit să mă uit la mine şi am ridicat inelul ca să nu 
am niciun obstacol în faţa ochilor. 


M-au găsit gol, arsese tot de pe mine, mai puţin sabia pe care 
încă dansau flăcările. Focul a rămas ore întregi pe larnă şi chiar și 
acum, din când în când, mai văd flăcările în oţelul ei. I-am dat un 
nume primei săbii. Îi zic Gog, deși cred că are doar o mică parte 
din el, ca acel ecou al lui Fexler Brews, care s-a împușcat cu un 
Colt de calibrul .45 cu multă vreme în urmă, într-o cameră de 
inerție. A zis că lumea s-a învârtit. Și l-a lăsat în urmă. 

Am deschis ochii când m-a învelit Makin în mantia lui. Rana 
de la piept era doar din margini trandafirii și cusături albe - focul 
arsese orice urmă de necromant din mine și, cum a dat greș, cum 
l-a potolit moartea şi pe Gog. Am simţit lipsa amândurora, ca 
niște spaţii libere în lume. Gog şi-a găsit sfârșitul. N-o să-l mai 
văd niciodată. 

Focul m-a părăsit, căci a fost dintotdeauna al lui, niciodată al 
meu, la fel şi necromanția. Poate că acum am haine şi armură, dar 
sunt gol în lume din nou, neavând decât o minte brici, limbă şi 
o sabie Ancrath care să mă scoată la liman. 

Cred că, dacă Ferrakind și Regele Mort nu s-ar fi luptat pentru 
mine, dacă fiecare ar fi fost atent la mine când m-am deschis tărâmu- 
rilor lor şi am lăsat acele locuri să iasă prin mine, abandonându-mă 
lor, aș fi fost cerut. Asemenea puteri nu pot fi cunoscute, nu fără 
un preț, iar prețul ar fi presupus să pierd motivele pentru care vrei 
puterea. Şi e un sacrificiu pentru care aș fi luptat atunci, cu braţele 
a mii de oameni ridicate împotriva mea. În cele din urmă, frații mei, 
voi plăti orice preț ca să câştig acest joc al nostru. Niciun sacrificiu 
nu e prea mare ca să-i opresc să facă ce vor cu mine. 


Mergem călare spre Arrow. Cred că îmi datorează cel puțin 
un castel. Și un palat ar fi drăguţ. Și toți prezicătorii morți şi toți 
ghicitorii viitorului - acum suntem prieteni. Sunt Prinţul de 
Arrow. Întrebaţi-l pe Părintele Gomst. A fost acolo şi a văzut cu 
ochii lui când Dumnezeu şi-a întors spatele. Egan m-a adoptat în 
familia lui. Și acum a murit. Nu de mâna mea, ci călcat în picioare 
de oamenii lui. Aşadar eu sunt Prinţul de Arrow, mă îndrept spre 
casă, am dreptul meu să fiu împărat, cum s-a și prezis, şi voi sta 
pe tronul de aur de după Poarta de Aur. 

Mergem călare spre Arrow, o avalanșă care bubuie dinspre ținu- 
turile de jos. Lumea mi se va pune la picioare. Cutia e deschisă, 
amintirile sunt libere, răutatea şi păcatele au scăpat şi ele. Nu mai 
sunt băiatul sălbatic, aproape matur. Fl face parte din trecut, iar în 
curând curbura pământului îl va ascunde, pe când anii se vor 
strânge. Nu mai sunt băiatul acela, iar fărădelegile lui nu-mi mai 
pătează mâinile. Merg călare spre Arrow. Mă voi scufunda până la 
umeri În sânge, dacă e nevoie, atât de adânc, încât niciun râu nu mă 
va spăla, deşi își croiesc drum prin munți. Visele mele sunt ale mele 
acum, întunecate şi pure. Dacă le-ai şti, Frate, stai în calea mea. 

l-am spus lui Sageous că păcatele mele strigau pentru mai mult 
şi am de gând să le ofer companie. O să pârjolesc şi o să torturez 
pământurile lui Orrin, iar moştenirea înecată în sânge a lui Egan 
va fi a mea. O să fiu Regele de Arrow, al Normardiei, al Conaught, 
al Belpan, al Mlaştinilor Ken, al Orlanth şi al Înălțimilor Renar. 
O să iau pământurile şi o să fac din popoare arma mea. Prin foc 

şi sânge o să le conving să mi se supună, căci e un joc fără reguli şi, 
dacă o să îngenunchez iadul, o să izbândesc. 

Acum, când scriu, suntem în tabără după o zi grea călare. Scriu 
lateral pe paginile albe și scumpe. Poate că ele au fost făcute pen- 
tru gânduri mai nobile, dar eu mi le aştern pe ale mele. Sageous 
şi-a scris cuvintele pe piele și asta l-a șubrezit. Tata le ține pentru 
el şi e mai puțin uman. Pe-ale mele le aștern aici, ca și cum cer- 
neala și hârtia ar putea să mă absolve de vină. Doctorilor le place 
să scoată sângele din om, ca să iasă umorile rele, pentru ca omul să 
înfrunte lumea renăscut. Poate că ar trebui să-i dea o pană și să lase 
otrava să picure din el când lasă sângele în scopul urmărit. 

Paginile mele sunt lângă ale lui Katherine, scoase din ruinele de 
sub Rigden Rock. Le-am văzut arzând. Am văzut-o printre flăcări, 
cu calul nechezând. Sau poate a fost un vis în întunericul de după. 
Oricum, vântul i-a împrăștiat cuvintele printre morți şi eu le-am ur- 
mat până la leșul unui catâr de povară. Odată am zis că sentimentele 
sunt prea puternice ca să dureze. Pot doar să ardă. Să ne facă scrum. 
Și am ars amândoi, dar tot o doresc. Deși, dacă ar sta acum lângă mine, 
doar m-ar uri și mândria m-ar îmboldi să o înţep și eu cu limba. 

Mândria a fost mereu slăbiciunea și puterea mea, dar doar de 
trei lucruri sunt mândru. Primul: am urcat pe degetul lui 
Dumnezeu ca să fiu singur acolo, sus, și să am o nouă perspectivă. 
Al doilea: m-am dus la munte pentru Gog, deși n-am putut să-l 
salvez de focul lui, așa cum nimeni nu poate să mă salveze pe mine 
de al meu. Și al treilea: m-am luptat cu maestrul spadasin Shimon, 
împresurat de melodia sabiei, și am creat ceva superb. 

Mândrie o să tot fie, cât să mă înec, dar poate n-o să mai fie 
lucruri de care să fiu mândru. 

Vin vremuri groaznice. Întunecate. Se tot deschid morminte 
şi Regele Mort se pregăteşte să navigheze. Dar lumea are lucruri 
mai groaznice decât morți. Vin vremuri întunecate. 

Vremea mea. 

Dacă te supără. 

Opreşte-mă. 

